
ELŐSZÓ. 


JCizen  munka  egy  hazánk  múltjában  első  rendű  sze- 
repet játszott  család,  a  Zrínyiek  és  őseik  történetéből, 
mely  Dalmatia,  Horvátország  és  a  Dunán  túli  részek 
történetével  szorosan  összeforrott,  a  legnevezetesebb 
részeket  foglalja  magában. 

Nem  volt  szándékom  ezúttal  végig  vinni  a  család 
történetét,  miben  nem  lehetne  egység;  mert  a  csa- 
lád élete  több  századra,  nagyon  különböző  korsza- 
kokra terjed  ki  s  ha  csak  a  fiu  is  merőben  más  ember 
lehet,  mint  apja  volt,  mennyivel  inkább  oly  számos 
generatió,  mennyi  a  Zrínyi  családban  1220-tól  csak- 
nem 1700-ig  egymást  fölváltotta! 

Az  I-ső  Leopold  alatt  kivégzett  Zrinyi  Péter  és  a 
Il-ik  Endre  alatti  Brebiri  György  nem  tartozhatnak 
együvé.    • 

Ezen  munkám  „Első  Zrinyiek"  czim  alatt  csak  a 
„Brebiri  grófok"  történetét  és  a  család  második  meg- 
alapitójának,  a  Szigetvárnál  magát  föláldozott  hősnek 
telhetőleg  részletes  életrajzát  foglalja  magában.  Az 
első  könyv,  a  „Brebiri  grófok",  egy  kikeritett  egész, 
a  mennyiben  a  család  története  a  ma  Dalmatiának 
nevezett  országrész  történetében  egy  kereken  befe- 
jezett korszakkal  összeesik.  Ez  az  első  és  kisebb 
könyv  a  „Budapesti  Szemlé"-ben  megjelent  volt,  s  itt 
némileg  változtatott  és  javított  kiadását  veszi  az 
olvasó. 

Egészen  uj  ezen  müvem  második  és  nagyobbik 
fele:  „Zrinyi  Miklós,  a  szigetvári."  Ez  is  egy  magá- 
ban kikerekített  egész.  így  egy  kötetben  két 
önálló  munkát  foglaltam  össze.  Más-más  viszonyok, 
merőben  különböző  történelmi  korszakok  vannak  a 
kettőben  ismertetve.  Mindamellett  igazoltnak  hivém 
a  két  könyv  együttlétét,  nemcsak  azon  genealógiai, 
inkább  külső  összekapcsolás  által,  melyet  a  II.  könyv 
első  fejezete  tartalmaz,  hanem  azon  belsőnél  fogva 
is,  mely  a  tárgy  lényegében  rejlik.  Mindkét  könyv- 
ben a  feudális  korszak  főurainak  a  haza  egy  részében 
való  döntő    szerepét    és    az    államhoz    való    viszonyát 

■mutatom  fel.  Nem  hallgatom  el  a  régi  oligarchák  kár- 
tételeit, de  kiemelem  érdemeiket  is,  a  mi  talán  nem 
fölösleges  oly  korban,  mely  a  polgári  és  népelem  emanci- 
patiójának  kora,  s  melyben  a  közvélemény  tulbuz- 
galmában  hajlandóvá  lett  csak  roszat  érteni  feudalis- 
nms  és  várúr  elnevezések  alatt,  s  midőn  elterjedt 
vélemény,  hogy  az  egykori  várurakban  semmi  hazafiság 
és  magasb  politikai  elvekig  való  emelkedés  nem  volt 
meg,  hanem  igen  kevés  kivétellel  mindenik  csak  magán 
érdeke  előmozdításának  eszközéül  használta  föl  a  köz- 
ügyet. 

Személyes  indokokból,  magán  érdekből  magya- 
rázzák gyakran  a  pártoskodásokat,  még  oly  esetek- 
ben is,  midőn  nagy  és  generatiókon  keresztül  állandó 
pártokról  van  szó,  s  nem  teszik  föl,  hogy  mély  poli- 
tikai indokok  valának  ott  működésben,  hol  a  felüle- 
ten oly  könnyen  meg  vélik  találni  a  személyes  és  csa- 
ládi érdekeket. 

Munkám  nem  jogtörténeti  értekezés,  melyben  tüze- 
tesen akarnám  fejtegetni  a  magyar  feudalismus  termé- 
szetét és  fejlését.  Csak  alkalom  szerint,  mintegy  az 
események  és  intézmények  magyarázatául  teszek  egy- 
egy  idevágó  megjegyzést.  Atalán  pedig  speciális  pél- 

dákban  talál  az  olvasó  képet  arra  nézve,  n.inő  viszony 
volt  a  főurak,  a  haza  és  az  uralkodók  közt. 

A  magyar  feudalismus  eszméjét  tüzetesebben  vizs- 
gálni és  kifejteni  a  jogtudósok  föladata  lesz,  s  fölada- 
tukat könnyitné,  ha  több  nagy  szerepet  játszott  család 
története  részletesen  megíratnék.  Talán  munkám  is 
használható  ezen  tekintetben. 

De  mindezt  nem  mentségül  vagy  hasznossági  szem- 
pontból mondám    el,    hanem    azt    akarám    kitüntetni 

f 

hogy  munkám  első  és  második  része  közt  ha  az  esemé- 
nyekben nincs  kapcsolat,  3  igy  külön  történeti  müvek, 
a  kettő  tárgyrokonsága  igazolja  együttlétöket. 

Mindkét  könyvben  ugyanazon  eljárást  követtem. 
Se  eseményről  se  egyes  tettről,  se  emberről  nem  mondok 
Ítéletet  a  körülmények  részletes  vizsgála  a  nélkül.  — 
A  körülmények  ezen  ismertetése  különben  is  fő  tanul- 
ság a  történetből.  Innen  látjuk  a  különböző  tényezők 
befolyását  az  eseményekre.  Egyes  személyeket  téve 
felelősekké  az  eseményekért,  a  valódi  tanulság  merő- 
ben elvész.  A  kor,  a  nemzet  kül-  és  belviszonyai  vannak 
első  rendű  hatással  az  eseményekre,  a  történet  első 
korszakaitól  fogva  világ  végéig.  A  kor  és  viszonyok 
ismertetése  ennél  fogva  főfeladat  a  történetírásban.  A 

történet  adatainak  száraz  összeállítása,  vagy  egy-egy 
Conversations  Lexiconbeli  életrajz,  mely  a  tetteket 
indokok,  az  eseményeket  a  sok  oldalú  tényezők  vizsgá- 
lata nélkül  adja  elő,  nem  történetírás  a  szó  valódi 
értelmében. 

Ama  mas;asbb  s  talán  erőmet  meghaladó  czél  felé 
törekvésem  okozá,  hogy  munkám  jóval  nagyobb  ter- 
jedelművé lett,  mint  számitva  volt.  Zrínyi  Miklós  élet- 
rajzát egy  „Ismerettár"  vagy  képes  újság  közölheti 
egykét  lapon  ha  csak  a  száraz  eseményeket  akarjuk 
adni.  Sőt  igen  könnyű  lesz  vala  föladatom,  ha  csak  az 
ismert  s  általam  felkutatott  ismeretlenebb  történelmi 
okmányokból  egy  mozaik  képet  álliték  vala  össze.  De 
én  az  indokolásra  s  a  viszonyok  ismertetésére  helye- 
zem a  fősúlyt,  s  gyakran  némely  helytelenül  elfogadott 
véleménytől  eltérvén,  igazolni  kellett  állításomat.  így 
lett  könyvem  másfél  akkora,  mint  a  kiadó  óhajtotta. 

A  formátumhoz  képest  különben  is  vastag  kötethez 
nem  lehetett  okmányos  toldalékot  adnunk,  melyre  a 
munka  első  felében  egypárszor  hivatkozás  történik.  Bár- 
.  mennyire  ohajtám  vala  ezen  toldalék  hozzácsatlását, 
kénytelen  vagyok  azon  vigasztalással  beérni,  hogy  a  na- 
gyobb körű  olvasó  közönség  különben  sem  olvassa  vala 

a  latin  okiratokat,  és  hogy  ezen  kimaradás  által  a  szö- 
vegben hézag  épen  nem  támadt. 

A  czimlapon  levő  arczkép  Ortelius  rajza  után 
készült.  A  Nemzeti  Múzeumban  találtam  Zrínyinek 
egy  másik  egykorú  arczképét  is;  de  az  csak  igazolása 
Ortelius  képének,  mert  a  kettő  egészen  hasonló. 

Az  518-dik  lapon  az  olvasó  Szigetvár  térképét 
találja  fametszvényben.  Vettem  azt  a  „Militarische 
<)sterreichÍ8che  Zeitschrift"  azon  folyamából,  melyet 
többször  idézek.  Ezen  katonai  folyóirat  —  fájdalom!  — 
nem  igen  található  könyvtárainkban,  pedig  a  magyar 
történetekre  sok  érdekes  van  benne.  Különösön  ba- 
jos volt  hozzáférnem  azon  évi  folyamához,  mely- 
ben a  nevezett  térkép  közöltetik.  Köszönetemet  kell  e 
részben  kijelentenem  gróf  Coronini  F.  K.  őrnagy  urnák, 
ki  történeti  tanulmányokkal  foglalkozván,  annyi  érdek- 
kel viseltetett  rokon  tárgyú  tanulmányom  iránt,  hogy 
fáradsággal  is  megszerző  nekem  használatra  a  folyóirat 
nagyon  ritkává  lett  illető  köteteit. 

Eme  katonai  szak-folyóiratban  Szigetvár  ostromá- 
ról korántsem  találjuk  azt,  a  mit  keresnénk  (gyakori 
hibája  a  német  müveknek)  —  nem  találjuk  katonai 
szakismerettel  irt  bírálatát  az  ostromnak :  csak  adatok 

összeállítását.    De   a    térkép  s    egy    két  —   különben 
ismeretlenül  maradandóit  —  adat  becses  benne. 

A  nevezett  folyóiratbeli  térkép  valószínűen  a 
bécsi  hadi  levéltárban  levő  egy  XVII.  századbeli 
hiteles  rajz  után  közöltetik.  Ugy  látszik,  mérnöki 
fölmérés  után  készült;  mert  a  mérték  is  (Maasstab) 
ki  van  téve,  mi  saját  fametszvényünkről,  hely  szűke 
miatt  kimaradt. 

Köszönetemet  kell  kifejeznem,  a  Múzeum  könyvtá- 
rának derék  őre,  Mátray  Gábor  ur  iránt  is,  ki  több  mint 
hivatalos  készséggel  nyitá  meg  nekem  a  gazdag  levél- 
tár kincseit  és  Kiss  Károly  akadémiai  rendes  tag  iránt, 
ki  szives  volt  rajzokkal,  térképekkel  s  jó  könyvekkel 
szolgálni  nekem  a  hadi  történetekre  nézve,  miknek 
tüzetesb  tanulmányozását  nélkülözhetlennek  tartam 
arra,  hogy  Szigetvár  ostromáról  s  átalán  egy-egy 
XVI.  századbeli  várostromról,  tűrhető  képet  adhassak 
olvasóimnak. 

Mellékletül  egy  helynévtárt  közlök  —  többnyire  a 
régi  s  kevesbbé  ismert  várakét.  Semmi  sem  kerülvén 
aránylag  annyi  fáradságomba  e  munka  folytán,  mint  a 
geographia  ezen  úgyszólván  mikroskopicus  részletei, 
könnyitni    akarám    azok    föladatát,    kiket    történelmi 

tanulmányuk  az  itt  leirt  tájakra  tbg  vezetni.  A  törté- 
netírásban a  geographia  nagy  szerepet  játszik,  s  a  tör- 
ténetolvasás is  sokkal  világosabb  egy  jó  földkép  elővé- 
telével. Gyakran  egyedül  az  e  részben  való  teljes 
pontosság  világosit  föl  némely  különben  érthetlen 
körülményt.  Egész  munkámban  nagy  súly  van  fektetve 
a  helyi  viszonyokra,  s  mint  az  olvasó  meg  fog  győződni, 
a  nagy  családok  sorsában  igen  fontos  szerepet  játszik 
birtokaik  geographiája.  Ezért  nem  kíméltem  a  fárad- 
ságot ezen  nagyon  aprólékos  és  türelmet  kívánó  mun- 
kától. 

A  BREBIRI  GRÓFOK. 


Zrínyi. 


I. 

1222-1242, 

A  Zrinyi  nemzetség  nagy  Lajos  király  ideje 
előtt  Brebiri  nevet  viselt.  Bizonytalan  ,  melyik  kirá- 
lyunk ajándékozta  neki  Brebir  várát  és  megyéjét.  Tény, 
hogy  Il-ik  Endre  idejében  grófja  volt  már;  tény  az  is, 
hogy  megnyerése  előtt  a  család  Subics  néven  nevez- 
tetett. —  Néhány  régi  történetíró  római  eredetűnek 
tartja  s  lehet,  hogy  az  maga  is  kérkedett  patriciusi 
származásával  a  Frangepánok  és  Corbaviai  grófok  pél- 
dájára. De  ezek  az  állitások  nem  épülnek  történeti  ok- 
mányokon. 

Még  csak  valami  kevés  tényből  nagyított  családi 
hagyománynak  sem  kell  tartanunk.  Legvalószinübb, 
hogy  a  tekintélyes  és  hatalmas  család  valamelyik  udvari 
káplánja  részint  hízelgésből,  részint  szobatudósi  okos- 
kodások iránti  hajlamból  vitte  föl  a  családfát  a  római 
classicusok  és  középkori  latin  irók  tekervényes  ma- 
gyarázatával a  Krisztus  születése  előtti  korba.  A  csa- 
lád leszármaztatására  a  kiindulás  alig  lehetett  egyéb, 
•mint  a  névhasonlat  a  római  Sulpiciusok  és  a  horvát 
Subics  ok  közt,  némely  hason  értékű  bizonyítékokkal. 

Eddigi  hiteles  adataink  nyomán  csak  az  arany  bulla 
évéig,    1222-ig  birjuk  felvinni  a  leszármazást,   midőn 

1* 


4  A  BREBIEI  GEOFOK. 

már  a  Subicsok  a  Brebiri  grófságot  bírták,  vagy  talán 
épen  ekkor  nyerték.  A  család  ezen  évben  kezd  évköny- 
veinkben fontosságot  nyerni. 

Il-ik  Endre  uralkodása  alatt  az  ország  nagy  erköl- 
csi és  anyagi  zavarban  volt.  Az  udvar  és  clerus  erköl- 
csi, a  királyi  birtokoknak  korábban  történt  elpazarlása 
miatt  az  ország   vagyoni  állapotja  a  legszomorúbbak 
közé  tartozott.  Elhatalmasodott    dynasták    bitorlák  a 
királyi  jogot  s  a   szegényebb  nemesség,  a  nép,  a  városi 
polgárság  a  fejetlenség  és  erőszak  minden  ínségeiben 
részesült.  Sehol  sem  volt  nagyobb  az  anarchia,  mint  a 
Brebiri  grófok  azon  korbeli  lakhelyén,  a  mai  Dalmatiá- 
ban.  Ott  egyes  parti  városok  tengeri  rablóságot  űztek 
mind   a  magyar  korona  tengerparti  városai,   mind   a 
magyar  koronával  szövetséges  Velencze  ellen.  A  szá- 
razon egyes  horvát  néptörzsek,  vagy  a  magyar  király- 
tól adományokkal  hatalmasakká  tett  oligarchák  rabol- 
ták a  kereskedő  városok  szárazi  birtokait;  —  a  clerus 
elaljasodásához  járult  egy  új  vallásos  felekezet  elterje- 
dése, a  patarenusoké,  mely  különösen  a  szomszéd  Bos- 
niában  fészkelvén  meg  magát,  kiterjedt  a  horvátokra 
sőt  a  latin  eredetű  tengerparti  városokra  is. 

Ezen  politikai  és  vallásos  anarchia  elnyomásában 
tűntek  ki  először  a  Brebiri  grófok,  —  mint  a  király  és 
egyház  hívei.  —  Legyőztek  egy  túlon  túl  elhatalmaso- 
dott, s  az  egész  tartományban  erőszakoskodó  dynastát, 
azután  egy ,  az  uj  felekezethez  szított  másik  horvát 
főurat.  —  Ugylátszik  resztvettek  ama  tengtri  harcz- 
ban,  mely  a  tengeri  rablóságot  megsemmisité  s  ama 
száraziban,  mely  keresztes  háború  volt  az  uj  hit  párto- 
lói ellen. 

Az  a  garázdálkodó  oligarcha,  ki  ellen  a  Brebiri 
grófok  küzdenek,  Domald,  a  csetinai  tartomány  ura 
volt,  ki  ugyanazon  Il-ik  Endrétől,  ki  ellen  most  fellá- 
zadt, terjedelmes  birtokokat  nyert  volt  adományul  ne- 
vezetes szolgálataiért,  melyeket  a  királyi  háznak  tőn, 
midőn  a  Görögországban  trónkövetelő  Géza  fiai  for- 
ralta összeesküvést  fölfedezte  s  a  Velencze  feldúlta 
Zára  helyreállításában  munkás  voli.  Később  pedig  1220 
körül  hatalmában  elbizakodván,  nyilt  ellenség  a  dalmát 
kereskedővárosok  ellen, sőt  idegen  hadakat  hivott  segít- 
ségül. A  Brebiri  grófok  voltak  az  ő  megrontói,  s  már 
1222-ben  Il-ik  Endre  Domald  gróf  egy  nagy  kiterje- 
désű birtokát  nekik  adományozza, !)  mely  a  Kerka  vizé- 
től Záráig  terjedt. 

Ez  a  mai  Dalmatia  belsőbb  részeinek  legszebb  vi- 
dékén terült  el.  A  hosszú  keskeny  tartományban,  mely- 
nek csak  tengermelléki  vidékei  termékenyebbek,  de 
belső  részei  rendkivül  kopár  sziklák,  a  Kerka  és  Zer- 
magna  vize  közti  része  halmokká  szelidül,  melyeket 
termő  földréteg  borít.  Itt  feküdt  a  templomos  vitézek 
egykori  birtoka  Vrána,s  a  Brebiri  nemzetség  ősi  fészke, 
Brebir  és  a  szomszéd  Osztrovicza  a  Kerka  vize  jobb 
partjától  egykét  mérföldnyire.  Minthogy  Il-ik  Endre 
ezen  viz  jobb  partjától  Záráig  fekvő  terjedelmes  birto- 
kot adományoz  hiveinek,  a  Brebiri  grófoknak,  nem  va- 
lószínűtlen, hogy  a  király  emiitett  okmánya  foglalja 
magában  az  eredeti  adományt,  melylyel  a  Subicsok 
Brebir  várát  és  megyéjét  s  a  Brebiri  gróf  nevet  nyer- 
ték. Endre  István  és  Gergely  keresztnevü  grófokat 

említ;  de  az  utána  következett  király  IV.  Béla  ado- 
mánylevele  s  más  források  kétségtelenné  teszik,  hogy 
ezek  a  nevezett  nemzetségből  valók.  IV.  Béla  ugyanis 
emliti  nemcsak  Gergelyt  és  Istvánt,  mint  Brebiri  gró- 
fokat, hanem  azt  is,  Hogy  ők  győzték  le  Domaldot. 

Ugyanazon  időtájban,  mindenesetre  1222  után,  tör- 
ténhetett Buisen  legyőzése  is.  Mint  az  egykorú  spala- 
tói  esperest  latin  krónikájában  olvassuk,  ekkor  „ret- 
tentő háború  támadt  Brebiri  Gergely  gróf  és  Buisen 
Spalató  grófja  közt,  ki  nemes,  hatalmas  férfiú  létére  is 
az  eretnekek  pártfogója  vala."  A  két  vetélkedő  fél  kö- 
zös családból  származott  s  már  régóta  folyt  köztök  a 
viszály;  de  Buisen  hatalmasabb  volt.  Egyszer  körülve- 
szi, s  ostrom  alá  fogja  Brebir  várát,  ugy  hogy  Gergely 
grófnak  alig  volt  reménye  a  meneküléshez.  Cselhez  fo- 
lyamodott tehát;  mert,  mond  az  egykorú  krónikás, 
Gergely  szerfelett  ravasz  ember  volt.  Egy  hajnalban, 
midőn  Buisen  merőben  elhanyagolá  a  vigyázatot,  Ger- 
gely gróf  hirtelen  kiüt  a  várból,  az  ostromlók  közt  szol- 
gáival nagy  vérengzést  visz  véghez  s  élve  fogja  el 
Buisent.  —  Gergely  gróf  nemcsak  ravasz,  hanem,  ugy 
kell  lenni,  bosszúálló  természetű  is  volt;  mert  a  fogoly 
Buisen  hiában  kért  tőle  kegyelmet.  Kivetkezteté  pán- 
czélából  s  saját  kezével  szúrta  keresztül  a  fegyverte- 
lent, azzal  indokolván  tettét  boszús  felkiáltásában, 
hogy  ez  az  ember  sokszor  háborgatta  őt.  Ez  1224-ben 
történhetett,  mert  Buisen  helyett  ekkor  választ  Spalató 
városa  uj  grófot  magának  egy  másik  hatalmas  horvát 
nemzetségből.  Az  uj  gróf  Péter  volt,  a  khulmi  tarto- 
mány ura ,  és  hasonlókép  az  uj  vallásos  felekezet  hive 

Ugyanazon    időtájban    éri   tetőpontját  a    vallásos 

súrlódás  s  a  tengeri  rablás  elleni  harcz.  Spalato  ten- 
gerparti város  népe,  mely  a  többi  dalmát  városok  ősi 
jogai  szerint  maga  választá  kormányzó  grófjait  és  püs- 
pökeit, meghasonlásba  jön  papságával,  mely  nem  egye- 
zett bele,  hogy  khulmiai  Péter,  az  eretnek,  legyen  a 
város  grófjává.  — A  nép  fellázad  hatalmába  keriti  a  vá- 
ros kapuit,  és  ugy  bocsátja  be  újonnan  választott  grófját. 
Avároet  e  miatt  az  épen  Dalmatiában  volt  pápai  követ 
egyházi  tilalom  alá  veti,  s  átalán  az  egyház  és  törvények 
tekintélyének  helyreállításában  sokképen  intézkedik. 

Honorius  pápa  kiküldé  Acontius  követét  Dalma- 
tiába,  Boszniába  azzal  a  meghagyással,  intézkedjék  az 
eretnekség  terjedése  s  a  tengeri  rablóság  ellen.  A  ten- 
geri rablók  ellen  egész  keresztes  háborút  inditott. 
Mindjárt  megérkeztével  bűnbocsánatot  hirdetett  Dal- 
mát és  Horvátország  azon  lakosainak,  kik  a  tengeri 
rablók  ellen  szárazon  vagy  vizén  fölkelnek,  vagy  pénz- 
zel segitik  a  vállalatot.  Üsszegyüjté  a  latin  és  szláv 
eredetű  parti  városok  hajóit,  a  horvát  urakat  Almissa 
városa  ellen  vitte,  melynek  lakosai  nagyban  űzték  a  ka- 
lózkodást. Es  a  különben  örökösen  viszálkodó  ama  kü- 
lönböző elemek  egyesitése  sikerült  is.  Az  almissaiakat 
körülvették  s  egész  hajóssergöket  felégették  a  pápai 
követ  jelenlétében  és  parancsára.  Bizonyosnak  tarthat- 
juk, hogy  a  Brebiri  grófok  szárazi  vagy  tengeri  erővel 
resztvettek  a  hadjáratban.  IV. Béla  adománylevele  említi 
,  a  grófoknak  tengeri  csatában  is  bebizonyított  hűségét. 

Nem  kevesebb  tekintélye  volt  a  pápai  követnek  a 
szárazi  rablók  előtt  is.  Alig  érkezett  meg  Dalmatiába, 
midőn  a  kazetták  sokat  garázdálkodott  horvát  nép- 
törzse hozzásietett  s  magát  lábaihoz  vetve  kért  kegyel- 

met.  —  A  pápai  követ  helyreállitá  a  papi  rendben  is  az 
egyházi  fenyítéket,  melynek  megromlása  maga  után 
vonta  a  nép  elfajulását  is.  A  papokat  eltiltá  a  nős  élet- 
től, mely  ismét  divatozni  kezdett  s  más  intézkedései  is 
mutatják  részint  erélyét,  részint  azt  a  varázshatalmat, 
melyet  akkor  a  pápai  tekintély  gyakorolt.  —  Acontius- 
nak  nem  sikerült  Boszniában  kiirtani  az  eretnekséget. 
A  harczias  főpap  azt  vélte,  hogy  a  szellemi  mozgalom 
ellen  is  ép  oly  sikeresen  veheti  segitségül  a  fegyvert, 
mint  a  kalózok  ellen.  Azonban  a  mi  a  dalmát  és  horvát 
népet  illeti,  ugyiátszits,  sikeres  volt  föllépte.  Az  uj  val- 
lás-felekezet ott  nem  vert  volt  oly  mély  gyökeret,  mint 
Bosznyákországban. 

Hogy  Spalato  1224-ben  eretnek  grófot  választott 
magának,  nem  csupán,  s  nem  kiválóan  vallásos  rokon- 
szenvének kell  tulajdonitnunk.  A  tengerparti  dalmát 
városok  átalában  nem  csupa  szeretetből,  hanem  olykor 
félelemből  szoktak  maguknak  „szláv"  urakat  válasz- 
tani grófjaikul ,  kiknek  szomszédsága  különben  igen 
káros  lehetett  rajok  nézve. —  A  dalmát  városok,  neve- 
zetesen Zára,  Trau,  Spalato  és  Ragusa  megtarták  azon 
intézmények  és  szokások  nagy  részét,  melyeket  a  római 
császárság  idejében  nyertek.  A  népvándorlás,  időn- 
kénti pusztulás  ellenére  sok  század  múlva  is  megismer- 
szett  rajtok,  hogy  római  telepitvények  voltak.  Nyelvök 
is  római  keverékű,  azaz  olasz  volt.  A  népvándorlás  ide- 
jén Velencze  példáját  követték.  Többnyire  arra  kény- 
szerittetvén ,  hogy  a  régi  lakhelyeiket  odahagyják,  oly 
pontokat  kerestek  ki  uj  városok  alapítására,  melyek 
telhetőleg  el  legyenek  szigetelve  s  mind  a  száraz,  mind 
a  tenger  felől  biztosítva  a  támadások  ellen.  Mindenik 

város  megannyi  külön  állam  volt,  mely  félig  idegennek 
s  néha  ellenségnek  tekintette  egymást.  Zárkózott  önzé- 
sükben makacsul  megtarták  függetlenségöket  minden- 
féle  idegen  uralom  alatt.  Voltak  több  izben  a  görög 
császárság,  egyszer  nagy  Károly  birodalma  részei, 
azután  Velencze  oltalma  alá  adták  magokat,  majd  a 
magyar  korona  alá  kerültek;  de  mindenik  alatt  fenn 
tudták  tartani  kiváltságaikat.  Legnagyobb  változást 
hozott  még  Velencze  végleges  uralma  a  XV-ik  század 
óta,  pedig  ennek  is  rokon  intézményei  és  viszonyai  vol 
tak  a  dalmát  városokéihoz.  —  Elégo-é  elkülönözte  a 
szomszéd  horvátoktól  kormányformájok.  A  római  sena- 
tus  példájára  volt  egy  patriciusi  rend,  melyet  helytele- 
nül hasonlitnánk  a  hűbéri  rendszerből  fejlett  aristo- 
cratiához.  Ez  képezte  a  szűkebb  köri  városi  taná- 
csot. —  Következett  a  polgárok  osztálya,  mely  a 
mesteremberekből,  halászokból,  tengeri  kereskedőkből 
állott  s  alkotta  a  democraticus  elemet.  Ez  is  résztvett  a 
községi  ügyekben;  mert  nyilvános  népgyűlések  tartat- 
tak minden  fontos  alkalommal,  mikor  is  harangszóval 
hittak  össze  a  lakosságot.  Végre  volt  a  jog  és  szavazat 
nélküli  rabszolgarend,  mely  alábbvaló  munkákra  hasz- 
náltatott, s  melylyel  a  dalmát  városok  kereskedést  is 
űztek.  —  Mindezen  intézményeken  kivül  voltak  külön 
törvények,  melyek  egyenesen  arra  voltak  irányozva, 
hogy  e  latin  városoktól  a  horvátok  minél  tökéleteseb- 
ben elkülönöztessenek.  Tilták,  hogy  idegen  lakos  bir- 
tokot szerezhessen  a  latin  városban,  vagy  hogy  nők 
vitessenek  ki  belőle;  hogy  valamely  szlávnak  kölcsönt 
adjon;  hogy  valaki  hajót,  gondolát  adjon  el  a  szlávok- 
nak;  hogy  bárki    is    hajóépítő    vagy  földmunkában   a 

szlávoknak  segítsen;  néhol  kijelentetett,  hogy  szláv  nem 
fogadtatik  el  tanúnak. 

A  különböző  szokások  annál  jobban  elkeseriték  a 
viszonyokat,  minél  közelebbi  érintkezésben  kellett  len- 
niök  az  idegenekkel,  kiket  római  büszkeséggel  bar- 
bároknak tekintettek.  —  Gyakran  igen  csekély  okokból 
harcz,  háború  támadhatott  közöttök.  A  horvát  népnél 
sokáig  divatozott  a  nemzetségi  rendszer  azon  marad- 
ványa, hogy  halál  vagy  károsodás  esetében,  a  rokon 
vagy  károsodott  pénzbeli  váltságot  követeljen  a  gyilko- 
son vagy  kárositón,  s  ha  meg  nem  adatik,  a  verség,  a 
nemzetség  tagjai  magok  vehessenek  elégtételt  a  go- 
nosztevőn és  nemzetségén.  A  dalmát  városok  a  köl- 
csönösség kedvéért  kénytelenek  voltak  e  vendetták 
szokását  befogadni.  Ha  szláv  ölt  meg  egy  latin  város- 
belit, a  szláv  főnök  nem  tátotta  magát  felhatalmazva 
halállal  büntetni  alattvalóját,  még  ha  az  áldozat  szláv 
volt  volna  is,  annyival  kevésbbé,  ha  idegen;  viszont  a 
dalmát  város  hogyan  vette  volna  életét  saját  polgárá- 
nak egy  szlavón  elkövetett  gyilkosságért?  ekkor  egy 
szláv  élete  drágább,  egy  latinénál.  Ennélfogva  a  dalmát 
városokban  az  volt  az  elégtétel  módja,  hogy  ha  egy 
szláv  megkárosította  ama  városok  polgárát,  ez  bejelen- 
tette a  tanácsnak,  ez  pedig  elégtételt  követelt  az  illető 
szláv  hatóságtól.  Ha  megtagadta,  a  károsodott  polgár 
mellé  egy  tanú  adatván,  ez  kiment  s  az  illető  szláv  ha- 
tóság alá  tartozott  akármely  emberen  megvette  az 
elégtételt.  Hasonlón  jártak  el  a  szlávok  a  latin  városok 
ellen,  kivéve,  hogy  ezek  a  tanút  nem  tárták  szükséges- 
nek. így  volt  meg  a  kölcsönösség;  de  egyszersmind  igy 
lett  örökkön  fenyegetővé  egyegy  kis  háború  a  tőszóm- 

szédok  között,  mi  ha  békeszerződéseken  végződött  is, 
utóize  csak  gyűlölködés  lehetett.  —  Mindazon  várost, 
melyet  horvátok  laktak  a  dalmát  tengerpartokon,  kü- 
lön országba,  ,,Croatiá"-ba  tartozónak  mondák,  minő 
volt  az  egykori  tengerparti  Belgrád,  sokáig  Scerdona, 
Sebenico,  Almissa  és  mások. 

De  ily  barátságtalan  viszonyok  ellenére  is  a  latin 
városok  nagyon  rászorultak  barbár  szomszédaikra.  Nem 
volt  képes  ezen  városok  egyike  is  elszigetelni  magát  a 
száraztól.  A  dalmát  városok  csak  félig  voltak  tengeré- 
szek, félig  a  szárazon  keresték  kenyeröket.  Mindenik 
iparkodott  minél  terjedelmesebb  határt  szerezni  magá- 
nak, hol  a  gabonán  kivül,  az  égalj  kedvezése  mellett 
kitűnő  bort,  olajat,  figét  és  más  gyümölcsöket  termesz- 
tének, s  a  hátrább  eső  hegyeken  nagyszámú  barmot  s 
különösen  juhokat  legeltettek.  Ez  hasznos  lehetett  a 
városoknak, melyek  arra  iparkodtak, hogy  az  első  szük- 
ségü  élelemmel  magok  lássák  el  magokat,  s  az  idegen 
bor  és  gabona  bevitelét  tilalmazták. A  városok  gondos- 
kodtak,  mint  egykor  a  rou:ai  senatus,  hogy  a  köztársa- 
ságnak külön  magtára  s  az  mindig  tele  legyen.  De  a 
Bzükkeblű  függetlenségi  törekvés,  melynélfogva  nem 
élhettek  kizárólag  a  tengerészeinek,  okozá  függésü- 
ket a  hátuk  mögötti  szárazi  hatalmasoktól.  Akármely 
horvát  nagy  ur,  vagy  kóborló  szláv  néptörzs  bármikor 
a  legérzékenyebb  oldalról  sérthette  őket.  Csak  az  előbb 
emiitett  Domald,  midőn  Spalatóra  megneheztelt,  har- 
minczezer  birkáját  hajtotta  el.  Spalató  ezen  esemény 
után  mintegy  húsz  évvel  összeszámlálván  lakosai  szá- 
mát, kétezer  férfiú  volt  benne  8  ezer  kétszáz  szárazi 
fegyverest  tudort  kiállítni;  de  olykor  csekély  volt  ez  az 

erő  a  szárazi  támadók  ellen.  —  Volt  más  érdekök  is, 
ini  a  tengerészettel  is  kapcsolatban  állott ,  s  a  mi  füg- 
gővé tette  őket  a  száraziaktól.  Nagy  kereskedést  űztek 
Bosznia  és  Horvátország  terményeinek  kivitelével  s  a 
külföldi  áruknak  részint  ide,  részint  Magyarország  bel- 
sőbb részeibe  szállításával.  A  szállítás  a  hegyes  vidé- 
keken át  s  a  rósz  utakon  történt  ugyan;  de  tetemesnek 
kellett  lennie.  A  horvátok  hatalmasabbjai  könnyen  út- 
ját állhatták  a  közlekedésnek,  mely  a  dalmát  városok 
egyik  főerő  volt. 

Ezért  iparkodtak  eme  városok  a  szomszéd  száraz 
hatalmasai  közt  szövetségeseket  szerezni.  Legbiztosabb 
ut  volt  az,  hogy  a  ki  legtöbb  kártételre  volt  képes, 
uzaz  leghatalmasabb, megválasztották  a  város  grófjává, 
kinek  a  külföldi  kereskedőktől  bevett  vám  egyharma- 
dát adták,  mig  a  magyar  királyt  két  harmad  illette,  mi 
után  a  clerus  tizede  levonatott  belőle.  Ezenkívül  vol- 
tak a  grófnak  bizonyos  hagyományos  ajándékai  a  vá- 
vostól. 

A  spalatói  és  traui  grófok  sűrű  változása  magában 
is  eleven  képét  adja  annak,  mily  anarchia  uralkodott  a 
szárazi  urak  közt  II.  Endre  uralkodásának  utolsó  felé- 
ben és  IV.  Béla  uralkodásának  első  éveiben.  Spalató- 
nak  néha  egy  évben  két  grófja  is  volt  egymásután  s  az 
előbbi  több  izben  visszakerült,  mintegy  sulymérőjéül 
annak,  hogy  hol  egyik,  hol  másik  horvát  család  kere- 
kedett feljül.  Domald  1210  körül  grófja  volt  mindenik 
nevezetesebb  dalmát  tengeri  városnak,  mely  a  magyar 
koronához  tartozott.  Endre  megfosztja  őt  a  túlságos 
hatalomtól  1217-ben  midőn  a  szent  földre  megy,  Spa- 
latót  és  Traut  kivévén  kértökre   hatalma   alól.  Mind- 

emellett  Domald  később  is  Spalató  grófja,  mig  1222- 
ben  Buisent  nem  választják  helyébe.  Ez  megöletvén, 
1224-ben  a  khulmi  Péter  lesz  a  gróf,  —  1227-ben  már 
Gergely  Brebiri  gróf  van  eme  méltóságban,  kit  1229- 
ben  ismét  Domald  szőrit  ki  a  grófságból ,  hogy  még 
ugyanazon  évben  Domald  viszont  elűzessék  s  Gergely 
gróf  foglalja  el  helyét.  Még  egyszer  kerül  vissza  Do- 
mald 1235-ben  s  két  év  múlva  ismét  a  Brebirek  a 
spalatói  grófok,  midőn  Márk,  a  Gergely  fia,  válasz- 
tátik  meg. 

Mindezen  külső  változások  a  városi  nép  választásá- 
val történtek.  Egyik  gróf  sem  ment  be  fegyveres  erő- 
vel a  városba.  Csak  szárazi  birtokait  kellett  bántani, 
hogy  a  város  népe  érdekeinek  legközvetlenebbül  fenye- 
gető veszélyét  egyegy  új  választással  ideig  óráig  elhá- 
rítsa, mindig  a  győzedelmes  félhez  pártolván.  A  kró- 
nika a  horvát  urak  közt  folyt  rendetlenséget  azzal  is 
illustrálja,  hogy  mint  1229-ről  irja,  a  belső  viszályok 
miatt  egész  Dalmatia  tönkre  jutott  volt.  Gergely  Bre- 
biri gróf,  ki  a  magyar  király  ellen  lázadottakat  megfe- 
nyítette volt,  s  érette  családjával  együtt  fényesen  ju- 
talmaztatott, a  hűség  tág  határain  belül  alkalmasint 
nem  volt  se  önzéstelenebb,  se  az  erőszakoskodás  foltjá- 
tól mentebb  férfiú  vetélytársainál  s  semmi  kétség  benne, 
hogy  az  elgázolt  mezőkön  nagyon  meglátszott  az  ő 
lovainak  nvoma  is.  O  már  leghatalmasabb  ur  volt  a 
horvátok  között,  s  mint  egy  krónikás  mondja,  senki 
sem  merte  kinyújtani  kezét  az  ő  vagy  testvére  birto- 
kaira. Különben  nem  sokat  foglalkozhatott  a  város 
kormányzásával.  A  latin  városok  nem  óhajtották,  hogy 
horvát  grófjaik  falaikon  belül  lakjanak  s  hihetőleg  ma- 

gok  még  kevésbbé  vágytak  az  övéktől  oly  különböző 
szokású  városi  nép  közepett  időzni.  Saját  várában  la- 
kott mindenik  horvát  ur  s  királyi  módra  csak  olykor 
látogatta  meg  a  grófoskodás-ra  bizott  várost.  Eo-yegy 
helyettest  (vicariust)  nevezett  ki,  vagy  a  nép  maga  vá- 
lasztott egy  kormányzót  (podestát),  kit  a  gróf  erősitett 
meg,  hogy  nevében  vezesse  a  város  ügyeit.  Gergely 
grófnak  sem  tartozott  főgondjai  közé  Spalató  városa. 
Azért  meglehetős  fejetlenség  uralkodott  a  kis  demo- 
craticus  köztársaságban,  melynek  a  zavargás  izgalmaira 
mintegy  szüksége  volt.  A  választási  jog  gyakorlását 
oly  túlságra  vitték,  hogy  minden  hónapban  más  más 
birót  tettek  s  nem  csoda,  hogy  a  grófok  választásában 
is  mintegy  kaptak  az  alkalmon,  hogy  a  csekély  ürügyet 
kénytelenségnek  mutassák  fel  a  pártoskodó  választá- 
sokra; mert  a  krónikák  szerint  vagy  ritkán,  vagy  soha- 
sem voltak  azok  egyértelműek.  Épen  Brebiri  Gergely 
idejében  történt,  hogy  a  városi  pártok  egyike  vagy 
másika  maga  hivott  egyegy  horvát  urat  pusztitni  a  vá- 
ros határába,  mikor  is  a  pártosok  saját  marháikat  külön 
bélyeggel  látták  el,  melyeket  szerződés  értelmében,  a 
meghívott  ellenség  nem  bántott.  Ilyen  pártoskodó  csel- 
szövények  áldozatja  lehetett  egy  részben  Brebiri  Ger- 
gely, midőn  már  kevésbbé  hatalmas  vetélytársa  utoljára 
szoritotta  ki,  hogy  többé  ne  szerepeljen.  Gergely  gróf- 
tól viszálkodhattak ,  ölhették,  lophatták  egymást  Spa- 
lató lakosai  —  a  belkormányzást  nem  vezette. 

Végre  Spalató  maga,  ráunván  a  belső  rendetlensé- 
gekre, nem  gondolva  kivül  eshető  káraival,  elhatározta, 
hogy  többé  nem  választ  horvát  grófot,  hanem  Anco- 
nába  küldött  követséget,  mely  onnan  számira  egy  kor- 

mányzásra  alkalmas  latin  eredetű  embert  hozzon.  És 
csakugyan  1239-ben  egy  Gargano  nevű  anconai  olasz 
polgár  veszi  át  a  grófi  hivatalt  szerényebb  „podesta" 
czimmel. 

Brebiri  Gergely  a  város  oltalmára  egy  maradandó 
szolgálatot  tőn  Spalatónak.  Az  egyetlen  szárazi  ut  et- 
től a  várostól,  valamint  a  szomszéd  Trautól,  a  hegyek 
közé  Kiissza  magas  szirten  épült  várának  aljában  ve- 
zetett el.  Ez  az  erősség  kulcsa  volt  a  száraz  felől  a  két 
városnak.  Elzárhatta,  megnyithatta  kereskedésöket. 
Azért  eredetileg  magyar  királyi  vár  volt,  hol  várkato- 
nákat tartottak.  De  II.  Endre  alatt,  mint  tudva  van,  a 
magyar  honvédelmi  rendszernek  a  királyi  várakon 
épült  ereje  végső  romlásra  jutott,  s  általán  a  királyi 
birtokok  nagy  része  elajándékoztatott  s  bitorlók  kezébe 
került.  így  lőn  Kiissza  is  elajándékozva,  hogy  nemso- 
kára Domald,  a  horvátországi  egyetemes  bitorló  kezébe 
kerüljön.  Endre  mielőtt  a  szent  földre  indult,  a  közel 
Vranában  székelt  templomosoknak  adta  a  várat.  Do- 
mald azonban  cserét  ajánlott  :  Sebenicót  Ígérte  oda 
nekik.  A  templomosok  ráállottak  az  alkura.  Domald 
odahagyta  Sebenicó  várát  s  átköltözött  Klisszába. 
Azonban  midőn  a  kevesbbé  előre  látó  s  kevesbbé  fürge 

o 

templomosok  be  akarnak  ülni  birtokukba,  már  a  sebe- 
nicóiak  lerontották  a  város  feletti  sziklavárat  s  kijelen- 
tették, hogy  ők  senki  jobbágyai  nem  lesznek,  hanem  a 
latin  városok  példájára  független,  kiváltságolt  keres- 
kedő város  kivannak  lenni.  Spalató  városa  részes  volt 
alkalmasint  a  cselben,:  mert  Domald  újra  grófja  levén 
1221  előtt,  azt  remélte,  hogy  ez  nem  fogja  áruiktól  a 
szokott  úti  vámot  szedni.  Sebenicó  pedig  1221-ben  for- 

maszerinti  szerződést  köt  ama  horvát  várossal,  melyben 
az  többek  közt  felfogadja,  hogy  többé  nem  üz  tengeri 
rablóságot.  De  Spalató  megbánta  Domald  grófjának 
közel  szomszédságát,  s  hogy  a  város  kulcsát  képező 
vár  ennek  kezére  került.  Azért  elkövetett  mindent, 
hogy  a  különben  is  letett  és  nyilt  ellenséggé  vált  Do- 
mald alól  Klisszát  kiszabaditsa.  Ha  talán  nem  is  maga 
Gergely  gróf  tette,  de  az  ő  grófsága  idejében  történt, 
hogy  kiküldött  fegyveresek  belopóztak  a  bevehetetle- 
nek  tartott  Kiissza  várába  s  Domaldot  elfogták,  ugy 
hogy  a  vár  Spalató  és  Trau  birtokába  jutott.  Eme  vá- 
rosoktól éfi  (iergely  gróftól  1227-ből  egy  szerződésié- 
vel marad  fenn,  melyben  egy  zsoldosuknak  adják  át 
Kiissza  várát  oly  kikötéssel,  hogy  többé  senki  kezébe 
ne  adja,  még  a  magyar  király,  vagy  személyese  kezébe 
se,  hanem  oltalmazza  a  magyar  király  tiszteletére.  A 
várnagy  Ursieu  Péter  1000  görög  aranyat  (yperpera) 
tesz  le  zálogul  a  szerződés  megtartására  a  splatóiak  és 
traubeliek  kezébe.  Ily  önkényüleg  bántak  Endre  alatt 
a  királyi  birtokokkal  és  várakkal. 

Bármily  változó  volt  és  hosszan  tartott  a  viszály 
esetinai  Domald  és  Brebirí  Gergely  közt,  eredménye  az 
előbbi  teljes  megaláztatása  és  a  Brebirik  nagyraemel- 
kedése veit.  Egy  későbbi  korbeli  krónikás  irja  traubeli 
hagyomány  után,  hogy  Domald  elfogatván,  haja  lenyí- 
ratott s  csúfságul  szamár  háton  hordozták  körül  Spa- 
lató utczáin  és  Tranl>an  nyomorultul  halt  el. 

II. 

1242— 12*70. 

A  Brebiri  grófok  ezután  vagy  száz  évig  voltak  a 
vetélytárs  nélkül  leghatalmasabb  dynasták  a  mai  Dal- 
mátiában, s  csakhamar  volt  alkalmok  egv  országos  sze- 
rencsétlenségben  még  fényesebben  kitüntetni  a  maoyar 
király  iránti  hűséget.  Ez  a  szerencsétlenség  a  tatárjá- 
rás volt,  melynek  vihara  elől  IV.  Béla  király,  mint 
tudva  van,  a  dalmát  partokon  keresett  menedéket.  Kü- 
lönösen Trau  városa  s  ennek  grófja  Brebiri  István 
mutatták  ki  áldozatkészségöket  a  király  fogadásában  és 
védelmében,  kivel  csak  a  Vegliai  grófok,  vagyis  Fran- 
gepanok,  vetélkedtek  a  legnemesebben.  Mint  a  király 
később  kelt  adománvleveleiben  maira  elismerőleg 
mondja,  a  Brebiri  grófok  akkor,  midőn  ő  a  tengeri  ré- 
szekbe volt  kénytelen  vonulni,  a  legnagyobb  kézséggel 
fogadták,  mindenöket,  a  mijök  volt  rendelke- 
zése és  parancsa  alá  bocsátották,  s  több  izben 
személy  szerint  kitették  magokat  védelmében  a  tatárok- 
nak s  más  veszélyeknek. 

Brebiri  István  különben  is  IV.  Bélának,  legjelesb 
királyainak  egyikének,  méltó  főembere  volt.  1242  után, 
midőn  a  tatárok  elvonultával  a  király  visszatért  a  haza 
belsejébe,  nemsokára  a  legfényesebb  hivatalokra  emel- 
tetett. Miután  hosszas  ideig  Trau  grófja  volt  s  Orergely 
testvérével  közremunkált  némely  lázongók   megfenyi- 

Zrinyi  2 


A  BREBIKI  GKÓFOK. 

tésében,  a  tengeri  részek  bánjává  s  később   Stiria  kor- 
mányzójává lett. 

Első  teendője  volt  Béla  Dalmátiából  lett  eltávozása 
után,  hogy  a  király  parancsából,  a  horvátországi  bán- 
n  1  -  Tranval  egyesülve  a  hűtlenségre  hajló  Spalatót 
megfenyitse.  Már  1243-ban  a  tengcrmellék  bánja  volt. 

Spalató  a  tatárjárás  előtt  anconai  polgárt  választott 
magának  podestául,  ki  sok  belső  reformot  vitt  keresz- 
tül az  olasz  városok  alkotmányának  szellemében.  Há- 
rom évet  töltvén  ott,  János  Vegliai  gróf  lett  a  pode 
utána  pedig  egy  Bemard  nevű  triesti  polgár.  —  A 
magyar  király  már  annálfogva  is  neheztelt  eme  városra, 
hogy  külföldieket  óhajtott  kormányzókul;  s  e  nehezte- 
lés annál  nagyobb  volt,  mivel  ugylátszik,  gyanú  volt 
a  városra, hogy  elpártolási  szándék  lappang  a  külföldre 
valé  ezen  kacsintgatáe  alatt. 

A  dalmát  városok  íigyekeztek  jó  lábon  állani  mind 
a  magyar  királyival,  mind  a  velcnczci  dogéval, 
mikor  nyiltabban  mertek  föllépni,  a  hatalmashoz  állot- 
tak. Általános  volt  ezen  ingadozás,  ép  ugy  a  sokáig 
magyar  korona  alatt  volt  Zára-,  Trau- ,  Spalatóban, 
mint  az  állandóbban  Velencze  alatti  Ragusában. Ennek 
köpenyegforgatása  is  példabeszéddé  vált.  Czimerén  S. 
B.  betű  volt,  a  város  védszentjének,,,Sanctus  Blasius"- 
nak,  kezdő  betűi,  melyeket  általánosan  igy  travestál- 
tak  :  ,,Sette  Bandiere"  —  azaz  hét  lobogó,  melyet  a 
város  mindig  készen  tart,  hogy  az  időszerént  hatalma- 
sabbét tűzhesse  ki. 

1242  táján,  Spalató  a  magyar  és  vclenczei  lobogó 
mellett,  ugylátszik,  egy  harmadikat  rejtegetett  :  a  né- 
met császárét,  ki  a  két  Siciliát  birván.ki  kezdé  terjesz- 

teni  hatalmát  az  Adriára  is  a  meghódolt  olasz  városok 
segedelmével.  —  Zára,  melyet  az  1202-iki  pusztulá 
után  a  magyar  király  alatt  újra  fölépítettek,  s  Il-ik 
Endre  önként  engedett  át  Velencze  hatalmába  seregé- 
nek a  szent  földre  szállitása  fejében,  1242-ig  hive  volt 
a  köztársaságnak.  Ekkor  egyszerre  föllázadt  a  város, 
kivetette  velenczei  kormányzóját  s  a  magyar  királyhoz 
szegődött.  Nem  magyar  cselszövény  volt  ez;  mert  Ma- 
gyarország csaknem  végpusztulásra  jutott  volt  s  épen 
azon  évb<  n  királya,  mint  menekült  szorult  Dalmátiába. 
Fridrik  romai  császár  lázította  föl  Zárát  a  velenczeiek 
ellen,  kik  szövetkezni  kezdtek  azon  hatalmas  ..lombar- 
diai ligá"-val,  melynek  czélja  volt  az  idegen  német 
császártól  megvédni  a  classicus  olasz  földet.  ')  A  né- 
met császár  az  emiitett  diversióval  nem  Magyarország- 
nak akart  használni,  hanem  egyszerűen  Velenczének 
ártani;  mert  mint  utóbbi  évekbeli  magaviselete  bizo- 
nyítja, egyetemes  uralomra  czélzott  terveibe  befoglalta 
Magyarországot  is,  melyet  nem  segített  ugyan  a  tatá- 
rok ellen,  de  IV.  Bélától  hűbéri  adót  követelt  ismét. 

Spalató  lakosai  mára  tatárjárás  előtt  kevéssel  érint- 
kezésben voltak  Apulia  akkori  urával,  II.  Fridrikkel. 
Nevezetes  előzmény  ez.  mint  első  eset  arra,  hogy  déli 
Olaszország  urai  Daimátia  ügyeibe  avatkoznak.  Gar- 
gano,  az  Anconából  hozott  podesta,  maga  is  egyetér- 
tésben állott  Fridrik  császárral.  Almissa  városa  1221. 
megaláztatása  után  tiz  tizenöt  évvel  ismét  hozzá  fogott 
kenyérkeresetéhez   :   a  tengeri   rabláshoz.   Gargano,   a 


')  Storia  Doeuraentutíi    tli   Venezia.  di  S.  Komanin.    II.   k. 
•2.35.  lap. 

spalatói  poclesta,  hajókat  szerel  föl  s  Brazza  szigetét, 
mely  hosszan  nyúlik  el  Almissa  városa  előtt  s  ennek 
birtokában  volt,  elveszi  tőle.  Spalató  polgármesterének 
eme  vállalata  nemcsak  Fridrik  császár  tudtával,  hanem 
ösztönzésére  történt ;  mert  az  almissaiaknak  a  szigeten 
talált  ingóságait  egy  részben  Apuliába  szállítják  s  a 
tengeri  rablók  felfogadván,  hogy  többé  nem  kalózkod- 
nak, nem  Spalatónak,  hanem  Fridrik  császárnak  adnak 
kezeseket,  kinek  már  Dalmátia  szigetei  közül  egyik,  a 
Lissa  melletti  Busi  sziget,  oltalmában  volt.  Trau  a  ten- 
geri rablók  ezúttal  való  megfenyitésében  igen  kis  részt 
vett,  habár  egy  előleges  szerződés  által  kötelezte  volt 
magát.  A  fenebbi  beavatkozás  közvetlen  érdekében  ál- 
lott a  császárnak;  mert  az  almissai  kalózok  alattvalói 
hajóiban  is  kárt  tettek. 

IV.  Bélának  a  tengerraelléken  való  mulatása  alatt 
a  spalatóbeliek  csendesen  voltak,  s  már  ekkor  Kiissza 
vára  is  újra  visszakerült  a  király  jogos,  közvetlen  bir- 
tokába. Maga  a  király  hosszasan  mulatott  ez  alkalom- 
mal a  sziklafészekben.  A  dalmát  városok  közül  külö- 
nösen a  Spalatónál  jóval  kisebb  Trau  részesült  kegyei- 
ben ,  melyben  a  nép  minden  osztálya  a  legnagyobb 
részvéttel  és  áldozatkészséggel  fogadta  őt.  IV.  Béla 
egy  három  evezősoros  nagyhajón  kivül  egy  földbirtok- 
kal is  megajándékozá  a  traubelieket,  mi  a  király  eltá- 
vozta után  a  háború  egyik  ürügye  lőn  a  két  város  kö- 
zött. —  Spalató  jogot  tartott  a  király  eladományozta 
szárazi  birtokhoz,  s  részint  e  miatt,  részint  más  ürü- 
gyek alatt  Spalató  harczias  podestája,  a  triesti  Bemard, 
1243-ban  hajókat  szerelvén  föl,  megindul  Trau  ellen. 
A  vállalat  népszerű  volt  s  az  egész  spalatói  polgárság 

részt  vett  benne  a  podesta  lelkesítő  vezérlete  alatt.  A 
traubeliek  is  összeszedték  magokat,  s  fegyvert  ragadá- 
nak  a  hozzájok  menekült  záraiak  is.  Folyt  a  tengeri 
csata  a  szirtes  partokon  nyillal,  dárdával  s  különösen 
kövekkel,  melyeket  a  trauiak  nagy  mennyiségben  rak- 
tak fel  hajóikra.  A  király  ajándékozta  hajó  nagy  segít- 
ségére volt  a  traubelieknek;  mert  magasabb  volt  min- 
den spalatói  dereglyénél,  —  nagyobb  hajójok  egy 
sziklán  fenakadván.  A  gyengébb  traubelieké  lőn  a  győ- 
zelem. Elfogtak  egy  spalatói  hajót  s  hatvan  előkelő 
polgárt,  kiket  kötözve  vetettek  tömlöczeikbe. 

Trau  véletlenül  lépetvén  meg,  e  harczban  nem  hasz- 
nálhatta szláv  szövetségeseit;  "de  most  felülkereked- 
vén, segitségökkel  nem  engedett  nyugtot  Spalatónak  se 
szárazon  se  vizén.  Sj)alató  igy  meg  levén  alázva,  igye- 
kezett szintén  szövetségesekre  tenni  szert  a  szárazon. 
Megnyeré  Ninosclávot,  Bosnia  bánját,  kit  grófjának 
választott  s  a  város  közpénztárából  adott  neki  költsé- 
geket. Ninosclav  erős  haddal  érkezett  meg,  melylyel  a 
Trauval  szövetkezett  horvát  urak  meg  nem  mérkőzhet- 
tek. Ráment  Trau  határára,  kivágatta  a  szőllőtőket, 
fákat  s  elpusztított  minden  vetést.  Ily  hősi  tett  után 
visszatért  Bosn'ába,  s  egy  Rizardo  nevű  calabriai 
embert  tett  meg  ott  helyettesévé  a  spalatói  grófság- 
ban, mig  saját  fiát  egy  lovas  csapattal  a  város  védel- 
mére hagyta.  Trau  mindezen  pusztítás  daczára  sem 
adta  ki  a  spalatói  foglyokat. 

IV-ik  Béla,  mindamellett ,  hogy  az  elpusztult  or- 
szág helyreállításával  s  külső  ellenségekkel  is  el  volt 
foglalva,  nem  tartotta  többé  eltürhetőnek  Spalató  mind 
nyiltabb    hűtlenségét.    1243-ban   levelet   ir   Traunak, 

melyben  biztatja,  hogy  nem  fogja  tűrni  a  koronához 
oly  hű  város  megaláztatását,  meg  fogja  téríttetni  ká- 
rait, s  hogy  engedelmeskedjenek  mindenben  Dénes 
berezegnek  és  István  bánnak.  Csakugyan  még  azon 
évben  megérkezett  Dénes,  egész  Tótország  herczege, 
feles  számú  magyar  és  horvát  hadakkal,  kik  közt  vol- 
tak a  Breb:ri  grófok,  s  névszerint  István,  tengermel- 
léki bán. 

A  spalatóbeliek  II.  Endre  gyönge  kormánya  alatt 
megszokták  volt  kevésbe  venni  a  királyi  hatalmat,  s 
most  sem  adták  meg  magokat,  hanem  ellenállásra  ké- 
szültek. Nyilakkal  és  kövekkel  fogadták  a  közeledő  ha- 
dat. A  traubeliek,  kik  jobban  ismerték  a  szomszédvá- 
ros falainak  gyenge  oldalait,  előlmenvén,  nemsokára  a 
királyi  had  egyik  külvárosba  nyomult,  melynek  fából 
és  vcsszőfonadékból  készült  házait  fölgyújtotta.  A  pol- 
gárságot rémülés  fogta  el,  gazdagabbja  már  hajókra 
kezdé  szállitni  pénzes  zsákjait,  s  csakhamar  az  egész 
lázadó  város  késznek  nyilatkozott  visszatérni  az  enge- 
delmességre. A  harcz  nem  lehetett  nagyon  elkeseredett. 
A  királyiak  közül  30,  a  lázadók  közül  10  ember  esett 
el,  mi  azt  is  bizonyítja,  hogy  a  győzedelmesek  elég  ne- 
mesen viselték  magokat.  Ugylátszik,  volt  a  városban 
egy  nevezetes  párt,  mely  a  magyar  uralom  mellett  buz- 
gólkodott s  általán  a  spalatóbeliek  ritkán,  c^ak  végső 
esetekben  jártak  el  egyértelmüleg.  Spalató  fizetett  hat- 
száz ezüst  márkát  s  kiadott  hat  nemes  ifjút  kezesül, 
miután  fölesküszik  a  magyar  király  hűségére.  Traunak 
a  peres  földek  és  sz.  István  szigete  visszaadatik,  Trau 
Ígérvén,  hogy  szabadon  bocsátja  a  börtöneiben  tartott 
kétszáz  spalatói  polgárt.  De  legsúlyosabb  volt  Snala- 

tóra  nézve  s  a  békeszerződésben  egyszersmind  legna- 
gyobb horderejű,  hogy  a  király  e  dalmát  város  némely 
régi  kiváltságait  megszoritá. 

Eltiltatik  neki,  hogy  többé  oly  grófot  válaszszon, 
ki  nem  a  magyar  király  birodalmából  való,  s  ki  van 
kötve,hogya  magyar  királymegerősitére  szükséges  lesz 
e  választás  érvényességére.  Továbbá  megvolt  a  régi 
magyar  királyok  idejéből  a  dalmát  városoknak  azon  ki- 
váltsága, hogy  bármely  árulót  és  pártütőt,  ha  dalmát 
városban  keresett  menedéket,  ez  kiadni  nem  tartozott' 
Most  Spalatónak  nemcsak  tiltatik  a  magyar  korona 
iránt  hűtlenek  befogadása,  hanem  kötelességévé  van 
téve,  hogy  az  ily  hűtlent  a  magyar  király  kezébe  szol- 
gáltassa. - 

A  békébe  befoglaltatnak  azok  a  horvátok,  kik  Traut 
segítették  e  viszályban,  s  névszerint  a  Brebiri  grófok, 
—  ellenben  kivétetnek  Bosznia  bánja,  a  khnlmi  gróf  és 
Poglizza  főnökei,  kik  hűtlenek  a  magyar  királyhoz. 

így  csinált  rendet  IV.  Béla  mind  tengeren,  mind 
szárazon  Dalmátiában.  A  viszály  Spalató  és  Trau  közt 
vagy  harmincz  évre,  mig  Béla  élt,  egészen  megszűnt,  s 
csak  halála  után  tört  ki  újra. 

A  kirá'yi  hatalom  tekintélyének  röviden  leirt  helyre- 
állításában résztvett  királyi  hadak,  az  egykorú  és  szem- 
tanú krónikás  bizonyitása  szerint,  állottak  először  is 
két  bán  fegyveres  erejéből,  a  pécsi  püspök  és  prépost 
katonáiból,  a  klisszai  porkoláb  Sándor  várkatonáiból,  s 
végre  oly  magyar  és  horvát  urak  saját  hadaiból,  kik  a 
nyert  birtokadomány  fejében  tartoztak  szolgálni. 

Látjuk,  kivált  a  püspökök  és  bárók  részvételében, 
hogy  a  hűbéres  urakból   állott  a  királyi  hatalom  főtá- 

masza.  Dalmatia  déli  felében  csak  Kiissza  és  a  tenger- 
tol  távol  eső  Knin  volt  királyi  vár,  melyet  közvetlenül 
a  király  alatti  katonaság  őrzött,  s  láttuk,  hogy  Endre 
alatt  Kiissza  is  bitorlók  kezére  került  volt.  A  királyi 
tekintélyt  csak  valamennyire  is  magok  a  birtokokkal 
megajándékozott  hűbéres  urak  tartották  fenn.  Volt 
ugyan  a  királyoknak  ott  személyesök.  Többnyire 
a  királyi  herczegek,  a  koronaörökösök  voltak  Dal- 
matia és  Horvátország  főbánjai,  kiknek  székhelye  több- 
nyire Knin  vára  volt,  s  Endre  alatt  is  fia,  Kálmán  volt 
Dalmatia  herczege.  Volt  ezenkívül  egy  tengermelléki 
bán ;  de  mindezek,  ugylátszik,  tehetlenek  voltak  az  ál- 
talánosan uralkodott  anarchia  ellen.  Nagy  r-'szben  ma- 
gok a  birtokos  főurak  védték  a  rendet  és  királyi  tekin- 
télyt részint  jutalom  reményében,  részint  hűségi  érzet- 
ből. Különösen  a  Brebiri  grófok  voltak  a  lovagias  hűség 
példányai.  —  Horvátországot  és  Dalmatiát ,  ha  fegy- 
verrel hóditák  meg  a  magyar  királyok,  nem  erőszakos 
eszközökkel  tárták  hatalmukban.  Magok  a  horvát  hű- 
béresek voltak  a  tekintély  fentartásának  főtényezői. 

És  a  horvát  s  dalmát  részekben  a  magyar  királyok 
ápolta  hűbériség  egyszersmind  nagy  szerepet  játszott 
ama  részek  civilisatiójában  is.  A  horvátoknál  több  volt 
meg  a  nemzetségi  rendszerből,  mint  más  keresztyén 
népeknél.  A  már  emiitett  büntető  törvényeken  kivül 
nemzetségi  szerkezetre  mutatnak  az  előadásunk  folytán 
többször  emiitett  Poglizza  lakói,  a  kazetták,  khulmiak 
mind  egyes  néptörzsek  valának,  melyek  magokba  zárt 
életet  éltek,  s  függetlenségöket  nem  védő,  hanem  tá- 
madó harczok  által  mutatták  ki  a  szomszéd  földek  ká- 
rával  és  pusztulásával.  Az    ily  korlátozott  látkörü  kis 

társadalmak  nem  ismernek  nemzetiséget,  se  érdekkö- 
zösséget. Harczi  vállalataik  annálfogva  a  rablás  színét 
viselik  magukon.  —  Ezzel  a  szerkezettel  párosult  a  nép 
életmódjának  primitiv  volta,  s  Dalmátiában  a  föld  mi- 
nősége is  Az  a  föld  többnyire  nem  termetté  meg  a  nép 
számára  szükséges  gabonát  s  még  annyira  nem  fejlett 
volt  a  f  oldmivelés,  hogy  a  természet  kopárságát  mes- 
terség által  termékenynyé  tegye.  Ipar  csak  a  legszük- 
ségesebbekre terjedt  ki,  mely  nem  mozditá  elő  a  külső 
árukkal  való  cserét  s  igy  a  vagyonosságot.  Ezek  a  né- 
pek a  szárazon  a  baromtartásig  vitték  a  civilisatiót,  s 
csak  némelyike  az  állandó  lakhelyig.  Volt  számos  nép- 
törzs, mely  meg  sem  telepedett  volt,  hanem  barmaival 
bejárta  a  Feketetengertől  az  Adriáig  nyúló  Balkán 
hegységet  s  mellék  ágait,  alkalom  szerint  rabolva  s  a 
néptörzsen  kivül  más  államhoz  nem  tartozva.  Az  itt 
tárgyalt  kornál  később,  1300  körül  is  jelenik  meg  egy 
ily  vándor  néptörzs  Dalmátiában,  a  vlakhoké.  —  Ha  a 
társadalmi  szerkezet  és  műveltség  ily  fokán  állott  nép- 
törzsek valamelyike  tengerpartra  telepedett,  képtelen 
volt  egyébre,  mint  kalózkodásra,  saját  községéén  kivül 
mindenki  hajója  ellen.  Az  almissabeliek,  régebben  a 
sebenicói  és  scardonai  lakosok  nem  valamely  nemzeti 
vállalatért,  hanem  kenyérkeresetből  háborgatták  az 
Adriai  tengert.  —  A  kalózság  elveszti  gyűlöletes  ne- 
vét, mihelyt  valamely  állam  vagy  nemzet  külső  függet- 
lensége érdekében  történik.  Az  a  különbség  ebben,  a 
mi  van  a  rablókaland  és  a  háború  közt.  —  Mind  szára- 
zon, mind  tengeren  előmozditá  Dalmátiában  a  cián- 
rendszer maradványainak  tartósságát  a  föld  rendkívül 
eldarabolt  felülete.  A  hegyes  sziklás   vidéken  vannak 

csaknem  hozzá  férhetlen  rejtekek, minő  Poglizza,  mely- 
nek 10  — 12  faluja  a  legújabb  időkig  fentartotta  régi 

kasait,  tel  függetlenségét  és  kiváltságait.  A  tóhe- 
gyeken kívül  mellék  hegysorok,  s  a  meszes  sziklákba 
magokat  husz-harmincz  lábnyira  bemosott  folyók,  ta- 
vak mintegy  különböző  néptörzsek  lakául  jelölték  ki 
eme  földet,  —  s  a  tengerpartokon  a  kisebb  nagyobb 
szigeteken  kivül  számtalan  kőszirt  oly  rejtekhelyeket 
nyújtott,  melyek  a  legkedvezőbbek  voltak  a  kalózkodás 
gyümölcsének  biztosítására. 

A  magyar  királyuk  mind  tengeren,  mind  szárazon 
sokat  tőnek  nemcsak  arra,  hogy  Dalmátia  a  magyar 
korona  alatt  maradjon,  hanem  hogy  átalában  egy  mél- 
tán országnak  nevezhető  egészet  képezzen.  1231  körül 
történik,  hogy  Poglizzában  magyar  s  néhány  német 
család  telepíttetik  meg  jobbágyőstől,  kiknek  számát 
bosznyák  pásztorokkal  is  szaporítják.  így  alapítják  Ro- 
goznika  helységet.  ')  De  ennél  lényegesebb  volt  az  a 
szolgálat,  melyet  a  magyar  politikai  szervezet  tőn.  Szá- 
razon a  hűbéri  rendszer  a  szűkkeblű  nemzetiségi  érde- 
keknek központot  adott  a  király  személyében.  A  hűbé- 
res, ki  mindent  a  király  adományából  nyert  és  mindent 
attól  remélhetett,  alkalmasabb  volt  arra,  hogy  a  közér- 
dekkel egyesítse  a  külön  érdeket.  A  községi  kötelékből 
kivétetvén,  egyéni  önzése  nagyobb  lehetett,  de  szabad- 
ságával megfért  az  áldozatkészség  valamely  országos 
érdekben.  A  hűbériség  állandó  lakot  ád  az  egyeseknek 
az  adományozott  földek  által,  nemcsak,  hanem  birtok- 
jogi fogalmakat  is,  midőn  szoros  határt  von  az  ajándé- 


')  Monumenta  II.  II.  VI.  k.  345.  1. 

kozott  földeknek.  —  A  földesúr  talán  zsarolta  saját 
jobbcágyait,  de  kevésbbé  volt  szomszédai  kirablására 
ösztönözve,  —  s  általán,  ha  a  későbbi  idők  fejleményei- 
hez képest  az  ököljog  uralmának  mondjuk  a  hüberi 
rendszer  uralkodását, azt  ami  megelőzte,  annál  roszabb- 
nak,  a  rablás  és  pusztítás  uralkodásának  nevezhetjük. 
—  A  hűbéri  rendszerrel  együtt  járt  az  akkori  civilisa- 
tio  egy  másik  főtényezője,  a  katholicismus  terjedése  is. 
A  magyar  királyok  általán  azon  népeknél,  melyeket 
ma  déli  szlávoknak  nevezünk,  mindent  elkövettek  a 
katholicismus  terjesztésére  és  megvédelmezésére.  De 
fegyveres  és  fegyvertelen  püspökeinek  buzgalma  aligha 
tett  többet  ebben  a  részben,  mint  ismét  a  hűbériség, 
melynek  javadalmaiban  vallásos  királyaink  schismati- 
cusokat  és  a  katholikus  hittől  elszakadt  más  felekeze- 
tüeket  nem  részeltetének.  —  Láttuk  pedig,  hogy  a  pá- 
pai tekintély  minő  egyesítő  és  a  civilisatio  érdekében 
mily  sikeresen  működő  hatalom  volt  azon  pápai  követ 
eljárásában,  kinek  legnagyobb  tette  a  tengeri  rablók 
megfenyitése  volt. 

Es  valamint  a  pápa  egy  kézre  dolgozott  II.  Endre 
és  IV.  Béla  alatt  a  királyi  hatalommal,  ugy  ellensé- 
geiknél is  nemcsak  politikai,  hanem  vallásos  volt  egy- 
szersmind a  szakadás.  A  csetinaiak,  Poglizza  lakói,  a 
kazzetták,  khulmiak,  krajnaiak  és  magok  az  almissaiak 
nemcsak  a  király  iránti  hűtlenséggel,  nemzetségi  ön- 
zéssel, rablással,  hanem  egyszersmind  eretnekséggel 
vádoltatnak.  —  Mindezen  kis  népcsoportok  Dalmatia 
azon  részében  laktak,  mely  a  Csetina  folyótól  a  Narenta 
folyóig  terjed.  Hogy  a  krajnaiknak,  kik  e  vidéken  lak- 
tak, nemzetségi  kormányzatuk  volt,  bizonyitja  egy  ok- 

levél  is,  melyben  Raguzával  békét  kötvén,  a  „nép  vé- 
nei" s  a  főnök  és  testvérei  nevében,  köttetik  a  szerző- 
dés. ')  A  Csetina  folyó  torkolatánál  feküdt  maga  Al- 
missa.  ACsetina  és  Narenta  köze,  melyet  Kulmiának  s 
Zaklumiának  is  neveztek,  még  IV.  Béla  alatt  uj  hódit- 
mány  volt.  Csak  azon  század  elején  csatoltatott  a  ma- 
gyar koronához. 

Altalán  véve  mind  Dalmatia  azon  déli  részében, 
melyet  Khulmiának  nevezénk,  mind  Boszniában  a  láza- 
dásnak, külső  felbiztatásokon  kivül  egyszersmind  poli- 
tikai és  vallásos  indokai  lehettek.  1243-ban,  midőn  Trau 
és  Spalató  harczába  besodortatnak  a  szláv  néptörzsek 
8  a  boszniai  bán,lncze  pápa  levelet  ir  az  esztergomi  ér- 
seknek, melyben  felszólítja,  lépjen  föl  a  dalmát  és  hor- 
vát eretnekek  elnyomására,  s  őt  apostoli  követté  nevezi 
ki.  2)  A  vad  függetlenségben  élt  néptörzsek  egyszerre 
állottak  ellen  az  egy  nemzetté  s  egy  hitfelekezetté  váló 
összeolvadásnak,  mig  egész  mai  Dalmatia  és  Horvátor- 
szág északi  részeiben  mind  a  katholicismus,  mind  a 
hűbériség  már  régibb  idők  óta  terjedvén,  a  királyi  te- 
kintély ingatlan  volt  ezekben  az  években. 

A  tengeri  városokra  nézve  a  magyar  király  civili- 
sáló  működése  nem  volt  csekélyebi).  Azok  a  horvát  te- 
lepitvények, melyek  idő  folytán  nagyobb  tengeri  váro- 
sokká fejlődtek,  a  magyar  királyok  alatt  lassanként 
szintén  elveszték  azt  a  szerkezetöket,  mely  őket  tengeri 
rablásra  ösztönözte.  Scardona,  Sebenico,  Noná  s  maga 
Almissa  is  rendre  szabadalmakat  nyervén  királyainktól, 


')  Monumenta  Hungáriáé  Hist.  VII.  k.  351.  1. 
3)  Monumenta  H.  H.  VII.  k.  148.  1.  és  Fejérnél. 

oly  szervezetet  kaptak,  minő  a  latin  eredetű  városoké 
volt.  Pedig  a  magyar  királyok  nem  követelték,  mint 
Velencze,  a  latin  városok  azon  régi  szokásának  épségben 
tartását,  hogy  a  latin  városbeli  össze  ne  házasodhassák 
a  szláv  szomszédokkal. 

Brebiri  István  gróf,  mint  tengermelléki  bán,  ,;Banus 
Maritimus,"  mind  a  latin,  mind  a  szláv  eredetű  tenger- 
partivárosok bánja  volt  s  ezáltal  nagyobb  befolyást  gya- 
korolt a  király  érdekében,  mind  addig,  midőn  csak  a 
király  szárazföldi  hűbérese  és  az  egy  Trau  grófja  volt. 
Horvát  földesnr,  de  egyszersmind  a  magyar  király 
helytartója.  Azonban  némileg  alárendelt  méltóság  volt 
ez.  A  „Banus  Maritimus"  csak  a  dalmát  városok  bánja 
volt,  ide  értve  mind  a  horvát,  mind  a  latin  származá- 
suakat;  mig  egész  Sclavonia  bánjának,  ,,Dux  totius 
Sclavoniae,"  hatósága  alá  tartozott  egész  Dalmátia  és 
egész  Horvátország.  Láttuk,  hogy  Spalató  ellen  Dénes, 
egész  Szlavónia  bánja  volt  a  fővezér. 

Dénes  bán  alatt  érte  egy  nagy  veszteség  Dalmátiá- 
ban a  magyar  koronát.  Zárát,  alig  egy  évig  maradván 
alatta,  1243  nyarán  Velencze  egy  Renier  Zeno  parancs- 
noksága alatt  kiküldött  hajóssereg  által  visszafoglalta, 
midőn  Trau  és  Spalató  közt  még  folyt  a  harcz.  A  vá- 
rosnak tengerfelől  megrongált  falai  még  nem  voltak 
kiépitve.  A  magyar  király  a  kiépítésre  segitséget  igért 
volt;  de  Velencze,  ugylátszik,  sietett  megelőzni  a  terv 
végrehajtását.  Ugyanekkor  elfoglalta  Veglia  szigetét 
is,  s  a  király  iránt  annyi  hűséget  mutatott  Vegliai  gró- 
fokat megfosztá  eme  birtokuktól,  azt  Tiepolo  Lőrincz- 
nek,  a  dogé  fiának  adományozta.  Béla  nem  akarván 
háborút   folytatni    Velenczével   Magyarország    akkori 

külső  és  beleo  bajai  közt,  beket  kötött  vele.  Hogy  Zára 
nem  önként  pártolt  át  Velenczéhez,  bizonyítják  a  sú- 
lyos föltételek  :  a  városnak  nem  szabad  fölépíttetni  fa- 
lait a  velenczei  senatus  engedelme  nélkül;  a  múlt  évi 
árulás  következtében  öt  zárai  polgárnak  öt  évig  kell 
Velenczében  laknia;  száz  zárai  polgárnak  meg  kell  kö- 
vetnie a  velenczei  tanácsot;  a  dogé  kívánságára  kilencz- 
ven  polgárnak  bármikor  elő  kell  állania,  bogy  újra  hü- 
íidjék  Yelenczének;  grófjukat  nem  maguk  vá- 
lasztják, hanem  Velencze  küldi,  valamint  a  várparancs- 
nokot is;  a  Bzlávokkal  nem  szabad  összeházasodniok 
a  záraiaknak;  a  menekült  záraiak  birtokai  velenczei  te- 
lepedöknek  adatnak.  Mennyire  nem  bizott  Velencze 
Zára  hűségében,  bizonyítja  az  a  kikötés  i.-,  mely  szerint 
a  magyar  király  ne  tűrje,  hogy  területén  a  zárai  emi- 
gránsok a  tengerparthoz  négy  mérföldnyi  m'l  közelebb 
lakjanak.  ')  —  A  békekötés  pontjaiból  kitűnik  az  is, 
I  bán  abitti   hadsereg  nem  győzetett  le  a 

velenczésektől,  ugylátszik,  a  döntő  barcz  előtt  egyez- 
tek meg;  mert  egyik  pont  szerint  a  Velencze  felsősége 
alatti  Zára  azután  is  tartozott  fizetni  a  magyar  király- 
nak a  vámjövedelmek  két  harmadát.  A  két  állam  kor- 
mánya fölfogadta, hogy  egymás  területén  békétlen 
nem  szitának.  —  A  magyar  kormány,  ugylátszik  a  nem- 
zetközi  békének  nag  obb  szükségét  érezte  akkor,  mini 
amaz  egy  tengeri  városnak.  A  szerződés  a  magyar  ki- 
rály és  a  dogé  közt  1244-ben  kelt,  ugyanakkor,  mi- 
dőn Trau  és  Spalató  kibékülési  szerződése  aláiratott. 
Nemsokára   ezután  Brebiri   István  gróf  lép  Dénee 


')  Komanin.  II.  k.  236.  1.  Velenczei  eredeti  okmányokbői. 

helyébe,  mint  egész  Szlavónia  bánja.  —  Bánsága  alatt 
elenyészett  Dalmatiában  az  előbbi  anarchia,  béke  és 
rend  állott  helyébe.  IV.  Béla,  midőn  egy  évszám  nél- 
küli, de  Lucius  szerint  1245-ben  kelt  levelében  Tran 
városának  jelenti  István  bán  kineveztetését,  és  „szive 
szerint  való  férfiu"-nak  mondja,  teljes  hatalmat  adott 
neki,  úgymond,  a  jók  megjutalmazására  és  a  gonoszok 
megbüntetésére  —  ,.ő  nem  rontó,  de  épitő,  nem 
szélyly elosztó,  hanem  egyesítő"  lesz. 

És  valóban  megfelelt  nemcsak  az  egyesítő,  hanem 
az  épitő  névnek  is.  Fenmaradt  adománylevele,  mely 
által  Jablanics  tengerparti  puszta  helyen  egy  merő- 
ben uj  várost  alapit.  Tekintvén,  úgymond,  Jablanics 
hegynek  erős  és  környezel  ének  alkalmas  voltát,  üj  vá- 
rost akarunk  oda  helyezni  a  magvar  király  ő  felségé- 
nek dicsőségére.  Arbe  szigetének  lakosai  a  mi  segítsé- 
günkkel azt  fölépítik  és  meg  fogják  népesitani,  urunk 
királyunk  hasznára;  de  oly  formán,  hogy  a  hegy  tete- 
jén egy  fellegvár  a  király  számára  épittessék  tulajdon 
költségünkön.  A  város  lakosai  ugyanazon  sza- 
badalmakatnyerik, melyeket  Trau  és  Sebenico 
élveznek.  A  király  birodalmából  szabadon  választhat- 
ják grófjukat.  A  városnak  egyszersmind  terjedelmes 
birtok  adatik  határul  stb.  Jablonaez  vagy  Jablanics  ma 
is  áll  Arbe  szigetének  déli  csúcsával  átellenben.  Istvánt 
a  király  1251-ben  külön  adománynyal  is  kitünteti.  A 
királyi  adományban  ezt  olvassuk  :  István  első  gyer- 
meksége óta,  II.  Endre  uralkodása,  és  Kálmán  (Béla 
testvére)  horvátországi  herczegsége  idejében  a  hűtle- 
nektől sok  üldözést  szenvedett,  s  különböző  mostoha 
kürülmények  közt  rettenthetetlenül    tévé   ki  magát  és 

övéit.  A  harezokban  kitüntette  magát,  különösen  ab- 
ban a  mezei  ütközetben,  melyet  a  király  a  tatárok  ellen 
vivott.  Azután  a  tengerpartra  kisérte  el  a  királyt  s  ál- 
landóan szorgalmas  és  kitartó  volt  körülötte.  Dicséretes 
magaviseletéért  István  kineveztetett  nyitrai  főispánnak 
és  a  királyi  udvar  birájának.  A  tisztességben  mind  fel- 
jebb emelkedett.  Résztvett  az  Ausztriai  herczeggel 
folytatott  küzdelemben,  a  hol  sebet  kapott  s  alig  mene- 
kült a  haláltól.  így  neveztetett  ki  egész  Tótország 
(Sclavonia)  bánjának. 

Mint  bán,  kiűzte  és  gyökeresen  kiirtotta  a  hűtlene- 
ket Tótországból.  A  védetlen  helyeket  megerősítette; 
a  hűtlenek  miatt  pusztává  lett  vidékeket  betelepítette. 
Éhen,  szomjan,  hidegben  és  melegben  egyaránt  fárad  - 
hatlan  munkásságot  fejtett  ki. 

Ily  nagy  érdemekhez  mérve,  mond  a  király  cse- 
kély ugyan  ezen  jutalom  :  Istvánnak  és  örököseinek 
adományozza  a  szalaszi  földet,  mely  a  boszniai  határon, 
a  Kulpa  és  Novigrad  (Nóvum  castrum)  közt  terül  el, 
valamint  Grahovót  minden  hozzátartozókkal,  és  egy 
Knin  és  Vuzseu  közt  fekvő  várat. 

Xem  történtek  zajos  események  a  birodalom  ten- 
gerparti vidékein  hosszas  ideig.  Kisebb  viszályok  folytak 
ugyan, de  Istvánnak  ezeket  sikerültbékésen  kiegyenlitnie. 
Báni  méltósága  mellett  is  folyvást  Trau  grófja  volt;  — 
csakhogy  e  városban  egy  helyettest  tartott;  unokatest- 
vére Brebiri  Dániel  pedig  ugyanakkor  Sebenico  grófja 
volt.  A  két  szomszéd  város  közt  a  birtok  feletti  vita 
annyival  könnyebben  ki  volt  egyenlithető ,  mivel  a  ki- 
rálynál is  István  bán  nagy  befolyású  ember  volt.  — 
Sebenico  kiváltságait  a  királylyal  megerősíttetik,  mely 

szláv  eredetű  város  még  annyira  hátra  volt  a  művelő- 
désben, hogy  nem  volt  saját  jegyzője,  mint  a  latin  vá- 
rosoknak, hanem  a  papság  vitte  ezen  hivatalt.  Midőn 
azonban  IV.  Béla  ugyanazon  kiváltságokkal  erősiti 
meg  s  ugyanazon  beligazgatást  adja  nekik, mely  a  latin 
városoké  volt,  sokat  tőn  e  város  emelésére,  mely  egyik 
Brebirit  választván  grófjául,  az  1243-iki  és  44-iki  vi- 
szályokban hiven  segité  a  Traubelieket  s  igy  a  királyi 
pártot  Spalató  ellen.  'Trau  birtokait  IV.  Béla  mind 
1245-ben,  mind  1251-ben  a  dalmát  részeken  tett  láto- 
gató útjában,  uj  birtokokkal  ajándékozza  meg.  Az 
utóbb  nevezett  évben  erősiti  meg  a  király  a  Brebiriek- 
nek.  II.  Endre  által  adott,  de  idővel  elveszett  adomány- 
levelét is  a  Brebiri  grófságra.  —  Traunak  egy  királyi 
kiváltság  levél  megadja  azt,  mi  Spalatótól  megtagad- 
tatott, t.  i.  hogy  ha  a  magyar  király  iránti  hűtlenség 
bűnébe  esett  menekült  Trauban  egy  hétig  tartó zkod- 
hatik  bántódás  nélkül,  azon  tul  sem  tartozik  kiadni 
Trau  :  az  ily  menekült  a  hét  lefolyta  után  oda  mehet, 
a  hová  tetszik. 

Spalató  is  visszatért  a  hűségre.  Béla  és  a  bánok  szi- 
gorún bántak  vele.  A  király  1245.utjábanVránához  ér- 
kezvén, a  Spalatóra  kártérités  fejében  vetett  tetemes  ösz- 
szeget  és  a  város  kezeseit  átveszi,  s  ekkor  elbocsátja 
foglyaikat.  Magával  hozta  továbbáUgrin  püspököt,  kivel 
együtt  nevelkedett  s  ki  nagy  kedvességben  állott  nála. 
O  azon  Ugrin  kalocsai  érsek  unokaöcscse  volt,  ki  a  ta- 
tárok elleni  harczban  elesett.  Nagybátyja  őt,  mint  fia- 
talt a  párizsi  egyetembe  küldé,  hol  tizenkét  évig  ta- 
nulta a  theologiát,  s  később  felette  nagy  mennyiségű 
pénzen  vette  meg  a  biblia  kéziratát  magyarázataival  és 

jegyzeteivel.  Tanult  ember  volt  8  e  mellett  kitűnő  szó- 
nok Béla  ezen  meghitt  embere.  O  nemes  származású 
volt;  —  mert  Béla  nemeseket  óhajtott  főpapokul. Ugrin 
szerette  a  pompát,  szeretett  a  többi  magyar  főpapok 
példájára  fegyveres  kiséretet  tartani,  s  ugylátszik,  ke- 
vély volt  az  egyszerűségben  sz.  Ferenczet  utánzó  né- 
mely dalmát  szerzetesek  iránt,  kik  a  mellett,  hogy  nála 
tudatlanabbak,  egyszersmind  pedansabbak  lehettek.  — 
Végre  a  főpap  magyar  volt. 

IV.  Béla.  ugylátszik,  kijelenté  kivánságát  Spalató 
lakosainak,    hogy  e   kedvencz    papját   válaszszák  meg 

kiil.  A  király  már  azelőtt  nehéz  telesét  fejezte  ki 
Spaiatóra,  hogy  nemcsak  grófot,  hanem  érseket  is  kül- 
lőidről választ,  s  irt  a  pápának  is  utóbb,  hogy  ne  erő- 
sítsen meg  a  magyar  birodalomban  külföldi  püspökö- 
ket. —  Spalatóban  a  papság  ellene  szegült  Ugrin 
megválasztatásának, talán  mivel  octrojálást  látott  a  ki- 
rály kívánságában.  De  a  világi  nép  erőszakkal  vitte 
keresztül  a  király  kedvenczének  megvála-ztását,  ki 
nagy  befolyású  ember  levén  a  királynál  kedvezménye- 
ket eszközölhet  ki  tőle  a  város  részére.  A  nép  azon 
megalázásban  részeltette  clerusát,  hogy  épen  Ugrin 
egyik  leghevesebb  ellenzőjét,  a  mindezeket  megirt 
Tamás  esperest  küldi  ki  Ugrin  ünnepélyes  meghívá- 
sára az  érseki  székre.  Ugrin  nagy  pompával  vonult  be 
a  a  spalatói  nép  nagy  lelkesedéssel  fogadta  őt  és  fényes 
lovas  kíséretét. 

Ugrint  a  nép  nemcsak  érsekké,  hanem,  a  mi  abban 
az  időben  szokás  nem  volt  a  dalmát  városokban,  egy- 
szersmind a  város  grófjává  is  megválasztotta.  —  Ez 
is  Béla  kívánságára  történhetett.  —  Nemcsak  némely 

szigeteket  adományozott  neki,  hanem  a  csetinai  grófsá- 
got is,  melynek  népe  ily  módon  egyszerre  vétetett  ki  a 
hitszakadás  és  a  fejetlen  nemzetségi  rendszer  alól.  E 
birtokot  elidegenitlenül  adományozta  a  király  TJo-rin 
spalatói  érseknek  és  grófnak. 

Az  egykor  lázadó  Spalató  volt  szövetségese,  Ni- 
nosclav  boszniai  bán  is  1248-ban  visszatért  a  katholikus 
hitre  s  ezzel  együtt  a  magyar  király  iránti  nagyobb 
hűségre.  A  király  ugyanezen  időtájban  állit  fel  egy  uj 
bánságot,  a  macsóit,a  Drina  mellett,  mi  mutatja  törek- 
vését, hogy  a  hűbéreseket  szaporítsa  a  birodalom  déli 
részeiben.  —  A  vallásos  térítésben,  a  dalmát,  horvát  és 
boszniai  részekben  meg  nem  szűnt  a  pápa  egy  kézre 
munkálni  a  magyar  királylyal.  A  pápa  1246-ban  fölha- 
talmazza a  kalocsai  érseket,  hogy  az  eretnekektől  el- 
foglalt birtokokat  az  igazhivőknek  adományozhassa.  A 
boszniai  püspökség  a  kalocsai  érsek  alatt  állott.  Hogy 
Boszniában  folyt  a  térítés,  kitetszik  Incze  pápa  egy  le- 
veléből, melyben  IV.  Bélát  megdicséri  a  bosnyák  eret- 
nekek térítésében  való  buzgalmáért.  —  Használhatott 
a  király  és  kivált  püspöke  ebben  a  részben  erőszakot 
is;  de  ugylátszik,  más  utón  is  folyt  a  térítés.  Legalább 
Kálmán,  Béla  testvére,  midőn  azelőtt  Horvátország  és 
Dalmatia  herczege  volt,  nem  követte  a  pápai  követ 
Acontius  példáját,  ki  fegyverrel  akart  téritni.  A  királyi 
berezeg  hittani  vitákra  hivatta  ki  a  patarenusok  főbb- 
jeit s  ez  utón  sikeresebb  volt  működése, mint  a  harczias 
pápai  követé. 

Azonban  Bosznia  ügyeiben  kevés  teendője  lehetett 
még  a  Brebiri  grófoknak  s  a  családfejének,  István  bán- 
nak. O  a  dalmát   városok  egyesítésében  játszott  első 

3* 

rendű  szerepet.  Nemcsak  Traut  és  Sebenicót  békéltette 
ki,  hanem  Traut  és  Arbét  is,  melyek  közt  formaszerinti 
szerződés  jött  létre. 

Tudva  van,  az  ország  egyik  főbaja  volt  II.  Endre 
és  IV.  Béla  alatt,  hogy  a  királyi  birtokok  nagy  része  bi- 
torlók kezébe  jutott.  Béla  egyik  föladatának  tekinté  az 
ország  honvédelmi  és  pénzügyi  gyarapodása  érdekében 
a  jogtalanul  birt  földek  visszavételét.  Biztosokat  neve- 
zett ki  országszerte,  kik  a  királyi  váraktól  elfoglalt  föl- 
deket s  más  birtokokat  birói  vizsgálat  utján  a  jogsze- 
rinti birtokos  kezébe  adják.  A  király  az  országnak 
egész  „Dráván  túli"részére  Szlavónia  bánját,  Istvánt, 
nevezi  ki.  ') 

IV.  Béla  különös  figyelemmel  volt  a  Dráván  túli 
összes  részekre,  melyeket  azon  időben  közös  névvel 
egész  Szlavóniának  neveztek,  annyival  inkább,  mivel  a 
Dráván  inneniekben  a  tatárok  nagy  pusztításokat  vivén 
véghez,  amaz  épebben  maradt  részekre  nagyobb  szük- 
sége volt,  s  a  szlavóniai  bán  fontos  szerepet  játszott  az 
egész  közös  államban.  Es  Brebiri  István  nemcsak  a 
horvát  belügyek  rendbehozásában  volt  méltó  segéde  az 
alkotó  tehetséggel  s  valódilag  czivilizáló  hajlamokkal 
megáldott  fejedelemnek,  hanem  nagy  szerepet  játszott 
a  változó  szerencsével  folytatott  külső  háborúkban  is. 
A  köz  haza  polgára  s  a  magyar  király  egyik  legjelesebb 
államférfi  a  lett.  Hadi  működéseiről  róla  személysze- 
rint  nem  szól  a  krónika;  de  hogy  hadvezéri  szerepet 
játszott,  midőn  IV.  Béla  hadai  1246-ban  az  ausztriai 
herczeg,  Fridrik  seregét  Német-Ujhelynél  megverik  s 


')  Kelt  1252.  Fejér  VII.  k.  IV.  118.  1. 

magát  a  herczeget  elejtik,  igen  valószínű,  miután  a  ku- 
nokon kivül  dalmatiai  nemesek,  s  névszerint  a  Frange- 
pánok  is  résztvettek  a  harczban.  A  háború  tovább 
folyván,  jelen  lehetett  István ,  midőn  a  magyar  hadak 
Stiriát  1252-ben  elfoglalták,  midőn  1253-ban  a  cseh 
hadakat  belőle  kiűzték  s  Bécs  falai  alatt  táboroztak. 
Annyi  bizonyos,  hogy  már  1252-ben  nemcsak  Szlavónia 
bánja,  hanem  Stiria  'kormányzója  is.  A  stiriai  rendek 
ugyanis  a  magyar  koronaörököst,  István  herczeget  vá- 
lasztották fejedelmökül,  ki  akkor  mintegy  tizenhárom 
éves  volt.  Ezért  nevezett  ki  Béla  egy  alkalmas  kor- 
mányzót mellé. 

Brebiri  István  azonban  pár  év  múlva  stiriai  helyet- 
teseket hagy  maga  helyett.  1257-ben  a  stiriai  lázadók 
Marburgnál  egy  vezérlete  alatti  sereget  megvervén, 
aztán  nemsokára  egészen  visszavonta  magát  a  stiriai 
ügyektől.  1259-ben  már  csak  Pettau  volt  még  IV. Béla 
fia  kezében  s  az  1260-iki  moravai  nagy  csata  után  a 
magyar  király  lemondott  Stiriáról. 

Ezen  eredménytelen  külföldi  tusa  közepett  is  bel- 
földön Béla  mindent  elkövetett  az  ország  fölvirágozta- 
tására,  s  a  dalmát  partokat,  a  külföldi  kereskedés  eme 
nevezetes  kapuit  különös  figyelemre  méltatta.  Föl  kell 
tennünk,  hogy  a  kereskedés  itt  mind  szárazon,  mind 
vizén  nagyobb  biztosságot  nyervén,  emelkedésben  volt. 
Béla  még  1247-ben  a  János  rendjebeli  lovagoknak  ado- 
mányozza a  tengerparti  szláv  városok  egyikét  más  ki- 
sebb helyekkel  együtt,  oly  okkal,  hogy  a  kereskedést 
Olaszországgal  és  a  tengerrel  folyvást  nyitva  tartsák. 
A  biztosság  annyira  nevekedett,  hogy  Trau  a  száraz- 
föld felől  a  tenger  okozta  mocsárokat  1250  után  feltől- 

togeti  8  ezen  természetes  védelem  helyén  uj  külvá- 
rost emel. 

Csak  az  almissaiak  nem  hagytak  föl  végkép  a  ten- 
oreri rablással.  Hosszú  szünetre  1260  körül  ismét  há- 
borgatni  kezdik,  a  tengeri  közlekedést,  s  mit  különben 
gyakran  tett  némely  akkori  olaszországi  tengerész  is. 
1259-ben  Sicilia  akkori  királya  Manfréd  a  kalózkodás- 
ban talál  ürügyet,  hogy  ismét  beavatkozzék  a  dalmát 
ügyekbe.  Ennek  eredménye  egy  szerződés  a  kölcsönös 
békére  és  kereskedési  szabadságra. 

Brebiri  István,  miután  negyvenegy  évig  volt  Trau 
grófja  s  mintegy  húsz  évig  bán,  kimúlt  csaknem  egy- 
szerre Béla  királylyal  1270  táján.  Fiai,  unokaöcscsei 
foglaltak  el  lassanként  minden  dalmatiai  város  feletti 
grófságot.  Nemsokára  Joachim,  V.  István  alatt  szlavó- 
niai bánná,  Miklós,  kun  László  király  alatt  ugyanazzá 
lesz,  kiket  e  hivatalban  az  oly  nevezetessé  vált  Brebiri 
Pál  követ. V. István  alatt  Pál  Spalató  grófja,  György 
egy  másik  testvér  Sebenicóé,  Brebiri  János  pedig  Trau 
grófja  volt. 

III. 

1270-1290. 

Még  él,  még  trónján  ül  Béla  király,  midőn  tulajdon 
fia  hozzá  fog  a  magyar  állam  összerongálásához,  mely- 
nek fölépítésén  a  bölcs  apa  oly  sikerrel  fáradott.  —  A 
tatárjárát  után  IV.  Béla  a  kunokat  befogadja  az  or- 
szágba, kik  munkás  élethez,  állandó  lakhelyhez  szokva 
nem  voltak.  Harczra  kitűnő  hadsereget  nyert  bennök 
az  elpusztult  ország;  de  polgárokat  nem. A  vándor  nép 
élete  harcz  és  zsákmány  volt  s  hamar  ráunt  a  békére. 
IV.  Béla  harczai  Ottokárral  1260-ig  tartanak,  addig  a 
kunok  is  kaptak  dolgot.  De  ekkor  kibékülvén,  az  lett 
volna  hátra,  hogy  őket  megtelepedett  életre  és  keresz- 
tyén szokásokra  kapassa.  A  czivilisálás  műve  gyakori 
harczok  közt  is  sikerrel  haladt  volt;  de  épen  1260  után 
akadt  egy  kún  természetű  vezére  a  kánoknak,  —  s  ez 
nem  más,  mint  IV.  Béla  fia,  István  a  trónörökös  volt- 
IV.  Béla  az  Árpád  házbeli  királyok  uralma  alatt  diva- 
rozott  rósz  szokást  követte,  hogy  t.  i.  a  trónörökösnek 
adá  királyi  czimmel  és  hatalommal  az  ország  területé- 
nek egy  részét.  István  a  kunokat  és  Erdélyt,  —  szóval 
a  keleti  részeket  nyerte.  A  pártütés,  ugylátszik,  vé- 
resebb volt,  mint  az  azelőtti  királyfiaké,  —  s  minden- 
esetre a  leggyászosabb  események  egyike.  Következése 
az,  hogy  a  kunok  sok  időre  tulnyomóságra  emelkednek 
az  államban  s  vagy  ötven-hatvan  évig  az  ország  nem 

bir  rendbe  jőni.  V.  István  az  első  kún  uralkodó,  és  nem 
Kún  László. 

IV.  Béla  hiveínek  nagyobb  részét  e  polgár  háború- 
ban a  horvátok,  a  Szepességbe  telepitett  német  lovagok 
s  némely  cseh  szövetségesek  tették,  kétségkívül  a  ma- 
gyar egyházi  és  világi  urak  is  mellette  maradván.  Ist- 
ván pártján  a  kunok  voltak  hasonlóképen  a  magyar 
egyházi  és  világi  urak  egy  részével,  szintén  segitve  né- 
mely kölfóldiektól.  A  király  és  fia  közt  keletkezett  szer- 
ződésben ki  van  kötve  :  Béla  ne  csábítsa  pártjára  Ist- 
ván kunjait,  sőt  ha  önként  ajánlkoznak  se  fogadja 
be,  8  viszont  István  ne  édesgesse  s  ne  fogadja  be  Béla 
németjeit  (teutonicos),  8  szlavóniai  bánsághoz 
szlávjait  és  cseheit.  így  Dalmát  és  Horvátország 
Béla  pártján  állott  s  kétségkívül  Brebiri  István  is. 

De  ha  a  békekötésbői  nem  látszanék  egyszersmind 
az  is,  hogy  a  kunok  nem  mindnyájan  voltak  István 
pártján,  mutatja  ezt  azon  világos  adat  is,  hogy  midőn 
Béla  neje,  Mária  1265-ben  Kninbe  kiséri  kisebbik  fiát 
Bélát,  kiséretében  kunok  is  voltak,  kik  miatt  Spalató  és 
a  királyi  katonák  közt  csaknem  harczra  kerül  a  dolog. 
Másfelől  gyanítható ,  hogy  a  Brebiri  grófok  egyike, 
Joachim,  már  ekkor  Istvánnak  és  kún  hitvesének  egyik 
kedvencze  volt.  Atalán  a  két  királyné  e  viszályban  fon- 
tos szerepet  játszhatott.  Az  anya ,  Mária  heves  termé- 
szetű nő  volt,  s  IV.  Béla  csak  nehezen  tudja  kiegyen- 
litni  azon  már  érintett  viszályt,  mely  Spalató  és  a  királyi 
katonák  közt  támadt,  s  melyet  a  királyné  gőgös  szen- 
vedélyessége  a  legnagyobb  mértékben  elmérgesitett. 
István  neje  a  kún  Erzsébet  pedig  uralkodni  szerető, 
mint  későbbi  idők  tényei  mutatják.  A  gyűlölet  a  királyi 

családok  kebelében  is  tápot  talált.  V.  István  lefoglal- 
tatja neje  számára  azon  birtokokat,  melyek  jog  szerint 
az  uralkodó  király  nejét  illették  s  az  anya  nem  fia  szi- 
véhez fordul,  hanem  IV.  Bélával  a  pápának  panaszol- 
tatja be  fia  kegyeletlenségét  és  jogtalan  eljárását.  J) 
Egyik  királyné  sem  lehetett  a  béke  angyala  a  két  ver- 
sengő fél  között,  sőt  alkalmasint  szitotta  a  gyűlölkö- 
dést. 

István  országlása  csak  két  évre  terjed  ugyan;  de  a 
mi  megelőzte  s  a  mi  követte  elég  azon  meggyőződésre, 
hogy  egészen  megváltozott  természettel  s  egy  hosszabb 
uralkodás  alatt  sem  volt  volna  képes  helyre  hozni  elkö- 
vetett hibáját.  Az  előzmények  ellenállhatlanul  uralkod- 
tak volna  rajta,  a  kunok  miatt  teljes  önállóságra,  s  a 
királyi  tekintély  helyreállítására  nehezen  jut  vala.  — 
Két  évi  uralkodása  azonban  koránt  sem  bizonyitja, 
hogy  a  korral  természete  megváltozott  volna.  A  kunok 
eme  kedvelt  királya  mindjárt  trónraléptével  háborút 
kezd,  s  habár  ezúttal  nem  a  haza  földén,  mind  az  ered- 
mény meddősége,  mind  a  kiindulás  roszalólag  nyilat- 
kozik ellene. 

István  némely  ékszerek  miatt  indit  háborút  Ottokár 
ellen  —  legalább  azt  hozza  fel  ürügyül,  hogy  leány 
testvére  Anna,  meglopván  a  királyi  kincstárt,  némely 
ékszereket  Ottokárhoz  vitt.  Ezeket,  mint  orgazdától 
követelte  vissza  István,  ráadásul  némely  magyar  főúr- 
ral együtt,  kik  szintén  Ottokárhoz  menekültek.  E  kö- 


')  Ez  adat,  valamint  a  fennebbi  rajzokhoz  az  adatok  nagy 
résae  Katona  művéből  vétetett  —  használván  Szalay  történe- 
teit is. 

vetélés  ha  valón  épült  volna  is,  elég  csekély  ok  egy  há- 
borúra; de  a  követelés,  ugylátszik,  alaptalan  gyanúsí- 
táson épült.  Anna  és  a  menekült  főurak  azt  álliták, 
hogy  az  elvitt  ékszereket  Béla  király  ajándékozta  nekik 
halálos  ágyán,  s  nagyon  hihető,  hogy  nekik  volt  iga- 
zuk; mert  tény  az,  hogy  IV-ik  Béla  kevéssel  halála 
előtt  levelet  irt  Ottokárnak,  1260  óta  szövetsége- 
sének, fogadja  oltalmába  Máriát,  az  ő  özvegyét, 
azaz  István  anyját,  továbbá  Anna  herczegnőt,  István 
testvérét  s  némely  magyar  főurakat,  kik  hozzá  állandó 
hűséggel  viseltettek,  ha  kénytelenek  lennének  ha- 
lála után  a  cseh  király  birodalmában  keresni  menedé- 
ket. A  legnagyobb  valószínűség  szól  tehát  a  mellett, 
hogy  a  király  mind  Annát,  mind  hiveit  némi  költség- 
gel is  ellátta  kényszeritett  kibujdosásuk  esetére.  Béla 
király  jobbnak  látta,  hogy  azok,  kiket  utóda  ellenség- 
nek tarthat,  külföldön  vonják  meg  magokat,  hogysem 
botránkozásra  vagy  belviszályra  adjanak  okot  benma- 
radásukkal.  Maga  is,  midőn  viszályban  élt  egykor  ap- 
jával, II.  Endrével,  ideiglen  külföldön  vonta  meg  ma- 
gát. —  IV.  Bélának  Ottokárhoz  intézett  levele  többet 
is  bizonyit,  mint  az  ékszerek  visszakövetelésének  indo- 
kolatlan voltát.  Rosszabb  színben  aligha  tüntethetné 
föl  valami  V.  István  egyéniségét,  mint  e  levél.  Tulaj- 
don apja  nem  tesz  föl  róla  annyi  kegyeletet,  lova- 
giasságot, uralkodói  nagylelkűséget  és  önmérsékle- 
tet, hogy  biztosságban  higyje  az  apa  egykori  hiveit, 
sőt  az  utódnak  tulajdon  édes  anyját  és  édes  testvé- 
rét is. 

Azonban  visszatérve  a  háború  kérdésére,  a  valódi 
ok,  mi  megfejti,  a  nyugtalan  tett-  s  különösen  harcz- 

vágy,  mely  részben    István  jelleme    nagyon  egyezett, 
ugvlátszik,  a  kunokéval. 

Két  hadjáratot  vitt  Ottokár  ellen.  Egyikkel  sem 
nyert  semmit  az  ország,  —  sőt  István  kénytelen  volt 
örökre  lemondani  Stiriáról,  Karánt  földről  és  Krajná- 
ról,  s  közben  a  csehek,  kik  Győrig  pusztitnak,  kölcsön- 
ben visszarabolják  a  magyaron  azt  is,  mit  István  kunjai 
zsákmányban  nyertek.  —  Habár  később  szerencsésebb 
ő  a  bolgárok  ellen,  —  kikkel,  valamint  apja  híveivel  a 
kún  lovasság  könnyebben  elbánt,  —  nem  mutatá  jeleit 
hadvezéri  képességéneke  neki  lehet  lulajdonitni,  hogy 
IV.  Béla ,  kit  más  részben  nagy  uralkodónak  mond  a 
történet,  rósz  hadvezér  hirében  maradt.  Az  1260-iki 
döntő  ütközet  elvesztése  miatt,  a  Moráva  partján,  Ist- 
ván megfontolatlanságát  okolhatjuk.  Huszáros  bevá- 
gása kunjaival  menthetlenül  az  ellenség  kezébe  adá  a 
győzedelmet.  Személyes  bátorságának  nagy  jelét  adta 
mert  maga  is  a  sebesültek  közt  volt;  de  egyszersmind 
türelmetlen  és  dicsvágyó  hevessége  sok  ezer  magyar 
életébe  és  egy  nagy  ütközet  megvesztésének  szégye- 
nébe került. 

Hogy  az  ország  szervezésére  nem  nagy  szellemi 
erőkkel  volt  felruházva,  mutatja  az  a  körülmény,  hogy 
Béla  jeles  kormányférfiai  helyett  több  mint  gyanús  jel- 
lemű fondorkodók  főfő  tanácsadói.  Kamarása  Egyed, 
később  egy  magyar  várat  a  cseh  királynak  8  aztán 
ugyanazt  a  magyar  királynak  játsza  kezére.  —  Másik 
nagy  befolyású  embere  Joachim  volt,  —  kinek  egy 
tette  maradt  fenn  emlékezetben,  de  ez  az  egy  még  túl- 
ságosan is  elég  jellemzésére. 

Joachimot,  már  1271-ben  V.  István  egész  Szlavónia 

bánjává  teszi  :  későbbi  tények  arra  mutatnak,  hogy  fő- 
leg a  kún  Erzsébet  kegyeltje  volt.  Joachim  érintett 
nagy  tette  urának,  V.  Istvánnak  életébe  került;  —  s 
Szalay  történetéből  tudva  van.  Mig  a  király  harczvá- 
gyainak  uj  tért  talál  Szerbiában,  Joachim  ellopja  a  ki- 
rály egyik  fiát,  Endrét,  hogy  Habsburgi  Rudolfhoz 
szöktesse  s  ennek  egyik  leányát  eljegyezze  neki.  Rudolf 
azzal  biztatta  Joachimot,  hogy  e  tettéért  az  Ottokár 
kezeiből  kiveendő  valamelyik  osztrák  tartománynyal 
jutalmazza  meg.  —  Ebből  áll  az  eset,  s  habár  a  mellék- 
viszonyok földerítve  nincsenek,  s  talány  marad,  —  ho- 
gyan akarja  Joachim  lopva  vinni  Rudolfhoz  ugyanazon 
István  király  fiát,  ki  Ottokár  emez  ellenségével  barát- 
ságos viszonyban  volt,  —  annyi  áll,  hogy  Joachim  az 
orzások  egyik  leggyülöletesebb  nemét  volt  elköve- 
tendő. —  A  dolog  István  beleegyezése  és  tudta  nélkül 
esett.  Mert  a  király  odahagyván  a  hadjárat  folytatását, 
tűnődő  sietséggél  személyesen  megy  a  rabló  üldözésére. 
A  rendkivüli  fáradalmak  a  nyári  hőségben  s  talán  a 
különben  is  nyugtalan,  ideges  természet  ingerültsége 
halálát  okozták  üldözés  közben.  —  A  király  utolsó 
napjai  hasonlítottak  egész  élete  folyamához,  mely  alig 
volt  egyéb  határozott  erkölcsi  és  észbeli  irány  nélkül 
való  nyugtalanságnál  és  kergetődzésnél.  Folytonos  és 
lázas,  de  meddő  tevékenység  jellemzik  őt.  Apja  ellen 
egész  magáról  megfeledkező  szenvedélyességel  ragad 
fegyvert,  de  nem  czélja  apját  letenni  a  trónról,  holott 
a  királyi  pálczát  jobb  kézben  véli  lenni  a  magáéban, 
mint  atyjáéban. Ottokár  ellen  háborút  indit;  de  az  egyes 
harczok  döntetlenül  maradnak  s  a  békekötésben  vészit. 
A  mi  halálában  szivhez  szól,  az  apai  fájdalom,  mintegy 

expiatio  azon  keserűségekért,  melyeket  apjának,  a  nagy 
királynak  okozott. 

V.  Istvánt  IV.  László  követi  a  trónon.  Tiz  éves 
gyermek,  midőn  apja  meghal,  s  a  kormányzást  az  öz- 
vegy királyné,  Erzsébet  veszi  át,  melyben  Joachim 
bánnak  s  más  fondorkodónak  nagy  részt  enged.  Utóbbi 
nem  bűnhődik  a  gyermekrablásért;  —  talán  Erzsébet 
helybenhagyásával  történt.  Joachimot  a  gyermekkirály 
és  öcscse  Endre  apjoknak  czimezik.  Kivált  miután 
Joachim  a  szintén  nagy  befolyású  Egyed  kamarást  el- 
üldözi, ki  Ottokárhoz  szegődik,  ugylátszik,  mindenha- 
tóvá lett  az  udvarnál. 

Joachim  bán  aBrebiriek  nemzetségéből  származott, 
habár  a  leszármazást  kimutatni  nem  birván,  nem  tud- 
juk, fia,  testvére  vagy  unokatestvére  volt-e  Brebiri 
Istvánnak.  A  Katona  közlötte  oklevelekben  ezen  Joa- 
chim többször  „Pektári"  melléknévvel  fordul  elő.  De 
ezen  melléknév  nem  hozhat  zavarba,  midőn  tudjuk, 
hogy  ugyanazon  család  tagjai  birtokaiktól  más-más 
melléknevet  nyertek.  Joachimot  Lucius  Brebirinek 
tartja  s  mig  oklevelek  nem  bizonyítják  az  ellenkezőt, 
nem  vehetek  szabadságot  magamnak  túl  menni  azon 
állásponton,  hol  történetkutatásunk  áll  e  részben.  Az  a 
tény,  hogy  Joachim  spalatói  gróf  volt  V.  István  alatt 
s  aztán  lett  Szlavónia  bánjává,  Luciusnak,  a  dalmát 
levéltárok  ismerőjének,  állítását  erősiti.  V.  István  ha- 
lála után  való  évben  1273-ban  Brebiri  Pál  lesz  Spalató 
grófjává  Joachim  helyett,  —  ki  1274-ben  megszűnik 
egész  Szlavónia  bánja  is  lenni,  hogy  Brebiri  Miklós 
guezkai  gróf,  lépjen  ezen  tisztségre.  Maga  Joachim 
magasb  méltóságra  emelkedett.  1274-ben  tárnokmester, 

később  egyszersmind  pilisi  és  bácsi  főispán,  s  1277  kö- 
rül neve  nyom  nélkül  tűnik  el  történeteinkből.  —  He- 
lyét, mint  látjuk,  korábbi  méltóságaiban  a  Brebiri 
nemzetség  tagjai  foglalják  el,  —  s  más  tekintetben  is 
hihetőleg  sokat  tön  arra,  hogy  családja  a  horvát  és 
dalmát  részekben  uralkodóvá  legyen.  Atalán  véve  az 
ország  minden  részében  ezen  időkre  tehetjük  az  oli- 
o-archák  hatalmassá  lettét,  mi  természetszerű  követkéz- 
menye  volt  a  központi  kormány  igazság  szolgáltatás- 
beli  hanyagságának,  s  igazgatásbeli  gyengeségének. 
Lászlót,  kivált  gyermekéveiben  ugyanazon  párt  vette 
körül,  mely  IV.  Béla  államát  felzavarta.  Lehetett-e  a 
rendentlenség,  pártoskodás  embereitől  rendet  és  a  te- 
kintély helyreállitását  követelni?  —  lehetett-e  az  előz- 
ményeket megsemmisitni  s  magok  ellen  lázitni  azon 
általuk  hatalmassá  lett  kunokat  és  magyar  fő  embere- 
ket, kiknek  lekötelezettjei  voltak?  —  Magok  a  viszo- 
nyok, ha  hozzá  nem  veszszük  is  a  király  egyéniségét, 
kit  későbbi  éveiben  is  tettei  következetlenül  kapkodó- 
nak  mutatnak,  elég  roszúl  valának  előkészitve  V.  Ist- 
ván lázadása  által.  —  Hozzájárult  azon  erkölcsi  zsib- 
badás, mely  elfogta,  ugy látszik,  egész  Európában  a 
lelkeket.  A  papság  erkölcstelenné  lett,  s  egyházi  fenyí- 
téke annyira  meglazult,  hogy  a  papok  közül  sokan  nő- 
sültek meg.  A  népnek  papjaiban  való  hite  megingott. 
Még  IV.  Béla  idejében,  V.  István  lázadása  korában  a 
nép  Magyarországon  is,  mint  olasz  földön  kezdé,  pap- 
jai nélkül  indult  meg  seregesen  általános  búcsúra.  A 
nép  minden  osztálya  résztvett  e  járatokban  s  bűnei 
bocsánatáért  nemcsak  nélkülözésre  adta  magát,  hanem 
a  vérzésig  korbácsolta  testét  —  s  innen  nevezték  fia- 

ge  11  an soknak  e  bucsújárókat,  kik  annyira  mellőzték 
a  papi  vigasztalást,  hogy  egymásközt  osztanak  bűnbo- 
csánatot. Habár  a  pápa,  félvén  a  clerus  befolyásának 
megsemmisülésétől, tűzzel  vassal  szünteté  meg  ideiglen 
ez  uj  szertartást,  mint  az  eretnekség  egyik  nemét,  nagy 
bizonyítványa  marad  ez  a  tünemény  annak,  hogy  a  kor 
betegnek  érezte  magát  s  elvesztette  hitét  erkölcsi  or- 
vosaiban. László  uralkodása  alatt  a  vallásos  zavar  egy- 
szerre érte  tetőpontját  a  társadalmi  és  politikai  zava- 
rokkal. 

A  felbomlás,  bár  nem  a  dalmát  és  horvát  részekben 
volt  legnagyobb,  hol  a  többi  bajokhoz  nem  járultak 
azok,  melyeket  a  kánok  az  ország  szivében  okoztak,  a 
IV.  Béla  fentartotta  jó  rend  már  korán  ellenséges  kór- 
jeleket mutat.  Még  V.  István  trónra  léptével,  1271-ben 
viszály  támad  Trau  és  Spalató  között,  s  ennek  folytán 
választja  meg  Spalató  gróful  Joachimot,  hihetőleg  az 
udvarnál  tapasztalt  nagy  befolyásáért.  A  két  város, 
mely  békében  élt,  mióta  Béla  megfenyité  1243-ban  a 
hatalmaskodó  Spalatót,  halála  után  ily  rövid  időn  el- 
kezdi a  versengést.  De  nem  tudjuk,  kitört-e  a  viszály 
nyilt  ellenségeskedésben. 

Alig  lép  trónra  IV.  László,  még  az  1272-ik  év  nyara 
végén  fenyegető  levelet  intéz  Trauhoz.  A  levél  való- 
szinüen  Joachim  bán  sugallatára  készül,  s  rendelvén, 
hogy  Trau  engedelmeskedjék  mindenben  Joachim  bán- 
nak, ily  dölyfösen  végződik  :  „Bár  gyermek  vagyok  — 
irja  László  király  —  tudjátok  meg,  hogy  se  tengeren 
se  szárazföldön  el  nem  kerülitek  jobbomat,  ha  hűtlenek 
lesztek.  Akarjuk  ennélfogva,  hogy  sietve  és  bizvást 
küldjétek  néhány  embereteket  hozzánk,  természet  sze- 

rint  való  uratokhoz."  Trau  követje  megjelen  a  király 
előtt  s  ez  megerősíti  a  IV.  Bélától  nyert  szabadalma- 
kat, melyeket  V.  István  is  megerősitett  volt.  —  A  ki- 
rálynak más  rendeletei  is  bizonyitják,  hogy  Írásban  ha- 
talmasabb volt,  mint  tettlegesen. 

Spalató  nemsokára  azzal  a  váddal  mer  föllépni  Trau 
ellen,  hogy  ez  jogtalanul  és  Spalató  kárával  bitorolja 
azokat  a  földeket,  melyeket  IV.  Béla  adományozott, 
s  melyek  birtokát  mind  két  utóda  megerősité.  Trau 
Inában  folyamodott  e  követelés  ellenében  a  királyi  ud- 
varhoz. —  Spalató  harczra  készült  s  talált  is  szövetsé- 
gest; —  mert  Sebenico  városa  más  okból  háborút 
óhajtott  Trau  ellen.  A  központi  kormány,  a  mindkét 
ellenfélnél  gyengébb  Traut  magára  hagyja. 

Sebenicónak  Trau  elleni  panasza  már  vagy  húsz 
éves  volt  1273-ban,  midőn  ellenségeskedésre  kerül  a 
dolog.  —  Emberi  emlékezetet  meghaladó  idők  óta  Se- 
benico mindig  Trau  püspökének  egyházmegyéjéhez 
tartozott;  s  a  III.  Béla  alatt  1185-ben  Dalmatiában 
tartott  zsinaton,  mely  alkalommal  előszámláltatnak  a 
püspökök,  Trau  püspökeinek  Sebenicóhoz  való  joga  el 
van  ismerve. IV.Béla, ki  alattaz utóbbi  város  követelése 
először  nyer  kifejezést,  ebben  a  részben  is  fentartá  a 
jogot.  Sebenico  a  papi  tizedet  a  traui  püspöknek  fizette 
s  főpapját  ugyanaz  erősítette  meg.  László  alatt  azon- 
ban, meghalván  Sebenico  főpapja,  eme  város  népe 
1273-ban  ujat  választ,  kinek  megerősítését  Trau  püs- 
pöke, Columban  halogatja.  Sebenico  népe  és  clerusa 
ekkor  nyíltan  felmondja  az  engedelmességet  s  külön 
püspököt  választ  magának,  egy  Eritius  Pál  nevű  ma- 
gyart, ki  esztergomi  kanonok  volt.  Columban  püspök 

követet  küld  Sebenicóba,  hogy  ünnepélyes  óvást  tegyen 
e  lépés  ellen.  Sebenico  népe  a  küldött  papot  megveri, 
kifosztja  s  csúfosan  üzi  ki  a  városból.  —  Columban  a 
spalatói  érsekhez  fordul  elégtételért;  s  egyházi  átok 
kihirdetését  kivánja  az  egyházi  tekintélyt  ily  gorom- 
bán megsértett  Sebenico  ellen.  Az  érsek  ki  sem  hall- 
gatja, maga  elé  sem  bocsátja  Columban  küldöttjét  s  a 
spalatói  nép  ezt  szintén  kiűzi  a  templomból.  Hasztalan 
volt,  hogy  a  knini  püspök  Jula,  ki  egyszersmind  ten- 
germelléki bán  (hihetőleg  magyar),  valamint  Saracen 
korbáviai  püspök  is  törvénytelennek  nyilvánitják  Sebe- 
nico püspökválasztását  :  Pál  ezután  is  választott 
8ebenicói  püspöknek  nevezi  magát  s  szedi  e  város 
és  vidéke  tizedét.  Trau  püspöke  most  maga  veti 
egyházi  átok  alá  Sebenico  püspökét,  papságát,  bi- 
ráit  s  az  egész  várost;  de  ugylátszik,  se  a  nép,  se  a 
papság  meg  nem  rettent  az  egyház  ama  szellemi  fegy- 
verétől. —  Sebenico  papsága  különben  sem  sokat  adott 
az  egyházi  fenyitékre,  —  épen  ennek  kebelében  voltak 
oly  papok,  kik  feleséget  is  tartottak,  —  miben  aligha 
hibás  nem  volt  Trau  püspöke  is,  kinek  számos  évig  le- 
vén egyházi  hatósága  alatt  ama  város,  maga  volt  nagy 
részben  felelős  a  fenyiték  meglazulásáért. 

ABrebiriek  részt  vettek  a  háborúban,  melyet  Spalató 
és  Sebenico  kezdett  Trau  ellen.  De  bele  keveredtek 
más  szárazi  urak  s  horvát  néptörzsek  is.  Spalatót  és 
Sebenicót  még  István  csetinai  gróf  és  Vulcetta  segítet- 
ték. Trau  részén  Szleocs  zsupán  és  Sztereden  ál- 
lottak. 

Ugyancsak  ezen  1274-iki  harcz  alkalmával  külföldi 
beavatkozás  jeleit  is  látjuk.  Spalató  és  Sebenico  a  ma- 

gyár  király  tudta  nélkül  de  mindenesetre  e  Brebiriek 
tudtával,  szerződésre  lépnek  Károlylyal,  Sziczilia  ki- 
rályával. Más  érdeket  vallanak  ugyan  be  e  szerződéire 
nézve;  de  aligha  nem  a  fenirt  viszályra  kerestek  segít- 
séget. A  kötés  az  almissai  rablók  és  pártolóik  (fauto- 
res)  eilen  kél.  Sziczilia  királya  két  egészen  fölszerelt  s 
legénységgel  megrakott  gálya  küldésére  kötelezi  ma- 
gát. Ezenkivül  Spalatónak  két,  Sebeniconak  egy  föl- 
szerelt gályát  igér,  melyet  magoknak  kell  megrakniuk 
legényeéggel.  Az  üt  gálya  egy  Károlytól  kinevezendő 
hajóskapitány  alá  volt  lendelendő,  ki  egyedül  tőle 
függjön.  Ezenkivül  mind  Spalatónak,  mind  Sebenico- 
nak hajókat  kellett  kiállitnia  a  szárazi  erővel  is  működ- 
nie Almissa  és  pártfogói  ellen.  Hozzá  teszik  ugyan  a 
felek,  hogy  abban  az  esetben,  ha  László  magyar  király 
helyben  nem  hagyná  a  szerződést,  Károly  szicziliai  ki- 
rály is  álljon  el  tőle;  de  épen  e  záradék  bizonyítja, 
hogy  a  magyar  királyt  eleve  nem  értesítették  róla. 
Minthogy  továbbá  Trau  nem  vétetik  be  a  szerződött 
felek  közé,  holott  ha  csupán  a  tengeri  rablás  forog  vala 
szóban,  Traunak  is  alkalmatlankodhattak  az  Almissa- 
beliek,  föltehető,  hogy  a  szövetség  egyszersmind  Trau 
ellen  is  van  intézve.  Eme  városra  nézve  csak  annyit 
tudunk  ebben  a  tárgyban,  hogy  ugyanazon  évben  maga 
is  fölbzerelt  egy  gályát. 

Károly  ebben  az  időben  már  véduralmat  gyakorolt 
két  nagy  szigeten,  Lesinán  és  Brazzán,  melyek  Almis- 
aához  közel  terülnek  el ,  s  azelőtt  e  város  kalózainak 
tán  menedékül  szolgáltak.  Sziczilia  királya,  valószínűen 
a  tengeri  rablás  megszüntetésének  okával  vzgy  ürü- 
gyével  egyik  lábát  betette  e  szigetekbe  —  maga  ne- 


A  BEEBIEI  GRÓFOK.  51 

vezte  ki  grófjokat,  ki  tőle  függött.  Hajókat  is  tartott 
az  Adria  őrzésére,  követvén  Veleneze  példáját,  melv 
az  „öböl  kapitánya"- 1  egy-egy  hajórajjal  a  világkeres- 
kedés főtorkolata,  az  Adria  védelmére  e  tengeren  tar- 
totta. Ebben  az  'dőben  Curzola  és  Meleda  déli  dalmát 
szigeteket  is  bírta  Veleneze,  Zárán  és  szigetein  kivül; 
de  ugylátszik,  rövid  ideig,  a  szicziliai  király  legalább 
is  versenytársa  volt  Velenczének  ezen  a  tengeren,  s 
ezért  szövetkezett  vele  a  két  dalmát  város.  —  Lehet, 
hogy  Károlynak  már  ekkor  nagyobb  tervei  is  voltak  e 
szövetséggel,  mint  az  almissai  kalózok  megfenyitése. 
Dalmatia  épen  bele  illett  a  nagyravágyó  ember  pro- 
grammjába,  ki  nem  kevesebbet  akart,  mint  egész  Olasz- 
ország s  az  egész  keleti  császárság  meghódítását. 
Engel  irja,  hogy  midőn  Károly  a  maga  leányát,  Iza- 
bellát László  magyar  királyfinak  adta  nőül,  menyasz- 
szonyi  ajándékul  egész  Dalmátiát  követelte  leányának. 
Ez  nem  adatott  meg,  de  a  kívánat  bizonyítja,  hogy  Ká- 
roly rávetette  volt  szemét  a  mngyar  birodalom  tenger- 
mellékére. —  A  kettős  házassági  köteléket,  mely  még 
IV.  Béla  utolsó  éveiben  az  Anjoui  házat  az  Árpád  dy- 
nastiához  csatolá,  véd-  és  daezszövetség  kisérte  ugyan 
a  német  császár  ellen;  deLászló  uralkodása  alatt  mind- 
ez nem  gátolta,  hogy  László  Habsburgi  Rudolf,  Ká- 
roly pedig  Otokár  pártján  legyen,  —  s  hogy  átal'n  a 
politikai  érdek  hatalmasabb  ne  legyen  a  sógorsági  ro- 
konszenvnél. 

A  magyar  király  figyelmét  nem  kerüli' ette  ki  a  dal- 
mát városok  eme  cselszövő  játéka  egy  külhatalommal, 
s  csakugyan  László  királynak  egy  évszám  nélkül  fen- 
maradt,  de  vagy  1273-ban  vagy  a  rákövetkező  évben 

4* 

kelt  levele  keményen  meghagyja  Spalató  polgárainak, 
ne  válaszszanak  többé  idegen  bírákat,  —  az  idegene- 
ket űzzék  ki  a  városból,  —  ellenben  fogadják  be 
mindazokat  s  adják  vissza  birtokaikat,  kik  hivek  voltak 
a  magyar  királyhoz  s  száműzettek  belőle.  —  Ez  a  levél 
mutatja,  hogy  Spalatóban  már  azelőtt  elkezdődött  is- 
mét a  pártok  súrlódása,  s  hogy  talán  kevéssel  a  levél 
irása  előtt  az  idegen  párt  kerekedett  fölül  a  magyar 
király  pártján.  —  Mindemellett  nehéz  föltennünk, 
hogy  Spalató  a  magyar  koronától  való  elszakadást  for- 
ralt s  maga  Károly  ilyest  remélett  volna.  Spalatóban  a 
gróf  Brebiri  Pál  volt,  kinek  érdekével  ellenkezett,  hogy 
a  város  idegen  tengeri  hatalmasság  kezére  kerüljön, 
midőn  minden  befolyása  veszélyeztetve  lett  volna  és 
magok  a  városok  száráéi  birtokaikban  s  velők  összekö- 
tött  pereikben  jobban  érdekelve  voltak,  hogysem  a 
szárazi  hatalomtól  merőben  elszakadni  tanácsosnak 
tarthatták  volna.  —  A  magyar  király  iránt  hivek  szá- 
műzéséről van  szó  a  fenemiitett  levélben.  Ezt  a  kifeje- 
zést úgy  is  lehet  magyarázni,  hogy  azok,  kik  szóban 
forognak,  teljesítek  a  király  valamely  oly  rendeletét, 
mely  nem  volt  oly  nagy  közjogi  kérdés,  minő  egy  el- 
szakadás; míg  a  többi  polgár,  az  erősebb  párt,  ellensze- 
gült a  rendeletnek.  —  Átalánvéve  a  dalmát  városok- 
nak valamint  hűsége  ritkán  járt  valami  nagy  szolgálat- 
tal, úgy  hűtlensége  is  lanyha  volt  többnyire,  mig  erős 
kényszerítés  nem  járult  hozzá.  Spalató  és  Sebenico  ez- 
úttal is  Károly  királyt  csak  a  magok  érdekében  akar- 
ták fölhasználni  helyi  vitáikban,  —  s  Károly  király, 
kinek  nagyobb  tervei  lehettek,  aligha  volt  ügyesebb 
diplomata,  mint  a  dalmrt  városok  lakosai  és  a  Brebi- 


A   BREBIRI  GEÓFOK-  53 

riek.  A  szerződésre  nézve  végül  csak  azt  kell  még  meg- 
jegyeznem, hogy  benne  a  Brebirlek  neve  elő  sem 
fordul. 

László  király  ezen  viszálkodás  idején  az  ausztriai 
széleken  volt  elfoglalva  az  elhatalmasodott  Ottokár  el- 
leni folytonos  háborúval.  Mindemellett  több  rendbeli 
levele  van,  melyben  hol  Spalatót,  hol  Sebenicót  inti,  ne 
folytassák  az  ellenségeskedést  Trauval.  Ezek  ellenére 
a  harcz  megindult.  A  király  ekkor  Guezkai  Miklóst, 
ki  Joachim  helyett  most  egész  Szlavónia  bánja  volt, 
kirendeli,  tegyen  igazságot  erőhatalommal  is  a  versengő 
városok  között.  Miklós  bán  ki  akarja  békéltetni  a  fele- 
ket 1275-ben,  mint  egy  fenmaradt  levele  bizonyítja: 

Mi  Miklós  egész  Horvátország  és  Dalmatia  bánja, 
és  Guezkai  gróf  .  .  .  Adjuk  tudtára  mindenkinek  .  .  . 
hogy  ,, boldog  emlékezetű  atyánk  István,  egész  Szla- 
vónia bánja,"  Trau  községének  némi  földjét,  melyet 
„klobu-^áczi  sz.  Péter"-nek  neveznek,  Kiissza  várához 
csatolta.  Trau  pedig  okmányokkal  bizonyitván  be, 
hoo-y  a  nevezett  föld  IV.  Béla  adományánál  fogva  Trau 
községét  illeti,  a  nevezett  birtokot  e  községnek  vissza- 
adjuk stb. 

A  nevezett  földeket  pedig  Spalato  akarván  elfog, 
lalni,  a  fenebbi  okmány,  melyet  kivontam,  szintén  e  vi- 
szály okmányai  közé  tartozik,  annyivabb  inkább,  mivel 
ugyanazon  évben  ezt  irja  Miklós  bán: 

„László    király    különös    rendeletéből    Trauba    és 

"Spalatóba  mentünk,   hogy  megszüntessük  a  két  város 

közötti  komoly  ellenségeskedést   és  harezot.  A  feleket 

magunk  elé  idézvén,  Spalató  előadta,  hogy  Trau  város 

jogtalanul  birtokol  némi  oly  földeket,  melyek  Spalató 

városát  illetik;  Trau  pedig  bebizonyitá,  hogy  e  földe- 
ket jog  szerint  birja,"  s  néhai  Béla  király  is  megerő- 
sité  e  jogát;  előmutatván  a  nevezett  király  illető  leve- 
lét. A  bán  valódinak  ismervén  e  leveleket,  legjobbnak 
tartja,  hogy  a  két  fél  vigye  az  ügyet  a  király  elé  s  bo- 
csássa Ítélete  alá." 

De  ugylátszik,  hogy  mialatt  az  ügy  a  királyi  ud- 
varnál járt,  Spalató  és  szövetségesei  nagyban  is  meg- 
kezdték a  harczot  Trau  ellen.  Midőn  már  Traut  ostrom 
alá  fogták,  megérkezett  Miklós  bán  is,  s  maga  irja  a 
következendő  jelentést  László  királynak: 

Értésére  esvén ,  úgymond,  hogy  egyfelől  Spalató  és 
Sebenico,  másfelől  Trau  közt  ellenségeskedés  tört  ki, 
azon  részekre  sietett  a  viszály  kiegyenlítésére.  Nyilt 
harczot  talált,  midőn  odaérkezett.  Spalató  és  Sebenico 
fegyverben  állítván  ki  minden  nemesét  s  szövetkezvén 
némely  ,, szláv"  urakkal,  Traunak  határára  mentek. 
Sebenico  azt  követelte,  ismerje  el  a  traui  püspök  a  se- 
benicóit,  Spalató  pedig,  hogy  Trau  adja  ki  azon  birto- 
kokat, melyeket  IV.  Béla  adományozott  neki  hűsége 
jutalmául,  s  melyekhez  való  jogát  mind  V. István,  mind 
László  király  megerősité.  Miklós  bán —  folytatja  maga 
—  először  Trau  ellenségeit  inté ,  ne  törjenek  a  város 
ellen;  de  mind  Spalató,  mind  Sebenico  emberei  kijelen- 
tették, hogy  ha  Trau  nem  enged,  készek  lerontani 
az  egész  várost  s  kardra  hányni  egész  lakos- 
ságát. A  bán,  mint  irja,nem  kényszeritheté  engedésre 
a  támadókat;  mert  kevés  fegyverese  volt.  Azért  a  trau- 
beliekhez  fordult,  rábirandó,  teljesítsék  az  ellenfél  kö- 
veteléseit. De  azt  a  választ  nyerte  tőlök,  készebbek  a 
várost  végpusztulásában  látni,  mintsem  a  követelésnek 

engedjenek  s  a  királyi  adomány  leveleken  sérelmet  ejt- 
senek a  király  beleegyezése  nélkül.  A  bánnak,  mint 
irja,  nem  volt  mit  tennie,  az  erősebb  félhez  csat- 
lakozott s  maga  kényszerité  Traut  a  megalázó  fölté- 
telek elfogadására.  Végül  mentegetődzik  Guezkai  Mik- 
lós, hoo-y  mindezt  nem  jószántából  cselekedte,  hanem 
mivel  nem  látott  más  módot  a  viszálykiegyenlitésében. 
Egyébiránt  a  király  elé  terjeszti  az  ügyet,  —  Ítéljen 
benne  maga." 

Guezkai  Miklós,  mint  látjuk,  vagy  gyengeségből, 
vagy  a  Brebiri  rokonság  iránti  részrehajlásból,  nem  a 
jog,  hanem  a  „bevégzett  tény"  megszentesitője  lőn  s 
jelenléte,  bár  meggátolt  egy  vérontást,  koránsem  szol- 
gált a  királyi  és  báni  tekintély  emelésére. 

A  királyi  udvar  is  segitett  Miklós  bánnak,  hogy  te- 
kintélyét ez  ügyben  megingassa,  s  tán  nevetségessé 
tegye.  Mert  az  ügy,  mint  a  bán  igéri,  csakugyan  a 
király  elé  terjesztetvén,  körülbelül  ez  Ítéletet  mond- 
ja ki : 

„Országunk  báróinak  tanácsa  által  ez  ügyet  szor- 
galmas vizsgálat  alá  vétetvén,  kitűnt,  hogy  a  Spalató 
részéről  Trautól  visszakövetelt  földeket  nem  lett  volna 
szabad  se  Spalató  városától,  se  egyházától  elvenni,  s 
midőn  boldogult  ősünk  IV.  Béla  ezt  cselekedte,  meg- 
gondolatlanul járt  el.  Országunk  mmden  báróinak  ta- 
nácsából rendeljük  tehát,  hogy  ama  földek  vétessenek 
el  Trautól  bárminemű  adományleveleik  legyenek  rajok, 
s  adassanak  át  örökre  Spalatónak.  Trau  pedig  e  tárgy- 
ban örökre  hallgasson  el,  s  legyenek  érvénytelenek* 
hasztalanok, megsemmisültek  e  részben  való  okmányai. 
Kelt  1275.  László  uralkodásának  IV.  évében,"  (azaz  a 

nevezett  év  négy  utolsó  havának  valamelyikében;  mert 
László  1273.  augustus  utolsó  napján  lépett  trónra). 

A  királyi  tanács  ez  Ítélete  már  csak  annálfogva  is 
igazságtalan,  mivel  Trau  kihallgatása  nélkül  hozatott; 
de  nagy  következetlenség  is;  mert  Traunak  birtokjogát 
maga  László  is  megerősité, miután  fenidézett  fenyegető 
levele  után  a  város  a  király  előtt  hódolatát  jelenteié. 
—  A  király  is  nem  a  jogok  ,  hanem  a  tények  iránt  mu- 
tatá  ki  tiszteletét.  Eltért  IV.  Béla  eljárásától,  ki  a 
gyöngéket  védte  a  hatalmaskodók  ellen.  —  Nem  lehe- 
tetlen, hogy  Brebiri  Joachim  pártfogolta  az  udvarnál 
Spalatót,  melynek  a  nemzetség  Horvátországban  volt 
tagjai  pártját  fogták  Trau  ellen.  —  A  nemzetség  azt 
nyerte  e  viszályban,  hogy  Trau  a  harmadik  s  legkiseb- 
bik Brebiri  testvért,  Mladint  választotta  podestául, 
(nem  gróful)  ezer  lira  évi  fizetéssel,  melynek  fejében  ez 
esküvel  fogadta,  hogy  mind  maga,  mind  bátyjai,  Pál  és 
György,  oltalmazni  fogják  a  várost  minden  ellenség 
ellen.  A  kötés  levél  1276-ban  deczember  3-án  kelt.  A 
Brebiriek  e  harcz  folytán  népszerűebbekké  lettek  Spa- 
latóban.Trauban  a  három  testvér  egyike  fészkelte  meg 
magát  s  Sebenicónak  emelésére,  mely  birtokukban  volt, 
megtették  az  első  lépést  :  tényleges,  ha  nem  is  jog  sze- 
rinti püspököt  adtak  neki.  A  három  testvér  Pál,  György 
és  Mladin  Spalató,  Sebenico  és  Trau  ura  lett.  A  harcz- 
ban  állott  városok  1277-ben,  júniusban  kötik  meg  a 
békét  forma  szerint.  A  két  város  a  birtokviszonyokra 
nézve  az  1243-ik  év  előtti  állapotra  tér  vissza  s  IV. 
Béla  adományleveleit  érvényteleneknek  nyilvánitják. 
Trau  megtartja  azon  földeket,  melyeket  az  ő  határán 
-palatóbeliek    birtak;  de  ezek  fejében    háromezer  lirát 

fizet  kárpótlásul.  A  klobusáczi  sz.  Péternél  fekvő  bir- 
tokot, melyet  Brebiri  István  bán  a  klisszai  királyi  vár 
számára  foglalt  el  Trautól,  cserében  más  királyi  földet 
adván  helyette,  s  mely  most  Spalató  és  Trau  közt  vita 
tárgya  volt,  egyik  fél  se  foglalja  el,  hanem  a  hozzá 
való  birtokjog  kérdése  bocsáttassák  a  magyar  király 
Ítélete  alá. 

E  békeszerződésben  nem  volt  részök  a  magyar  ki- 
rály hatóságainak.  Itt  ismét  a  külső  beavatkozás  egy 
nemét  találjuk  :  Velencze  folyt  be  a  békekötésre.  Zára, 
mely  1244  óta  folyvást  e  köztársaság  alatt  állott,  de 
annyiban  a  magyar  király  alatt  is,  hogy  a  kikötői  jöve- 
delmek két  harmadát  pontosan  fizeté  a  magyar  király 
főhivatalnokának,  a  bánnak  kezébe,  békebiztosokat 
küld  a  Spalató  és  Trau  közt  folyt  viszály  végleges  ki- 
egyenlítésére. A  békéltetők  ennélfogva  Brebiri  György 
Sebenico  grófja,  s  két  zárai  polgár,  Cotopogna  Preste 
és  Zadulini  Domald,  egyik  később  Spalató,  másik  Trau 
podestája.  A  feleket  Spalató  részéről  a  polgári  és  egy- 
házi hatóság,  Trau  részéről  Brebiri  Mladin  podesta  és 
a  város  kapitánya  képviselik.  —  A  Sebenico  és  Trau 
közt  folyt  perről  nincs  szó  a  szerződésben.  Trau  bele 
nyugodott,  ugylátszik,  a  min  nem  változtathatott  s  en- 
gedé,  hogy  Sebenicóban  Eritius  Pál  továbbra  is  viselje 
a  püspöki  czimet,  míg  két  év  múlva  egy  pápai  követ  el 
nem  tiltá  e  bitorlástól.  Jele  van  egyébiránt,  hogy  a  kö- 
vetkező 1278.  vagy  79-ik  évben  Trau  legyőzte  harcz- 
ban  Sebenicót,  csakhogy  részletező  adatok  nem  marad- 
tak fenn  erről  az  eseményről. 

De  már  előbb,   a  fenebbi  szerződés  évében,  fonto- 
8abb  esemény  volt  a  dalmát  partokra  nézve  Velencze- 

nek  erélyesebb  föllépése,  miután  ez  időtájban  a  sziczi- 
liai  király  figyelmét  és  tengeri  erejét  az  Adriáról  tá- 
volabbi tervek  forditák  el,  hogy  egj  ideig  ne  tűnjék 
fel  ismét  e  részeken.  Yelencze  nem  nevezte  ugyan  ma- 
gát hivatalosan  az  Adria  védurának,  de  mintegy  histó- 
riai jognak  és  kötelességnek  tartotta  az  öböl  védelmét. 
A  pápa  előtt  az  egész  keresztyénséget  hálára  kötelező 
érdemként  emliti  frl,  hogy  ő  törte  meg  az  Adrián  az 
arabok,  normannok  és  a  szláv  Narentánok  kalózkodását. 
A  pápák  pedig  elismerték  ez  érdemeket,  mert  magok  is 
mindent  elkövettek  a  kalózkodás  megszüntetésére  —  a 
kalózok  átalánosan  az  egyházból  kiátkozottak  voltak. 
Almissa  ellen  uj  panaszok  voltak  ez  időben,  s  most 
megfenyitésökre  nem  egy  pápai  követ  küldetett  ki,  ha- 
nem Velencze  lépett  fel  erélyesen  saját  kereskedelme 
érdekében.  —  1275-ben  meghalván  Tiepolo  Lőrincz 
velenczei  dogé,  a  köztársaság  Contarini  Jakabot  vá- 
lasztja utódául,  kinek  első  gondja  volt  Velencze  tekin- 
télyének helyreállítása  az  Adrián.  A  nagytanács  önké- 
nyes vámokat  szabott  az  idegen  kereskedő  hajókra,  — 
s  ezzel  sok  olasz  várost  lázitott  maga  ellen,  kikkel 
később  külön  szerződésekben  egyezett  ki.  Anconával 
nem  szerződött,  s  ez  kalózháborút  inditott  Velencze 
ellen.  Contarini  Jakab  1277-ben  erős  hajóhadat  küld 
Ancona  ostromára,  —  ugyanakkor  némely  istriai  váro- 
sok megfenyitésére.  Adriára  öszpontositott  figyelmét 
nem  kerülte  el  Almissa  sem,  mely  jog-  és  névszerint  a 
magyar  korona  alatt  állott  ugyan;  de  szokásaikat  le- 
vetkezni nem  tudott  lakosai  több  idegen  hajón  kívül 
egy  velenczeit  is  megejtettek.  Ennélfogva  Velencze  még 
1276-ban,  midőn  Trau  és  Spalató  közt   állott  a  visz  ál- 

kodás,  négy  hajót  küldött  Almissa  alá  Maripiero  Pon- 
gráczczal.  Almissa  kiadta  ugyan  az  elfogott  velenczei 
tárgyak  és  emberek  egy  részét,  de  azért  se  Maripiero, 
se  az  utóbb  helyébe  küldött  Mauroceno  János  kapitány 
meg  nem  szünteti  az  ostromzárt.  —  Ez  ostromzár  el- 
húzódik számos  évig  s  még  sincs  teljes  sikere.  Mauro- 
ceno helyét  Gisa  Fülöp  foglalja  el  a  vállalat  vezetésé- 
ben; de  az  ostromzár  vonalán  az  almissaiak  át-át  tör- 
nek kalózkodni.  A  velenczei  tanács  ezért  mefífharaa-szik 
a  parancsnokra  s  őt  Contareno  Jánossal  váltatja  fel,  ki 
annyira  megy,  hogy  Almissa  követeket  küld  a  velen- 
czei dogéhoz.  Hanem  ebben  sincs  köszönet;  inert  Al- 
missa merőben  visszautasitja  az  elébe  szabott  föltétele- 
ket. Contareno  János  természetes  halállal  végezvén  be 
sikereden  fáradozását,   Vitális  Héliodort  küldik    he- 
lyébe,  kit  az  almissaiak  csakhamar  elevenen  elfognak. 
Utána  Mocenigo  Péter  levén  az  Adria  őre  (Capitano 
del  Golfo),  rámegy  Almissara  s  sikerül  neki  a  vár  kül- 
városainak bevétele  és  fölégetése,  mely  után  azzal  fe- 
nyegetvén az  ostromlottakat,  hogy  ezőlleiket,  vetései- 
ket, gyümölcsfáikat  kiirtja,   kiadják   neki   az   elfogott 
kapitányt  a  többi  velenczei  fogolylyal  együtt.  —  így 
végződik   hat-hét  évi   erőfeszítés  után    a    velenczések 
vállalata  a  Csetina    torkolatánál  magas    sziklacsúcson 
feküdt  s  a  tenger  felől  számos  szirt  és  szűk  bejárások 
által  védett  rablóvár   ellen.  Velencze  csak  a  külvárost 
égette  fel,  s  foglyait  nyerte  ki.  Boszút  s  némi  elégté- 
telt vett;  de  czélját  el  nem  érte;  mert  a  vár  meg  nem 
adta  magát.  A  hosszú  ostrom  kitartását  az  akkori  vi- 
lág legnagyobb   tengeri    hatalma  ellen   csak   Almissa 
számlálhatta  dicsőségei  közé. 


60  A  BREBIRI  GRÓFOK. 

Az  ostrom  folytában  az  alinissai  vizeket  elzáró  két 
nagy  sziget  Lessina  és  Brazza,  melyek  pár  évvel  az- 
előtt anjoui  Károly  védurasága  alatt  voltak,  Velencze 
kezére  kerülnek.  1279  ben  követséget  küldenek  a  dogé- 
hoz, s  meghódolnak  neki.  Velencze  ura  lett  most  vala- 
mennyi nagyobb  dalmatiai  szigetnek,  s  a  magyar  korona 
alatti  parti  városok  nagyobb  mértékben  ki  voltak  téve 
befolyásának.  Mintegy  magoktól  hullongottak  el  a  bi- 
rodalom e  szélső  kis  részei  a  magyar  központi  kormány 
gyengesége  miatt.  De  akár  a  belzavarokat,  akár  a  ha- 
társzélen az  idegen  szomszédok  átkapásait  tekintjük, 
Dalmatiában  nem  történt  egyéb,  mint  a  mi  a  magyar 
birodalom  belsejében  Kún  László  alatt.  Itt  is,  ott  is 
belháború  foly,  anélkül,  hogy  pirtütésről  volna  szó,  a 
határokon  csaták,  foglalások  esnek  az  idegenek  részé- 
ről, minden  megelőző  háborúüzenés  vagy  rá  következő 
békekötés  nélkül.  —  Es  ez  átalános  zavar  közepett 
emelkedik  hatalmassá  egyes  nagy  családok  tagjainak 
személyében  az  oligarchia. 

A  Brebiri  nemzetség  két  említett  tagja,  Joachim  és 
Miklós,  kiket  a  fentebbi  rajz  nem  a  dicsőség  világítá- 
sában mutat  fel ,  nem  fordul  elő  Dalmatia  ügyeiben 
1276  után.  Ugylátszik,  már  teljesen  Brebiri  Pál  a  csa- 
lád feje,  egyike  a  magyar  történet  legnevezetesb  fér- 
fiainak,  s  egyike  a  leghatalmasabbá  lett  oligarcháknak. 
—  Az  önkényt,  a  felsőbb  hatalomtól  való  függetlensé- 
get képviseli,  de  egyszersmind  czéljaiban  a  rend  em- 
bere; önző  családja  érdekeinek  előmozdításában,  de  az 
önérdeket  a  közérdekkel  egyezteti.  Almissát  családja 
hatalmába  keriti,de  egy  szerződés  által  közös  érdekben, 
eme  rablófészek  zabolan  tartását  eszközli.  Velenczével 

barátságban  ügyekezett  lenni;  de  féltékeny  megóvásával 
maga,  Dalmatia  és  a  magyar  korona  érdekeinek.  — 
Atalán  ugylátszik,  örömest  szövetkezett  az  olasz  elem- 
mel, mely  a  polgárisultabb  életet  képviselte,  s  a  szláv 
népelemnek  nem  adott  túlsúlyt.  Sebenico  önálló  püs- 
pökséggel való  ellátása  által  ez  a  város  egy  lépést  volt 
teendő  arra,  hogy  az  olasz  eredetű  városok  mintájára 
alakuljon  át  teljesen.  Egy  fontos  családi  összeköttetés 
még  közelebb  hozta  őt  az  olaszokhoz,  s  ez  az  összeköt- 
tetés egyszersmind  a  család  hatalmát  és  tekintélyét  is 
öregbítendő  volt.  Még  mielőtt  Velencze  úrrá  lett  volna 
a  dalmát  szigeteken,  még  Tiepolo  Lőrincz  dogo  életé- 
ben, azaz  1275  előtt,  Brebiri  Pál  egyik  lánytestvérét  a 
dogé  fiához,  Tiepolo  Jakabhoz  adja  férjhez,  s  vele  ho- 
zományul terjedelmes  földet,  hihetőleg  Zára  vidékén, 
melynek  Jakab  1274  körül  podestája  is  volt.  ')  Ezen 
Jakab,  kinek  családja  Dandolo  krónikája  szerint  Dal- 
mátiából szakadt  át  Velenczébe,  nasy  valószinüséo-srel 
dogévá  volt  leendő.  A  Brebiriek  számítása  e  részben 
alaposnak  látszott.  Jakabnak  apja  és  nagyapja  is  dogé 
volt  s  nemcsak  mint  a  legnagyobb  velenczei  aristocrata 
családok  egyikének  tagja, hanem  mint  kitűnő  tehetségű 
ifjú  is  érdemesítve  látszott  lenni  arra,  hogy  később  a 
köztársaság  kormányzója  és  főhadvezére  legyen.  Ki  is 
tüntette  magát  nemsokára.  1276-ban  kezde  Istriában, 
Ancona  alatt,  szárazon  és  tengeren  harczi  babérokat 
szerzeni,  s  politikai  képezettségének  nem  csekély  jele, 
hogy  a  köztársaság  kormányzóságot  és  fontos  diploma- 


])  Romanin  II.  k.  305.  1.  Vesd  össze  „Memorie  Istoriche  di 
Trau,  1 171." 

tiai  küldetéseket  bízott  rá.  —  Jakab  a  legnépszerűbb 
emberré  lett  Velenczében.  —  De  a  velenczei  tanács  fő- 
leg azért  nem  választá  meg  Tiepolo  Jakabot  egy  ké- 
sőbbi üresedés  alkalmával,  mivel  családja  oly  igen  szá- 
mot tarthatott  a  dogéi  méltóságra.  Eme  későbbi  alkalom 
1289-ben  következett  be.  A  velenczei  ntp  lelkesedéssel 
kiáltja  ki  ekkor  Jakabot  az  állam  kormányzójának.  De 
a  velenczei  főtanács  az  egész  nép  kivánságdtól  megta- 
gadja a  szentesitést ;  mert  nem  akarja,  bogy  a  különben 
is  hatalmassá  lett  családban  a  dogéi  méltóság  firól  fira 
szállván,  örökösödési  szint  öltsön  magára.  A  nép  és 
aristokratia  közti  meghasonlás  véres  polgárháborút  s 
tán  átalakulási  forradalmat  idéz  elő,  —  ha  Jakab  nem 
oly  jó  hazafi,  mint  a  mily  kedvencze  a  népnek.  Ellen- 
állva a  népszerűség  mámorának  s  a  nagyravágyásnak, 
tekintélyét,  befolyását  a  szenvedélyek  lecsendesitésére 
használja  föl.  Kijelenti  az  őt  bálványozó  népnek,  hogy 
semmi  áron  el  nem  fogadja  megválasztatását.  —  Ma- 
gányba, birtokaira  vonta  meg  magát.  Különben  tényező 
volt  a  főtanács  tagadó  Ítéletében  egy  részt  Jakabnak  a 
Brebiriekkel  való  sógorsága  is.  Még  1275-ben,  midőn 
Tiepolo  Lőrincz  meghal,  kinek  neje  a  szerb  fejedelem 
leánya  s  menye,  mint  láttuk, a  horvát  bán  leánya  volt, 
törvényt  hoz  a  tanács,  mely  szerint  a  dogénak  ezután 
ne  legyen  szabad  idegen  országbeli  nőt  birni  fele- 
ségül. E  törvény  már  eleve  bevágta  útját  Tiepolo 
Jakabnak,  s  részben  meghiusitá  a  Brebiriek  számí- 
tását. 

Mindemellett  1289-ig  a  Brebiriek  remélhették  só- 
goruk nagyraemelkedését  s  addig  a  rokon  segithetett  a 
köztök  és  a  Velencze  közt  való  barátság  fenntartása- 

ban,  —  és  e  barátságnak  hasznát  vette  a  család.  Vala- 
mint a  Trau   és  szomszédai  közt  támadt  viszály,  u»y 
Velencztnek  Almissa   elleni  vállalata  az  ő  malmukra 
hajtá  a  vizet;  mert  ez  ostrom  után  Brebiri  Győr o-y nem- 
csak Sebenico,  hanem  Almissa  grófja  is.  Egvenes  ada- 
tok nincsenek  rá,  miként  tették  be  lábukat  a  Brebiriek 
Almissába;  de  későbbi  időben  kelt  okmányok  arra  mu- 
tatnak, hogy  Velenczével  kötött  szerződések  értelmé- 
ben voltak  e  vár  lakosainak  kormányzói.  E  szerződések 
gyakran  újíttatnak  s  ugylátszik,  évről  évre,  a  mint  ta- 
lán  Brebiri   Györgyöt    évről    évre    újra    megválasztja 
grófjának  Almissa  községe.  Összevetvén  a  fennmaradt 
négy-öt  szerződést, következő  viszony  derül  ki  belőlök: 
Velencze  a  szerződések   megkötésére  egy-egy  biztost 
Oyndicust)  küld,  ki  a  Velencze  felsőbbsége  alatti  Zára 
grófja  t többnyire.  Ezen   biztos  előtt   nemcsak    Brebiri 
György,  hanem  vele  együtt  testvérei  Pál  bán  és  Mla- 
din  gróf  kezeskednek,   hogy  Almissa  nem   űz  tengeri 
rablást    Velencze    alattvalói    ellen.    Meghatároztatik, 
hogy  Ancona  szélességi  vonalán  túl  egy  almissai  hajó- 
nak sem  szabad  Velenczéhez  közelednie,  hacsak  teno-eri 
vihar  nem  kényszeríti.   Velencze  hasonlókép  kötelezi 
magát,  hogy  nem  bántja  György  grófnak  és  hozzátar- 
tozóinak, valamint  Almissának  embereit  és  hajóit  sem. 
Abban  az  esetben,   ha  almissabeli  vagy  Györoy  o-róf- 
hoz  tartozó  ember  mégis  kárt  tesz  valamely  velencze- 
beli   embernek,  György  gróf  köteles  visszaadatni    az 
eltulajdonitottakat,  vagy  ha  ez  nem  teljesíthető,  a  kár- 
tevő személyét  adja  ki.  Ezenkívül  a  szerződés  megsze- 
géséért György  gróf,  testvérei   és    Almissa    bizonyos 
nagy  Összeget  fizetnek  Velenczének.   Ezek  a  szerződés 

pontjai  a  Brebiriekkel.  De  Velencze  még  ennyiben  nem 
látta  magát  teljesen  biztosítva.  Alapos  kétségei  lehet- 
tek, vájjon  megveheti-e  az  elégtételt  az  eshető  károk- 
ért az  oly  nehezen  víható  Almissán  s  ép  oly  szegény 
mint  ügyesen  vezetett  hajóin,  vagy  a  Brebiriek  szárazi 
birtokain.  Annálfogva  követelte,  hogy  a  magyar  király 
alatti  dalmát  városok  :  Spalato,  Trau,  Noná,  Scardona 
is  álljanak  jót  a  netalán  követelendő  büntetés  pénzek 
pontos  lefizetéséért.  A  jótállási  összeget  —  egy  izben 
tizenötezer  lirát  —  Almissa  és  Brebiri  György  tették 
le,  8  ki  is  volt  kötve,  —  ha  tán  nem  m  nt  mindig  telje- 
sedésbe —  hogy  a  Brebiriek  ne  engedjék,  hogy  Velen- 
cze a  többi  városokon  legyen  kénytelen  megvenni  a 
büntetést  pénzt  Almissa  miatt.  ') 

Eme  szerződésekből  Lucius,  a  dalmát  városok  tör- 
ténetirója azt  olvassa  ki,  mintha  Brebiri  György  ten- 
geri rablásra  ösztönözte  volna  Almissa  lakosait  s  Ve- 
lencze igyekezett  volna  kivenni  e  várost  a  Brebiriek 
kezéből.  Én  se  egyiket,  se  másikat  nem  találom,  kivált 
ha  összevetem  az  okmányokat.  Ellenkezőleg  azt  látom, 
hogy  Velencze  nem  bánta,  hogy  a  Brebiriek  kezében 
legyen  Almissa.  így  nagyobb  mértékben  érzé  magát 
bizto&itva.  —  Arra  pedig,  hogy  a  Brebiriek  buzdítot- 
ták volna  a  tengeri  rablókat,  ezek  az  okmányok  egy- 
átalában  nem  mutatnak  fel  semmit.  Kétségtelen  az, 
hogy  a  Brebiri  grófok  saját  személyökben  solidaritásba 


')  A  szóban  forgó  szerződések  különböző  években  keltek. 
Eg}ik  Schwandtner  gyűjteményében  Lueiusnál  1292-ről  —  a 
többi  ugyancsak  Lueiusnál  található  „Momorie  Ist.  di  Trau." 
123,  132,  133.  1. 

hozták  a  dalmát  városokat  s  habár  némileg  saját  érde- 
kűkben feláldozták  a  városok  érdekeit,  —  de  épen  a 
rablóság  mérséklésének  voltak  eszközei,  s  ha  magok 
nem  tehették,  a  grófságuk  alatti  városok,  mint  anyagi- 
lag érdeklettek  által  hathatósan  segiték  az  almissai 
rablók  fékentartását.  Egyik  okmány  sem  mutatja,  hogy 
ez  ügyben  a  magyar  központi  hatalomnak  része  volt 
volna.  Ennyiben  a  dolog  ugy  áll,  hogy  a  Brebiriek  és 
dalmát  városok,  mint  megannyi  külön  hatalom  szerző- 
dött egy  külső  hatalmassággal.  Brebiri  Pál,  a  tengeri 
városok  bánja,  a  királyi  hatalmat  képviselte  ugyan ;  de 
tisztán  családi  érdekekben  használta  föl  hatalmát. 
1282 — 83  körül  történhetett,  hogy  Velencze  fölhagyott 
volt  Almissa  ostromával  s  ebben  az  időben  lett  Brebiri 
György,  a  bán  öcscse,  a  város  grófjává. 

Ugyanezen  években  uj  háború  támad  a  latin  tengeri 
városok  közt,  még  pedig  először  ismét  Trau  ellen.  Ez 
a  város,  ugylátszik,  még  mindig  kereste  a  módokat, 
hogy  a  Brebirik  uralkodási  szándékát  kijátszsza.  1276- 
ban  is,  mint  emlitém,  a  Brebiri  testvérek  legifjabbikát 
Mladint  nem  grófnak,  csak  podestának  választja  meg, 
mely  mintegy  algrófi  méltóság  volt,  —  s  mellette  a 
dalmát  városokban  megfért  a  fölébe  helyezett  grófi 
méltóság  is.  Igaz,  hogy  midőn  grófot  nem  választottak 
e  városok, a podesta  viselte  a  grófi  hivatalt;  de  nemcsak 
a  czimre  nézve  különbözött  egymástól  a  két  hivatal. 
Gróful  a  dalmát  városok  nem  választottak  külföldit, 
mig  a  podestai  helyet  külföldivel  is  be  szokták  tölteni. 
—  Trau  most  úgy  játszta  ki  a  Brebirieket,  hogy  Mla- 
dint néhány  évig  ismételve  megvalasztá  podestának; 
de  aztán  egy  uj  választás  alkalmával  egy  olasz  szárraa- 

zúsut  hi  meg  a  város  kormányzására]  —  a  grófi  méltó- 
ságot folyvást  betöltetlen  hagyván.  1281-ben  Brebiri 
Pál  a  bán,  lemondván  a  spalatói  grófságról,  e  város 
öcscsét,  Mladint  választja  helyette;  de  a  családnak 
rosszul  eshetett  látni,  hogy  Trau  ki  akar  siklani  kezei 
közül.  Már  1283-ban  Traunak  a  velenczei  nevezetes 
Faledro  családból  van  podestája.  Ezt  a  Velencze  iránti 
minden  barátság  mellett  sem  szerethették  a  Brebiriek; 
legalább  is  óhajtásuk  és  beleegyezésük  nélkül  történ- 
hetett, s  annyival  inkább  éreztethették  is  neheztelésö- 
ket,  mivel  ez  eljárásért  a  magyar  király  iránti  hűtlen- 
séggel gyanúsíthatták  a  traubelieket.  —  Szintén  a 
Brebirik  akaratja  ellen  történt  kétségkívül  e  városban 
a  püspökválasztás  is  1282-ben.  Trau  nem  választott 
ugyan  külföldit  püspökül,  hanem  egy  tekintélyes  traui 
család  tagját,  ki  mint  később  bebizonyította,  nagy  el- 
lensége volt  annak,  hogy  Sebenico  külön  püspöki  szék- 
hely legyen.  Már  pedig  Pál  bán  minden  választható 
püspök  közül  azt  szerette  legkevésbbé  Trauban  látni, 
ki  Sebenicóhcz  való  egyházi  jogát  nem  engedi  bito- 
roltatni. 

Brebiri  Pál  érdekei  ezen  világos  megsértéséért  s 
talán  más  okokból  is  érzékeny  boszut  állott  Trau  vá- 
rosán. De  nem  maga  közvetlenül  vett  elégtételt.  A  nyilt 
fellépésen  kivül  Brebiri  Pál  talált  más  módot  is,  mi  a 
báni  hivatal  méltóságának  külszi nevel  is  jobban  meg- 
látszott egyezni,  kerülte  az  oly  hibát,  minőt  előde  Mik- 
lós elkövetett.  Csak  egy  alkalom  kellett  a  szomszéd 
városok  közötti  viszályra,  s  akkor  a  bán  könnyen  ha- 
lászhatott a  zavarosban.  Ez  az  alkalom  nyomban  be  is 
következett,   mintha  csak   mondva  termett    volna  elő. 

Mindjárt  1283-ban  Spalató  elfogja  s  zsákmányul  kikö- 
tőjébe viszi  Vulcigna  traui  polgárnak  árus  hajóját,  az 
1277-iki  békeszerződés  nyilt  megsértésével,  melyet  ve- 
lenczei  közbenjárással  kötött  volt  a  két  város.  A  káro- 
sodott Vulcigna  a  maga  rendes  útján  törvényesen  keresi 
a  kár  megtérítését  Spalatón.  A  fennállott  törvények 
értelmében  elmegy  a  traui  tanács  elé,  s  esküvel  erősiti, 
hogy  a  spalatóbeliek  elvették  az  ő  hajóját,  mely  ezer 
lírát  ért.  A  traui  hatóság  a  törvényes  formák  szerint 
fölszólítja  a  spalatói  főhatóságot,  adassa  ki  Vulcigna 
traui  polgár  hajóját,  ki  semmit  sem  vétett  a  spalatóbe- 
lieknek  s  minden  igaz  ok  nélkül  lőn  megkárosítva.  A 
felszólításnak  nem  levén  foganatja,  Faledro  Fí.rencz 
traui  podesta  szintén  a  törvény  betűihez- hiven  ragasz- 
kodva ezt  a  határozatot  adja  ki  :  ,, Vulcigna  polgártár- 
sunk jogait  fenn  akarván  tartani  s  neki  kötelességünk- 
hez  képest  igazságot  tenni,  miután  tanácsnokainkkal 
az  ügyet  lelkiismeretesen  megvizsgáltuk,  végzésileg 
végeztük,  határoztuk  sőt  rendeljük  és  szabadságot 
adunk  nevezett  Vulcigna  polgárnak,  hogy  bárhol  ta- 
lálja akármely  Spalatóbelinek  hajóját  vagy 
más  tulajdonát,  nevezett  Vulcigna  polgár  ve- 
gyen magának  kárpótlást  és  elégtételt  rajtok 
ezer  valenczei  líra  erejéig.  Mely  czélra  felhatalmazásúi 
íme  ezen  pecsétes  levelünket  adjuk  kezébe." 

A  Brebirik  az  ezen  kölcsönös  megtorlásokból  szár- 
mazható komoly  összeütközésnek  nem  állották  útját, 
holott  Pálnak,  mint  bánnak,  Mladinnak,  mint  Spalató 
grófjának  hatalmuk  és  tekintélyök  lett  volna.  Elnézték 
azt  is,  hogy  Trau  ellen  újra  Sebenico  is  fellépjen,  ho- 
lott ennek  grófja  Brebiri   György  volt.   Szinre   ugyan 

Pál  bán  tett  némi  kísérletet  a  viszály  kiegyenlítésére,, 
de  a  békéltetési  jelenet  bizonyítja,  hogy  e  szándék  nem 
lehetett  komoly.  Vulcigna  fölhatalmaztatása  az  elég- 
tételre 1283-ban,  januárban  történt.  Ugyanazon  év  jú- 
nius havában  a  bán  több  tekintélyes  horvát  ur  kísére- 
tében Trau  és  Spalató  vidékére  megy  állítólag  a  viszály 
kiegyenlítésére.  Trau  nem  mer  más  követet  küldeni  ki 
a  bánhoz  mint  egy  papot,  kit  állása  biztosithatott  a 
bántalmaktól,  de  a  bán  nem  tekinthette  rangjához  illő 
küldöttnek,  sőt  némi  gúnyt  láthatott  benne.  Spalató  és 
Sebenico  biztosai  is  jelen  voltak.  A  traui  barát  kijelenti, 
ho<ry  városa  korántsem  szándékszik  ellenségeskedni 
Spalatóval  és  Sebenieóval,  hanem  ragaszkodik  az  1277. 
békeszerződéshez.  Spalató  és  Sebenico  bisztosai  pedig 
a  bán  és  a  jelenvolt  urak  előtt  kereken  kinyilatkoztat- 
ják, hogy  semmiként  Bem  kell  nekik  béke  Trauval,  sőt 
ell<  sdést   és  harezot  óhajtanak  ellene.  Ezen  ki- 

hivó  magaviselet  csak  Brebiri  Pál  részrehajlásából 
magyarázható'  —  S  a  harcz  és  ellenségeskedés  meg- 
nyilt.  Még    ugyanazon    1283-ik  év   nyarán   Spalató  és 

'icnico  hajóikon  gyalog  és  lovas  hadakat  szállítnak 
ki  a  traui  partokon.  A  város  határában  kivagdalnak 
minden  tát,  elpasztitnak  minden  szőllőhegyet,  feléget- 
nek minden  külső  épületet,  kiirtanak  minden  vetést. 
Két  egész  nap  nem  csinálnak  egyebet.  Aztán  megeresz- 
tett zászlókkal  csatarendben  mentek  Trau  városa  ellen. 
—  De  ostromra  nem  került  a  dolog.  Ugylátszik,  Trau 
megalázkodott,  és  engedett,  üj  békeszerződés  kél, 
mely  után  a  velenczei  származású  podesta,  Faledro  le- 
mondott s  eltávozván,   maga  kérte  a  traubelieket,    vá- 

:szák  meg  grófjokúl    Brebiri    Györgyöt,  ki   már  Se- 

benico  és  Almissa  grófja  volt.  -  György  megválasz- 
tatik  s  a  Brebiriek  ezáltal  a  sebenicói  püspökség  kér- 
dését a  rnaofok  részére  kedvezőbbé  vélték  tenni. 

Következő  évben,  1284-ben  a  traui  grófságnál  egy 
fontosabb  hódítást  tesz  a  Brebiri  család.  Habár  az  ügy 
fejleményére  nem  maradtak  fenn  elegendő  felvilágosító 
adatok, ugylátszik, ez  alkalommal  került  Kiissza,  Dal- 
matia  legfontosabb  vára,  a  Brebiriek  birtokába,  még 
pedig  a  magyar  király  iránti  hűség  örve  alatt.  Ez  a  vár 
kézrekei  késében  a  Brebiriek  már  Spalató  ellen  fordul- 
tak s  fölhasználták  Trau  segitségét.  Annyi  bizonyos, 
hogy  Pál  bán  1284-ben  katonák  kiállítására  szólitja  fel 
Traut  Spalató  ellen,  mely  hűtlen  lett  a  magyar  király- 
hoz. László  királynak  pedig  egy  levele  maradt  fenn. 
melyben  megköszöni  a  traubelieknek,  Iioítv  hathatósan 
közreműködtek  Kiissza  várának  megtartásában,  mely 
várban  addig  királyi  katonák  tanyáztak,  mióta  IV. 
Béla  alatt,  negyven  évvel  azelőtt  egy  részben  épen  a 
Brebiriek  által  kivétetett  Spalató  és  Trau  kezéből. 
Ugylátszik,  hogy  1284-ben  Spalató  ismét  magának 
akarta  foglalni  Klisszát,  mely  a  szárazi  kereskedés 
kulcsa  volt  s  az  alatta  elvezető  egyetlen  utján  a  kalmá- 
rok vámokat  szoktak  fizetni  minden  árútól.  A  Brebiriek 
a  várat  megoltalmazták,  de  szép  szerével  magoknak 
tartották  meg.  Ez  hatalmuk  emelésére  s  a  Spalató  és 
Trau  feletti  uralkodás  biztositására  ép  oly  font03  hódí- 
tás, mint  szépen  jövedelmező  szerzemény  volt. 

Ugyanazon  1284-ik  évben  még  egy  más  jogbitor- 
lást is  elkövetnek  hatalmuk  öregbítésére.  Egészen  ha- 
talmukba keritik  Scardonát  is. 

Ez  a  város   Sebenicótól  északra   fekszik  a  tenger- 


70  A  BREBIKI  ■;:  HŐFOK. 

parttól  néhány  mérföldnyire  aKerka  vize  jobb  partján, 
nem  messze  azon  vízesések  egyik  legszebbikén  alól, 
melyekről  e  festőileg  csodálatos  folyó  egész  Európában 
hires.  A  városon  alól  szintén  nem  messze  ezen  folyó  a 
Proklyán  tóba  szakad,  melyet  helyesebben  lehetne 
tengeröbölnek  mondanunk;  mert  egy  hosszú  és  igen 
széles  természetes  csatorna ,  mely  Sebenico  öblét  is  le- 
pézialábbad,  egyenes  összeköttetésben  tartja  a  nyilt 
tengerrel,  melynek  sós  vize  képezi  a  Proklyán  tavát  is. 
így  Scardonát  is  tengerparti  városnak  lehet  nevezni. 
Lakosai  1284-den  inkább  mint  ma  szlávok  voltak  ere- 
detökre, nyelvökre  és  szokásaikra  nézve,  s  Sebenicóval, 
Nónával,  Almissával  együtt  nem  Dalmátiához,  hanem 
Horvátországhoz  számittatának.  Scardona  IV.  László 
idejéig  nem  is  nyert  városi  rangot,  habár  már  III. 
Béla  alatt  annyiban  elsősége  van  Sebenico  felett,  hogy 
külön  püspök  székhelye.  Scardona  felett  a  magyar  ki- 
rálynak eg;y  vara  állott,  melybe  a  lakosok  várőröket 
adtak;  a  hozzátartozó  uradalom  szőlleit,  szántóföldjeit 
Scardona  lakosai  tartoztak  mivelni  s  ivó  vizet  hordani 
a  várba.  Ezenkívül  a  királyi  vár  jövedelmeihez  tarto- 
zott a  helység  kapuinak  és  kikötőjének  vámja,  s  a  pia- 
czi  és  halászati  illetmény.  A  vár  Brebiri  Pálnak,  mint 
bánnak  már  előbb  kezébe  kerülhetett,  s  a  fenntebbi 
szolgálatokat  tán  neki  tette  a  város.  De  1284-ben  a 
bán  egészen  megváltoztatja  e  királyi  uradalomhoz  tar- 
tozó helység  jellemét.  Mert  egy  közte  és  Scardona  közt 
keletkezett  szerződés  fölmenti  a  helység  lakosait  a  ki- 
rályi vár  jobbágysága  alól.  Fizet  a  község  ennek  fejébe 
kétezer  lirát,  —  a  vám  jövedelmekért  pedig  hatszázat. 
Mindezt  magának   a  bánnak,  —  s  az  egész  szerződés 

családi  érdekben  köttetik.  Egyik  pontja  szerint  Scar- 
dona  községe  tartozik  azon  klastromnak,  melyben  Pál 
bán  húga,  Stanislava  apáczáskodik,  évenkint  bizonyos 
szolgálatokat  tenni.  A  bán  még  ezelőtt  nagy  kiterje- 
désű földet  sajátított  ki  Scardonától  a  Kerka  vize  mel- 
lékén^ még  a  szóban  forgó  szerződés  idején  nem  fizette 
volt  le  érte  a  mintegy  háromezer  lirát  tevő  árt,  hanem 
a  fentebbi  évenkinti  váltságdíjból  engedi  levonandónak. 
így  Brebiri  Pál  mig  egy  felől  a  városi  kiváltságokkal 
a  magyar  királyoktól  ellátott  Sebenicót  püspöki  szék- 
várossá akarja  emelni,  Scardonát,  melynek  külön  püs- 
pöke van  régi  idők  óta,  polgári  szabadsággal  ajándé- 
koza  meg,  hogy  közeledjék  az  Önállósághoz,  melyet  a 
latin  eredetű  városok  már  élveztek.  Kedvezett  a  gyön- 
géknek ,  megalázta  a  hatalmast ,  harczot  támasztott, 
békét  szerzett,  adományozott  —  szóval  mind  inkább 
gyakorlá  a  souverain-jogokat.  Dalmatiában  ő  volt  az 
ur,  s  zsarnoksága  minden  hatalma  mellett  sem  lehetett 
kegyetlen.  —  A  hatalmas  családnak  igyekeztek  kedvé- 
ben járni,  annyival  inkább,  mivel  hátát  a  királyi  hata- 
lom is  fedezte.  Egy  komoly  elpártolási  lépés  veszélyes 
volna.  Ha  a  Brebiriek  nem,  a  magyar  király  hadai  ké- 
szek és  képesek  voltak  Kún  László  alatt  is  visszaverni 
minden  külföldi  hódítót.  A  Brebiriek  a  királyi  név  fel- 
használása nélkül  ennyire  sem  hatalmasodhattak  volna 
el.  Ha  Pál  nem  bán,  hanem  egyszerű  hűbéres,  se  Klisz- 
szát,  se  Scardonát  el  nem  nyeri,  sőt  tán  oly  könnyen 
azt  sem  érheti  el,  hogy  családja  legyen  a  dalmát  váro- 
sok majd  mindenikének  gófja.  —  A  család,  a  befolyáson 
kivül  tetemesen  fölgazdagodhatott.  A  dalmát  városok 
kikötőjének  jövedelméből,  mely    az    élénk  kereskedés 

miatt  tetemes  lehetett,  két  harmad  a  királyé,  egy  har- 
mad a  grófé  volt.  Maga  a  király  része  is  a  bánok  ke- 
zébe szokott  lefizettetni,  még  a  Velencze  alatti  Zárából 
is.  A  grófii  harmad  vagy  öt  kereskedő  városból  a  csa- 
ládot gazdagitotta,  —  valamint  azon  szintén  tetemes 
vám  is,  melylyel  a  Kiissza  alatt  elvezető  szárazi  utón 
adózott  a  Duna  felé  nagyban  folyt  egész  nemzetközi 
közlekedés.  A  grófokat  illették  a  dalmát  városokban  a 
büntetés-pénzek  is,  melyeket  most  a  Brebiriek  bérbe 
adtak  az  alattok  állott  podestáknak  meghatározott 
évenkénti  összegért.  A  rendes  fizetésen  kivül  kaptak  a 
városoktői  bor-  s  másféle  terménybeli  ajándékokat, 
melyek  néha  tetemesek  voltak,  mint  Traunak  fennma- 
radt töredék  jegyzetei  bizonyítják.  Ezek  többek  J?özt 
emiitik  azt  is,  hogy  ingyen  engedtetett  meg  Brebiri 
Györgynek  a  Trau  határában  levő  só  vágása. 

Még  egy  viszály  maradt  függőben,  még  egy  terve 
volt  Brebiri  Pálnak  a  dalmát  városokkal,  miben  még 
czélt  nem  ért.  De  boldogulása  egyik  titka,  ugylátszik, 
a  ravaszságon  kivül  a  szijjas  kitartás  volt.  Sebenicónak 
még  nem  volt  püspöke,  s  habár  valami  nagy  fontosságú 
érdekök  nem  lehetett  e  kérdéshez  kötve,  nem  nyugo- 
dott, mig  ki  nem  vitte,  a  mihez  fogott.  —  Mindazon 
harezok  után,  melyeket  akkoriban  Sebenico,  Spalató- 
val  közösen  folytatott  Trau  ellen ,  a  békekötésekbe 
Sebenico  bele  nem  foglaltatott.  A  püspök  kérdésében 
e  város  oly  kevéssé  akart  engedni,  mint  Trau.  Sebe- 
nico püspöke  folyvást  Eritius  Pál,  s  Trau  folyvást  bi- 
torlónak nézi  őt.  1279-ben,  midőn  Fülöp,  fermói  püs- 
pök Dalmátiába  s  onnan  Magyarországra  László  király- 
hoz küldetik  rendkívüli  felhatalmazással,  és  Trau  részén 

áll,  a  mennyiben  Eritius  Pálnak  szigorúan  eltiltja,  hogy 
választott  püspöknek  merje  magát  czimezni,  egyszers- 
mind kemény  intézkedéseket  tesz  a  sebenicói  clerus  közt 
az  erkölcsi  fenyíték  helyreállítására.  De  a  pápai  követ 
tilalma  sem  ijesz'é  el  Sebenicót  s  a  Brebirieket  előbbi 
követelésöktől,  s  az  ügy  függőben  maradt,  mig  1287- 
ben  uj  forduló  pontra  jutott.  Ez  évben  meghal  Pál,  az 
el  nem  ismert  sebenicói  püspök.  Ekkor  a  spalatói  érsek, 
ki  addig  Sebenicó  követelését  pártolta  nyíltan,  és  alat- 
tomban, kinyilatkoztatja  ünnepélyesen,  hogy  Sebeni- 
cónak  nincs  s  nem  is  volt  joga  külön  püspök  választá- 
sához. Az  érsek  talán  Mladintól  vagy  a  spalatói  néptől 
való  félelmében  vem  székvárosában  teszi  a  nyilatkoza- 
tot, hanem  átszökik  Trauba  s  ott  a  templomban  forma- 
szerint  visszavonja  előbbi  levelét,  melylyel  Pált  meg- 
erősítette volt,  állítván,  hogy  a  világi  hatalmasaktól 
való  féltében  tette  azt,  kik  miatt  élete  és  vagyona  ve- 
szélyben forog ,  ha  követeléseiknek  nem  enged.  Az 
érsek  elismeri  most  tanuk  előtt,  hogy  Sebenicó  egyházi 
tekintetben  a  traui  püspök  alá  van  rendelve. 

De  se  Sebenicó,  se  a  Brebiriek  nem  adnak  semmit 
ez  ünnepélyes  nyilatkozatra.  Pál  helyett  egy  velenczei 
egyház  prépostját ,  Faledro  Lénárdot  választják  meg 
Sebenicó  püspökének,  s  egyszersmind  követet  küldenek 
a  pápához  megerősittetésére.  Sebenicó  követe  a  pápa 
előtt  föl  volt  hozandó  régi  jogát.  Szerintök  Morigne 
horvát  városnak  egykor  külön  püspöke  volt.  Miután 
Morignet  az  óhitű  szlávok  elpusztították,  lakosai  püs- 
pökükkel együtt  Sebenicóba  költözött  át.  Sebenicó  a 
másfélszáz  évvel  azelőtt  r  ász  állott  jogról,  ha  időközben 
nem  gyakorolta  is  ,  lemondani  nem  akar.  Ezt  adták  elő 

Sebenicó  lakosai  IV.  Miklós  pápa  előtt,  s  habár  e  tör- 
téneti jogszármaztatás  mesének  látszik,  Sebenicó  ra- 
gaszkodott hozzá. 

Ugyanakkor  Trau  püspöke,  Gergely  is  ugyanazon 
ügyben  a  pápához  szándékszik  utazni.  Trau  grófja 
Brebiri  György  értesülvén  a  püspök  utazási  készületei- 
ről, ezt  izeni  a  város  községének  :  „ha  Gergely  püspö- 
köt a  római  curiához  engeditek  utazni,  tudjátok  meg, 
hogy  lemondok  a  grófságról,  megszakasztom  veletek  a 
békét  s  ne  várjatok  tőlem  semmit,  sőt  inkább  vigyáz- 
zatok magatokra."  A  fenyegetésnek  volt  foganatja.  A 
püspök  nem  utazott  el,  a  város  engesztelő  küldöttséget 
indított  György  gróf  hoz ,  egyszersmind  félvén,  hogy 
már  is  messzebb  ment,  hogy  sem  a  hatalmas  ur  boszú- 
ját  elkerülhetné,  parancsot  adott  ki  a  városi  kapuk 
őreinek,  hogy  azután  tisztességes  nőket  kimenni  ne  en- 
gedjenek. Trau  inkább  függőben  hagyta  püspöke  ügyét 
hogysem  elfogadja  György  gróf  lemondását.  A  pápa 
csak  az  egyik  félt  hallgathatván  ki,  nem  is  ismerte  el 
határozottan  Trau  jogát.  Dalmatia  püspökeiből  vizs- 
gáló bizottságot  nevezett  ki,  mely  előtt  a  két  perlekedő 
város  előadhassa  ügyét;  de  e  vizsgálat  elrendelésének 
sem  volt  eredménye.  Faledro  Lénárd  e  közben  Sebe- 
nicó püspöke  megerősités  nélkül  volt. 

A  Brebiriek  a  püspök  kérdésén  kivül  a  többi  vi- 
szályt annyira  lecsendesítették ,  hogy  akkor,  midőn 
Magyarország  belsejében  a  kölcsönös  rablás  és  pusztí- 
tás és  a  nyomor  tetőpontját  éri  Kun  László  uralkodá- 
sának utolsó  éveiben,  Dalmátiában  megszűntek  legalább 
a  fegyveres  villongások  s  a  sebenicói  püspök  kérdése  is 
már  békés  megoldás  felé  közeledett.  Az  előbbi  harczok 

a  Brcbiriek  bitorló  hatalmának  öregbítésével  szűntek 
meg  s  ez  oligarchák  közbenjárását  a  városok  független- 
ségök  egy  részének  elvesztésével  vásárolták  meg.  Elég 
legyen  csak  azt  említnem  a  jogvesztések  közt,  hogy  a 
dalmát  városok  szabad  választási  joga  hallgatva  ele- 
nyészett, midőn  a  Brebiriek  mintegy  elmozdithatlan 
grófjaikká  lettek.  —  A  báni  hatalom,  mely  Brebiri 
Istvánra  ruházva,  a  királyi  és  a  törvényes  tekintélyt 
emelte,  egy  Brebiri  Pálban  mindezek  megingatására 
szolgált.  De  talán  nem  a  bánok  egyénisége  teszi  a  for- 
ditott  aranyt,  hanem  az,  hogy  most  egy  Béla  helyett 
egy  Kán  László  ült  a  királyi  széken,  ki  csak  pillana- 
tonkint  volt  erélyes,  s  e  pillanatokban  más  más  túltá- 
gokba  csapván,  a  legnagyobb  következetlenségekbe 
esik.  A  ki  egyszer  a  kunokat  szép  szerével  akarja  ke- 
resztyénekké tenni,  másszor  tűzzel  vassal  véli  czivili- 
zálhatni,  mig  végre  egészen  hatalmukba  adja  magát, 
hogy  épen  kedvenczei  megvetésének  essék  áldozatul, 
csak  e  fővonásokban  is  megírta  egész  élet-  és  jellemraj- 
zát. —  Dalmatiát,  úgylátszik,  elhanyagolta.  Mig  Béla 
oly  gyakran  megfordult  a  birodalom  e  részeiben, s  foly- 
vást fegyveres  erő  is  képviselte  ott  hatalmát,  ilyesek- 
nek  hire  sincs  László  király  idejében.  Brebiri  Pálon 
kivül  minden  más  tekintély  csupa  árnyék,  —  s  az  volt 
a  két  Endre  herczeg  is,  kik  közül  egyik,  László  király 
öcscse,  meghalván,  1278  óta  a  velenczei  anyától  szár- 
mazott, s  a  később  Ill-ik  Endrének  nevezett  utolsó 
Árpád  hivatik  be  az  országba,  s  ajándékoztatik  meg, 
mint  a  királyfiak  szoktak,  egész  Slavónia  herczegségé- 
nek  czimével. —  Endrének  e  méltósága  mintegy  a  súly- 
talan testek  sorába  tartozott,  mely  alig  volt  egyéb  csil- 

Iámnál.  A  királyi  ház  tagjai,  kiknek  a  trónra  kilátásuk 
volt,  ritka  esetben  lehettek  egész  Szlavónia  valóságos 
kormányzói.  Érdekbeli  ösztönük  hozta  magával,  ha 
gyermekéveiket  meghaladták  is,  az  emberek  és  érde- 
kek legyezgetését.  De  azon  candidatusi  helyzet  ritkán 
kivánhatott  meg  nagyobb  szerénységet,  mint  Endre 
herczegsége  idejében.  Éreznie  kellett  előre,  hogy  a  ko- 
ronához való  joga  kétségbe  fog  vonatni,  s  hogy  bár 
egyetlen  fiörökös  az  Árpádházból,  oly  viszonyok  közt 
lesz,  mint  egy  szabadválasztási  rendszer  mellett  előálló 
trónkövetelőé.  Igen  hihető,  hogy  a  száműzetés  keserű 
kenyerén  felnőtt  Endre  előtt  nemhogy  a  már  nagyon 
elhatalmasodott  oligarchák  hajlongtak  volna,  hanem  ő 
hajlott  meg  előtfök.  Iparkodott  megnyerni  kétségkívül 
nemcsak  a  Brebirieket,  hanem  azon  többi  oligarchát  is, 
kiknek  mindenike  hatalmasabb  volt  nálánál,  s  az,  hogy 
oly  sietve  s  majd  minden  ellenmondás  nélkül  koronáz- 
zák meg  1290-ben,  nemcsak  az  Árpádház  iránti  nagy 
kegyeletnek  tulajdonitható,  hanem  annak  is, hogy  maga 
előre  igyekezett  minél  jobban  megegyengetni  útját  a 
trónhoz.  De  bármint  legyen  ez,  mint  Dalmatia  her- 
czege  anyagilag  még  kevesebbé  volt  képesítve  jelenté- 
kenyebb szerepre,  mint  erkölcsileg,  s  még  kevesebbé, 
mint  e  méltóságot  viselt  elődei.  Királyi  katonák, királyi 
várak  nélkül  állott  s  legfeljebb  némi  jövedelmek  s  a 
szokásos  újévi  ajándékok  elfogadója  volt.  Annyi  bizo- 
nyos, hogy  a  dalmát  városok  fenebbi  viszályaiban  még 
neve  sem  fordul  elő. 

IV. 

1290-1310. 

V.  István  és  Kún  László  uralkodása  után  III.  Endre 
korához  jutván,  a  Brebiri  családnak  egyik  legmeré- 
szebb és  fontosabb  következményű  tettéhez  jutunk, 
melynél  a  végzet  titokteljes  nagysága  zavarba  szokta 
hozni  az  emberi  véges  Ítéletét.  A  Brebiri  Pál  kétséski- 
vűl  vétkes  esköze  egy  nagy  államcsinynak;  de  ez  az 
államcsíny  nemcsak  megmenti  a  zavarba  döntött  ma- 
gyar birodalmat,  hanem  a  dicsőség  és  nagyság  tető- 
pontjára emeli,  Brebiri  Pál  volt  a  főtényezője  az  An- 
joui ház  Magyarországra  hozatalának. 

A  Brebiri  grófok  az  Anjoui  dynastia  Magyaror- 
szágra ültetésében  csak  eszközök  voltak,  —  nagyobb 
hatalmasságok  eszközei.  A  pápai  hatalom  ebben  a  kor- 
ban legmagasabbra  csigázta  követeléseit.  Mind  nyíltab- 
ban fejezé.ki  abbeli  szándékát,  hogy  a  keresztyén  világ 
minden  uralkodóját  vazaljává  tegye.  Nem  elégedett 
meg  azzal,  hogy  a  püspököket  maga  nevezze  ki  s  a  vá- 
lasztást megsemmisítse,  hanem  jogot  tartott  ahhoz  is, 
hogy  királyi  székeket  és  országokat  adományozzon. 
Nem  volt  ez  tehetetlen  követelődzés;  rettentő  hatalom 
•volt  még  folyvást  a  mivel  a  szentszék  rendelkezett.  A 
XIII- ik  század  közepén  a  pápai  hatalom  az,  mely  a 
legjóravalóbb  és  népszerűbb  dynastiák  egyikét,  a  Ho- 
henstaufeneket    megsemmisíti,   s  a  pápai  hatalom  az, 

mely  az  e  miatt  üresedésbe  jött  nápolyi  és  siciliai  trónt 
a  franczia  Anjoui  berezegnek  adományozza,  veszélyes 
pracedenst  teremtvén  a  koronák  elvételére  és  osztoga- 
tására. 

Az  erélyes  és  dicsvágyó  Anjoui  ház,  maly  hatalmát 
a  pápának  köszönheté,  hálás  elismeréssel  volt  a  szent- 
szék iránt  s  ez  méltán  láthatta  benne  azt  a  világi  hatal- 
mat, mely  a  pápa  követelödzéseinek  legkészebb  érvényt 
szerezni.  A  pápa,  még  Kún  László  halálakor  azonnal 
Magyarországra  veté  szemeit,  mint  a  melyben  a  belza- 
varok megszűntének  óhajtása  s  sz.  István  koronájának 
a  pápa  által  történt  ajándékozása  alkalmas  ürügy  lehet 
a  pápa  beavatkozására  a  trón  betöltésében.  IV.  Miklós 
pápa  1200  ben  meg  is  koronáztatja  Magyarország  ki- 
rályává az  Anjoui  Martell  Károlyt. 

A  szentszék  és  az  Anjoui  dynastia  közt  a  leghatal- 
masabb szövetség,  a  közös  érdek,  a  szenvedélyes  nagy- 
ravágyás közös  érdekének  szüvetsége  támadt,  s  ezentúl 
nem  a  pápa,  hanem  az  Anjoui  ház  tagjai  voltak  a  szö- 
vetség tevékeny  részoi,  —  a  pápa  inkább  háttérben  s 
mintegy  segédként  műhödött. 

Asszony,  egy  anyakirályné  volt  az  Anjoui  ház  ügyé- 
nek legbuzgóbb  előmozdítója.  Martell  Károly  nápolyi 
király  anyja,  Mária,  volt  ezen  asszony.  Árpád  vérből 
származott,  V.  István  király  leánya  volt,  az  uralomra 
vágyó  kún  Erzsébettől.  Származása  adott  rá  jogot,  hogy 
a  magyar  trónt  magának  és  fiának  követelje;  s  nagyra- 
vágyás és  anyai  érzelem  adtak  nagyobb  erőt  a  pápa 
iránti  vallásos  engedelmességnek,  hogy  a  legnagyobb 
tevékenységet  fejtse  ki.  Ha  a  pápa  a  következendő  tíz 
évben  sem  ért  teljes  diada't  Magyarország  trónjának 

betöltésében,  Mária  királyné  ábrándja  teljesült  egészen; 
mert  unokája,  Róbert  Károly  választott,  megkoroná- 
zott és  elismert  magyar  királya  lett. 

Míg  Martell  Károly  élt,  azaz  1295-ig,  minden  kö- 
vetelődzés  meghiúsult  kísérletnek  bizonyult  be.  1292- 
ben  Martell  Károly  fölszólítja  a  dalmát  városokat  az 
elpártolásra  III.  Endrétől.  De  Spalató,  Trau,  Sebenico 
nem  ismernek  el  oly  királyt,  ki  nem  a  magyar  biroda- 
lomban koronáztatott  meg.  Nem  valamely  különös  hű- 
ség és  ragaszkodás  erénye  volt  ez,  —  inkább  okosság 
és  közöny.  A  dalmát  városok  fő  szempontja  mindig  az 
volt,  hogy  jogaik  s  municipalis  függetlenségök  el  le- 
gyen ismerve  és  tiszteletben  tartva.  Mellékes  kérdés- 
nek tekintek,  ki  legyen  felettök  a  souverain. 

A  városok  emez  óvatossága  annyival  feltűnőbb,  mi- 
vel Brebiri  Pál  bán  mindjárt  eleinte  az  Anjouiak  hive 
volt,  s  1292-ben  a  hatalma  alatti  dalmátiai  városokat 
kétségkivűl  rá  ügyekezett  beszélni  a  csatlakozásra. 

II.  Károly  siciliai  király  egy  1292.  augustus  19-én 
kelt  adománylevelében  már  kiemeli  Brebiri  Pál,  mint 
dalmátiai  és  horvátországi  bán,  valamint  György  és 
Mladen  eddig  s  most  is  tett  szolgálatait.  Még  —  úgy- 
mond —  anyja  I.  Károly  ügyében  is  fáradoztak,  s  még 
az  megajándékozta  őket,  Dresnika  vidékével.  II.  Károly 
megerősíti  őket  ezen  terület  bírálásában  s  azt  kiterjeszti 
egészen  Bosznia  határáig.  Szélességében  eme  terület 
határa  délről  Kbelm  (Herczegovina),  éjszakról  Modrus 
és  Zeng  vidéke  volt.  ') 

Azonban    még    ekkor   Pál    bán    határozott    lépést 


J)  A  zágrábi  „Arkiv"  VII.  k.  19.  lapján  közli  Racski.  — 

nem  tett,  az   Anjouiak  ügyében,   s  nem  vitte  a  dolgot 
Ill-ik  Endre  elleni  nyílt  pártütésig. 

Következő  évben  Ill-ik  Endréhez  folyamodik 
engedmények  rt.  Ügy  látszik  rendkivüli  adomány- 
nyal ügyekezett  a  bán  hűségét  magának  biztositni, 
azon  alkalommal,  midőn  a  király  utat  tett  a  horvát  ré- 
szekben. 

Harmadik  Endre  király  emez  adománylevele,  me- 
lyet a  Brebiriek  részére  állít  ki,  a  legsajátságosabbak 
közé  tartozik;  mert  oly  kiváltságokkal  ruházza  föl  a 
hatalmas  családot,  minőre  aligha  van  példa.  Se  a  nádor- 
ságot, se  az  erdélyi  vajdaságot,  se  a  tótországi  bánsá- 
got, nem  ajándékozták  királyaink  örökségül  valamely 
családnak.  A  Brebiri  grófokat  pedig  a  „tengeri  bán- 
ság"-gal,  —  a  latin  és  szláv  eredetű  tengerparti  vá- 
rosok bánságával,  —  oly  módon  ruházza  föl  a  király, 
hogy  az  firól  fira  szálljon  Örököseik  közt. 

A  királyi  oklevél  1293-ban  kelt, három  évvel  Endre 
trónralépte  után.  Tartalma  itt  követ'  czik  :  Gyakran 
kérték  a  Brebiriek,  különösen  egy  sz.  Ágoston  rendje- 
beli  remete  barát  által,  hogy  őseiknek  annyi  jeles  cse- 
lekedetei s  a  király  elődei  iránt  mutatott  lüiségök  dij- 
jában  III.  Endre  is  jutalmazza  meg  őket  valamivel, 
különö-en  pedig  adja  át  nekik  örökül  a  tengeri  bánsá- 
got minden  hozzátartozó  báni  hatósággal  és  báni  jöve- 
delemmel. Ennek  díjjában  a  Brebiri  család  imezekre 
kötelezi  magát  :  hogy  a  királynak,  akár  kül-,  akár  bel- 
földön viselendő  háborújában  ötszáz  jól  fegyverzett  lo- 
vassal (miles)  vészen  részt.  Ezekben  a  Brebiri  testvé- 
rek, Pál  bán,  György  és  Mladin  vagy  személyesen,  vagy 
testvéreik  és  rokonaik  által  lesznek  képviselve,  azonban 

utóbbiaknak  a  hadakozásban  jártasoknak  kell  lenniök. 
Köteleztetnek  továbbá,  hogy  a  király  és  anyja  iránt, 
ki  egész  Tótország  és  a  tengeri  vidékek  fejedelemnő- 
jévé van  kinevezve,  tiszteletteljes  hűséggel  és  hódolat- 
tal legyenek,  neki  évenkint  hódolati  ajándékokkal  szol- 
gáljanak, s  valahányszor  a  király  vagy  pedig  egész 
Szlavónia  herczegnője  maga  elé  idézi,  vagy  személye- 
sen, vagy  valamely  rokonuk  által,  színe  előtt  meg  tar- 
tozzanak jelenni.  ') 

íme  a  hűbériség  néhány  alapvonása!  Az  adomány, 
melyet  a  Brebiriek  nyernek,  nem  fekvő  bírtok  ugyan ; 
de  Európaszerte  szokásban  volt,  hogy  nemcsak  fekvő- 
séget,  hanem  vámokat  s  adókat  is  adtak  hűbérűl.  A 
Brebiriek  nyerte  adomány  megszabott  arányú  hadi 
szolgálattal  van  egybekötve,  mi  leglényegesebb  vo- 
nása a  hűbériségnek    mindenütt. 

A  hűbériség  másik  jellemvonása,  az  uralkodó  iránti 
alattvalói  engedelmesség  bemutatása  más  úton  is.  A 
hűségi  fogadalom  (homagium),  nem  fordul  ugyan  elő 
az  okmányban,  de  a  nyugati  államokban  divatozott  hű- 
béri másik  formaság,  a  királyi  törvényszék  előtt  meg- 
jelenésre köteleztetés  ki  van  emelve  határozottan.  Az 
alattvalói  viszony  elismeréséül  szolgált  bizonyos  ado- 
mány, melyet  a  tengerparti  dalmát  városokban  sztri- 
nának  neveztek,  s  melyet  ősi  idők  óta  fizettek  ezek 
felsőbbjeiknek.  Midőn  Dalmátia  tengerparti  városai  a 
görög  császárt  uralták,  Basilius  császár  fölszabaditá 
őket,  hogy  a  békén  maradás  kedvéért  a  szomszéd  hor- 

OAddendainoperadeRegnoDalmatiae.  Luciusnál. Hozzáköt- 
ve a  „Memorie  Istorischedi  Trau"  munkához  az  Akadémia  könyv- 
tárában 63—64.  11.  ü.  a.  Fejér  Codex  Dipl.  VII.  köt.  230.  darab. 

vátoknak  fizessék  azt  az  adót,  a  mit  addig  a  császári 
praetornak  fizettek,  s  a  praetornak  csak  valamely  cse- 
kély ajándékot  adjanak,  a  császár  felsőbbségének  elis- 
merése jeléül.  ')  Utóbbit  nevezték  szirmának.  Később 
átment  a  velenczeiesre  is  e  csekély  felsőbbségi  adó. 
1174-ben  Traut  arra  kötelezi  Ziani  velenczei  dogé, 
hogy  csak  azon  sztrina  vétessék  a  városon,  melyet  az 
önként  fizet  s  rá  ne  rójjanak  ilyest.  A  Brebiriek,  mint 
a  tengermelléki  városok  bánjai,  ily  önkéntes  ajándékot 
fizetnek  a  magyar  király  felsőbbségének  elismeréséül. 

A  báni  méltóság,  melyet  a  Brebiriek  is  viseltek,  a 
XlII-ik  év.-zázban  inkább  csak  czím  volt,  mely  a  határ- 
grófnak  felelt  meg,  s  nemcsak  Horvátországban,  hanem 
a  Dunán  túli  tulajdonképi  Magyarországon  is  találunk 
bánokat.  Horvát-  és  Dalmátországban  több  nagy  család 
örökösödésképen  viselte  a  báni  czímet  s  a  horvát  bán 
hatósága  alól  mentes  volt  az  Árpádok  uralkodásának 
utolsó  idejében.  Azonban  a  tengermelléki  bánság  for- 
maszerintibb  hatalom  volt. 

A  tengermelléki  bánság  megvolt  1293  előtt  is, 
mint  emiitettem,  ettől  külön  volt  a  tengerenbelőli 
részek  bánsága,  melynek  uralma  egész  Szlavóniára  ki- 
terjedt. De  csak  a  nevezett  évben  kezd  határozottabb 
rbrmát  ölteni,  midőn  örökségkép  ruháztatik  e  bánság  a 
Brebiri  grófokra.  Sajátságosnak  látszik,  hogyaDalmá- 
tia  nevezet,  mely  a  magyar  királyok  czímeiben  előfor- 
dul, a  bánok  czímébe  befoglalva  nincs;  de  Dalmátia 
azon  időben  nem  volt  egyéb  geographiai  fogalomnál. 
A    Dalmátia     feletti     souverainítas     czímét    egyenlőn 


')  Lucius.  De  regno  Dalm.  Lib.  VI.  Cap.  II. 

viselte  azon  időkben  a  magyar  király  és  a  velenczei 
dóge,  sőt  utóbbi,  még  Horvátország  fejedelmének  is 
nevezte  magát.  ')  Se  a  magyar  király  se  a  dogé  soha 
ki  nem  hagyja,  csak  elvétve  is,  czíméből  Dalmátiát  és 
Horvátországot.  S  a  XIH-ik  évszáz  legnagyobb,  s  kü- 
lönösen utolsó  részében  nemcsak  jogfentartás  volt  e 
czím  Velencze  részéről.  Zára  1244  óta  Velencze  alatt 
volt,  —  később  alája  kerültek  a  dalmát  szigetek.  Velen- 
czének  parti  birtokait  és  szigeteit  pedig  nemcsak  román 
eredetűek  lakták,  hanem  szláv  eredetűek  is,  s  emlitém, 
hogy  a  mai  Dalmátiában  mindaz,  a  mi  nem  római  ere- 
detű volt,  Horvátországhoz  tartozónak  számíttatott  be. 
Zára  környéke,  melyre  Velencze  kiterjeszté  uralmat,  ily 
értelemben  Horvátországhoz  tartozóit,  úgy  látszik. 

Az  eddig  ismert  történeti  adatokból  azt  lehet  kiol- 
vasnunk, hogy  Daltnatiában  elpártolási  lépés  nem  tör- 
tént még  nyíltan.  A  dolog  legfeljebb  nagy  titokban  ér- 
leltetett. 

1294-ben  a  világi  hatalomban  legkövetelődzőbb 
pápa,  VIILik  Bonifácz  lépvén  a  pápai  székre,  Mária 
nápolyi  királyné  erélyesebb  előmoz(íitóját  találta  benne 
trónkövetelésének. 

De  az  Anjoui  háznak  Magyarországra  hozatalában 
az  első  tettleges  lépés  1297-ben  történt  meg;  még  pe- 
dig Brebiri  Györgynek,  Pál  bán  fiának  első  Rómába 
utazta  alkalmával. 

Az  ok,  vagy  csupa  ürügy  ezen  római  útra  oly 
tárgy  volt,  melyet  e  korrajz  folytán  többször  emlitet- 

)  íme  a  dogék  czíme  a  XIH-ik  évszázban  :  „N.  N.  dei 
gratia  Venetiae,  Dalmatiae  atque  Croatiae  Dux.  Dominus  quar- 
íae  partis  et  dimidiae  totius  imperii  Romániáé." 

6* 

tem.  A  Brebiri  család  pártolta  Sebenicónak  önálló  püs- 
pökre volt  szüksége,  s  állítólag  ennek  kieszközlése 
végett  ment  Rómába  ifjabb  Brebiri  György. 

György  gróf  1297-ben  nemcsak  Rómáig  ment.  A 
fáradságra  érdemesnek  tartá  Nápoly  meglátogatását  is, 
hol  Mária  királyné,  az  anjoui  trónkövetelés  ezen  fösze- 
mélyese  lakott.  Mi  szándékkal  ment  oda,  mit  mívelt  ott, 
nem  tudni  róla.  Csak  azt  tudjuk,  mit  hozott  onnan.  El- 
hozá  Mária  királyné  gyóntató  papját,  a  franciscan-mi- 
norita  Pétert,  hogy  rátolja  Dalmátiára  mint  spalatói 
érseket.  A  katholikus  papírók  kitűnő  tudományú  és 
kegyességü  férfiúnak  mondják;  de  csaknem  lehetetlen 
csalódnunk  azon  föltevésben,  hogy  Pétert  egészen  más 
tulajdonokért  nevezé  ki  a  pápa  és  bocsátá  el  Mária  ki- 
rályné Spalatóba,  mint  tudományáért  és  kegyességéért. 
A  főtulajdon,  mit  benne  kerestek,  a  pápai  anjoui  szövet- 
kezés iránti  föltétlen  hűség  volt.  Egyszerre  volt  ő  az 
anjoui  követelés  s  az  akkori  pápai  önkény  személye- 
sítője. 

Pétert  nyilván  az  egyházi  törvények  ellenére  tolta 
föl  a  szentszék.  Spalatónak  választott  érseke  Jakab, 
mégéletben  volt.  Megválasztatása  a  dalmátiai  clerus  ál- 
tal 1294-ben  ment  véghez.  Azonban  elmulasztá  meg- 
szentesítését  sürgetni  a  pápánál. 

Katonának,  ki  némely  más  történetbúvárt  rágalom- 
mal vádol,  s  Farlatusnak,  ki  a  pápák  tetteit  simítgatni 
törekszik,  igazuk  van,  midőn  azt  hozzák  föl  VlII-ik  Bo- 
nifácz  védelmére,  hogy  az  1274-iki  lyoni  2-ik  conci- 
liumban  világosan  ki  volt  téve,  hogy  mindazon  főpapra 
nézve,  ki  megválasztatása  után  egy  hónappal  nem  tesz 
lépést  a  pápánál  leendő  megerősíttetésre,  a  választás 

érvénytelenné  lesz.  így  a  pápa  föl  volt  jogosítva  Jakab 
választott  érseket  lemondásra  bírni. 

De  az  Önkény  nem  ebben  rejlik,  s  nem  ezt  kellene 
Vlll-ik  Bonifácz  ügyvédeinek  kimutatniok,  hanem  azt, 
minő  canoni  törvénynél  fogva  érezheté  magát  a  szent' 
szék  arra  fölhatalmazva,  hogy  egy  nem  választott  ba- 
rátot küldjön  egy  érseki  szék  betöltésére.  A  pápának 
1297-ben,  májusban  kelt  diplomája  özvegységrejutott- 
nak nevezi  a  spalatói  érsekséget  s  kifejezi,  hogy  Jakab  ér- 
seket meg  választásából  netalán  igényelhető  jogáról  is 
lemondani  rendelé,  mit  ő  ,, szabad  akarat'-ból  meg  is 
tett.  Ennélfogva  a  szentszék  tanácsából  és  „apostoli 
hatalmának  telj  esse  géb  o  1"  Pétert  spalatói  érsek- 
ké és  pásztorrá  nevezi  ki.  A  pápa  ,,t eszén"  hát  érse- 
ket, kit  egy  év  múlva  formaszerint  megerősít,  addig 
csak  választottnak  nevezvén.1) 

A  dalmát  városok,  melyeknek  emlékezetében  lehe- 
tett még  az  az  idő,  midőn  a  nép  is  befolyt  a  püspökök 
választásába,  s  e  jogra  sokat  tartottak,  most  eltűrték  a 
pápa  octroylását;  mert  tán  magok  is  már  a  pápai  és 
anjoui  politikai  törekvésekhez  csatlakoztak,  vagy  talán 
mivel  a  hatalmas  Brebiriek  világi  erővel  is  súlyosbíthaták 
azt  az  erkölcsi  nyomást,  melyet  a  pápa  gyakorolt  rajok. 

Azon  egyezkedésnek,  mely  a  pápai  kormány  és  a  Bre- 
biriek közt  létesült,  egyik  pontja  az  lehetett,  hogy  utób- 
biak támogassák  Pétert  az  érseki  széken.  Egy  másik 
pont  a  sebenicói  püspökség  ügye  volt.  Sebenicóban  a 
traui  püspökkel  folytatott  viszály  miatt  már  mintegy 
húsz  év  óta  nem  történt  sem   ordinatio,  sem  bérmálás; 


')  Farlatu*.  III.  k.  295.  I. 

s  tehát  való,  hogy  mind  a  hit  érdekei,  mind  a  világi 
béke  megkívánták,  hogy  a  Trau  és  Sebenieo  közt  eb- 
ben a  kérdésben  egész  embernyomokon  keresztül  folyt 
viszály  megszűnjék.  Ezeket  hozza  föl  okul  a  pápa  ok- 
mánya. De  elárul  egy  más  indokot  is,  mely  fontosságá- 
ból nem  veszít  azáltal,  hogy  <  sak  mellékesen  van  érint- 
ve. VIII.  Bon  fáoz  kimondja,  hogy  egy  részben  Má- 
ria királyné  kérésére  állítja  föl  a  sebenicoi  püspöksé- 
get, így  nemcsak  a  pápa  és  György  gróf,  hanem  Mária 
királyné  és  György  gróf  közt  is  egyetértés  uralkodott, 
—  úgy  kell  lenni,  sokkal  világiabb  ügyben,  mint  egyegy 
püspökség  kérdésében.1)  Nemsokára  felszentelik  Sebe- 
nieo első  püspökét,  ki  arbei  Márton  volt,  s  a  ferenczes 
minoritákhoz  tartozott.  Az  octroyáló  pápa  a  zárai  és 
spalatói  érseket  nevezte  ki  a  fölszentelés  végrehajtására. 

Nemcsak  Dalmátiában  látjuk  a  nápolyi  pápai  szö- 
vetség működéseit,  hol.  mint  már  kiemeltük,  az  Anjou- 
iak  korán  kezdenek  ismerkedni  s  gyanúsan  működni. 
Az  anyaország  keb  dében  csaknem  mer  ben  megfelelő' 
tények  figyelmeztetnek  a  politikai  törekvés  irányára, 
mi  nem  volt  más,  mint  lázítás  III.  Endre  ellen  és  az  An- 
joui ház   érdekében. 

Nemcsak  Spalató  érsekének  és  Sebenieo  püspöké 
nek  esete  volt  pápai  önkény  a  magyar  egyhríz  autonó- 
miáján, hanem   a  tekintélyesebb  esztergomi  érsek  ese- 
te is. 

1297-ben  az  esztergomi  érsek  Lodomér  meghal  s 
utána  egy  (Jergely  nevezetű,  nagy  családból  szárma- 
zott s   hatalmas  rokonságú   embert  neveznek  ,  .válasz- 

')  Az   okmány   Farlatusnál.   VI.    k.    450.    1.    Kelt   1298-ban 

májusban. 

tott"  érseknek,  ki  az  előtt  székesfehérvári  prépost  volt. 
Választás  utján  lett  ugyan  érsekké,  de  a  választók  kö- 
zül sokan  voltak,  kik  óvást  tettek,  úgy  látszik,  különö- 
sen a  választás  formája  ellen,  úgy  hogy  Gergely,  még 
csak  ,, választott"  érsek  sem  volt,  csak  ,,postulalt"  fő- 
pap, azaz  olyan,  kire  nézve  azt  kívánják  választói, 
hogy  bizonyos  formabeli  akadályokat,  melyek  miatt 
meg  nem  lehetne  jog  szerint  választani,  távoztasson  el 
a  szent  szék.  Sokan  voltak  azonban,  kik  ellenezték  a 
pos  ulatiót,  8  az  ügy  per  alatt  volt.  Epén  VIII.  Boni- 
fácz  pápa  egy  1299-ben  kelt  leveléből  tudjuk  e zt,  mely- 
ben fölfüggeszti  a  pert,  nehogy,  úgymond,  a  haladék 
miatt  az  esztergomi  érseki  megyében  és  egész  Magyar- 
országon kárt  valljon  az  egyház.  Ennélfogva  míg  ő,  a 
pápa,  máskép  rendelkezni  jónak  látná,  Gergelyt  az 
esztergomi  egyházközség  ..procuratorává"  nevezi  ki,  s 
egyszersmind  a  fehérvárinak  kormányzásával  bizza  meg. 
A  pápa  annyi  tényleges  hatalmat  adott  az  ideiglenes 
procurátornak,  mint  egy  valódi  érseknek.  Továbbá  tel- 
jes hatalmat  ád  neki  arra  is,  hogy  az  engeuetleneket  s 
a  (pápa  ellen)  lázadókat  egyházi  fenyíték  alá  fogja,  bár- 
mi rendbe  tartozzanak,  nem  véve  ki  magát  a  királyt 
se!  ')  Ugyancsak  a  pápa  körleveleket  küld  az  illető 
egyházi  méltóságokhoz,  az  esztergomi  káptalanhoz, 
püspökökhöz  és  az  egyházmegye  vazaljaihoz,  hogy  a  „vá- 
lasztott" Gergelynek  mindenben  engedelmeskedjenek. 
Ezen  körlevelekben  csak  annyi  van  írva,  hogy  Gergely 
az  esztergomi  egyház  procuratora  és  a  székesfehérvá- 
rinak kormányzója;  de  rendkívüli  fölhatalmaztatásáról 

')    A    Magyar    Történelmi    Emlékek    okmánytára    Venczel 
szerkesztette  X-ik  kötetének  209.  és  köv.  lapjain. 

nincsen  említés.  A  pápának  Gergelyhez  intézett  levele 
1299-ben,  január  28-án  (V.  Kalend.  febr.)  kelt. 

Alig  telt  bele  félév,  s  úgyszólván  az  összes  magyar 
főpapi  kar  nevében  hathatós  óvás  történik  Gergely 
magaviselete  ellen.  Ugyanazon  1299-ik  év  májusában 
országgyűlés  hivatik  össze  a  Rákos  mezején.  Párja 
akart  lenni  az  1298-ikinak,  melyben  az  Endre  iránti  hű- 
ség nyilvánítása  mellett  számos  üdvös  törvény  hozatott 
az  ország  javára,  s  egy  részben  a  bitorló  oligarchák 
ellen.  Ezen  országgyűlés  főeseménye  egy  országos  bot- 
rány volt,  —  s  a  botrány  okozója  Gergely,  az  eszter- 
gomi választott  érsek. 

Nemcsak  meg  nem  akart  jelenni  a  Rákoson,  hanem 
Veszprémbe  külön  gyűlést  hirdetett  a  magyar  clerus- 
nak  s  leveleiben  a  pápii  szék  nuociusának  nevezi  ma- 
gát, kinek  gyűlés  összehívására  is  hatalom  van  adva, 
A  főpapok  közül  nagyon  kevesen  jelenhettek  meg 
Veszprémben,  vagy  tán  senki  sem;  a  püspökök  a  rákosi 
gyűlésben  vettek  részt.  Ezen  gyűlésből  a  király,  a  fő- 
papok, főurak  és  nemesek  két  követet  küldenek  hozzá : 
Pál  esztergomi  prépostot  és  Henrik  gróf  világi  főurat, 
hogy  egész  tisztelettel  hívják  meg  Gergelyt  a  gyűlésbe. 
A  két  követ  díszes  fegyveres  kísérettel  indult  küldetése 
teljesítésére,  a  mely  kíséret  abban  az  időben  a  küldetés 
tisztességének  kellékei  közé  tartozott. 

Pál  és  Henrik  a  „választott"  érsek  meghívásán  kí- 
vül azon  utasítást  kapták,  szólítsák  fel  Őt,  mutassa  elő 
azokat  a  pápai  leveleket,  melyek  erejénél  fogva  ő  oly  nagy 
hatalommal  van  állitólag  fölruházva,  s  végre  jelöljön 
ki  nekik  biztos  helyet  a  találkozásra. 

Gergely  érsek  nem  teljesité  egyik    kivánságot  se. 

Nem  jelent  meg  az  országgyűlésen,  nem  közölte  a  pá- 
pai meghatalmazást  magában  foglalt  okmányt.  E  he- 
lyett rettentő  fenyegetőzésekkel  válaszolt,  hogy  egy- 
házi átok  s  világi  büntetések  alá  vet  minden  neki  nem 
engedelmeskedő  főpapot.  A  küldöttek  legalább  annyit 
akartak  kieszközölni  tőle,  hogy  jelöljön  ki  egy  biztos 
helyet  a  találkozásra,  hol  ki  lehetne  egyenlítni  a  vi- 
szályt, s  a  küldöttek  teljes  személybátorságot  Ígértek 
neki.  Mind  hasztalan.  A  küldöttek  jelentése  szerint 
Gergely  a  ,, királyhoz  hűtlenek  közé  vette  magát,  azon 
gonoszok  közé,  kik  egyházi  átok  alá  voltak  vetve  iszo- 
nyú es  hallatlan  bűneik  miatt;  kik  templomokat  vertek 
fel,  a  szegény  népet  sanyargatták,  papokat  és  keresz- 
tyén világiakat  gyilkoltak ,  s  négy  király  uralkodása 
folytában  meg  nem  szűntek  rombolni,  fosztogatni  és 
pusztítani."  Gergely  nemhogy  megújította  volna  ellenök 
az  e£rvházi  átkot,  hanem  az  ország  ama  dögvészeit  nieff- 
erősité  rögzött  gonosszágaikban;  mert  fölmenté  őket  az 
egyházi  átok  alól,  meg  sem  kérdezvén  a  korábbi  kiát- 
kozást  kihirdetett  megyés  püspököket  ez  iránt. 

A  küldöttek  ily  jelentést  hoztak  Gergelyről,  s  föl- 
említek, hogy  mind  menet,  mind  jövet  a  rabló  hadak 
leseinek  voltak  kitéve,  s  tetemes  fegyveres  kiséretök 
daczára  nem  egy-zer  forogtak  életveszélyben.') 

Midőn  a  tények  ily  világosan  mutatják,  hogy  a  ki- 
ket VIII.  Bonifácz  pártfogolt  és  erőnek  erejével  röl- 
tolt,  egyszersmind  III.  Endre  és  az  ország  ellen  forma- 
szerinti lázadók  voltak,  nem  lehet  azt  állítnunk,  hogy 
a  pápa  és  a  magyar  király  közt  nyilt    ellenségeskedés 

')  A  fennebbiek  egy  okmányban  adatnak  elö.  Katona  VII.  k. 
1219  és  köv.  11.  Kelt  az  okmány  júliusban,  1299  ben. 

ne  folyt  volna.  S  mégis  egy  halhatatlan  érdemű  törté- 
netírónk.  kinek  műve  a  legnélkülözhetlenebb  kézi 
könyv  a  magyar  nemzet  múltjának  minden  vizsgálójára 
né?.ve,  a  bámulandó  munkásságú  Katona,  mindenkép 
rehabilitálni  törekszik  ebben  az  ügyben  is  ama  pápát. 
Talán  maga  sem  vette  észre,  hogy  véleménye  itt,  elejé- 
tűl  végig,  egy  nagy  mysiífieatio,  azon  állítás  kedvéért, 
hogy  VIII.  Bonifácz,  míg  az  utolsó  Árpád  életben  volt, 
egy  lépést  sem  tőn  Róbert  Károly  érdekében!  Hajlan- 
dók vagyunk  ezt  történetirónk  túlságos  jószívűségének 
róni  fel.  Epén  ebben  az  ügyben  rágalmazásnak  nevezi, 
a  mi  oly  világosan  kitűnik  a  viszonyokból  és  cseleke- 
detekből, —  mintha  a  történelemnek,  a  múlt  eme  birá- 
jának,  tartozó  kötelessége  volna  minden,  a  maga  idejé- 
ben magas  rangú  személyiségről  oly  alázatos  tisztelet- 
tel szólani ,  melyet  az  egykorúak  kisebb-nagyobb 
őszinteséggel  megadtak,  vagy  megtagadni  nem  mer- 
tek. Mit  nyer  vele  a  valódi  érdem,  ha  egy  V-ik  István 
csaknem  oly  derék  királynak  van  föltüntetve,  mint  az 
ország  egyik  regenerátora,  a  nagylelkű  IV.  Béla.  s  Bo- 
nifácz  pápa  és  a  többi  pápák  közt  nincs  semmi  jellem- 
különbség? —  avagy  polgári  törvényszék-e  a  történet, 
mely  csak  a  documentált  és  már  elkövetett  világos 
tettre  mondjon  Ítéletet,  8  ne  ítéljen  mint  keresztyén 
morálunk,  a  szándék  s  imlokok  fölött  is?  ') 

J)  Meg  kell  említnem,  hogy  Katona  azt  az  okmányt,  mely 
Gergely  fölhatalmaztatását  foglalná  magában,  Praytól  vette  át. 
Az  nagyon  hiányom  s  elferdített  kivonat.  Ujabb  időben  Theiner 
irta  ki  az  egész  okmányt  a  maga  valóságában,  s  Venczel  ki- 
adta a  ..Magyar  Történelmi  emlékek1'  X.  kötetében.  209.  és 
köv.  1.  honnan  fennebb  i-mertetém.  Mennyire,  különböző  attól 
Pray  versioja!  (Lásd  Katona  VII-ik  k.  1217.  lap.) 

Fölhoz  Katona  egy  másik  okmányt  is,  annak  erősí- 
téséül, hogy  VIII.  Bonifácz  nem  működött  III.  Endre 
ellen,  —  holott  ha  valamit,  épe  i  az  ellenkezőt  bizo- 
nyítja. 

A  szóban  levő  oklevél  azokra  vonatkozik,  kiket  fen- 
nebb egy  egykorú  okmány  lázadóknak  s  számos  gonosz- 
tett elkövetőinek  fest  le,  kiket  ezen  gonoszságokért  más 
korábbi  években  egyházi  átok  alá  vetettek  volt.  Ezek 
a  németujvári  grófok,  Iván  és  Henrik.  1299-ben  Ivánt 
VIH-ik  Bonifácz  fö!menteti  az  egyházi  átok  alól. 
A  fölmentő  levélből  ezek  a  tények  tűnnek  ki  :  ') 
Iván  németujvári  gróf  egykor  fölfogadta  volt  a  pá- 
pai nunciusnak,  János  nesinói  püspöknek,  hogy  más 
magyai  királynak  engedelmeskedni  nem  fog.  mint  an- 
nak, a  kit  a  pápa  rendel  Magyarországra,  vagy  a  kit 
az  ott  helyben  hagy 

Katona  nem  emlékezteti  ezen  a  helyen  olvasóját, 
hogy  ez  1291-ben  történhetett;  mert  ekkor  járt  a  i  eve- 
zett pápai  nuncius  Magyarországon.  Akkor  IV-ik  Mik- 
lós volt  a  pápa,  s  már  ő  leplezetlenül  elkezde  a  magyar 
trón  iránti  rendelkezés  jogáért  párthíveket  szerezni  az 
oligarchák  közt.  De  ennél  nevezetesebb  kérdés  áll  elő 
az  okmány  további  folytában. 

Iván,  mond  a  levél,  nem  akart  engedelmeskedni 
Endrének  „ki  mngyar  királynak  neveztetik;"  mert 
nem  tudta,  —  mint,  állítja,  —  hogy  Endre  király- 
ságát a  pápai  szék  helybenhagyta.  Ezen  el  nem 
ismerés  miatt  Lodomer,  esztergomi  érsek,  a  gvőri  ée 
veszprémi  s  más  püspökök  kiátkozták. 


*)  Katona  VII.  k. 

Ezen  szavakból  következteti  Katona,  hogy  a  pápai 
-/•'■k  elismerte  Endrét  magyar  királynak.  Ki  is  van  ez 
világosan  fejezve;  de  Katona  nem  fejtegeti,  mikor  tör- 
ténhetett ezen  elismerés,  pedig  ez  volna  a  legfontosabb 
tudni  való  a  bizonyításra.  Lodomer  1290-től  1297-Í£ 
volt  esztergomi  érsek.  így  a  fennebbi  kiátkozásnak 
1^0-től  1297-ig  kellett  történnie.  Ebből  a  hat  évből 
három  olyan,  melyben  VlII-ik  Bonifacz  nem  volt  pápa. 
1292-től  1294-ig  nem  volt  betöltve  a  pápai  szék,  s  csaknem 
az  egész  1294-ig  év  folytában  V.  Coelestin  volt  a  pápa. 
Nem  eshetett-e  a  magyar  király  elismerése  épen  Coe- 
lestin pápa  idejére?  Ezen  kérdés  föl  nem  derítéséig 
nem  Lehet  az  okmány  bizonyíték  a  mellett,  hogy  VIII. 
Bonifacz  elismerte  III.  Endrét. 

És  még  ha  YIII-ik  Bonifacz  1295-ben,  vagy  96-ban 
elismerte  volna,  ugyanezen  okmány  vége  arra  bizonyí- 
tok, hogy  már  1299-ben  ellene  működött;  mert  a  pápa 
azt  rendeli  az  esztergomi  „választott"  érseknek,  hogy 
Iván  németujvári  grófot,  a  most  nyilt  lázadót,  mentse 
föl  az  egyházi  átok  alól. 

A  fennebbi  okmány  minden  előbbinél  sötétebb  szint 
vet  a  III.  Endre  elleni  cselszövényre  :  egy  országos 
gonosztevő  mentetik  föl  az  érdemelt  büntetés  alól  párt- 
érdekből, —  az  egyházak  rablói  nyernek  bocsánatot  a 
pápától  világi  szolgálatok  fejében!  A  németujvári  gró- 
fokat nemcsak  Magyarországon  kiálták  ki  rablóknak, 
hanem  a  szomszéd  kis  Austria  krónikái  is  úgy  emlékez- 
nek rólok. 

A  pápai-anjoui  törekvéseknek  voltak  tehát  hatal- 
mas párthívei  Magyarországon,  de  koránt  sem  volt  túl- 
nyomó   erőben  a  párt.  A   püspökségek    és    káptalanok 

egyházi  tagjai  hívek  maradtak  Endréhez,  ki  e  cselszö- 
vények  miatt  már  több  volt  mint  király;  a  nemzeti 
függetlenséget  képviselte  ő  a  pápai  önkény  ellenében. 
Az  1298-iki  és  99-iki  országgyűléseken  vele  van  a  ne- 
messég, a  kunok  és  szászok,  s  a  főpapok.  A  pápa  külö- 
nösen a  világi  főurak  közt  keresett  híveket,  s  itt  több 
sikerrel,  mint  a  világi  clerusban. 

Atalán  véve  is  tévedés,  hogy  midőn  az    egyháznak 
Magyarország  politikai  viszonyaiba  avatkozásáról  van 
szó,  a  püspököket  és  káptalanokat  a  pápai  hatalom  vak 
eszközeinek  tartják. Már  aXIIÍ-dik  században  Európa- 
szerte  nem  a  püspökök  voltak  a  pápák  akaratának  fő 
végrehajtói.  Rendkívüli  hatalommal  pápai  követek  kül- 
dettek ki  minden  keresztyén  országba  időnkint  és  na- 
gyon sűrűn.    Emez    egyházi    proconsulok    intézkedtek 
egész  korlátlansággal  a  pápa  nevében,  s  gyakran  avat- 
koztak a  megyés  püspököket  illető  ügyekbe.  A  nunci- 
usokkal  és  legátusokkal  szemben,  kik  a  túlságos  egy- 
házi centralisatiót  képviselték,  a  püspökök  a  nemzeti 
egyházak   autonómiájához  hajoltak.    A  világi    clerust 
más  tekintetben  is  kikerülte  a  pápa.  Százezerekre  sőt 
milliókra    ment   az  elszaporodott    szerzetek    tagjainak 
száma.  A   benedictinusok,  dominicanusok,  ferenczesek 
bízattak  meg  a  térítéssel,  az  inquisitio  gyakorlásával,  a 
pápai  pénztár    számára  való   gyűjtéssel.    Ezen  szerzet 
tagjai  voltak  a  főurak  gyóntatói  és  káplánjai,  ők,  s  kü- 
lönösen a  kolduló  barátok  jöttek  legközelebbi  érintke- 
zésbe a  néppel,  —  szóval  a  pápa  bennök    egy  egyházi 
állandó  katonaságot  birt.  Úgy  látszik  Gergely  eszter- 
gomi érsek  pártján  a  mi  papi  elem  volt,  e  szerzetesek- 
ből telt  ki.  Ezen  kivül  a  magyar  papság  függetlenebb 

volt  jog  szerint  a  pápától,  mint  talán  akármely  más 
egykorú  keresztyén  nemzet  clerusa.  Századokig  s  le  a 
legújabb  korig  emlegetik  püspökeink,  s  köztök  az  elég 
buzgó  katholikus  s  elég  pápai  érzelmű  Pázmán,  hogy 
Magyarországon  nem  a  pápa  téritette  a  keresztyénségre 
a  népet,  hanem  a  király,  nem  a  pápa  állított  püspöksé- 
geket, zárdákat,  templomokat,  hanem  a  magyar  király, 
ki  ennélfogva  méltán  viselé  az  apostoli  czímet,  s  törté- 
nelmi joga  van,  hogy  maga  nevezze  ki  a  püspököket, 
—  a  pápának  csak  a  megrzentesítés  tartatván  fenn. 
Természetes,  hogy  ez  által  a  magyar  clerusnak  a  király- 
hoz és  nemzethez  való  ragaszkodása  nagyobb  volt,  mint 
másutt,  a  hogy  ritkán  lehetett  azon  időkben  ok  meg- 
bánni  a  püspököknek  az  ország  törvényhozására  enge- 
dett befolyását.  A  clerus  egyik  legkézzelfoghatóbb 
példaként  hozhatá  fül  sokáig  azon  eml  kezetes  tényt, 
hogy  a  XlII-ik  század  végén  ő  volt  egyik  hatalmas  el- 
lenzője ;i  pápa  túlságos  követelődzésének. 

Maga  az  ország  1298-ban  és  99-ben  némely  elha- 
talmasodott oligarchákat  tekintett  a  király,  a  béke  és 
rend  fő  ellenségeinek.  Az  előbb  nevezett  évben,  úgy- 
szólván, nyilt  háborút  üzennek  ne>ik  az  ország  más 
rendéi. 

Az  1298-ki  országgyűlés  végzései  a  főurak  kizárá- 
sával hozatnak,  s  nagy  részben  ellenőri:  intéztetnek.  Az 
országgyűlés  alkatrészei  :  a  magyar  főpapság,  a  kunok, 
jászok  és  az  összes  kisebb  nemesség  voltak.  Szük;-éges- 
nek  látják  kimondani,  hogy  hívek  maradnak  tovább  is 
Endréhez;  az  oligarchák  ellen  hozatik  az  a  törvény, 
hogy  annakutána  egy  magánosnak  sem  szabad  várat 
épitnie  a  király  engedelme  nélkül,  s  a  védelemre  szűk- 

ségtelenek  rontassanak  le.  A  hatalmaskodók  adják  visz- 
sza  a  jogtalanul  elfoglalt  birtokokat,  a  rablásokat  foly- 
tatót meg  kell  fosztani  birtokától,  mely  a  köznemesség 
közül  az  érdemesebbeknek  adományozandó;  a  főnemes- 
ség ne  hajtsa  erővel  a  kisebbet,  hogy  zászlója  alatt  szol- 
gáljon. Megannyi  érdekes  vonás  az  akkori  oligarchia 
gazdálkodásának  jellemzésére!  —  De  ez  állapot  visz- 
szásságára  sajátságosabb  adat  is  maradt  ránk.  Az  or- 
szággyűlés követeli,  hogy  a  nagyok  adják  vissza  az 
egyházi  javakat,  s  rontassanak  le  az  oly  várak,  melyek 
az  egyházak  és  monostorok  rovására  épültek.  íme,  míg 
VIII.  Bonifácz  pápa  fölmeDti  fenyíték  alól  az  egy- 
házak károsítóit,  a  világi  törvényhozás  veszi  védelme 
alá  az  egyház  érdekeit!  —  Az  országgyűlés  továbbá 
fölhatalmazza  a  püspököket  s  különösen  a  kalocsai  ér- 
seket, hogy  egyházi  átok  alá  vesse  a  végzések  ellen 
vétőket,  —  mind  a  mellett  hogy  a  király  a  rablók  és 
lázadók  elleni  fegyveres  karhatalom  használatára  jogo- 
síttatik. 

Eme  végzések  magokban  is,  kivált  pedig  egy  részben 
való  végrehajtatásuk  nem  vonta  maga  után  a  pártütés 
megszűntét.;  de  úgy  látszik,  győzedelmeskedni  kezdett 
a  nemzet  nagy  többségének  akarata.  Legalább  az,  hogy 
az  oly  fennhangon  követelődzőit  Gergely  érsek,  miután 
1299  tavaszán  még  az  egész  országgyűléssel  daczol, 
már  egy  két  hó  múlva,  júliusban  odahagyva  egyház- 
megyéjét a  Dráván  túl,  egy  erős  várban  vonta  meg  ma- 
gát, arra  mutat,  hogy  IH-ik  Endre  a  közvélemény  és 
talán  karhatalom  által  elég  erős  volt  ráijeszteni  a  párt- 
ütőkre. Úgy  látszik,  a  makacs  németujvári  grófok  is 
megfenyíttettek;    mert    1299-ben    történhetett,    hogy 


96  A  BREBIEI  GRÓFOK. 

Endre  ostrommal  foglalja  el  tőlök  Kőszeg  és  Sümeg 
várát. x) 

Azonban  a  királynak  és  törvényeknek  ezen,  úgy 
látszik  csak  részletes  győzelme  alatt,  a  Brebiriek  egy 
határozott  lépést  tettek  Róbert  Károly  ügyében. 

Az  1300-ik  év  elején  Brebiri  György,  a  Pál  bán  fia 
másodízben  teszi  meg  az  utat  Rómába,  a  pápához,  és 
Nápolyba,  Mária  királynéhoz.  Tanácskozásainak  és  ez 
utazásnak  eredménye  az,  hogy  György  gróf  magával 
hozza  Apuliából  a  kis  korú  Róbert  Károlyt,  mint  a  ma- 
gyar trón  jelöltjét  még  Ill-ik  Endre  életében. 

A  lépés  vakmerőnek  nevezhető,  s  mind  az  öreg  si- 
ciliai  királynéban,  Máriában,  mind  a  Brebiriekben 
nagy  elszántságot  tételez  föl ;  —  mert  ők  voltak  ezen 
államcsiny  szerzői.  Xlgy  látszik,  a  pápai  udvarnál  nem 
is  helyeselték.  Legalább  III.  Endre  római  követe,  Bon- 
zano  Péter,  mint  bizonyost  irja  1300-ban  octoberben 
királyának,  hogy  Róbert  Károlyt  a  pápa  és  bibornokok 
tanácsa  és  akarata  nélkül  vitték  el  Magyarországra;  a 
lépést  az  egész  curia  merő  esztelenségnek  tekinti;  mert 
ha  III.  Endre  akarja,  könnyen  kézre  kerítheti  a  trón- 
követelő gyermeket.  2) 

Nem  is  véljük  ezt  túlzásnak.  Róbert  Károly  pártja 
elég  erős  lehetett  arra,  hogy  zavarokat  okozzon,  s  az 
ország  félreeső,  aránylag  csekély  zugában,  a  dalmát  ré- 
szekben megvesse  lábát  a  pártütés;  de  nem  lehetett  szó 
diadaláról  III.  Endre  életében,  midőn  még  halála  után 
is  oly  hosszas  küzdelem  és  kitartás  díjában  ment  telje- 
sedésbe   az    Anjoui    háznak  és  pártosainak  törekvése. 

*)  Katona,  VII.  k.  1241-  és  1243.  1. 

»)  Magyar  Tört.  Tár.  IX.  k.  10.  1.  Reg  esták.  Horváth  M.-tól. 

IMagok  a  kunok,  kik  az  ország  fegyveres  erejének  tete- 
mes részét  tették,  a  pápai  octroyálás  ellenségei  voltak. 

Ha  a  Dráván  túli  részekben  nagyobb  biztosságban 
érezték  magokat  a  pártütők,  Mária  királynénál,  ki 
saját  unokáját,  a  tizenhárom  éves  gyermeket,  egy  kocz- 
káztatott  kalandjátékának  kiteszi, nem  kisebb  merész- 
séget követtek  el  a  Brebiriek,  kik  Ugrinon,  a  Német- 
ujváriakon  és  az  esztergomi  érseken  kivül  alig  kérked- 
hettek párttal,  melynek  tagjai  magokban  hatalmasok 
voltak,  de  csaknem  az  egész  többi  ország  ellenében 
nem  sikerül  vala  kivinniök  szándékukat,  ha  Endre  még 
sokáig  életben  van. 

Pál  bán  fia,  György  1300-ban,  augustus  hóban  ér- 
kezett meg  Spalató  alá,  saját  hajóján  hozva  Róbert 
Károlyt,  nápolyi  hajók  kiséretében,  melyeken  az  ugyan- 
onnan hozott  fegyveres  kiséret  volt.  Pál  bán  eleve  ér- 
tesítve volt  az  érkezésről,  s  családja  éspárthivei  sereget 
gyűjtenek,  melylyel  Spalatótól  három  órányira,  a  ko- 
ninskói  mezőn  tábort  ütöttek.  A  szomszéd  dalmát  vá- 
rosok, nem  tudván,  mi  történik,  fegyverkezni  kezdenek, 
azt  hivén,hogy  ellenök  van  készülőben  valamely  kelle- 
metlen meglepetés.  Azonban  feltűntek  a  tengeren  a 
Róbert  Károlyt  szállított  gályák,  s  a  spalatói  ki- 
kötőnek tartottak,  mig  a  szárazi  részen,  Klissa  felől, 
egyszersmind  Pál  bán  serege  foglalt  állást  a  város  ha- 
tárában. Spalató  városa  egy  fölszólitásra  azt  válaszold, 
hogy  mig  életben  lesz  III.  Endre,  kinek  hűséget  foga- 
Jött,  Róbert  Károlyt  el  nem  ismerheti  királyának, 
sem  pedig  hadait  be  nem  fogadhatja  falai  közé;  de  ha 
mint  utazó  királyi  herczeg  száll  ki  kevés  szolgáival, 
szivesen  látja.  Hasztalan  volt  Péter  spalatói  érsek  min- 

Zrínyi.  7 

den  rábeszélése  b  Pál  bán  fenyegetőzése  :  Spalató  meg- 
maradt ;i  hűségben.  Hasonló  válasz  érkezett  Trauból  9 
a  magyar  király  alatti  többi  dalmát  városból.  ') 

Róbert  Károly  csaknem  két  hónapot  mulatott  Spa- 
latóban,  mint  az  egykorú,  éa  spalatói  Madius  irja. 
Onnan  P.il  bán  és  György  gróf  kíséretében,  s  ugylát- 
azik,  az  egész  lázadó  sereggel  Zágrábba  ment ,  hol  az 
octroyalt  királyfit,  a  pápa  által  föltolt  esztergomi  érsek 
egy  érvénytelen  koronával  s  nem  a  hagyomány  szente- 
sitette helyen  meg  koronázta. 

Zágrábban  ekkor,  mintegy  Í^ÍMJ  óta,  egy  Miháh 
nevű,  III.  Endre  és  az  ország  iránt  tántorithatlan  hű- 
ségű püspök  tartá  fenn  a  rendet  nagy  erélylyel.  Az 
előtte  való  püspök  Martell  Károly  nápolyi  király  ré- 
szére pártoskodott.  A  nápolyi  követelő  világi  híveinek 
eladományozta  a  püspökség  javait,  a  törvényes  király 
egyházi  és  világi  híveit  üldözte  és  sanyargatta,  s  szo- 
ros ezimboraságban  volt  a  Xémetujvári  grófokkal.  Ezen 
püspök  halála  után  Mihály  választatok  meg,  s  Ill-ik 
Endre  siet  a  magvar  korona  megerősítési  jogát  gyako- 
rolni, nehogy  a  pápa  ürügyet  találjon  egy  zágrábi  püs- 
pök föltolására.  Mihály  megfelelt  a  király  benne  vetett 
bizalmának.  Azonkívül,  hogy  hasztalan  ügyekezett  öt 
egy  pápai  követ  a  Róbert  Károly  pártjára  csábítani, 
tevékenység  által  bizonyitá  hűségét.  Mint  hadi  ember 
lépett  fel  a  püspök.  Saját  fegyveresei  mellé  királyi    se 


')  Storia  civile  ed.  eccl.  dellu  Dalmazia.  Cr.  e  Bosna,  ín  libri. 
dodici  compendiata.  Venezia,  1775.  A  lelkiismeretes  velenezei  iró 
nem  tette  ugyan  ki  nevét  a  nagyon  ritkává  lett  könyv  czimére;. 
de  Engel  Román  n-nak  nevezi  őt. 

gédet  is  kapván,  kiverte  a  kiátkozott  Németujvári  gró- 
fokat Gersencze  (Berzencze)  vármegye  birtokából,  — 
s  azután  a  püspök  Gersencze  grófja  melléknevet  csatol 
püspöki  cziméhez,  —  visszafoglalta  egy  másik  hűtlen- 
től Medvéd  várát,  s  egy  harmadiknak  visszaadja  a  bi- 
torlók által  elfoglalt  birtokait.  ')  Ily  férfiú  volt  a  püs- 
pök 1300  körül  ugyanazon  Zágrábban,  hol  a  gyermek 
Róbert  Károlyt  Gergely  esztergomi  ideiglenes  érsek 
megkoronázza.  Mihály  püspök  hihetőleg  a  pártosok 
túlnyomó  fegyveres  erejével  megmérkőzni  nem  érezvén 
magát  elég  erősnek,  ideiglen  oda  hagyta  volt  szék- 
helyét. ') 

Az  egykorú  dalmát  krónikás,  az  idézett  Madiu^ 
hozzá  teszi,  hogy  „III.  Endre  hallván  Róbert  Károlv 
zágrábi  megkoronáztatását  meghalt,"  mihez  történet- 
írásunkban önkényesen  hozzá  toldani  e  szót  :  „bújá- 
ban," divatossá  lett.  Pedig  aligha  tekinthette  komoly 
veszélynek  a  király  a  zágrábi  koronázást. 

Igaz,  hogy  Róbert  Károly  behozatalának  főczélja  alig 
lehetett  más,  mint  épen  egy  koronázási  tény  végrehaj- 
tása; hogy  legalább  benn,  magyar  földön,  s  nem  mint 
a  gyermek  atyja,  Martell  Károly,  külföldön  kenessék 
föl,  legalább  egy  csinált  esztergomi  érsek  áltak.  De  a 
nemzet  mindezt  oly  érvénytelennek  nézhette,  mint 
Martell  Károly  fölkenetését.  Minél  nagyobb  tisztelet- 
ben volt  a  „szent  korona,"  annál  nevetségesebbnek 
tűnhetett  föl  egy  meghamisítása;  s  senki  sem  tekinté 
kevésbé  jogos  érseknek  Gergelyt,  mint  épen  III. Endre 


')  Kerch   Hist.  Eccl.  Zagrabiens.  97.  1. 
l)  Farlatus.  V.  J87.  1. 

pártja.  Végre  nem  Székesfehérvár  volt  a  koronázás  he- 
lye, mi  egyszersmind  bizonyitá  a  pártosok  tehetlensé- 
o-ét;  mert  odáig  nem  juthattak  el.  A  koronázást  majmolt 
pártnak  nem  volt  se  oly  erkölcsi,  se  oly  anyagi  tekin- 
télye és  hatalma,  hogy  az  ellenfelet,  a  nemzet  nagy 
többségét  és  a  királyt  nagy  félelemmel  tölthette  volna 
el,  —  s  ha  III.  Endre  e  miatt  halt  meg,  1300-ban  rend- 
kívül gyöngült  idegű  lehetett  az  a  férfiú,  kinek  tiz  évi 
uralkodása  alatt  nem  egy  alkalma  volt  némely  nagy 
viharral  szembe  nézni. 

Annyi  bizonyos,  hogy  se  a  zágrábi  koronázás,  se 
Endre  halála  nem  nagyon  mozditá  elő  Róbert  Károly 
ügyét,  sőt  az  sem  szerzett  neki  nagy  tekintélyt,  hogy 
1301-ben  másodszor  koronáztatik  meg  a  magyar  föl- 
dön, s  ezúttal  Esztergomban,  de  ezúttal  sem  a  magyar 
szent  koronával. 

Róbert  Károly  pártja  később,  1303-ban  tetemesen 
szaporodott  ugyan;  de  mint  tudva  van,  1308-ig  csak 
bujdosó  volt  a  pápa  jelöltje;  csak  1310-ben  választatik 
meg.  Ezen  utóbbi  évig  folyton  folyt  a  belháború  az  or- 
szágban, a  királyjelöltek  érdekében ,  s  a  nemzet  hatal- 
masan buzgott  még  azután  is  királyválasztásbeli  joga 
mellett,  —  mely  nem  is  szenvedett  csorbát. 

Róbert  Károly  sokat  köszönhetett  a  Brebiriek  vál- 
lalkozó merészségének  s  még  többet  kiirtásuknak. 
Brebiri  Pál  nem  tekintve  az  erkölcsi  indokokat,  jeles 
államférfiúi  tehetségekkel  lehetett  fölruházva.  A  tet- 
tekben merész;  ha  kellett,  türelmes  és  kitartó.  Hely- 
zete kedvező  volt.  Mig  Magyarország  kebelében  tar- 
tottak a  zavargások,  ő  az  ország  szélső  zugában  kis 
királyként  uralkodott  s  terjeszté  hatalmát  folytonosan. 

Eszélyére  és  tapintatára  mutat,  hogy  nagy  hatalma 
mellett  is,  melyet  a  dalmát  részekben  gyakorolt,  nem 
látszik  hogy  zsarnokká  fajult  volna.  Legalább  se  na- 
gyobb tények,  se  világos  okmányok  nem  bizonyítják, 
hogy  szomszédait  és  alattvalóit  elnyomta  volna.  A  his- 
tória nem  hagyott  fenn  róla  oly  sötét  okmányokat,  mint 
a  Németujváriakról  és  trencsényi  Csák  Mátéról.  Jelle- 
me is,  melyet  tetteinek  összesége  vázol  lelkünk  elé, 
arra  enged  következtetnünk,  hogy  mint  a  pártjabeliek 
fölött  szellemileg  kiemelkedett  férfiú,  ő  volt  vezetője, 
lelke  és  talán  első  kezdője  a  nápolyi  pártnak.  A  legelszán- 
tabb lépés  e  tárgyban,  Róbert  Károly  áthozatala  is, 
Brebiri  Pál  müve  volt. 

Nem  mutatja  egy  okmány  is,  mik  lehettek  Brebiri  Pál 
indokai,  hogy  az  általa  is  elismert  törvényes  király  el- 
len pártot  üssön  és  új  királyi  jelöltet  hozzon  Magyar- 
országra. De  némely  egykorú  és  későbbi  esemény  némi 
valószínűséggel  enged  hozzávetnünk  amaz  indokokhoz. 
III.  Endrét  az  1298-iki  országgyűlés  a  középrend 
és  a  papság  királyának  tünteti  föl,  s  ezek  a  főurak  el- 
len hangosan  panaszkodnak.  Ha  áll  is,  hogy  a  Brebi- 
riek  nem  estek  egyházi  átok  alá  erőszakos  cselekedetek 
miatt,  s  ha  fölteszszük  is,  hogy  kisebb  mérvben  netalán 
gyakorolt  önkényük  miatt  eléggé  oltalmazottaknak  ér- 
zék magukat  hatalmuk  által,  —  úgy  hogy  félelem  nem 
igen  szállá  meg  az  oly  távoli  biztos  területen,  —  koránt 
sem  kedvelhették  az  országgyűlés  végzéseit,  melyek 
közt  kimondatott,  hogy  senki,  örökös  czímmel  főhiva- 
talt ne  viseljen  s  várat  a  maga  birtokán  ne  építhessen, 
a  király  engedelme  nélkül,  s  több  hasonló  intézkedé- 
seket. Magok  amaz  országgyűlés  elemei  nem  tetszhet- 

tck  a  főuraknak  :  panaszaikat  olybá  vehették,  mint  a 
daemagógia  zajongását. 

Volt  azonban  e  személyes  ellenszenven  kivűl  egy 
magasabb,  politikai  szempont  is,  melyet  könnyen  elfo- 
gadhattak Róbert  Károly  hivei.  Nem  egy  elvből,  hanem 
az  opportunitásból  indulhattak  ki.  A  magyar  birodalom 
területén  egy  főúr  sem  tarthatta  kívánatosnak,  hogy 
az  ország,  s  egyszersmind  a  főúri  rend  királyválasztási 
szabadsaga  megsemmisittessék  a  pápa  kedvéért.  Az  el- 
lenfél indult  ki  ezen  jogi  szempontból :  Róbert  Károly 
hívei  csak  annyiban  tartották  magokat  valami  elvhez, 
a  mennyiben  magok  is  egy  leány  ágon  Árpád  véréből 
származott  királyfit  hoztak  be  trónkövetelőül.  Külön- 
ben czélszerüség  volt  az,  a  mivel  politikájukat  védhet- 
ték az  ellenfél  előtt:  mert  egy  politikai  párt  is,  akár- 
mily önzőknek  látszassanak  egyes  tagjai,  már  csak 
annálfogva  sem  lehet  a  közhasznúság  valamely  színe 
nélkül,  hogy  a  kövélemény  előtt  az  ügy  igazságát  vagy 
czélszerüségét  védelmezhesse. 

Nem  kellett  hozzá  valamely  nagy  politikai  bölcse- 
ség  belátni,  bogy  a  magyar  királynak  a  pápákkal  való 
ellenségeskedése  örökös  zavart  szül  s  különösen  veszé- 
lyes a  közerkölcsökre  nézve.  A  király  és  nemzet  erélye- 
sen védhette  jogait  az  önkényre  törekvő  pápák  ellen;  a 
pápa  interdictumát  és  excommunicatióját,  mely  okvet- 
len következménye  volt  az  ujjhúzásnak,  a  most  már  ke- 
vésbbé  vakbuzgó  korban  félre  tehették,  sőt  interdic- 
tummal  és  excommunicatióval  válaszolhatott  a  magyar 
clerus,  —  8  valóban  a  Róbert  Károly  miatti  zavarokban 
megtörtént  ez  is,  habár  még  folyvást  nem  volt  csekély 
dolog  a  pápa  egyházi  elitélése ;  keservesen  tapasztalta 

ezt  nemsokára  Velencze  is — ;  de  ily  viszony  tartóssága 
mellett  a  pápai  tekintély  végkép  alászállott  volna.  Bár- 
minő véleménynyel  legyünk  is  arra  nézve,  hogy  ama 
korban  nélkülözhetlen  volt-e  a  pápai  szék,  —  mint  a 
nyugati  keresztyénség  központja,  —  gondolhatjuk, 
hogy  a  XIII.  XlV-ik  évszáz  férfiai  oly  kevéssé  kép- 
zeltek keresztyénséget  pápa,  mint  államot  király  nél- 
kül. Különben  hogy  nemcsak  keresztyéni,  hanem  anyagi 
érdekek  is  megkivánták,  hogy  a  pápával  egyetértés- 
ben legyen  Magyarország  :  csak  azt  érintem,  hogy 
a  mongolok  invasiójának  ismétlődésétől  folyvást  tar- 
tott a  nemzet.  Még  1299-ben  is  az  ország  törvény- 
hozóinak nevében  tett  óvás  nagy  súlyt  fektet  ezen 
invasio  lehetőségére,  s  ezért  nevezi  sajnálatosnak  az 
országban  uralkodó  viszályokat.  A  nemzet  még  gyen- 
gültnek  érezte  magát,  míg  a  kunok  benn  és  a  ke- 
leti határokon  nem  volt  egészen  keresztyén  s  követke- 
zőleg nem  egészen  megtelepült  és  az  ország  szokásait 
elssjátított  nép.  A  pápa  volt  mindezen  veszélyek  és  ba- 
jok ellen  a  legtermészetesebb  szövetséges,  —  s  alig 
volt  az  országban,  a  ki  ezt  kétségbe  vonhatta  volna, 
—  sőt  foltehetjük,  hogy  a  pápa  elleni  elkeseredést  épen 
az  fokozta,  hogy  ugyanaz,  a  kitől  legtöbbet  várna  az 
ország,  hozzájárul  a  zavarok  öregbítéséhez.  Azok, 
kik  úgy  vélték,  hogy  a  pápával  kiegyezni  mindenek- 
felett szükséges,  higgadtabb  politikusok  voltak,  a 
mennyiben  az  ország  politikai  érdeke  indokaik  közé 
tartozott. 

És  a  következés  megmutatta,  hogy  az  utóbbiak  po- 
litikájának volt  a  viszonyokban,  a  kor  szellemében,  a 
nemzet  szükségeiben  gyökerező  támasza. 

1800  körül  két  kiengesztelhetlennek,  megalkudni 
képtelennek  látszott  elv  állott  egymással  szemben. 
Egyik  a  pápa  hallatlan  követelődzése,  mely  meg  akará 
semmisítni  a  nemzet  szabadság  egyik  leglényegesbnek 
látszott  föltételét,  a  királyválasztás  szabadságát,  s  a 
hajthatlan  VIII.  Bonifacz  ebből  mit  sem  alkudott  le. 
Másik  volt  a  magyar  nemzet  többségének  szintoly  hajt- 
hatlan opositiója,  mely  készebbnek  látszott  mindent  in- 
kább eltűrni,  mint  azt,  hogy  Magyarország  oly  pápai 
hűbérré  sülyedjen,  minővé  sülyedt  volt  a  nápolyi  ki- 
rályság. A  lehetlennek  látszó  kiegyenlítés  művét  egy 
közbenjáró  pártnak  kellett  megkezdenie  és  folytatnia.  Ez 
a  párt  erőszakot,  jogtalanságot  követett  el,  midőn  Róbert 
Károlyt,  ki  a  kiegyenlítést  képviselte,  elfogadá  királyá- 
nak még  Endre  életében;  de  mentségül  azt  hozhatta  föl, 
hogy  a  pápa  más  foltétel  alatt  nem  békül,  ezen  fölté- 
tel alatt  pedig  kész  lealkudni  hallatlan  követelődzé- 
seiből ,   a    mint  a    későbbi    események    bizonyíták. 

íme  a  párt  politikájának  eszményi  alaprajza,  amint 
az  a  történet  eseményeiből  kivehető.  Nem  merőben  sze- 
mélyes érdek  forgott  fenn,  hanem  közérdek  is,  —  nem 
egészen  cselszövény,  hanem  politika  is;  s  bár  a  párt- 
ütés s  önhaszon  nagy  szerepet  játszanak,  volt  ama  po- 
litikában valami  erkölcsi  czél  :  a  meghasonlás  és  anar- 
chia megszűntetése. 

Egyegy  pártról,  s  különösen  Róbert  Károly  első 
időben  való  pártjáról,  nem  azt  teszszük  fel,  hogy  mind- 
ezekben a  közügy  iránti  lelkesedés  vagy  csak  tiszta 
szív  sugallta  az  eljárást.  Csak  annyit  teszünk  fel,  hogy 
megvoltak  a  maga  nézetei  »rra  nézve,  mi  a  czélszerű 
és  helyes.  Egy  Brebiri  Pál  aligha  mély  hazafiúi  fájdu- 

lommal  látta  a  rákosi  országgyűlés,  s  úgyszólván  az 
egész  nemzet  kemény  oppositióját;  de  elég  volt,  ha 
esze  monda  neki,  hogy  helytelen  úton  járnak,  mely 
nem  vezet  megoldáshoz.  Pártok  nemcsak  szenvedélyből, 
érdekből,  vagy  erkölcsi  idegeneskedésből  támadhatnak, 
hanem  a  hideg  ész  különböző  fölfogásából  is.  Az  ellen- 
zéket igen  gyakran  az  viszi  a  cselekvés  terére,  hogy  a 
hatalom  birtokosait  kontároknak  látja  a  politikában. 

A  Brebiri  grófok  az  átalános  politikán  kivül  szem- 
mel tartották  saját  dynastiájok  érdekeit.  Es  a  főurak- 
nak családi  érdekeit  azon  korban  nem  lehet  csupán  ma- 
gánérdeknek tekinteni.  Oly  hatalmas  urak,  mint  a 
Brebiri  grófok,  az  ország  egyegy  tartományát  képvisel- 
ték, és  a  családi  érdeket  oly  bajos  volt  elválasztani  a 
tartomány  érdekeitől,  mint  egy  államban  többnyire  ba- 
jos az  uralkodó  dynastia  jól  értett  érdekeit  megkülönböz- 
tetni az  országéitól,  mely  felett  uralkodnak.  Azon  korban 
az  államhatalom  öszpontosítása  nagyon  ismeretlen  volt. 
Az  ország  egyes  részeit  nem  a  központból  kiküldött  hely- 
tartók, hivatalnokok,  tábornokok  és  rendes  katonaság 
tartották  össze.  Minden  rész  a  helyi  elemekből  alkotta 
meg  helytartóit,  hivatalnokait,  tábornokait  és  katonáit, 
csak  a  király  felsőbbsége  iránti  tisztelet  tartván  össze  s 
a  közös  haza  közös  védelme  levén  a  díj  az  autonómia  e 
nagy  mértékeért. 

Hogy  dynasták,  oligarchák  fejlődjenek  ki,  szükséges 
volt  az  ország  védelme  tekintetéből.  Előállásukat,  elha- 
talmasodásukat gátolni  olyforma  eljárás  lett  volna,  mint 
napjainkban  gátolni  a  nagy  tőkepénzesek  előállását.  Az 
oligarchiának,  valamint e nagy  tőkepénzeknek  megvan- 
nak hátrányaik,  —  egyikkel,  mint  a  másikkal  visszaélés 

történik;  de  egyik  mint  a  másik  a  civilisatio  bizonyos 
tokáin  a  viszonyokból  igazolt  szükségesség. 

A  Brebiri  grófok  elhatalmasodván,  mint  láttuk,  öt- 
száz fegyveressel  tartoztak  az  államot  szolgálni  háború 
idején.  Ha  ők  nem  oly  nagy  birtokúak,  valószínű,  hogy 
ugyanazon  területen  ötödrésze  sem  áll  ki  ama  számnak. 
Aztán  a  mi  kiáll  vala  is,  egy  gyülevész  tömeg  volt 
volna,  nem  pedig  egy  kerek  zászlóalj,  mely  egy  testü- 
letet képez;  meghatározott  parancsnoka  van,  ki  begya- 
korlásukról s  készen  és  együtttartásukról  gondoskodik. 
A  bandériumok  pótolák  a  rendes  katonaságot  azon  kor- 
ban, és  a  nagybirtokú  és  nagytisztségű  országbárók 
nélkül,  kik  gyakran  belvillongásokba  dönték  az  orszá- 
got, ez  könnyen  vált  volna  külső  ellenség  zsákmányává. 

S  nemcsak  háború  idején  voltak  eszközei  a  haza 
függetlensége  föntartásának  :  állandó  őrei  valának  az 
ország  területi  épségének  is.  Egymásközt  pártoskodtak, 
viszálkodtak,  sőt  föllázadtak  a  törvényes  király  ellen, 
hogy  más  királyt  tegyenek;  de  nagyon  ritkán  lehet  rá 
példát  találni, hogy  az  ország  valamely  területét  a  szom- 
széd idegen  hatalomnak  eladták  volna,  más  szóval,  bár- 
mi különösen  hangozzék  is,  azon  kis  királyok,  kiket  bá- 
róknak neveztek,  lázadók  és  pártütők,  néha  útonálló  rab- 
lók lehettek,  de  hazafiak  lenni  bizonyos  értelemben  meg 
nem  szűntek.  Legalább  előbb  elkövettek  bármi  más  fő- 
ben járó  bűnt,  mint  a  terület  integritásának  megcsorbí- 
tását. Arra  sem  volt  akkor  példa,  hogy  valamelyik  a  ma- 
ga tez-ületén  souverainnek  kiáltsa  ki  magát.  Ha  a  király- 
lyal  megelégedve  nem  volt,  abban  ügyekezett,  hogy  más 
királyt  fogadtasson  el  az  egész  országgal,  s  az  egész 
-ország  területén  való  uralkodásra. 

Nem  vádirat  akar  ez  lenni  átalán  az  oligarchák  s 
különösen  a  Brebiri  grófok  mellett;  csak  a  történetből 
részrehajtatlan  jellemzés,  s  ha  az  tűnik  ki  belőle,  hogy 
a  legroszabbnak  látszó  intézmény  sem  oly  rósz,  minő- 
nek képzeljük,  az  bizonyul  be  itt,  a  mit  annyi  ezer  más 
esetben  lehet  tapasztalni. 

A  Brebiri  grófok,  mint  már  említem,  a  dalmát  szé- 
leken egy  nagy  fontosságú  szolgálatot  tettek  a  magyar 
államnak,  az  által,  hogy  V.  Tstván.  IV.  László  és  III. 
Endre  viharos  kormányai  alatt  a  magyar  korona  szá- 
mára megtarták  s  részben  megvédték  a  dalmátiai  ten- 
gerpartot. Családjuk  mintegy  örökséget  csinált  a  kü- 
lönben szabad  választású  tengeri  városokból,  —  úgy 
hogy  ezek  méltán  panaszkodhattak  bitorlásról.  De  leg- 
alább volt  hátuk  mögött  a  Brebiriekben  egy  őket  ösz- 
szetartó  hatalom,  mely  megvédte  a  kénytelenségtől,  hogy 
Velenczéhez  álljanak,  melynek  uralmát  nem  óhajtották. 

A  Brebiri  grófok  nem  voltak  barátjai  Velenczének. 
Nem  volt  más,  kitől  a  dalmátiai  városok  feletti  hatal- 
mukat félthették  volna,  kivált  miután  a  magyar  király 
megerősíté  a  családnak  örökös  grófságát  ama  városok 
felett.  Ha  Velencze  1290-től  1303-ig.  hol  a  keleten 
elhatalmasodott  Genuával  harczolt,  s  ez  ellenében 
két  nagy  tengeri  csatát  megvesztett,  hol  a  görög  csá- 
szár elleni  expeditiók  foglalták  el,  bizonyos  volt,  hogy 
mihelyt  alkalma  lesz,  a  köztársaság  megragadja  azt, 
hogy  Dalmátiát,  melyet  mindig  visszaóhajtott,  újra  ha- 
tálma alá  kerítse.  Pál  bán  emlékezhetett  fiatal  korából, 
hogy  egyszer  az  elhatalmasodott  Anjoui  ház  volt  az, 
mely  mármár  ellensúlyozta  Velencze  hatalmát  az  Ad- 
riai  tengeren.    Azóta    tetemesen    meggyöngült   ugyan 

Nápoly  tengeri  ereje;  de  valószínű  volt,  hogy  Apulia 
és  Calabria  hajói  ismét  büszkén  mutathatják  lobogóju- 
kat a  Veleneze  egyedárusága  alatt  levő  öbölben.  Ró- 
bert Károly  személye  pedig,  a  dynastia  egységénél 
fogva,  a  nápolyi-magyar  szövetséget  képviselte,  8  ez 
koránt  sem  lehetett  alárendelt  szempont  azokra  nézve, 
kiket  Dalmátia  birtoka  közelről  érdekelt  :  —  s  ily  kö- 
zeli érdekök  volt  ebben  a  Brebiri  grófoknak;  de  sem- 
mivel sem  közelebbi,  mint  a  magyar  államnak. 

Ügy  látszik  azonban,  az  anjoui-pápai  párt  positiv 
új  7ivereménynyel  is  kecsegtette  a  Brebiri  családot,  — 
ez  pedig  nem  csupán  abból  állott,  hogy  kértökre  meg 
adá  Sebeniconak  a  püspökség  fölállítását.  A  fennma- 
radt történeti  emlékek  más  jutalomról  nem  tesznek 
említést;  de  alig  hihető,  hogy  a  Brebiriek,  oly  nagy 
szolgálatok  fejében,  ily  kis  engedménynyel  beérték 
volna.  Tény  az,  hogy  a  Brebiriek  jóval  nagyobb  díjban 
részesültek  csakhamar,  s  igy  föltehető,  hogy  a  díj  előre 
meg  volt  nekik  Ígérve,  —  ez  a  díj  Bosznia  volt,  me- 
lyet a  szerb  király,  a  magyar  állam  belzavarai  közt  ma- 
gának meghódított. 

IV.  L  iszló  gyönge  uralkodása  végefelé,  1281)  táján, 
foglalja  el  Dragutin,  a  szerb  király,  Boszniát.  Azonban 
országát,  melybe  Boszniát  is  bekeblezi,  két  részre  oszt- 
ja, s  az  egyiket,  a  tulajdonképi  Szerbiát,  Prevalis  és 
Bosznia  tartományokkal  együtt,  öcscsének  adja,  kit  Mi- 
lutinnak  hittak;  de  mint  szerb  király, IV.  István  nevet 
vett  föl;  mindkét  testvér  görög  nem  egyesült  vallásban 
növekedett  fel;  de  anyjok,  Heléna,  úgy  látszik,  buzgó  ka- 
tholikus,  hajlandókká  tette  őket  a  katholicismushoz.  Ké- 
sőbb, IV.  István  szerb  király  és  Dragutin  fölszólítást  kap- 


A  BEEBIEI  GRÓFOK.  109 

tak  IV.  Miklós  pápától,  térjenek  át  a  katholikus  hitre. 
István  ezt, úgy  látszik  nem  tette,  hanem  kimutatandó  jó 
indulatját,  Rómába  követet  küldött,  ki  megígérte,  hogy 
a  Boszniában  nagy  számmal  lakott  eretnekek  kiirtásá- 
ban munkás  lesz,  ha  a  pápa  egyházi  segítséget  nyújt, 
Miklós  pápa  1291-ben  két  minoritát  rendelt  inquisi- 
torokul  Boszniába  küldeni,  kik  a  már  ott  volt  többi  in- 
quisitorral  a  (dominicanusoklral)  együttműködjenek  az 
eretnekek  üldözésében.') 

VlII-ik  Bonifácz  pápa  hasonlókép  két  inquisitort 
küld  Boszniába  1298-ban;'-)  de  úgy  látszik,  nem  ment 
elég  sikerrel  a  térités.  A  pápa  a  hit  érdekében  állónak 
tartá,  hogy  a  térités  nagyobb  mérvben  folyjon.  István 
szer.b  király  nem  mutatkozhatott  oly  buzgónak,  mint 
elejénte  hitték.  Nemcsak  hogy  katholikus  nem  volt, 
hanem  aligha  nem  esett  maga  is  az  eretnekség  gyanú- 
jába. Több  törvényes  nejétől  elvált,  törvénytelen  házas- 
ságban élt.  A  pápának  nem  volt  szüksége  oly  úrra  Bosz- 
niában, ki  csak  kegyelemből  engedi  meg  a  téritést, — 
hathatós  világi  segélyt  is  óhajtott  Bosznia  urától  az 
egyházi  térítők  mellé.  A  szerb  király,  Milutin  Uros,  ki 
Istvánnak  nevezi  magát,  el  volt  foglalva  egy  belső  za- 
varni 1.  Természetes  fia  föllázadt  ellene,  hogy  koroná- 
jától megfoszsza.E  lázadást  később  elnyomta  ugyan;  de 
egyidőre  zavart  okozott  neki,  s  alkalmat  adott  Brebiri 
Pál  bánnak  Bosznia  visszahódítására. 

Annyi  bizonyos,  hogy  1301-ben,  vagy  1302-ben  Bre- 
biri Pál  bán,  sereggel  támadja  meg  a  szerb  királyt.  E  közt 
és  közte  ütközetre  került  a  dolog  s  a  szerbek  megve- 

J)  Bomann.  II.  230.  232. 
')  Farlatus.  IV.  k.  55.  1. 


110  A  BREBIRI  GRÓFOK. 

retvén,  Bosznia  egy  részét  oda  kellett  hagyniok,  me- 
lyet a  bán  elfoglalt.  Brebiri  Pálnak  messzebb  ható  ter- 
vei is  voltak  :  meg  akará  hódítani  nemcsak  a  Drina 
vizéig,  hanem  az  azon  túl  terjedt  földet  is,  melyet 
Ráczországnak  neveztek.  Mindenekelőtt  ezen  ország 
tengerpartját  akará  hatalmába  keríteni,  főkép  Cattarót. 
Azért  útját  eme  déli  vidék  felé  vette.  Követséget  kül- 
dött Ragusába,  fölhíván,  lépjen  vele  szövetségre  s  adjon 
neki  tengeri  erőt  segítségül,  melylyel  Cattarót  ostrom 
alá  foghassa.  Emlékezteté  a  várost,  mennyit  szenvedett 
a  meghalt  szerb  királytól,  s  előadatta,  hogy  most  viszál- 
kodásban  élő  fiaitól  sem  várhatnak  jobb  szomszédságot. 
Brebiri  Pál  bán  igérte,  hogy  a  ragusaiak  felsőbbsége 
alá  adja  Cattarót,  —  aztán  könnyen  meghódítván  a 
körülötte  levő,  Zentának  nevezett  tartományt,  egé^z 
Ráczország  birtokához  remény  lehet;  mert  várai  nem 
levén,  nyitva  áll  seregének  az  ország.  Ragusa  lakosai 
közül  számosan  csatlakozást  javasoltak;  de  a  mindig 
szerfölött  óvatos  dalmátiai  város  tanácsa  végre  eluta- 
sítá  az  ajánlatot.  A  bán,  mondának  ők,  messzire  lakik 
tőlök  és  nem  segítheti  őket  később,  midőn  szükséges  le- 
het. Igaz,  hogy  most  viszály  van  a  királyi  testvérek 
közt;  de  megszűnhetik,  és  a  város  nem  érzi  magát  elég 
erősnek,  hogy  a  hatalmasokkal  szembeszálljon,  vagy 
oly  hatalmassal,  mint  a  bán,  szövetségbe  álljon.  Pál  bán 
megelégedett  hát  Bosznia,  vagy  e  tartomány  egy  tete- 
mes részének  birtokával.1)  A  foglalás  után  Róbert  Ká- 
roly, mint  király,  tulajdonúi  engedi  át  Brebiri  Pálnak 
az  elfoglalt  földet.  Már  1303-ban  ily  czímet  használ: 
,,a  horvátok  Bánja  és  Bosznia  ura"  2) 

OMauroOrbini.  395. 1.  — ')Bomann.  11.238.  ésFárlatnsIV.55. 


A  BREBIRI  GRÓFOK.  111 

Az  elfoglalt  területet  nyereségnek  tekinté  nemcsak 
Magyarország,  hanem  az  egyház  is.  A  többször  emiitett 
Péter  spalatói  érsek,  azonnal  két  püspököt  szentel  föl 
az  elfoglalt  területen  :  Duvnóban  és  Makarszkában. 

Később,  1305-ben,  a  szerbek  a  magyarországi  foly- 
tonos zavarokra  számítván,  jókora  serget  gyűjtenek,  8 
a  magyar  határokon  akarnak  hóditást  tenni.  Azonban 
Pál  bán  újból  diadalmasan  veri  vissza  őket,  -—  de  a 
katholikus  püspököket  a  szerbek  elűzték  azon  helyek- 
ről, melyekhez  hozzá  férhettek. 

Pál  bán  kétségkívül  erős  vallásos  buzgalma  ember 
volt.  Az  az  olasz  míveltség,  melylyel  a  dalmátiai  főurak 
közel  érintkezésben  voltak,  épen  a  vallásos  buzgóság 
által  tűnt  ki.  Maga  az  a  tudós  férfiú,  ki  udvari  orvosa 
volt,  s  mint  ilyen  ír  alá  egy  fenmaradt  szerződést 
Klissa  várában,  alkalmasabb  lehetett  őt  a  csodákban 
való  hitben  megerősítni,  mint  a  hitet  a  természettudós 
skepticismusával  megingatni.  Az  akkori  főurak  nem 
tekintek  több  kétkedéssel  a  szentföldi  zarándokok  által 
hozott  ereklyéket,  mint  földmíves  jobbágyaik. 

A  Brebiriekkel  már  ezen  időben  sógorságban  állott 
Frangepánok  dalmátiai  birtokán,  a  magas  hegyen  épült 
Tersáczban,  az  akkori  főurak  áhitatosságát  bizonyító 
esemény  történt,  melynek  az  összes  keresztyén  világ- 
ban nagy  híre  volt. 

A  XlII-ik  század  valamivel  később  érte  végét,  mint 
a  keresztyének  szent  földi  hódításai,  s  az  oda  vándor- 
lás megszűnt.  Azonban  különös  csoda  által  sikerült 
megmenteniük  azon  názáreti  házat,  melyben  szűz 
Mária  született  s  a  szent  ige  testté  vált.  1291-ben,  má- 
jus 10-kén,  ezen  ház  ott  termett  Tersácz  egy  halmán. 


112  A  BREBIRI  GRÓFOK. 

Némelyek,  kik  Palaestinában  jártak,  azonnal  ráismer- 
tek benne  a  názáreti  házra;  de  a  Frangepánok,  kik 
Tersacz  földesurai  voltak ,  8  a  corbáviai  püspök,  kinek 
az  egyházi  megyéjébe  tartozott,  nem  adtak  még  teljes 
hitelt  a  zarándokok  állitásának  ily  nagyfontosságú 
ügyben.  Annálfogva  néhány  megbizható  embert,  s  köz- 
tök a  fiumei  prépostot  küldék  a  szent  földre,  hogy  a 
dologról  hiteles  tudomást  szerezzenek.  Ezek  valóban  a 
názáreti  háznak  csak  a  helyét  találták  s  azt  a  barlan- 
got, melyet  ezen  időkben  a  házak  közelébe  szoktak  ásni 
a  viz  és  élelmi  szerek  frissentartására.  —  így  igazolva 
levén  a  háznak  csodás  áthozatala,  Frangepán  Miklós 
gróf  ugyanazon  dombra  egy  szállodát  épittetett  az  oda 
zarándokolóknak,  kik  nagy  számban  gyülekeztek  a 
csoda  látására.  Miután  a  hoz  három  évig  és  hat  hóna- 
pig állott  azon  helyen,  egyszer  csak  egy  deczember 
10-én  eltűnt,  s  csak  helye  maradt  ott.  Akkor  az  an- 
conai  területen  tűnt  fel,  mig  végre  háromszor  változ- 
tatván helyét,  állandóan  megmaradt  egy  Lauretta  nevű 
özvegyasszony  birtokán,  egy  erdőben,  honnan  az  a  hely 
máig  is  Loretto  nevet  visel.  Ezután  a  Frangepánok 
Tersaczban,  a  csodás  ház  helyére,  egy  másikat  építe- 
nek, s  hozzá  egy  templomot  és  kolostort,  melyet  a  mi- 
noritáknak ajándékoztak. 

A  Brebiriek  buzgalmáról  is  nem  egy  templom  és 
kolostor  tanúskodott.  Magában  a  család  főszékhelyén, 
Brebirben  (Scardonához  közel)  már  a  XIII.  század  kö- 
zepén volt  egy  klastromuk  a  minoritáknak.  ')  Brebiri 
Pál,  mint  emiitők,  egyik  leánytestvérét,  Sztaniszlávát, 

klastromba  engedé  menni.  Ezen  vallásos  hölgy  a  ma- 
gyar szent  Erzsébet  tiszteletére,  1304-ben  egy  templo- 
mot és  női  zárdát  építtetett  Scardona  határában,  8  maga 
is  ott  vonta  meg  magát  több  úri  hölgygyei  együtt.  Ezen 
kívül  Pál  bán  neje  a  san-girolamói  fok  melletti  völgy- 
ben hasonlókép  egy  templomot  s  egy  klastromot  épít- 
tet a  minorita  barátoknak,  Battista  sz.  János  tisztele- 
tére. A  templom  bevégezhetése  előtt  kimúlván,  vég- 
rendeletileg  hagyá  meg  nagyobbik  fiának  Mladinnak, 
hogy  az  építést  végrehajtassa.  ') 

Mindez,  a  csupa  vallásos  lelkesedés  mellett,  bizo- 
nyítja azt  is,  mily  szoros  viszony  létezett  a  minorita 
Ferenczesek  és  a  Brebiriek  közt.  A  minoriták  pedig 
annyira  buzgó  hivei  és  eszközei  voltak  a  pápai  hata- 
lomnak, hogy  már  az  inquisitorság  tisztét  is,  melyet 
régen  mintegy  kiváltságuknak  tekintettek  a  dominica- 
nusok,  rajok  kezdték  bizni.  Hasonlókép  a  főurak  udva- 
raiban is  a  dominicanusok  voltak  rendesen  a  gyónta- 
tok. Most,  ugylátszik,  nagyon  divatba  jöttek  helyettök 
a  minoriták. 

BrebiriPál  kétségkivül  annyira  hivatásának  tekinté 
az  eretnekek  kiűzését  Boszniából,  mint  ezen  tartomány 
visszafoglalását  közvetlenül  a  magyar  korona  hűbéreül. 
Es  valóban  nem  csupán  vallásos  szempontból  tarthat- 
ták károsnak  az  akkori  felekezetek  szaporodtát.  Ta- 
naik oly  túlságba  mentek,  melyek  fölbomlással  fenye- 
gették a  társadalmi  rendet  :  az  Albigensek,  Valdeniek 
s  más  felekezetek  a  középkor  socialistái  és  commu- 
nistái  voltak.  Megtámadák  a  4vagyon,  és    család  alap- 

elveit.  A  legszelídebb  felekezet  is,  a  valdenieké,  kár- 
hoztatott minden  esküt  és  világi  büntetést,  s  lehetlenné 
tesz  vala  minden  államhatalmat.  Kivált  ama  kevéssé 
fölvilágosult  korban  ama  felekezetek  hite  vissza  vezette 
volna  Európát  a  teljes  barbárságra. 

Egyik  jel'emző  tünemény  a  XIII.  századbeli  val- 
lásos reform  kísérleteiben, hogy  a  nép  alsó  rétegeiből  s 
legfeljebb  városi  iparosokból  ujonczozák  magokat  az 
uj  secták,  s  a  főurak  voltak  leghatározottabb  ellensé- 
gei. Déli  Francziaországban,  a  XIII.  század  elején,  az 
ipar  és  kereskedés  által  nagy  virágzásnak  indult  Lan- 
guedoc  volt  az,  hol  legtömegesebbcn  s  egész  vidékekre 
elterjedt  az  Albigensek  felekezete,  hol  egyes  főurakat 
is  magával  sodort  az  ár;  de  tudva  van,  hogy  a  rettene- 
tes irtó  háborút  ellenük  éjszaki  Francziaország  hűbé- 
res bárói  kezdték  és  végezték  be  kérlelhetlen  kegyet- 
lenséggel. 

Ekkor  lép  életbe  az  inquisitio  is;  de  IlI.Incze  pápa 
inquisitorainak  máglyái  elhalványulnak  azon  egész  vá- 
rosok kirablása,  kiöldöklése  és  fölégetése  mellett,  me- 
lyet itt  a  franczia  világi  urak  véghezvittek. 

Languedocnak  népes,  gazdag  városai  voltak  :  a 
nép  letelepedve,  nagy  tömegekben  lakott  'együtt;  volt 
hát  mit  megragadni  és  min  nagyban  példát  mutatni. 
Sokkal  bajosabb  volt  a  föladat  Boszniában  és  a  száraz 
felé  beljebb  eső  szomszéd  vidékeken.  A  világforgalom 
országutjaitól  félreeső  vidék  a  természettől  legnagyobb 
részben  elég  bőven  ellátott  föld;  de  magas  hngysorok 
képezik  határait,  s  mind  erdős,  mind  kopár  hegyei  és 
szűk  völgynyilásai  biztos  rejtekhelyet  engedtek  az  ül- 
dözés elől.  A  rengetegekben  itt  Szerbiáig,  Thessáliáig, 

oe  Bulgáriába  az  inquisitorok  elől  biztosságban  lehet- 
tek az  üldözöttek.  Maga  Bosznia  kevéssé  volt  népesít- 
ve. A  mi  nép  volt  is,  pásztori  vándor  életet  élt.  A 
magas  hegyoldalukon  és  fennsíkokon  az  egyszerű  gaz- 
dálkodás elég  biztosan  folyhatott,  s  szükség  esetében 
a  hegyszorosok  fegyverrel  is  könnyebben  voltak  véd- 
hetők. Hozzá  járult,  hogy  a  szomszéd  népek  csaknem 
annyira  biztositák  a  rejteket,  mint  a  természeti  akadá- 
lyok. O-hitü  népek  közt  képződött  egy-egy  szigete  az 
eretnek  községeknek,  hová  csak  ennélfogva  is  kevésbbé 
nyúlhatott  ki  Róma  sujtoló  karja. 

Ebből  magyarázható,  hogy  Boszniát  a  XIII.  szá- 
zadban oly  menedéknek  tekintek  Európa  minden  nem- 
zetének uj  felekezetei,  mint  négyszáz  év  múlva  az 
amerikai  őserdőket;  csakhogy  Boszniában  a  civilisatió 
nem  terjedt  általuk.  A  hajdani  uj  secták  sem  ismere- 
tekben, sem  erkölcsökben,  s  a  civilisatió  semmi  ágában 
nem  voltak  előrehaladottak. 

Afennebbi  viszonyok  magyarázzák  azt  is,  hogy  mig 
déli  Francziaországban  az  uj  felekezetet  egy  hadjárat 
megsemmisité,  Boszniában  a  pápa  és  magyar  királyok 
minden  törekvése  füstbe  ment.  VIII.  Bonifácz  és  III. 
Endre  idejében  ott  állott  az  eretnekügy,  a  hol  Ill-ik 
Incze  és  Imre  király  idejében.  Itt  nem  tömegekkel,  ha- 
nem úgyszólván  a  hitszakadás  guerilláival  volt  dolguk 
a  téritőknek. 

Boszniában  a  katholicismus  az  ó-hit  és  az  eretnek- 
ség rovására  igyekezett  terjeszkedni,  s  a  magyar  kirá- 
lyoknak, kik  ez  ügyben  buzgón  dolgoztak  a  pápa  ke- 
zére, ezen  két  elem  volt  fő  akadálya  abban,  hogy  ott 
uralmukat  megszilárdítsák.  —  Azonban  a  XlV-ik  szá- 

8* 

század  elején  kezdve  mind  a  pápák,  mind  a  királyok 
nagyobb  sikerrel  működnek,  —  s  Róbert  Károly  és 
Nagy  Lajos,  ha  teljes  sikert  nem  vivhattak  is  ki,  a  ka- 
tholicismus  számos  kolostorban  és  püspökségekben  erős 
támaszpontokat  nyervén,  mondhatni  nralkodóvá  lőn. 
A  megkezdett  munka  folytatását  a  török  hódítás  gá- 
tolta meg  a  XV.  században. 

Róbert  Károly  uralkodásának  első  felében ,  vagy 
inkább,  mig  a  trónkövetelés  miatti  zavarok  Magyaror- 
szágon folyvást  tartottak,  volt  a  Brebiri  család  hatalma 
tetőpontján,  s  élvezett  Dalmatia  és  Horvátország  arány- 
lagos nyugalmat.  Itt  maga  a  Brebiriek  tekintélye  is 
gátlá  a  verseny- királyok  miatti  pártoskodást.  111-dik 
Endre  halála  után  két  évig  a  nagyon  óvatos  dalmát 
városok  nem  nyilatkoznak  se  Róbert  Károly,  se  Ven- 
czel  mellett.  Okmányaikban  azt  irják  a  kelti  idő  után  : 
,,a  magyar  trón  üresedése  idején."  Ez  bizonyitja,  hogy 
Pál  bán,  akármily  határozott  pártosa  volt  Róbert  Ká- 
rolynak, s  bármi  nagy  hatalom  volt  is  kezében,  különö- 
sen azáltal,  hogy  öcscsei  valamennyi  dalmatiai  város 
grófjai  voltak,  kényszeritni  nem  akarta  őket, —  s  nagy 
igazságtalanságot  követnek  el,  kik  a  Brebiri  család  ké- 
sőbbi  zsarnokságát  egyenlően  betudják  a  család  min- 
den tagjainak  és  Pál  bánnak.  A  dalmát  városok  csak 
1303-on  kezdve  irják  ki  okmányaikban  e  szavakat  : 
„Róbert  Károly  uralkodása  idején,"  miután  a  pápa 
Venczel  cseh  király  és  Mária  királyné  biztosait  kihall- 
gatván, e  a  magyar  koronát  Róbert  Károlynak  ítélvén 
oda,  egyházi  átkot  hirdet  mindenki  ellen,  a  ki  ezen 
ítélet  ellen  cse'ekszik.  A  horvátországi  és  tengeri  ré- 
szekben,  ugylátszik,  nem    voltak  Csák  Máték,  kik   a 


A  BREBIEI  GEÓFOK.  117 

csehVenczel  mellett  sikra  szállottak  volna.  Egy  királyt 
ismervén  el,  a  polgárháború  nem  zavara  az  aránylagos 
békét,  s  Dalmatia  és  Horvátország  története,  valamint 
a  Brebirieké  is,  nagyon  meddő  események  dolgában 
1303-tól  1310-ig. Még  a  Magyarországra  nézve  oly  ne- 
vezetes 1308-iki  év,  midőn  végre  a  nemzet,  király  vá- 
lasztási fügo-etlenséo-ének  fenntartásával,  Róbert  Ká- 
rolyban  az  Anjoui  házat  elismeri  Magyarország  trón- 
ján, nem  képezett  átmenetet  a  nevezett  délnyugoti  ré- 
szekben, melyek  már  azelőtt  sok  évvel  Róbert  Károlyt 
vallották  magyar  királynak. 

Különösen  a  mi  a  Brebiri  grófokat  illeti,  az  1308. 
év  azért  volt  nevezetes  rajok  nézve,  hogy  Róbert  Ká- 
roly ekkor  Dalmátián  és  Horvátországon  menvén  által, 
a  boszniai  bánságot  Pál  bánra  és  örököseire  szál- 
lítja ').  Méltán  nevezheté  magát  ő  és  utóda  Bosznia 
urának  :  —  csak  a  czim  hiányzott  a  királyságból.  A 
magyar  királynak  Bosznián  uralkodott  vazalljai  csak 
később  nyertek  királyi  czimet,  —  talán  hogy  annál  ha- 
tározottabban meg  legyen  különböztetve  ezen  tarto- 
mány a  szerb  királyságtól,  mely  felsőbbséget  követelt 
felette  s  azt  időnkint  gyakorolta  is. 

A  család  keblében  még  két  változást  kell  fölemlit- 
nünk.  A  rokonsági  összeköttetés  is  nőttön  nőtt  a  csa- 
lád külső  hatalmával.  1300-ban  Pál  bán,  valamint  öcs- 
cse  György  s  az  előbbi  fia  Mladen  szerződésre  lépnek 
a  görczi  uralkodó  gróffal,  Henrikkel,  hogyha  hármuk 
valamelyikének  hat  év  alatt  leánya  születnék,  Henrik 
gróf  fiának  Reinaldnak  adják  nőül,  ha  pedig  Henrik- 


l)  Kerchelich.  Hist.  Eecl.  Zagrab.  101.  1. 

grófnak  születnék  leánya,  a  három  előbbi  gróf  fiai  va- 
lamelyikének adja  nőül.  ')  —  A  görczi  grófok  a  vilá- 
gilag  is  souverain  aquilejai  patriarcha  vazalljai  voltak, 
s  gyakran  együtt  működtek  Velencze  hatalma  ellen, 
mely  a  patriarchának  különösen  istriai  birtokait  tette 
vitásakká.  Azonkívül,  hogy  a  Brebiri  család  egy  kis 
uralkodó  dynastiával  jött  rokonságba,  igen  hihető, 
hogy  a  házassági  frigy  egyszersmind  Velencze  elleni 
combinatión  épült,  mely  köztársaságnak  nemcsak  kül-, 
hanem  belügyeiben  is  érdekelve  volt  a  Brebiri  család, 
mint  kevéssé  alább  látni  fogjuk.  Van  jele,  hogy  a  gör- 
czi és  Brebiri  grófok  közt  létrejött  a  családi  összeköt- 
tetés; mert  1316-ban  márcziusban  Mladen  bán  fölsze- 
relt és  fegyverzett  hajókat  kér  Trautól,  melyek  őt  gör- 
czi útjára  kisérjék.  2) 

A  másik  esemény  a  család  történetében  Brebiri 
Györgynek,  Pál  bán  Öcscsének  1306-ban  történt  halála 
volt,  ki  helyett  Pál  bán  azon  György  nevű  fia  lesz  a 
dalmatiai  városok  grófja,  ki  Róbert  Károly  ügyében 
kétszer  küldetett  volt  Rómába.  A  másik  testvér,  I- 
Mladen  halála  évét  nem  tudni ;  de  szintén  1310  előtt 
eshetett. 


')  Tör.  Tár.  IX.  k.  9.  1. 

2)  Memorie  Ist.  di  Tran  157.  1. 

V. 
1310— 1332. 

A  Brebiri  nemzetségnek  1310  utáni  története  egy- 
szersmind nevezetes  episod  a  magyar  történetben,  mi- 
vel Dalmátia  birtoka  és  ideiglenes  elvesztése  lényege- 
sen ezen  család  politikájától  függött.  Első  s  némileg 
előjátékot  képező  esemény  e  részben  Zárának  a  magyar 
koronához  pártolása  1311-ben,  s  újra  Velencze  alá  ke- 
rülése 1313-ban. 

Zára  Dalmatiának  —  az  egy  Ragusát  kivéve,  — 
legfontosabbik  városa  volt  a  XIV.  században  is.  A  haj- 
dani római  épületekből  kemény  falakkal  és  bástyákkal 
övedzék  a  várost,  mely  kis  Velenczének  volt  nevezhető, 
a  mennyiben  mindenfelől  tenger  vette  körül,  s  csak  egy 
harmincz  lábnyi  széles  földszoros  köté  össze  a  száraz- 
zal azt  a  kis  félszigetet,  a  melyen  feküdt.  De  nemcsak 
falai  és  fekvése  tették  a  dalmatiai  városok  közt  első 
helyre;  Zára,  mint  tengerészeti  állomás  volt  nevezetes, 
s  lakosai  vagyonosság  által  tűntek  ki.  Kikötője,  a  vá- 
rostól éjszakra  levő  tengeröbölben ,  alkalmas  a  legna- 
gyobb hajó  befogadására  s  élénk  keresked  st  űzött;  a 
legnagyobb  dalmatiai  szigetek  tartoztak  hozzá,  s  szá- 
raz felől  egy  egész  megye  állott  hatósága  alatt.  —  Mint 
mindenik  dalmatiai  város,  amphibialis  életet  folytatott. 
Népének  egy  része  hajótulajdono.«,  tengerész  és  halász, 
másik  része  a   szárazon   nagy    nyájak ,    gabonaföldek, 

szőllők  és  olajfák  birtokosa.  Utóbbi  elem  volt  az  aris- 
tokratiai.  —  Zára  szárazi  birtoka  is  becsesebb  volt, 
mint  a  legtöbb  dalmátiai  városé.  Vidéke  nem  hegyes, 
hanem  szelid  halmokban  hullámzik,  s  földe  termékeny. 
De  Zára  sem  levén  oly  hatalmas,  hogy  a  maga  ere- 
jén meg  tudja  védni  akár  tengerészetét,  akár  szárazi 
birtokait,  mint  Velencze  és  Genua,  csak  kettős  érdeke 
szemmel-tartásából  érthetjük  sokszor  történetét,  vala- 
mint többi  szomszédaiét.  Kálmán  király  ideje,  sőt  a 
horvát  királyok  kora  óta  ezen  kettős  élet  okozá,  hogy 
hol  az  Adrián  uralkodott  tengeri,  hol  a  szomszéd  szá- 
razi urak  souverainitását  ismerték  el,  s  olykor  mind  a 
kettőt.  Es  Zára  is  ily  két  urat  elismerő  város  volt.  — 
1244-ben  Velenczéhez  pártolt  vissza  a  város,  azt  ismerte 
el  tényleges  urának,  de  egyszersmind  adót  fizetett  a 
magyar  királynak  Velencze  beleegyezésével  :  a  kikötő 
vám  jövedelmének  két  harmadát.  Erthetlen  volna  ez 
a  sajátságos  viszony ,  ha  nem  tudnók,  hogy  Zárá- 
nak Velencze  uralma  idején  is  volt  szárazi  területe, 
mely  amaz  adó  kikötése  nélkül  csaknem  a  város  faláig 
megvédhetlenűl  elveszett  volna  rá  nézve.  Az  anyagi 
érdek  befolyt  a  dalmátiai  városok  erkölcsi  jellemére : 
századokon  keresztül  arra  kényszerittetvén,  hogy  a 
szomszéd  hatalmaknak  hol  egyikéhez,  hol  másikához 
hajoljanak,  s  többnyire  két,  uralomra  vágyott  hatalom 
közt  telhetőleg  megvédjék  anyagi  és  szellemi  fennállha- 
tásukat,  második  természetökké,  a  legfőbb  hazafias 
erénynyé  vált  nálok  a  körülményekhez  mért  ingadozás. 
—  így  nemcsak  jeles  matrózokat  szültek  e  városok,  ha- 
nem a  legkitűnőbb  diplomatákat,  kik  közül  annyi  lett 
nevezetessé  csak  a  magyar  történetben  is. 

Azonban  volt  az  anyagi  érdeken  kivűl  egy  közvet- 
len erkölcsi  érdek  is,  mely  szintannyira  uralkodónak 
nevezhető  nálok.  Ez  pedig  hazájok  függetlenségének 
és  szabadságának  szeretete.  Igaz,  hogy  e  hazafiság 
szűkkörű  volt  :  csak  az  egy-egy  kis  földnyelven  feküdt 
városra,  a  szomszéd  szigetekre,  és  a  kis  szárazföldi  te- 
rületre  szoritkozott  —  még  a  rokon  és  szomszéd  váro- 
sok közt  sem  igen  létezett  egyesség,  sőt  gyakran  ellen- 
ségeskedtek. Dal matia,  mint  ország,  akkor  csak  névben 
létezett ;  de  az  a  szűkkörü  patriotismus,  a  korlátolt  ér- 
telemben vett  nemzet  szabadságának  szerelme  bizo- 
nyitja,  hogy  a  kalmár-  és  diplomata  nép,  a  magasb  rendű 
erkölcsi  javakat  is  drága  kincsei  közé  sorozta.  A  váro- 
sok kebelében  a  köztársasági  forma  uralkodott  nagyjá- 
ból. Saját  törvényhozásuk,  beligazgatásuk,  igazságszol- 
gáltatásuk volt,  s  egyik  vagy  másik  uralkodó  alá  adván 
magokat,  annak  úgy  szólván  csak  souzerain  hatalom 
jutott.  Még  a  XIII.  században  meglehetős  democrati- 
cus  volt  kormányformájuk,  és  ők  büszkék  voltak  rá,  — 
valamint  büszkék  arr^i  is,  hogy  ők  a  hatalmas  és  civili- 
sált  Róma  népének  utódai,  kik  föl  vannak  jogosítva 
barbároknak  tekinteni  a  szomszédos  szlávokat,  kikkel 
pedig  össze  kezdf  ttek  vegyülni.  E  büszkeség  aristoc- 
raticus  jellemet  s  harcziasságot  kölcsönzött  nekik.  Kü- 
lönösen a  záraiak  vitézi  hirben  állottak. 

A  dalmát  városok  már  csak  a  szabadság  és  függet- 
lenség érzeténél  fogva  is  mindig  örömestebb  csatlakoz- 
tak a  magyar  koronához,  mint  a  velenczei  köztársa- 
sághoz ,  mely  a  maga-élvezte  szabadságból  mentül 
kevesebbet  akart  engedni  nekik.  —  Velencze  továbbá 
féltékenv  volt  a  dalmát  városok  tengerészetére.  Több 

ízben  kimutatá  mostoha,  sőt  kegy  étlen  eljárásával,  hogy 
csupán  tengődő  életet  óhajt  nekik,  —  különben  is  szá- 
razi  oldalról  nem  birta  védni  érdekeiket. 

Előadtam  fentebb,  mily  megalázó  föltételekkel 
adta  volt  magát  Zára  Velencze  hatalma  alá.  1244  óta, 
midőn  ez  történt,  nem  volt  oly  leigázott  városa  Dal- 
mátiának. A  többi  a  magyar  király  felsőbbsége  alatt 
jóval  több  szabadságot  élvezett. 

Bármint  állítsák  az  ellenkezőt  a  későbbi  velenczei 
érzelmű  dalmát  krónikások,  hazájok  jobban  szerette  a 
magyar  felsőséget,  Zárára  pedig  oly  világosan  illik  ez, 
hogy  ebben  az  esetben  még  a  szóban  levő  dalmát  kró- 
nikások is  elismerik. 

1311-ben,  kora  tavaszszal  lázad  föl  Zára.  A  véletle- 
nül meg  rohant  velenczei  katonaság  egy  részét  lemé- 
szárolják a  lakosok.  A  két  velenczei  tanácsost,  kik  kö- 
zül egyik  Giu?tignan  János  volt,  elfogják  és  börtönbe 
vetik,  maga  Morosini  Mihály  a  Velenczéből  küldött 
gróf,  vagyis  helytartó,  csak  álruhában  menekülhe- 
tett 1). 

A  dalmátiai  városban  meglephetne  az  ily  merész  és 
határozott  szembeszállás,  miután  két  embernyomon  ke- 
resztül ellenkezés  nélkül  tűrte  a  nyomást,  ha  nem  tud- 
nók, hogy  a  viszonyok  nagyon  kedvezőknek  látszottak. 
Az  elégedetlenség  mindaddig  csak  el  vala  fojtva,  s  most 
elérkezettnek  tetszett  az  alkalom  a  szabadulásra,  s  az 
előzmények  följogosítnak  azon  állításra,  hogy  e  kedvező 
alsalom  nélkül  Zára  1311-ben  sem  szakasztja  meg  oly 
bátran    a   hosszas    időn    át   szokottá,  sőt  kénve'messé 


!)  Az  egykorú  Madius  után  Lucius.  Scbwandtnernél  III.  k. 
folio  315.  322   és  324.  1L 

válhatott  türelmet.    Az   alkalom   valóban   a  legkedve- 
zőbbnek látszott  az  elpártolásra. 

Velencze  a  XlII-ik  évszáz  végén  sokat  veszített 
tengeri  hatalma  nimbusából  :  Genua  győzelmet  vívott 
rajta,  s  keleti  uralmát  szűkebbre  szoritá.  De  megaláz- 
tatása 1309  óta  oly  nagy  volt,  hogy  a  köztársaság  vég- 
veszélyben forgott.  Ferrara  öröklése  fölött  harcz  tá- 
mad az  Anjoui  ház  mellékágának  egy  törvényes  és 
törvénytelen  fia  közt.  A  törvényes  örökös  a  pápát  és  az 
Anjoui  házat,  a  törvénytelen  pedig  a  szomszéd  Velen- 
czét  hívja  segédül.  Mindkét  hatalomnak  voltak  kü'ön 
igényei  is  a  vitás  birtokhoz.  A  harcz  átalános  olaszor- 
szági jellemet  ölt  :  a  pápai  guelfek  és  a  pápaellenes 
ghibellinek  állanak  szemközt.  Eleinte  a  ghibellin  pár- 
tot képviselt  Velenczének  sikerül  megszállani  Ferrara 
várát,  a  pápai  tilalom  ellenére.  Erre  1309-ben  a  pápa 
a  legrettentőbb  egyházi  átkok  egyikét  küldi  az  enge- 
detlen köztársaságra.  Habár  a  katholikus  egyház  fejé- 
nek ezen  szokott  fegyvere  már  sokat  vesztett  volt  félel- 
mességéből,  alig  volt  az  valaha  sujtolóbb,  mint  most, 
Velenczére  nézve.  A  köztársaságnak  egyetlen  életerét, 
a  kereskedést ,  gyökerében  támadta  meg.  Eltiltott 
minden  közlekedést  Velenczével,  minden  élelem  és  áru- 
szállítást oda.  Minden  velenczei  hajót,  minden  velenczei 
árút  szabad  zsákmánynak  hirdetett,  minden  velenczei 
polgárt  rabszolgaságra  hurczolhatónak.  Az  egész  ke- 
resztyén világban  a  nyereség-  és  kincsvágy  fölszaba- 
dittatott  nemcsak  a  polgári  törvény,  hanem  a  lelkiis- 
meret féke  alól  is.  Bármily  biztos  volt  Velencze  a  maga 
hözzáféi hetién  lagunáin,  nem  volt  állam,  mely  több  ol- 
dalról lett  volna  károsítható  vagyonában.  Hajói  az  is- 

mert  világ  minden  tengerén  találhatók,  vagyonának 
tetemes  része  az  európai  kereskedő  városok  bankárhá- 
zaiban és  a  kelet  drágaságaival,  iparczikkeivel  és  ter- 
ményeivel tömött  raktáraiban  elszórva.  A  kalmárkodás 
által  tolffazdacrodottnak  mindenütt  sok  irigve,  a  kai- 
mari  szellem  és  ravaszság  által  nagyra  emelkedett  kis 
államnak  számus  gyűlölője  volt,  s  a  pápa  egyházi  bün- 
tetése ritka  készségű  végrehajtókra  talált.  Olasz-, 
Franczia-  és  Ansolorszás'ban  a  velenczei  bankházakat 
és  raktárakat  kirabolták,  a  keresztyén  nemzetekkel  való 
közlekedés  egyidőre  megszűnt,  s  a  köztársaság  harcz 
nélkül  is  arra  lesz  vala  kényszerítve,  hogy  föltétlenül 
meghódoljon  a  szentszék  akaratának  ha  szerencséjére 
a  keleti  mohammedánokkal,  kikre  a  pápai  hatalom  ki 
nem  terjedt,  nem  folytat  már  korábban  élénk  kereske- 
dést, melyből  most  életét  tengedheté.  De  nemcsak  pénz- 
ügy tekintetében  állott  közel  Velencze  a  tönkrejutás- 
hoz. Hadi  ereje  is  megfogyatkozott  tengeren  és  szárazon. 
A  pápa  keresztes  háborút  is  hirdetett  Velencze  ellen 
Ferrara  visszaszerzése  végett.  Számos  olasz  város  en- 
gedett a  fölhívásnak,  s  egyesülvén  a  nápolyi  király  ha- 
daival, Velenczét  nemcsak  kiűzték  Ferrara  területéről, 
hanem  megsemmisítették  a  köztársaságnak  odaküldött 
szárazi  és  tengeri  seregét  is. 

Mindezen  csapásokhoz  járult  egy  belső  forradalom 
is  :  a  legnagvobb,  mely  valaha  a  köztársaság  kebelében 
történt. 

Gradenigo  Péter,  az  akkori  dózse,  a  pápaellenes 
ghibellin  parihoz  tartozott,  s  nagy  többsége  volt  a  ve- 
lenczei aristocratiánál,  mely  már  ekkor  a  nép  kizárásá- 
val az  állam  ügyeire  döntő  befolyást  gyakorolt.  Az  ál- 

lara  függetlenségét  védvén  a  pápai  követelések  ellen.,  a 
határait  terjeszteni  igyekezvén,  hazafias  politikája  bi- 
zonyos fokig  népszerű  is  lehetett.  De  az  ellenpárt,  mi- 
után az  uralkodó  ellenfél  politikája  oly  gyászossá  lett, 
méltán  számíthatott  most  arra,  hogy  az  állam  vezetőjét 
árulónak,  vagy  kormányzásra  alkalmatlannak  bélye- 
gezheti, annyival  inkább,  mivel  e  párt  már  eleve  is  tü- 
zes harczot  vívott  a  mellett,  hogy  a  pápával  összetűzni 
nem  kell  csupa  kapzsiságból.  Fermra  birtokáért. 

De  a  pártok  élesebben  is  el  voltak  különözve,  mint 
a  csupa  guelf  és  ghibellin  név,  és  a  politikai  előrelátás 
kisebb  nagyobb  foka  által.  Gradenigo,  mint  érintem,  az 
uralomra  jutott  aristocratiát  képviselte;  mig  Tiepolo 
Boemund  és  guelf  társai  a  democratiát,  habár  magok 
is  az  aristocratia  legtekintélyesebb  családainak  fiai  vol- 
tak. Boemund  atyját,  Tiepolo  Jakabot  1289-ben  lelke- 
sedve kiáltja  ki  a  velenczei  nép  dózsénak  :  maga  is  egy 
jeles  dózse  fia  levén.  Ez  alkalommal  fosztatott  meg  a 
nép  befolyásától,  leginkább  azért,  nehogy  a  már  is  ha- 
talmas családban  firól  fira  szállvár.  a  főhatalom,  végre 
örökösödési  monarchiái  formát  öltsön  a  köztársaság. 
Tiepolo  Boemundot  bálványozta  a  velenczei  nép  :  ap- 
járól öröklé  kitűnő  személyes  tulajdonaival  együtt  a 
népszerűséget,  s  ,,gran  cavalier"  névvel  különböztetek 
meg  minden  mások  felett.  A  politikai  elvharczot  éleszté 
a  családi  gyűlölködés,  s  egy  Tiepolo  Gradenigo  Péter 
dózséban  egyszersmind  nemzetsége  hatalmának  ellen- 
ségét látta.  Már  régóta  tartott  Velenczében  a  pártoskc- 
dás,  8  a  kormány  örökösödése  mellett  is  a  családok 
közti  utczai  dulakodás,  melyek  egyikében  a  Gradenigi- 
pártbeli  Dandolók  összecsapván  a  Tiepolo-Quirini  csa- 

ládbeliekkel,  a  tiszta  jellemű  hazafi,  Tiepolo  Jakab  el- 
esett. Nem  kis  mértékben  élesztheté  a  fiatal  Boemund 
szenvedélyét  apjának  ily  módon  történt  halála  is.  Azon- 
ban a  politikai  indok  maradt  a  fő  :  Tiepolo  számítha- 
tott rá,  hogy  democraticus  iránya  s  a  Gradenigo-féle 
politikának  kézzelfogható  tévedései  fegyverfogásra  bir- 
ják  Velencze  lakosságát  a  dózse  megbuktatására.  Min- 
den elő  volt  készítve  a  lázadásra.  De  a  dózse  ébersége 
8  előre  nem  láthatott  külső  véletlenség  meghiusíták 
Tiepolo  merész  fölléptét,  habár  a  lobogón,  melyet  Ve- 
lencze utczáin  elől  vitt,  ezt  a  szót  emelé  magasra  :  Sza- 
badság! A  vállalat  szomorú  véget  ért  mindjárt  első 
fölléptével.  Többen  kivégeztettek,  a  kormányforma  nr'g 
aristocraticnsabbá  lett,  közbátorság  tekintetéből  ekkor 
állíttatik  föl  a  híres  „tízek  tanácsa,''  a  Tiepolók  meg- 
fosztatván családi  nevöktől,  ezímeröktől,  melyek  helyett 
mást  kellett  fölvenniök,  maga  Boemund  Zrra  vidékére 
internáltatott.  Oly  kevéssé  látta  előre  Velencze  1310- 
ben  is,  mi  készül  dalmatiai  birtokában  az  1311-iki  ta- 
vaszra! 

Habár  az  1310-iki  fegyveres  lázadás  hirtelen  elfőj - 
tátott,  s  jól  értesült  záraiak  remélhettek  még  hasonló 
belzavarokat,  s  Tiepolo  kétségkívül  nem  az  az  ember 
volt,  ki  hasonló  reményeket  ábrándoknak  bizonyított 
volna  be  nekik.  Annyit  határozottan  tudhattak,  hogy 
Velenczében  ily  mozgalomnnk  nem  egykönnyen  el- 
simítható hullámai,  akár  okkal,  akár  ok  nélkül,  agga- 
lomban, rettegésben  s  óvó  intézkedések  által  elfoglalva 
tartják  a  kormányt,  melynek  különben  is  külső  viszon- 
tagságoktól oly  sokképen  megroncsolt  állam  hajóját 
kell  vezérelnie.  Aztán  Velencze  népe  sem  lehetett  ek- 

kor  más  hangulatban,  mint  minden  más  nép  szokott 
lenni  egy  elnyomott  és  megtorolt  felkelés  után  :  a  külső 
harez  soha  sem  hat  oly  leverőén,  még  nagy  veszteség 
esetében  is.  mint  egy  pártnak  saját  polgártársain  elkö- 
vetett birói  Arérengezése,  s  morális  gyilkolása ;  mert  a 
csatatéren  elhulltak  neve  közbecsülés  tárgya,  míg  a  biró 
szava,  kivált  régi  időben,  bélyeget  ügyekezett  ütni  a 
saladra  is  :  gyalázattal  tetézvén  a  szerem  sétlenséget. 
Minden  nemzet  történetében  legszomorúbb  napok  azok, 
melyekben  egyegy  győzelmes  párt  az  úgynevezett  bé- 
keszerzés leple  alatt  a  bosszúállás  művét  ellenszegülés 
nélkül  űzheti.  1310  és  1311-ben  Velenczében,  úgy  lát- 
szott, csordultig  telt  a  szerencsétlenségek  pohara. 

Zára  azonban  még  Velencze  ily  helyzetében  sem 
mert  vala  elpártolni  hatalmas  szövetséges  nélkül.  Ké- 
szen vélte  azt  találni  ama  hatalomban,  mely  mindig 
széles  körű  politikai  szabadságot  engi  dett  neki,  s  me- 
lyet eddig  is  egyik  urának  ismervén,  átállása  lázadás- 
nak sem  volt  tulajdonkép  nevezhető.  —  Zára  a  magyar 
királyhoz  állott  át,  kinek  felsőségét  adó  által  folyvást 
elismerte,  s  ki  szerződésileg  sem  mondott  le  ezen  vá- 
roshoz való  jogáról. 

Nem  remélhetett-e  Zára  sokat  abból  a  nagy  meg- 
hasonlásból,  melybe  a  köztársaság  az  egész  keresztyén 
világgal  keveredett?  Velenczének  minden  más  akkori 
tengeri  hatalom  ellensége  volt.  Fő  vetélytársa  Genua 
s  más  olasz  városok  elvonhatták  Velencze  figyelmét,  — 
mindezek  könnyen  támadhattak  ellene;  segítséget  re- 
mélhetett a  nápolyi  királytól,  Róbert  Károly  testvérétől, 
ki  Olaszországban  a  guelf  párt  vezéreievén,  különben  is 
ellensége  volt  a  pápaellenes  velenczei  dózsénak;  s  tudta 

azt,  hogy  még  a  múlt  században  elkezdődött  a  nápolyi 
királyoknak  Velencze  ellen  való  törekvése  az  Adrián. 
Tengeri  segitséget  várt  pedig  mindenesetre  a  magyar 
király  alatti  többi  dalmátiai  várostól.  Szóval,  a  tengeri 
segitséget  illetőleg  Zára  nem  gondolhatta  még,  mily 
csalódások  várnak  rá.  A  mi  a  szárazi  serget  illeti,  nem 
is  szükséges  neki  a  magyar  király  derék  hada  :  Zára 
polgárai  és  a  tengermelléki  bán  serege  visszaverheti 
Velencze  netaláni  támadásait. 

És  valóban  Zára  nem  is  annyira  közvetlen1  1  a  ma- 
gyar királyra,  mint  a  közeli  és  hatalmas  Brebiri  Pálra, 
a  magyar  tengermelléki  bánra  és  Bosznia  urára  számi- 
tott  a  szárazi  oldalon,  kinek  családja  egyszersmind 
valamennyi  dalmát  városban  grófi  méltóságban,  leg- 
alább a  szomszéd  és  rokon  városok  tengeri  segedelmét 
biztosítottnak  vélte  általa.  Midőn  1311-ben  Velenczé- 
től  függetlennek  kiáltá  ki  magát,  egyszersmind  Brebiri 
Pált  kiáltotta  ki  Zára  grófjának. —  Zára  nem  tévedett, 
mint  téved  csaknem  egész  történetírásunk  a  bán  kiváló 
kormányzói  tehetségére  nézve. 

Brebiri  Pál  még  korábban  közvetlen  összeköttetés- 
ben állott  Zárával.  Emlitém,  hogy  ezen  város  a  kikötő 
vámjának  kétharmadát  a  magyar  királynak  fizette  Ve- 
lencze uralma  alatt  is.  III.  Endre  ugylátszik,  e  vámil- 
letéket a  tengeri  bánsággal  együtt  ajándékozá  Brebiri 
Pálnak;  annyi  bizonyos, hogy  a  bán  vette  föl  Zára  vám 
jövedelmének  a,  királyt  illető  részét,  s  e  czélra  ellen- 
őrző megbizottat  tarthatott  a  városban.  —  Fennma- 
radt továbbá  emléke,  hogy  Pál  bán,  ki  nagyon  vallásos 
ember  volt,  a  zárai  templomok  egyikének  becses  aján- 
dékot küldött  1302  táján,  mit  a  közte  és  város  közötti 

szives  viszony  jelének  vehetünk,  —  nem  is  emlitve, 
hogy  a  bán  családi  birtokai,  Brebir  és  Osztrovicza  kö- 
zel estek  Zára  szárazföldi  területéhez. 

Hozzájárult,  hogy  Zára  és  Pál  bán  egyetértettek 
egy  nevezetes  pontban  :  VeleDCze  közös  gyűlöletében. 
Brebiri  Pál  bánsága  nagy  részében  igyekezett  békén 
és  barátsággal  lenni  Velencze  iránt,  bár  nem  őszinte 
hajlamból.  De  1309-ben  ő,  mint  a  pápa  őszinte  híve,  s 
mint  a  pápával  szövetkezett  Anjouiak  legbuzgóbb 
ügynöke,  elvbeli  ellensége  lett  szükségkép  a  ghibel- 
lin  politikát  követett  velenczei  dózsénak.  S  nemcsak 
politikai  s  úgyszólván  elméleti  volt  az  idegenkedés. 
Családi  boszú  adott  éle>-séget  a  meghasonlásnak. 
Az  a  Tiepolo  Boemund,  ki  Velenczében  meg  akará 
dönteni  a  ghibellineket,  s  kit  Velencze  legyőzvén,  meg- 
foszta  családi  nevétől  és  becsületétől,  Brebiri  anyától 
született  :  Pál  bán  Tiepolo  Jakabnak,  a  Boemund  aty- 
jának adván  feleségül  leánytestvérét.  Családi  kötelékek 
bonyolitották  be  a  bánt  a  velenczei  zavarokba.  Végre 
abból,  hogy  a  bán  nemzetsége  az  egész  tengerparti 
Dalmátiának  kormányzója  legyen,  még  csak  az  egy 
Zára,  épen  a  legfontosabbik  város  hiányzott.  így  a  bo- 
szú, családi  érdek  nagyon  megegyezett  a  magyar  koro- 
nának és  a  pápai  széknek  teendő  ujabb  szolgálattal 
Zárának  visszaszerzésében  :  hogyan  ne  ragadta  volna 
meg  Brebiri  Pál  bán  a  kínálkozó  alkalmat,  melyet 
épen  kedve  szerinti  indokok  támogatának? 

Velencze  dozséja,  Gradenigo  Péter,  a  köztársaság- 
nak elkényszeredett  állapotjában  is  azonnal  erélyes  in- 
tézkedéseket tett  azon  város  visszaszerzésére,  melyben 
egy  nagyon  alkalmas  tengerészeti  állomást  veszített,  s 

mely  mint  ellenség,  legalkalmasabb  lehet  nyugtalaní- 
tani az  Adria  öblén  folyó  kereskedését.  Velencze  még 
most  nem  inditott,  ugylátszik,  hadsereget  Zára  visz- 
szafoglalására  :  repressaliákkal  akarta  visszaállásra 
kényszeritni.  Már  június  közepén  panaszolja  Pál  bán  a 
pápának,  hogy  Velencze  hajós-serge  Zára  szigeteit 
igyekszik  elfoglalni. ')  Zára  tengeren  nem  szállhatott 
szembe  a  köztársaság  hajóhadával  :  Pál  bán  131  lik 
június  16-án  kéri  annálfogva  a  pápát,  tiltsa  el  Velen- 
czét  ama  szigetek  háborgatásától.  —  Azonban  már  ek- 
kor váratlan  fordulatot  nyert  volt  Velencze  ügye  a  pá- 
pai udvarnál.  Ugyancsak  júniusban,  még  pedig  15-én 
megérkezett  s  kihirdettetett  a  Rialtón  és  a  Szent-Már- 
kon  az  az  örvendetes  hir,  hogy  a  köztársaság  fegyver- 
szünetet kötött  a  szentszékkel.  Velencze  százezer  üo- 
renczi  arany  lefizetésére  kötelezte  magát ,  melynek 
felét  még  azon  évben  Avignonba  szolgáltatja.  A  pápa, 
bár  nem  menté  föl  a  köztársaságot  az  egész  egyházi 
átok  alól;  de  közlekedésének  és  kereskedelmének  en- 
gedményeket tőn  —  azaz  enyhité  az  átok  legsujtolóbb 
részét.  Velencze  kiengesztelődésére  k'tségkivül  befo- 
lyással volt  Zára  elpártolása  is,  melyet  a  velenczei  ta- 
nács nagy  veszteségnek  tekintett.  Mindamellett,  hogy 
a  pápának  igért  tetemes  összeget  is  kölcsön  utján  kel- 
lett fölvennie,  a  mi  pedig  nagy  bajjal  sikerült,  július- 
ban uj  kölcsön  fölvétele  határoztatik  el  a  Zára  elleni 
vállalat  erélyesb  folytatására.  2)  A  pápa,  ha  fölkérte 
is  Velenczét  Zára  birtokainak  bántatlanul  hagyására, 


l)  Tör.  tár  IX.  10  1. 
*)  Romanin  III.  k.  87. 

a  most  már  félig  barátságos  intésnek  foganatja  nem 
volt.  Zára  védte  ugyan  magát,  s  védte  a  bán  is;  mert 
ámbár  személyesen  nem  ment  Zára  alá  ,  talán  aggság 
vagy  gyöngélkedés  gátolván  ,  de  legidősb  fiát,  Brebiri 
Mladen  grófot,  ki  még  apja  életében  viselte,  mint  örö- 
kös, apja  czimeit,  odarendelte  Zára  oltalmára. ')  Ve- 
lencze  azonban  ott  folytatta  a  harczot, a  hol  a  bán  nem 
védhette  Zárát  :  szigetein  és  kereskedő  hajólban. 

A  magyar  király  Róbert  Károly  még  júliusban  fu- 
tárt indít  Velenczébe  egy  levéllel,  melyben  inti  a  köz- 
társaságot, hagyjon  föl  Zára  súlyos  károsításával;  ne 
bántsa  azon  város  polgárait  személyükben  és  vagyo- 
núkban, mely  jog  szerint  a  magyar  koronához  tarto- 
zik.2) Abban,  hogy  a  futár  választ  sem  várva  távozott 
Velenczéből,  a  körtársaság  fenyegetést  láthatott  — 
mely  alkalmasint  ki  is  volt  fejezve  az  okmányban,  mely- 
nek egész  szövege  nem  ismeretes.  A  királynak  egy  má- 
sodik és  harmadik  üzenete  is  sikeretlen  maradt.  Min- 
denikben óvás  tétetik  Velencze  eljárása,  s  különösen 
Zára  szigeteinek  háborgatása  miatt.  Tudhatjuk  pedig, 
mily  gonosz  értelme  volt  abban  az  időben  a  háborga- 
tásnak. A  király  harmadik  leveléről  mondatik,  hogy 
abban  ő  megtorlásokkal  fenyegeti  a  köztársaságot,  a 
mi  legkönnyebben  a  velenczei  kereskedőkön  történhe- 
tett, kik  sűrűn  látogatták  a  magyar  területet  s  még  1310- 
ben,  a  köztársaság  excommunicatiójának  legroszabb 
évében  is,  István,  a  tótországi  bán  szabad  járáskelést 
■enged  a  velenczei  kereskedőknek n)  egész  Slavoniában. 


')  Tört.  tár  az  i.  h. 
*)  Katona  VIII.  230.  L 
*)  Tört.  tár.  az  i.  li. 

Velencze  is  válaszolt  nagy  későn  a  király  üzeneteire* 
A  dózse  azt  állitja,  hogy  Zára  Velencze  birtoka,  s  az 
volt  emberi  emlékezet  óta;  hivatkozik  a  IV-ik  Bélával 
1244-ben  kötött  szerződésre,  mely  a  várost  Velenczé- 
nek  adta.  A  magyar  királynak  csak  annyi  joga  volt  e 
városhoz  ama  szerződéshez  képest,  a  mennyiben  a  ki- 
kötő-jövedelmek bizonyos  része  őt  illeté.  Ezt  a  jogot 
elismerte  Velencze,  folyvást  fizetvén  ama  jövedelmek 
kétharmadát  a  magyar  királynak,  s  újabb  időben  Bre- 
biri  Pálnak,  a  tengermelléki  bánnak.  —  Zára  elpártol- 
ván, Velencze  ugy  tekinti,  mint  háládatlan  lázadót.  A 
záraiak,  irja  a  dózse,  Velencze  szelid  és  jótékony  kor- 
mánya alatt  nagyon  is  fölhíztak,  annyira,  hogy  a  kö- 
vérség miatt  elvesztették  eszöket,  midőn  elég  vakme- 
rők föllázadni  ellene.  De  reméli  a  dózse,  hogy  ha  ön- 
ként vissza  nem  térnek  az  engedelmességre,  majd 
meglakolnak  árulásukért  és  elbizakodásukért. 

Az  álnokság  meglephette  különösen  a  záraiakat  :  a 
köztudomású  ténynyel  szemben  egész  határozottsággal 
azt  állitja  a  dózse,  hogy  a  záraiak  a  nagy  jóllét  miatt 
pártoltak  el  Velenczétől!  —  Azonban  még  ily  válasz- 
szal  is  mily  soká  késett  ez!  —  Octoberben  küld  levelet 
s  novemberben  egy  követet  Róbert  Károly  udvarához. 
Más  szókkal  mindaddig,  mig  az  évszak  lehetővé  tette 
a  tengeri  működést,  fegyverrel  remélt  válaszolhatni,  s 
csak  akkor  állott  szóba ,  midőn  a  tél  néhány  hónapi 
szünetet  tőn  szükségessé.  A  meghiúsult  erőfeszítések 
után  szó-  és  Írásbeli  harczot  folytatott,  melytől  annál 
több  sikert  várt,  mivel  időközben  a  velenczei  ügyek 
jobbra  látszottak  fordulni. 

Velenczében   1311-ben,  még   auguetusban  meghal 

Oradenigo  Péter,  s  helyébe  Giorgi  Marint  választják 
dózsénak.  Nagyon  vallásos,  s  tán  épen  guelf  érzelmű 
agg  férfi  volt;  mert  megválasztatását  főleg  annak  kö- 
szöné,  hogy  a  velenczei  tanács  óhajtva  óhajtá  a  pápá- 
val való  teljes  kibékülést,  melyre  nézve  folyton  folyt 
az  alkudozás  az  avignoni  pápai  udvarnál.  Velencze  hát 
egy  ujabb  lépést  tett  a  kiengesztelődésre  ezen  az  ol- 
dalon. 

Az  uj  dózse  oly  kevéssé  akart  békülni  Zárával, 
mint  előde.  Zára  1311-ben  september  végén  lépést  tesz 
a  kiegyezésre,  levelet  küldvén  Velenczébe,  megkér- 
dezni, indithat-e  bizvást  egyezkedő  követet?  Jelenti 
Zára,  hogy  őszintén  kivánja  a  békességet;  de  egy  arbói 
polgárnak  Velenczébe  történt  halála  elijeszti  a  követ- 
küldéstől. Velencze  october  17-én  egy  inkább  boszantó, 
mint  engesztelődő  hangon  irt  levélben  felel  :  Velencze 
már  több  izben  küldött  Zárába  biztost  a  kiegyenlités 
eszközlésére,  de  hasztalan.  Azonban,  ha  igaz  lélekkel 
békülni  óhajtanak  a  záraiak, küldjék  bizvást  követeiket 
—  oly  bátorságban  lesznek,  mint  otthon.  Különben, 
igy  végzi  a  dózse,  jól  tudjuk ,  hogy  szavaitok  nem  ér- 
nek semmit.  Ravasz  szájatok  egyet  mond,  s  eszetek 
mást  gondol.  *) 


l)  Ezt  az  okmányt  Lucius  (Schwandt.  III. '319.  és  Katona 
VIII.  1.  242)  hibásan  teszik  1312-re.  Az  okmány  igy  kezdődik. 
,,Marinus  Georgio,  dei  gratia  Venetorum  atque  Croatiae  duxu 
stb.  Giorgi  Marin  dózse  1312-ben  júliusban  halt  meg:  s  igy 
1312.  oct.  17-én  nem  írhatott  levelet.  A  körülbelül  csak  11  hó- 
napig kormányzott  dózse,  mint  ilyen  csak  egy  oct.  17-ét  ért,  s 
az  az  1311-ik  volt.  Ha  1312-ben  Íratott  volna  az  okmány  Supe- 
rantius  (Soranzo)  dózse  nevével  kezdődik  vala. 

Állítják  történeti  műveink,  hogy  Zára  nem  őszintéi; 
kívánta  a  békét,  —  csak  időnyerés  tekintetéből.  Oly 
állítás,  melynek  alapjául  nem  szolgál  semminemű  hite- 
les okmány.  A  dózse  mondja  azt,  hogy  Zára  talán  nem 
őszintén  óhajt  békülni ,  még  pedig  azelőtt  mondja,  mi- 
előtt az  alkudozások  csak  elkezdődhettek  volna.  A  ke- 
vélység s  gyűlölet  fölkiáltása  foglaltatik  e  szóban, mely 
ha  bizonyít  valamit,  azt  bizonyítja,  hogy  Velencze  volt 
az,  mely  ha  békülni  akart  is,  maga  szándékozott  szabni 
föltételeket. 

Ha  nem  egy  szavaiban  is  boszút  lehelő  ellenség  le- 
velének betűiből,  hanem  a  viszonyok  összeségéből  in- 
dulunk ki,  azt  a  hypothesist  állithatjuk  föl,  hogy  Zára 
őszintén  és  komolyan  ki  akart  egyezni  Velenczével, 
habár  oly  föltételek  alatt,  melyeket  Velencze  vissza- 
utasított, s  ez  lehet  oka,  hogy  a  kiegyezés  meghiúsult. 
Semmi  ok  sincs  azt  hinnünk,  hogy  Zára  nem  óhajtott 
békülni. 

Az  1311-ik  év  őszén,  october  12-én  erősiti  meg 
Róbert  Károly  szabadalmait  —  egész  egy  hóval  azután, 
hogy  a  város  kísérletet  tőn  a  Velenczével  való  kibékü- 
lésre. Zára  visszanyeri  mindazokat  a  szabadalmakat, 
melyeket  még  III.  Béla  királytól  nyert  volt.  A  bánnak 
semmi  hatóság  nem  engedtetvén  a  város  beligazgatá- 
sába  s  az  igazságszolgáltatásba,  a  nép  a  maga  szokásai 
szerint  kormányozhatja  magát,  akár  kebeléből,  akár 
máshonnan,  de  maga  által  választott  rectorok  alatt. 
Semmi  olynemű  megszorítás,  mint  Velencze  alatt.  — 
A  magyar  király  se  hivatalnokokat,  se  helyőrséget  nem 
erőszakol  a  városra,  mint  a  velenczei  respublica.  — 
^Megjegyzendő,  hogy  a  gróf- választásról   nincs  szó  az 


A  BKEBIRI  GRÓFOK.  135 

okmányban.  A  záraiak  Brebiri  Pált  választván  grófjo- 
kul,  kinek  testvérei  fiai  voltak  grófok  a  többi  dalmátiai 
városokon,  ezúttal  nem  szándékoztak  a  gróf-választás 
kérdését  bántani.  Erdekükben  álla  minél  jobban  lekö- 
telezni magoknak  a  hatalmas  családot,  s  általa  egyszers- 
mind a  többi  dalmátiai  várossal  egyetértést  eszközölni. 
Mladen  bán  más  czimei  közt  találjuk  ezt  is:,, Zára  örö- 
kös grófja."  E  czimet  csak  1311-től  1313-ig  viselhette. 

Minél  több  őszinteséggel  akart  békülni  Zára,  mi- 
nél több  engedményt  tett,  s  minél  kevélyebben  köve- 
teié a  velenczei  tanács,  nagy  hihetőséggel,  a  föltétlen 
meghódolást,  a  szorongatott  város  annál  szilárdabb  el- 
lenállásra készülhetett. 

1311-ben  a  nyár  folytán  Velencze  nem  boldogul- 
hatván volt  dalmátiai  vazalljával,  1312-ben  a  legna- 
gyobb mérvű  erőfeszítéseket  tette  a  város  visszahódí- 
tására. 

Velencze  már  a  nevezett  év  márcziusának  2-án  uj 
kölcsönt  vesz  föl,  s  az  adó  egy  nemét  följebb  emeli,  ki- 
kötvén a  tanács,  hogy  mindezen  költség  kizárólag  a 
háború  folytatására  fordittassék.  Egy  második  kölcsönt 
ebben  az  évben  május  végén  vesz  föl  a  köztársaság. 
Egyszersmind  szárazi  sereget  is  küld  Zára  alá  Da-Malo 
Renier  vezérlete  alatt  A  hajóhad  parancsnokául  Gius- 
tignan  Bellettot  küldik,  testvérét  azon  Giustignan  Já- 
nosnak, kit  a  záraiak  föllázadásuk  alkalmával  börtönbe 
.vetettek,  s  folyvást  ott  tartottak.  ')  Zárát;  még  mindig 
polgárai  és  Mladen  bán  védelmezték.  A  velenczések 
működése  hasztalan  volt,    —    sőt  az  1312-iki   hadjárat 


')  Ronianin  III.  87.  88.  I. 

alatt  a  záraiak  vívnak  oly  diadalt,  melyre  mint  tenge- 
részek sokaik  büszkék  lehettek. 

Giustignan  admiral  számos  három-evezőseivel  már 
régóta  hasztalan  horgonyozott  Zára  azon  téres  kikötő- 
jében, mely  tőle  éjszakra  esik.  Mint  a  velenczei  króni- 
kák irják,  a  tengernagy  betegen  feküdt  az  admiral-hajón. 
A  három-evezősök  egymástól  jókora  távolságra  horgo- 
nyoztak a  széles  kikötőben.  Egy  este  felé,  viharos  idő- 
ben, a  záraiak  titkon  vakmerő  tettre  készülődnek.  A 
setét,  viharos  est  beállván,  az  ostromlottak  számos 
sajkával  kiindulnak  s  egyenesen  az  admiral-hajónak 
mennek.  Mielőtt  a  többi  három-evezős  észre  venné,  a 
záraiak  elfogják  a  nagy  hajót  a  benne  feküdt  admirál- 
lal  s  egy  másik  főemberrel  együtt.  A  szerencsétlen 
Giustignan  oda  került,  hol  testvére  volt  s  nemsokára  meg 
is  halt.  Némely  velenczei  krónika  szerint  a  záraiak  vé- 
gezték ki  barbár  módon,  más,  ugyancsak  velenczei  kró- 
nikás szerint  bánat  és  betegség  ölte  meg  '). 

Azonban  a  kis  diadal  —  mely  fényes  bizonysága, 
mily  gyakorlott  tengerészek  voltak  a  záraiak  a  vízi 
guerilla  harczban,  —  Zára  viszonyai  az  1312-iki  tava- 
szon roszabbra  fordultak.  Brebiri  Pálban,  egy  okos 
tanácsadót  s  hatalmas,  közeli  pártfogót  veszítettek,  kit 
fia  Mladen,  aligha  pótolhatott.  Brebiri  Pál  májusban 
hal  meg  elsiratatlanul  töténetirásunk  által. 

Némely  más  körülmény  is  Zára  ügyének  roszahbra 
fordultát  jelenté. 

1312-ben  még  tavasz  derekán  kibékül  Velencze 
Paduával,  s  ugyanazon  évben  július  3-án  meghalván 


J)  Schwandtner,  III.  322.  Romanin,  az  i.  h. 

Giorgi  Marin  dózse,  tíz  nap  múlva  egy  nagyon  erélyes 
és  jeles  kormányférfiu,  Soranzo  János  választatik  rneg 
helyette.  Első  gondja  volt  a  Zára  elleni  harcz  erélyes 
folytatása  és  boszúállás  Giustignan  elfogatásáért.  Da- 
Canal  Guido  lett  a  hajóhad  parancsnoka:  —  s  az  egész 
velenczei  nép  közül  minden  fegyverfogható  ember  ösz- 
szeiratván,  formaszerinti  sorozás  tartatik  sorshúzás  ut- 
ján. A  helyettesités  megengedtetett,  de  távollevők  is 
kötelezve  voltak  helyetteseket  állítni.  A  sereg  vezérlete 
Morosini  Teofilra  bizatott,  ki  a  sereggel  együtt  szep- 
temberben érkezhetett  rendeltetése  helyére1).  Látni 
ebből,  hogy  Velencze  becsület-  és  életkérdésnek  tekinté 
Zára  visszafoglalását  :  az  azon  időben  oly  szokatlan 
sorozás  végső  erőfeszítésnek  tekinthető.  Velencze  dó- 
zséjának  ily  harczias  föllépése  a  megszólalásig  híven 
festi  hangulatát  :  ily  harczias  állásban  mást  nem  köve- 
telhetett Zárától,  mint  föltétlen  meghódolást.  Zára  ily 
módon  annál  elszántabb  ellenállásra  volt  kényszerítve 
s  valóban  Zára  és  Mladen  bán  meghiusiták  a  hatal- 
mas Velenczének  mind  szárazi  mind  tengeri  támadásait, 
—  mig  a  téli  évszak  visszavonulásra  kényszeríté. 

Következett  az  ostrom  harmadik  éve.  Soranzo  dózse 
azon  kivül,  hogy  a  tengeri  és  szárazi  erő  előkészítésén 
fáradott,  külföldi  katonaságot  vőn  zsoldjába  a  köztársa- 
ság megviselt  pénzerejének  nem  kis  megerőltetésével. 

1312-ről  131o-ra  való  télen  egy  Dalmasio  de  Ba- 
noli  nevű  lovag  ajánlá  föl  szolgálatait.  Alig  lehet 
tökéletesebb  példányát  találni  nála  azon  kalandoroknak, 
kiket  Olaszországban  condottiereknek  neveztek.  Gyak- 


*)  Romanin.  III.  90. 

ran  cseréltek  urat,  s  ahhoz  állottak,  a  ki  több  zsoldot 
igért.  Ily  megvásárolható  lovag  volt  Dalmasio.  A  Fer- 
rara  miatti  harczban  a  nápolyi  királyt  szolgálta,  8  nem- 
csak hogy  harczolt  Velencze  ellen,  hanem  épen  ő  volt 
az,  kitől  a  köztársaság  a  legérzékenyebb  vereséget  szen- 
vedte. S  ime  egy  pár  év  múlva  ugyanaz  a  condottier 
szivesen  áll  Velencze  szolgálatába,  s  ugyanaz  a  Velen- 
cze készséggel  veszi  meg  őt  és  csapatját  drága  pénzen. 
Ez  a  csapat  ezer  hosszú  lándzsás  gyalog,  ezer  lovas  és 
ezer  ostromgépész  volt.  Zsoldosai  úgy  nevezett  cata- 
lánok,  habár  nagy  része  nem  látta  Cataloniát.  Először 
a  nápolyi  Anjouiak  idejében  jelennek  meg  cataloniai  és 
arragoniai  zsoldosok  Olaszországban.  Később  minden 
másféle  idegen  nemzet  is  vegyült  közéjök;  de  a  zsoldo- 
sokon rajta  maradt  a  catalan  név.  Ily  gyülevész  lehe- 
tett Dalmasio  catalan-serege,  s  maga  is  a  Balear-szige- 
tek  egyikén  született.  A  zsold  tetemes  volt.  Velencze 
minden  catalánnak  nyolcz  arany  havi  bért  adott  —  s 
ezek  három  három  havi  szolgálatra  kötelezek  magokat. 
Velencze  remélte,  ennyi  idő  elég  lesz  rá,  hogy  eme 
gyakorlott  sereg,  mely  az  ő  hadait  tönkre  birta  verni 
Ferrára  alatt,  Zárát  visszaszerezze. 

Ha  előbb  nem,  májusban  mindenesetre  Zára  alatt 
volt  már  az  ostromló  had.  Delfino  Bálduin  vezérlé  a  ti- 
zenöt nagy  s  sok  kisebb  gályából  alkotott  hajós  és  ki- 
szállítandó szárazi  sereget,  mely  velenczésekből  állott, 
míg  Dalmasio  seregével  kizárólag  a  szárazi  részen  volt 
folytatandó  a  működést. 

A  partra-szállás  nem  gátoltatott  meg.  Dalmasio  és 
a  velenczések  a  város  közelében  árkokkal  és  kerítéssel 
keményen  erődített  tábort  ütének,  midőn  Mladen  bán 

tetemes  -ereggel  szintén  a  város  alá  érkezett.  Oly  mó- 
don választá  ki  táborhelyét,  hogy  mind  a  város  kapu- 
jától, mind  a  velenczei  tábortól  egyenlő  távolságra, 
mintegy  ezer  lépésre  legyen.  így  közelről  szemmel  tart- 
ható az  ellenséget,  s  nyitva  a  szárazi  közlekedést  a 
város  számára.  —  Mintegy  három  hónapig  nem  történt 
derék  Összecsapás.  A  vt  lenézések  szárazon  nyilván  nem 
mertek  nagy  harczba  bocsátkozni  a  bán  seregével, 
melyben  egyfelől  a  horvátországi  nemesek  hadai,  más- 
felől német  zsoldosok  v  dtak.  Az  egykorú  és  épen  dal- 
matiai  Madius  említi  a  „teutonicus"-okat.  Ily  név  alatt 
említik  gyakran  azon  korbeli  okmányaink  a  hazánkba 
telepített  német  lovagokat,  mint  pl.  a  szepesi  szászo- 
kat. De  akár  zsoldos  akár  szolgálni  kötelezett  dan- 
dár volt  ez,  azt  kell  hinnünk,  a  király  küldé  a 
bán  mellé.  —  Azonban  Mladen  bán  sem  bocsátkozott 
nagy  ütközetekbe  az  idegen  zsoldosokkal.  Ha  teljesen 
elfoglalhatta  volna  is  Dalmasio  megerősitett  táborát,  a 
győzelem  koránt  sem  lett  volna  döntő.  A  hajóhad  ellen 
nem  működhetett,  sőt  a  szárazi  had  is  erre  menekül- 
hetvén, megsemmisíthető  nem  volt,  s  így  Zára  sem  fel- 
menthető. . 

Már  három  hónap  óta  unatkoztak  a  sergek  Zára 
alatt,  s  ekkor  egy  új  kísérlet  történik  a  Velenczével 
való  kibékülésre. 

Augusztusiján  Mladen  bán  maga  küld  békejavas- 
lati pontokat  Velenczébe  a  záraink  nevében,  mint 
a  velenczei  levéltúr  adataiból  a  velenczei  történetírók 
mendják,  —  s  Mladen  bán  tanácelá,  hogy  a  zá- 
raiak  egyezzzenek  ki  Velenczével.  Velencze  nem  fo- 
gadá    ugyan    el    a    békepontokat,    melyek    ismeretié- 


140  A  BREBEEtl  GRÓFOK. 

nek  előttünk,  s  más  föltételeket  szabott;  de  fölhatal- 
mazd vezéreit  és  kormánybiztosát,  hogy  belátásuk  sze- 
rint cselekedjenek.  Velencze  válasza  augusztus  28-án 
kelt.  S  mit  tőn  most  Mladen  bán,  midőn  úgy  látszott, 
hogy  a  békekötés  müve  legjobb  folyamatban  van?  — 
Elmondom  az  eseményeket  a  krónikaírók  előadása  sze- 
rint, az  indokolást  végül  hagyván. 

A  bánnak  értésére  esett,  hogy  Dalmasio  catalánjai 
zúgolódnak  Velencze  ellen,  s  tudta,  hogy  az  ingadozó 
hűségű  nép  zúgása  már  fél  elpártolás.  A  három  hó- 
nap, melyre  Dalmasio  bérelve  volt,  már  letelt.  A  köz- 
társaság még  csak  egy  hóra  akarta  szerződtetni,  még 
pedig  az  előbbi  zsoldnak  csak  felét  igérte.  Tudta  a  bölcs 
tanács,  hogy  a  zsoldos  nép  velenczei  hajók  nélkül  oda 
nem  hagyhatja  állomását  —  s  azért  majd  megelégszik 
kénytelenségből  a  leszállított  zsolddal  is.  Mladen  meg- 
értvén, hogy  a  velenczei  vezérek  föl  vannak  hatalmazva 
az  alkudozásra,  Dalmasióval  találkozást  tartott,  szín- 
lelvén, mintha  Zára  föladásának  föltételeiről  értekez- 
nének. Pedig  merőben  egyéb  volt,  a  mit  tervezének  :  a 
velenczei  tábort  akarák  közös  erővel  megsemmisíteni. 
Ennek  díjában  Mladen  ötezer  aranyat  adott  át  Dalma- 
siónak;  a  szerződés  másik  pontjában  Mladen  bán  igéri, 
hogy  Dalmasiót  be  fogja  bocsátni  Zárába  zsoldosai- 
val együtt.  Dalmasio  a  városnak  kapitányává  lesz,  s 
évenkint  ezer  aranyat  kap  attól,  ezenkivül  elegendő 
gabonát,  bort  és  olajat.  A  szerződés  nem  mondja  ugyan, 
de  kitűnik  későbbi  kikötésekből,  hogy  Mladen  megma- 
radt Zára  grófjának,  s  így  Dalmasio  mintegy  az  ő  ne- 
vében volt  kormányzandó  és  oltalmazandó  a  várost. 
Kikötik  továbbá,  hogy  Dalmasio  mikor  tetszik  oda- 

hagyhatja  a  várost,  s  ebben  az  esetben  a  bán  ingyen 
szállittatja  őt,  katonáit  és  lovait  nápolyi  terűiéire,  vagy 
a  hová  menni  akar. 

Miután  a  szerződésre  mindkét  fel  megesküdött, 
Dalmasio  visszatért  a  velenczei  táborba,  boszankodást 
színlelvén  azon,  hogy  az  állítólag  Zára  föladására  foly- 
tatott alku  nem  sikerült.  Dalmasio  azonnal  intézkedé- 
seket tett,  mintha  másnapra  ostromot  akarna  vinni  a 
város  ellen,  s  csak  főembereit  avatta  be  terveibe.  De 
az  ostromló  sereg  velenczei  része  még  az  nap  értesül- 
vén a  titokban  forralt  cselszövényről,  következő  éjjel 
odahagyta  mindenestől  a  tábort  s  hajóira  menekült.  A 
visszavonulás  teljes  megszaladás  volt;  —  mert  a  hajó- 
had sem  maradt  a  város  alatt,  hanem  nagy  sietséggel 
vitorlázott  el. 

Zára  lakosai  nem  láthattak  kedves  vendégeket  a 
zsoldosokban  falaik  közt.  A  helyőrség  tartása  volt 
egyik  legnagyobb  panaszok  Vellencze  ellen  korábban 
is.  —  Nem  is  sokáig  maradtak  acatalánok  uralma  alatt. 
Három  hét  múlva,  szeptember  23-kán,  Zára  ismét  Ve- 
lenczének  adja  meg  magát.  A  föltételek  olyanok,  hogy 
ha  Velencze  nem  a  megszaladott,  hanem  a  győztes  fél 
lett  volna  is,  kevéssel  szabott  volna  súlyosabbakat. 
Csak  egy-két  pontban  enyhébbek  az  1244-kieknél.  Hi- 
bás fölfogás  ennélfogva,  a  mit  Katonánál  is  olvasunk, 
mintha  az  új  szerződés  által  a  záraiak  nyertek  —  még 
pedig  „sokat  nyertek"  volna.  A  szerződés,  melyet  Ka- 
tona nem  ismert,  ily  viszonyt  mutat  fel: 

Most  nem  Velencze  küld  ugyan  grófot  a  városba, 
de  teljesen  szabadválasztási  jogát  sem  nyeri  ez  vissza; 
mert  ki  van  kötve,  hogy  csak  valamelyik  velenczei  pat- 

ricius  család  tagja  választható  meg.  Ezúttal  is  maga 
Velencze  nevez  meg  három  egyént  abbó!  az  •  sztályból, 
kik  közül  egyiket  ideiglcn  megválaszthatják.  A  gróf 
csak  nagy  bűnökben  itél,  —  kisebbekben  a  városnak 
tetszés  szerint  választott  birái  döntenek;  de  csak  a  ve- 
lenczei  büntető  törvények  szerint.  A  szerződésben  nincs 
kikötve  ez  úttal,  hogy  velenczei  helyőrség  tanyázzék  a 
város  falai  közt;  de  meg  van  újítva  az  a  pont,  mely 
szerint  a  város  erődítvényein  nem  építhetnek  semmit 
a  velenczei  tanács  engedelme  nélkül.  Minden  zárai  fér- 
fiu,  a  tizennégy  évesen  kezdve,  hűséget  esküszik  a  ve- 
lenczei dózsénak  és  utódainak,  s  ezen  eskü  minden  tíz 
évben  meg  fog  újíttatni.  Küldjön  Zára  ünnepélyes  kö- 
vetséget Velenczébe,  melynek  tagjai,  a  dózsét  megillető 
tisztelettel,  azaz  fölemelt  palásttal,  meghajolva,  kérje- 
nek kegyelmet  és  bocsánatot.  Nem  lényeges  különbség, 
hogy  1244-ben  kilenczven,  most  pedig  csak  hat  zárai 
polgár  kényszeríttetik  a  városnak  ezen  megalázkodási 
komédiáját  eljátszani.  Zára  a  minden  két  évben  újra 
választandó  velenczei  grófnak  két  ezer  font  évi  fizetést 
ád,  s  ezenkívül  minden  márcziusban  három  ezer  nyest 
bőrt,  vagy  a  megfelelő  arany- értéket  szolgáltatja  Velen- 
czébe. Midőn  utóbbi  serget  küld,  Zára  tartozik  ötszáz 
fegyverest  adni  hozzá,  és  egy  nagy  hajót,  melyek  azon- 
ban Raguza  vonalánál  messzebb  menni  nem  tartoznak. 
Zárának  Velencze  visszaadja  a  háború  alatt  elfoglalt 
szigeteit,  valamint  a  város  polgárainak,  Velenczében, 
Arbo  és  Veglia  szigetén  letartóztatott  árúit. 

Lényeges  még  megemlítnünk  a  szerződés  két  pont- 
ját, mely  szerint  a  magyar  király  joga  ezutánra  is,  mint 
a  háború  előtt,  fentartatik,  valamint  épségben  hagyat- 

nak  a  Mladen  bánnal  ezen  háború  folytában  kötött 
szerződései  a  városnak.  Végűi  eszközöljék  ki  a  zá- 
raiak,  hogy  Mladen  bán  lemondjon  a  ,, zárai  gróf" 
czímről,  melyet  visel  '). 

Dalmasio  maga  is  el  vágyott  menni  a  városból.  Al- 
kalmasint egyezése  volt  már  a  nápolyi  királylyal;  mert 
velenczei  hajókon  Apuliába  szállittatott.  Nemsokára 
catalánjaival  együtt  ő  szállja  meg  Ferrárát  Róbert  ki- 
rály részére,  míg  1317-ben  Ferrára  fellázadván  a  zsol- 
dosok  rakonczátlansága  miatt,  kiűzi  őket  falai   közül. 

Mladen  bán  1314.  vagy  legalább  testvére,  Pál,  ki- 
neveztetik Velencze  tiszteletbeli  polgárává. 

A  viszonyok  egész  összesége  azt  mutatja,  hogy  Bre- 
biri  Mladen  bán  volt  legállandóbb  és  kitartóbb  védel- 
mezője a  grófsága  alá  pártolt  városnak,  s  Zára,  hajlan- 
dóbb lehetett  a  kibékülésre,  mint  ő. 

Az  ostromá'lapot  senkinek  sem  \olt  oly  alkalmat- 
lan, mint  Zárának.  Három  egész  nyár  hadjárata  bizo- 
nyitá,  hogy  Velencze  legnagyobb  erőfeszítései  sem 
képesek  fegyverrel  bevenni  a  tengeri  várost;  de  három 
egész  nyár  tapasztalása  mutatá,  hogy  Zára  és  a  bán 
tengeri  ereje  nem  elegendő,  nemhogy  Velencze  teljes 
visszaverésére,  hanem  az  ostromzár  föl!  ontására  sem: 
legfeljebb  egyegy  kalóz  kirándulás  sikerülhetett.  Pál 
bán  még  az  első  nyáron  bevallja  Zárának  tehetlen^égét 
a  tengeren;  mert  a  pápát  kéri,  hogy  tekintélyével  pó- 
tolja, ha  lehet,  egy  erős  flotta  hiányát.  Zára  büszkesége 
'  ki  volt  elégítve  azzal,  hogy  a  világ  első  rendű  tengeri 
hatalma  nem  bír  vele;  de  három  nyáron  át  ostrom  alatt 

lenni,  s  a  következő  nyarakra  sem  várni  kedvezőbb  ál- 
lapotot, csüggesztő  és  végső  tönkrejutással  ijesztő  gon- 
dolat volt.  A  városnak  minden  szigete  el  volt  kobozva, 
a  jövedelmes  tengeri  keresettől  merőben  elzárva,  künn 
forgatott  vagyona  letartóztatva  vagy  kirabolva.  A  vá- 
ros népének  egy  tetemes  része  koldus  botra  jutott 
szükségkép.  —  Hinnünk  kell,  hogy  már  az  első  nyár 
lehangolta  Zárát. 

Eleste  csak  attól  függött,  mily  hosszasan  lesz  képes 
kitűrni  Velencze,  nemis  a  tulajdonképi  és  véres  ostro- 
mokban, hanem  csak  az  ostromzár  szigorú  fenntartásá- 
ban. Azonban  Velencze  három  évi  kitürése  és  az  alku- 
dozásokban váltig  követelődző  és  mitsem  engedő  ma- 
gatartása bizonyiták,  hogy  a  köztársaság  érzi  előnyét, 
s  nem  egyhamar  fog  kifáradni.  Zárát  semmi  egyéb  meg 
nem  mentheté,  mint  egy  Velencze  elleni  tengeri  és 
szárazi  diversio.  De  ennek  eshetőségére  is  mind  jobban 
enyészőben  volt  a  remény.  Velencze,  mint  mondám, 
Zára  elpártolása  után  csakhamar  fegyverszünetet  kö- 
tött volt  a  pápával,  s  némileg  barátságosan  folytatta 
vele  az  alkudozást.  Még  1312-ben  a  dolog  kiegyenlitve 
nem  volt;  kérdés  maradt,  lefizeti-e  Velencze  a  pápának 
igért  százezer  aranyat;  és  az  excommunicatio  alól  sem 
volt  még  teljesen  föloldva.  1313-ban  ezekre  nézve  sem 
maradt  fenn  némi  reményt  engedő  bizonytalanság. 
Azon  év  marcziusának  26-án  érkezett  meg  Velenczébe 
az  örvendetes  tudósítás,  hogy  a  köztársaság  föl  van 
mentve  teljesen  az  egyházi  átok  alól, miután  a  százezer 
aranyat  lefizette  a  pápának.  A  kibékülés  meg  volt  Ró- 
berttel, a  nápolyi  királylyal  is,  miután  kielégítésére 
Ferrárát  neki  ajándékozták,  melyet  mint  emlitém,  ca- 

talán  bérenczei  szállották  meg  későbben.  Ennélfogva 
Zára  az  egész  1313-ki  nyarat  anélkül  állotta  ki,  hogy 
kívülről  valami  bonyodalmat  várhatott  volna,  mely  a 
veíenczei  hajós-serget  elvonja  falai  alól.  Egyszersmind 
világos  lőn,  hogy  Velencze  külső  viszonyainak  megszi- 
lárdultával a  negyedik  nyáron  is  folytatandja,  a  mibe 
három  éven  át  bele  nem  fáradott. 

A  záraiakban  a  lelket  eddig  is  a  megsértett  önérzet 
tartotta  fenn.  Ha  már  az  első  nyár  végén  vissza  akar- 
tak állani  Velenczéhez  kedvező  föltételek  alatt  :  a  har- 
madik nyár  valószínűen  hajlandókká  tette  keményebb 
föltételek  elfogadására  is,  mint  a  minőket  óhajtottak. 

A  magyar  királynak  tisztán  kellett  látnia  a  helyzet 
ama  főpontját,  melyet  fentebb  kiemeltem,  8  mely  sze- 
rint Zárának  hajókra, nem  pedig  szárazi  bandériumokra 
van  szüksége.  Miért  küldött  volna  oda  több  csapatot, 
mint  a  mennyi  szorosan  s  csak  épen  annyira  elegendő, 
hogy  Zára  helyőrségét  szaporítsa,  s  a  Velenczések  szá- 
razi expeditióját  sikeretlenné  tegye?  Minél  nagyobb 
serget  küld  oda,  eme  szükségesen  felül,  annál  helytele- 
nebbül  cselekszik  vala,  s  annál  kevesebb  ideig  győzi 
kitartani.  Az  ily  állandó  hadviselés  nem  volt  lehetsé- 
ges csupa  fölkelő  sereggel.  Hónapokra  bérlett  zsoldo- 
sok is  kellettek  hozzá,  s  mindenesetre  tetemes  pénz- 
összeg. Károly  eleget  tett,  ha  Velencze  szárazi  sere- 
gének arányai  szerint  küld  Zára  alá  segitséget,  s  a 
bánra  bizza  az  ügyet,  kinek  személyes  érdekében  áll  a 
varos  megtartása.  A  király  nem  akará  koczkára  tenni 
a  többi  dalmát  várost  is  ,  melyek  ellen  Velencze  a 
háború  három  éve  alatt  nem  lépett  föl  fegyveresen. 
Különben  is   1313  tavaszán    Károly  külföldi    pártja, 

a  pápa  é*  Károly  testvére  a  nápolyi  király  kibékültek 
Velenczével.  —  Nagy  mérvű  háború  a  köztársasággal 
eszébe  sem  juthatott  most  a  királynak.  A  harcz  csupán 
Zára  körül  volt  localizálva,  s  itt  is  nem  győzelmes  har- 
czoktól  függött  a  siker,  hanem  a  kérdés  az  volt,  ki  birja 
tovább  kitartani  :  Velencze  a  tengeren,  vagy  a  király  a 
szárazon?  Úgyszólván  egymáshoz  sem  férhetett  a  két 
harczoló  fél  a  két  különböző  elemen.  —  Hova  tovább 
a  Velenczével  való  ujjhúzás  mind  hasztalanabbnak  tűn- 
hetett föl  a  király  előtt  :  ő  volt  ugyan  ,,intra  do- 
mínium," de  oly  tengeri  városban,  mely  a  tenger- 
felől  nem  mozoghatván,  legkisebb  hasznát  sem  vehette. 
—  Nagy  Lajos  korában  tűnt  ki  csak,  mi  kell  arra,  hogy 
Velencze  lemondjon  Záráról :  egyfelől  egy  sikeres  nagy 
szárazi  hadjárat  Olaszországban,  másfelől  tengeri 
hatalmak  szövetsége.  Most  se  Magyarország  belső  és 
északi  viszonyai,  se  Olaszország  állapotja,  se  Genua 
semlegessége  nem  javasiák  a  nagy  vállalatot.  Bármeny- 
nyire sajnálta  tehát  a  király,  hogy  az  önkényt  kezébe 
hullott  nyeremény  veszendőbe  megy,  be  kellett  látnia, 
hogy  újra  ki  kell  azt  bocsátnia,  ha  csak  nem  akarja 
csodás  véletlen  esetekre  épitni  számitását.  Föltehetjük 
a  királyról,  kit  a  történet  mélybelátásu  korraányférfiú- 
nak  bizonyít,  hogy  a  Zára  körül  történteket  a  Brebiri 
család  magán  vállalatának  tekinté,  melyet  némileg 
maga  is  támogat ,  de  érette  minél  kevesebbet  akar 
koczkáztatni,  s  hogy  nem  volt  vigasztalhatatlan  Zára 
elvesztésén. 

Zára  ügyében  tán  maga  Velencze  sem  volt  harczia- 
sabb,  mint  a  Brebiriek.  Ok  hóditák  vissza  Boszniát  tíz 
évvel  azelőtt  a  magyar  koronának;  ők  tárták  össze  a 


A  BREBIEI  GRÓFOK.  147 

zavaros  időben  Dalinatiát,  s  most  a  hiányzott  főváros- 
sal egészítik  vala  ki  ezt.  Uj  hálára  kötelezik  vala  Ró- 
bert Károlyt,  kinek  trónra  jutását  senki  sem  mozditá 
elő  oly  mértékben,  mint  ők;  s  más  felől  a  család  ható- 
sága egy  kikerekitett  egész  fejedelemségre  terjed  vala 
ki.  Csodálatos,  hogy  történetírásunk,  ugyanazon  lapon, 
a  hol  elmondja,  hogy  Míaden  bán  volt  az,  ki  három 
nyár  folytában  a  Veiencze  elleni  védelem  fősúlyát  vi- 
selte, —  hogy  ez  a  Mladen  bán  lanyhán  védelmezte 
Zárát! 

Nem  volna  meglepő,  ha  maga  belátván  törekvései- 
nek hiú  voltát,  1313-ban  augusztusban,  Zárát  önkényt 
Veiencze  kezébe  szolgáltatja,  és  a  király  régi  jogának 
fenntartásával  maga  számára  is  kivan  valamit  kárpót- 
lásul. Ilyesre  mutatna  az,  hogy  maga  kivánt,  mint  lát- 
tuk, alkudozni  Velenczével  a  záraiakkal  együtt,  vagy 
nevökben. 

De  Mladen  részéről  őszinte  nem  volt  a  beke-haj- 
lam.  Meggyőz  erről  az  időszám.  Veiencze  augusztus 
28-án  irja  meg  az  elébe  terjesztett  zárai  föltételekre  a 
választ.  Vegyük  hozzá  az  időt,  mit  az  okmány  átszállí- 
tása és  az  ahhoz  képest  való  intézkedés  kivánt,  s  meg 
fog  lepni,  hogy  már  augusztus  31-én  Dalmasio  és 
Mladen  bán  esküvel  is  megpecsételték  a  velenczei  had 
ellen  forralt  véres  cselszövényt.  Annyi  bizonyos,  hogy 
már  september  elsején  a  programm  végrehajtására  min- 
den készen  volt,  s  csak  a  velenczések  gyors  eltávozása 
hiusitá  meg  egy  részét.  A  legnagyobb  valószínűség 
szól  tehát  a  mellett,  hogy  a  két  ravasz  ember  terve 
már  készen  volt  azalatt,  míg  egyikök,  Mladen,  békeföl- 
tételeket küldött  Velenczébe.  —  Összevág  ezzel  a  zá- 

raiak  béke-hajlama.  Velencze  most  már  csakugyan  kész 
egyezkedni  Zárával;  mert  megbizza  vezéreit  az  alku- 
dozással. Ha  a  bán  kevély  föltételeket  szab,  ezt  nem 
nyeri  vala  ki  Velenczétől;  de  engedékenyebb  sem  le- 
hetett, mint  a  záraiak,  kik  nem  irták  volna  alá  a  fölté- 
teleket, habár  a  záraiak  elég  engedékenyekké  váltaké 

A  bánnak  pedig  nagyon  valószínűen ,  egyéb  nem 
kellett,  mint  hogy  alkalmat  nyerjen  háboritlanul  sze- 
mélyesen találkozni  és  értekezni  Dalmasióval,  a  már 
előkészített  terv  kivitelére. 

Mind  a  velenczések,  mind  a  záraiak  azt  hihették, 
hogy  most  már  a  békés  kiegyenlítéshez  közelebb  van- 
nak, mint  bármikor  a  három  év  folyamában.  De  Mla- 
den  bán  most  sem  akarta  föladni  Zárát.  —  Azok,  kik 
állítják,  hogy  Velenczének  elárulta,  nem  fejtik  meg, 
miért  akarta  hát  Dalmasióval  kezet  fogva  megsemmi- 
sitni  a  velenczei  seriét.  —  Az  összeesküvés  nem  lehe- 
tett  szemfényvesztés ;  mert  a  dózse  azon  Lelio  nevű 
egyént,  ki  a  velenczeiek  elleni  összeesküvést  elég  ko- 
rán elárulta,  fényes  hivatallal  jutalmazd. ')  így  azt  sem 
tehetjük  föl,  hogy  Mladen  titkos  egyetértésben  volt 
Velenczével,  s  csak  azért  adá  előbb  egy  harmadik  kézbe 
a  várost  nehogy  a  magyar  király  udvaránál  szembe- 
tűnő árulással  legyen  vádolható. 

Mi  volt  hát  czélja  Mladennek  a  Dalmasióval  kötött 
szerződésben?  Mindenekelőtt  egy  boszuló  C3apás  Ve- 
lencze ellen,  s  aztán  a  városnak  saját  polgárai  akaratja 
ellen  való  megtartása.  Ellátta  a  várost  helyőrséggel, 
anélkül,  hogy  maga  az  előre  lefizetett  ötezer  aranyon 


')  Romanin  az  i.  h. 

kivül  több  terhet  vett  volna  magára.  Az  élelmezés  s 
legalább  egy  részben  a  fizetés  a  városra  nehézkedett. 
Azon  évre  nyugton  alhatott  volna  a  bán  Zára  miatt, 
—  nemcsak  mivel  kész  állandó  sereg  volt  a  városban, 
hanem  mivel  egyszersmind  Velencze  rá  nem  ért  az  el- 
vesztett csapat  helyeit  ujat  teremteni  ki. 

Fölfogásom  szerint  tehát,  mely  legjobban  kiigazit 
az  eddig  érthetlen  adatok  tömkelegéből, előbb  hihetjük, 
hogy  Zára  maga  adta  el  magát  Velenczének,  mint  Mla- 
den  bán,  hogy  egy  palástot,  egy  hiú  czimet  nyerjen 
érte  cserében.  Velenczei  patriciussá  lenni  oly  kitünte- 
tés volt, melyre  uralkodók  is  vágytak;  de  nem  járt  vele 
semmi  oly  haszon  vagy  jog,  mely  fölért  volna  Zára  me- 
gyéjének grófságával,  mely  czimnek  is  elég  tisztessé- 
ges, kivált  miután  ez  följogositá  vala  a  Brebirieket, 
hogy  az  összes  daliuatiai  városok  grófjaivá  legyenek 
valóban  is.  —  Hogy  miért  nyerhette  cserében  a  bán  a 
velenczei  nemes  puszta  czimét,  ha  csakugyan  ezt 
nyerte,  mi  okmányilag  bebizonyítva  nincs ,  a  fenntebb 
irt  szerződés  egyik  pontja  fölvilágosit.  Még  Dalmasio 
Zárában  tartózkodása  alatt  is  viselte  a  bán  a  zárai  gróf 
czimet,  s  erről  le  sem  akart  mondani.  Ezért  áll  a  szer- 
ződésben, hogy  a  zárai  polgárok  ügyekezzenek  k  esz- 
közölni, hogy  a  bán  lemondjon  e  czimről.  Hihető,  hogy 
ezt  máskép  ki  nem  birták  eszközölni,  mint  hogyha  Ve- 
lencze őt  tiszteletbeli  nemesei  közé  igtatja. 

Bármit  hibázott  Mladen  Zára  elvesztenek  vég  ka- 
tastrophájában,  előbb  jóvátehető  volt,  mint  az  a  ferde 
helyzet,  melybe  az  ostrom  ily  soká  tartása  juttatá; 
mert  a  főhiba  nem  az  volt, hogy  Zára  igen  hamar  elve- 
szett, hanem  az,  hogy  jóval  korábban  föl  nem  adatott. 

Az  ostrom  ily  hosszú  folyása  megrontá  a  magyar  ko- 
rona viszonyait  az  alatta  volt  dalmatiai  városokkaL 
Szükségkép  súrlódásnak  kellett  előállania. 

A  hadi  állapot,  melyben  Velencze  volt  a  koronával, 
nagyon  határozott  kérdést  intézett  a  többi  dalmatiai 
városokhoz  :  Spalatóhoz,  Trauhoz,  Sebenicóhoz  stb. 
egészen  a  magyar  királyt  akarják-e  szolgálni,  s  Velen- 
czét  ellenségnek  tekinteni?  Ama  várorok  -oedio;  soha- 
sem  szerették  a  kereken  formulázott  kérdéseket  s  leg- 
kevesbbé  az  olyat,  mely  végső  szakasztást  követelt 
akár  a  szárazi,  akár  a  tengeri  szomszéd  hatalommal. 
Egyiktől  szigeteiket,  kereskedésöket,  másiktól  szárazi 
birtokaikat  s  szárazi  közlekedésöket  félthették.  Mikor 
Velencze  alatt  voltak,  a  mint  már  emlitém,  valami  adót 
meg  nem  szűntek  fizetni  a  magyar  királynak;  midőn  a 
magyar  felsőség  alatt  éltek,  melyet  jobban  szerettek, 
külön  kereskedelmi  szerződések,  s  némi  velenczei  be- 
folyás megtürése  által  kötelezték  le  magoknak  a  ten- 
geri hatalmasságot,  s  néha  magok  őrködtek  legjobban, 
sőt  kezeskedtek  is,  nehogy  a  tisztán  szláv  parti  váro- 
sok kalózai  kárt  tegyenek  a  velenczei  hajókban. 

Velencze  befolyását  azáltal  tették  lehetővé,  hogy 
mig  grófjokul  egy  magyar  korona  alatti  szomszéd  föl- 
desurat választottak,  a  néppel  érintkezett  s  a  beligaz- 
gatást  köz  veti  enebbül  vezetett  podestául  és  birákul 
gyakran  választanak  velenczei  polgárokat,  vagy  olya- 
nokat, kik  a  népnek  velenczei  érzelmű  részét  képvisel- 
ték, s  ily  rész  volt  a  tengerészekből,  kereskedőkből- 
és  halászokból  állott  democraticus  elem.  Nem  mintha 
Velencze  uralmát  óhajtanák,  hanem  mivel  jó  egyetér- 
tésben kivántak  élni  vele. 


A  BREBIRI  GRÓFOK.  151 

Ily  velenczei  érzelmű  s  egyszersmind  a  democrati- 
cus  elemet  képviselt  podestája  volt  Traunak  1313-ban 
egy  Zori  Máté  nevű  városi  polgár,  kit  egyszersmind  a 
,,nép  kapitánya  '-nak  is  kikiáltottak.  Egy  népmozga- 
lom emelte  fel  őt,  melyben  a  democraták  győztek,  ki- 
űzvén a  városból  egy  Marino  nevű  szárazi  nagy  birto- 
tokost,  ki  IV.  Bélától  grófságot  nyert  volt.  Spalatóban 
hasonló  irányú  zavarok  voltak  még  1313-ban,  melyek- 
ben szintén  velenczei  befolyásra  lehetett  ismerni. 

Az  elidegenedés  eme  jelei  nem  megfejthetlenek  :  a 
Zára  miatti  hadi  állapot  idézte  elő.Mladen  bán  és  rokon- 
sága, valamennyi  nagyobb  dalmatiai  város  grófjai  voltak, 
s  mind  a  király,  mind  magok  nevében  kétségkivül  köve- 
telték, hogy  különösen  tengeri  részen  minél  buzgóbban 
segítsék  Zárát.  —  Es  valóban,  ha  nagy  tengeri  csatába 
nem  bocsátkoznak  is  Velenczével,  egy  az  összes  Dal- 
matia  által  folytatandott  kalóz  harcz  elzsibbasztja  vala 
a  velenczei  közlekedést,  s  kétségessé  tette  volna,  me- 
lyik fel  fárad  hamarább  a  hadviselésbe.  A  magyar  ki- 
rály alatti  dalmatiai  városok  nem  vettek  részt  a  harcz- 
ban,  mint  némely  jelek  mutatják.  Még  midőn  Velencze 
az  egyházi  átok  súlya  alatt  volt  is,  e  városok  közleked- 
nek Velenczével,  s  a  pápa  1310-ben  vizsgálatot  rendelt 
e  miatt  Dalmatiába. 

A  harcz  kitörvén  Zára  miatt,  Velencze  nem  bántott 
rajta  kivül  egy  dalmát  várost  is,  sőt  Traunak  épen 
kedvében  járt.  1313-ban  tavaszszal,  mikor  a  Zára  elleni 
háború  a  hőmérő  legmagasb  fokán  áll, s  Mladen  bán  és 
Velencze  oly  tetemes  sereggel  mennek  a  város  alá, 
Soranzo  dózsénak  egy  nagyon  barátságos  levele  keres- 
kedési szabadalmakat  enged  Trau  polgárainak.  Habár 

mindezen  engedményt,  úgymond,  a  velenczei  tanácsnak 
kellene  ünnepélyesen  helybenhagynia,  de  tapasztalván 
a  trauiak  ragaszkodását  éa  szeretetét  Velencze  iránt, 
megadja  a  traui  küldöttek  által  kivánt  engedményeket '). 

Zori  a  democraticus  podesta  már  azelőtt  is  barát- 
ságban volt  tehát  Velenczével,  s  szolgálatokat  tett  ne- 
ki; ez  lehetett  a  hangulat  a  hasonló  podestával  bírt 
Spalatóban  is. 

És  csakugyan  e  tengeri  városok  többet  nyerhettek 
a  Velenczével  való  béke,  mint  a  háború  által.  —  Leg- 
több hasznuk  lehetett  akkor,  midőn  Velencze  elzárat- 
ván a  keresztyén  világgal  folytatott  nagykereskedéstől, 
nagy  verseny  nélkül  üzérkedhettek  Velenczével.  De 
használt  nekik  e  részben  Zára  kereskedésének  ideigle- 
nes fóunakadása  is,  a  mennyiben  egy  legközelebbi  s 
legnagyobb  versenytárs  félre  volt  hárítva  útjokból. 

Azonban  a  mi  ily  hasznot  hajtott  nekik,  az  hozta 
sok  öszszeütközésbe  a  bánnal,  kit  szüksége  követelővé 
tett.  Eme  követelések  ellenében  a  városok  kétségkivül 
szabadítékokra  hivatkoztak,  melyeket  a  magyar  király- 
tól nyertek,  épen  azokra,  melyeket  most  meghálálni 
alkalom  lett  volna.  S  minél  hálátlanabbak  voltak,  annál 
inkább  fölingerelhették  magok  ellen  a  bánt. 

Nem  puszta  conjectura  ez.  Csak  egy  lapot  kell  for- 
dítnunk  Dalmátia  évkönyveiben,  hogy  ez  világosan  ki- 
tűnjék. 1314-ben  és  1315-ben  már  nyilt  harcz  áll  a  bán 
és  némely  dalmatiai  városok  közt,  melyek  mind  világo- 
sabban Velenczéhez  szítanak.  A  meghasonlás,  kétség- 
telenül Zára  ostroma  alatt  kezdődött  el. 


')   Memorie  di  Trau.  150.  I. 

Dalmátia  1322-iki  elvesztésének,  valamint  a  Brebi- 
riek  hatalma  megcsökkenésének  előjátéka  Zára  oly 
hosszas  és  szükségtelen  védelme  volt. 

Tagadhatlan,  hogy  ez  összeütközés  megoldására 
nézve  sokat  tett  volna  a  bán  okossága.  Kivált  a  zárai 
harcz  megszűnte  után  alkalmasint  ki  lehet  vala  egyen- 
liteni  a  viszályt  s  megmenteni  azon  elmérgesedéstől, 
minek  következtében  mintegy  tíz  év  múlva  majdnem 
egész  Dalmátia  elveszett  egy  időre  a  magyar  koronára 
nézve.  —  A  dalmáíiai  ügyek  Mladen  bán  kezére  kerül- 
tek volt,  s  ali^T  kerülhetett  volna  rosszabb  kézbe.  Kis- 
szerű  ravaszságokkal,  erőszakoskodásokkal,  s  kevés 
előrelátással  folytatott  politikája  nemcsak  a  dalmátiai 
városok  elpártolásában  nagy  tényezők,  hanem  eljátszá 
a  Brebiri  család  hatalmát  és  tekintélyét  is. 

Mladen  bán  rnár  atyja,  Pál  életében  használja  en- 
nek minden  czímét,  s  a  tapasztalt,  de  az  aggság  által 
valószinűen  tétlenségre  kárhoztatott  nevezetes  férfiú 
helyett  ő  kezdett  lenni  a  család  és  állam  ügyeiben  a 
végrehajtó.  Azonban  1312-ig  ő  csak  a  jobb  kéz  lehetett 
méíí  —  a  fő  addig  Pál  bán  maradt. 

Pál  bán,  ki  Zárának  a  magyar  koronához  való  pár- 
tolásában kétségkívül  nevezetes  szerepet  játszott,  nem 
vezethette  végig  e  fontos  ügyet  :  meghalt,  még  mielőtt 
a  háború  nagyobb  tűzzel  kitört  volna  —  azaz  1312-ben, 
májusban. 

Brebiri  Pál  gróf  több  mint  30  éven  át,  1278-tól 
1312-ig  játszik  kormányzó  szerepet  Dalmátia  ügyében. 
Az  előtt  néhány  évig  Spalató  grófja,  1274-ben  már 
ideiglenes  tengermelléki  bán,  s  nemsokára  lecsendesít- 

vén  minden  viszályt,  sok  tagból  álló  nemzetségét  teszi 
csaknem  az  egész  tengermelléken  úrrá.  Nem  volt  ő  a 
királyi  hűség  és  önfeláldozás  azon  mintaképe,  minőnek 
néhány  vonás  mutatja  atyját,  Brebiri  Istvánt.  Pálban  oly 
oligarchát  látunk,  ki  tán  nem  szeret  urat  ismerni  maga 
fölött,  de  nem  is  tartozik  osztályának  ama  rosszabb 
fajába,  mely  ne  értené,  hogy  saját  érdekét  csak  okos- 
ságból is  ki  kell  egyeztetnie  az  állam  érdekeivel.  Tet- 
teinek elég  hosszú  sora  fekszik  előttünk,  hogy  belássuk 
az  államférfiúi  tulajdonokat,  melyek  nélkül  nem  boldo- 
gul. Hol  erőszakot,  hol  alkudozást  és  barátságos  kie- 
gyenlitést,  hol  bevárni  tudó  türelmet,  hol  meglepően 
merész  és  gyors  cselekvést  látjuk  használni  czél- 
jaira,  és  a  siker  mutatja,  hogy  mind.  ezt  a  maga 
helyén  tudta  alkalmazni.  A  nagy  ügyekhez  azon  biz- 
tossággal fogott,  mely  mutatá  az  avatott  kezet,  még 
oly  esetben  is,  midőn  a  szándék  nem  sikerült,  s  ily  ese- 
tet, a  velenczei  sógorságra  épített  számításon  kivül  nem 
mutat  föl  róla  a  történet.  Zára  oltalmát  ha  ő  kezdte  is, 
nem  neki  tudhatjuk  be.  Folytatásában  és  befejezésében 
Mladen  vezérkedett.  Kormányzói  képességéről  nem 
csekély  fogalmat  ád,  hogy  oly  zilált  viszonyok  közt, 
minők  a  dalmátiaiak  voltak,  s  oly  korban,  minők  kun 
László,  III.  Endre  és  a  verseny-királyok  alatti  idők, 
békét  tudott  fentartani  bánsága  területén.  A  szárazi 
hatalmas  családok,  kik  közt  annál  több  irigye  lehetett, 
minél  magasbra  emelkedett  hatalomban  és  tekintélyben. 
Pál  bán  életében  veszteg  maradtak,  s  nem  törtek  az  ő 
és  egymás  megrontására.  Ügylátszik,  ha  nem  szerették 
is  anyagi  hatalmát,  személyes  tulajdonainak  önkényt 
meghódoltak. 

Bármily  fényesen  igazolta  a  következés  abbeli  tet- 
tét, hogy  az  Anjoui  ház  Magyarországra  hozatalában 
a  legfontosabb  szerepet  játszta,  s  pártjának  legkitartóbb 
embere  volt,  bármily  világosan  kimutattatnék  is,  hogy 
e  politikának  erkölcsi  alapja  is  volt,  amennyiben  a  pá- 
paság és  királyság  közti  kiengesztelődés  s  vele  az  or- 
szág nyugalma  állott  kapcsolatban,  nem  habozom  e 
tettet  a  maga  nevén  árulásnak  nevezni;  mert  egy  élő 
koronás,  törvényes  király  elleni  lázadás  volt.  A  hálát- 
lanság is  feltűnő,  s  kellemetlenül  lephette  meg  III. 
Endrét.  Világos,  hogy  Brebiri  Pál  a  gyakorlatiságot 
oly  túlságosan  nagyra  becsülte  a  politikában,  hogy 
mindenek  fölött  a  kézzel-fogható  és  közei-levő  sikert 
tartá  szem  előtt,  s  az  ily  tehetségű  féi'fiak  könnyen  el- 
hiszik, hogy  a  világ  közvéleménye  is  elnémítható  a 
siker  fényével.  A  történet  az  ily  politikára  nem  mond 
magasztalást.  Brebiri  Pál  az  Anjouiak  behozatala  által 
oly  szolgálatot  tőn,  minőt  kevés  ember  tett  a  magyar 
hazának ;  de  a  történet  nem  köszönetet  mond  érette, 
hanem  azt,  hogy  a  végzet  gyakran  jótékonynyá  változ- 
tatja a  mi  magában  rósz  volna. 

A  különbség  Brebiri  Pál  és  atyja  közt  nemcsak  er- 
kölcsi tekintetben  feltűnő.  Brebiri  István  a  magyar 
központi  hatalom  iránti  ragaszkodásával  egészen  ma- 
gyarnak tűnik  fel.  Brebiri  Pál  ellenben  olasz  miveltségű, 
•hajlamú  és  politikájú  s  a  tiszta  vallásos  buzgalmon  túl 
a  pápa  iránti  engedelmessége  őt  épen  guelfnek  mu- 
tatja. A  specificus  szlávság  iránt  kevés  hajlamot  árul 
el,  s  Bosznia  ellen  a  hadjárat  úgy  látszik  a  pápa  bizta- 
tására történt. 

Merőben  más  ember  volt  Mladen  bán,  s  történetirá- 

sunk,  hasonlókép  Lucius  nyomán,  helytelenül  tudja  be 
Mladen  jellemét  és  tetteit  az  egész  Brebiri  családnak 
és  különösen  Pál  bánnak.  Nem  tartván  eléggé  szem 
előtt,  mikor  halt  meg  az  apa,  s  mikor  kezd  fia  szere- 
pelni, Mladen  némely  hibája,  sőt  zsarnoki  hajlamai  is 
rá  vannak  ruházva  Pálra. 

Ha  Pál  indokait  nem  tartja  is  valaki  tisztábbaknak, 
mint  Mladenéit,  utóbbinál  a  személyes,  önző  politika 
nagyon  feltűnt,  s  a  siker  sem  szépítheté.  Ha  Pálban  a 
végzet  egy  bün  által  engedi  a  jót  eszközöltetni,  Mla- 
<lenben  a  végzet  a  legalkalmasb  egyént  találta  arra, 
hogy  fényes  legyen  az  igazságszolgáltatás  :  nemcsak 
magáért,  hanem  atyjáért  is  bűnhődni  látszik.  Mladen 
bánnak  első  históriai  nevezetességű  szereplése  Zára 
védelme  volt.  A  viszonyok  hatalmánál  fogva  Zárának 
buknia  kellett;  s  ha  magában  ez  ügyben  nem  követett 
el  oly  bűnt,  minőt  rámondtak,  követett  el  egy  nagy  s 
több  kisebb,  csak  később  nagygyá  fejlett  hibát.  A  nagy 
hiba  az  volt,  hogy  oly  sokáig  védte  Zárát  szükségtele- 
nül, miközben  a  többi  dalmatiai  városokban  helyzete 
mind  rosszabbá  vált.  Továbbá  a  csel,  melyet  Dalmasio 
társaságában  tervezett,  siker  esetében  sem  válik  dicső- 
ségére; de  csaknem  szánandó  színben  tűnt  fól  a  meghiú- 
sulás által.  Csekély  véleményt  adott  belátásáról,  hogy 
egy  jellemtelen  kalandor,  minő  Dalmasio  volt,  oly  ot- 
romba módon  meg  tudta  csalni  őt.  A  Zára  alatti  válla- 
lat nem  sikerűit  semmi  részben  :  se  Velenczén  boszút 
nem  állhatott  a  bán, se  Zárát  meg  nem  tarthatta;  — míg 
egy-egy  lépéssel  akarva  sem  szerezhet  vala  több  ellen- 
séget magának.  Zára  őt  okolta  és  méltán,  hogy  oly  rósz 
föltételekkel  volt  kénytelen  Velencze  alá  adni  magát; 

a  köztársaság  a  kelletlenül  ráruházott  palást  daczára 
legfeljebb  álnok  barátot  látott  benne,  s  Magyarorszá- 
gon a  dologba  eléggé  be  nem  avatott  közvélemény  rá- 
kiálthatta, hogy  elárulta  a  magyar  korona  tengerparti 
városát.  A  botlás  gyakran  áll  a  közönség  előtt  árulás 
színében.  A  nép  a  vezérférfiakat  nem  közönséges  belá- 
tásu  embereknek  tartja,  s  nem  egykönnyen  hiszi  el, 
hogy  másként  kövessenek  el  roszat,  mint  készakarva. 

Nem  ismerjük  részleteiben  azt  a  varázs-erőt,  mely- 
lyel  Brebiri  Pál  bán  annyi  különféle  elem,  oly  ellen- 
kező érdekek  között,  minők  az  akkori  Dalmatiában 
állottak  szemben,  nyugalmat  és  békés  egyensúlyt  tu- 
dott előidézni.  Tudjuk,  hogy  bánsága  elején  harczczal 
gyógy itá  a  villongásokat;  de  későbbi  szerei  ösmeretle- 
nek.  Bizonyos,  hogy  ily  varázs-szer  létezett,  s  ő  tudta, 
alkalmazni,  valamint  bizonyos  az  is,  hogy  Mladen  bán 
nem  öröklé  atyjáról  azt,  bármily  sokáig  tanulhatott  is- 
kolájában. 

A  viszályt  lccsendesitni  Mladen  bánnak  érdekében 
állott.  Nagyából  ugyanazon  eszközhez  nyúlt,  melyet 
apja  használt  :  az  erőszakhoz,  a  fegyveres  büntetéshez. 
Csak  a  viszonyok  változtak  azóta,  s  ez  elég  nagy  vál- 
tozás; csak  a  bán  modora  nem  volt  az,  a  mi  atyjáé,  a 
ez  nagy  különbség. 

Midőn  1282-ben  és  1283-ban  Traunak  velenczei 
podestája  volt,  s  a  város  Velenczéhez  kezdett  hajolni, 
Pál  bán  haddal  ment  Traura  és  kényszerité,  hogy  el- 
űzvén a  podestát,  Brebiri  Györgyöt  válaszsza  grófjául. 
Csakhogy  Pál  bán  nem  személyesen  ment  Trau  ellen. 
Eme  városnak  viszálya  volt  egyfelől  Spalatóval,  más- 
felől Sebenicóval.  Ezt  a  két  várost  biztatta  föl,  támad- 

ják  meg  Traut,  s  Pál  bán  terve  sikerült,  melyet  nem 
maga  hajtván  végre,  nem  mint  egyik  ellenséges  fél, 
hanem  mint  felsőbb  birói  fok,  mint  békéltető  szerepelt. 
Mindjárt  azután  Traut  és  más  városokat  külde  Spalató 
ellen  hasonló  sikerrel,  melynek  dija  Kiissza  várának 
kézre- kerülése  volt. 

Bármily  ármányosnak  látszott  ily  egy  politika,  Pál 
bán  jóhÍ8zemmel,  őszintén  járt  el  benne.  Czélja  nem  az 
volt,  hogy  a  versenygeni  szeretett  városokon  föltétle- 
nül uralkodjék,  hanem  hogy  a  békét  csakugyan  állan- 
dósítsa. Sebenicónak  megnyervén  önálló  püspökségét, 
szintén  egy  nevezetes  ürügyét  semmisité  meg  a  viszál- 
kodásnak. 

Azonban  ép  ez  a  törekvés,  ép  ez  a  siker  fosztá  meg 
Mladen  bánt  egyelőre  azon  eszköztől,  melyet  Pál  bán 
ügyesen  tudott  használni.  A  bánsága  alatti  városok 
közt,  atyja  halálával  alig  maradt  fenn  anyag  a  viszál- 
kodásra,s  Mladen  különben  is,  tán  egyéniségénél  fogva 
jobban  szerette  a  nyilt  erőszakot,  mint  a  politika  finom 
cseleit. 

Trauval  kellett  neki  is  számolnia  mindenekelőtt, 
mely  áruló  módon  viselte  magát  Zára  ostromának  ideje 
alatt.  Es  Trau  legalább  Spalatóval  egyetértett  abban, 
hogy  nyilt  harcz  idején  Velenczével  czimborált. 

Pár  hónap  múlva  a  zárai  katastropha  után,  úgymint 
1314-ben,  február  közepén  kelt  traui  jegyzetek  is  bi- 
zonyítják, hogy  ezen  magyar  felsőség  alatti  város  foly- 
ton Velenczéhez  szitott.  Nem  is  lehetett  ez  másként, 
mig  Zori  Máté  volt  a  podesta,  ki  a  democraticus  ele- 
met képviselt  tengerészek,  hajótulajdonosok  és  halászok 
által  emeltetett  volt  podestává,  s  ki  ez  alkalommal  An- 

dreis  Marinót,  Trau  legtekintélyesebb  patríciusát,  a 
magyar  királyhoz  hü  szárazi  birtokost,  több  elvtársai- 
val együtt  kiűzte  volt  a  városból  1311-beu.  Marino 
visszatért  ugyan  a  városba:  de  1313-ban  újra  el  kellett 
azt  hagynia  párthíveivel  együtt.  Sebenicóban.  Mladen 
bán  védelme  alatt  vonta  meg  magát. 

A  Velenczével  nyilván  barátságban  állott  Trau  el- 
len föllépni  Mladen  bán  alkalmasint  hatalmasabbnak 
érezte  magát,  mintsem  szövetségeseket  keresni  szük- 
ségesnek tartotta  volna.  Egy  Trau  ellen,  mely  nemcsak 
Záránál, hanem  Spalatónál  is  gyöngébb  volta  tengeren, 
a  Brebiri  családnak  hadi-hajója  is  elég  volt.  A  tenger- 
parti horvát  városok,  Almissa,  Scardona  s  talán  még 
Noná  is  engedelmeskedett  a  bánnak  és  családjának. 
Annyi  bizonyos,  hogy  Brebiri  György  gróf  1315-ben 
szerződésre  lép  Almissával,  melynek  czélja  kétségkívül 
a  dalmatiai  városok  hűségben  tartása  volt,  ez  vala  fő- 
érdeke  a  családnak. 

Brebiri  Györgynek  Almissával  kötött  szerződésére 
nézve Lucius  a  csupa  tévedésnél  nagyobb  hibába  esett: 
mystificálja  vele  olvasóit.  A  XlII-ik  századbeli  okmá- 
nyokhoz csatolja  a  XlV-ik  században  kelt  szerződést, 
melyről  itt  szó  van,  s  ebből  akarja  bebizonyitni,  hogy 
a  Brebiri  család  elég  embertelen  volt  nemcsak  nem  gá- 
tolni a  kalózkodást,  hanem  még  czimborált  is  a  kaló- 
zokkal. Még  azt  is  ily  cziniboraságnak  vette  a  nevezett 
okmánybuvár,  hogy  Brebiri  Pál  bán  a  XIII.  század 
végén  kezességet  vállalt  Velencze  részére,  hogy  az  al- 
missaiaknak  nem  engedi  meg  a  kalózkodást,  holott 
mint  láttuk,  az  erre  vonatkozott  szerződések  nem  egye 
bek,  mint  a  bán  és  a  Velencze  közötti  barátság  és  Pál 

bán  békeszerző  hajlamainak  jelei.  Még  a  XIV.  század 
első  öt  évében  is  állottak  a  nevezett  szerződések  Ve- 
lenczével,  melynek  ha  volt  panasza  némely  kalózkodási 
tény  ellen,  a  Brebi  riek  és  a  latin  eredetű  parti  városok 
pénzül  és  másként  elégtételt  adtak  a  köztársaságnak. 

De  miután  Velencze  egyházi  átok  alá  került,  mi- 
után a  zárai  harcz  miatt  nyilt  ellenségeskedésbe  jutott 
a  bán  a  dózséval,  csupán  rabló  kalózkodás  volt-e  a  ve- 
lenczei  hajók  űzőbe  vétele,  miután  a  dózse  Zárát  és  a 
segítségére  ment  hajókat  nem  kímélte?  A  hadviselő 
felek  a  harcz  hevében  vádolhatják  rablással  egymást 
a  hajók  kölcsönös  elfogása  miatt,  de  Lucius  helytelenül 
nevezte  volna  kalózkodásnak  az  almissaiak  háború 
alatti  portyázásait.  Annyival  helytelenebbül  nevezi 
annak  az  1315-ben  történt  fölhatalmazást,  mivel  Zára 
nemcsak  hogy  nem  békekötés  által  került  Velencze 
kezére,  hanem  Traunak  a  magyar  király  iránti  hűtlen- 
sége mind  világosabban  kitűnt,  s  azt  Velencze  szította 
kéz  alatt. 

György,  a  dalmát  városok  grófja,  az  emiitett  okle- 
vélben meg  akarja  egyfelől  hálálni  az  almissabelieknek 
azon  szolgálatokat,  melyeket  ,,a  szükség  idején  tettek 
neki,"  s  másokat  is  hűségre  akar  buzditni  az  adott  ki- 
váltságok által.  A  város  szabadságait,  régi  szokásait 
biztosítja.  Száraz  felőli  birtokaikra  nézve  engedménye- 
ket tesz,  s  a  kalóz  kirándulásokban  szerzett  zsákmány 
osztalékára  nézve  az  almissaiak  közt  divatozott  szoká- 
sokat megerősíti.  *) 

Midőn  ez  az  okmány  kelt,  május  30-án,  Mladen  bán 

njilt  harczban  állott  már  Trauval,  mely  Velenczét 
hivta  segítségül. 

Május  24-én  1315-ben,  Mladen  bán  már  készen 
állhatott  seregével  Trau  ellen  ;  mert  ráizen  a  városra, 
hogy  ,, tiszta  lapot"  küldjenek  neki,  melyre  oly  föltéte- 
leket írhasson,  minőket  tetszik. —  A  város  megtagadta 
a  követelést,  s  fegyveres  ellenállásra  készült.  A  bán, 
ha  közeledett  is,  még  nem  lehetett  a  város  alatt,  mert 
ugyanekkor  a  traui  tanács  azt  határozza,  hogy  le  kell 
rontani  a  minoritáknak  a  város  falain  kivül  eső  monos- 
torát, mely  az  ostromlóknak  alkalmas  pontul  szolgál- 
hatna, s  ezen  határozat  végre  is  hajtatott. 

Május  25-én  folytatja  Trau  a  bán  elleni  intéakedé- 
seket.  Mindenekelőtt  Gian  Pietrót,  egy  velenczei 
tengerész  kapitányt  nevez  ki  teljhatalommal  a  vá- 
ros admiráljául  és  fő  hadvezérül.  —  A  tanács  követe- 
ket küld  Velenczébe,kik  ott  a  dózse  engedelmével  köl- 
csönt vegyenek  föl,  s  egyszersmind  megbizza  ezeket, 
hogy  Soranzó  dózséval  mindennemű  titkos  vagy  nyil- 
vános szerződésre  léphessenek;  kérjék,  engedje  meg, 
hogy  rectört  és  podestát  Velenczéből  választhassanak. 

Ugyanaz  nap  a  bánnak  egy  másik  izenete  érkezett 
Trauba,  melyben  azt  követeié,  hogy  Zori  Máté,  a  ve- 
lenczei érzelmű  podesta  hagyja  oda  a  várost,  s  küldje- 
nek ki  hozzá  negyven  polgárt, kiket  ő  fog  megnevezni, 
s  kiket  oda  viszen,  a  hová  neki  tetszik. 

Ezen  előzményekből  kiderül,  hogy  Trau  a  velenczei 
segítségben  bízott,  s  a  bán  tulajdonkép  a  háttérben  ál- 
lott Velencze  ellen  indult  Trau-felé.  —  Oly  kevéssé 
vesztegette  hát  meg  őt  a  velenczei  patriciusi  czim? 

A  bán    a  város  alá   érkezett   s  súlyosan  éreztette 

Zrinyi  1 1 

vele,  hogy  nemcsak  tengeri  érdekei  vannak,  hanem  szá- 
razi  birtokai  is,  melyekben  seregével  annyi  kárt  téte- 
tett, a  mennyit  csak  lehete.  Ez  május  25-dike  után 
történhetett;  de  a  város  vagy  ostrom  alá  sem  vétetett, 
vngy  csak  egy  két  napra;  mert  már  június  8-án  a  bán 
eltávozott  volt  a  város  alól,  mely  gyors  eltávozásnak 
okairól  mitsem  tudunk  határozottan.  Annyit  bizonyos- 
nak tarthatunk,  hogy  a  trauiak  vissza  nem  verték  a  bán 
seregét,  sőt  a  város  falain  kivül  nem  is  szállottak  sikra 
ellene.  Nemcsak  gyengébbeknek  érezhették  magokat  az 
ellenfélnél,  hanem  a  dalmatiai  városok  a  bán  ellen  való 
támadó  föllépést  abban  a  tekintetben  is  vakmerőnek 
tarthatták,  mivel  ez  nyíltabban  viselte  volna  magán  a 
lázadás  bélyegét.  Es  valóban  már  eleve  csak  szorosan 
a  város  falait  akarák  védeni,  mint  a  minoriták  klastro- 
mának  lerontása  bizonyítja.  Lucius  szerint  a  bánnak 
tengeri  ereje  hatalmasabb  volt, hogysem  Trau  megmér- 
kőzhetett volna  vele,  s  igy  e  város  nem  hiúsithatá  meg 
az  expeditiót.  Valószínű  ek  tartja  tehát,  hogy  Velen- 
cze  hajós-seregének  megjelenésétől  félt;  mert  Gian 
Pietro  alkalmasint  a  Lesina  szigetnél  állomásozott  ve- 
lenczei  hajóhad-osztályparancsnoka  volt  egyszersmind. 
A  bán  valószínűen  okult  a  Zára  alatt  szerzett  ta- 
pasztaláson. Nem  akarta  töré-ig  erőltetni  a  dolgot, 
mindamellett,  hogy  hatalmas  fenyegetődzései  élet-ha- 
lálra folytatandó  harczczal  fenyegették  a  várost.  S  le- 
hetett egy  más  fontos  körülmény  is,  mely  őt  visszavo- 
nulásra bírta.  Igen  valószínű,  hogy  a  bán  nem  tudott 
szárazon  is  annyi  sereget  kiállitní,  a  mennyit  akart; 
hogy  szomszédai,  a  horvát  nagy  földbirtokosok  nem 
örömest  indultak  ki  vezérlete  alá.  A  bán  elvonult  a  vá- 

ros  alól,  s  némi  elégtétele  megvolt.  A  trauiak  tízezer 
lira  lefizetésére  kötelezték  magokat,  me'ynek  mintegy 
harmadát  még  azon  évben  át  szolgáltatták  a  bánnak. 

Az  összeg  hátralevő  részére  neki  zálogokat  adtak, 
s  Brebiri  György  gróf  részére  egy  20  emberrel  megra- 
kott és  fölszerelt  gályát.  Ezen  hirtelen  kelt  egyezés 
következtében  a  traubeliek  nem  is  küldtek  követeket 
Velenczébe,  kik  ott  egyfelől  kölcsönt  eszközöljenek, 
más  felől  a  dózséval  szorosabbra  fűzzék  a  város  és  köz- 
társaság közötti  barátságot. 

Mindez  azonban  nem  teljes  elégtétel,  csak  némi 
kárpótlás,  nem  egész  béke,  csak  fegyvernyugvás  volt. 
Az  a  belső  állapot,  mely  egyátalában  nem  tetszett  a 
bánnak,  továbbra  is  megmaradt  Trau  városa  kebelében. 
Június  8-án  Zori  Mátét  a  város  nagytanácsa  kinevezi 
örökös  kapitányává. 

Bármik  voltak  a  bán  visszavonultának  indokai,  any- 
nyi  kitünnlk,  hogy  a  bán  kormányzói  tekintélyét  egy 
uj  ibb  következetlenség  rontá.  Nagy  zajjal  s  nyilván- 
számitás  nélkül  kezdett  oly  vállalatot,  melyet  végre- 
hajtani nem  birt.  Akár  önhibája,  akár  véletlen  esetek 
hiu?iták  meg  szándékát,  első  fenyegetései  s  a  kiegyen- 
lités  módja  olyas  volt,  hogy  méltán  lehetett  gúny  tár- 
gyává a  tengermelléken.  Habár  Traunak  nem  volt  oka 
diadaléneket  hangoztatni,  nyilván  elbizottabbá  és  a 
.sarczképen  kivetett  kárpótlási  összeg  miatt  csak  elkese- 
redettebbé válhatott. 

Traut  teljes  engedelmességre  téríteni  más  mód  is 
volt  a  nyílt  erőszakon  kiviil.  Világosan  kitűnik  a  fenn- 
maradt emlékekből,  hogy  nem  az  egész  város  volt  el- 
lenszegülő, csak    egy  többségre  jutott  párt,  mely  né~ 

11* 


164  A  BEEBIRI  GRÓFOK. 

mileg  terrorizálta  a  kisebbséget.  Mint  már  említettéin,. 
1311-ben  egy  népmozgalomban  a  velenczei  érzelmű 
tengerész  nép  rátámad  az  aristocratiát  képviselt  föld- 
birtokosokra, s  a  mozgalom  vezérét,  Zori  Máté  podes- 
tává,  később  kapitányává  kiáltja  ki.  De  bár  Marino 
földbirtokos  számos  társaival,  hihetőleg  a  legtekinté- 
lyesebb patríciusokkal  együtt  száműzetésbe  kénytelen 
távozni,  a  földbirtokos  párt  nem  enyészett  el.  1315- 
ben, midőn  Zori  Mátét  ,, örökös  kapitány"-nak  választ- 
ják, magában  a  száz  tagból  állott  nagytanácsban  hu- 
szonöt tag  ellene  szavaz.  —  A  pártok  közt  legalább 
egyensúlyt  állítni  helyre  már  nem  sikerült.  Egyik  mód 
lett  volna  a  traui  száműzöttek  visszafogad  tatása;  de  a 
bán  fenyegetése  és  fegyveres  demonstratiója  e  czélt 
sem  érte  el. 

Xem  a  bán  közvetlen  számitása,  hanem  más  ténye- 
zők forditák  rá  nézve  kedvezőbbé  Trau  belső  állapot- 
ját. Brebiri  Pál  bán  alatt  a  dalmatiai  városokat  kölcsö- 
nös véd-  és  dacz-szövetség  köté  Össze,  .s  ily  szerződés 
létezett  Trau  és  Sebenicó  közt  is.  A  két  város  közt 
egykor  uralkodott  s  már  kialudtnak  vélt  gyűlölködés 
rnott  kitört  újra.  Sebenicó  a  Brebiriekuek  hálával  lekö- 
telezett város  1315  ben  májusban  segité  Mladen  bánt 
Trau  ellen,  a  két  város  közt  létezett  békeszerződés  da- 
czára. Trau  különben  is  neheztelvén  Sebenicóra  a  mi- 
att, hogy  ez  fogadá  be  a  Trauból  száműzötteket,  most 
neheztelésének  éreztetésére  följogosítva  érezte  magát. 
Zori  podesta  elfogván  két  sebenicói  polgárt,  fölakasz- 
tatta őket  Trauban,  s  egy  sebenicói  papot  megkínozta- 
tott, és  börtönbe  vetett.  —  Mindezekért  Trau  nem 
akarván  elégtételt  adni,  Sebenicó  1316-ban  tavaszszal 

háborút  izent  szomszédjának,  s  ráment  szárazon  és  ten- 
geren. A  trauiak  most  nem  látták  szükségesnek,  mint 
azelőtti  évben  a  bán  ellen,  szoros  védelmi  állásban  ma- 
radni:  se  lázadási  vádtól  nem  tartottak,  se  azt  nem  hit- 
té1*, hogy  a  város  régi  ellenségeivel,  kik  egykor  némi- 
leg alattok  állának,  meg  ne  mérkőzhessenek.  Azért  a 
sebenicóiak  szárazi  seregének  időt  sem  engedtek,  hogy 
a  traui  határt  pusztíthassa,  hanem  vitézül  sikra  szál- 
lottak ellene.  Az  ütközetben  Sebenicó  győzött,  s  a 
trauiak  verve  szaladtak  falaik  mögé.  Ekkor  kezdik  a 
sebenicóiak  pusztitniTrau  vetéseit  és  ültetvényeit,  mire 
Trau  megalázó  békét  kötött,  mely  belső  állapotját  me- 
rőben megváltoztatta.  A  sebenicóiak  arra  kényszeriték 
Traut,  hogy  száműzze  Zori  Máté  pode?tát,és  befogadja 
a  traui  menekülteket.  J) 

A  bánra  nézve  e  fordulat  kedvező  volt;  de  nem 
gyarapithatá  tekintélyét ;  mert  Sebenicó  vivta  ki  azt,  a 
mi  neki  nem  sikerült.  Ugylátszik ,  nem  is  használta 
kellően  az  alkalmat.  A  visszatért  pártnak,  mely  az  övé 
is  volt,  ugyanazon  hibát  engedé  elkövetni,  a  mit  az  el- 
lenfél elkövetett,  mely  száműzte  ellenségeit,  sőt  kevés- 
sel azelőtt  birtokaikat  is  elkobozta  volt.  Most  Zori 
Mátéra  halált  mondtak  ki;  s  ő  több  társaival  együtt 
elmenekült;  birtokait  Marino  Simon  gróf  lefoglalta 
magának,  mint  családjáét  lefoglalták  volt;  az  uj  Ber- 
,nad  nevű  podesta  és  tanácsa  az  előbbi  számüzötteknek 
kárpótlásokat  adtak,  és  Marinónak  a  nép  által  több 
évvel  azelőtt  lerontott  házát  a  község  költségén  épít- 
tették föl.  Szóval   minden    arra  mutatott,  hogy  egy, 


l)  Memorio  di  Trau.  156  üs  köv.  1. 

magát  urnák  érző  és  bosszúállásra  hajlandó  párt  kere- 
kedett fölül.  —  E  párt  uralkodott  is  vagy  három  évig, 
midőn  ismét  ellenkező  hullámzásu  mozgalom  állott  be. 

E  közben  azonban  a  bán  korántsem  volt  nyugalom- 
ban. Az  egyensúly  egyszer  megingattatván,  más  ténye- 
zők nyugalma  is  fölzavartatott. 

Emiitettem  fennebb,  hogy  Zára  ostroma  alkalmával 
1313-ban  a  horvát  földbirtokosok  készséggel  szolgál- 
ták a  bánt.  Es  hogy  a  tengerparti  városokon  szárazi 
részről  uralkodhassak,  első  rendű  szükség  volt  a  szá- 
razi urakat  egyesítve  tartani  s  magának  lekötelezni.  — 
Azonban  alig  végez,  vagy  még  nem  is  végez  Trauval, 
midőn  már  a  szárazi  urak  szerzenek  bajt  neki,  kik  a 
helyett,  hogy  segitenék,  ellene  fordulnak,  s  a  bán  elle- 
nökben  a  tengeri  városok  segedelmére  szorul.  Azon 
nagy  birtokosok,  kik  később  Corbaviai  grófok  neve 
alatt  fontos  szerepet  játszanak,  s  Nelipecz  knini  gróf 
ellenséges  lábon  kezdenek  állani  a  Brebiriekkel,  kik  az 
előbb  nevezetteknek  rokonai  voltak. Mladen  bán  1316- 
ban  deczemberben  föl-zólitja  Traut,állitson  ki  száz  fegy- 
verest, s  küldje  a  báni  zászló  alá  Nelipecz  és  a  Curía- 
cius  grófok  (Corbaviaiak)  ellen,  valószinüen  a  követ- 
kezendő tavaszra.  Tehát  nyilt  harez  készül  már  a  szá- 
razi oligarchák  közt  is! 

Valószinű,  hogy  a  többi  horvát  nagy  család  még 
Pál  bán  életében  irigyelte  aBrebiriek  túlságos  elhatal- 
masodását; de  ennek  okossága,  tapintata  s  tán  sze- 
mélyes tulajdonai  lefegyverzék  az  irigységet,  mely  kü- 
lönösen a  tengeri  bánságnak  örökösödésivé  tétele  által 
támadhatott,  mi  kizárta  a  többi  nagy  családot  örökre 
az  e  tisztre  való  versenyzésből.  Most  midőn  egy  kéve- 

sebb  tehetségű  egyén  jutott  a  születés  vak  esetlege 
által  a  báni  méltóságra,  az  örökösödési  elv  egész  fo- 
nákságára meggyőző  bizonyitványokat  hozhattak  föl  a 
szomszédok.  A  korábbi  királyok  uralkodása  alatt  a 
horvátországi  nasfv  családok  mindenike  kivétetett 
aprónkint  a  báni  hatóság  alól,  s  minden  nagy  család 
feje  báni  czimet  viselt.  A  Brebiri  ház  mostani  feje,  ha- 
talma érzetében  kétségkívül  felsőséggel  követelődzőit, 
s  csorbát  akart  ejteni  a  többi  család  kiváltságain.  Mla- 
den  jellemében  volt  erély;  de  ugylátszik  tapintat  és  a 
körülmények  kellő  megfontolása  nélkül;  volt  bizonyos 
ravaszság,  de  álnoksággal  és  a  kivitelben  avatlanság- 
gal  párosult.  A  zárai  és  traui  esetek  se  jelleméről  se 
eszéről  nem  adhattak  kedvező  fogalmat.  Se  emberek- 
ben, se  eszközökben  nem  válogató,  és  a  viszonyokat 
erőltetni  akaró  egyénisége  közvetlenül  is  nagy  terhére 
lehetett  azoknak,  kiken  felsőbbséget  akart  gyakorolni. 
Róbert  Károly  még  folyvást  tűrte  eme  rendetlensé- 
geket, talán  mert  fontosabb  ügyek  foglalkoztaták  biro- 
dalma belsejében  s  éjszakon  és  nyugaton.  Volt  azonban 
a  birodalom  déli  részeiben  is  még  egy  nevezetes  ügy, 
nevezetesebb  tán  a  Velenczével  való  viszálynál  is.  Szer- 
bia 1313-on  kezdve  foglalásokat,  beütéseket  tett  a  ma- 
gyar birodalomba.  Uros  Milutin  István  szerb  fejedelem 
egy  a  törököktől  Kis-Ázsiában  elpártolt  csapatot  fogad 
zsoldjába;  mely  ezer  lovasból  s  ötszáz  gyalogból  állott. 
1313-ban  a  szerb  király  beüt  velők  magyar  területre 
s  rabol  és  pusztit.  Ez  volt  első  eset,  hogy  török  jelen 
meg  magyar  területen.  V-ik  Kelemen  pápa  1314-ben 
keresztes  háborút  hirdet  ki  Magyarországon  a  szerb 
fejedelem    ellen.  Nem   tudjuk,  mi  lett  eredménye;  de 

annyi  világos,  hogy  a  védelem  szüksége  ezen  oldalon 
égetőbb  volt,  mint  a  tengerpart  felől  Velencze  ellené- 
ben, s  a  magyar  királynak  nem  volt  szükség  éjszaknak 
forditnia  figyelmét  arra,  hogy  Velencze  iránt  engedé- 
keny legyen  :  délen  is  voltak  más  nagyobb  gondjai. 

A  szerb  kérdés  akkor  nagyobb  mérvű  volt,  mintha 
csupán  az  akkori  Ráczországra  s  közvetlen  tartomá- 
nyaira terjedt  volna  ki  :  már  abban  az  időben  megvolt 
a  keleti  kérdés  a  maga  egész  nagyságában  és  ve- 
szélyességében. A  görög  császárság  gyorsan  kezdett 
már  Kis-Azsiában  összeszorulni  az  ozmánok  terjeszke- 
dése miatt.  —  Róbert  Károlynak  ünnepélyes,  magyar 
királylyá  választatása  táján,  1308-ban  tán  nagyobb  ter- 
vek forogtak  fenn  a  Balkáni  félsziget  sorfára  nézve, 
mint  napjainkban.  Iréné  görög  császárné  azzal  foglal- 
kozott, hogy  a  görög  császári  és  szerb  királyi  koronát 
egyesitse,  s  a  szerb  és  görög  schismaticusok  közt  az 
egységet  létesitvén,  hatalmasabb  lehessen  a  török  ellen. 
A  másik  terv  a  katholicismussal  nkarta  megoldmi  az 
egyesitési  kérdést.  E  szerint  Milutin  katholikussá  lesz 
s  kötelezi  magát,  hogy  egész  erejével  ügyekezni  fog 
Konstantinápolyba  katholikus  császárt  helyezni  be  — 
a  franczia  Valoisi  Károly  személyében,  kinek  fia  a  szerb 
király  leányát,  a  magyar  király  lánytól  származott  Cza- 
rinát,  venné  feleségül.  A  szövetség  meg  volt  kötve,  de 
szükségesnek  tárták  egy  tengeri  hatalom,  Velencze 
hozzájárulását  is.  ') 

Az  ügy  a   legjobb   folyamatban   volt.  Maga  Uros, 


')  Engel  Gesch.   der    Nebenlánder.    III.    248.  A   „História 
Franco-Byzantina"  után  közli  a  latinul  irt  szerződést. 

mindamellett,  hogy  neje  Simonis  a  görög  császárné 
leánya  volt,  készséget  mutatott  a  kivitelre.  O  szólítá 
föl  a  pápát,  küldjön  Szerbiába  szerzeteseket,  papokat 
és  egy  szentelt  lobogót,  mely  alatt  Ki s-Ázs iá- 
ban a  török  pogány  ellen  harczolhasson.  De 
mire  a  pápa  teljesité  a  kérelmet,  az  ügy  roszra  fordult. 
A  szerb  király  visszautasitá  mind  a  szerzeteseket,  mind 
a  lobogót. 

Egyik  fontos  ok  lehetett  rá  Velencze  visszalépése  a 
tervtől.  A  köztársaság  épen  ebben  az  időben  vegyült  a 
fenn  leirt  nagy  harezba  a  szentszékkel,  mely  utóbbi 
volt  alkalmasint  központja  és  vezetője  a  keleti  császár- 
ságra nézve  folyt  alkudozásoknak.  De  a  szerb  fejedelem 
gyors  elhatározásának  voltak  eme  külügyi  eseten  kivül 
belső  és  állandó  okai  is. 

Azelőtt  és  azután  is  több  izben  fordult  elő  az  eset, 
hogy  a  szerb  királyok  készeknek  nyilatkoznak  egyhá- 
zuk katholikussá  tételére,  s  mindannyiszor  hamar  visz- 
szatérnek  a  schismához.  Történetírásunkban  kevés  ki- 
vétellel bevett  szokás  e  tüneménynek  azt  a  könnyű 
magyarázatot  adni,  hogy  az  áttérési  hajlam  tettetés 
volt,  s  annyi  szerb  uralkodó,  kik  közt  lenni  kellett  egy- 
két komoly  férfiúnak,  a  római  pápával  és  magyar  ki- 
rálylyal  csupa  gyermekjátékot  űzött,  s  a  pápa  és  ma- 
gyar király  még  sem  fáradt  ki  a  tréfa  ismételtetésében! 
' —  Itt  is  közelebb  járunk  a  valósághoz,  ha  az  egyéni 
jellem  vagy  szeszély  helyett  a  szembe )  állott  elveket 
és  érdekeket  tekintjük.  —  Tudjuk,  mily  követelővé 
lett  a  pápai  udvar  a  világi  uralkodók  irányában  azok- 
ban az  időkben.  Még  a  buzgó  katholikus  fejedelmek  is 
kisebb  nagyobb  villongásban  voltak    a  szent  székkel, 

nemhogy  egy  a  pápától  merőben  független  fejedelem 
óhajtotta  volna  jogkörét  a  világiakban  is  korlátoztatni. 
A  pápai  szék  követelődzései  alkalmatlanná  tevék  a 
kort  a  nagy  mérvű  téritésekre.  Maga  a  magyar,  ha  az 
1000-ik  év  táján,  midőn  a  pápák  aránylag  nagyon  ke- 
vés világi  hatalmat  gyakorlának  a  nemzetek  fölött,  nem 
kapja  Sylvester  pápától  a  koronát,  később  a  III.  In- 
czéktől,  VIII.  Bonifáczoktól  és  utódaiktól  el  nem  fo- 
gadja alkalmasint  azon  az  áron,  melyet  most  követeltek 
volna  érte. 

A  szerbek  nem  idegenkedtek  a  katholicismustól,  s 
a  Xll-ik  és  XlII-ik  évszáz  folytán  a  legnagyobb  ba- 
rátság és  szövetségi  viszony  állott  a  szerb  fejedelem  és 
a  magyar  király  közt,  melynek  traditioi  el  nem  enyész- 
hettek, azok  t  a  két  nemzet  uralkodó  családjai  közti 
házasság  is  fólfrisité.  Minden  jel  arra  mutat,  hogy  Mi- 
lutin  Uros  István,  ki  mintegy  1275-től  1321-ig  s  e 
szerint  csaknem  negyven  évig  uralkodók,  több  izben 
tett  átállási  ajánlkozásában  őszinte  volt.  Csak  az  átál- 
lás föltételeiben  nem  tudtak  megegyezni.  A  pápa  nem 
adhatott  meg  többet  egy  szerb  fejedelemnek,  mint  más 
hatalmasb  katholikus  uralkodóknak,  a  szerb  pedig  any- 
nyival  be  nem  érte. 

Népe  külső  érdekei  javasiák  a  katholikus  hitre  té- 
rést, mi  által  solidaritásba  jön  vala  az  egész  katholi- 
cismus  nemzeteivel.  Világos  volt  akkor,  hogy  a  keleti 
egyházban  nincs  semmi  egyesítő  erő,  s  hogy  szerb, 
bosznyák,  oláh  és  görög  soha  egy,  azon  időben  is  erős- 
nek nevezhetett  államot  alkotni  nem  bir,  sőt  ellenkező- 
leg a  keleti  egyház  a  legkisebb  nemzetiségi  árnyalato- 
kat is  külön  szakadásra  vezeti.  De  másfelől  a  szükkörü 

nemzetiségi  érzelem  annál  inkább  ki  volt  fejlődve  a 
keleti  egyház  népeinél,  s  a  szerb  nép  még  kevésbbé  le- 
hetett hajlandó  függetlensége  csorbításával  cserélni 
hitet,  mint  fejedelme. 

A  mint  láttuk,  az  1308- ki  egyezkedés  meghiúsulta 
után  fegyveres  ellenségeskedés  tört  ki  egyfelől  a  szerb 
király  másfelől  a  mag)  ar  király  és  pápa  közt.  Ha  folyt 
a  háború,  czélja  nemcsak  egy  régi  vazall  megfenyitése 
volt,  hanem  a  vallásos  térítés  is.  Azonban  nincs  rá  adat, 
hogy  ezúttal  nagyobb  mérvű  hadjárat  ment  volna  a 
déli  tartományokba. 

1318  táján  sikerült  a  pápának  egy,  az  előbbinél  ki- 
sebb mérvű,  de  elég  hatalmas  szövetséget  létesilni  a 
görög  ő-hitfí  szerb  fejedelem  ellen.  Tarenti  Fülöpnek 
követelései  voltak  Albánia  birtokára,  melyben  a  szerb 
király  foglalásokat  tett  volt.  Róbert  Károlynak,  ki 
folyvást  el  vala  foglalva  az  országban  a  rend  helyreál- 
lításával és  északi  külügyekkel,  szintén  nagy  érdeke 
volt  abban,  hogy  Szerbiához  való  joga  tettleg  helyre- 
álljon, és  megszűnjenek  Milutinnak  a  Szerémségbe  tett 
beütései.  Ugylátszik,  a  Drina  vize  felőli  határok  sem 
tartattak  tiszteletben  :  Boszniára  is  kiterjedt  a  bitorlás, 
miben  Mladen  bán  szintoly  közelről  volt  érdekelve, 
mint  a  dalmátiai  városok  ügyeiben.  Ennélfogva  a  pá- 
pának könnyű  volt  Tarenti  Fülöp  érdekében  szövetsé- 
get szerezni  közte,  Róbert  Károly  és  Mladen  bán  közt. 
Utóbbival  úgylátszik,  az  albániai  követelő  külön  szer- 
ződésre lépett.  A  szövetséghez  tartoztak  még  némely 
szláv  bárók,  kiket  a  szerb  király  elűzött  birtokaikból, 
mivel  katholikusok  voltak. 

1319-ben  a  szövetségesek  haddal  mennek  Szerbiára. 

Eóbert  Károly  és  Mladen  bán  ugylátszik,  külön-külön 
sereggel  vettek  részt  a  háborúban,  melynek  nemcsak 
részletei  ismeretlenek  eddigelő,  hanem  még  eredmé- 
nyére nézve  is  történetírásunk  inkább  zavart  támasz- 
tott, mint  világosságot  deritett.  Engel  óta  elfogadott 
vélemény,  hogy  Róbert  Károly  nem  nyert  egyebet  ez- 
úttal, mint  a  magyar-szerb  határon  feküdt  Macsói 
Bánságot,  Belgráddal  együtt,  holott  az  e  részben  for- 
rásul szolgáló  pápai  levél  világosan  mondja,  hogy  a 
magyar  király  ezúttal  elfoglalta  Macedóniát.  Engel 
nyilván  tollhibának  tartja  az  okmány  utóbbi  kifejezé- 
sét. Ezt  az  okmányt  nemcsak  a  múlt  században,  hanem 
közelebbről  is  lemásolták  a  pápai  levéltárban  őrzött 
eredetiből,  s  a  különböző  másolók  mindnyája  ,, Mace- 
dóniát" olvasott  benne.  ')  A  szónak  merőben  indoko- 
latlan ,.Macsó"-vá  kicsinyítése  nagyon  alkalmas  arra, 
hogy  a  kétségkívül  nagy  fontosságú  keleti  kérdést  csu- 
pán határviszálylyá  törpltsük.  Holott  az  ügyet  európai 
jelentőségűnek  tekintek  ott,  a  hol  az  európai  kérdések 
akkor  öszpontosultak,  t.  i.  a  szentszéknél.  A  pápa  a 
következendő  évben  felszólítja  a  lengyel  királyt,  a  né- 
met császárt,  a  karántföldi  uralkodót  s  más  uralkodó- 
kat, segítsék  a  magyar  királyt  a  schismaticusok  elleni 
háborúra,  annyival  inkább,  mivel  Károly  már  fényes 
sikerrel  harczolt  azelőtti  évben  a  szerb  király  ellen. 
Eme  siker,  némely  krónika  szerint  nem  csupán  Mace- 
dónia elfoglalásában  állott.  Villanus  szerint  a  szerb 
király  1319-ben  újra  elismeré  a  magyar  király  felsőbb- 


')  Theiner  I.  477.  Pejacsevics  Hist.  Sérv,  248.  Katona  VIII. 
417.  V.  ö.  Engel.  III.  252  1. 

ségi  jogát,  sőt  öreg  napjaira  áttért  a  katholikus  hitre 
is,  mit  annyi  izben  igért ,  és  nem  teljesített  annak- 
előtte.  ') 

A  szerb  királyijai  1313  óta  tartott  viszálynak  be- 
folyása volt  a  király  ésVelencze  közti  viszonyra.  Nyil- 
vánvaló, hogy  e  miatt  engedékenynek  kellett  lennie 
Velencze  iránt,  sőt  tán  barátságban  lenni  vele.  Leo-- 
alább  a  viszonyok  jóságára  mutat  egy  1318-ban  kelt 
kereskedelmi  szerződés  a  két  állam  közt.  fiiadén  bán 
is  elvonatott  rövid  időre  a  dalmátiai  partokról. 

Mladen  bán  résztvett  az  1319-ki  hadjáratban  mind 
szárazi,  mind  tengeri  hadakkal,  mely  utóbbiakat  a 
Brebiriek  közvetlen  felsősége  alatti  Almissa  és  Scar- 
dona  állithattak  ki.  A  bán  szárazi  és  tengeri  hadával 
déli  irányban  nyomult  elő  nagyából.  Legalább  van 
nyoma  Ragusa  évkönyveiben, hogy  eme  város  szigeteit 
pusztitá  tengeri  hada,  mig  szárazi  serege  a  mai  Mon- 
tenegró határán,  a  Niskiki  tava  mellett  fekvő  Onogos- 
tyéig  hatolt.  Itt  szólitá  föl  a  szerb  uralkodókkal  mindig 
békében  élni  szeretett  Ragusa  községét,  csatlakozzék 
hozzá,  és  támadjon  Milutin  ellen,  ki  a  Cattaro  körüli 
tengerpartokat  birta.  Ennyi,  a  mit  a  ragusai  króniká- 
ból elfogadhatunk,  a  mit  hozzá  tesz,  nem  indulhatunk 
el  rajta.  Azon  krónika  szerint  nemhogy  Ragusa  csatla- 
kozott volna  a  bánhoz,  hanem  Ragusa  birta  rá  a  bánt, 
álljon  el  föltételétől,  s  kössön  békét  a  szerb  király lyal. 
Ha  ez  állana  is,  kérdés,  nem  a  magyar  király  győzelme 
után  történt-e  ez,  melyet  béke  vagy  fegyvernyugvás 
követett.  ?) 


')  Pejacsevics  249  1. 

')  Pietro  Luccari  :  Annali  di  Rausa  48  1. 

A  bán  csak  nyerhetett  a  szerb  hadjáratban;  szárazi 
birtokai  délen  és  keleten  csak  Milutin  rovására  voltak 
kiterjeszthetők.  Hűtlenséget  aligha  vethetett  szemére  a 
király  ezúttal  is.  1319  táján  és  utóbb  más  bűnök  tették 
elviselhetlenné  kormányzását. 

A  bán  és  a  dalmátiai  városok  közti  viszonyban  elég 
ingerültség  volt  a  szerb  hadjáratig  is.  —  Eme  hadjá- 
rat táján  a  viszony  mind  jobban  elmérgesedett.  Maga 
a  szerb  király  elleni  vállalat  nem  volt  alkalmas  rá,  hogy 
a  dalmátiai  városok  elégedettebbek  legyenek.  Ep  oly 
követelővé  tehette  az  a  bánt  most,  mint  a  Velencze  el- 
leni harcz  idejében,  s  minden  követelés  sérthette  a  vá- 
rosok önzését. 

Nem  tudjuk  pontosan  meghatározni  az  időrendet; 
de  bizonyos,  hogy  1317-től  1320-ig  a  gyűlölködés  Dal- 
matiában  nyilt  ellenségeskedésben,  kölcsönös  megtor- 
lással foly;  8  a  mi  különös,  épen  Sebenicó  válik  a  Bre- 
biriek  legnagyobb  ellenségévé,  mely  várost  oly  nagy 
hálára  kötelezett  volt  a  család.  A  város  Budisláv  Cor- 
baviai  grófot  választja  podestává  s  az  ugyanazon  ha- 
talmas családból  származott  Pált  azon  sebenicói  püs- 
pöki székre,  melyet  a  Brebiri  grófok  alapítanak  meg. 
—  A  Corbaviai  család  pedig  halálos  ellenségeskedés- 
ben állott  Mladen  bánnal. 

Tény  az  is,  habár  okait  és  következményeit  nem 
tudjuk,  hogy  a  bán  ellenségkép  ment  Sebenicó  ellen, 
úgy  hogy  ez  Trau  minapi  példájára,  kénytelen  volt  le- 
rontani a  város  falain  kivül  feküdt  templomot,  nehogy 
a  bánnak  támaszpontul  szolgálhasson  a  város  ostromá- 
ban. —  Az  ostrom,  ha  történt,  ép  oly  eredménytelen 
volt,  mint  a  Trau  elleni  vállalat.  A  mit  a  bán  tett,  csak 

arra  volt  alkalmas,  hogy  a  várost  mindinkább  elidege- 
nítse magától.  Volt  a  városban  egy  becsült  nemes  csa- 
lád, mely  nagy  szolgálatokat  tett  egykor  Pál  bárnak, 
s  egyik  tagja,  egy  Cosa  nevű,  Mladen  alatt  is  podesta 
volt  Sebenicóban.  Ezeket  álnokul  kicsalta  táborába.  A 
családapát  börtönbe  vetette,  hol  rövid  időn  meghalt, 
két  fiát  pedig,  s  közte  Cosát  táborában  lefejezteté.  Még 
király  sem  mert  mindig  így  bánni  a  nemesekkel. 

A  bán,  mint  az  egykorú  Madiusból  kivehető,  félté- 
kenynyé  lesz  hatalmára;  tán  azon  mértékben,  a  mint  ez 
a  hatalom  mind  jobban  enyészik,  örömestebb  hallgatá 
az  árulkodó  sugdosásokat,  mint  a  jó  tanácsot  ').  Vá- 
dolta a  horvát  és  boszniai  bárókat  s  előbbiek  közt  tu- 
lajdon öcscsét,  Pált,  hogy  összeesküdtek  volt  ellene  a 
megöletett  sebenicói  nemesekkel,  s  együtt  akarák 
gezni  őt. 

A  Brebiri  család  mostani  feje,  ha  körül  nézett,  nem 
látta  maga  körül  a  család  addigi  természetes  szövetsé- 
geseit  :  a  horvát  bárókat  s  egy-két  nagyobb  dalmátiai 
várost;  mindezek  ellenségei  voltak.  Miben  állott  hát 
anyagi  ereje  ?  Említem  már  fennebb  azt  az  elemet, 
melyhez  most  a  bán  folyamodott  :  a  vlakkokat,  a  mos- 
tani morlákok  elődeit.  Az  Adriátólj  a  Feketetengerig 
nyúló  roppant  hegylánczokon  nomád  pásztori  életet  élt 
nép  elég  harczias  volt  :  a  kinek  fegyverrel  kellett  védni 
s  néha  szerezni  juhnyájait,  állandóan  hadi  lábon  élt;  de 
a  polgárosodás   intézményeitől,  s  k'vált  a  megtelepült 


')  „Ubi  est  diseretio  tua,  qua  plus  diligebas  susurrones  au- 
dire,  quam  bonos  consultores?"  —  Madius  Sehwandtner  III.  k. 
648.  1. 

békés  élettől  nagyon  idegen  volt.  Mladen  eme  kóbor 
népekből  alkota  gyülevész  sereget,  s  azzal  lepte  el  Dal- 
mátia  szárazát.  Nem  sokat  különbözött  ettől  tengeri 
hada  is  :  Almissa  és  Scardona  s  egy  részben  Klissa, 
kész  volt  rablóságot  űzni  a  dalmát  vizeken,  ha  kemé- 
nyen nem  zaboláztatok  E  városok  pedig  a  Brebiriek  s 
közvetlenül  Brebiri  György  felsőbbsége  alatt  állának, 
s  most  már  nem  a  magyar  állam  érdekében,  hanem  a 
családok  és  városok  közti  viszályban  használtatának. 

A  bán  tisztjei  és  katonái  nagy  erőszakoskodásokat 
követtek  el.  Templomokat,  zárdákat  raboltak  ki,  ki- 
fosztogatták úton  útfélen  a  kereskedőket,  üldözték  a 
papokat,  a  nők  nem  voltak  biztosságban  miattok,  sőt  a 
dalmátiai  városok  szárazi  birtokait  is  elfoglalták  s  egy- 
más kö/t  sorshúzás  útján  osztották  ki,  mondván,  hogy 
a  mi  a  szárazon  fekszik,  nincs  hozzá  joguk  a  tengeri 
városoknak. 

így  sodorták  a  viszonyok  a  bánt  észrevétlenül  oda, 
hol  mindenben  ellenkezőt  tett  azzal,  mi  által  ősei  ha. 
talmasokká  lettek,  s  fontos  hivatást  töltenek  be.  — 
Mert  mi  egyebet  képviselt  ő,  ha  nem  ellenkezőjét  mind- 
annak, a  mire  a  magyar  királyok  s  eddigelő  a  Brebiriek 
törekedtek?  —  Ok  a  nomád  vagy  rablásból  élt  kis  nép- 
törzsek megtelepedését  s  bék^s  foglalkozását  mozdíták 
elő,  —  Mladen  a  pásztori  népeket  akarta  úrrá  tenni  a 
civiüsált  elemek  fölött.  A  magyar  királyok  elomozdíták 
a  hűbériséget  a  nemzetségi  élet  maradványait  még 
megtartott  déli  szlávoknál,  —  Mladen  a  nyers  tömege- 
ket használta  föl  a  horvát  és  bosznyák  nagy  hűbéresek 
ellen;  a  magyar  királyok  és  eddig  a  Brebiri  grófok  a 
rablásokat  s  ön  elégtételt  gátolni  törekedtek,  —  most  a 

bán  adott  lábat  ismét  a  rablásnak.  Ha  a  bán  tevékeny- 
sége hosszabb  időre  nyúlik,  Dalmátia,  Horvátország  és 
Bosznia  visszaesett  volna  oda,  hol  vagy  száz  évvel  az- 
előit  állott. 

Ugylátszik,  vallásában  is  rokon  hajlamok  kezdenek 
föltűnni,  s  ebben  a  részben  is  nem  vezére  volt  népének, 
hanem  népe  befolyása  alá  adta  magát. 

Külsőleg  katholikus  maradt.  1319-ben  Sz.  Ferencz 
rendének  átadja  az  anyja  Orsolya  által  kezdett  templo- 
mot és  klastromot;  ugyanazon  1319-ik  évben  mintegy 
keresztes-vitézi  érdemeket  szerez  a  pápánál  azzal,  hogy 
a  szerb  király  ellen  fegyvert  fog. 

De  előbb,  1318-ban  a  pápa  komolyan  fölszólítja,  ne 
tűrje  meg  az  eretnekséget  birtokán,  Boszniában;  és  mi- 
dőn a  panaszok  oly  nagyok  a  miatt,  hogy  a  szerzetesekkel 
és  szerzetesnőkkel  kiméietlenül  bánik,  a  papi  birtokokat 
lefoglalja,  erős  gyanúja  lehetett  rá, kivált  a  papi  rendnek, 
hogy  lélekben  nem  híve  egyházuknak.  Az  egykorú  kró- 
nikás rá  is  kiáltja, hogy  Mladen  bán  a  bibliát  szokta  ol- 
vasgatni, habár  nem  igen  épült  rajta!  Abban  az  időben 
pedi^  súlyos  vád  volt  ez.  A  biblia-olvasás  egyértelmű 
volt  a  vallástalansággal,  sőt  a  hitszakadással.  A  XIH-ik 
évszáz  eleje  óta  a  pápák  keményen  tilták  a  biblia-olva- 
sást, s  Madius  szavaiban  az  a  vád  van  kimondva  Mla- 
den ellen,  hogy  eretnek,  patarenus  volt! 

A  lelkiismeret  szabadsága  oly  szent  elv,  mely  ellen 
bármely  korban  nem  lehet  jogos  szavunk,  s  még  attól 
is  óvakodnunk  kell,  hogy  csupa  önzést  lássunk  az  in- 
dokban; de  világos,  hogy  a  tengermelléki  bán  és  Bosz- 
nia ura  ellenkezőt  tett  ebben  a  részben  is  azzal,  a  mit  a 
magyar  állam  8  déli  részeiben  a  civilisatio  érdekei  kö- 

Zrinyi.  12 

vetéltek.  A  szerb  határok  felé  elég  nehezen  vert  gyö- 
keret a  schismaticusok  közt  a  katholicismus  különben 
is,  s  midőn  Boszniában  az  alig  elkezdődött  európai  ci- 
vilisatio  csiráit  az  új  hitszakadás  is  emészté,  egy  Ró- 
bert Károlynál  kevésbbé  buzgó  magyar  király  is  egye- 
nesen az  állam  érdekei  ellen  tett  merénynek  tekinté 
vala  egy  főember  veszélyes  példáját. 

Bármint  volt  ez,  Mladen  bán  sorsát  nem  egészen  ez 
dönté  el.  Egy  uralmát  féltő,  sőt  nagyobb  uraságra  vá- 
gyó ember  volt  ő.  ki,  minél  kevésbbé  boldogul,  annál 
erőszakosabbá  lesz,  míg  szenvedélyének  túlsága  buk- 
tatja meg. 

Scardona,  mely  különben  a  Brebiriek  birtoka  volt, 
püspökül  a  knini  grófok  családjának  egyik  tagját  vá- 
lasztja. Ezen  grófok  halálos  ellenségei  Mladen  bánnak. 
A  püspök  elég  merész  volt,  hogy  szószéken  megrójja  a 
bán  bitorlásait,  sőt  hogy  levélben  egyházi  átokkal  fe- 
nyegesse őt.  —  Mladen  elfogatta,  börtönbe  veté  a  püs- 
pököt, s  ott  meggyilkoltatta  egyik  unokatestvére  Márk 
által. 

Ezen  tett  nem  lázíthatta  jobban  maga  ellen  a  papo- 
kat, mint  a  nagybirtoka  horvát  urakat,  kik  egy  része 
rokonságban  volt  a  kivégzettel.  A  horvát  urak,  s  köz- 
tök Brebiri  Pál  is,  most  nyilt  ellenségei  a  bánnak. 

Az  ujj  húzás  meg  volt  Trauval  is,  melynek  podes- 
tája  1320-ban  a  Brebiriek  egyklissai  emberét  fölakasz- 
tatja a  városház  ablakába.  Klissa  ura,  Brebiri  György 
hatvan  ezer  lira  kárpótlást  követel,  mire  Vitturi  po- 
desta  azt  feleli,  hogy  a  kivégzett  ember  tengeri  rabló- 
ságot űzvén,  korábbi  szerződés  értelmében  még  a  Bre- 
biriek tartoznának  büntetéspénzt  fizetni  le.  Valószinű, 

hóffy  a  Brebiriek  nem  nvertek  elégtételt,  hacsak  erővel 
nem  bírtak  vonni. 

Trauban  ily  nemű  súrlódások  idézhettek  elő  új  nép- 
mozgalmat  s  egy  új  belső  változást.  Ugyanazon  Zori 
Mátét,  kit  Mladennek  sikerült  azelőtt  pár  évvel  szám- 
űzetni a  városból,  1320-ban  a  polgárok  visszahívják, 
Mladen  párthíveit  száműzik,  birtokaikat  lefoglalják,  s 
ismét  Zori  Máténak  és  híveinek  adják  át.  Zori  Máté  a 
Velenczéhez  hajlott  podesta  most  nagyobb  elkeseredést 
találhatott  Mladen  ellen,  mint  annakelőtte,  s  talált  Se- 
benico  polgáraiban,  kik  annakelőtte  ellenségek  voltak, 
kész  szövetségeseket,  s  csakugyan  az  1322- ik  évnek 
mindjárt  elején  megköti  a  két  város  a  véd-  és  daczszö- 
vetséget.  Aprilben  mindkettő  elszakad  a  magyar  biro- 
dalomtól, s  Velencze  alá  adja  magát,  habár  az  önálló- 
ság kevesebb  biztosításával,  mint  a  mennyit  a  magyar 
királyok  alatt  élveztek.  A  szerződés  csaknem  ugyanaz, 
melyet  Zára  kötött  volt  a  köztársasággal.  Abban  is  ha- 
sonlít, hogy  a  magyar  király  joga  továbbra  is  elismer- 
tetik. Trauban  Brebiri  Pál,  Sebenicóban  egyCorbaviai 
gróf  neveztetik  ki  podestának  —  mindkettő  magyar 
alattvaló,  csakhogy  Pál  1314  óta  egyszersmind  velen- 
czei  patrícius  volt.  Nevezetes,  hogy  utóbbi  Trauval  és 
Sebenicóval  véd  és  dacz-zövetséget  köt  testvérbátyja, 
Mladen  ellen. 

Spalató  még  nem  pártolt  Velenczéhez,  de  kezet  fo- 
gott egy  Mladen  elleni  vállalatban  Velenczével  és  a 
hozzá  pártolt  dalmát  városokkal  Almissa  és  Scardona 
volt  a  Brebiriek  főtámaszpontja  a  tengeri  vállalatok- 
ban. Sebenico  és  Trau  segítve  velenczei  hajóktól  és 
zsoldosoktól,  kiket  a  dó?se  átengedett,  véletlenül  lepek 

12* 

meg  Almissát  és  Scardonát,  kirabolták,  fölégették  a. 
várost,  elvették  vagy  megsemmisítek  a  kikötőjükben  ta- 
lált hajókat. 

A  tengeri  közlekedés  gátlása  egyenlően  érdeke  ellen 
volt  mind  Velenczének,  mind  a  magyar  birodalomnak. 
Ez  magyarázza,  hogy  a  király  Róbert  Károly  miután 
Trau  és  Sebenicó  Velenczéhez  pártolt  is  megköszöni  a 
köztársaságnak  a  dalmát  és  horvát  városok  részére 
nyújtott  segítséget,  reményét  fejezvén  ki,  hogy  Velen- 
cze,  ígéretéhez  képest,  nem  a  király  ellen  használja  az 
alkalmat.  A  levél  1322.  augusztus  elején  kelt  Temes- 
vártt,  s  a  király  igéri,  hogy  nemsokára  tetemes  sereg- 
gel maga  is  meg  fog  jelenni  a  tengermelléken  '). 

A  király  csakugyan  megjelent  nemsokáia  mintegy 
húszezer  emberből  állott  sereggel.  Úgy  látszik,  nem 
Mladen  ellen  volt  szükség  ily  nagy  haderőre.  A  bán  ha- 
talma már  szárazon  is  meg  volt  törve,  midőn  a  király 
Kninbe  érkezett.  Az  volt  sorsa,  a  mi  száz  évvel  azelőit 
ama  Domald  grófé,  kinek  leverésével  emelkedtek  ki 
először  a  Brebiriek.  A  király  tartományi  vazalljai  elegen- 
dők voltak  a  bán  ellen.  Egyesülvén  a  horvátországi  és 
bosznyák  bárók,  Mladen  vlakkjai  meg  nem  állhattak  a 
rendezettebb  főúri  hadak  előtt.  A  bán  először  Pogliz- 
zába,  aztán  a  bevehetlen  Klissába  menekült  előlök. 

Mladen  bán  nem  volt  még  most  is  áruló  vagy  nyilt 
pártütő  a  király  ellen.  Még  folyvást  urának  vállá,  sőt 
némi  bizalommal  fordult  hozzá.  Szorult  állapotjában  a 
királytól  kér  segítséget,  testvérét  Györgyöt  küldvén  e 
czélra  Klissából  a  király  táborába.  Mire  a  király  Knin- 

l)  Tört.  Tár.  IX.  14. 

hez  érkezett,  Mladen  személyesen  sietett  hozzá.  Aján- 
dékokkal s  hűsége  bizonyításával  igyekezett  őt  kien- 
gesztelni. Azonban  Károly  most  kifogyott  volt  a  türe- 
lemből, s  kötelessége  feledteté  vele  a  személyes  hálát, 
melylyel  a  bán  családjának  tartozott.  Mladent  fog^a 
vitte  a  király  Magyarországra.  Fogságban  halt  meg, 
nem  tudni  mely  évben,  az  egykor  oly  hatalmas  bán,  ki 
birtokra,  hírre  és  gazdagságra  nézve  királyokkal  vetél- 
kedett. 

Mladen  bán  a  legroszabb  kormányzók  példányképe, 
mennyiben  emlékezetben  fenmaradt  tetteiből  kitűnik. 
Kormányzása  a  megtorlások  szakadatlan  lánezolata. 
Csak  azoknál  tapasztalunk  ilyest,  kik  az  embereken 
uralkodni  nem  tudván,  s  a  viszonyokkal  szembe  nézni 
nem  mervén,  boszút  akarnak  állani  azon  tárgyakon, 
melyek  nem  akarnak  úgy  hajolni  kezök  alatt,  mint  sze- 
mélyük kivánná.  Mihelyt  a  viszony  a  kormányzó  és 
kormányzottak  közt  kölcsönös  ingerkedés  s  ujjhuzás 
szinét  ölti  magára  a  nép  vezetésében  épen  úgy,  mint  a 
gyermek-nevelésben ,  bizton  következtethetjük,  hogy 
kontár  viszi  a  mester  szerepét.  Ez  az  út  vezet  legköny- 
nyebben  zsarnokságra  s  a  gyakran  bekövetkező  és  min- 
dig érdemelt  bukásra. 

Mladen  bánnal  bukott  családjának  majdnem  feje- 
delmi hatalma  is,  s  egész  pályája  nem  egyéb,  mint  foly- 
,  tonos  közeledés  a  katastroph  felé,  mely  a  nélkül  követ- 
kezett be,  hogy  a  királyi  hatalom  csak  kezét  emelte 
volna  rá  :  a  bosznyák  és  horvát  urakban  idézte  föl  a 
Nemesist  maga  ellen,  s  Róbert  Károly  csak  egy  anyagi 
és  szellemi  hatalmában  tönkrejutott  embert  vett  őrizet 
alá  a  knini  táborban.  A  király  merész  tettet   követett 

el,  midőn  birodalma  egyik  első  rendű  vazallját  fogságra 
vetette,  de  se  első  nem  volt  ily  nemű  eljárása,  se  pedig 
az  ország  jobbjai  nem  botránkozhattak  meg  a  nyilt 
rőszakot  űzött  s  az  állam  érdekeit  oly  nagyban  kocz- 
káztatott  ember  megfenyitésén. 

Míg  Brebiri  Istvánban  a  magyar,  Pálban  némileg 
az  olasz  műveltség  képviselőjét  látjuk,  Mladen  egészen 
a  schismaticus  szlávok  legmüveletlenebb  tömegeinek 
karjaiba  vetette  magát,  épen  ott,  hol  az  állam  érdekei 
szoros  kapcsolatban  állottak  a  népiségek  vallásával; 
mert  Szerbia  felől  a  határok  kijelölésében  nem  nagyot 
tévedünk,  ha  azt  az  elvet  fogadjuk  el,  hogy  a  meddig  a 
katholicismus  terjedt,  addig  terjedt  a  magyar  király 
közvetlen  hatalma  is.  S  Mladen  ezen  elhajlása  a  kijelölt 
iránytól  közvetlenül  befolyott  hat  arra,  hogy  a  dalmá- 
tiai  latin  városok  Velenczéhez  pártoljanak. 

VI. 
1322— lS-iT'. 

Róbert  Károly  gondját  a  zsarnok  kis  királyok 
garázdálkodásainak  megszüntetése  vette  igénybe ;  s 
a  déli  részekben  külügyi  politikája  nem  volt  ellen- 
séges Velencze  iránt;  az  leginkább  a  szerb  király  el- 
len volt  irányozva.  Mindkét  részben  Mladen  bukása 
csak  kivánatos  volt  neki,  ha  kevesebb  veszteséggel  jár 
vala. 

Az  örökös  tengeri  bánságot  kétségkívül  nagy  sza- 
bálytalanságnak tekinté;  de  épen  mivel  Mladen  elmoz- 
díthatlan  volt  hivatalából,  s  mivel  neki  és  a  Brebiri 
családnak  oly  nagy  hálával  tartozott ,  jobbnak  látta 
tán,  halasztani  az  oligarcha  meglakoltatását.  Mihelyt 
ez  megtörtént,  Róbert  Károly  világosan  kimutatá, 
hogy  Dalmátia  kormányzásában  gyökeres  reformot 
óhajtott. 

A  király  nem  nevezett  ki  ezután  helyben  lakott  bá- 
nokat. Először  Miklós  soproni  főispán,  később  1325-ben 
Mihály,  sárosi  és  zempléni  főispán  neveztetik  ki  egész 
Szlavónia  bánjának  kinek  albánja  is  volt.  Utóbbi  hosz- 
szas  ideig  maradt  meg  a  bánságban.  Midőn  bánná  ne- 
veztetik ki,  a  király  egy  rendelete  megnagyobbítja, 
vagy  inkább  helyreállítja  a  báni  tekintélyt  a  maga  tel- 
jességében :  senkit  sem  vesz  ki  többé  a  báni  hatóság 
alól,  holot:    annakelőtte  a   főbb  családokat  a  királyok 

apránkint  fölmentek  e  hatalom  alól,  s  csaknem  minde- 
niket báni  czímmel  ruházták  föl '). 

Midőn  összes  Tótország  bánja  (banus  totius  Scla- 
voniae)  ily  nagy  hatalommal  ruháztatik  föl,  a  tenger- 
melléki bánság  másfelől  elenyészik,  melynek  területe 
különben  is  összeszorult  volt.  Boszniában  a  király  kü- 
lön bánt  tet%  a  mi  természetes  volt;  mert  fekvésnél 
fogva  Bosznia  nehezen  volt  egyesíthető  egy  kormány- 
zóság alá  Dalmátiával.  Ide  Kotromanovics  Istvánt  he- 
lyezi be  a  király,  s  úgy  látszik,  elég  nagy  hatalommal; 
mert  István  sógora  volt  Károlynak,  mindkettő  a  len- 
gyel király  leányát  vévén  nőül.  És  az  új  bán  erélyes 
határgrófja  volt  a  magyar  birodalomnak  Szerbia  felől. 
Birtokai  folyvást  kíjebb  terjedtek,  s  ő  veté  meg  alap- 
ját annak,  hogy  Bosznia  a  következő  generatio  alatt 
királysággá  emelkedhessek  a  magyar  korona  felsőbb- 
sége  alatt. 

A  mit  Károly  Dalmát-  és  Horvátországra  nézve  tőn, 
centralisatio  volt,  mely  csakhamar  elkeseríté  a  horvát 
urakat  ellene,  ugyanazokat,  a  kik  oly  készek  valának 
Mladen  megalázására  fegyvert  fogni. 

A  mozgalom  és  lázongás  Horvátországban  meg  nem 
szűnik,  míg  Nagy  Lajos  Dalmátiát  vissza  nem  foglalja. 
De  talán  túlzás  volna  azt  nemzetiségi  mozgalomnak 
nevezni.  Indokai  oly  természetűek,  hogy  előállhatott 
volna  az  a  magyar  birodalom  legmagyarabb  vidékein 
is.  Midőn  a  király  a  helyben  lakott  földbirtokosok  va- 
lamelyike helyett  minél  távolabbról  külde  kormányzót, 
a  kit  szomszédi  és  rokonsági   kötelék  nem    nyűgözött, 


';  Kerchelich,  not.  prael  .  23  1. 1. 

—  midőn  azt  rendelte,  hogy  eme  főtekintély  hatósága 
alól  senki  sem  vonhatja  ki  magát,  nem  tört  a  nemzeti- 
ség ellen,  habár  az  e  miatti  harczokban  az  egyik  fél 
megkülönböztetésül  nemzeti  nevén  nevezte  a  másikat. 
Azon  állítást,  mintha  a  mozgalom  nemzetiségi  volt 
volna,  nagyon  támogatá  egy  1326-ból  fennmaradt  ok- 
mány, mely  szerint  az  egybegyűlt  horvát  urak  panasz- 
kodtak a  miatt,  hogy  ,,a  király  idegen  nyelvet 
külde  ráj  o  k"  '). 

Lucius  úgy  véli,  ez  az  idegen  nyelv  más  nem  lehe- 
tett mint  a  magyar.  S  valóban,  ha  szószerinti  érte- 
lemben veszszük  a  nyelvet,  alig  érthetünk  egyebet. 
De  minden  s  maga  az  okmány  azon  mondata,  melyben 
a  fentebbi  szavak  foglaltatnak,  azt  mutatja,  hogy  „ide- 
gen nyelvűek"-et  kell  érteni  a  kifejezés  alatt,  mert 
mindjárt  a",  mondatik  az  említett  szavak  után,  hogy  az 
az  idegen  nyelv  nemcsak  a  horvát  urak,  hanem  az  egyik 
Velencze  alatti  város  kárára  hozatott  be.  Azért  nem 
tulajdoníthatunk  az  idézett  helynek  már  értelmet,  mint 
azt,  hogy  a  király  idegen  (azaz  nem  Dalmátiában  la- 
kott) bánt,  és  idegen,  azaz  magyar  és  kán  hadakat  kül- 
dött azon  földre,  melyet  „Összes  Tótországnak"  nevez- 
tek. —  Merő  értelmetlen  anachronismus  is  a  magyar 
nyelv  erőszakolásáról  beszélni  a  XIV.  században.  Nem 
volt  akkor  bureaucratia,  sem  pedig  olyan  iskola,  mely 
,a  latin  nyelven  kivül  mást  terjeszthet  vala. 

Mladennek,  ki  e  néven  Il-ik  volt,  ugylátszik,  nem 


l)  „Quod  lingva  extranea  veniebat  contra  ipsos  ad  ipso- 
rum,  et  etiam  Civitatis  (Sibenici)  damnum."  (Memorie  di 
Trau.  189.  1.) 

volt  fia,  ki  apja  magán  hatalmát  örökölte  volna.  Elfo- 
gatása után  öcscse  György,  a  család  feje,  még  folyvást 
birta  Klisszát,  Scardonát  és  Almissát,  s  folytatta  a 
pusztító  megtorlás  politikáját  minden  ellensége  ellen, 
mig  nemsokára  1324-ben,  megboszulandó  az  egyesült 
horvát  urakon  bátyja  megbuktatását,  serget  gyűjt;  de 
a  csatában  megveretik,  s  Nelipecz  knini  gróf  börtönbe 
veti  őt  két  megnevezetlen  fiával  együtt.  Később  kisza- 
badul, s  bevégzi  azon  pályát,  mely  Mladenéhez  minden- 
ben hasonlít  :  György  1330-ban  hal  meg,  egy  özvegyet 
s  több  gyermek  közt  egy  Mladen  nevű  fiút  hagyván 
maga  után,  ki  e  nevén  Ill-ik. 

A  II.  Mladen  támasztotta  viszál  y  nem  végződött  be 
a  főokozó  eltűntével;  és  Róbert  Károly  egy  személynek 
ártalmatlanná  tételével  nem  javította  meg  a  viszonyo- 
kat. Brebiri  Mladen  utódai  folyi  attak  a  boszúállás  po- 
litikáját, s  halálos  ellenségeskedésben  álltak  azon  hor- 
vát bárókkal,  kik  a  Brebiri  családot  megalázták. 
Ezen  horvát  bárók,  mint  már  a  fentebbiekből  kitűnik, 
szoros  szövetséget  kötöttek,  melybe  bevonták  a  Velen- 
czéhez  pártolt  dalmátiai  városokat  is,  kik  fegyveresen 
is  segítik  őket  a  Brebiriek  ellen. 

Trau  és  Sebenicó  Velenczéhez  pártolván,  ügyekez- 
tek  szokás  szerint  biztositni  szárazi  birtokaikat,  mi  leg- 
jobban ugy  történhetett,  ha  barátságban  és  szövetség- 
ben állanak  némely  szomszédos  hatalmasokkal  a  horvát 
főurak  közül.  A  nevezett  városok  ellen  folyvást  bo- 
szút  lihegett  Brebiri  grófok  ellen  legjobb  szövetsége- 
sek a  Knini  és  Corbaviai  grófok  valának,  kik  forma 
szerinti  ,, ligát"  kötöttek  volt,  s  gyakran  Velencze 
fegyvereit  is  elfogatlak  segítségül. 

Hogy  magyar  alattvalók  velenczei  alattvalókkal 
szövetségben  állanak,  haza-  és  felségárulásnak  tűnhe- 
tik föl,  s  csodálkozhatnánk  rajta,  hogy  oly  király,  mint 
Róbert  Károly,  elnézett  ilyeseket.  —  De  mindez  nem 
vehető  szigorú  értelemben. 

Róbert  Károly  nevezte  ugyan  ki  a  bánt  Dalmátiára, 
de  ennek  egész  Dalmátiában  nem  volt  egyetlen  egy 
vára  is,  hol  lábát  megvethette  volna.  Az  egykori  ki- 
rályi várakat  :  Scardouat,  Kiisszát  a  Brebiriek,  Knint 
a  knini  grófok  bitorlák,  s  tán  nem  volt  nagyobb  hor- 
vát ur,  ki  valamely  egykori  királyi  várban  ne  ült  volna. 
Róbert  Károly  viszonya  Velenczével  nem  volt  határo- 
zott. A  király  elfojtá  ellenséges  indulatját  a  köztársa- 
ság iránt  jobb  alkalomig ,  s  külsőleg  nem  mutatott  el- 
lenségeskedést. Nem  is  segíthetett  most  a  bajon. 
Dalmatia  és  Horvátország  két  elienség,  Velencze  és 
Szerbia  közé  szorulva,  csak  egy  nagy  háborúval  lesz 
vaia  visszaszerezhető  s  teljesen  biztositható.  A  fél  ba- 
rátságos viszony,  melyben  Velenczével  lennie  kellett, 
szemet  hunyatott  vele  a  horvát  urak  czimborálására  a 
köztársasággal.  A  király  ritkán  jelenhetett  meg  tekin- 
télyes sereggel  eme  vidékeken.  — A  horvát  bárók  ügye- 
keztek  hát,  hogy  magok  csináljanak  rendet.  Ligájok 
hasonlitott  a  mai  amerikai  lynch  törvényszékekhez, 
melyeket  akkor  alaLitnak  a  polgárok,  midőn  a  kormány 
orgánumai  elégtelenek  a  rend  föntartására.  A  horvát 
urak  ligája,  mely  ugylaiszik,  a  messziről  küldött  bánok 
és  hadak  ellen  is  óvás  volt,  mutatja,  hogy  a  báni  s  ál- 
tala a  királyi  hatalom  még  nem  állott  volt  helyre.  Ter- 
mészetesen fejlett  ki  ebből,  hogy  ismét  egyik  hatalmas 
család  emelkedjék  ki   a   többi   felett,  s  czimtelenül  is 

gyakorolja  a  báni  tekintélyt.  Ilyen  volt  a  Knini  grófok 
családja,  melynek  akkori  teje  Nelipecz  volt. 

A  helyzet  nem  javult  ezáltal.  A  Brebiri  grófok  oly 
erős  várak  birtokában  voltak,  hogy  az  egyesült  horvát 
urak  és  dalmát  városok  is  alig  birtak  velők.  A  folyto- 
nos viszályban  sokat  szenvedtek  a  dalmatiai  parti  vá- 
rosok, s  ennek  lehet  tulajdonítani,  hogy  Spalató  1327- 
ben ,  Noná  1328-ban  Velencze  felsőbbsége  alá  adta 
magát. 

Annál  inkább  följogositva  érzé  magát  Brebiri 
György  Kiissza  ura,  Spalató  háborgatására.  Ennek 
következése  egy  kis  háború,  melvben  a  dalmát  várost 
Nelipecz  és  társai  segitik  a  Brebiriek  ellen.  Utóbbiak 
habár  Klisszát  föl  nem  adják,  szövetségre  kényszerít- 
tetnek s  a  békeszerződésben  fölfogadják,  hogy  ezután 
teljesen  szabadon  engedik  a  Kiissza  alatti  kereskedést. 
Lemondanak  a  vámolás  jogáról,  mely  pedig  roppant 
hasznot  hajthatott  a  családnak. 

Mihelyt  azonban  György  gróf  1330-ban  deczember 
első  napjaiban  meghalt,  özvegye  Lela,  és  első  szülötte 
Mladen  újra  vámokat  kezdtek  szedni  a  klisszai  utón, 
miből  uj  viszály  támadt.  Hogy  Spalató  és  Trau  a  klisz- 
szai  őrség  beütései  ellen  biztositsák  magokat,  a  Klisszá- 
val  szomszédos  Greben  hegyen  ellenvárat  épitének 
Lela  és  fia  ellen  hadjárat  is  indul,  melyre  a  Velencze 
alatti  három  város  :  Spalató,  Trau  és  Sebenicó  egye- 
sülnek, valamint  a  horvát  urak  ,, ligája"  is,  melynek 
feje  a  knini  gróf,  Nelipecz,  ez  úttal  is.  A  viszály  és 
harcz  mintegy  két  évig  folyt  kölcsönös  kártételek  és 
öldöklések  közt.  Végre  1333-ban  januárban  békét  köt- 
nek, melyben  Mladen  gróf  a  maga,  az  anyja  és  testve- 

rei  nevében  örök  frigyet  és  barátságot  igér  a  nevezett 
tengeri  városoknak  és  a  szövetkezett  horvát  uraknak. 
Ki  van  kötve,  hogy  a  klisszai  utón  ne  csak  Spalató, 
Trau  és  Sebenicó  emberei,  hanem  minden,  bár  hova 
való  kereskedő  szabadon,  minden  vám-fizetés  és  hábo- 
ritás  nélkül  közlekedhessek;  hogy  a  szerződéi  pontjai 
kötelezők  nemcsak  Klisszára,  hanem  Almissára,  Ostro- 
vizzára  is,  melyek  a  Brebiriek  birtokai.  A  szerződésben 
világosan  ki  van  téve,  hogy  az  nemcsak  Mladenre,  ha- 
nem maradékaira  is  szól.  Mladen  gróf  külön  szerződést 
köt  Trauval  is,  melyben  teljes  a  kibékülés,  és  ki  van 
emelve,  hogy  valamint  Trau  emberei  szabadon  járhat- 
nak kelhetnek  Mladen  birtokain,  ugy  viszont  Mladen 
és  emberei   háboritás   nélkül  közlekedhetnek  Trauban 

A  Brebirieknek  az  az  engedmény  tétetett,  hogy  a 
szövetségesek  lerontották  Greben  várát.  ') 

Brebiri  Mladennek  ezután  több  szövetségese  volt, 
mint  atyjának  Györgynek;  mert  nemcsak  az  egész 
Brebiri  nemzetség  egy  párton  volt,  hanem  barátságot 
kötének  a  fő  ellenséggel  a  dalmátini  városokkal  is. 

A  knini  grófokat  azonban  állandóan  ellenségeknek 
tárták  a  Brebiriek,  8  nem  is  állott  köztök  sokáig  a 
béke.  Nelipecz  első  helyre  emelkedvén  a  horvát  bárók 
közt,  némely  önkényes  tette  által  a  Brebiriek  pártját 
szaporitá.  Nelipecz  Trau  határán  várat  épit,  sVelencze 
1335-ben  óvást  teszen  a  horvát  ur  ezen  önkénye  ellen. 
Különös  azonban,  hogy  a  harczban,  mely  ezután  kitör, 
a  dalmatiai  városok  nem  vesznek  részt,  azt  csak  a  bá- 
rók folytatják  egymás  közt.  Egyik  párton  volt  :  az  os- 


!)  Memorie  die  Trau.  210,  211  lap. 


190  BREBIEI  GRÓFOK. 

trovizzai  Pál  és  Gergely,  mindkettő  a  hajdani  Pál  bán 
fia,  s  igy  nagy  bátyjai  a  mostani  kii  ászai  III.  Mladen- 
nek;  továbbá  ugyanezen  Mladen  és  testvérei.  A  másik 
párton  állott  Nelipecz  knini  gróf,  unokatestvérével 
Konstantinnal  és  Ugrinics  Budiszlávval. 

Mindkét  pártnak  egyaránt  barátjai  voltak  a  Velen- 
eze  alatti  tengeri  városok,  s  ők  szerzének  a  felek  közt 
egyezést,  melyből  kitűnik,  hogy  a  részleteiben  ismeret- 
len harcz  alatt  a  knini  grófok  elfoglalták  a  Brebiriek 
egyik  várát  Ostrovi^zát,  melyet  Konstantin  knroi  gróf, 
a  Nelipecz  vonakodása  daczára  is  vissza  ad  Brebiri 
Pálnak,  a  miért  Nelipecznek  a  Brebiri  grófok  néhány 
ezer  lira  kárpótlást  fizettek.  !)  A  kiegyenlités  1337-ben 
kelt.  —  A  Brebiri  család  mindig  igyekezett  házasság 
utján  is  nevelni  fényét.  István  boszniai  bán.  Róbert 
Károly  kedvencz  embere ,  különben  is  rokonságban 
volt  a  Brebiriekkel,  s  most  ezeket  még  szorosabban  füze 
magához,  mert  1338  ban  László,  a  bán  öcscse,  Ilonát, 
III.  Mladen  húgát  veszi  nőül.  Nevekedni  látjuk  nehánv 
év  alatt  a  családnak  horvátországi  pártját  is  miután  a 
Corbaviai  grófok  is  mellettök  állanak. 

Még  néhány  év  múlva  ismétlődik  a  dalmát  tenger- 
parti vidékeken  a  fenn  leirt  viszály,  s  most  a  harczban 
részt  vesz  a  Velencze  alatti  tengeri  városok  egyike. 
1340  táján  történhetik,  hogy  Konstantin  knini  gróf 
Sebenicó  vidékén  egy  várat  épit,  mely  ugyanaz  volt 
eme  városra,  a  mi  Kiissza  volt  Spalatóra  és  Traura 
nézve.  Neve  is  ,, Kulcs"  volt,  Klucsics  annyit  tevén 
mint  kis  kulcs.  A  közlekedést   gátló   eme  város  miatt, 


')  Mem    Isfc  d.  Trau.  213.  214. 


BREBIEI  GRÓFOK.  191 

hosszú  súrlódás  támadt  Konstantin  gróf  és  Sebenicó 
közt.  Utóbbi  hasztalan  folyamodván  a  hatalmas  Neli- 
peczhez,  Velenczét  szólítja  föl  a  baj  orvoslására.  Ez 
teljhatalmú  kormánybiztosokat  küld  ama  tájra.  Ezek 
egyesitvén  Spalató,  Trau  és  Sebenicó  polgárait,  to- 
vábbá a  Brebirieket  és  Corbaviai  Gergely  grófot,  rá- 
üzentek Konstantin  grófra,  hogy  ha  önkényt  le  nem 
rontja  az  uj  várat,  ostrommal  fogják  bevenni,  s  magok 
rontják  le.  Konstantin  gróf,  bár  ugylátszik,  nem  harcz 
nélkül,  végre  beleegyezett,  hogy  maga  rontja  le  a 
várat. 

A  békeszerződés  a  felek  közt  1343  ban,  october 
4-én  íratott  alá  a  Kerka  torkolatánál.  Velencze  elis- 
meri benne,  hogy  a  harcz  folyama  alatt  a  Brebiriek 
nagy  segítségére  voltak,  s  ki  van  kötve  a  szerződésben, 
hogy  a  Knini  grófok  ne  csak  a  Velencze  fe^őbbsége 
alatti  helyeket  ne  b;ntsák.  hanem  az  is,  hogy  ne  há- 
borgassák többé  Ostrovizzai  Pál  grófnak,  Mladennek 
Kiissza  és  Scardona  urának,  végre  Corbaviai  Gergely 
grófnak  birtokait.  Nelipccz  kötelezé  magit,  hogy  le- 
rontatja az  unokaöcscse  épitette  várat,  s  tizenhárom 
ezer  lira  kárpótlást  fizet  Sebenicónak.  Az  örökös  ba- 
rátság biztosítása  fejében  Nelipeczet  és  fiát  kinevezi  a 
velenczei  tanács  a  köztársaság  polgárának. 

A  viszályok  ezzel  teljesen  lecsendesültek  u^yan; 
de  egészen  Velencze  javára.  1322  óta  a  köztársaság 
nemcsak  a  fontosabb  dalmátiai  oarti  városokat  kerité 
hatalma  alá,  hanem  apránkint,  külön  szerződések  által, 
barátjaivá,  sőt  félig  polgáraivá  tette  azokat  a  horvát 
urakat  is,  kik  a  parti  városok  közlekedését  szárazi  vá- 
raik  által   elzárhatták,  vagy  megnyithatták,    sőt   ama 

városok  szárazi  birtokait  is  magoknak  foglalhatták 
volna,  ha  egyetértenek.  —  Már  1322-ben  Brebiri  Pál 
Velencze  hive.  Brebiri  György  1328-ig  határozott  el- 
lensége a  Velenczéhez  állott  városoknak,  ekkor  a  béke 
ki  van  tőle  erőszakolva.  1330  után  megzavarodik  a  bé- 
kés viszony,  hogy  hét  év  múlva  teljesen  helyreálljon. 
A  Brebiriek  ártalmatlanná  sőt  szövetségesekké  vannak 
téve  némely  megaláztatás  után,  melyekben  Velencze 
segiti  a  Knini  grófok  ligáját.  Később  a  Brebirieket 
használja  fel  a  Knini  grófok  megjuháztatására. 

Mindezen  viszályokban  Velencze  kevés  résztvett 
közvetlenül.  Dalmátiai  városai  vitték  az  ügy  diploma- 
tiáját,  és  viselték  harczait. 

A  magyar  állam  szempontjából  nézve  az  ügyet,  az 
a  legbonyolodottabbak  közé  tartozott.  A  dalmátiai  vá- 
rosok, midőn  Velenczéhez  állottak ,  egyszersmind  a 
magyar  souverainitást  is  elismerték,  a  mi  körülbelül 
annyit  jelentett,  hogy  szárazi  birtokaikat  a  magyar  ki- 
rály oltalma  alá  helyezik,  anélkül,  hogy  az  a  szárazi 
terület  a  magyar  birodalom  részét  tette  volna. 

Midőn  Velencze  dalmátiai  városai  a  magyar  király 
horvát  alattvalóival  harczba  keverednek,  az  ügyet  nem 
tekintették  ugy,  mint  Velencze  és  Magyarország  közti 
viszályt,  hanem  mint  Dalmátia  belső  viszályait,  s  való- 
ban a  városok,  miután  Velenczéhez  állának  is,  ép  ugy 
háborúznak  és  kötnek  szerződéseket  a  horvát  földön, 
mint  II.  Endre  és  Kún  László  idejében,  midőn  a  ma- 
gyar király  volt  egyedüli  urok. 

Róbert  Károly  maga  elősegité  a  fogalomzavart, 
mely  a  horvát  urak  közt  a  közjogban  uralkodott.  Bel- 
sőleg ellensége  volt  Velenczének,  mely  megfosztá  őt  a 

magyar  tengerpart  legfontosabb  részétől;  de  külpoliti- 
kájában barátságot  mutatott  a  köztársaság  iránt.  Nem 
volt  módja  visszaszerezni  az  elveszettet  erős  hajós-se- 
reg és  nagy  szárazi  hadjárat  nélkül.  Már  pedig  egyiket 
sem  tartá  viszonyai  közt  létesithetőnek.  Messzelátó 
tervei  voltak,  s  jobbnak  tartá  a  jövendő  útját  egyen- 
getni, mint  koezkáztatott  vállalatokban  keresni  neve 
dicsőségét.  Bajos  volt  megmondani  akkor  Dalmátiá- 
ban, ki  a  pártütő,  midőn  még  a  Velenczéhez  állott  vá- 
rosok is  magyar  király  hi veinek  vallották  magokat;  s 
melyik  tett  felségárulás,  midőn  a  városok  és  bárók 
minden  cselekvényében  meg  volt  az  a  záradék,  melyet 
az  okmányokban  gyakran  oda  tettek  :  „fenntartatván  a 
magyar  király  joga"  vagy  ,,a  magyar  király  iránti  hű- 
ség." És  valóban  Róbert  Károly  idejében  nem  volt 
Dalmátiában  oly  fő  ur,  kit  nyilt  felségárulással  vádol- 
hattak volna.  A  kérdést  sohase  állitá  oly  élére  se  a  ki- 
rály, se  a  horvát  urak,  hogy  ily  vád  foroghasson  fenn. 

Dalmatiában  se  a  jogbeli  se  a  területi  határok  szo- 
ros meg  nem  szabása  miatt  szerezhetett  Velencze  oly 
nagy  befolyást  a  tengerparttal  szomszédos  Horvátor- 
szágra, s  elmondhatjuk,  hogy  Nagy  Lajos  trónralépté- 
vel Velencze  volt  az  ur  Dalmátiában,  melyet  Róbert 
Károly  ideiglen  elveszett  birtoknak  tekintett  alkal- 
masint. 

De  midőn  már  Velencze  nyugton  vélt  alhatni  Dal- 
mátia  birtokától,  midőn  a  horvát  urak  csaknem  urat- 
lanu  és  békén  gondolták  élvezhetni  bitorlásaikat,  egy- 
szerre a  legkellemetlenebbül  rázta  fel  őket  az  addig  oly 
elnéző  királyi  hatalom. 

I.  Lajos  király  lángesze  és  egész  nagysága  tündök- 

Zrinyi.  Iá 

lik  abban,  a  mit  Dalmatiáért  tőn.  Tükre  az  mind  külső 
mind  belső  politikájának,  melyekben  oly  határozottan 
jár  el,  mint  csuk  egy  lelki  fennsőbbségének  és  anyagi 
hatalmának  teljes  önérzetében  levő  uralkodó. 

A  mi  a  külpolitikát  illeti,  Lajos  nem  alkudozott 
Velenczével  némi  félszeg  állapot  előteremtésére;  kere- 
ken és  határozottan  visszakövetelé  tőle  egész  Dalmá- 
tiát a  szigetekkel  együtt  és  Fiúmétól  Cattaróig.  Hábo- 
rú nélkül  ez  meg  nem  eshetett.  S  tudva  van,  mint  vitte 
a  háborút.  Súlypontja  nem  Dalmátiára  esett.  Ejszaki- 
Olaszország  csatatéréin  dönté  el  Dalmátia  sorsát,  míg 
Genua  szövetsége  éa  Ní  poly  megszerzésének  valószínű- 
sége által  rettegésben  tartá  Velenezét  a  tengeren.  A 
Dalmátia  háta  megetti  szárazi  nagyobb  hatalom  a  szerb 
nemzet  volt,  mely  Dusán  alatt,  ki  1334-ben  kezd  ural- 
kodni, gyorsan  terjed  déire  és  keletre,  úgy  hogy  1345- 
ben  a  szerb  király  császárnak  kiáltja  ki  magát.  Eme 
nagy  ambitiók  ellenében  is  Lajos  hajthatatlan  szilárd- 
sággal lép  föl;  a  béke  föltételek,  melyeket  eléje  szab: 
a  magyar  király  felsőbbségének  elismerése  és  kitérés 
a  katholikus  hitre.  Az  első  sikerült,  s  még  az  utóbbi  is 
egy  időre,  1347  körül. 

Azonban  maga  Dalmátia  területén  is  háborút  kel- 
lett  folytatnia,  s  kitalálta  azt  a  strategicus  pontot,  me- 
lyet ha  elfoglal,  meg  van  nyerve  minden.  S  ez  a  pont 
nem  magok  a  tenger  parti  városok  valának.  Visszafog- 
lalhatta ezeket,  de  megtartásukra  nézve  nem  hogy  a 
tenger,  de  még  a  száraz  felől  sem  volt  kellő  biztosíték. 
A  szárazi  várak  urai,  a  horvát  bárók  a  \  iszálkodással 
és  felelősség  nélküli  eljárásukkal  ismét  koczkára  tehet- 
ték a  magyar  vérrel  megszerzendett  parti  városokat. 

Nagyon  felületes  gyógyszernek  tarthatá  Lajos  azt  az 
eljárást  is,  melyet  Róbert  K-íroly  követett  iöbb  főúr  s 
különösen  Mladen  bán  ellen,  kit,  fogságra  vetett,  hogy 
ártalmatlanná  tegye. 

Lajos  király  nem  bánta  a  személyeket,  neki  minde- 
nek felött  várak  kellettek  a  szárazon,  melyekről  sza- 
badon rendelkezhessék.  Es  volt  számos  olyan  vár, 
melyet  minden  kárpótlás  nélkül  visszakövetelhetett 
az  állam.  A  legnevezetesebb  várak,  Knin,  Kiissza  és  a 
tengerparti  Scardona  még  száz  évvel  azelőtt  királyi 
várak  voltak.  Azóta  bitorlók  kezére  kerültek,  kik  a 
központi  hatalom  gyengeségének  idején  tán  jobban 
használták  az  állam  érdekében,  miüt  a  kormány  tette 
volna  ;  de  birtoklásuk  még  is  jogtalannak  volt  bizonyít- 
ható. Nagy  Lajos  tehát  föltétlenül  visszakövetelhette 
volna  Nelipecztől  és  családjától  Knint,  a  Brebiriektől 
Klisszát  és  Scardonát, valamint  más,  egykor  királyi  vá- 
rakat. 

De  azt  sem  akará,  hogy  kőfalak  díjában  rokonszen- 
veket veszítsen.  Követelte  ugyan  a  várak  átadását;  de 
egyszersmind  bő  adományokat  osztott  az  engedelme- 
seknek a  birodalom  más  részeiben.  Neki  avar  arra  kel- 
lett, hogy  Dalmátiában  állandó  királyi  őrségeket  tart- 
hasson. Addig  az  ideig  a  horvátországi  bánnak  nem 
volt  hol  megállapodjék  e  tartományban.  A  szárazon 
messze  benfekvő  Bihácsig  alig  volt  alkalmas  állomása  a 
királyi  hadaknak,  melyeket  Róbert  Károly  néhány  íz- 
ben Dalmátiába  vitt. 

Nagy  Lajos  1344-ben  a  horvát  bánt  Knin  elfoglalá- 
sára küldi.  Nelipecz  ugyanazon  évben  halt  volt  meg,  8 
a  bán  fölszólítja  özvegyét  Vladiszlávát   és  János  nevű 

lo* 

fiát,  adják  a  várat  a  király  kezébe.  A  válasz  tagadó  volt, 
s  a  bán  hasztalan  ostromlá  Knint,  melyet  a  gróffal  szö- 
vetséges Trau  is  segített.  Következő  évben  a  király 
személyesen  megy  Dalmátiába,  kihez  István  boszniai 
bán  serege  is  csatlakozott.  —  A  király  személye  töb- 
bet tőn,  mint  a  múlt  évi  ostrom.  Nelipecz  özvegye  és 
fia  önként  vitték  a  vár  kulcsait  a  király  elébe,  s  példá- 
ját követék  több  azon  vidéki  horvát  bárók,  köztök  a 
Corbaviai  grófok.  Lajos  Kninben  és  némely  más  várak- 
ban helyőrséget  hagyván,  egy-egy  al-bán  alatt,  a  de- 
rék sereggel  eltávozott.  Nelipecz  özvegye  és  fia  Kni- 
nért  cserében  Csetina  tartományban  kapott  birtokokat, 
—  a  tengerparttól  távolabb. 

Tudjuk,  hogy  ez  alkalommal  Zára  is  alkudozni  kez- 
dett a  magyar  királylyal  a  Velenczétől  való  elpárto- 
lásra nézve.  Legalább  Velenczének  erős  gyanúi  támad- 
tak, s  szigorú  rendszabályai  azt  eredményezték,  hogy 
Zára  csakugyan  kitűzte  a  magyar  lobogót,  s  ismét  nem 
a  maga  idejében,  mint  1311-ben. 

Mladen,  Kiissza  grófja,  nemcsak  ki  nem  adta  várait 
a  királynak,  hanem  Zára  és  a  király  ellen  segíté  Velen- 
czét,  s  véd-  és  daczszövetséget  kötött  Spalatóval, 
Trauval  és  Sebenicóval,  mely  szövetséget  Velenczében 
szentesitének.  Mladen  1345  óta  Velencze  zsoldjában 
állott. ') 

íme  a  nyílt,  világos  árulás!  Ezen  időpontig,  midőn 
a  kérdéseket  oly  határozottan  teszi  fel  Nagy  Lajos,  se- 
honnan sem  lehet  se  a  Mladenokra,  se  a  Nelipeczekre 
árulást  bizonyítni  be. 


')  Memorie  Ist.  d.  Trau.  241  és  Boinann  II.  270. 

III.  Mladen  nemsokára  mint  pártütő  hal  meg. 
1348-ban  februárban  jelenti  Klisszából  a  vele  szövetsé- 
ges városoknak,  hogy  a  magyar  király  hadai  ellene 
mennek;  s  segítséget  kér  Spalatótól.  Nem  tudjuk  a 
magyar  hatlak  ezen  expeditiójának  részleteit;  de  bizo- 
nyos, hogy  Mladen  várainak  birtokában  maradt  *).  Kü- 
lönben élete  még  csak  néhány  hétre  terjedt.  1347-ben 
a  pestis  Dalmátiába  is  bevitetvén,  Mladen  áldozatjává 
lesz.  1348-ban,  május  1-sején  hal  meg,  s  a  trauiak,  kik- 
nek városában  múlik  ki,  főtemplomjukban  temetik  el 
őt,  s  nagyon  magasztaló  latin  sírverset  véstek  a  ham- 
vait fedett  márványlapra. 2) 

III.  Mladen  Kiissza  és  Scardona  védurául  a  három 
szövetséges  velenczei  várost,  s  árvája  IV.  Mladen 
gyámjául  egyik  Brebiri  Pált,  hihetőleg  testvér  öcscsét 
nevezi  ki.  Ezen  Pál  az  egyik  legtekintélyesebb  velen- 
czei családba  házasodott  :  neje  Dandulo  Katalin  volt. 
Annál  hívebb  lehetett  Velenczéhez,  s  az  is  volt  halá- 
láig, mely  1356-ban  következett  be. 

A  várakat  az  özvegy,  árva  és  gyám  meg  nem  tud- 
ták védni.  Először  velenczei  Dalmátia  városaitól,  majd 
1350  táján,  míg  Lajos  Nápolyban  járt,  a  szerb  király 
elfoglolván  Boszniát  és  Herczegovinát,  s  igy  tő  szom- 
szédságába jutván  Dalmátiának,  Mladen  özvegye  a 
szerb  királytól  kér  s  fogad  be  őrséget  Klisszába,  Scar- 
donába  és  Almissába.  De  a  fenyitéktelen  szerb  had  al- 
kalmatlan szomszédság  volt  a  velenczei  dalmát  váro- 
soknak.   Ezért  Velencze    1355    táján    kezére    akarván 


')  Mem.  Ist.  243. 
■)  Mem.  Lst.  242. 

kerítni  a  Brebiriek  várait,  Klisszáért  60,  Scardonáért 
40  ezer  lirát  igér  a  szerb  királynak.  III.  Mladen  özve- 
gye rááll,  a  Scardona  az  erős  tengerparti  vár  igy  fogad 
be  velenczei  őrséget  még  ugyanazon  évben  60  ezer  Urá- 
ért. Klisszában,  úgylátszik,  megmaradt  folyvást  a  szerb 
őrség,  s  ott  lakott  IV.  Mladen  és  anyja  is. 

Tudva  van,  mily  eredménydús  év  volt  az  1357-iki. 
A  dalmátiai  parti  városok  egymásután  adják  meg  ma- 
gokat önként  a  magyar  királynak.  Miután  ez  elegendő 
várat  szerzett  meg  Dalmátiában,  folytonosan  hábor- 
gattatá  az  al- bánok  által  ama  városokat  a  száraz  felől, 
s  megsemmisité  azon  csekély  hatalmat,  a  mit  azelőtti 
évtizedekben  a  szárazon  gyakorlának.  A  mint  a  szárazi 
várak  a  magyar  király  hatalmába  kerültek,  a  tengeri 
városoknak  többé  nem  a  horvát  urak  valának  rettegett 
szomszédaik,  hanem  közvetlenül  a  király  hadai.  Azonban 
a  szárazi  várak  közül  tán  Kiissza  került  legutoljára  a  ki- 
rály hatalmába.  1358-ban  a  Velenczével  kötött  szerző- 
dés megszerzi  Dalmátiának  még  hátra  volt  velenczei 
részét  is,  és  a  király  csak  1358-ban  készül  Kl>ssa  ostro- 
mára. Ugyanezen  évben  nagy  hadjáratot  küld  a  szer- 
bek ellen,  kik  Dusán  uralkodójukat  azelőtt  két  évvel 
vesztették  el.  Klisszát  a  szerb  őrség  kevés  ostrom  után 
föladja,  s  IV.  Mladen  anyjával  együtt  foglyul  esik  Nagy 
Lajos  kezeibe  ').  Almissa  önként  adja  meg  magát. 

A  Brebiriek  klisszai  ága,  mely  Györgytől,  az  1330- 
ban  meghalt  „dalmátiai  városok  grófjá"-tól  származik, 
nem  halt  ki  IV-ik  Mladennel.  Utóbbinak  további  éle- 
téről mitsem  tudunk;  de  Nagy  Lajos  alkalmasint  nem 


')  Bomann.  II.  279. 

bánt  a  Brebiri  család  emez  ágával  is  szigorúbban,  mint 
más  horvát  családdal.  Azokat  is,  kik  oly  rósz  szolgaia- 
kat tevének  a  magyar  áliamnak,  föl  akará  használni  az 
állam  javára,  oly  helyzetet  adván  nekik,  melyben  mint- 
egy akaratjuk  ellenére  is  szolgálatokat  kell  tenniök.  A 
tengerparti  horvát  uraknak  azon  részeken  ada  birto- 
kokat, hol  már  csak  katholikus  és  nagy  hűbéres  minő- 
ségűknél fogva  ií  a  magyar  király  eszközei  voltak. 
Boszniában  és  Khelm  tartományban  számos  eladomá- 
nyozni való  föld  volt.  Ott  magánvárakat  tartani  jó  kar- 
ban s  a  katholicismust  előmozdítni  igen  alkalmasok  va- 
Iának  a  nyelvre  nézve  a  néppel  azonos  bárók.  A  Brebi- 
rieknek  Mladen-féle  ága,  úgylátszik,  Boszniában  tele- 
pedett meg,  hol  különben  is  a  bán,  Kotroman  István 
sógora  volt  Mladennek.  Még  nagyobb  lett  a  rokonság 
a  boszniai  fejedelem  és  a  Brebiri  család  közt,  midőn 
István  bán  magtalanul  halván  meg,  helyébe  öcscsének 
fiát,  Tvartkót  nevezte  ki  Lajos  Bosznia  bánjává  1358- 
ban,  ugyanakkor,  midőn  a  Velenczével  kötött  béke 
egész  Dalmátiát  visszacsatolá  a  magyar  birodalomhoz. 
Tvartkó  anyja  és  Brebiri  Mladen  gróf  testvérek 
voltak.  Brebiri  Ilona  kitűnő  lelki-tehetségű  nő  lehetett. 
Mig  fia  Magyarországon  a  királynál  mulatott,  maga 
vitte  egy  ideig  Boszniában  a  kormányt.  Azonban 
Tvartkó  ellen  csakhamar  lázadás  tör  ki  a  boszniai  bá- 
rók közt.  Nem  akartak  egy  huszonkét  éves  fiu  kormá- 
nya alatt  maradni,  kinek  nevében  egy  asszony  uralko- 
dott. —  Es  a  lázadásban,  a  sógorsági  viszony  ellenére 
is  egyik  nevezetes  szerepet  vitt  IV.  Mladennek  Szenkó 
nevű  fia,  ki  már  ekkor  férfikorban  vala,  s  gyermekei  is 
voltak  :  Radics  és  Bielak. 

Tvartkó  szétvervén  a  lázadókat,  Szenkó  két  tíát 
elfogja.  Maga  Szenkó  Ragusában  talált  menedéket  ide- 
iglen,  s  hogy  mily  fontos  egyéniség  volt,  bizonyítja  az, 
hogy  Tvartkó  harczra  kelt  miatta  Ragusával,  melyet 
csak  az  tartóztatott  föl  hogy  Szenkó  tovább  menekült 
időközben.  Tvartkó  meg  akará  fosztani  Szenkó  fiait 
szemök  világától,  a  boszniai  bárók  javaslatára.  —  Sze- 
rencséjükre pártfogókra  találtak  a  most  magyar  felsőbb- 
ség alatti  Ragusában.  Ennek  háta  mögött  terjedt  el 
Zenta  tartomány,  melynek  birtokát  Lajos  a  Balsa  csa- 
ládnak adományozta  volt,  mely  hasonlókép  katholikus 
család  volt.  Szenkó  ezen  családba  házasodott,  s  így  le- 
hetett jó  viszonyban  Ragusa  polgáraival,  kik  csakugyan 
kieszközölték,  hogy  Szenkó  és  fiai  kegyelmet  nyerjenek. 
Tvartkó  elvette  ugyan  Szenkótólaz  elfoglalt  Khelm  tar- 
tományt; de  meghagy á  nála  egy  kis  részét  Nevesign  vi- 
dékén. Ezután  Szenkó  hi  ven  szolgálta  a  boszniai  bánt  né- 
mely lázongók  egykori  párthívei  ellen,  míg  úgylátszik, 
1370  táján  Trebignénél  egy  hegyszorosban  harczolva 
esett  el. 

Fiait  még;  említi  a  krónika.  Radics  vitézül  harczolt 
még  a  XIV.  század  utolsó  éveiben  a  Boszniába  benyo- 
mult tetemes  török  csapat  ellen,  mely  teljesen  megvere- 
tett. 1403  táján  ismét  említi  a  krónika  ezen  Radicsot; 
de  már  egészen  más  szerepben.  A  magyar  király  iránt 
hűtlen  Osztója  boszniai  fejedelem  kapitánya  is  Ragusa 
ellen  van  küldve,  mely  hasztalan  emlékezteti  őt, 
hogy  egykor  a  város  menté  ki  testvérével  együtt 
Tvartkó  kegyetlen  Ítélete  alól  ').  E  tény  utolsó,  a  mit 


')  Mauro  Orbini,  ragusai  krónikás  362  stb.  lap 


A    BKEBIRI    GRÓFOK.  201 

a  Mladen-féle  Brebiri  ágról  tudunk,  s  ez  utolsó  tény 
nem  csak  sikeretlen,  hanem  egyszersmind  a  hálátlanság 
és  árulás  ténye  is. 

A  családnak  ezen  ágát,  ha  a  Boszniában  Zsigmond 
király  idejében  uralkodott  zavarok  tol  nem  emésztek, 
végkép  oda  temette  a  későbbi  török  hódítás.  Ama  za- 
varok pedig  a  legszomorúbbak  és  többnyire  foltot  ha- 
gyának  a  pártokon.  A  pártok  roszabbak  voltak  a  kö- 
zönséges pártütőknél  :  a  magyar  államot  s  vele  önma- 
gokat az  ama  tartományokra  végpusztulást  hozott 
töröknek  adák  el.  A  Brebiriek  klisszai  ága  aligha  er- 
kölcsileg is  el  nem  veszett  ily  módon,  mielőtt  anyagilag 
megsemmisült  volna. 

Dicsőbb  s  nemesebb  szerep  jutott  a  másik  ágnak, 
melyet  osztrovízzai- ágnak  nevezhetünk  a  klisszai  ágtól 
való  megkülönböztetésül. 

Ennek  őse  az  a  Pál  gróf,  ki  az  1312-ben  kimúlt  ha- 
talmas Pál  bán  fia  volt,  s  1314-ben  velenczei  polgár 
czímet  nyert.  Czímere  :  a  mező  alsó  részén  egy  kiter- 
jesztett nagy  sasszárny,  a  Subichok  egykori  czimere,  a 
felső  részen  pedig  egy  kiterjesztett  szárnyú  és  koro- 
nás sas.  Egy  fenmaradt  viasz  pecséten  e  czímer  körül 
ezen  körirat  volt  :  „S.  (Sigillum)  Pauli  Secundi,  Co- 
mitis  Tragurii."  Eme  pecsét  azon  szerződés  alatt  áll, 
melyet  Pál  gróf  Trauval  és  Sebenicóval  1322-ben  kö- 
tött bátyja  Mladen  ellen. 

Ezen  Pál  gróf  az,  ki  később  elpártol  a  knini  grófok 
szövetségétől,  s  unokaöcscsével  III.  Mladennel  együtt 
Nelipecz  ellen  küzd,  minek  folytán  törzsvárát,  Ostro- 
viczát  1336  táján  elvesztette  volt.  Később  visszaadja  a 
békeszerződés  neki  e  várat:  de  1310  táján  újra  a  Knini 

grófok  ellensége,  s  szoros  szövetségben  van  unokaöcs- 
csével,  a  klisszai  Mladennel.  Még  1345-ben  is,  midőn 
Lajos  király  fölszólítja  a  horvát  bárókat  bitorlóit  vá- 
raik átadására,  Pál,  úgy  látszik,  nem  engedelmeskedett. 
Zára  ostromának  krónikása  írja,  hogy  „Pál  bán  fia,  Pál 
gróf,  a  Subichok  nemzetségéből,  ki  Ostrovicza  várost 
bírta,  valamint  Mladeu,  ki  Kiissza  és  Scardona  ura, 
megmaradtak  a  magyar  birodalom  és  korona  elleni  hűt- 
lenségben" 1345  táján  '). 

Pálnak,  mint  1340-ben,  márczius  23-án,  Ostrovi- 
czában  kelt  végrendeletéből  kitűnik,  örököse  György 
gróf  volt,  kit  testvére  Gergely  gyámságára  bizott  \  e- 
lencze  oltalma  alatt  2). 

A  fennebbiekből  az  látszanék,  hogy  Pál  gróf  még 
élt  1345-ben.  Annyi  azonban  bizonyos,  hogy  nem  érte 
meg  az  1347-ik  évet,  melyben  a  Brebiri  név  elenyé- 
szik, vagy  inkább  kicseréltetik.  Pál  gróf  törzsvára  most 
Ostrovizzá  volt;  s  ennek  járuléka  lehetett  a  szomszéd 
Brebir,  a  család  ősi  birtoka.  Nagy  Lajos  elveszi  1347- 
ben  a  családtól  a  birtokot,  s  helyette  Zriny  horvát  he- 
lyet adja  cserében,  miáltal  a  Brebiri  név  is  Zrínyire 
alakult  át. 


1)  Obsidio  JadrensÍ£.  Caput  VI.  Schwandtnei. 

2)  Memor.  Istor.  d.  Trau.  241.  1. 


MÁSODIK  KÖNYV. 


ZRÍNYI  MIKLÓS,  A  SZIGETVARI. 


I. 
A  leszármazás  1347—1500. 

Mióta  Nagy  Lajos  király  a  Brebiri  nemzetséget  a 
dalmátiai  tengerpartról  Horvátország  belső  részébe 
költöztette  át,  merőben  megváltozott  a  gazdag  és  te- 
kintélyes nemzetség  hivatása.  —  Brebirben  Velencze 
és  Szerbia  ellen  kellett  védeniök  a  magyar  birodalom 
délnyugoti  részét  9  pótolni  az  összetartó  hatalom  hiá- 
nyát; Zriny  várában  védfalul  kellett  szolgálniuk  a  nem- 
sokára szomszéddá  lett  ozmán  világhatalmasság  ellen. 

Utóbbi  föladatukban  egyes  tagjai  európai  hírűvé 
tették  családjokat.  a  mintegy  háromszáz  évig  voltak 
röbbnyire  nagyon  kitett  előőrsei  a  magyar  korona  te- 
rületének. 

A  Zrínyi  nemzetségnek  első  kétszáz  évéről,  mig 
Zriny  vára  volt  a  föszékhely,  keveset  tartottak  fenn 
krónikáink,  —  s  a  család  levéltárának  némely  töredéke 
mind  az,  a  mi  eddigelő  fenntartja  roszszal  vegyes  jó 
'•mlékezetöket.  —  Ama  véletlenül  fennmaradt  töredé- 
kekből állítván  egybe  az  alábbi  krónikát,  nem  tehetünk 
róla,  ha  tán  a  roszból  ugyanannyi  maradt  fenn,  mint 
a  jóból  s  a  családnak  közel  kétszáz  évi  történetére  rá- 
illenek  a  költő  igéi  :  ,,A  rósz,  mit  ember  tesz,  túléli  őt. 
—  A  jó  gyakorta  sirba  száll  vele." 

A  hatalmas  Brebiri  Pál  bánnak,  Bosznia  urának, 
ki  1312-ben  mnlt  ki,  négy  nevezetes  fia  volt  :  II.  Ml  a- 

den,  kit  Itóbert  Károly  1322-ben  fogságba  vetett, 
György,  Kiissza  és  Almissa  grófja,  ki  1380-ban  halt 
ki;  Pál,  Ostrovicza  ura  és  Gergely. 

II.  Mladen  utódok  nélkül  enyészik  el.  Klisszai 
György  ága  utódaiban,  III.  és  IV.  Mladenben,  szintén 
elenyészik  történetünkből.  Gergely  is  ugylátszik  mag- 
talan volt.  Ostroviczai  Pál  gróf  az,  kitől  közvetlenül  a 
Zrínyi  család  származik. 

1347-ben Ostroviczai  Pál  gróf  már  nem  élt.  Kií-koru 
fiára,  Györgyre  szállott  az  örökség.  Ennek  gyámja 
Gergely,  az  Ostroviczai  Pál  testvére  volt.  ') 

Brebiri  Gergely,  hűsége  jeléül  átadá  az  ostroviczai 
urodalmat  Xagy  Lajos  királynak.  A  király  cserében 
Zriny  és  Sztopnicza  várával  ajándékozta  meg. 

Zriny  vára  ma  is  áll  romjaiban  ott,  a  hol  a  mai  má- 
sodik báni  ezred  területe  félsziget  módjára  nyúlik  a 
mai  Török-Horvátországba.  Félreeső  zug  az  napjaink- 
ban a  magyar  birodalom  déli  határán.  A  Bihács  felől, 
a  dalmátiai  határoktól  nagyjából  éjszaknak  siető  Unna 
Zrinytől  e^y  óra  járásnyira  rögtön  keletnek  kanyarodik 
Kosztaniczánál ,  hogy  aztán  itt  képezzen  mindenütt 
határ  vonalat  a  Szávába  ömléséig  a  magyar  és  török 
terület  közt.  Ez  a  viz  közép  állást  foglal  el  egy  hajóz- 
ható és  egy  jókora  havasi  folyó  közt.  Elválasztó  határ 
folyónak  elég  nagy,  de  rendes  hajózásra  nem  alkalmas, 
s  igy  inkább  a  vidék  pusztaságát  mint  élénkségét  moz- 
ditja  elő.  S  Zrin  vára  nem  is  fekszik  a  folyó  partján, 


')  ..Gregorius  filius  Pauli  .  .  .  quondnm  Báni,  et  Geor- 
gius  filius  coraitis  Pauli,  fratris  ejusdem  Gregorii."  Nagy  Lajos 
1347-iki  okmánya.  Több  más  okmány  ugyaneet  mondja. 

mely  itt  szelid  és  mosolygó  táj,  hárem  a  balparttól 
messzebb  nyugatra  a  mérsékelt  magasságú  de  nagyon 
erdős  hegyek  között,  melyeket  ma  is  zrinyi  erdőknek 
neveznek.  —  Maga  az  országút,  mely  ma  Sziszektől 
és  Petriniáról  Kosztanii  zán  át  a  török  terület  e  megy, 
kevéssé  látogatott,  s  csak  igen  mellékes  ága  a  keres- 
kedelmi forgalomnak. 

De  azon  táj  nem  volt  hajdan  oly  félreeső.  Az  Unna 
vizén  túl  még  messze  terült  délnek  a  magyar  biroda- 
lom és  van  okunk  hinni,  hogy  a  XII.  XIII.  és  XlV-ik 
században  nemcsak  Horvátország,  nemcsak  Bosznia, 
hanem  maga  Dalmátia  i-<  itt  közlekedett  leginkább  a 
törzs  Magyarországgal.  A  folyók  mentén  vitt  az  út 
kétségkívül  s  az  állomásokat  vára  k  jelölték.  A  Dal- 
mátiáha  ment  ha<lak  Biháca  váránál  tártának  főállo- 
má.-t.  Ez  a  vár  pe<3ig.  mely  a  mai  török  területen  Dal- 
mátia határánál  fekszik,  az  Unna  t'e\*ő  völgyét  őrizte, 
és  így  a  főországút  Kosztanicza  felé  vezetett  legna- 
gyobb valószinúséggel. 

A  zrinyi  birtokok  egy  részét,  melyek  ama  főor- 
szágutban  feküdtek,  1347  előtt  Lőrincz  vas- és  sopron- 
megyei  főispán  a  Kont  Miklós  nádor  apja  bírta.  Nagy 
Lajos  Zriny  vára  é*  uradalmáért  Koloka  várával  elégité 
ki  a  Kont  családot.  ') 


')  Quod  quia  viri  magnifici  :  Nieolaus  Kont,  palatinus,  .  .  . 
Leukna  dapiferorum  et  pincernarum  magister,  filii  condam  n:agi- 
-tri  Laurentii  Sc'avi  etc.  quoddara  castrura  Zryn  vocatum  ...  in 
concambiu.n  castri  Ostrovirha  nobis  et  regno  nostro  utilis  et  ne- 
••'•ssarii  per  nos  dandura  obtulerunt.  ideo  .  .  .  promittimns  eisdern, 
rpiod  ipsos  et  eorum  heredcs  in  tranquillo  dominio  ea.stri  Koloka 
vocati  etc.  .  .  .  per  nos  eisderapro  dicto  castroZryn  vo- 

Zriny  várához  csatolt  Nagy  Lajos  némely  tőszomszé- 
dos  urodalmakat.  —  így  a  sztupniozai  és  pedeli  uro- 
dalmat  és  várat.  Sztupnicza,  valamint  a  hozzá  nagyon 
közel  eső  Pedel  vagy  Pedvár  Zrinytől  délnyugatra  es- 
nek Sztupnicza  pataka  mellett.  Hihető,  hogy  már  ebben 
az  időben  hozzájok  tartozott  a  Szirovácz  pataka  mel- 
letti Gvozdánszk  is,  hol  később  a  Zrínyi  grófok  ezüst 
bányákat  miveltek.  Mindezen  helyek  egymástól  leg- 
feljebb egy  kis  órányi  járásra  vannak  a  hegyes  erdős 
vidéken. 

Sztupnicza  várát  és  a  hozzá  tartozott  birtokterüle- 
tet tárnokmester  Olivér  adta  át  a  királynak  helyette 
Apostagot  nyervén  örökségül.  ') 

Nagy  Lajos  az  egyik  Frangepánt,  Zrinyi  György 
közel  rokonát  bizta  meg  az  uj  birtok  megvédelmezésé- 
vel  sőt  magok  a  Frangepánok  is  adának  egy  területet 
a  zrinyi  nrodalomhoz.  Ennek  neve  Busán  megye,  mely 
többször  emlittetik  ama  régi  korban  Dalmátia  közelé- 
ben, mely  a  Likká  vizo  és  a  karlopágói  tengerpart  közt 
terült  el.  -) 


cato  et  in  con  canibium  donato  eontra  omnes  homi* 
nes  tenebimur  conservare.  Kelt  1381.  Nemz.  muz.  kéziratai. 
Másolatok  a  pozsonyi  kamra  eredetije  után.  Széchenyi  codex. 
V.  kötet.  155.  szám.  4-edrét  latin. 

')  Praeterea  terram  Sztupnicha  vocatam,  prope  ipsum  cas- 
trum  (Zryn)  habitam,  ab  Oliverio  magistro  Tavernicorum  nos- 
trorum  ...  in  concambium  receptam,  eisdem  (comitibus  Paulo  et 
Gregorio)  duximus  perpetuo  conferendam.  (Fejér.  cod.  dipl.  T. 
IX.  vol.  I.  268-ik  okmány.  (Pedelről  és  az  apostagi  cseréről  más 
okmány  tanúskodik,  melyről  alább. 

*)  Frangepan  levele  Fejérnél  az  i.  h.,  melynek  rövid  kivo- 
nata: Nos  Duymus  comes  Veglae  etc donationem  per  Regem 

Az  első  Zrinyi  György,  ki  még  1310-ben  midőn 
atyja  végrendelete  kelt,  teljes  kort  nem  ért  volt,  1362- 
ben  már  nem  él.  Két  árvája  maradt.  Az  idősbik  egy 
Pál  nevű  fiu,  a  kisebbik  egy  leány  gyermek.  Utóbbi 
neve  Erzsébet ,  kit  Korbáviai  Tamás  vett  később 
nőül.  A  gyermekeket  és  anyjokat  Frangepán  István 
veszi  oltalma  alá.  ') 

Még  György  életében  történt,  hogy  nagybátyja 
Gergely  Busán  megyét  a  királynak  kétezer  forinton 
eladta,  mint  az  utódok  állítják ,  csupa  irigységből. 
Hasztalan   tiltakozott  György.  Ugylátszik  ő  és   nagy- 


coruiti  Gregorio  et  Georgio,  nepoti  nostro  factam,  videlicet 
comitatum  Busán,  confirmamus.  Ez  az  okmány,  melyet  Fejér 
betűről  betűre  a  Széchenyi- codexből  vett,  a  codexbeli  másolat- 
nak alkalmasint  némi  hibái  miatt  nem  világos.  Érthetőbben  és  ha- 
tározottabban szol  egy  Zsigmond  király  korabeli  okmány  arról, 
hogy  a  Frangepánok  ajándékozták  Zrínyieknek  Busán  megyét. 
Az  1401-ben  kelt  okmány  többek  közt  igy  szól  :  „.  .  .  Gregorius, 
filius  condam  Pauli  Báni .  patruus  verő  Georgii  patris  videlicet 
magistri  Pauli  . .  .  comitatum  Busaan  voeatum  in  regno  nostro 
Croatiae  habitum,  a  comitibus  Weglae  ad  progenitores 
praetacti  Pauli  et  per  consequens  ad  eum,  tamquam 
haeredem  deventum,"  etc.  (Cod.  Széch.  4-rét  VI.  27.  sz. 

J)  Cum  illustrissimus  princeps  noster  d.  Ludovicus  dominó 
patri  nostro  et  nobis  tradiderit  inmandatis,  quod  Paulum,  filium 
olim  comitis  Georgii  de  Zrign,  nostri  consangvinei  nune  in 
pupillari  constitutum  aetate  sororemque  ipsius  juniorem,  ac 
consortem  olim  praedicti  comitis  Georgii,  necnon  castrum  ejus 
de  Zrign  .  .  .  sub  nostra  deberumus  custodia  conservare,  regere 
et  manutenere.  Kelt  1362.  aug.  31.  Széchenyi  codex  4-rét  V.  k. 
93-ik  okmány.  A  leány  gyermek  és  későbbi  férje  nevét  Rittertől 
vettem  a  zágrábi  püspöki  megye  levéltárában  levő  kéziratból. 

Zrinyi.  14 

bátyja  nem  éltek  jó  egyetértésben.  Lajos  király  a  fia- 
tal Zrínyi  Pál  iránt  nagy  kedvezésekkel  volt,  s  (igye- 
kezett védeni  birtokában,  —  melyből  a  szomszédok  el- 
tulajdonítanak egy-egy  részecskét.  Ennélfogva  a  király 
1381-ben  Szécsi  Miklós  nádor  jelentésére  rendeli, hogy 
Apostagi  Olivér  gyermekei,  ki  Sztupniczát  és  Pedvárt 
a  Zrínyieknek  adta  volt,  adják  ki  az  eme  birtokra  vo- 
natkozó leveleket  is,  hogy  azt  törvényesen  lehessen  vé- 
deni a  bitorlók  ellen.  ') 

Lajos  továbbá  lovaggá  nevelte  saját  udvarában  Pál 
grófot,  mint  a  király  1381-iki  levele  tanúsítja,-)  mely- 
ben rendeli,  hogy  a  bánok  és  albánok  vagy  helyette- 
seik őt  Zriny  és  a  hozzátartozók  ügyében  meg  ne 
idézhessék,  hanem  az  ügyet  vigyék  egyenesen  a  király 
színe  elé.  3) 

Első  Zrínyi  Pál  csakhamar,  Zsigmond  király  ide- 
jében, megkezdé  azt  a  szerepet,  melyet  a  családnak  kö- 
zel háromszáz  évig  kellett  folytatnia;  a  török  elleni 
harczot, —  s  azugylátszik,  szilárd  jellemű  férfiú  a  leg- 
súlyosabb viszonyok  közt  is  biztosan  járt  a  kötelesség 
utján.  Nem  feledé  azonban  családja  érdekeit  sem,  s 
vissza  akará  váltani  Busán  megyét  a  királytól.  —  Zsig- 
mond királynak  egy  1401-ben  kelt  levele  mondja  el 
mindezt.  4) 


')  Codex  Széch.  4-rét  V.  160-ik  sz. 

8)  „Aulae  nostrae  juvenis." 

*)  Codex  Széch.  V.  158.  sz. 

*)  Az  oklevél,  melynek  analysisét  és  magyarázatát  itt  adom, 
a  nemzeti  múzeum  kéziratai  közt  a  már  idézett  Széchenyi  codex 
Vl-ik  kötetében  a  27-ik  ?zámu  okmány. 

A  király  előrebocsátja,  hogy  Zrinyi  Gergely  két 
«zer  forintért  eladta  Busán  megyét,  talán  Zrinyi  György 
s  ennek  fia  Pál  iránti  irigységből.  Meghalván  Lajos  ki- 
rály, Mária  királynőre  szállt  örökösödés  utján,  ki  azt  zá- 
logba vetette  a  Korbáviai  grófoknak  kilenczezer  forint- 
ért. Zrinyi  Pál  most  azt  kéri,  hogy  a  kilencz  ezer  fo- 
rinthoz, melyért  zálogban  van,  hozzá  csatolván  a  két 
ezer  forintot,  mennyin  a  királyi  kincstár  vette,  össze- 
sen tizenegy  ezer  forintért  adja  ki  neki  a  király  a  jog 
szerint  Zrinyieket  illető  birtokot.  A  mi  csekélység  volt 
Lajos  királynak  két  ezer  forintot  kiadni,  kivált  oly 
nagy  birtokért,  ép  oly  nagy  volt  néha  Zsigmond  király 
és  császár  szüksége,  ha  többre  nem,  legalább  két  ezer 
forintra.  Lehet  hát  gondolni,  hogy  a  kész  pénzt  mu- 
tató Pál  gróf  ajánlata  kegyelmes  meghallgattatást 
nyert.  Azonban  Busán  megye  nem  lett  a  Zrinyieké. 
Hunyady  János,  Mátyás  idejében  s  később  is  a  Fran- 
gepánok  birtoka  maradt.  Azonban  magánál  a  birtok 
kérdésnél  érdekesebb  ránk  nézve  Zsigmond  király  le- 
velének az  a  része,  melyben  indokolja  a  Zrinyieknek  tett 
engedményt.  A  főindokot,  a  pénzszükséget,  természe- 
tesen nem  emliti.  De  voltak  más  indokok  is,  melyek 
előszámlálását  oly  valóknak  fogadhatjuk  el,  mint  a 
mily  megtisztelők  Zrinyi  Pálra  nézve. 

Zrinyi  Pál,  a  György  fia,  mond  a  király,  az  ő  és  az 
ország  nagy  számú  ügyeiben,  mind  a  szerencsésekben, 
mind  a  szerencsétlenekben,  a  legnagyobb  szorgalmat, 
serénységet,  rendithetlen  hűséget  bizonyitá  s  nem  ki- 
mérte személyét,  vagyonát  eme  szolgálatokban.  —  tTgy 
kellett  lenni,  a  mint  a  király  irta.  Tudjuk,  hogy  még 
mielőtt  Zsigmond  trónra  lépett,  már  nagy  mozgalom 

14* 

uralkodott  ellene ,  mely  épen  a  horvát  részekben  fegy- 
veres lázadássá  fajult,  mely  Zsigmond  trónra  lépte 
után  sem  szűnt  meg.  Nagy  volt  a  zavar,  kivált  Dalmá- 
tiában és  Horvátországban.  Itt  a  városok  és  főurak 
nagy  része  a  törökkel  czimborált;  Hervojával  s  a  trón- 
követelő nápolyi  Lászlóval  tartott,  kinek  egyik  indoka 
a  trónkövetelésre  az  volt,  hogy  megtorolhassa  Durazzoi 
Károly  halálát,  kit  Gara  és  Forgács  orozva  végeztek 
ki.  Zrínyi  Pál  mindkét  féle  szövetség  boszujában  ré- 
szesült Zsigmond  iránti  hűségeért.  Birtokai  —  mond 
Zsigmond  király  —  melyek  Zriny  varához  tartoznak,  a 
boszniai  széleken  terülnek  el.  A  bosznyákok  (kik  a 
hűtlen  Hervoja  parancsait  követték)  és  a  törökök  (Her- 
voja  szövetségesei)  Zrinyi  Pál  birtokait  fölégették,  el- 
pusztították s  mindkét  nemű  jobbágyait  rabságra  hur- 
czolták.  Csupán  maga  Zriny  vára  maradt  meg  puszta 
falaival.  —  A  törökkel  korán  s  valódilagr  megismerked- 
tek  hát  a  Zrínyiek.  Nem  hiányoztak  a  horvát  urak  közt 
ebben  az  időben,  kik  hajlandók  voltak  a  szerb  és  bolgár 
fejedelmek  példájára  a  törökkel  a  szövetséget  állan- 
dósítni  akarni,  mely  czélra  nápolyi  László  és  a  szultán 
közt  sógorsági  viszonyt  terveztek.  Zrinyi  nem  avatko- 
zott a  magyar  birodalomra  nézve  ezen  oly  káros,  s  oly 
csalékony  szövetkezésbe,  mely  külsőleg  is  szörny-szü- 
lött volt;  mert  egyik  szövetséges  a  török  szultán,  má- 
sik IX.  Bonifácz  pápa  volt.  Zrinyi  máskép  is  tapasz- 
tala a  boszut  e  miatt,  habár  ez  tettleg,  ugylátszik,  nem 
hajtatott  végre.  Nápolyi  László,  miután  Magyarorszá- 
gon tett  hadjárata  szégyent  vallott  is,  nem  szűnt  meg 
Horvátországban  és  Dalmatiában  híveinek  adományo- 
kat osztogatni  s  ellenfeleinek  birtokait  elkobozó  leve- 

let  állítni  ki.  Egy  1406-ban  Nápolyban  kelt  levele  ál- 
tal Pál  grófot,  mint  ellene  lázadót  és  felségsértőt,  meg- 
fosztja Zriny  várától  s  a  hozzá  tartozóktól,  s  azt  Her- 
vojának  és  maradékainak  adományozza.  ')  László  ezen 
rendelkezése  a  mások  birtokáról,  ugylátszik  foganat 
nélkül  maradt. 

I.  Zrínyi  Pál  még  él  1413-ban.  2)  1420-ban  már  csak 
fia  említtetik,  kinek  neve  Péter,  ki  első  ezen  a  néven. 
Zsigmond  udvara  lovagjai  közé  számitá. 3)  Egy  királyi 
levélben  fordul  ez  elő,  melyben  Zrínyi  Péternek  némely 
kihágásaiért  megbocsát  azon  érdemek  fejében,  melyeket 
a  törökök  elleni  küzdelemben  állhatatos  és  hű  magavi- 
seletével szerzett.  4)  I.  Péternek  a  török  ellen  való  har- 
czát  1616-ra  teszik.  5)  De  Boszniában  Hervojának  a 
törökkel  kézen  fogva  indított  harcza,  mely  a  magyar 
fegyverekre  nézve  szerencsétlenül  dőlt  el,  s  melyben 
Gara  és  Maróti  bánok  az  ellenség  hatalmába  estek, 
1415-ben  történt.  Frangepán  Miklósnak  pedig  a  stíriai 
határon  vett  győzelmét  hiteles  források  1418-ban  em- 
iitik. De  ha  az  évszámban  kételkedünk,  annyi  tény, 
hogy  I.  Péternek  ebben  az  időben  s  egész  életében, 
melyet  1452-ben  végez  be,  elég  alkalma  volt  viaskodni 


')  A  zágrábi  „Arkiv"  1863-ban  megjelent  VII.  k.  59.  lap- 
ján1. Közli  kivonatban  a  nápolyi  levéltárból  Racski  ur ,  a  jeles 
horvát  történetbuvár. 

2)  Széchenyi  codex.  VI.  k.  58.  sz. 

3)  .  .  .  dilectum  Petrum,  filium  Pauli  de  Zerin  aulae  nos* 
trae  militem  etc. 

*)  Széchenyi  cod.  VI.  74.  sz. 

4)  Ritter  kézirata. 

a  törökkel.  A  másik,  s  ugylátszik,  nagyobbik  testvér 
Miklós,  1439-ben  utódok  nélkül  hal  el.  ') 

A  Zsigmond  király  idejebeli  I.  Péternek  három  fia 
volt  :  Pál,  György  és  Péter.  A  két  előbbi  elhal  mag- 
talanul. 2) 

II.  Péter  békében  élt  a  Frangepánokkal,  kikkel  kü- 
lönösön nagybátyja  Miklós  pörlekedett,  a  miatt,  hogy 
azok  Szluin  várát  zálogba  adták  volt  neki  s  a  pénzt  el 
is  fogadták,  de  a  vár  átadásával  késlekedtek.  Mihelyt 
azonban  I.  Zrínyi  Miklós  meghal,  1439-ben  a  Frange- 
pánok  sietnek  kiegyenlitni  az  ügyet  a  szomszéd  és  ro- 
kon Zrinyiekkel.  3)  Ez  még  Péternek  nagyon  fiatal  ko- 
rában történt,  midőn  apja  is  élt. 

Nem  ily  békességben  élt  később  II.  Péter  a  szintén 
szomszédos  és  szintén  rokon  Korbáviai  grófokkal.  Mi- 
dőn Mátyás  király  1481  elején  Zágrábban  tartózkodott 
a  függőben  volt  hadi  készületek  végett,  4)  a  két  csa- 
lád közti  viszály  miatt,  az  igazságszolgáltatás  szigo- 
rával kénytelen  föllépni  Zrínyi  Péter  ellen.  —  Az  eset, 
mint  a  király  egy  leveléből  kitűnik,  röviden  ez : 

Korbáviai  János  a  király  menedék  leveleivel  uta- 
zott el  Zágrábból,  hihetőleg  saját  birtokaira,  melyek 


')  Codex  Széch.  VI.  78.  sz.  DominaElisabeth  relicta  condam 
comitis  Pauli  de  Zrinio  et  comite  Nicolao,  filio  ejusdem.  Ritter 
az  i.  h.  A  csaták  idejére  Valvasor  IV.  k.  330.  1.,  és  Szalay  11-ik 
346. 

*)  Albert  király  1438-ban  kelt  levele  :  in  personis  Petri  de 
Zrinio,  —  ac  Pauli,  Georgii  et  Petri ,  íiliorum  ejusdem  Petri."" 
Ritter  állítása  megegyez  az  okmányokkal. 

3)  Széch.  cod.  VII.  7.  sz. 

*)  Szalay,  III.  302. 

a  tengerparthoz  közel,  s  egy  részben  a  mai  Dalmátiá- 
ban feküdtek.  Ugy  kell  lenni,  hogy  legjobb  útnak  ta- 
lálta azt,  mely  Zrinyfelé  vezetett  el.  De  útjában  Zrínyi 
Péter  elfogatta  őt,  a  királvi  menedék-levél  daczára  is. 
Főben  járó  bűnt  követett  hát  el,  s  az  akkori  Szlavónia 
fővárosába,  Zágrábba,  a  báni  törvényszék  elé  idézték. 
Ugy  látszik  nem  jelent  meg  a  szlavóniai  karok  és  ren- 
dek igazságszolgáltató  tábláján,  —  a  mi  nem  gátolá, 
hogy  ne  „proscribálják"  s  fej-  és  birtokvesztést  ne 
mondjanak  ki  mind  rá,  mind  pedig  fiára,  Pálra. 

A  birák  a  legszigorúbb  Ítéletet  mondák  ki;  de  nem 
tettek  egyebet,  mint  a  mit  a  törvény  követelt.  Egy  ne- 
mes ember  erőszakos  elfogása,  ha  az  nem  az  országnak 
egyik  legnagyobb  zászlós  ura,  egy  Korbáviai  gróf  lett 
volna  is,  ép  oly  „nagyobb  hatalmaskodás"  esete  volt, 
mint  a  felségsértés,  s  más  javainak  erőszakos  elfogla- 
lása. Csak  ha  testvérek  közt  történt  ily  erőszak,  volt 
enyhébb  a  büntetés. 

Az  ítéletben  különösen  szigorú  az,  hogy  nemcsak  a 
tettes  apa,  hanem  a  fiu,  sőt  az  utódok  is  büntetve  van- 
nak, midőn  mindkét  Zrínyi  proscribálva  van,  az  az, 
minthogy  az  Ítéletre  személyesen  meg  nem  jelentek, 
földönfutóknak  vannak  hirdetve.  Különben  a  fenn  for- 
gott eset  nem  érdemelte  alkalmasint  a  törvény  legszélső 
szigorát.  Oly  valódi  rablókkal,  minő  Komoróczy  és  fel- 
toldi társaik  voltak,  a  bűnösségnek  igaztalanság  volt 
egy  fokára  helyezni  oly  vádlottakat,  kik  tán  csak  szom- 
szédok és  rokonok  közötti  gyűlölködésből  s  indulatok- 
tól elvakítva  esetleg  követtek  el  egyegy  oly  erőszakos- 
kodást, mint  a  szóban  levőt.  Az  eset  nem  lehetett  olyan, 
hogy  miatta  az   egyik  legkitűnőbb   családok  egyikétől, 

mely  oly  sok  jó  szolgálatot  tehetett  még,  a  haza  meg- 
foszsza  magát. 

Más  király  alatt  az  országnagyok  útonálló  rablósá- 
gára nézve  is  a  törvénynek  az  a  szomorú  enyhítése  volt 
meg,  hogy  a  hatalmaskodó  főurakat  meg  sem  igen  idéz- 
ték. Mátyás  nem  tűrte  az  ilyet.  Akarta,  hogy  a  törvény, 
ha  tán  hiányos  is,  törvény  maradjon.  De  fennmaradt 
számára  az  enyhítés  egy  másik  módja,  mi  által  a  tör- 
vény mit  sem  vesztett  erejéből,  ha  az  Ítélet  igazságo- 
sabbá módosíttatik.  A  királyé  volt  törvény  szerint  a 
kegyelem  joga.  Mátyás  kegyelmet  adott  a  Zrínyieknek, 
de  oly  módon,  hogy  a  bün  ne  maradjon  megfelelő 
büntetés  nélkül,  s  maga  ez  a  büntetés  is  ne  lesújtó,  ha- 
nem javitó,  emelő  és  hasznos  legyen. 

A  király  ilyen  föltétel  alatt  ad  kegyelmet,  hogy 
Péter  gróf  és  az  ő  fia  Pál  a  haza  oltalmára  évenkint 
három  hónapig  tulajdon  költségökön  kiállítandó  száz 
lovassal  tartozzanak  szolgálni  bármely  ellenség  ellen, 
akár  a  király,  akár  valamelyik  kapitányának  vezérlete 
alatt,  —  és  hogy  jövőre  az  elkövetetthez  hasonló  bűn- 
től és  szenytol  óvakodjanak,  különben  a  mostani  ke- 
gyelem megvonatik  tőlök. ') 

Zrínyi  Péter  és  Zrínyi  Pál  nevével  találkozunk  tizen- 
egy év  múlva,  1492-ben  is,  s  hihető,  hogy  ugyanazon 
apa  és  fiu  ez,  ki  Mátyástól  kegyelmet  nyert. 

Az  okmány,  melynek  elején  nevök  s  utolján  pecsé- 
tök  áll,  nevezetes  szerepet  játszót  a  magyar  történe- 
tekben. Azon  okmányok  egyike  ez,  melyeknél  fogva 
Miksa  német  császár  később  magának  követelte  a  ma- 


')  Lásd  „Igazoló  okmányok".  Az  1481-ik  évet. 

gyár  koronát.  Mint  a  Budán  összegyűlt  főnemesek  és 
papok  nagy  része,  úgy  a  horvát  és  tótországi  főurak  is 
aláirtak,  hogy  abban  az  esetben,  ha  Ulászló  fiu  maradék 
nélkül  hal  meg,  a  magyar  korona  Miksára  vagy  fiu  ma- 
radékaira foe'  szállani.  1492  ben  marczius  7-ikén  az 
ország  főbb  emberei  külön  külön  csoportozatokban  állí- 
tanak más-más,  de  lényegükben  azonos  okmányokat. 
Horvát-  és  Tótország  külön  csoportozattá  egyesült  egy 
ilyen  aláírására  és  megpecsétlésére.  A  hatvanhárom  név 
közt  ott  volt  Egerváry  László  báné,  Frangepán  Ber- 
náté, Frangepán  Jánosé  és  Mihályé,  Korbáviai  Károlyé, 
Blagay  Istváné  és  Mihályé.  Közvetlenül  eme  nagy  dy- 
nastáké  után  következik  Zrínyi  Péter  és  utána  Zrí- 
nyi Pál  grófok  neve.  Utána  Henningi  Jánosé  és 
Bal s a  szent-szabai  (herczegóvinai)  herczegé,  Batthi- 
ányi  Boldizsáré,  Bocskay  Péteré,  a  Martinussevicseké, 
Subicsoké,  aztán  Keglevics  Jánosé,  Petry  Lászlóé  sat. 
Az  okmány  csak  abban  különbözik  a  más  országna- 
gyok által  kiólitottaktól,  hogy  különösen  kiemeli,  mily 
szorosan  van  Horvát-  és  Tótország  a  magyar  koronához 
kapcsolva. 

Mindeddig  a  Zrínyiek  leszármazása  firól  fira  okmá- 
nyokkal, s  igy  a  leghitelesebben  volt  lehozható. 

A  következendő  évtizedben,  a  XVI-ik  század  első 
tíz  évében  tűnik  fel  egy  Zrínyi  Miklós  neve  az  okmá- 
nyokban ;  de  a  nélkül,  hogy  meg  volna  mondva,  Zrínyi 
Péter  fia  volt-e,  ki  már  1492-ben  is  koros  ember  lehe- 
tett, midőn  még  1449  előtt  látjuk  említve. 

Genealógiánk  folytonosságában  itt  egy  kis  hézag 
levén,  bizonyosság  helyett  kénytelenek  vagyunk  való- 
színűséggel érni    be.    Legvalószínűbb,  hogy    a   neve- 

zett    Zrínyi    Miklós  a    Pál  fia  s  igy  a  Péter    unokája 
volt. 

Zrínyi  Péternek  és  Zrínyi  Pálnak  haláláról  is  hall- 
gat az  egykorú  krónika.  Istvánify  emliti  ugyan,  hogy 
Zrínyi  Péter  jelen  volt  a  modrussi  ütközetben,  mely 
Derencsényi  bán  vezérlete  alatt,  a  Frangepán  Bernát 
tanácsából  oly  szerencsétlenül  ütött  ki,  s  melyben  igen 
számos  horvát  főúr  esett  el. 

De  Istvánffy  tévedhet  a  névben.  Zrínyi  Péter  1493- 
ban  legalább  is  hatvan  éves  öreg  ember  lehetett,  így 
aligha  maga  ment  a  táborba,  a  helyett,  hogy  fiát  küldte 
volna,  ha  föl  nem  teszszük,  hogy  volt  egy  hasonnevű 
fia,  ki  e  szerintlll-ik  Péter  volna.  Annyi  bizonyosnak 
látszik,  hogy  a  család  Modrussánál  megtette  köteles- 
ségét s  valószinüen  az  áldozatot  is,  mely  —  fájdalom  — 
ezúttal  oly  gyümölcstelen  volt. ') 

A  család  leszármazásában  tulajdonkép  nem  is  hiány- 
zik egy  lánczszem  is, csak  a  kapcsolatot  nem  tudjuk  ok- 
mányokkal kimutatni  1492-től  1509-ig,  midőn  a  család 
jövendőbeli  gazdagságának  és  hatalmának  új  alap  vette- 
tik egy  házasság  utján.  Az  egyik  leghatalmasabb  dy- 
nasta  leányával,  Korbáviai  Ilonával  kelt  össze  Il-ik 
Zrínyi  Miklós. 


')  Buday  Ferencz  polgári  lexicona,  ki  a  Zrínyi  családra  néz- 
ve nyilván  az  általunk  is  használt  magyar  kamarai  levéltár  okmá- 
nyai után  dolgozott,  oly  kevéssé  fejti  meg  a  leszármazást,  mint 
mi.  Sőt  Buday,  kivel  Ritter  megegyez,  némileg  megzavarja  a  le- 
származási rendet.  Szerintök  a  XVI-ik  századbeli  Miklós  a  már 
1440  előtt  előfordult  Péter  fia.  Pált  pedig  egyik  sem  említi.  Buday 
szerint  a  Modrusnál  1493-ban  elesett  Péter  gyermekei  :  Miklós. 
Bernát,  Margit  és  Ilona. 

Ezen  Il-ik  Zrínyi  Miklós,  és  ezen  Korbáviai  Ilona 
voltak  szülői  ama  Zrínyi  Miklósnak,  ki  Szigetvár  vé- 
delmével lett  híressé,  s  kinek  alább  életrajzát  akarom 
adni. 

Habár  a  Zrínyiek  a  magyar  birodalom  zászlósai 
közé  tartozni  meg  nem  szűntek,  Nagy  Lajos  óta  csak  a 
harmadrangú  nagy  családok  közt  foglaltak  helyet.  Bir- 
tokaik terjedelme  hasonlítható  sem  volt  aFrangepáno- 
kéhoz  s  a  Korbáviai  grófokéhoz  sem. 

A  Frangepánok  birtoka  nem  csupán  a  mai  egész 
„Tengerpart  Vidék"-et  foglalta  magában.  Elkezdődött 
Zágrábmegye  nyugoti  részében  s  annak  a  Kulpa  és  az 
idegen  határszél  közötti  darabját  foglalá  magában. 
Innen  délre  rendkivűl  kiszélesedett  a  birtok,  úgy  hogy 
a  Korána  folyótól  az  Adria  tenger  partjáig  fekvő  nagy 
területen  ők  bírták  a  várakat  és  uradalmakat.  A  Korána 
és  Adria  közti  terület  keletről  nyugatnak  mintegy 
12 — 13  magyar  mérföldnyi  széles;  északról  délnek 
pedig  legalább  is  két  oly  hosszú  volt,  s  magában  fog- 
lalá az  emiitett  zágrábmegyei  birtokon  kivül  a  tenger- 
part vidéket  Bukkaival,  Tersáczczal  (Fiume  mellett), 
magában  nagy  részét  a  mai  szluini,  az  ogulini  és  ottosá- 
czi  három  határőrvidéki  ezredeknek :  egy  két  száz  négy- 
szög mérföldet.  Összesen  mintegy  harminczöt  vár, 
melyekhez  számíttatott  Zeng  és  Veglia,  a  szigetekkel 
együtt. ')  Ettől  délre  feküdt  a  Korbáviai-birtok,  a  mai 
likkai  határőrvidéki  ezredben  s  benyúlt  a  mai  Dalmá- 
tiába, Knin  vidékére.  Hozzá  tartozott  egy  jókora  terű- 

*)  A  nevezetesebb  várak  :  Ozaly,  Modrus,  Brinye,  Szluin, 
Bukkari,  Ottosácz,  Hrelin,  Csetina,  Lapacs,  Sztarigrad,  Zeng, 
Veglia,  Tersácz  e's  Busán. 

let  Zágráb  megye  keleti  részéből,  valamint  az  Unna 
mellékén  a  mai  török  Horvátországból  néhány  uroda- 
lom  —  összesen  mintegy  húsz  vár  és  kastély  számos 
faluval.  Hatalmasabb  volt  Zrinyiéknél  az  akkori  Hor- 
vátországban avránai  prior  is,  azaz  a  rhodusi  lova- 
gok, eme  félszerzetesek  fél  katonák  időszerinti  vezére 
is,  kinek  birtoka  nemcsak  a  mai  Dalmátiában  fekvő 
Zára  vidékén  terült  el,  hanem  az  Unna  vidékén  Szla- 
vóniában, sőt  Somogy  megyében  is.  Ok  voltak  neveze- 
tesen a  Zrinyiek  tőszomszédjai  keletről  :  Kosztanicza, 
Zrinytől  másfél  órányira,  a  prioré,  vagy  a  mint  akkor 
nevezték,  a  perjelé  volt. 

A  Zrinyi  családnak  a  XVI.  évszáz  elején  aránylag 
csekély  területe  volt,  mely  a  mai  kis  második  báni  ha- 
tárőrvidéknek is  csak  egy  részét  foglalta  el,  két  más- 
hol feküdt  várral  együtt.  —  Összesen  csak  hét  várból 
állott  a  hajdan  oly  hatalmas  család  birtoka. 

A  honvédelemben  is  koránt  sem  vettek  oly  nagy 
részt  a  Zrinyiek,  mint  a  Frangepánok,  Korbáviai  gró- 
fok és  a  perjel.  A  XVI.  század  elején  kelt  egy  kimu- 
tatás szerint  Korbáviai  János  gróf  az  államtól  kétszáz 
lovasra  kapott  hópénzt,  évenkint  2000  forintot;  Fran- 
gepán  Bernátnak  száz,  Frangepán  Mihálynak  hatvan, 
Fragepán  Angelónak  hetven,  Frangepán  Miklósnak  öt- 
ven, mig  Zrinyi  Miklósnak  csak  huszonöt  lovasra  jár  hó- 
pénze  évenkint  250  ft. ')  A  perjel  egy  egész  bandériu- 
mot tartozott  sikraállitni400jól  felszerelt  lovast.  Tudva 
van,  hogy  az  állam  oly  formán  gondoskodott  állandó 


*)   Kovachich.  Suppl.  ad   vest.   Comitiorum.   II-dik    kötet, 
311-iklap. 

katonaságról,  hogy  az  ország  egyházi  és  világi  főméltó- 
ságainak  kötelességükké  tette  bizonyos  kerek  létszámú 
zászlóalj  tartását,  melynek  zsoldját  az  állam  szolgál- 
tatta a  tulajdonosnak.  A  bánokon,  erdélyi  vajdákon  és 
más  hivatalnokokon  kivül  a  XV-ik  évszáz  véo-én  s  a 
XVI.  elején  voltak  úgynevezett  herczegek  (duxok),  kik 
egész  bandériumokat  tártának.  Ily  herczegekül  számit- 
tatának Corvinus  Jánoson  kivül  Újlaki  Lorincz  her- 
czeg,s  ugyanazon  categoriába  estek  az  „örökös  grófok" 
a  Baziniak,  Frangepánok  és  Korbáviaiak.  A  Zrínyiek 
nincsenek  külön  megnevezve,  habár  magok  is  zászlós 
urak,  kik  nem  a  megyei  vezérek  alatt  szolgálnak,  ha- 
nem fölkelés  esetében  alkalmasint  fél  vagy  negyed 
bandériumot  állítanak  ki. 

II. 

Hősünk  atyja  és  birtokai. 

II.  Zrínyi  Miklós  Korbáviai  János  leány-testvérét, 
Ilonát  vette  volt  nőül.  1509-ben  a  két  sógor  és  Ilona 
Zriny  várában  szerződést  irnak  alá,  mely  szerint  abban 
az  esetben,  ha  valamelyikük,  t.  i.  Zrínyi  Miklós  vagy 
Korbáviai  János  férfi  maradékok  nélkül  múlna  ki,  bir- 
tokuk a  másik  szerződő  félre  szálljon.  Korbáviai  János 
összes  birtokait  ezekben  számlálja  elő  :  Komics,  Ud- 
vina,  Podlapczecs,  a  korbáviai  megyében,  Pocsitely, 
Belaj,  Lovinecz,  Bariét,  Zlivnik,  Novaki  és  Novigrad 
Likká  megyében,  Grradecz,  Lokavecz,  Zvonigrad,  Mot- 
nicza,  Sztermecski;  Grahovez  ,  Hothusa  és  Odra  vidé- 
kén; Obrovacz,  Zelengrád,  Klicsevecz,  Vaika,  Bágh, 
Orsicz  Knin  megyében.  ') 


')  Udvina  a  mai  likkai  ezredben.  Komics  hozzá  közel  délre. 
Podlapacs  Udvinától  észak-ny.-ra.  Pocsitely,  Bilaj  ezektől  nyu- 
gatra, közelebb  a  tengerparthoz.  Barieta  Gospics  közelében  ke- 
letre: Zlivnicza  az  u.  n.  novigradi  tenger  képezte  félsziget  nyu- 
gati szélén  Nónától,  mely  az  ellenkező  szélen  fekszik,  keletre. 
Novaki  alkalmasint  —  Növi. Novigrad  a  tengerparton  ismeretes. 
Gradecz,  Lukavecz,  Sztermecs  a  likkai,  ottocsányi  ezredben. 
Hothusa  alkalmasint  Ottocsán.  Zvonigrad  rom,  a  mai  likkai 
ezredben.    Obrovacz    a    mai    Dalmátia     északi    részében,    Ze- 

A  Zrinyi-birtokok  állottak  a  már  I.  Lajos  idejében 
adományozott  Zriny,Pedel  várakból,  melyek  közelében 
feküdt  Jamnicski  váruk  is.  Az  okmány  emliti  Brodszki. 
Gwezdna,  Prekoverszki,  Lesznicza  és  Paztusza  vá- 
rakat. ') 

A  két  család  ily  szerződésének  jövendője  nagyon 
kétséges  volt.  Ellenkezett  a  magyar  közjog  szellemé- 
vel, kivált  ha  ezt  a  szellemet  nemcsak  az  irott  törvé- 
nyekben, hanem  a  mint  kell ,  gyakorlati  jelentőségűk- 
ben keressük.  Egy  kihalt  család  birtokának  vissza  kel- 
lett szállania  arra,  a  ki  adományozta,  t.  i.  a  koronára. 
Ettől  eltérni  annyi  volt,  mint  a  nemzetben  a  köz  szel- 
lem élesztésének  egyik  eszközétől  fosztani  meg  az  álla- 
mot. Az  érdem  jutalmazására,  uj  jelesek  kitüntetésére 
más  módja  alig  volt  az  államnak,  mint  fekvő  birtokok 
adományozása.  Honnan  lett  volna  erre  képesitve,  ha 
századokon  át  az  állam  csak  kioszt  és  semmit  sem  örö- 
köl? A  kormány  tulajdon  érdekében  nem  nézhette  kö- 
zönynyel a  fentebbihez  hasonló  szerződéseket,  s  Zrinyi 
Miklós  nem  volt  bizonyos  benne,  nem  következik-e  II. 


lengrad  ehhez  közel  délre.  Bagh  horvátul  =  Carlopago  a  ten- 
gerparton. Orsiez  vagy  Orisácz  az  Unnácz  vize  mellett,  Bihácstól 
délre. 

')  Zrint,  Pedelt  enilitők.  Gwezdna  kétségkívül  Gvozdanszk. 
Brodszki  az  Unna  partján  fekvő  mai  Kozi-Brod  lehet.  Preko- 
verszki'ha  annyi  mint  Prerovecz,  a  Száva  balpartján,  Sziszektől 
ej  szakra,  3.  mf.-re.  Paztus  ettől  ugyanazon  irányban  s  utóbbitól 
ugyanannyi  távolságra.  Lesnyicza  az  Unna  egy  szigetén.  A  többi 
az  Unna  balpartján.  Az  okmány  mindezeket  Zágráb  megyében 
fekvőknek  mondja. 

Ulászló  gyenge  kormánya  után  egy  erélyesebb,  mely 
megsemmisíti  ama  szerződést. 

Azonban  emez  aggodalom  elnémulhatott  egy  má- 
sik mellett.  A  szerződés  létesültére  alkalmasint  befolyt 
a  jövőn  való  kétségbees-s.  A  mi  a  szerződők  egész  lel- 
két elfoglalhatta,  az  a  gondolat  volt,  hogy  mindkét  bir- 
tok veszélyben  forog  egészen  más  oldalról,  mint  a  ma- 
gyar kormány  részéről.  A  töröktől  félték  birtokukat,  s 
ez  fejti  meg  az  érték  aránytalansága  mellett  is  a  felté- 
telek egyenlőségét. 

A  Zrinyi-féle  örökség  mind  terjedelem,  mind  fon- 
tosság tekintetében  csekélyebb  volt  a  Korbáviai  csalá- 
dénál. Nagyságra  nézve  oly  arányban  állottak,  mint 
egy  középszerű  egész  megye  egy  középszerű  járáshoz. 
Aztán  Korbáviai  János  két  tengeri  kikötőt  birtokolt, 
Novigrádot  és  Bágot,  vagy  Carlopágót,  mely  utóbbi- 
ról a  Korbáviai  grófokat  rendesen  Karlovicsok-nak 
nevezték.  De  teljesen  kiegyenlité  az  aránytalanságot 
nem  annyira  az,  hogy  Likká  megye  kősziklás,  nagyon 
keveset  termő  hegyeken  terült  el,  hanem  hogy  nagyon 
ki  volt  már  akkor  téve  a  herczegovinai  törökök  lesei- 
nek s  irgalmatlan  rablásainak,  mig  az  akkori  Zágráb- 
megye ama  déli  részét,  vagyis  a  mai  második  báni  ez- 
red jobb  felét  a  török  ellen  nemcsak  Jaicza,  s  egy 
egész  tömeg  kisebb  vár  fedezé,  hanem  a  nagyobb  tá- 
volság is,  ugy  hogy  a  török  ott  nem  teremhetett  várat- 
lanul. A  korbáviai  birtokról  ezrével  hajtott  el  a  török 
minden  ép  férfit ,  nőt,  gyermeket  és  barmokat,  mig 
segitség  érkezett;  ellenben  Zriny  vára  körül  a  maga  ide- 
jében jelenhetett  meg  a  bánok  és  szomszéd  birtokosak 
segitsége. 

A  szerződés  kelte  után  néhány  évvel  1513-ban  te- 
temes török  had  jelent  meg  az  Unna  mellékeit  pusz- 
titva ;  de  Dem  büntetlenül.  Beriszló  Péter ,  a  bán,  ki 
mint  egyszersmind  auraniai  perjel,  Kosztaniczát  birta, 
összegyűjtvén  a  horvátországi  haderőt,  szétveri  és  meg- 
semmisíti az  ellenség  egész  seregét  Dubicza  és  Kosz- 
tanicza  vidékén.  Következendő  évben  octoberben  jóval 
kisebb  török  sereg  betör  Likká  megyébe,  s  elhajtja  a 
Korbáviai  grófnak  háromezer  jobbágyát,  mintegy  ti- 
zenkétezer nagyobb  és  nyolczvanezer  kisebb  bar- 
mát. ')  Szomorúan  nézhettek  a  Zrinyiek  a  szerződés 
mellett  is  a  távolabb  jövendőbe.  A  rajok  nézendő  Kor- 
báviai birtokot  —  ily  esetek  után ,  melyek  gyakran  is- 
métlődtek kisebb  nagyobb  mérvben  —  már  elveszettnek 
tarthatták,  s  nem  aggaszthatá-e  méltán  az  a  sejtelem, 
hogy  nemsokára  a  Zrinyi-féle  törzsbirtok  válik  közvet- 
lenebb szomszédjává  ama  népnek,  mely  a  rablást  ál- 
lamjognak, első  érdeknek  és  hősi  dicsőségnek  tart- 
ván, se  békés  szerződés  se  rendszer  se  lovagias  ér- 
zet a  legkíméletlenebb  kártételektől  vissza  nem  tart- 
hatá? 

Ebben  az  időben  is,  mint  később,  a  török  béke  ide- 
jén sem  tartózkodott  a  szomszéd  nem  töi'ök  terület 
dulásától.  Kisebb  nagyobb  csapatokban,  nyíltan  vagy 
lopódzva  jártak  keltek  a  határos  magyar  végvárak  kö- 
rül, s  olykor  távoli  vidékeken,  Karinthia  és  Stiria  bel- 
sejében kerestek  zsákmányt.  S  az  ily  rabló  kirándulá- 


')  Hivatalos  jelentések  Dalmátiából  a  velenczei  tanácshoz. 
Marino  Sanudo  után  a  zágrábi  „Arkiv"-ban.  Vl-dik  kötet 
433—434.  lap. 

Zrínyi.  15 


226  ZRÍNYI  3IIKLÓS  A  SZIGETVÁRI. 

sok  minden  időszakban  és  folytonosan  történtek,  ugy 
hogy  nem  alkalom  szerintieknek  kell  képzelnünk,  ha- 
nem folytonosoknak.  Évszak,  időjárás  nem  tett  különb- 
séget; egyedüli  kivételes  szünet  volt,  ha  tetemesebb 
magyar  had  jelent  meg  valamelyik  tájon,  mely  azon- 
ban állandó  nem  volt.  Az  állandó  magyar  katonaság, 
a  várőrség,  többnyire  magában  elégtelen  volt  a  na- 
gyobb tömegekben  fölkerekedett  töröknek  ellenállani. 
A  magasb  hegyek  tetején  tartott  vigyázó  tornyokban 
megadták  a  szököttjeit,  egy-egy  taraczklövést,  a  török 
közeledéséről;  de  a  várak  parancsnokai  sok  esetben 
békén  egedék  elvonulni  a  törököt,  ha  közvetlenül  a  vá- 
rat meg  nem  támadá.  Eme  passivitas  gyakran  titkos 
szövetség  szinében  tűnt  fel.  Midőn  Mátyás  idejében  a 
török  gyakran  járt  be  Karinthiába  és  Stiriába  dúlni  és 
rabolni,  rendesen  a  török  sem  bánta  a  magyar  várakat 
s  ezek  sem  tettek  támadást  a  rabló  csapatra.  A  terület 
sérthetlenségéről  és  neutralitásáról  a  török  sajátságos 
fogalmat  tett  divatossá.  Csapatjai  átvonultak  a  magyar 
területen,  s  azt  kívánták,  hogy  mivel  béke  áll,  ne  bánt- 
sák őket.  —  így  midőn  1493-ban  Derencsényi  bán  út- 
ját állotta  Horvátországban  Modrusánál  a  szomszéd 
német  tartományból  zsákmánynyal  és  pár  ezer  rabbal 
visszasietett  török  hadnak,  ennek  parancsnoka  hitsze- 
gésnek  nevezé,  hogy  őt  béke  idején  a  magyar  király 
hadai  megtámadják,  midőn  nem  ennek  területén  ra- 
bolt. 

Dalmátiában,  hol  a  tengerpart  felé  vegyest  állának 
a  velenczei  és  magyar  végvárak,  a  velenczei  katona- 
ság gyakran  összedugott  kézzel  s  némi  kárörömmel 
nézte,  hogy  a  török   pár  óra  járásnyira  a  magyar  terű- 

léten  foszt  és  gyújtogat,  ')  s  békén  engedé  elvonulni 
várai  alatt,  csak  őt  ne  bántsa. 

Való,  hogy  a  kóbor  török  csapatokat  gyakran  csal- 
ták lesbe  s  verték  szét  vagy  semmisítek  meg  a  magyar 
katonák;  de  ez  nem  mindig  változtatott  a  helyzeten.  He- 
tek, napok  sem  teltek  bele,  s  a  kóborlás  ép  úgy  folyt, 
mint  annakelőtte. 

Nagyon  helytelen  fogalmat  alkotnánk  a  török  rabló 
kirándulásokról,  ha  azt  vélnők,  hogy  az  hasonlitott  va- 
lamely ujabbkori  európai  nép  katonaságának  legke- 
gyetlenebb dulásaihoz.  A  szabad  zsákmánylás,  barmok 
elhajtása.  a  vagyon  megsemmisitése  olykori  szomorú 
járuléka  keresztyén  népeknél  is  a  háborufolytatásnak: 
sőt  gyakran ,  kivált  vallásos  és  polgári  háborúkban 
egész  helységek  fölégetése  és  lakosainak  kardra  há- 
nyása is  az  embertelenség  örök  bélyegét  üti  egy  had- 
folytató felekre. 

A  török  dulásoknak  egészen  más  jellemök  volt. Nem 
pillanatnyi  felbőszülésből  folytak,  s  még  azt  sem  mond- 
hatjuk igazsággal ,  hogy  csak  vallásos  fanatismus  volt 
az  indok.  A  török  rendszeresen  és  nyugodt  kedély  ál- 
lapottal volt  képes  kipusztitni  a  vidékeket.  Ritkán 
gyújtogatott  a  védetlen  falukon  s  ritkán  öldökölt,  a 
hol  fegyveres  ellenállás,  vagy  különös  boszú  nem  in- 
gerelte föl.  Egyéb  nem  kellett  neki,  mint  a  zsákmány, 
—  és  a  zsákmány  közt  is  főkép  az  élő  ember,  kit  rab- 
szolgaságra hurczolt.  A  török  katonára  tehát  azokban 
az  időkben  teljesen  a  rabló  név  illik.  Legmegkülönböz- 


')  Velenczei  hivatalos  jelentések  Dalmátiából,  1514.  raa:us. 
—  Arkiv  VI.  411.  lap. 

15* 

tetőbb  vonás  pedig  az  emberek  elhajtása,  8  igy  a  vidé- 
kek elnéptelenitése.  A  török  nemzet  állam- szervezeté- 
nél fogva  rablott  emberekből  merité  erejét.  A  munkára 
rabokat  alkalmazott,  rablott  gyermekek  voltak  katona- 
ságának színe,  és  rablott  nők  voltak  a  török  feleségei 
és  szolgálói.  Az  állami  és  társadalmi  szervezet  ilyek 
nélkül  el  nem  lehetett. 

A  faluk  népének  pusztulása  elkerülhetlen  volt  a  ki- 
tett vidékeken.  Kit  el  nem  hurczoltak,  a  rémülés  űzte  el. 
A  fölégettetés  a  pórnak  nem  lett  volna  annyira  ijesztő, 
mint  az  a  gondolat,  hogy  magát,  nejét,  gyermekét  barom 
képen  viszi  el  a  török  s  hajtja  rabszolga  vásárra.  Az  er- 
dők nem  voltak  biztos  menedékek  épen  a  lesek  folyto- 
nossága miatt;  s  egy-egy  szomszéd  keritett  város  nem 
fogadhatta  be  a  vidék  egész  népét.  Ezen  keritett  váro- 
sok lakosai  is  gyakran  közel  voltak  az  éhenhaláshoz. 
Távolabbi,  biztosb  helyen  is  a  földmives  csak  kardo- 
sán ment  szántani  s  közelebbi  helyeken  katonai  fedezet 
nélkül  a  mezei  munka  nem  volt  biztosságban.  Néha 
fáért  sem  mertek  kimenni  a  szomszéd  erdőbe  ilyen  fe- 
dezet nélkül.  l)  A  lakosság  egy  része  kivándorolt  a 
belsőbb  magyar  vidékekre.  A  XVI.  században  egész 
horvát  és  szerb  népvándorlás  folyt  kivált  a  dunán- 
túli vidékekre,  s  számos  horvát  nemes  család  keresett 
birtokot  és  hadi  foglalkozást  a  magyar  megyékben. 
Néha  egy-egy  rablás  után  a  jobbágyság  önkényt  át- 
költözött török  területre,  hol  legalább  rabszolga-piacz- 
ra    nem    hurczoltak.   így  költöztek  át   a    törökökhöz 


')  Arkiv.  VI.  301.  a  más  lapok. 

Korbáviai  János  jobbágyai  1514-ben,  a  fenn  említett 
nagy  török  rablás  után. ') 

Az  ellenséges  föld  elnéptelenitése  egyszersmind 
legbiztosabb  módja  volt  a  török  határok  terjesztésé- 
nek, s  ezt  a  módot  századokig  következetesen  és  rend- 
ezerrel alkalmazták  az  ozmánok.  Nálok  a  hóditás  müve 
egy  napig  sem  tartott  szünetet,  mintegy  téli  és  nyári 
munkára  volt  felosztva.  Béke  idején  néptelenné  tették 
a  magyar  határvárak  egész  környékét, hogy  a  nagyobb 
hadjáratig  meg  legyen  érlelve  az  elbukásra.  Egy-egy 
fontosabb  erődünk  az  ily  terjeszkedés  folytában  szom- 
szédjává levén  a  töröknek,  néhány  év  alatt  azt  vette 
észre,  hogy  nemcsak  közvetlen  környezete  pusztult  ki, 
hanem  háta  megett  a  magyar  terület  mérföldekre 
néptelen,  nem  maradván  egyéb  rajta,  mint  a  fővár 
a  vidéknek  több  kis  erődével,  —  mint  egy  sziget  cso- 
port a  kihalt  sivatag  közepett.  Ekkor  apránként  a  ki- 
sebb őrségü  gyengébb  várak  estek  el,  melyek  az  ama 
nagyobb  várhoz  vezető  utakat  őrzék,  ugy  hogy  még 
egykét  év  s  a  fővárat  nemcsak  n  ptelen  pusztaság,  ha- 
nem többfelől  ellenséges  erődök  környezek.  —  így  a 
fővár  katonasága  ostrom  nélkül  is  gyakran  mintegy  el- 
veszett pont  Őrsége  kétségbeesésig  volt  vive.  A  szom- 
széd vidék  nem  teremvén  élelmet,  nem  adván  munkás 
kezeket,  ad<>t  és  szükség  esetében  ujonczokat,  mindent 
nagyon  távoli  vidékekről  a  kormánytól  és  hivatalno- 


')  ,,Di  il  fonté  Zuane  di  Corbavia  de  subditi  andati  abitar 
su  quel  dil  Turco,  per  non  esser  minati."  Arkiv  VI.  434.  Ezen 
eset  után  a  nevezett  jelentés  azt  mondja,  a  ,,gróf  ve'gső  kétség- 
beesésig jutott." 

kaitól  kellett  várni.  Azokban  az  időkben  a  közlekedés 
rósz  állapotban  s  kivált  Bosznia  és  Horvátország  tá- 
jain az  ős  erdők  és  vad  sziklák  csak  töretlen  utakat 
nyitottak.  Roppant  költséggel  járt  a  várak  fenntartása. 
A  legcsekélyebb  kellékek,  a  hadi  és  élelmi  szer  tízsze- 
res árúvá  emelkedett  a  várba  szállításig-,  —  mi  soha 
sem  történhetett  tetemes  katonai  fedezet  nélkül  a  tö- 
rök szomszédsága  és  lesei  miatt.  —  Egy-egy  végvár 
parancsnokságának  elvállalása  nagy  elszántságot  és 
lelkierőt  kívánhatott,  midőn  a  magyar  birodalom  egyik 
legfényesebb  hivatalát,  a  horvátországi  bánságot  is 
1513  körül  kinálgatni  kellett,  mig  akadt  önfel- 
áldozó hazafi,  a  ki  elvállalja.  Mert  a  nehézségekhez 
járult  az  akkori  központi  kormány  jótehetlensége  és 
szegény  volta.  Mindenekfelett  kész  pénz,  még  pedig 
roppant  mennyiségű  kész  pénz  kellett  a  végek  fenntar- 
tására és  a  végbeli  hadak  zsoldjára,  —  a  kormánynak 
pedig  soha  sem  volt  kevesebb  pénze,  mint  azokban  az 
időkben.  A  végvárak  hadainak  sokszor  nem  volt  más 
módjok,  mint  a  török  példájának  követése,  ki  saját  vá- 
rait az  ellenség  földjén  szerzett  zsákmányból  tartá 
fenn.  Csakhogy  a  már  egyszer  letarolt  török  ter  léten 
jóval  szűkebben  volt  a  zsákmány,  mint  a  belsőbb  ma- 
gyar vidéken. 

Ily  körülvett ,  elszigetelt  nagyobb  vár  volt  a 
XVI.  század  elején  Jaicza,  melyet  Horvátországra 
nézve  oly  fontos  védfalnak  tekintett  a  keresztyénség, 
mint  Belgrádot  alsó  Magyarországra  nézve. 

A  török  még  Mátyás  király  idejében  kézre  kerité 
Herezegovinát  és  Bosznia  déli  részét.  Szerbia  is,  kivéve 
a  Belgrád  felé  eső   északi  részt,  török  kézben  volt.  — 

A  török  két  irányban  haladt  lassankint  a  Száva  és 
Kulpa  vonal  felé.  Keletről,  Szerbiából  és  délről  Bosz- 
niából. —  Haladása  folyamok  mentén  történt.  A  min- 
denütt hegyes  vidéken  a  folyamok  völgyein  volt  legsű- 
rűbb a  népség,  legnagyobb  a  termékenység  s  legtöbb 
a  vár.  Az  egész  vidékről  könnyű  fogalmat  szereznünk, 
ha  folyamok  szerint  osztályozzuk ,  melyek  itt  kivétel 
nélkül  mind  délről  északra  sietnek  a  keresztben  folyó 
Kulpa,  Száva  és  Duna  felé. 

Első  folyó  a  Drina,  mely  Boszniát  elválasztja 
Szerbiától.  Mellette  feküdt  bosznyák  parton  két  neve- 
zetes vár  :  Szrebernik  és  Zvornik,  mely  már  török  kéz- 
ben volt. 

Második  ugyanazon  irányt  tartó  nagy  folyó  aBozna, 
melynek  várai,  Vranduk,  Maglaj,  Doboj  1503-ban  már 
szintén  török  kézben  voltak,  mig  balpartján  Tesajn  a 
magyaré  volt  még. 

Harmadik  folyó  aVerbász,  melynek  felső  folyá- 
sánál feküdt  Jaicza  társ-váraival  együtt.  Ezen  folyó 
medre  még  magyar  kézben  volt,  habár  délről  és  kelet- 
ről a  török  szomszéddá  lett.  —  A  többi  Verbász  mel- 
léki vár  Bánya-Luka  és  Bodsácz,  valamint  Jezero  és 
Szokol  szintén  magyar  kézben. 

Negyedik  kisebb  folyó  a  Szánna,  az  Unnának 
mellékfolyama.  Itt  a  török  előbbre  haladt.  Övé  volt 
,  Kamengrad  és  Klucs  már  1503-ban. 

így  Jaicza  a  legdélibb  pont  lett  a  magyar  biroda- 
lomban, s  a  Verbász  völgye  hosszú  földnyelv  módjára 
nyúlt  be  a  török  birtokba.  Balról  a  Boszoa  völgyén  és 
j  óbbról  a  Szánna    völgyén  egy  egész   napi  járásnyival 

nyúlt  föl  éjszakabbra  a  törökök  birtoka  s  szorithaták 
mind  szűkebbre  Jaicza  körül  a  zárvonalat  folytatván  a 
vidékek  elnéptelenitését. 

Jajczát  a  török  már  megérettnek  tartá  arra,  hogy 
könnyű  szerrel  kézre  keritse.  A  következő  húsz  év 
alatt  többször  vette  körül  ostrommal;  de  részint  a  vár- 
parancsnok, Keglevics  Péter  ébersége  és  hősisége,  ré- 
szint a  veszély  nagyságát  érzett  horvát  urak  és  bá- 
nok hathatós  segélye  mindannyiszor  nagy  diadallal 
verte  vissza  alóla  a  törököt. 

Mindezen  részletes  diadalok  mellett  érzé  mindenki 
a  helyzet  mostohaságát  s  Jajcza  hosszas  bírásának  ne- 
hézségeit, kivált  a  központi  financziák  mostoha  álla- 
potjában.  Ama  várat  életkérdésnek  tekintek  nemcsak 
Magyarországon.  Maga  a  pápa  intézett  felszólítást  az 
idegen  fejedelmekhez  e  vár  segit»'\sére,s  maga  a  pápa  és 
Velencze  adának  is  segélyt.  Utóbbi  némely  évben  nem 
csak  a  Korbáviaiaknak  és  Frangepánoknak  adott  mér- 
sékelt zsoldot,  hanem  a  magyar  királynak  igért  segély 
pénzt  egyenesen  a  bánok  kezébe  szolgáltatá,  kiknek 
bandériumaikkal  rét*en  kellett  állaniok  a  végek  oltal- 
mára 8  gondolkodniuk  a  várakról. 

Mindez  elégtelennek  mutatkozott,  s  a  közvetlen 
veszély  érzete  uralkodott  a  kedélyeken  kivált  Horvát- 
országban. 

A  horvát  urak  már  1507-ben  azt  izenék  a  király- 
nak, hogy  kénytelenek  lesznek  magokat  a  töröknek 
feladni, vagy  valamelyik  idegen  keresztyén  fejedelemnek, 
ki  őket  megvédi,  ha  segitségök  nem  érkezik.  A  horvát 
urak    csakugyan    alkudozásba   is  bocsátkoztak   Velen- 

czével.  ')  Később  kedvező  fordulat  állott  be,  kivált 
Beriszló  Péter,  a  hős  püspök  bánsága  ideje  alatt,  kinek 
erélye  és  hősisége  lelket  öntött  a  horvátokba,  —  inig 
1517-ben  a  törökök  lesbe  csalván,  Dresnik  vidékén  el- 
esett. Halála  után  Keglevies  Péter  és  Frangepán  Kris- 
tóf lettek  volna  a  hősi  szellem  fenntartói,  ha  a  török 
1520  táján  újult  és  túlnyomó  erővel  nem  kezdi  meg  a 
hóditás  politikáját  8  egy  renditő  csapás  nem  követke- 
zik be.  mely  hadtani  szempontból  fontosabb  esemény  a 
mohácsi  ütközetnél  —  ez  Belgrád  elvesztése  volt 
1521-ben,  augusztus  20-én.  A  magyar  őrség  hősiesen 
védte  magát.  A  várnak  csupán  az  őrség  és  ellátás  hiá- 
nya miatt  kellett  elvesznie.  —  A  magyar  kormány  lát- 
ván képtelenségét,  hogy  számos  végvárait,  melyek 
temérdek  költségbe  kerültek,  maga  lássa  el,  egy  némi- 
leg megalázó  lépésre  szánta  magát.  Horvátországi  és 
boszniai  végvárainak  oltalmára  a  szomszédtól  kért  ka- 
tonaságot. Lajos  neje,  Mária,  Ferdinánd  ausztriai  ber- 
ezegnek volt  testvére,  s  részint  a  rokonság,  részint  az 
a  szerződés,  hogy  Ulászló  férfi  maradékainak  kihaltá- 
val Miksa  maradékára  szálljon  a  magyar  korona,  saját- 
ságos zavarát  idézé  elő  a  tulajdonjog  fogalmainak  :  a 
viszony  már  némi  communisticus  jellemet  öltött.  Bel- 


')  Velenezi  i  jegyzetek  Sanudónál.  ,,1507.  aogosto.  Quelli  di 
Corvatia  havcano  tato  consejo  et  visto  non  poter  reidster  ale  in- 
cursion  e  danni  li  íanno  li  Tündii,  haveano  electi  do  oratori,  uno 
al  re  di  Hongnria  a  dirli,  come  erano  sta  tideli  di  soa  maesta  et 
che  li  dovesseno  ajutar  e  proveder,  aliter  si  dariano  a  Turchi 
over  a  qualche  pot»ntia  cristiana  ehe  li  difende.ssero,  —  e  cuss1 
manda  uno  orator  álla  Signoria  nostra  con  tal  instrution/1 
Arkiv.  VI.  301.  1 

urád  elvesztése  után  igen  egyszerű  dolognak  látszott  a 
magyar  udvarnál,  hihetőleg  Mária  tanácsára,  követe- 
ket küldeni  Ferdinándhoz  s  őt  kérni,  hogy  mivel 
Horvátország  veszélyben  forog,  s  messze  feküdvén,  ba- 
jos gondoskodni  ellátásáról,  lássa  el  Ferdinánd  őrség- 
gel a  horvát  várakat,  mit  ő  könnyebben  tehet  Karinthia, 
Istria  és  Stiria  közelségénél  fogva,  melyek  szintén  ve- 
szélyben forognának  Horvátország  elvesztése  után. 
Ferdinánd  kapott  az  alkalmon,  mi  természetes  volt,  s 
még  Lajos  király  életében  német  zsoldosok  szállíttat- 
tak Zeng,  Knin,  Kiissza,  Likká,  Szkradin,  Osz- 
trovicza  és  az  Unna  melletti,  Zrinyiekkel  szomszédos 
Krupa  várába.  ') 

Horvátországban  ezután  kétféle  katonai  kormány 
volt.  Egyik  a  magyar  királyé,  melynek  fejei  a  bánok  s 
1521-ben  Korbáviai  János  neveztetett  ki  egyik  bánná, 
—  má?ikká  Batthiany  Ferencz.  De  ez  is  mindin- 
kább Ferdinánd  szolgálatába  állott.  1525-ben  Kor- 
báviai János  bánnak  s  Kobasics  horvát  urnák  Ferdi- 
nánd ezer  arany  évi  zsoldot  ád  portyázok  (explora- 
torok)  tartására,  kik  a  török  sereg  közeledését  eleve 
hirül  adják  Karinthiában  és  Stiriában. 

Katzianer  volt  a  német  had  vezére  és  később  egy- 
szersmind Ferdinánd  horvátországi  helytartója.  A  hor- 
vát urak,  ezen  később  szintén  horvát  földesúrrá  lett 
emberben  nem  annyira  egy  hősies  tábornokot,  mint 
ügyes  cselszövőt  nyertek. 

Midőn  maga  az  országos  kormány  en;v  szomszéd 
hatalomnak  várakat  enged  át,  lehetett-e  várni,  hogy  az 
alattvalók   világos  fogalommal  bírjanak  a  souveraini- 

')  Istvánffy.  67.  1.  Szalay  III.  532. 

tásra  n'zve?  —  Egyes  főurak  ezelőtt  a  magyar  kor- 
mányhoz folyamodtak  helyőrségért  oly  váraik  részére, 
melyeket  magok  erején  meg  nem  védhettek.  Most  ép 
oly  természetessé  vált  Katzianerhez  és  Ferdinándhoz 
folyamodni  eziránt. 

így  1524-ben  octoberben  Zrinyi  Miklós  személye- 
sen Bécsbe  ment  Ferdinánddal  alkudozni  birtokai  fe- 
lett, mire  nézve  két  alkut  kötött  ugyanazon  egy  napon, 
october  22-én. 

Egyikben  Zrinyi  Ferdinánd  rendelkezése  alá  bo- 
csátja két  várát.  Novigrádot  és  Dubranivát.  ')  A 
szerződés  két  évre  szól ,  mely  után  Ferdinánd  vagy 
örökösei  tartoznak  átadni  a  várakat  Zrínyinek  vagy 
maradékainak.  Addig  Ferdinánd  hadai  szabadon  hasz- 
nálhatják a  várhoz  tartozó  malmokat  és  erdőket.  Ez 
az  első  szerződés  végre  is  hajtatott  még  azon  év  végén 
vagy  a  következő  elején,  s  a  vége  alkalmasint  az  volt, 
hogy  a  két  vár  soha  sem  került  többé  vissza  a  Zrí- 
nyiekhez :  egyenesen  török  kézbe  ment  által. 

A  második  szerződés,  mely  ezzel  egy  időben  kelt, 
sokkal  nevezetesebb.  Azt  árulja  el,  hogy  Zrinyi  Mik- 
lós örökre  oda  akarta  hagyni  a  magyar  korona  terüle- 
tét s  a  német  birodalom  alattvalójává  kívánt  lenni. 

Előleges  alkura  lép  Ferdinánddal ,  mely  szerint  ő, 
Zrinyi  átadja  neki   a  gozdánszki   és  lesnyiczei  bányá- 


')  Minthogy  sok  Novigrád  nevű  hely  v:in  s  Dubraniva 
nem  található  a  mai  földképeken,  bajos  meghatározni,  hol  feküdt 
ez  a  két  vár.  Valószínű,  hogy  az  Unnán  túl,  a  török  terület  kö- 
zelében, veszélyeztetett  helyek  voltak.  Egy  Novigrád  és  egy 
Duganiva  nevű  hrly  van  a  Száva  két  partján  a  Bozna  beleöm- 
lésénél  kéréssel  feljebb. 

kat,  ha  Ferdinánd  cserében  a  pisinai  grófságot  és 
Kazta  várát  adományozza  neki  és  utódainak.  A  Fer- 
dinánd igérte  birtok  nem  lehet  más,  mint  Castua 
Krajnában,  közel  Fiumehoz  és  a  tengerparthoz,  és  Pi- 
sin a  az  istriai  félszigeten.  —  A  bányák,  ugy  kell  lenni, 
nagy  jövedelmet  hajtanak,  hogy  Ferdinánd  csak  előle- 
ges alkuképen  is  egy  egész  terjedelmes  grófságot  min- 
den faluival  és  Kazta  városával  együtt  hajlandó  cseré- 
ben adni  érettök.  Azonban  a  végleges  alku  megköté- 
séig fenntartja  magának  mindkét  fél, hogy  egymás  bir- 
tokait 8  azok  jövedelmeit  megvizsgáltatják,  minek  két 
hó  alatt  kell  megtörténnie. 

De  a  sors  nem  engedé,  hogy  a  Zrinyi  család  ide- 
genné váljék,  még  pedig  oly  méltatlan  utón.  Mert  a 
szerződés  titokban,  a  magyar  király  tudta  nélkül  köt- 
tetett ,  —  s  legfeljebb  a  két  vár  átadásáról  értesité 
Lajos  királyt  utólagosan  Zrinyi  gróf.  —  Azonban  a 
titkos  szerződésről  értesültek  Budán ,  s  nagyon  rósz 
néven  vették.  Lajos  még  alkalmasint  elnézte  volna  a 
souveraini  jogait  sértő  szerződést,  a  minthogy  a  két 
vár  átadása  miatt  nem  is  tett  panaszt,  ha  Zrinyi  más 
oldalról  nem  követ  el  a  kormán vt  megbotránkoztató  és 
kárositó  lépést  a  bányákat  illető  alkujával.  Ezeket 
Zrinyi  már  előbb  a  magyar  kormánynak  alkudta  el,  8 
most  Ferdinándnak  árulta  titokban.  Lajos  király  az 
octoberben  folyt  alkuról  deczemberben  értesülvén, 
irt  Ferdinándnak,  s  értesité  utóbbit,  hogy  Zrinyi 
Miklóssal  szerződése  van ,  melynek  erejénél  fogva  a 
gróf  a  gozdánszki  és  lesnyiczei  bányákat  a  magyar 
kormánynak  adja  át,  s  ez  cserében  más  birtokokat  kö- 
tött le  neki,  melyek  ugyan  nem  adattak  még  át  Zrinyi- 

nek;  de  a  csere  végre  fog-  hajtatni.  Lajos  a  bányák  jö- 
vedelmeit a  horvátországi  bánokhoz  szándékszik  utal- 
ványozni a  török  elleni  védelemre.  Kijelenté  a  király, 
nem  fogja  tűrni,  hogy  alattvalója  tudta  és  akaratja 
nélkül  elidegenítse  ama  bányákat. 

Lajos  levele  deczember  20-án  kelt,  Ferdinánd  Ins- 
bruckból  január  3-án  (1525-ben)  válaszol.  Azzal  men- 
tegetődzik.  hogy  Zrínyivel  mit  sem  végzett  volt  még  a 
bányák  dolgában,  nem  is  lehetett  addig,  mig  jöve- 
delmeikről tudonsást  nem  szerzendett.  De  ne  is  higye 
Lajos  király,  mintha  ő,  Ferdinánd,  ily  fontos  alkuba 
bocsátkozott  volna  tudta  nélkül.  Ez  ellenkezett  volna 
a  köztök  levő  sógorsággal  és  kölcsönös  jóakarattal.  Kü- 
lönben javasolja,  miveltesse  is  Lajos  azokat  a  bányákat 
szorgalommal,  mire  bányászokat  igér.  Végül  ne  higye 
Lajos,  hogy  ő  képes  lenne  tudva  és  akarva  sérteni  őt. 

Ferdinánd  levelet  irt  Zrinyinek  is,  melyben  sze- 
mére veti,  hogy  elhallgatá  előtte  azt  a  szerződést,  me- 
lyet már  korábban  kötött  a  magyar  királylyal  a  bá- 
nyákra nézve. 

így  szakadt  vége  az  ügynek  minden  további  követ- 
kezés nélkül,  habár  II.  Lajos  udvaránál  is,  hol  az  er- 
kölcsi érzet  nem  volt  nagy  erőben,  Zrinyit  kétségkivül 
a  legroszab  hazafiak  közé  számították,  ugy  hogy  a  bá- 
nyák dolgában  elkövetett  bűne  nem  is  lehetett  meg- 
lepő. Zrínyi  Miklós  már  1524  előtt  egyszer  törvénye- 
sen fej  és  birtokvesztésre  ítéltetett,  —  s  csak  a  király 
•kegyelme  menté  meg,  melyet  Lajos  nem  Miklós  más 
érdemeivel  indokol,  hauem  a  Zrinyi  családéival,  mely- 
ből sok  jó  és  hű  ember  származott.  Tekinté  a  király 
Horvátország  pusztult  állapotját  is,  —  s  nem   akarta 

azt  gyengitni  egy  nagy  család  birtokainak  elvétele  ál- 
tal, ezzel  mintegy  azt  vallván  be,  hogy  a  várak  jobb 
kezekben  nem  lehetnek,  mint  egyes  nagyobb  birtokú 
magán  emberek  kezében,  kik  tulajdonukat  védik 
bennök. 

Mi  bűnt  követett  el  Zrinyi  Miklós,  a  szigetvári  hős 
apja,  —  nincs  rá  adatunk.  —  De  aligha  a  Ferdinánd- 
dal való  szövetkezés  volt  ez  a  bűn,  mely  mint  látjuk, 
1525-ben  is  büntetlenül  maradt.  Legvalószínűbb,  hogy 
a  törökkel  is  barátkozott  már  ebben  az  időben.  Leg- 
alább a  mohácsi  vész  utáni  években  adót  fiz  tett  Szu- 
lejmánnak.  ') 

II.  Zrinyi  Miklós  fentebbi  alkudozásai  Lajossal  és 
Ferdinánddal  azt  a  törekvést  mutatják,  a  mi  megvolt 
minden  oly  horvát  birtokosban,  kinek  várai  közelről  ki 
voltak  téve  a  török  támadásoknak.  Ügyekeztek  távo- 
labbi biztosb  vidékeken  is  szerezni  magoknak  urodal- 
makat,  melyekbe  megvonhassák  magokat  abban  az 
esetben,  ha  ősi  uradalmaik  odavesznek. 

1527-ben  már  kényök  szerint  köthettek  alkut  Fer- 
dinánddal. Miután  1526-ban  II.  Lajos  a  mohácsi  sze- 
rencsétlen ütközetben  elesett,  a  horvát  urak  tetemes 
része  sietett  Ferdinánd  király  iránti  hűségét  esküvel 
pecsételni;  de  nem  előbb,  mint  Ferdinánd  koronázta- 
tása  megtörtént,  melynek  napja  deczemher  16-án  volt 
1526-ban. 

1527-ben  január  1-sején  a  knini  püspök  András, 
Korbáviai  János,  Zrinyi  Miklós,  s  utána  két  Frange- 


')  A  fenebbi  1624.  és  1525-ikről  felhozottakat  hátrább  a  tol- 
dalékban közlött  okmányok  igazolják. 

pán  testvér,  Kristóf  és  Farkas,  kiknek  apjuk  nagy  sze- 
génységben halt  meg  külföldön,  s  előbbi  megkülönböz- 
tetendő  a  történeti  nevezetességű  Frangepán  Kristóf- 
tól, Blagay  István,  brikoviczai  Kobacsics  János,  ki  már 
előbb  Ferdinánd  zsoldjában  volt  a  Korbáviai  gróffal 
együtt,  a  még  néhány  nem  első  rendű  nemes,  Ferdi- 
nánd biztosainak  hűséget  fogadnak ,  mely  biztosok 
egyike  Katzianer  János  volt.  Indokolják  is  miért  álla- 
nak Ferdinándhoz  és  nem  Szapolyaihoz.  Felhozzák  az 
örökösödés  jogát,  fel  azon  szerződéseket,  melyeknél 
fogva  Ulászló  fimaradék  ának  kihaltával  Maximilián 
utódaira  szállandó  a  magyar  korona,  fel  a  hálát,  mely- 
lyel  Ferdinándnak  tartoznak  azért,  hogy  védte  őket  a 
török  ( llen,  nehogy  ezek  zsarnoksága  miatt  az  igaz 
hitet  elhagyni  legyenek  kénytelenek;  de  főok  —  mint 
vallják  —  Ferdinándnak  Magyarország  törvényei  ér- 
telmiben a  magyar  országgyűlés  által  történt  megvá- 
lasztatása. Ezeknél  fogva  ebéd  előtt,  éhomra,  közaka- 
rattal Ferdinándot  ismerték  el  királynak  s  neki  hűséget 
esküdtek.  ') 

Tudva  van,  hogy  a  két  leghatalmasabb  ember  Hor- 
vátországban az  egyház  részéről  a  zágrábi  püspök,  a 

')  Széch.  codex.  folio  lat.  IX.  kötet.  Ferdinándot  elismerik 
,,praecipue  vigore  electionis  juxta  Decreta  et  Sanctiones  Kegni 
Hungáriáé  in  generáli  SS.  et  00.  illius  regni  conventu  .  .  legi- 
timé factae,necnon  attentis  tot  emolumentis  quibus  nos  et  Croa- 
'  tiae  regnum  eontra  Turcas,  ne  nos  illorum  tyrannide  a  fide  or- 
thodoxa  deficere  c^mpelleremur,  conservavit,  idoirco  oratorum 
requisitioni  annuimus,  et  hodie  ante  sumptum  prandium,  quum 
adhuc  jejuni  essemus,  omnesetsinguli  una  voce  Ferdinandum  nos- 
trum,  et  hujus  regni  Croatiae  regem  . . .  elegimus,  recognovimus  etc. 

világiak  közül  Frangepán  Kristóf,  János  király  pártján 
voltak.  —  Oda  tartozott  Bánffy  János  és  a  szomszéd 
Zalából  Ernuszt,  ki  Muraközt  birta,  és  Tahy  János 
a  rhodusi  lovagok  főnöke,  —  ugy  hogy  az  erők  ellen- 
súlyozva voltak  még,  ha  az  ellenpárthoz  veszszük  a 
Batthyányiakat  és  Keglevics  Pétert  is.  Tudva  van, 
hogy  még  abban  az  évben  a  két  párt  serege  szemben 
állott  Varasdnál,  s  hogy  az  összecsapást,  mely  alkal- 
masint nem  lett  volna  elkeseredett,  meggátlá  Frange- 
pán Kristóf  véletlen  halála  egy  golyó  által.  Egyik  pár- 
tot sem  lelkesité  valami  oly  eszme,  miért  véres  harczot 
folytatni  érdemesnek  tartsa.  A  czélszerűség  szempontja 
volt  egyedül,  miben  egyik  párt  vádolta  a  másikat. 
Mindkét  fél  tudott  veszélyesebb  ellenséget  is,  mely  el- 
lenében a  hazát  megtartani  föladatának  tekinté.  A 
szenvedélyek  ezen  lanyhasága  nyilatkozott  Frangepán 
halála  után.  Utóbbinak  tábora  szétfolyt  vagy  átallott 
mindjárt  Varasdnál  anélkül,  h:>gy  a  párt  megszűnt 
volna  létezni;  mert  1529-ben  a  zágrábi  püspök,  Tahy 
és  mások  újra  János  mellett  nyilatkoznak. 

Az  1527-ik  év  más  tekintetben  sokkal  szerencsét- 
lenebb volt  Horvátországra  nézve.  A  német  hadak  na- 
gyobb része  vezérestül  Katzianerrel  együtt  a  felföldre 
küldetett  János  király  ellen,  —  a  stiriai  és  karinthiai 
hadak  pedig  Várasd  felé  szintén  János  pártját  ügye- 
keztek  elnyomni.  Ferdinánd  király  diadallal  jelenté 
Máriához  irt  levelében,  hogy  egyazon  napon,  sept.  28-án 
esett  el  Frangepán  a  Varasdnál  lesbe  állított  lövészek 
golyójától  s  verték  szét  német  vezérei  János  hadait  a 
felső  Tiszánál.  Egyik  legjellemzőbb  esete  a  szomorú 
kornak,  hogy  Bécsben  eme  pártküzdelem  aránylag  je- 

lentéktelen  episodjai  tartatnak  diadaloknak,  úgyhogy 
a  hasonlithatlanul  nagyobb  veszteséget,  melyért  mél- 
tán gyászt  lehet  vala  ölteni,  mellékesnek  tekintik. 

1527.  végén  és  1528.  elején  nem  volt  egyéb  dolga  a 
királyi  hadaknak,  mint  a  Szapolyaival  folytatott  há- 
ború, melyben  Katzianer  vezéri  szerepet  játszott,  mi- 
után Jajcza  kevés  számú  német  zsoldossal,  egy  Gor- 
bonok  nevű  kapitánynyal  s  elegendő  élelem  és  hadiszer 
nélkül  hagyatott.  Még  az  a  kis  dicsőség  sem  enyhité 
Jajcza  föladásának  szégyenét,  hogy  legalább  az 
őrség  követte  volna  a  belgrádi  példáját.  Tiz  napi  love- 
tés  után  Bosznia  és  Horvátország  védfala  föladta  ma- 
gát s  a  török  urává  lett  a  Verbász  völgyének  is.  — 
Egy-egy  vár  elvesztése  a  török  ellen  mindig  nagyobb 
csapás  volt,  mint  egy-egy  sík  téren  elvesztett  ütkö- 
zet s  Jajcza  elestével  a  törökéi  lettek  Bosznia  marad- 
ványai és  felső  Horvátország  a  dalmatiai  partokig 
egész  szélességében.  Ez  alatt  Katzianer  hadaival  a  fel- 
vidéken dúlta  és  sanyarta  a  faluk  és  városok  népét. 
Meg  sem  mozdult  senki  Jajcza  védelmére,  sőt  Horvát- 
ország és  Karinthia  védelmére  sem,  —  mert  a  török 
rabló  hadak  ismét  Lajbachig  és  Ciliiig  jártak  foszto- 
gatni. Horvátországban  most  újra  tetemes  és  állandó 
foglalásokat  tett  a  török.  Végleg  elfoglalá  Korbáviai 
János  ősi  várait  :  Udvinát,  Korbavát,  mely  utóbb  vá- 
ros lehetett,  miután  püspöki  székhelyül  szolgált,  hogy 
,  a  török  foglalással  elenyészszék  örökre.  —  r)  Egész 
sereg  kisebb  vár  szokott  az  ily  főhelyek  után  a  török 


')  Istvánffy  a  IX.  könyv  végén.  —  Iunen  veszi  Jajcza  ese- 
tét minden  történetírónk. 

Zrioyi.  16 

rabló  csapatok  fészkévé  lenni,  hogy  tovább  terjeszszck 
dulásaik  árterét. 

Midőn  Korbáviai  János  elveszte  az  ősi  birtokok  fő- 
helyét s  a  Zrínyiek  egy  tetemes  rajok  nézendő  örök- 
séget, előbbi  betegen  feküdt  a  Zágráb  melletti  Medve- 
várban, melyet  már  tulajdonának  tekintett.  Csak  mint- 
egy félévvel  azelőtt  szerzé  meg  Ferdinándtól,  mintha 
előre  sejtette  volna  az  éltes  bán,  hogy  biztosabb  helyre 
van  szüksége,  hová  fejét  nyugalomra  hajthassa.  Azon- 
ban nem  áll,  mit  Istvánffy  mond,  \  hogy  már  következő 
évben  meghalt  volna.  Még  1530  végén  is  élt  és  bán 
volt. 

Az  1527-ben  megszerzett  birtok  terjedelmes  s  elég 
gazdag  jövedelmű  uradalom  volt,  két  várral,  me- 
lyek Medvevár  ésRakonok, —  előbbi  Zágráb  szomszéd- 
jában, utóbbi  Körös  megyében. 

1527-ben,  július  8-án  kel  a  szerződés,  melyben 
Ferdinánd  négyezer  aranyért  zálogba  veti  a  nevezett 
két  várat  Korbáviai  János  bánnak,  hogy  ő  és  „örökö- 
sei" addig  élvezzék,  mig  Ferdinánd  vagy  utódai  tőle 
kiváltják.  ') 

Koránt  sem  kell  azonban  hinnünk,  hogy  a  bánnak 
több  pénze  lett  volna,  mint  Ferdinándnak.  Ha  csak- 
ugyan kész  pénzül  fizetett  Korbáviai  János,  a  pénzt  a 
Zrinyiektől  kapta  ugyanazon  idő  tájban.  Mert  egy  má- 
sik szerződés,  melyet  Zrinyi  Miklóssal  köt,  ugyanezen 
várakról  szól.  Abban  egyeznek  meg,  hogy  Zrinyi  Mik- 
lós fizessen  János  bánnak  négyezer  magyar  forintot 
visszafizetés  reményében,  —  s  addig  is  ketten  közösen 


l)  Széchenyi  Codex.  folio  latin  IX. 

bírják  a  várakat  és  urodalmakat;  a  kettő  egyenlően 
tartson  őrizetet  és  hivatalnokokat  a  két  várban  s  egyen- 
lően osztozzanak  jövedelmeiben.  Ugylátszik,  Ferdi- 
nánd nagyon  olcsón  veté  zálogba  ama  birtokokat,  mi- 
dőn fele  jövedelmók  is  eléggé  kamatozó  a  fölvett  ösz- 
szegre.  ') 

Zrinyi  Miklós  tehát,  midőn  Korbáviai  Karlovics 
János  kimúlt,  tettleges  birtokában  maradt  Medve-vár- 
nak és  a  rakonoki  csekélyebb  erődnek.  A  Karlovics 
birtokokból  alkalmasint  több  is  maradt  meg  azokból, 
melyek  Horvátország  belső  részeiben  feküdtek,  s  Zri- 
nyi Miklós  már  is  némi  megnyugvással  szemlélhette 
maradékai  örökségének  gyarapodását  mi  kárpótolhatta 
a  török  részről  netalán  szenvedendő  veszteségeket. 

Főgondja  volt  a  már  éltes  család-apának  a  birtok- 
szerzés s  a  meglevő  biztosítása.  Misf  háta  megett  mind 
jobban  terjeszkedett,  a  törökkel  szemben  levő  birtokot 
sem  akarta  vesztére  hagyni.  Minthogy  a  fegyvertől  nem 
remélt  sikert,  kivált  miután  azt  tapasztalta,  hogy  Fer- 
dinánd sem  tud  jobban  gondoskodni  a  határszélekről, 
mint  II.  Lajos  király  és  Jánostól  annyival  kevesebbet 
várt,  mivel  nem  is  tartozott  pártjához,  függetlenné 
tette  magát  minden  souverainitástól  s  a  maga  szemé- 
lyére és  birtokaira  nézve  szerződést  kötött  a  törökkel, 
mely  abból  állott,  hogy  ő  adót  fizet  birtokaitól  a  szul- 


!)  Arkiv.  III.  109.  1  Az  a  különös,  hogy  a  Zrinyi  és  Korbá- 
viai szerződése  korábban  kelt,  mint  a  Ferdinánd  Korbáviai  féle. 
Előbbi  májusban,  utóbbi  júliusban.  A  bán,  úgy  kell  lenni,  már 
tettleg  bi  tokában  volt  a  váraknak  s  korábban  kezdé  az  alkudo- 
zást Ferdinánddal. 

16* 

tannak,  ha  ez  nem  engedi  katonáit  eme  birtokokon 
dúlni  és  rabolni.  Pártállása  nem  volt  e  miatt,  vagy  tu- 
lajdonkép mindkét  párthoz  tartozott,  a  mennyiben 
mindkettő  előnyeit  élvezé.  Egy  részről  az  úgynevezett 
„német  párt"  fejedelmének  adományaira  és  segítségére 
tarthatott  számot,  másfelől  Szapolyai  politikáját  kö- 
vette ,  midőn  a  töröktől  birtokainak  bántatlanságát 
eszközölte  ki.  A  haszonnal  többet  gondolt,  mint  a  gya- 
nusitásokkal,  melyeknek  szükségkép  kitette  magát.  — 
Zrinyi  Miklós  abba  a  hirbe  jött,  hogy  maga  hivja  és 
vezeti  néha  a  törököt  a  szomszédok  ellen.  A  dologban 
annyi  lehetett  a  valóság,  hogy  keresztül  bocsátá  birto- 
kain a  törököket,  kik  ott  nem  raboltak. 

így  a  lajbachi  érsek  1530-ban  követséget  küldvén 
Zrínyihez,  ez  menti  magát,  hogy  „igazságtalanul  Ítél- 
nek felőle;  mert  mivel  mindenki  segítség  nélkül  hagyja, 
kénytelenségből  fizet  adót  a  töröknek,  hogy 
várai  vidékét  és  szegény  jobbágyait  megkímélje.  De 
nem  örömest  tette,  s  kész  szolgálni  a  török  ellen."1) 

A  frigy  nem  maradhatott  teljes  semlegesség  kivált 
a  jobbágyokra  nézve,  kiket  a  török  ugy  használt  ftl,  a 
mint  tán  a  gróf  nem  óhajtotta.  így  ugyancsak  1530- 
ban  raját  sógora,  Korbáviai  János  bán  irja  Katzianer- 
nek,  hogy  Zrinyi  Miklós  jobbágyai  kalauzolták  a  törö- 
köt Kosztanicza  tájára;  octoberben  pedig  azt  jelenti, 
hogy  a  törököt  az  Unnán  Zrinyi  Miklós  emberei  szálli- 
ták  át,  ki  frigyben  van  a  törökkel.  A  török  pedig  ez- 
úttal épen  Korbáviai  János  és  Keglevich  birtokaira 
ment   rabolni!  —  Sógora,   ki   még  mindig  bán,  vala- 


0  Valvasor  IV.  431.  1. 

mint  Keglevics  sem  tartozik  hát  azok  közé,  kiknek 
frigyük  lett  volna  a  törökkel,  de  az  a  közöny,  mely- 
lyel  a  bán,  mint  természetes  dolgot  emliti  fel  Zrinyi 
czimboraságát,  azt  sejteti  velünk,  hogy  nem  volt  az 
hallatlan  dolog. a  török  szomszédságban  s  nem  tekin- 
tették haza-  vagy  felségárulásnak.  —  Sőt  ez  eszmével 
az  akkori  közvélemény  meg  kezdett  barátkozni.  Ugyan- 
azon időtájban  történik,  hogy  a  magyarországi  főte- 
kintélyek,  s  nagy  részben  Ferdinánd  pártján  levők 
azon  tanakodnak,  hogy  külön-külön  szerződéseket  kös- 
senek birtokaikra  a  törökkel,  miután  se  Ferdinánd,  se 
János  nem  képes  megvédeni.  Később  csakugyan  a  leg- 
tekintélyesebb birtokosok ,  Perényi  és  Török  Bálint 
követik  a  példát. 

Zrinyi  Miklósban,  a  szigetvári  hős  apjában,  ki  már 
ekkor  élte  vége  felé  járt,  elősorolt  tettei,  a  viszonyok 
nyomásának  beszámításával  is  oly  embert  mutatnak 
fel.  ki  maga  és  családja  hasznát  szivén  viselhette;  de 
azonkívül  alig  egyebet.  Nem  hogy  azt  a  magasztos 
hőst  találnók  benne,  ki  nagy  eszmékért  küzd  és  kitart, 
hanem  azt  a  mindennapit  sem,  ki  legalább  magán 
ügyeiben  erős  akarattal  tör  czéljára.  A  kor  ugyan, 
melyben  élt,  a  körülményekkel  való  megalkuvás  kora,  s 
ő  annak  egyik  fia  volt;  de  nemhogy  jobb  lett  volna  az 
osztályába  tartozóknál, kik  nagyszámmal  voltak  abban 
az  időben,  hanem  alkalmasint  a  gyengébbek  közé  tar- 
tozott. Oly  ember  lehetett,  ki  az  eszközökben,  melyek 
Czélhoz  vezetnek,  válogatást  nem  tett,  kinek  nehéz  vi- 
szonyok közt  magasb  czéljai  nem  voltak  a  szerencsés 
kimenekülésnél. 

Zrinyi  Miklósról  jeles    hadi    tetteket  nem  tartott 

teun  a  krónika,  habár  annyira  katonának  kellett  lennie, 
a  mennyire  elkerülhetlenül  szüksége  volt  ezen  mester- 
ségre minden  várúrnak ,  kivált  a  török  szomszédságá- 
ban. Utolsó  éveiben  már  oly  nagyra  nőtt  fiai  voltak, 
hogy  ezeket  küldheté  minden  országo-  hadi  válla- 
latra a  családi  eontingenssel.  így  vesz  részt  egyik 
fia  Mihály,  a  mohácsi  ütközetben.  Valószinü,  hogy 
ez  volt  az  első  szülött.  Következő  évben,  1527- 
ben,  midőn  a  polgárháború  Tót-  és  Horvátországban 
kitör,  Karlovics  János,  a  nagybátya  táborában  két 
ifjú  Zrinyi  jeíent  meg  :  János  és  Miklós,  a  fenn  be- 
mutatott Zrinyi  Miklós  fiai.  ') 

Mint  fentebb  irtain ,  nem  volt  itt  alkalmuk  vitézsé- 
gükkel mutatni  ki  Ferdinánd  melletti  buzgalmukat, 
miután  az  ellenfél  vezére  a  jeles  Frangepán  Kristóf 
elesett. 

A  két  ifjú  Zrinyi  már  előbb  képviseli  tehát  a  csalá- 
dot a  harczmezőn,  mint  apjok  kimúlt  volna,  s  a  követ- 
kező fejezetben  az  oly  nevezetessé  lett  III.  Zrin\i 
Miklós  életrajzára  megyek  át,  melybe  a  fentebbiek 
nagy  része  ia  beletartozik,  miután  apja  és  ennek  viszo- 
nyai képezik  nevelkedésének  fő  elemeit. 


')  Istvántíy  96.  1. 

III. 

Szigetvári  Zrínyi  Miklós  ifjúsága. 

Ha  valónak  fogadhatnók  el ,  hogy  Szigetvár  hőse 
1560-ban  történt  halálakor  csak  negyvennyolcz  éves 
volt,  születése  körülbelül  1518-ra  esnék.  De  alapos 
okunk  van  Pethőnek  adni  igazat,  ki  őt  halálakor  öt- 
vennyolcz  évesnek  mondja,  s  igy  1508-ban  született. 

Az  akkori  fŐ-  és  kisebb  nemesek  gyermekéből  vi- 
téznél egyéb  nem  válhatott.  Ennélfogva  a  gyermeket 
mindenek  felett  katonaságra  tanították,  vagy  jobban 
mondva,  alig  tanították  egyébre. 

De  a  nevelés  korántsem  volt  elméleti  sőt  még  rend- 
szeresnek sem  nevezhető.  Nem  mesterek  taniták  a  ví- 
vást, lovaglást  és  a  hadi  művészethez  tartozó  ismereteket. 
Maga  az  élet  volt  a  gyermek  tanítója  és  begyakorlója. 
A  szülői  vár,  vagy  szülők  nem  létében  egy-egy  rokon 
főnemes  vára  volt  az  a  polytechnicum,  melyben  minden 
szükségest  el  kellett  sajátítani.  Nemcsak  a  tanitásra 
volt  itt  tekintet,  hanem  a  szó  teljes  értelmében  való 
nevelésre. 

Akár  kicsiny,  akár  főnemes  magzatait  már  első 
gyermekkorukban  fáradságos  és  egészen  cselédi  élet- 
módra fogták.  A  növendékek  külsején  s  életmódján  meg 
nem  lehetett  ismerni,  melyik  a  fő,  melyik  a  közönséges 

nemes  fia,  olykor  azt  sem,  melyik  az  úrfi,  melyik  a  béres 
inas.  Egyik  sem  lehetett  kevesbbé  rongyos  és  szurtos  a 
másiknál.  Egy-egy  Zrinyi  fia  csak  ugy  tartozott  lovat 
vakarni,  házat  udvart  seperni,  a  felnőttek  lándcsáit  s 
egész  fegyverzetét  tisztogatni,  hályhafűtőként  szolgálni, 
mint  a  kisebb  nemesek  gyermeke.  Nem  a  szülők  vad 
keménysége  vagy  miveletlensége  miatt  történt  ezft  ha- 
nem mert  ezt  az  országosan  divatozott  nevelési  rend- 
szert tárták  a  legczélszerübbnek.  Főezél  volt  a  gyer- 
mek testi  megedzése.  Szándékosan  nem  ruházták  és 
kimélték  a  gyermeket,  hogy  megkeményedjék  a  hőség 
és  fagy  ellen.  S  erkölcsi  tekintetben  sem  volt  kényez- 
tetőbb  a  nevelési  mód.  A  pirongatás,  szidalom  és  ütleg 
mindig  könnyű  helyen  állott  a  növendék  számára.  — 
Körülbelül  annyiban  hasonlíthatott  egy-egy  régi  nemes 
gyermekének  nevelése  a  mostaniakéhoz,  hogy  akkor  is, 
mint  gyakran  most,  a  cselédekre  bizatott  a  jövendő- 
beli örökös  nevelése.  ') 

Ily  spártai,  vagy  tán  jobban  mondva,  janicsári  ne- 
veléssel azt  akarták  elérni,  hogy  harczi  képesség  dol- 
gában az  utód  ne  legyen  alább  való  atyjánál,  —  ki  ha 
a  fényűzést  ruházatban,  lovakban  és  fegyverekben  sze- 
rette is,  alig  ismert  kényelmet.  Ételben  italban  is  in- 
kább a  bőség  mint  a  megválasztás  különböztette  meg 
az  urat  fegyveres  szolgáitól.  —  S  ebben  a  részben  a 
fegyverszünetet  ama  században  soha  sem  élvezett  nem- 
zedékek   különböztek  más  népek  nemesitől,  kiknél   a 


')  A  XVI.  századbeli  nevelés  ezen  rajzához  az  alapvonáso- 
kat az  egykorú  Vrancsicstól  veszem.  Monumenta  Hung.  Ilist. 
írók.  II   k.  31.  1. 

háborúra  békeidő  következett.  Őseinknél  egykorú  ide- 
genek feltűnőnek  találják,  mily  nagy  mértékben  neki 
vannak  törődve  mindenfáradalom  és  kényelmetlenség  el- 
viselésének. Nemesek  közt  is  kevesen  voltak  1557  táján, 
kik  ágyban  háltak  Házasságuk  előtt  a  főnemesek  sem 
ismerték  az  ily  kényelmet.  Elég  volt  egy  falócza,  egy 
szőnyeg,  egy  bőr  vagy  pedig  egy  kis  szalma  kipihené- 
sökre.  Feltűnt  különösen  olaszoknak,  hogy  a  magyar 
csaknem  oly  bőven  eszik  és  iszik,  mint  a  németek  és 
csehek,  kiket  az  e  részben  mérsékletes  olaszok  csak  e 
miatt  is  megvetettek. 

A  miben  az  akkori  főurak  tudományos  képzettsége 
állott,  annak  elemeihez  sem  kellett  iskola.  —  Deákul 
lni  és  irni  tudni  nélkülözhetlon  volt,  s  a  kettő  kö- 
zül épen  az  volt  könnyebben  ni"gszerezhet  '>,  a  mit  ne- 
hezebbnek gondolnánk  :  a  latin  nyelv  elsajátítása. 
1557-ben  irja  egy  velenczei  követ,  kinek  sok  feltűnt,  a 
mit  a  hazai  egykorú  irók  azért  nem  tartottak  méltónak 
a  papirosra,  mivel  mindennapi  s  magától  értődő  dolog 
volt,  hogy  a  latin  nyelvet  Magyarországon  az  életbéli 
használatból  tanulják,  ugy  hogy  a  legalacsonyabb  osz- 
tályba tartozó  emberek  közt  is  sokan  vannak,  a  kik  be- 
szélik. Még  magánosok  közt  is  levelezésben  a  latin 
nyel?  volt  használatban,  csak  Zrínyi  Miklós  gyermek- 
kora táján  kezdek  a  magyar  nyelvet  is  átalánosabban 
használni.2)  Valamivel  tüzetesebb  tanulást  kivánt  al- 


')  Soriano  velenczei  követ  jelentése.  Petrovics  kéziratai  az 
akad.   könyvtárában.    III.    k.   10-ik    -z.ím.  Hasonlót  ir   1563-ban 

Miili'le  velenczei  követ  is.  I.  a.  IS   BZ. 

*)  Soriano  1557  iki  jelentéM  az  i.  h,  „Ritengono  ancora  la 
lingva  loro  (hongara)  con  nessun  altra  <li  Európa  in  parte  abuna 

kalmasint  az  irás  és  olvasás.  De  a  minden  várurnái  tar- 
tott iródiák  és  szerzetes  alkalmasint  házi  tanitó  is  volt 
egyszersmind.  Habár  az  akkori  főurak  nagy  része  meg- 
tanulta az  irást  és  olvasást,  nem  tekintek  az  ily  ügyes- 
séget lényegesnek  nemcsak  egy  nagybirtoku  nemesnél 
sőt  országos  hadvezérnél,  hanem  egy-egy  főhivatalnok- 
nál sem.  Zrinyi  Miklós  kortársát  Pekry  Lajost,  egy 
nagy  birtokú  s  jeles  vitézt,  Ferdinánd  képesnek  tart  a 
horvátországi  bánságra,  habár  nem  tud  irni.  ') 

A  könyvnyomda  még  egészen  uj  találmány  volt, 
a  világ  nagy  részben  inkább  henye  curiosumnak,  mint 
gyakorlati  hasznúnak  tekinté.  Mátyás  korának  a  köz- 
műveltségre tett  hatását  inegsemmisité  a  török  berOn- 
tásainak  kitett  vidékeken  az  az  örökös  hadilábon  állás, 
mely  a  várak  lakóinak  egész  figyelmét  magának  köve- 
teié. 

Még  a  mai  rendszeres  nevelőintézetek  mellett  is  az 
élet  neveli  főkép  az  embert.  Nincs  az  a  kolostor,  hová 
a  társadalom  uralkodó  hangulata,  a  kor  jó  vagy  rósz 
közszelleme  be  ne  hasson.  Az  ember  oly  kevéssé  mene- 
külhet előle,,  mint  a  légkör  befolyásától. 

Az  ifjú  Zrinyi  Miklósra  nagy  hatással  volt,  mint 
minden  gyermekre  az  a  társadalmi  légkör,  melyben 
fölnevelkedett,  s  az  egész  társadalom,  kivált  a  horvát 


eoniniune,  la  quale  solaruente  da  pochi  anni  in  qua  usano 
di  scrivere  tra  particol  ari,  perche  gli  atti  publici,  secondo 
l'uso  antico si  scrivovano  in  lingva  latina,  laquale  e  quasi  coin- 
mune  d'ogni  huomo,  perche  molti  l'imparano  per  uso  et 
per  pratica  e  fi  no  allé  gente  piu  basse  la  sogliono 
parlare." 

])  Bucbolz,  Geschicbte  Ferdinands  des  I.  V.  107.  1. 

széleken,  hadi  lábon  állott.  —  Városi  és  falusi  élet  nem 
volt  többé  —  várakba  szorult  a  lakosság,  honnan  csak 
lopva  mehetett  ki  életsziikségeinek  beszerzésére.  A 
várnak  vigyázó  tornyában  az  őr  mindig  hallgatózva  és 
égő  kanoczczal  állott,  hogy  az  ellenség  közeledését  a 
legközelebbi  várból  jelentő  ágyú  szóra  maga  is  meg- 
adja a  lármajelt.  Fegyvert  fogott,  lóra  ült  ekkor  az 
egész  őrsésf.  Néha  midőn  a  török  nem  bánta  a  földesúr 
faluit,  csak  mások  birtokának  kirablására  vette  magá- 
nak az  átvonulás  engedélyét,  az  egyszerű  résen  állás- 
nál maradtak.  Máskor  gyanítván  az  ellenséges  szándo- 
kot,  megtettek  mindent,  a  mi  egy  meglopatás  ellen 
szükséges  s  felvonván  az  emelcse-hidat,  mindenki  az 
ostrom  esetére  kiosztott  helyet  foglalta  el  s  kiszabott 
teendőjéhez  látott.  Néha  az  őrség  oda  hagyta  várát  s 
jó  formán  a  kaput  sem  támasztva  be,  mindenestűi  a 
szomszéd  erdős  hegyszorosban  rejté  el  magát,  hogy  a 
várnak  siető  ellenséget  kívülről  hátban  lepje  meg.  A 
hadi  cseleknek,  ravaszságnak  minden  lehetséges  fogá- 
sait kimerítette  a  két  ellenfél.  De  nagy  keleté  volt  a 
lovagiasabb  személyes  vitézségnek  is.  A  törökkel 
egyenkint  vag/  nagyobb  csoportokban  folytatott  pár- 
bajok a  túlnyomó  erő  ellen  való  csüggedetlen  vivás,  a 
veszélynek  olykori  szándékos  keresése  napi  renden  vol- 
tak, ugy  hogy  bajos  volt  valami  olyat  cselekedni,  a  mit 
szokatlan  nagy  vitézi  tettnek  tartson  a  közvélemény. 
Nagy  mértékben  hozzá  tartozott  mindezekhez  a  passiv 
türelem,  a  nélkülözés,  s  a  legsúlyosabb,  kitartó  munka, 
melynek  kényszerítőbb  iskolája  nincs,  mint  egy  ostrom- 
lott vár  védelme.  Az  ostrom  alatt  létei  gyakori  s  az 
ostromhoz  készen  állás  folytonos  volt. 

Szóval  gyakorlatibb  iskola  nem  lehetett  a  katona- 
ságra, mint  a  török  szomszédjában  volt  végvárak,  —  s 
kétségtelen,  hogy  egy-egy  ifjú  különösen  fogékony  volt 
a  veszélyekkel  ellenében  kifejtett  bátorság  és  resigna- 
tio  csodálatára  és  elsajátítására.  Ha  tán  Zrinyi  Miklós- 
nak kevés  alkalma  volt  is  gyermekkorában  résztvenni 
liarczokban,  várvédelemben,  az  akkori  merőben  harczias 
szellem  a  veszteglésre  kényszeritett  lelkeket  is  szüksége 
kép  áthatotta,  s  a  fiatal  a  mindennapi  élet  mendemon- 
dáiból is  oly  lelkesitő  elbeszéléseket  hallhatott,  mint  a 
regékben  és  a  nép  hadi  dalaiban.  De  mint  minden  álla- 
potnak, megvoltak  eltorzulásai  is,  melyekben  a  mi  kü- 
lönben jó  volna,  a  mérték  meghaladása  által  kártékony 
hatású  lesz.  —  A  hősiség  példái  vegyest  jártak  ebben 
a  korban  a  kislelkűség,  fásultság  példáival. 

Ezt  az  egész  állapotot  a  szükség  kényszerítése 
idézte  elő  s  a  szükség  gyakran  emelkedett  oly  fokra, 
hogy  valódi  Ínséggé  vált.  A  töröknek  kitett  helyeken 
a  várurak  falusi  népét  meg- megtizedelvén  a  török, 
mind  jobban  apadt  jövedelműk .  Minél  nagyobb  várőr- 
ségeket kellett  tartaniok  saját  védelmökre,  mely  ha 
meg  nem  gátolhatta  is  mindig  az  ellenség  rabló  kirán- 
dulásait, legalább  a  várakat  megtartotta.  A  horvát  föl- 
desúr, hogy  martalóczait  vagyis  „haramiáit"  szol- 
gálatban maraszthassa,  először  is  zálogba  adta  őseiről 
örökölt  „marháit"  azaz  ezüst,  arany- neműjét,  éksze- 
reit, s  a  házi  kincstárban  méltán  helyet  foglalt  fölösle- 
ges ruháit.  Miután  ez  is  elkelt ,  a  fekvő  birtokból  kelj 
vala  kielégitni  szolgáit,  mindeniknek  érdeméhez  képest 
egy-egy  telket  i  nscribálván.  De  ez  a  mód  sem  tart- 
hatott sokáig.  A  katonát,  bármely  nemzet-  és  korbeli 

volt,  a  szükség  és  rósz  ellátás  kisebb  nagyobb  mérték- 
ben élődivé  és  rablóvá  tette.  Az  ily  élőskötl  'snek  és 
rablásnak  még  legdicséretesb  módja  volt,  hogyha  a 
határőr  katona  az  ellenség  földére  ment  élelmet  hajtani 
be  vagy  egy-egy  török  tábort  „vert  föl."  De  gyakran 
„dúlta  meg"  a  szomszéd  keresztyén  földesúr  faluit. 
Ez  a  megdulás  eredetileg  szelidebb  értelmű  volt, 
annyit  tevén,  mint  ma  a  requirálás,  vagy  némely  szük- 
ségesnek behajtása.  Azonban  gyakran  fajuk  el  oly  du- 
lássá,  minőt  később  és  ma  értünk  eme  szó  alatt.  A 
rósz  ellátásból  s  a  valóságos  Ínségből  folyt  demoralisa- 
tiónak  megvolt  más  szomorú  következménye  is.  Ebben 
a  korban  sokszor  történik  meg,  hogy  egy  kis  gonddal 
még  fenntartható  várakat  csupa  lehangoltságból  és 
csüs^edésből  adnak  föl  a  töröknek. 

A  sülyedést  előmozditák  az  országos  nagyobb  vi- 
szonyok is. 

A  mohácsi  vész  után  két  király  levén  egyszerre, 
János  és  Ferdinánd,  a  kettőnek  pártja  gyakran  az  el- 
lenfél pusztításával  ügyekezett  kimutatni  hűségét.  Ama 
verseny  idején  a  kapzsiság  is  legkönnyebben  érte  czél- 
ját,  hogy  ha  a  divatozott  eszközt  választá.  A  politikai 
okokból  történt  fegyveres  villongások  felbátoritának 
némely  önző  főurat  a  rablásra;  mert  más  nevet  adni 
nem  lehet  a  Morék  tetteinek,  kik  egyik  politikai  párt- 
hoz sem  tartoztak,  hanem  mindkettőt  fosztogatták. 

A  zsákmánylás,  égetés,  fegyverteleneken  való  ha- 
talmaskodás, gyilkolások  mondhatni  hidegvérrel  foly- 
tak s  a  török  szomszédság  nemcsak  a  magyarral  és 
horváttal  született  vitézi  tulajdonokat  fejté  ki  teljes 
mértékben,  hanem  daemoniabb  szokásokat  is  me^hono- 

sitott,  melyeket  a  legimmoralisabb  elveken  épült  ozmán 
államszervezet  mételyüL  hozott  magával.  A  törökkel 
csak  ugy  lehetett  egy-egy  ideig  tűrhető  viszonyban 
lenni,  ha  kártételei  és  rablásai  telhetően  sokszorozott 
mértékkel  fizettetnek  vissza.  Maga  a  pápa  szentesité 
ebben  a  részben  azon  elvet,  hogy  a  török  legundokabb 
fegyvereit  a  keresztyén  is  használhassa  ellene,  Mátyás 
alatt  engedélyt  adván  rá,  hogy  valamint  a  török  elhajtja 
a  magyar  jobbágyokat,  ugy  a  magyar  vezérek  is  töme- 
gesen elhurczolhassák  a  török  jobbágyait.  így  a  ma- 
gyar végekben  ép  oly  gyakori  volt  a  rabszolgavásár, 
mint  a  töröknél  s  olykor  felettébb  leszállott  a  rabszolga 
árveréseken  férfi  és  nő  ára. 

E^v-egy  határszéli  főúr  zsoldjában  nagyon  vegyes 
volt  a  fegyveres  szolga  nép.  A  már  elfoglalt  területnek 
birtoktalanná  lett  nemesei  adhaták  a  főcontigenst;  de 
a  horvát  széleken  voltak  ama  kóbor  v'tézekből  is,  kik 
nemcsak  a  fegyver-forgatásban,  hanem  a  rendszereden 
csatározásban  s  különösen  a  rablásban  nagy  ügyességet 
szereztek.  A  töröknél  martalóczoknak,  a  horvátoknál 
haramiáknak,  Magyarországon  hajdúknak  neveztettek. 
Néha  még  nevöket  sem  változtatták,  hanem  török  szol- 
gálatból egy-egy  horvát  úrhoz  állván,  megtarták  a 
martalócz  nevet.  Gyakran  egyik  félnek  sem  szolgáltak, 
hanem  a  magok  hasznára  raboltak  és  fosztogattak, 
vagy  élősködtek  a  szegény  népen.  Egész  egy  külön 
néposztálylyá  vált  volt  ez,  mely  állandó  lakosból  no- 
máddá levén,  utoljára  maga  sem  tudta,  melyik  nemzet- 
hez tartozik. 

Zrinyi  Miklós  nagy  részben  ezek  társaságában  nő- 
hetett föl,  sőt  ezek  is    némileg  a    teljes  kort  nem  ért 

gyermek  felett  állhattak  rangban,  míg  a  vár  szolgái- 
hoz tartoztak.  Mig  ezek  közül  sokan  Hunyady  Já- 
nos, Mátyás  király,  Keglevics  Péter,  Frangepán 
és  Beriszló  Péter  hősiségét  magasztalhatták  előtte, 
volt  olyan  is  kétségkivül,  a  ki  nemcsak  természetes, 
hanem  magasztos  tettként  dicsérhette  neki  a  daemoni 
álnokságot,  cynicus  kegyetlenséget,  orgyilkosságot, 
rablást  és  égetést.  Ily  nevelők  mellett  épen  nem  lesz 
vala  csoda,  ha  hős  helyett  szörnj'eteggé  válik. 

Forgách,  amaz  idők  történet  irója,  említi  Zrínyiről, 
hogy  első  ifjúságát  a  törökök  közé  keveredve  tölte.  S 
valóban  atyja  szövetségben  állván  a  törökkel,  a  gyer- 
mek  gyakran    láthatta  eme  szövetségeseket  átvonulni 
Zriny  alatt  a  szomszédok  megrablására.  Ebben  lénye- 
ges haszna  lehetett,  hogy  közelebbről  ismeré  a  törököt 
már  gyermekkorában.  De  alapos  okunk  van  hinni,  hogy 
Zrinyi  Miklós  nem  egészen  apja  várában  nőtt  fel.  For- 
gách szer.nt  sokat  köszönhetett  ő  Keglevics  Péternek 
már  ifjúságában  —  s  nem  lehetetlen,  hogy  ennek  olda- 
lánál volt   fegyveres  apród.  Szint  oly  valószínű,  hogy 
az  ifjú  anyai  nagy  bátyjának  Korbáviai  Jánosnak  udva- 
ránál és  környezetében  végzéaz  akkori  sanyarú  katonai 
iskolát.  A  bán  mellett  elég  alkalma  lehetett  gyakorlati 
ismereteket   szerezni.  Épen   mivel    apja    szövetségben 
volt  a  törökkel,  itt  kevés  módja   lett    volna  a  harczok 
gyakorlati  iskoláit  végezni.  —  A  nélkülözhetlen  tanul- 
mány megszerzésére  legczélszerübbnek  látszhatott  rö- 
videbb vagy  hosszabb  időre  oly  úrhoz  küldeni  fegyve- 
res apródnak,  ki  nem  álla  frigyben  a  törökkel. 

Azonban  saját  szülői  házának  befolyása  volt  rá,  ha 
csupán  első  gyermekkorát  töltötte  volna  is  ott.  Csakhogy 

atyja  nem  lehetett  buzdító  példánykép.  Az  öreg  Zrínyi  a 
viszonyokkal  megalkudott;  de  rajtok  soha  felülemelkedni 
nem  tudott.  Semmi  nemű  hitében  nem  volt  ingathatat- 
lan.Csak  önzése  nem  változott  s  az  önzés  kizárja  az  ön- 
feláldozás minden  nemét.  Hazájából,  a  mint  láttuk,  el  is 
akart  költözni  s  a  hazaszeretet  akkor  némely  szomszé- 
dainál sem  volt  erősebb.  Valamivel  később,  1545  körül 
a  Blagay  nemzetség  valóban  ki  is  költözik  Stiriába. 

A  török  ellen  ezen  a  vidéken  küzdeni  csak  a  haza 
érdeke  kivánta,  de  a  törökkel  békén  lenni  az  önér- 
dek, —  s  ő  a  törökkel  egyezett  ki.  Példáját  követték 
határszéli  tőszomszédai  a  Frangepánok  szluini  ága  és 
a  Blagay  grófok. 

Nem  látszik  nyoma,  hogy  ezen  tette  közösségi  kap- 
csolatban állott  volna  azon  magyarországi  főurak  ter- 
veivel, kik  1530  táján  a  felett  tanácskoztak,  hogy  bir- 
tokaikat adófizetés  fejében  adják  a  török  alá.  De  ezek 
közösen  akarták  tenni,  mi  által  közügygyé  vált  a  szán- 
dék, mely  mint  ilyen  nem  valósulhatott,  habár  Zrínyin 
kivül  néhány  főúr ,  mint  Perényi  és  Török  Bálint  kü- 
lön-külön hasonló  viszonyba  léptek  a  törökkel. 

Nem  akarom  elitélni  se  utóbbiakat  se  Zrínyit.  A 
nemzetestül  való  vég  megsemmisisülés  veszélyében  elő- 
vett önfenntartási  eszközök  az  önzést  a  legfennső  fokon 
szokták  mutatni,  —  s  az  emberi  természetnek  egy  vál- 
tozhatlan  törvénye  ellenében  nagyon  gyengék  voltak 
ama  kor  erkölcsi  fogalmai.  Európaszerte  olyan  volt  a 
közhangulat,  hogy  nem  látszott  semmi  oly  változhat- 
lannak,  hogy  kérdés  tárgya  ne  lehetne.  Hallatlan  dol- 
gok történtek  akkor.  A  jobbágyok  sok  országban  fel- 
lázadtak földesuraik  ellen;  első   rendű   fejedelmek,    s 

köztök  a  legkeresztyénebb  cziniet  viselt  franczia  ki- 
rály szövetkezett  a  törökkel;  az  uralkodók  nagy  té- 
nyekben mutaták  ki,  hogy  a  pápát  teljességgel  nem 
tekintik  az  európai  közügyek  fórumának;  s  magok  a 
fejedelmek  szakiták  két  pártra  Európát,  ugyanakkor, 
midőn  a  népeknek  is  a  reformatio  a  pápa  szellemi  ural- 
mának megszűntét  hirdette,  holott  a  pápát  különösön 
a  török  elleni  közös  működésben  addig  Európa  köz- 
pontjának tekintette  a  keresztyénség  s  kivált  Magyar- 
ország. Ily  rázkódás  a  szellemi  élet  alapjaiban  maga 
után  vonta  ideiglen  a  jogi  fogalmak  megzavarodását 
is. Magyarországon  az  állam  legfelső  betetőzése  és  vég- 
rehajtó fele,  a  souverain  joga,  sőt  nemcsak  joga,  hanem 
kiléte  is  vita  és  pártoskodás  tárgya  volt.  Koránsem  a 
jogi  felfogás  dönté  el,  ki  melyik  souverain  alattvalója 
legyen,  hanem  a  politikai  és  a  vele  szorosan  összefont 
magán  érdek.  —  Ha  a  két  fejedelem  megosztozik  vala 
a  területen  s  Ferdinánd  pártjabeliek  egy  és  a  János 
pártiak  más  országot  képeznek,  még  tisztázottnak  lesz 
vala  nevezhető  a  helyzet;  de  midőn  mindkét  fejedelem  s 
az  egész  nemzet  s  az  ország  integritását  kiáltja  ki,  az 
ugyanazon  egy  országon  uralkodó  fejedelmek  mindket- 
teje  szintén  csak  a  maga  érdekében  cselekvő  pártem- 
bernek tűnt  fel.  S  valóban  a  viszonyok  fatalismusa 
hozta  magával,  hogy  a  két  kormány  maga  mozditá  elő 
a  fogalom-zavart  mindenben,  a  mi  jognak  nevezhető. 
Párthivek  gyűjtése  kedveért  elnézték  az  egyesek  kihá- 
gásait, hatalmaskodását.  Féltek  alattvalóiktól,  hogy 
elpártolnak. 

A  határszélen  őrködött  várurak, mint  láttuk,  magok 
esdekeltek  erősebb    kormányért.   Örömest   bocsátották 

Zrínyi  17 

volna  ennek  kezére  váraikat,  nagy  készséggel  szolgál- 
ták volna  minél  nagyobb  számú  katonával,  csak  eltar- 
tásukra mód  legyen  nyújtva.  A  horvát  urak  legelsők 
voltak,  kik  még  II.  Lajos  életében  hathatós  segélyt  re- 
méltek Ferdinánd  trónra  lépte  esetében  s  legelsők  voltak, 
kik  csalódtak.  A  német  őrségeknek  átadott  boszniai  or- 
szágos erődök  és  dalmátiai  magán  várak  egy  tél  folytán 
oda  lettek,  mig  Katzianer  és  társai  a  távoli  magyar  fel- 
földön kerestek,, Te  deum"-mal  megünneplendő  diadal- 
mákat  János  király  hadain. 

Az  önsegély  a  török  ellen  ép  oly  kénytelenséggé 
lett,  mint  volt  II.  Lajos  gyenge  kormánya  alatt.  Min- 
denki urává  lett  saját  tetteinek:  de  egyszersmind  véd- 
telenül magára  hagyott  játéka  a  körülményeknek. 

Ennélfogva  hősünk  atyjára  sem  akarok  súlyos  Ítéletet 
mondani.  Inkább  csak  azt  akartam  bemutatni,  minő 
atyának  példája  volt  a  fiatal  Zrinyi  Miklós  előtt  s  minő 
közszellemet  szivott  be.  Ha  voltak  is  épen  a  teljesen 
szabad  fejlésnél  fogva  a  legkülönbözőbb  vegyületü  jel- 
lemek közt  kiváló  jeles  egyéniségek,  s  az  átalánosan 
borult  látkörön  is  keresztül  tetszett  az  uj,  regeneráló 
eszmék  napvilága,  a  többség  romlottabb  s  az  átalános 
helyzet  borultabb  volt,  mint  bármikor. 

Zrinyi  atyja  mint  vitéz  sem  igen  hagyott  nagy  tet- 
teket maradékaira,  s  nem  az  az  ember  volt,  a  ki  fiát, 
mint  Hamilcar  föleskette  volna  a  török  halálos  gyűlö- 
letére. Nagyobb  hatással  lehetett  rá  édes  anyja,  a  Kor- 
báviai  János  bán  leánya  Ilona.  Nem  tudjuk  maradt-e 
Korbáviai  Ilonára-  valami  nagyanyjának,  Dórának  hő- 
siségéből,  ki  özvegységre  jutván,  egyetlen  fiának  kis- 
korúsága idején  maga   nevében  kormányzá  a  várakat 

és  állitá  ki  mind  a  magyar  király,  mind  a  Velencze 
zsoldján  tartott  bandériumot.  De  Ilonának  legnagyob- 
bik, legény  korba  jutott  fia,  Mihály,  ott  esett  el  a  mohá- 
csi mezőn,  s  a  gyermekét  feledni  nem  tudó  anya  ama 
gyakran  emlegetett  névvel  együtt  a  török  elleni  boszút 
lehelte  fiába.  —  Nem  is  volt  az  emlék  leverő.  Bármily 
gyászosnak  tartá  a  hazafi  a  mohácsi  ütközetet,  bár 
mennyi  asszony  siratta  ott  elesett  férjét  vagy  gyerme- 
keit, egy  család  sem  volt  tán,  mely  egyszersmind  büszke 
ne  lett  volna  az  áldozatra.  Férfiak  és  magyarok  har- 
czoltak  ott,  —  az  ellenség  sem  tagadhatta. 

És  Zrínyi  Miklósnak  már  kora  ifjúságában  alkalma 
volt  boszút  állani  bátyjáért  s  mindjárt  első  fölléptével 
kitüntetni  magát.  Nem  tudni  kinek  vezérlete  alatt,  je- 
len volt  1529-ben  Bécs  alatt,  midőn  az  azt  ostromlott 
török  onnan  visszaveretett.  Zrínyi  Miklós,  ki  ekkor 
nagyon  ifjú  lehetett,  oly  hősileg  viselte  magát,  hogy 
V.  Károly  lóval  és  arany  nyal  ajándékozta  meg.  ') 

Ezalatt  az  öreg  Zrinyi  Miklós  folytatta  a  békét  a 
törökkel,  ezáltal  mentességet  szerezvén  birtokainak.  A 
faluk,  ha  mérsékelten  is,  folyvást  jövedelmeztek,  mig 
Korbáviai  János,  ki  már  báni  tiszténél  fogva  sem  lehe- 
tett frigyben  a  törökkel,  elveszte  családja  ősi  székhelyét 
és  birtokainak  nagy  részét   Likká   vidékén.  A  bán  át- 


:)  Zrínyi  sírirata  Reussner  „Rerum  memorabilium  in  Pan- 
nónia" etc.  1602.  4-rét  kiadás.  157.  lap.  Ugyanezen  siriratban  áll 
hogy  Miklós  1566-ban  48  éves  volt. így  1518-ban  született  volna 
s  1529-ben  csak  tizenegy  éves  lett  volna.  Hiba  lehet  az  idő- 
szám; huszonegy  éves  lehetett  akkor  Zrinyi. 

17* 


260  ZRÍNYI  MIKLÓS  A  SZIGETVÁRI. 

tette  lakát  a  tótországi  birtokokba  s  Zágráb  mellett.. 
Medvevárában  halt  meg  az  1531-ik  év  nyarán.  ') 

A  volt  bán  minden  birtoka,  az  1509-ben  kötött 
szerződés  értelmében  később  mint  örökség  átment  a 
Zrinyiek  kezébe.  Medvevár  Zágrábmegyében  és  Rako- 
nok,  s  egy  uj  szerzemény,  Bosjákó  vára,  Körösmegyé- 
ben voltak  a  főhelyek.  —  Ferdinánd  a  kimúlt  helyébe 
nem  nevezett  ki  uj  bánt.  Idősb  Zrínyi  Miklóst  vagy 
nem  tartá  elég  állandó  hűségünek  s  következőleg  mél- 
tónak vagy  öregsége  miatt  elég  képesnek  a  tisztre:  a 
knini  püspököt  Andrást  nevezte  kibáni  helytartónak. 2) 

1531-ben  már  Zrinyi  Miklósnak,  az  apának  is  kevé& 
volt  hátra  életéből;  de  ebben  az  időtájban  a  család 
egy  ujabb  birtokcsoportozat  örökléséhez  nyert  teljes 
reményt.  Az  öröklés  módja  különösebb,  mint  az,  mely 
által  a  Zrinyiek  a  Karlovicsok  birtokának  uraivá  lettek. 
Egy  teljességgel  nem  örökölhető  birtokot  keritének 
kézre,  mely  egy  országos  katonai  és  papi  hivatal  örök 
időkre  való  megszűntét  vonta  maga  után:  értem  az 
auraniai  perjelségét. 

Aurána  mint  tudva  van,  a  XIV.  század  elejéig  a 
templomos  rend  vitézeinek  főszékhelye  volt,  mikor  a 
viennei  zsinat  eltörülvén  a  rendet,  a  rhodusi  lovagokét 
állitá  helyére.  Nagy  Lajos  1545  táján,  midőn  a  királyi 
tekintély  teljes  helyreállításán  s  Dalmátia  visszaszerzé- 
sén fáradozott,  Auránában  erős  támaszt  készített  ha- 
talmának. Az  auraniai  lovagok  főnökének  terjedelmes 


')  Ferdinánd  leirata  a  ,, horvátországi"  rendekhez,  mely  au- 
gusztus 27-én  kelt.  Kerchelich.  Not.  prael.  338.  1. 
2)  U.  a.  u.  o. 

birtokokat  adományozott  s  őt  az  ország  első  rendű 
zászlósai  közé  sorozá.  A  főnökség  pecsétjén  az  Anjoui 
ház  czime,  a  liliom  tartá  fenn  keletkezésének  emlékét* 
Emiitettük,  hogy  a  rhodusi  lovagok  aurániai  főnöke 
egész  bandériummal,  ötszáz  s  később  négyszáz  lovassal 
tartozott  szolgálni  a  királyt  s  védelmezni  a  széleket. 
Ez  a  lovagrend,  mely  félig  papi  szerzet  volt  s  tagja1 
örökös  nőtlenséget  fogadtak  fel,  nagy  szolgálatokat 
tőn  nemcsak  a  boszniai  eretnekek  térítésében,  a  bűnö- 
sök üldözésében, hanem  különösen  az  országnak  a  török 
elleni  védelmében.  A  királytól  való  függést  megerősité 
az,  hogy  közvetlenül  ő  nevezte  ki  a  főnököt  vagy  priort, 
kit  rontott  néven  perjelnek  neveztek.  A  félig  papi 
méltóság  világivá  tételére  Mátyás  király  adá  az  első 
példát,  midőn  1465-ben  nem  tölte  be  a  priorságot,  ha- 
nem birtokainak  használását,  a  török  elleni  védelem 
tekintetéből  Szapolyai  Imrére,  a  boszniai  részek  kor- 
mányzójára bizta.  Szapolyai  Imre  az  aurániai  priorság 
gubernátorának  czimét  viselte. 

Később  ismét  helyreállott  a  priorság  s  tartott  a 
mohácsi  ütközet  tájáig;  mert  a  következő  évben  már 
ismét, ,gubernátor"-t  találunk  az  aurániai  priorság  bir- 
tokaiban. Ez  a  gubernátor  Tahy  János,  ki  Szapolyai 
pártjához  csatlakozott  abban  az  évben,  s  a  zágrábi  püs- 
pökkel, Erdődy  Simonnal  együtt  ő  volt  egyik  feje  Hor- 
vát- és  Tótországban  Szapolyai  pártjának. 

Még  idősb  Zrínyi  Miklós  alatt  történik,  hogy  Tahy 
'János  azt  a  birtokot,  mely  csak  életfogytig  volt  övé,  s 
s  mely  halálával  a  korona  által  kinevezendetr.  pri- 
orra volt  szállandó,  összesen  zilogba  adta  némely  vi- 
lági uraknak.  A  terjedelmes   urodalmak  Vránán  kivül 

az  Unna  mellékén  a  Tótország  más  részeiben,  valamint 
Somogyban  voltak  elszórva  nagy  tömegekben.  Epén 
idősb  Zrinyi  Miklós  vette  át  zálogban  a  priorság  leg- 
több várát  tizenhárom  ezer  magyar  forinton,  mi  akkor 
jókora  összeg  volt.  —  A  várak  közül  elég  legyen  meg- 
emlitnünk  ezúttal  a  Zrinynyel  szomszédos  Kosztani- 
czát  és  a  rajta  egy  pár  órányival  alábbad  fekvő  Du- 
bicza  váiát,  mely  utóbbit  a  priorság  Nagy  Lajos  ideje 
óta  birt. 

A  birtok  szerzés  volt  egyik  szenvedélye  idősb  Zrí- 
nyi Miklósnak,  s  mig  más  határszéli  főurak  folyvást 
pusztultak  s  sokan  tönkre  is  jutottak  ezekben  az  idők- 
ben, Zrínyiek  a  zavarosban  halászva  gyarapodtak. 

A  nagy  birtokkal  együtt  fiatal  hősünk  nagyon  fel- 
tűnően öröklé  apjáról  a  birtok-szerzés  szenvedélyét  s  a 
család  érdekében  való  kapzsiságot  is. 

Idősb  Zrinyi  Miklós  még  élt  1532-ben.  Ebben  az 
évben  májusban  utaznak  át  birtokain  gróf  Nogarola  és 
Lamberg  József,  Ferdinánd  királynak  a  portára  kül- 
dött követei.  Midőn  a  nevezett  hó  8-án  a  követség 
Gozdánszkba,  a  Zrinyiek  várába  érkezik,  öt  törököt 
talál  ott,  kik  két  hét  óta  várták,  hogy  onnan  a  közel 
török  határra  kisérjék.  A  követség  elé  érkezett  nem- 
sokára maga  az  „öreg  Zrinyi  gróf"  is,  ki  a  várban  adott 
szállást  neki,  hol  az  egész  következő  nap  pihent.  10-én 
a  követség,  mely  nagyon  lassan  haladt,  Novigrádban 
reggelizett  hasonlókép  a  Zrinyiek  várában,  melyet  a 
követek  egyike  útirajzában  nagyon  piszkos  várnak 
mond.  Innen  az  öreg  Zrinyi  a  „fiatal  gróffal"  együtt 
tovább  kisérte  az  Unna  felé,  hol  a  két  gróf  betért  egy 
kis  kerek  várba,  mely  szigeten  feküdt  s  Lesniczének 

nevezték.  A  követség  lovon  úsztatott  át  az  Unna  vizén 
s  még  két  más  folyón.  Itt  végződik  Horvátország  és 
kezdődik  alsó  Bosznia.  1) 

Idősb  Zrinyi  Miklós  1534-ben  aprilben,  már  nem 
élt.  Ferdinánd  király  az  1534-ik  év  első  napján  erősiti 
meg,  még  pedig  idősb  Zrinyi  Miklós  részére  azt  a 
szerződést,  melynek  erejénél  fogva  néhai  Korbáviai 
János  bán  összes  családi  birtokai  a  Zrinyiekre  szálla- 
nak.  —  Ferdinánd  levele  Prágában  kelt,  s  igy  nem  le- 
hetetlen, hogy  idősb  Zrinyi  Miklós  már  egy  pár  hét- 
tel előbb  meghalt.  Lehetséges,  hogy  még  életben  volt; 
de  az  bizonyos,  hogy  aprilben  többé  nem  élt;  mert  ek- 
kor a  család  vagyonaira  kötött  szerződésen  az  özvegy 
és  két  fia  neve  áll.  A  konstanczinápolyi  alkudozásokban 
1534.  június  8-án  is  ugy  beszélnek  róla,  mint  halott- 
ról.2)  Gyermekei  voltak:  1.  Ilona,  Tahy  Ferenczné; 
2)  Margit,  Alapi  Jánosné;  3)  Mihály,  ki  Mohácsnál 
esett  el;  4)  János;  5)  Miklós.  3) 

Az  apa  halálával  az  örökség  a  még  életben  volt  öz- 
vegyre és  a  fiukra  Jánosra  és  Miklósra  szállt. 

Idősb  Zrinyi  Miklós  halálával  egészen  megváltozott 
a  család  magaviselete.  Addigi  semlegességét  rögtön  a 
legnagyobb  tevékenység  váltja  föl. 


1)  Gévay.  1832.  követség.    „Wegrajsz"  a  toldalékban,  első 
lapon.  Lesznicze  a  mai  földképeken  nem  található. 

2)  Gévay.  1534-ki  követség.  61.  lap. 

3)  Buday  Ferencz  Polg.  Lexicon. 

IV. 
A  két  fiatal  Zrínyi  1534     1541 

Az  a  követség,  mely  1532-ben  a  Zrínyiek  birtokán 
ment  keresztül,  nem  juthatott  Konstanczinápolyba, 
Szuléjmán  roppant  sereggel  már  útban  volt,  —  mint 
hitték  —  Bécs  felé.  A  hadjárat  Kőszeg  vívásával  vég- 
ződött s  Stiria,Karinthia  és  Horvátország  megrablásá- 
val.  Mindezt  vesztegelve  nézte  egy  csaknem  százezer 
emberből  állott  német  birodalmi  sereg,  melynek  nagy 
része  azt  monda,  nem  azért  jött,  hogy  Magyarországot 
Ferdinánd  részére  meghódítsa,  hanem  hogy  a  német 
birodalmat  fedezze  a  török  ellen. 

Kőszeget  megvédte  Jurisics  s  a  török  1533-ban 
békét  kötött  Ferdinánddal,  még  pedig  ,,örök  időkre." 
A  török  haderő  Ázsiában  volt  ezután  egy  pár  évig  el- 
foglalva. 

A  békekötés,  mely  1533-ban  octoberben  tétetik  köz- 
hírré Horvátország  határszéli  őrségeiben  s  a  krajnai 
parancsnokság  alatti  hadaknál,  Zrinyiék ,  kik  az 
öreg  családfő  életében,  mig  hadi  állapot  volt,  adófize- 
tői voltak  a  töröknek,  most  az  országos  béke  idején 
nemcsak  megtagadják  az  adót,  hanem  fegyveresen  üt- 
nek be  a  szomszéd  török  területre  s  ott  tűzzel  vassal 
pusztítanak.  —  A  tényt  csak  egyik  testvér,  talán  épen 
az  ifjabbik  követte  el. 

1534-ben  június  8-dikán,  egyik  török  vezér,  Ajász 

pasa  nyilatkozata  Ferdinánd  követeihez  a  Zrínyiekről 
igy  szól: 

„Van  egy  Zrínyi  gróf  is,  kinek  apja  a  mi  adófize- 
tőnk volt.  De  most  ez  meghalván,  fija  ellenünk  lázadt  s 
nemcsak  hogy  adót  fizetni  nem  akar,  hanem  sok  kárt 
tesz  a  szultán  alattvalóinak,  mindent  leöldö-vén  és  ki- 
rabolván, a  mit  útjában  talál.  Meg  akarjuk  őt  büntetni. 
.  .  .  Ferdinánd  alattvalóit  nem  bájtjuk,  csak  ezeket  a 
tolvajokat"  —  Zrínyin  kivül  értvén  ívrusics  Pétert,  ki 
a  pápa  és  Velencze  segítségével  a  tengerparti  erős 
Kiissza  várát  elfbglalá. 

Ferdinánd  követe  Scepper  Cornél  azt  felelte  rá: 
Az  ilyen  és  hasonló  emberek  által  okozott  károk  a  mi- 
att esnek,  hogy  Magyarországon  a  rend  helyre  nem 
állván,  mindenki  azt  cselekszi,  a  mit  akar.  Nem  is  bün- 
tetheti őket  Ferdinánd;  mert  mindjárt  azzal  fenyege- 
tődznek,  hogy  átpártolnak  János  királyhoz. ') 

A  követ  azután  Gritti  Alajoshoz  menvén,  kit  a  szul- 
tán Magyarország  kormányzójának  szánt,  fölemlité 
neki  Ajász  pasa  fenyegetődzését  a  Zrínyiekre  s  hozzá 
tette,  hogy  ilyes  megfenyitése  Ferdinánd  egy  alattva- 
lójának, a  souveraini  méltóság  ellen  való  tett  és  a  béke 
megsértése  fogna  lenni.  Gritti  azt  felelte:  Igaz,  hogy  a 
porta  elhatározá'Zrinyi  gróf  megfenyítését;  de  ő,  Gritti, 
„mint  Magyarország  kormányzója  megtiltá  a  boszniai 
pasának,  hogy  ilyesmihez  fogni  ne  merjen,  mig  ő  Ma- 
gyarországra nem  érkezik."  .  .  .  Nevezetes  még  a  mit 
utána  vet  a  török  zsoldjában  volt  furfangos  olasz : 
„Sokat  hallottam  róla  úgymond,  hogy  a  horvát  grófok 


')  Gévay.  1534-iki  követ-ég.  61.  1. 

nagyon  lázongók  (azaz  könnyen  változtatnak  szint); 
de  ha  Ferdinánd  egyik,  maga  Gritti  másik  oldalról  meg 
fogja  szoritni,  könnyű  lesz  majd  megfenyitni  őket."  *) 

A  megfenyités  még  sokáig  elmaradt.  Grittit  még 
ugyanazon  év  septemberének  végén  az  ellene  támadt 
erdélyiek  Medgyesnél  kivégeztették,  s  a  török-magyar 
ügyben  támadt  nevezetesb  kérdések  közt  a  Zrinyiek 
megbüntetése,  mint  nagyon  alárendelt  ügy  tán  szóba 
sem  jött  sokáig. 

Annyi  bizonyos,  hogy  az  ügy  még  két  év  múlva  is 
ugyanazon  stádiumban  volt,  mint  1534-ben  s  a  török 
akkor  is  csak  panaszol  és  fenyegetődzik. 

Augustusban  1536-ban  Ajász  pasa  ezt  mondja  Fer- 
dinánd követének  többek  közt: 

Zrínyi,  Blagay  és  Szluini  (Frangepán)  horvát  gró- 
fok, kik  már  hosszú  idő  óta  kötelezték  magokat  arra, 
hogy  adót  fizetnek  a  szultánnak,  markét  éve  mult> 
hogy  nem  fizetik  mondván,  hogy  ők  Ferdinánd  alatt- 
valói. A  porta  rá  fogja  őket  szoritni;  de  nem  akarta  ezt 
anélkül  tenni,  hogy  előre  ne  tudósítsa  róla  a  királyt.2) 

így  a  töröknek  adót  fizetett  Zrinyiek  annál  üldö- 
zöttebb  ellenségeivé  váltak.  Mig  mások  befoglaltattak 
a  békeszerződés  azon  átalános  kikötésébe,  hogy  rajok 
nézve  az  ellenségeskedés  megszűnik,  a  Zrínyiekre  nézve 
ennyi  sem  állott. 

Hogy  az  addig  semleges  Zrinyiek  épen  a  békealku- 
dozások alatt  s  a  béke  megkötése   után  közvetlenül  is 


')  U.  a.  65.  1. 

s)  Gévay.   Gesandtschaft  Königs  Ferdinánd.  II.  köt.  3.  fűzet 
(1536)  129.  lap. 

ellenségeskedést  kezdenek  a  törökkel,  nem  történt  öz- 
vegy Zrínyi  Miklósné  akarata  s  némely  külső  biztatá- 
sok nélkül.  —  Két  hatalmas  férfiú  volt,  ugylátszik  nagy 
befolyással  most  a  család  sorsára.  Egyik  a  leghíresebb 
magyar  vitézek  egyike,  Keglevics  Péter,  a  másik  Fer- 
dinánd főhadvezére  és  krajnai  kormányzója  Katzianer 
János. 

Keglevics  Péternek,  Forgács  tanúsága  szerint  nagy 
hálával  tartozott  Zrínyi  Miklós.  Ama  tapasztalt  férfiú 
és  jeles  vezér  volt  tanácsadója  és  segítője,  kinek  utján 
Zrínyi  Ferdinánd  kegyét  megnyerte.  ') 

Katzianer  János  1534  körül  ismét  a  déli  részeken 
ügyelt  fel  a  török  elleni  védelemre,  mint  egyszersmind 
krajnai  főkapitány. 

O  ugylátszik,  mint  annak  a  kornak  sok  kiváló  egyé- 
nisége, inkább  ügyes  diplomata,  mind  csodált  hadvezér 
iparkodott  lenni,  s  a  krajnai  főúr,  szokásainak  feszte- 
lensége  és  társas  derültsége  által,  melybe  alkalmasint 
a  kevéssé  szilárd  jellem  némi  ledérsége  is  vegyült,  ha 
tiszteletet  nem  vivott  is  ki,  de  könnyen  kötött  barátsá- 
gokat. Hajlékonyságának,  melylyel  az  ellenkező  néze- 
tekbe be  tudta  találni  magát,  s  téritni  birt,  alkalmasint 
az  elvek  nem  adtak  szilárd  gyökeret  s  ő  alapjában  is 
ingadozó  volt.  —  Mint  horvát  földbirtokos  iránt,  a  kö- 
zös  érdek  bizalmat  gerjesztett. 

O  volt  befolyással  arra,  hogy  Zrínyiek  a  családapa 
halála  után  csakhamar  megtagadják  a  töröknek  addig 
fizetett  adót. 

Nem  tudjuk,  kelt-e  Ferdinánd   kormánya  és  a  Zri- 


')  ForgachCommentarii.  Az  akadémia  uj  kiadása  szerint326.1. 

nyiek  közt  valami  uj  szerződés,  mely  őket  biztosította 
volna;  de  ha  kelt  is,  a  Zrinyiek  személyesen  is  le  aka- 
rák  kötelezni  a  német  vezért.  Azon  személyes  és  csa- 
ládi szerződések  egyike  kelt  köztök,  minőkre  gyakran 
volt  példa  ama  korban.  Katzianer,  a  ki  a  Zrinyi  fiák- 
nál jóval  idősb  lehetett,  ezeknek  ünnepélyes  esküvel 
fogadja  fel,  hogy  az  öreg  Zrinyinét  úgy  fogja  tekinteni, 
mint  mindhármuk  közös  édesanyját.  ') 

Mindamellett,  hogy  a  Zrinyi  nemzetség  határozot- 
tan szakit  a  törökkel;  mindamellett,  hogy  a  kölcsönös 
segély  ily  erős  szerződésére  lép  Ferdinándnak  tetemes 
haderő  felett  rendelkező  hadvezérével,  nem  kell  vél- 
nünk, hogy  még  a  belpolitikában  teljesen  határozott 
álláspontot  foglalt  volna  el.  Meglehet ,  hogy  az  uj  örö- 
kös, a  teljes  kort  ért  Zrinyi  fiak,  az  örökség  átvétele- 
kor letették  a  hűségi  esküt  Ferdinándnak ;  de  a  párt 
aligha  tántorithatlan  hivet  nyert  bennök.  Magok  a  pár- 
tok sem  voltak  erősek  abban  a  korban,  a  mi  nem  is 
lehetett  máskép,  midőn  nem  elvkérdés  választá  el  őket, 
hanem  az  önfenntartás  eszközeiben  való  eltérő  nézetek. 
Az  önfenntartás  eszközei  pedig  változtak  a  körülmé- 
nyekkel s  a  pártok  főemberei  közül  is  számosan  a 
körülményekhez  képest  állottak  egyik  királytól  a  má- 
sik részére.  —  Rendkívül  kevés  volt  azok  száma, kikben 
akár  Ferdinánd,  akár  János  király  feltétlenül  bizhatott 
volna,  s  midőn  a  Zrinyiek  Katzianerrel  Ferdinánd  tá- 
bornokával szoros  viszonyba  léptek,  mint  látni  fogjuk, 
még  nem  jelentette  azt,  hogy  Ferdinánd  pártjának  egy 
ingathatlan  oszlopához  támaszták  családjuk  ügyeit. 


l)  Veráncsics.  Momutuenta  Hung.  Hist.  írók.  III.  40.  1. 


ZRÍNYI  MIKLÓS  A  SZIGETVARI.  2Qd 

Ferdinánd  nem  is  mutatott  a  Zrínyiek  iránt  különös 
kedvezést  1539  előtt.  Talán  elégnek  vélte  lekötelezé- 
sökre,  hogy  a  korbáviai  hagyatékot  örökségkép  meg- 
erősité  birtokukban. 

De  az  aurániai  perjelség  birtokait,  melyeket  ideig- 
len,  a  zálogösszeg  lefizetéséig  birtak,  még  most  nem 
adományozta  nekik  Ferdinánd,  —  sőt  intézkedett,  hogy 
mások  kezére  szállitsa.  Hogy  a  hatalmas  Török  Bálin- 
tot az  ellenkirályhoz  pártolástól  elvonja,  fölhatalmazta 
őt  ama  birtokoknak  a  Zrínyieknél  volt  része  kiváltá- 
sára és  családja  által  leendő  bírására,  mindaddig,  mig 
a  kormány  le  nem  fizeti  a  zálogösszeget.  A  perjelség 
váraiért  Török  Bálint  tizenháromezer  magyar  forintot 
fizetett  volna  a  Zrínyieknek,  mire  ezek  tartoztak  volna 
kiadni  a  zálogot.  Ferdinánd  egyszersmind  Bálint  idős- 
bik  fiát,  a  még  gyermek  enyingi  Török  Jánost  kijelöli 
jövendőbeli  aurániai  perjelnek,  hogy  mihelyt  teljes  kort 
ér,  beálljon  jeruzsálemi  szt.  János  lovagjainak  rendébe; 
addig  pedig  atyja  legyen  a  perjelség  kormányzója.  ') 

A  perjelséget  ily  módon  visszaállította  volna  Fer- 
dinánd régi  valóságában;  de  eme  czélon  kiviil  más  czé- 
lokat  is  elérhetett.  Az  ország  egyik  leghatalmasb  dy- 
nastáját  jelenre  le  vélte  kötelezve  ezáltal,  jövőre  pedig 
maradékainak  roppant  terjedelmű  birtokai  könnyebben 
szállhattak  volna  a  koronára;  mert  a  család  első  szü- 
lötte csak  ugy  lehetett  szt.  János  lovagja  és  prior,  ha 
örökös  nőtlenséget  fogad. 

Azonban  egyik  czélt  sem  érte  el.  Az  1535.  év  nyarán 
adományozza  Ferdinánd  feltételesen  Töröknek  a  per- 


')  Pray.  Dissertatio  de  Prioratu  Auranae,  95.  és  köv.  11. 

jelség  jószágait,  s  már  ugyanazon  év  végén  Bálint,  sa- 
ját várából,  Szigetvárból  Budára  megy,  s  mind  végig 
János  király  hive  maradt  azután.  Ebben  az  időben 
utóbbi  pártja  mind  jobban  erősödik  az  ország  minden 
részében,  —  s  a  párt  változások  most  is  követték  nagy- 
jából az  európai  nagyobb  események  fordulatait.  V-ik 
Károly  császár  és  I.  Ferencz  franczia  király  közt  1535 
táján  újra  felbomlott  az  egy  ideig  fenntartott  béke,  s  a 
franczia  előnyben  látszott  lenni,  mig  V.  Károly  Afrika 
partjain  hadakozott  a  kalóz  mohammedánok  ellen.  — 
A  kapcsolat  az  európai  és  magyarországi  pártok  közt 
nagyon  szoros  volt. 

A  franczia  királynak  János  természetes  szövetsé- 
gese volt;  a  Ferdinánd  pártiak  pedig  főkép  s  csaknem 
kizárólag  V.  Károlyra ,  a  német  császárra  függesztek 
tekintetöket.  Azt,  hogy  a  közvetlen  osztrák  tartomá- 
nyok hathatós  segélyt  nyújthassanak  a  török  ellen, 
senki  sem  remélte:  csak  a  roppant  birodalmú  Károly- 
ban  volt  bizalma  a  pártnak. 

Az  események  oly  fordulatot  vévén,  hogy  a  csá- 
szártól mitsem  lehetett  várni  egyhamar,  ingadozni 
kezdett  a  Ferdinánd-párt  s  Török  Bálint  elszakadása, 
bár  személyes  indokok  is  adtak  rá  kivánt  alkalmat,  na- 
gyon világos  symptomája  volt  a  párt  megingásának. 

Az  aurániai  perjelség  birtokaiból  Török  alkalmasint 
csak  a  Dráván  innenieket  foglalta  el,  melyek  a  birto- 
kában volt  Szigetvárról  kezeügyében  estek.  A  perjelség 
egyik  somogyi  birtoka,  a  csorgói  uradalom  felett  leg- 
alább Zrínyi  és  Török  János  közt  később  villongások 
folynak.  A  Zrínyiek  pedig  birtokában  maradtak  a  per- 
jelség Unna  melléki  várainak.  Csak  néhány  év  múlva 

ruházza  rajok  Ferdinánd  amaz  országos  hivatal  összes 
javait,  ugy  hogy  az  aurániai  perjelség  a  Zrínyiek  által 
és  a  Zrínyiekben  szűnik  meg  örökre. 

Zrínyi  Miklós  az,  ki  legelső  politikai  tettével  vég- 
kép megnyeri  Ferdinánd  kegyét,  hogy  azután  állandóan 
megtartsa.  Az  országos  viszonyok,  melyek  közt  Zrínyi 
Miklós  először  föllép,  bonyolodottak  és  az  eddigi  ada- 
tokból ítélve  s  felfogásom  szerint  szoros  kapcsolatban 
állanak  hősünk  első  tettével,  ugy  hogy  egyik  a  mási- 
kat deríti  föl. 

1536  táján  a  horvátországi  részek  nagyon  elkény- 
szeredett állapotban  lehettek. 

Minél  inkább  elfoglalá  Ferdinánd  figyelmét  a  ma- 
gyar felföld,  mely  a  János  királylyal  folytatott  harczok 
és  pörök  színhelye  és  főtárgya  volt,  Tót-  és  Horvátor- 
szág annál  inkább  magára  volt  hagyatva.  Nem  tarto- 
zott ugyan  János  királyhoz,  de  Ferdinánd  király  sem 
sokat  gondolhatott  vele.  Korbáviai  János  halála  után 
a  magyar  korona  eme  részének  még  csak  kormánya 
sem  volt;  mert  a  bánválasztás  elmaradt.  Igazság  szol- 
gáltatás nem  létezett.  Maga  vett  elégtételt,  kinek  szom- 
szédjával pere  volt;  a  végek  oltalmáról  a  szomszéd 
Krajna  és  Stiria  főkapitányai  gondoskodtak,  a  mint 
lehetett  vagy  akartak;  s  a  királyi  zsoldosok  egy-egy 
oly  parancsnoka,  minő  Pekry  Lajos  volt,  fölszedvén  a 
rábizott  vámokat  s  dúlván  abban  is,  a  mi  rá  nem  biza- 
tott,  nem  volt  alkalmas  arra,  hogy  egy  rendes  és  tekin- 
télyes kormányt  képviseljen.  Horvátország  erélyesb 
védelmére  nem  történt  semmi  s  az  ország  hasonló  gon- 
datlansággal felelt  a  figyelmetlenségre.  Mintegy  1532- 
■őn  innen  négy  éven  keresztül  egy  fillér  hadi  adót  sem 

fizetett.  ')  Ily  zilált  viszonyokban  s  ily  laza  kötelék 
mellett ,  Horvátországot  csak  fekvése  tartóztathatá, 
hogy  egészen  János  királyhoz  ne  pártoljon.  Az  elége- 
detlenség kétségkivül  magas  fokra  jutott,  s  a  hangulat 
ugyanaz  lehetett,  a  mi  Jajcza  eleste  idejében. 

1536-ban  János  király  megérettnek  vélte  Tótorszá- 
got arra,  hogy  egészen  hozzá  pártoljon  s  szövetségese 
a  török  a  pusztitó  kirándulások  gyakori  ismétlése  által 
mintegy  nyomatékot  adott  János  óhajtásának.  Maga  a 
boszniai  pasa  hirdeté,  hogy  ha  Tótország  önként  Já- 
nos királyhoz  áll,  bántódása  nem  lesz.  2) 

Hogy  Szlavóniában  komolyan  gondolkodtak  a 
Jánoshoz  való  átpártolásról,  bizonyítják  a  Bécsben 
tett  szokatlanul  erélyes  intézkedések  is.  Ferdinánd  elő- 
ször is  a  szokott  eszközhöz,  a  tollhoz  nyúlt,  melynek 
használatában  való  szorgalmát  azon  idők  hű  krónikái 
magasztalva  emiitik.  Egyetlen  nap,  július  18-ikán  há- 
rom levelet  irt  meg  ebben  a  tárgyban  s  legtöbb  hatást 
remélt  most  is  attól,  a  mely  konstánczinápolyi  követé- 
hez Íratott.  Azonban  nagyobbnak  láthatta  a  bajt,  hogy 
sem  az  irodai  gyakorlatoknak  szentelt  óráiban  foglalko- 
zott volna  vele.  Komoly  intézkedésekre  határozta  el 
magát.  Katzianert,  Karniolia  kapitányát  és  magyaror- 


')  Ferdinánd  király  saját  szavai  1537-ben  T  ótország  Kőrö- 
sön egybegyűlt  rendéihez :  „Volumus  vobis  in  memóriám  revo- 
care,  exactos  esse  annos  plures  quam  quatuor ,  quibus  nullum 
prorsus  a  vobis  subsidium  in  hunc  usque  diem  nobis  est  oblatum." 
Jura  regni  Croatiae.  Kukuljevics.  Zágráb  1862.  II.  k.  35.  1. 

3)  Gévay  II.  kötet.  3.  füz.  141—143.  1. 

szági  fővezérét  Tótországba  rendelte  újból  s  megígérte, 
hogy  összehívja  Tót-  és  Horvátország  rendéit  bánok 
választására,  sőt  tetemes  hadsegélyt  ígérve,  a  rendek 
hathatós  hozzájárulását  kívánta.  —  Csakugyan  komo- 
lyan elhatároztatott  annak  megmutatása,  hogy  a  török 
elleni  védelemben  nem  szükséges  épen  V.  Károly  csá- 
szárra támaszkodni,  —  hanem  az  osztrák  örökös  tarto- 
mányok, Csehország  és  a  magyar  s  horvát  részek  szem- 
be szállhatnak,  ha  nagyobb  ellenséggel  nem,  legalább 
a  boszniai  és  nándorfehérvári  pasák  erejével. 

1537-ben  mintegy  huszonnégyezer  ember  gyűlt 
egybe  nagy  buzgalommal,  mit  nevelt  az  is,  hogy 
mint  előre  mondák,  a  király  személyesen  fogja  át- 
venni a  vezérletet.  Különben  is  nagy  várakozás  lehe- 
tett a  vállalathoz  kötve.  A  mohácsi  ütközetnek  tíz  éve 
múlt  volt  s  azóta  sík  téren,  valamely  nagyobb  csatában 
meg  nem  mérkőztek  a  keresztyén  hadak  a  törökkel. 
Ezt  visszaszoritni  Bosznia  belsejéig  s  legalább  megtisz- 
titni  tőle  az  alsó  Száva  mellékét,  elég  dicső  és  hálás 
feladat  lesz  vala  egy  nyári  hadjáratra. 

Tótországban,  a  fennirt  hangulat  és  ingadozás  mel- 
lett nagy  lelkesedést  és  buzgalmat  várni  épen  nem  le- 
hetett; de  készséget  mutattak  az  uj  vállalatra.  A  Kő- 
rösön tartott  országgyűlésen  hadi  adót  vetnek  ki, 
megszavaznak  nyolczszáz  lovast  és  kétszáz  jól  fegyve- 
verzett  gyalogot,  kik  rögtön  kiállitandók.  Nem  élnek 
abbeli  jogukkal  sem,  hogy  magok  nevezzék  ki  emez  or- 
szágos had  kapitányát,  hanem  Ferdinánd  zsoldos  kapi- 
tányára, Pekry  Lajosra  bizzák  vezérletét,  azt  kötvén 
ki,  hogy  a  vezetésben  a  tótországi  zászlós  urakat  hasz- 
nálja tanácsadókul.  Különben  ő  felsége  főkapitánya  ott 

Zrinyl.  18 

használhatja  ezt  a  hadat,  a  hol  jónak  látja.  Pekry  pa- 
rancsnoksága alá  bocsátják  a  nemesek  birtokaiból  telek 
szára  szerint  kiállítandó  katonaságot  is. 

Hogy  a  hadi  készületek  háboritlanul  folyhassanak, 
a  körösi  gyűlés  erre  nézve  is  intézkedik,  mi  elárulja, 
mi  iszonyú  lehetett  azelőtt  a  kormánytalantág  és  anar- 
chia a  horvát  részekben.  Elhatározzák,  hogy  abban  az 
évben  mindenki  feledje  a  szomszédjaitól  szenvedett  sé- 
relmeket, senki  boszút  ne  álljon  s  uj  sérelmeket  el  ne 
kövessen.  Mivel  továbbá  nincs  az  országnak  bánja  azaz 
főbírája,  kormányzója  és  vezére,  az  ország  ügyeinek  és 
igazságszolgáltatásának  vezetésére  bizottságot  nevez- 
nek ki,  melynek  tagjai:  Erdődy  Simon  zágrábi  püspök, 
Pekry  Lajos,  Batthyány  Fercncz  és  Keglevics  Péter. 
Ez  a  bizottság  gondoskodik  az  ország  védelméről  is. 
egyetértve  a  király  főkapitányával,  Katzianerrel.  ') 

Május  hóban,  1537-ben  már  kezdenek  gyülekezni  a 
hadak  az  akkori  Tótországba;  de  a  stíriai,  krajnai, 
ausztriai  és  cseh  hadak  oly  lassan  érkeztek,  hogy  több 
hónap  eltelt,  mig  az  ellenség  ellen  megindulhattak. 

Ámbár  az  idősbik  Zrínyi  testvér,  János  résztvett 
az  1537-iki  hadjáratban,  nem  szándékom  leirni  annak 
eseményeit,  melyek  nem  is  számosak.  Anélkül,  hogy  a 
huszonnégyezernyi  sereg  megmérkőzött  volna  a  török 
haddal,  úgyszólván  csata  nélkül  semmisül  meg  Eszék 
alatt.  Azt  sem  lehet  mondani,  hogy  a  sereg  nagy  része 
jeles  vitézekből  ne  állott  volna;  s  mégis  a  kudarcz  és 
vereség  teljes  volt.  így  a  fővezér  nevén  maradt  az  eszéki 
hadjáratnak  egész  gyalázata. 


')  Kukuljevics  „Jura  regni  Croat."  etc.  II.  33.  1. 

De  valamint  más  nevezetes  eseményben,  ugy  itt  is, 
többnyire  tévedünk,  ha  egyetlen  egy  emberben  keres- 
sük a  hibát.  Még  a  mai  korban  is,  midőn  a  katonai  ve- 
zérlet a  legteljesebb  földi  hatalom  szokott  lenni  a  ve- 
zérlet ideje  alatt,  a  vezér  nem  mindenható  s  azért  a 
történet  előtt  nem  mindenről  felelős.  Ma  is,  mint  régen 
egy-egy  hadjárat  nem  csupán  sakktábla,  melyen  a  had- 
vezérek ügyessége  tündökölhet,  hanem  próbaköve  és 
pályatere  a  hadviselő  nemzetek  anyagi  és  morális  ere- 
jének. Alig  van  oly  erény,  vagy  fogyatkozás  a  nemzet 
jellemében  és  institutióiban,  mely  egy-egy  oly  erőfeszi- 
fcéa  alkalmával,  minő  a  háború,  közvetlenül  vagy  köz- 
vetve érezhetővé  ne  tegye  magát,  s  elevenebb  példa 
arra,  hogy  egy-egy  állam  minden  nyavalyája  kiüti  ma- 
iit háború  idején,  alig  van  az  eszéki  hadjáratnál. 

Egy  egész  monarchia  kéjtviselve  volt  Katzianer 
seregében,  minden  idegen  elemek  nélkül,  s  kivéve  a 
János  király  alatti  részt.  Tán  első  izben  történt  s  azu- 
tán sokáig  nem,  hogy  a  közös  ausztriai  uralkodó  alatt 
volt  népek  közös  vállalatra  mentek.  E-*  Magyarorszá- 
got oda  nem  véve  is,  mi  volt  akkor  még  Ausztria?  — 
Egy  nagyon  uj,  nagyon  lazán  s  csaknem  confoederatio 
modorában  összefűzött  államcsoportozat,  melyből  Cseh- 
és  Morvaország  csak  II.  Lajos  Mohácsnál  történt  eleste 
után  állott  ismét  a  csoportozatba,  s  az  egész  Ausztria 
az  örökös  tartományokból  alkotva  csak  I.  Ferdinánd 
aiatt  kezd  határozottabban  külön  állammá  fejleni  Né- 
metországtól. Igaz,  hogy  közös  szükség,  a  töröktől 
való  félelem  teremte  ezt  az  államot;  de  még  ujabb  volt 
a  szövetség,  hogysem  a  féltékenység  s  kölcsönös  bizal- 
matlanság meg  ne  maradt  volna  azok  közt,  kik  közül 

18* 

sokan  az  előbbi  nemzedék  alatt  is  ellenségekként  álltak 
szemben.  Ez  oly  világ03an  kitűnt  az  eszéki  hadjárat- 
ban, mint  talán  semmi  más  téren.  Kitűntek  az  uj  állam 
anyagi  fogyatkozásai  is.  Közös  pénzügy  nem  volt,  — 
minden  tartománynak  külön  és  többnyire  üres  pénz- 
tára, s  a  hadjárat  alatt  a  többféle  pénz  és  különösön  a 
rósz  pénz  is  érzékenyen  boszulta  meg  magát. 

Az  előbbi  rendbe  tartozó  hiányok  lehetlenné  tették 
felül  a  vezérlet  egységét  s  alul  a  közszellemet,  utóbbi 
hiány  pedig  nagyon  befolyt  arra ,  hogy  a  seregnek 
egész  hadjárat  alatt  nem  a  török  volt  a  főgondja,  ha- 
nem mindig  az,  hogy  mit  eszik  másnap. 

Az  eszéki  kudarcz  oly  nagy  volt,  hogy  csak  nagy 
okok  magyarázhatják,  s  koránsem  érhetjük  be  azzal, 
hogy  Katzianer  egy  merőben  tehetségtelen,  vagy  nyil- 
ván áruló  vezér  volt.  Ferdinánd  szolgálatában  már 
előbb  győzelmeket  nyert,  melyek  több  tehetséget  és 
jóakaratot  tételeznek  fel,  mint  a  mennyi  mellett  egy 
egy  vezér,  ha  tőle  függ,  oly  botorul  elveszthesse 
hadseregét  és  egész  hirnevét.  A  rendkivüli  okok 
másutt  keresendők,  s  valóban  a  mily  hallatlan  az  eszéki 
vereség,  ép  oly  hallatlan  volt  az  eszéki  egyesült  hadse- 
reg szervezete. 

Még  ha  csak  egy  haditanács  parancsolt  volna  az 
osztrák  hadvezérnek,  mint  később  Leopold  idejében, 
Katzianer  tán  több  becsülettel  vereti  meg  magát.  De 
álmélkodnunk  kell,  midőn  azt  olvassuk,  hogy  a  fővezér 
saját  haditanácsában  elvégezvén  valamit,  mindjárt  bi- 
zottságot kellett  kineveztetnie  ennek  kebeléből,  mely 
átmenjen  egyszer  a  cseh,  aztán  a  magyar-horvát  hadi- 
tanácsba, hogy  ugyanazt  keresztülvigye   ott  is.  Több 

külön  haditanács,  melynek  csak  akarni  kellett,  hogy 
a  más  kettőtől  független  gyülásnek  nyilatkoztassa  ma- 
gát, több  egymástól  meglehetős  független  hadvezérség, 
jobban  ellenkezett  a  hadviselés  törvényeivel,  hogysem 
kedvező  viszonyok  közt  is  eredményt  lehetett  volna 
várni  a  kezdeménytől.  Annyi  bizonyos,  hogy  nem  igen 
volt  még  kisebb  mértékben  felelős  hadvezér  Katzianer- 
nél.  Nem  volt  ő  parancsnok,  hanem  a  gyakran  ellenkező 
tanácsok  kiegyeztetésében  fáradott  közbenjáró.  A  cseh 
vezér  Schlick  gróf  a  hadjárat  elején  ki  is  nyilatkoztatta, 
hogy  nem  fogad  el  rendeletet  Katzianertől.  Vegyük 
hozzá  azt  a  bizalmatlanságot  s  egy  részben  az  ellenség- 
hez hajló  érzületet,  mely  a  horvát-magyar  urak  közt 
csak  kevéssel  előbb  átalános  volt,  tudhatjuk,  hogy  ezek 
egy  része  kelletlenül  vett  részt  az  egész  vállalatban, 
mely  annyi  más  fogyatkozásánál  fogva  sem  kelthetett 
bizalmat. 

Csoda  lett  volna  hát,  hogy  meg  tudjanak  állapodni 
a  főhadi  tervre  nézve,  —  csoda  lett  volna,  hogy  egyes 
esetekben  gyors  és  határozott  lépések  történjenek; 
csoda  lett  volna  a  szükséges  engedelmesség;  csoda  lett 
volna,  hogy  rend  tartassék  az  élelmezésben  s  teljes  le- 
gyen a  fenyíték.  —  Ily  csoda  nem  történt  s  oly  test, 
mely  soha  sem  tudja  mit  akar,  soha  sem  birja  erejét 
egy  főczélra  összpontositni,  csak  az  ellenfélnek  nagy 
eszélytelensége  s  rendkivüli  vak  szerencse  által  juthat 
valami  eredményre.  Eszéknél  pedig  az  ellenfél  a  leg- 
eszélyesebben  viselte  magát  s  a  viszonyok  épen  nem 
kedveztek.  A  török  vezér  Méhemet  alkalmasint  jól 
volt  értesülve  Katzianer  táborának  gyöngeségeiről  s 
ahhoz  képest  járt  el.  Valószínűnek  tarthatta,  hogy  az 

ütközet  lelket  fog  önteni,  egységet  hozni  a  keresztyén 
táborba,  sőt  talán  a  különböző  elemek  vetélykedése 
még  fokozni  fogja  a  vitézséget.  Csak  becsület-érzetbő* 
is  mindenik  rész  megállotta  volna  helyét.  A  török  vezér 
azonban  csak  fenyegette,  csak  olykor  nyugtalanitá  el- 
lenfelét, s  minden  ügyekezetét  arra  forditá,  hogy  a  csa- 
tát kikerülje.  A  különben  is  tanácstalan,  türelmetlen  és 
magában  meghasonlott  serget  a  tétlenség,  eredményte- 
len, fárasztó  mozgások  testileg,  lelkileg  kimerítették. 
Hozzájárult  a  mostoha  időjárás.  Az  őszi  tartós  esőzések 
feláztatták  az  utakat,  s  ez  az  egy,  különben  természe- 
tes körülmény  megadta  az  utolsó  csapást  a  hadsereg- 
nek. Az  élelem-szállitás,  mely  ha  addig  a  legnagyobb 
bőségben  történt  volna  is,  a  rendetlenség  miatt  mindig 
elégtelen  volt,  most  már  nagyon  meg  volt  nehezitve  a 
feneketlen  utakon.  Emberek,  lovak  dűltek  ki  fáradság 
és  éhség  miatt. 

A  török  serget,  mely  Eszéken  felül  keményen  el- 
sánczolta  magát,  ütközetre  akarták  birni,  —  s  valóban 
egy  merész  összetűzés  tán  annyival  jobban  felvillanyozza 
a  keresztyén  tábort,  re  inéi  jobban  ráunt  a  tétlen  fáradal- 
makra. De  a  török  ki  nem  volt  csalható  kedvező  állá- 
sából. —  Ott  maradni  nem  lehetett,  —  s  megütközni 
sem.  A  haditanácsokban  elvégeztetett  hát  a  visszavo- 
nulás.  Ennek  éjjel  kellett  megtörténni  s  Katzianer 
meghatározván  a  visszavonulás  rendét  és  módját,  a  tá- 
bor nem  tetemes  veszteséggel,  meglehetős  épségben 
lesz  vala  megtartható,  habár  minden  eredmény  nélkül 
tér  vala  is  vissza.  De  parancsai  nem  teljesíttettek  s  az 
ugylátszik  elég  jól  elrendezett  egyszerű  visszavonulási 
manőver  tökéletes   felbomlással  végződött.  Egy  része 

visszavonulás  helyett  futáshoz  hasonlító  rendetlenség- 
ben hagyta  oda  helyét,  más  rész,  a  különösön  a  friauli 
Lodron  csapatja  nem  akarta  odahagyni  s  tábort  a  ren- 
delt időre.  így  történt,  hogy  a  török  felhasználva  a 
kész  alkalmat,  a  hátramaradt  kis  részt  megtámadta  s 
megsemmisitette,  mig  a  többi  szerteszét  már  elmene- 
kült. —  Az  ágyuk  a  török  zsákmányaivá  lettek,  —  és 
abban  az  időben  ágyuk  elvesztését  sokkal  nagyobb 
bűnnek  tekintek,  mint  napjainkban,  holott  sokkal  köny- 
nyebben  veszhettek  el  rósz  időjárásban  a  feneketlenné 
vált  utak  és  a  mostaninál  nagyobb  sulyok  miatt.  Ka- 
tzianer  rendeletet  adott  volt  az  ágyuk  beszegzésére,  a 
hadiszerek  megsemmisítésére.  Ezt  sem  teljesítették  alá- 
rendeltjei. 

Katzianert  azzal  vádolták,  hogy  ő,  mint  fővezér 
egy  éjjel  megszökött  a  táborból  s  seregét  magára 
hagyta.  De  ha  áll  az,  hogy  a  visszavonulás  el  volt  ha- 
tározva, a  hibások  azok  voltak,  kik  a  kiadott  rendele- 
teket pontosan  nem  teljesítek,  sőt  leghibásabbak,  kik  a 
rendelet  ellenére  nem  hagyták  oda  állomásukat.  — 
Ezekkel  menté  magát  Katzianer  Ferdinánd  előtt,  s  ha 
még  a  történet  kellően  föl  nemvilágositá  a  részleteket, 
a  sereg  szervezete  és  egész  addigi  eljárása  igen  hihe- 
tővé teszi  előadásának  részleteit. ') 

Katzianer  azonban  teljesen  ki  nem  menthető. 

Hiányzott  benne  az  a  jellemszilárdság,  mely  minden 
hadvezetésben  első  rendű  kellék  s  kivált  oly  hadéban, 
melyben  oly  kevés  az  egység,  mint  az  övében  volt.  Sa- 
ját előadásából  kitűnik,  hogy  igen  könnyen  hajlott  má- 


')  Valvasornál.  III.  30.  és  köv.  11. 

sok  tanácsára  s  azt  a  gyanút  kelté,  hogy  tudván  a  job- 
bat s  mégis  a  roszabbat  cselekedvén,  mintegy  kárör- 
vendve nézte  a  rósz  eredményt,  mely  neki  adott  igazat. 
Az  a  vád  is  állhat,  hogy  az  ügy,  melyért  har- 
czolt,  rá  nézve  közönyös  volt,  vagy  pedig  előre  látván, 
hogy  azon  elemek  mellett,  melyekből  hadserge  áll,  le- 
hetetlen a  jó  eredmény,  már  eleve  resignálta  magát  a 
csaknem  bizonyos  vereségre;  de  működött  a  mig  lehe- 
tett, mert  ugy  volt  parancsolva,  a  helyett,  hogy  a  ve- 
zérletről lemondott  volna. 

Ebben  a  részben  csak  egyérzelmü  volt,  ugylátszik 
a  horvát  urakkal,  kik  elősegítek  ugyan  a  vállalatot,  de 
nem  azzal  a  lelkesedéssel,  mely  mindent  kész  áldozni 
és  koczkáztatni.  Nem  volt  bizalmuk  a  sikerben 
s  minél  hosszasabban  folyt  a  készülődés  s  eredményte- 
len mozgás,  annál  inkább  fogyhatott  eme  bizalom  azok- 
ban, kik  közt  különben  is  sokan  lehettek,  kik  hajlandók 
voltak  pártot  cserélni. 

Ha  a  horvátországi  urak  addig  is  ingadoztak,  kép- 
zelni lehet,  hogy  az  eszéki  hadjárat  csak  nevelte  ben- 
nök  a  bizalmatlanságot.  Bebizonyult,  hogy  a  legjobb 
esetben,  a  szövetségesek  magok  megerőltetése  mellett 
is,  kevés  eredmény  várható  a  török  elleni  támadó  fellé- 
péstől. Ha  János  király  iránt  már  azelőtt  volt  rokon- 
szenv, ez  csak  jobban  meggyökerezett  az  1537-iki  sze- 
rencsétlen hadjárat  után.  És  figyelemre  méltó,  hogy 
épen  a  horvát  urak,  kiknek  a  török  elleni  működés 
legjobban  érdekökben  állhatott  volna,  az  eszéki  vere- 
ség miatt  ugylátszik,  nem  gyűlölték  meg  Katzianert. 
Ez  a  következendő  évben  kedveltebb  és  népszerűbb 
emberré  lett  köztök,  mint  talán  annakelőtte  volt. 

Katzianer,  ki  horvátországi  birtokos  is  volt,  s  már 
régóta  személyes  ismeretségben  állott  az  ottani  tekin- 
télyek nagy  részév,  elértette  őket  s  megtudta  magát  ér- 
tetni velők. 

A  német  vezér  nem  talált  ily  kedvező  megitélésre 
Ferdinándnál  és  párthiveinél.  Midőn  Katzianer  maga 
mentése  végett  a  királyhoz  Bécsbe  ment,  ez  elfogatta 
őt.  Csupán  az  eszéki  vereségért,  az  ott  vesztett  embe- 
rekért és  ágyukért  történt-e  ez,  vagy  pedig  azt  is  sug- 
dosták róla,  hogy  titkon  János  királyhoz  szitva  árulás 
volt  eljárásában?  —  oly  kérdés,  melyre  nem  találunk 
egyenes  feleletet  az  eddig  ismert  hagyományokban; 
csak  egyik  vezértársáról,  Pekry  Lajosról  tudjuk,  hogy 
Ferdinánd  azért  záratta  be,  mivel  Turzó,  a  nádori  hely- 
tartó panaszai  folytán  az  a  gyanú  volt  rá,  hogy  össze- 
köttetésben állott  a  János  királyhoz  csatlakozott  Török 
Bálinttal.  Aligha  az  eszéki  vereség  maga  volt  a  fővád 
Katzianer  ellen  is.  Katzianer  nem  várta  be  az  Ítéletet 
a  bécsi  Burgban,  azon  nem  szigorú  börtönben,  mely- 
ben ismerősei  bejárhattak  hozzá  a  nők  is  látogatták. 
Ezek  egyike  két  ezüst  palaczkba  kötelet  csempészett 
be  neki,  melynek  segedelmével  fogháza  ablakán  lebo- 
csátkozva,  ismerősei  által  készen  tartott  lovakon  elme- 
nekült, s  horvátországi  váraiban,  egy  darabig  a  Zágrá- 
bon felüli  Szomszéd-várban  vonta  meg  magát. ') 

Katzianer,  ha  addig  egész  lélekkel  és  meggyőző- 
déssel hive  volt  is  Ferdinándnak,  nem  volt  az  a  szilárd 
vagy  önfeláldozó  jellem,  ki  a  méltatlanságot  resigna- 
tióval  tűrte  volna. 


0  Istvánffy  143.  1. 

Ferdinánd  azonban  még  határozottabban  elidege- 
nité  őt.  Megszökése  után  leveleket  bocsátott  ki,  hogy 
élve  vagy  halva  elfogják.  így  ir  1538-ban  február  4-én 
Bánffy  Boldizsárnak,  Nyáry  és  Kápolnai  Ferencznek 
és  másoknak.  Az  üldöző  levél  maga  elég  indok  lehetett 
az  elpártolásra ;  de  ugyanazon  levél  szövege  arra  mutat, 
hogy  Katzianer  hűsége  már  azelőtt  gyanúsítva  volt. 
Többel  van  vádolva,  mint  a  hadvezetésben  elkövetett 
hibákkal.  Veszélyes  és  „felségárulási  bűnben" 
levő  embernek  mondatik,  ki  sok  cselszövényt  kisért- 
het meg.  A  nevezett  uraknak  a  király  készpénzül  vagy 
fekvő  birtokban  nyolcz  vagy  tizezer  forintot  igér,  ha 
Katzianert  élve  keritik  kézre,  s  ezen  összeg  felét,  ha 
megölik.  —  Hasonló  értelemben  ir  Nádasdynak,  Juri- 
sicsnak  (Krajna  kapitányának)  és  Keglevicsnek.  Turzó 
ki  szorgalmasan  irá  a  jelentéseketFerdinándnak,  abban 
látja  a  Katzianer  megszökésében  való  veszélyt,  hogy 
ez  az  ellenséghez  fog  állani.  ') 

A  levelek  egész  tartalma  s  egyes  kifejezései  is  azt 
gyanittatják,  hogy  Katzianert  a  pártváltoztás  dolgában 
nem  tárták  sokkal  állhatatosabbnak,  mint  a  Török  Bá- 
lintokat, s  már  is  az  a  vád  lehetett  ellene,  hogy  János 
királyhoz  szit. 

Ha  addig  kétség  lehetett  eziránt,  Katzianer  Hor- 
vátországba menekülvén,  többé  nem  hagyott  fenn  két- 
ségeket. Az  embereket  megnyerő  bánása  és  nagy  gaz- 
dagsága által  hathatósan  kezd  izgatni  János  király 
mellett,  s  egész  egy  uj  mozgalom  központjává  teszi 
magát. 


')  Bucholz  Gesch.  d.  Regierung  Ferdinands  IX.  277.  1. 

A  nem  rég  bánokká  választott  Kegdevics  Péter  és 
Nádasdy  Tamás  Ferdinándhoz  intézett  levelűkben 
1538-ban  februárban  részletesen  leírják,  minő  tevé- 
kenységet fejt  ki  Kntzianer  Horvátországban. 

Egy  követ  fuj  szerintök,  Török  Bálinttal,  korábban 
János  egyik  legbuzgóbb  párthivével  Simon  zágrábi 
püspökkel  s  a  horvát  urakkal.  Katzianer  továbbá  leve- 
let mutogatott  a  horvát  uraknak,  melyben  Ferdinánd 
király  azon  meghatalmazása  foglaltatott,  hogy  abban 
az  esetben,  ha  az  1537-ki  hadjárat  sikerül,  ő,  Katzianer 
lefejeztessen  minden  horvát  főurat.  A  bánok  már  előbb 
is  tudósiták  a  királyt  a  horvátországi  rósz  hangulatról; 
de  most  mint  bizonyost  irják,  hogy  Horvátország  min- 
den főnemesei  szövetségre  léptek  Katzianerrel ,  s  köl- 
csönösön fölfogadták,  hogy  el  nem  hagyják  egymást. 
Török  Bálint  külön  követet  küldött  hozzájok,  ki  álta 
János  király  nevében  jelenté,  hogy  a  török  császár  nem 
fogja  többé  Tót-  és  Horvátországot  pusztíttatni,  sőt 
visszaadja  az  elfoglalt  Pozsegát  és  Szerémséget,  ha  a 
horvát  urak  elhagyván  Ferdinánd  pártját,  János  ki- 
rályhoz csatlakoznak.  Katzianer  már  Tótországból,  Zá- 
gráb vidékéről,  elment  Horvátországba,  azaz  a  Kulpán 
túl  eső  részekbe,  s  számos  horvát  ur  kisérte  Gosz- 
dánszkba,  a  Zrínyiek  várába.  Ugyanő,  miután  közte  és 
Török  B  álint  közt  egyezés  jött  létre,  követet  inditott 
János  királyhoz,  kihez  ment  Török  Bálint  is,  hogy  az 
ügy  állásáról  eleve  értesitse.  Török  Bálint  szándéka  az, 
hogy  visszatérvén  János  királytól,  nagy  sereggel  men- 
jen be  Horvátországba,  hol  a  megnyert  horvát  urakkal 
uj  bánokat  választasson.  Török  Bálint  a  Zrínyi  testvé- 
reknek vissza  igérte   adni  Csorgót,  az  aurániai  perjel- 

ség  uradalmát  és  Szent  Lőrinczet.  A  horvát  urak 
Jánossal  és  a  törökkel  kezet  fogva  akarnak 
hadat  inditni  Ferdinánd  ellen.  A  gazdag  Katzia- 
ner  már  krajnai  s  más  birtokaiból  magához  szállittatja 
pénzét.  Mindez,  irja  Keglevics  bán,  nem  sokban  külön- 
böző újság  attól,  a  mit  már  előbb  s  még  az  előbbi  nyá- 
ron, a  hadjárat  folyamatában  jelentett  a  horvátok  mű- 
ködéséről. 

A  bán  irja,  hogy  a  Blagai  és  a  Zluini  Frangepánok 
még  nem  állottak  Katzianerhez;  de  alkalmasint  sike- 
rülni fog  őket  is  elcsábitani,  —  midőn  már  csaknem 
minden  jelesebb  vitéz  Katzianerhez  és  a  Zrínyi  grófok- 
hoz ment  által,  s  naponkint  seregeinek  hozzá  a  vitézek 
mert  jóval  nagyobb  havi  zsoldot  fizet  nekik  Katzianer, 
mint  a  mennyi  országosan  szokásban  van.  Egy-egy 
gyalognak  négy,  egy  lovasnak  14 — 16  sőt  20  ftot  is  fizet 
rangjához  képest  s  ezenkivül  senkit  sem  bocsát  el  ma- 
gától ajándék  nélkül,  midőn  zsoldosának  beáll.  A  bán 
nem  tudja,  meddig  győzi  pénzzel  Katzianer  a  nagy 
fizetéseket;  de  maga  azzal  dicsekszik,  hogy  kétszázezer 
forint  kész  pénze  van  s  reméli,  hogy  kapni  fog  oly  hely- 
ről is,  honnan  senki  sem  hinné. 

Hogy  a  pártütés  csaknem  nyilt,  azzal  bizonyitja 
Keglevics  bán,  hogy  Katzianer,  a  Zrinyi  grófok  s  csak- 
nem minden  horvát  ur  megtiltották,  hogy  jobbágyaik 
adót  fizessenek  Ferdinándnak  s  kiűzték  birtokaikból  az 
adószedőket.  Kéri  ennélfogva  a  bán  a  királyt,  gondos- 
kodjék Tót-  és  Horvátország  megtartásáról,  s  küldjön 
segélyt,  mert  a  báni  erő  és  az  ő,  Keglevics  magán  csa- 
patja, nem  elég  az  engedelmesség  helyreállítására.  — 
A  bán  irja,  hogy  Szemesei,  Kasztellánflfy  és  Batthyány 

emberein  kívül  mások  nem  csatlakoztak  hozzá,  —  ezek- 
ből is  némelyek  Török  Bálinthoz,  mások  Katzianerhez 
s  ismét  mások  a  Zrínyiekhez  mentek  által.  A  bán  attól 
fél,  hogy  mivel  pénz  nem  küldetik  számára,  a  fizetet- 
lenség  miatt  meglevő  katonái  is  elszéllednek.  —  Az 
adó  beszedéséről  szó  sem  lehet.  Még  csak  a  telkek  ösz- 
szeirását  sem  engedték  meg,  —  mennyivel  kevesbbé 
fogják  az  adó  behajtását.  S  különben  is  várakozni  nem 
lehet;  mert  az  ellenfél, ugylátszik  hamar  fog  cselekedni. 
A  bán  nem  tudja,  mi  tevő  lesz:  egyfelől  a  török,  más- 
felől a  belső  ellenség  fenyegeti.  Más  jövendőt  nem  lát 
maga  előtt,  mint  vagy  kénytelen  lesz  kivonulni  Stiriá- 
ba,  vagy  valamelyik  várba  zárkózni.  Ha  Ferdinánd 
korábban  adott  volna  a  bán  mellé  kétezer  lovast  és  ezer 
gyalogot,  Katzianert  körülvehette  volna,  midőn  ez 
Szomszéd-várban  mulatott  még.  —  A  bán  Stiria, 
Krajna  és  Karniolia  segítségét  szorgalmazza.  Sereg 
kell  neki,  melylyel  meggátolhassa,  hogy  Katzianer  a 
horvát  urakkal  a  Száván  át  vissza  ne  jöhessen  Tótor- 
szágba, Török  Bálint  pedig  —  ki  Szigetvárat  birta  — 
a  Dráván  keresztül  be  ne  törhessen.  Ezek  meggátlá- 
sára  hadilag  fölszerelt  hajók,  úgynevezett  naszádok 
is  szükségesek. 

Keglevics  bán  levelét  világosan  megfejtik  a  viszo- 
nyok. Miután  enyészőben  volt  minden  remény  arra 
nézve,  hogy  a  jobban  jobban  terjeszkedő  török  erőnek 
fegyveres  ellenállás  vessen  gátot,  s  az  oly  nagy  remé- 
nyű 1537-iki  hadjárat  oly  szánandó  véget  ért,  a  horvát 
urak  nagyon  hajlandókká  lettek  önfenntartásuk  másik 
nyitva  volt  útját  kisérleni  meg:  s  valamint  a  magyar 
birodalom  keleti  része  szerződés,  még  pedig  adófizetés 

nélküli  szerződés  által  menekült  a  török  hódítás 
elől,  ugy  Horvát-  és  Tótországot  is  ily  szerződés  által 
ügyekeztek  mentesitni,  mire  külön  kötés  sem  kívánta- 
tott volna,  —  csak  az,  hogy  János  király  alattvalóinak 
nyilvánítsák  magokat. 

Mindamellett,  hogy  Horvátországot  a  geographiai 
fekvés,  mely  őt  közös  védelemre  Ítélte  Krajnával  és 
Stiriával,  Ferdinándra  utalta,  látni  a  fentebbiekből, 
hogy  Horvátország  komoly  változások  küszöbén  állott 
s  mélyen  benne  volt  már  egy  nagy  mozgalom  árjában. 

A  két  ifjú  Zrinyi  egészen  engedett  az  árnak,  sőt 
az  elsők  közé  tartozott.  Katzianerrel  már  néhány  év 
óta  igen  szoros  viszonyban  voltak ,  s  most  a  fogságból 
menekülés  óta  pártfőnökké  vált  vezérnek  egyik  leg- 
erősb  határszéli  várukat,  Kosztaniczát  rendelkezése 
alá  bocsátották. 

Katzianer,  ugylátszik  a  belgrádi  pasa  utján  tette 
magát  érintkezésbe  János  királylyal  s  a  török  határ- 
széli parancsnokokkal  folytatott  levelezéseiből  maradt 
azon  gyanú  rajta,  hogy  magát  és  némely  várakat  a  tö- 
rök kezébe  akart  átjátszani. 

A  Zrinyiek,  ha  csakugyan  hő  János-pártiakká  vál- 
tak, nem  lehettek  jobban  megelégedve,  mint  az  előbbi 
pár  év  alatt,  míg  szívből  vagy  szinre  Ferdinánd  párt- 
ján valának.  Ferdinánd  a  békekötésekben  nem  tudta 
kieszközleni,  hogy  a  török  lemondjon  a  Zrínyieken 
való  adókövetelésről,  s  mig  mások  befoglaltattak  a  bé- 
kébe, ők  zsákmányul  voltak  hagyva  a  török  rablásnak. 
Most  pedig,  midőn  János  pártja  felé  hajlanak  s  egyik 
várukat  a  törökkel  érintkezésben    volt  Katzianernek 

adták  át,  a  török  minden  tartózkodás  nélkül  először  is 
Zrínyieken  állott  boszút  a  múlt  évi  békebontó  had- 
járatért. A  török  elfoglalá  a  Kosztaniczán  alóli  Dubi- 
czát,  melyet  az  aurániai  perjelség  birtokaiból  kaptak  a 
Zrinyiek  —  el  a  szintén  közel  fekvő  Jászenováczot  is. 
—  Nem  tekinthették-e  ezt  intő  jelnek,  hogy  a  ki  egyik 
párthoz  sem  tud  egész  lélekkel  csatlakozni,  nem  vár- 
hatja, hogy  a  párt  kimélje  és  védje? 

A  mozgalom  további  folyása  elvész  szemünk  elől- 
Ferdinánd  erélyes  intézkedéseket  tett  Horvátország 
megtartására.  Dubicza  és  Jászenova  elvesztése  után  az 
egyik  bán,  Nádasdy  Tamás  haddal  megy  a  horvát  szé- 
lekre. A  török  által  imént  elfoglalt  Jászenováczot  vélet- 
lenül meglepi,  s  falait  egy  rohammal  elfoglalván,  a  várat 
hatalmába  ejti.  Hogy  többé  a  török  hasznát  ne  vehesse. 
az  erődöt  földdel  egyenlővé  teszi.  —  Megérkezvén  a 
Keglevics  bán  által  kívánt  sajkák  Nádasdy  Dubicza 
visszafoglalására  volt  menendő ,  mely  a  Száva  és  Unna 
összefolyásánál  nevezetes  pont  volt.DeSzulejmán  szul- 
tán Belgrád  felé  közeledésének  hire  meggátolja  az  ex- 
peditiót.  ')  Ezen  erőkifejtés  egyik  eredménye  a  horvát 
mozgalom  lassítása  is  lehetett.  Ugylátszik,a  mozgalom 
vezetője,  Katzianer  várakozó  s  tán  habozó  állásban 
vesztegelt  biztos  rejtekében  Kosztanicza  várában,  s  a 
belgrádi  pasával  levelezgetett.  Nem  lehetett  egyéb  eme 
levelezés,  mint  János  királylyal  való  alkudozás  ama 
pasa  közvetítése  által.  A  mily  habozok  voltak  a  horvát- 
országi pártosok,  ép  oly  tehetetlen  volt  alkalmasint  a 
Ferdinándot  képviselt  báni  hatalom,  —  s  a  helyzet  ki- 


')  Istvánfly.  144.  1. 

nos  voltát  a  külső  veszélyen ,  s  belső  villongáson  kivül 
naoy  mértékben  sulyosbithatá  a  tétlen  bizonytalanság, 
mely  a  nyomorhoz  a  gyöngeség  érzetét  adván,  teljessé 
teszi  a  demoralisált  lelki  állapotot. 

A  Zrínyiekről  csak  az  1539-ik  év  elején  tudunk  is- 
mét valamit.  S  itt  találjuk  hősünknek,  Zrínyi  Miklós- 
nak első  politikai  tettét.  Szomorú  hatású  lehetett  az  a 
gonosz  tett,  mely  első  fölléptét  bélyegezé. 

Katzianer  még  folyvást  vendége  volt  a  Zrínyieknek, 
Kosztanicza  várában,  mely  az  Unna  szigetén  egyenlően 
el  volt  választva  a  magyar  és  török  területtől,  nemcsak 
személyének,  hanem  nagy  mennyiségű  kész  pénzének 
és  kincseinek  biztos  helyet  talált  benne.  Mily  nagynak 
kellett  lennie  közte  és  a  Zrínyiek  közt  a  bizalomnak, 
mutatja  az,  hogy  utóbbiak  legfontosabbik  határvárukat 
a  pártvezérnek  ideiglenes  tulajdonként  adták  által.  A 
fiatal  Zrínyiek  és  szülőik  alkalmasint  nagy  hálával 
is  le  voltak  kötelezve  mostani  vendégök  iránt,  —  s 
Katzianer  merőben  gyanútlanul  számithatott  a  két  fia- 
tal Zrínyire  elpártolási  czélzataiban,  melyekre  nézve 
kétségkivül  teljesen  egyetértettek  1539-ig. 

Ezen  év  első  negyedében  történhetett  az  egész  or- 
szágot meglepett  nevezetes  esemény,  hogy  az  ifjú  Zrí- 
nyiek saját  várukban  meggyilkoltatták  vendégöket 
Katzianert.  Az  egymástól  különben  eltérő  tudósítások 
is  megegyeznek  abban,  hogy  a  tettet  a  két  Zrínyi  kö- 
zül a  fiatalabbik,  Miklós  hajtotta  végre,  s  egyik  tudó- 
sítás, —  talán  csak  enyhitésképen  mondja,  hogy  a  két 
testvér  együtt  követte  el  a  bűnt. 

Egyik  történetírónk,  a  ki  különösen   a  Ferdinánd 

pártbelieket  sötét  színekben  tünteti  fel,  így  adja  elő 
röviden  az  esetet: 

Katzianer  a  Zrínyiek  várában  épen  ebédnél  ült 
Zrínyi  Miklóssal.  Beszéd  közben  Zrinyi  vendége  tőré- 
hez nyúlt,  s  azon  szín  alatt,  mintha  kíváncsiságból 
megakarná  nézni  az  élét  is, kivonta  a  hüvelyből  s  azzal 
döfte  át  Katzianert.  A  minő  aljasnak  irja  Forgács  a 
bűntett  elkövetése  módját,  oly  nemtelennek  irja  az  in- 
dokot is.  Szerinte  a  bün  indoka  az  a  temérdek  kincs 
volt,  melyet  Katzianer  magával  vitt  Kosztaniczába,  s 
melyet  az  egész  életében  kincs-  és  birtokvágyó  Zrinyi 
ily  módon  kézre  kerített.  ') 

Egy  másik  krónikairó  ugyanazt  irja  a  bűntettre 
nézve,  hogy  Katzianert  ebéd  után  az  ö  várában  ölte 
meg  maga  Zrinyi  Miklós,  s  a  kivégzettnek  fejét  meg- 
küldé  Ferdinándnak,  ki  ezen  tettért  Zrínyinek  ajándé- 
kozá  Katzianer  kincseit  és  (horvátországi)  várát.  De  az 
indokot  máskép  adja  elő  a  krónikás.  SzerinteKatzianer  a 
törökkel  volt  alkudozásban,  s  néhány  várat  ennek  kezére 
akart  játszani. Rá  akarta  beszélni  atörökhez  való  párto- 
lásra Zrinyi  Miklóst  is,  ki  ezen  áruló  szándékért  ölé 
meg  a  német  vezért. 2) 

Legszelídebb  az  a  versio,  melyet  a  Zrinyi  családdal 
későbben  igen  közel  ismerettségi  viszonyban  állott  Ist- 
vánffy  közöl.  Szerinte  Ferdinánd,  Zrinyi  János  kike- 
rülésével, titokban  levelet  irt  Miklósnak,  melyben  ne- 
heztelését  fejezé  ki  azon,  hogy  Katzianernek  menedéket 


')  Forgach  Commentaria.  Horányi  kiadása  402.  és  k.  1.  Az 
akadémia  javitott  kiadásában  326.  1. 
2)  Ortelius.  66.  1. 
Zrinyi  19 

ád,  kinek  elfogására  vagy  megölésére  fölhatalmazza. 
Miklós  Kosztaniczába    menvén,   bebocsátják  a  várba, 
melybe  Katzianert,  mint  vendéget,   Zrinyi  János    fo- 
gadta volt   be.  Ebéd  után   Katzianer  belső  szobájába 
vonulván,  Zrinyi  Miklós  két  horvát  születésű  szolgáját 
Krabuss  Györgyöt   és   Hojsics  Jánost  felküldi  hozzá, 
mig  maga  Zrinyi  Miklós  a  várkapuban  megállapodván, 
minden    gyanú  eltávoztatására    szóval  tartotta  az  ott 
levőket  és  a  kapuőröket  is.  A  két  horvát  szolga,  azon 
ürügy  alatt,  hogy  különös  beszedők  van  Katzianerrel, 
bebocsáttatást  nyernek  hozzá  s  ez  elbocsátja  köréből  a 
körülötte  voltakat.  Krabuss  György  első  volt,  ki  tőré- 
vel megsebzé  Katzianert  az  alhasban.  A  halálosan  sebe- 
sitettnek  volt  még  annyi  ereje,  hogy  a  falán  közel  füg- 
gött fegyverekhez  siessen,  de  mielőtt  elérhette  volna, 
Hojsics  bárddal  vágta  meg  fejét.  Holttestét  a  vár  al- 
jába vetették  le.  Zrinyi  Bécsbe  küldé  Katzianer  fejét, 
hol  nőtestvére    eltemetteté.  —  így  adja  elő   IstvánfFy 
magát  a  tettet.  Indokolása  is  olyan,  hogy  Zrinyi  mel- 
lett    minél    erősebb    enyhítő    körülmények    szóljanak. 
IstvánfFy  szerint  Katzianer  a  belgrádi  pasához  Mehe- 
methez,   a  kivel  Eszéknél  szemben   állott,  levelet  irt, 
melyben   fölajánlá  a   töröknek   szolgálatát,  ha  ez  neki 
rangot  és  fizetést  adna.  Ezt  a  levelet  Méhemet  a  maga 
ajánló  levelével  együtt  Konstánczinápolyba  küldé,  hol 
hire   terjedvén  Katzianer   szándékának,  az  Bécsben  is 
tudomására  juta  Ferdinándnak.  Istvánffy  szerint  „azt 
mondják,"   Ajász    vezérpasa    megküldé   Ferdinándnak 
Katzianer  levelét  is.  Erre  Ferdinánd  körleveleket  bo- 
csát ki,  melyben  fölhatalmazást  ád  Katzianer  elfogá- 
sára s  Bécsbe  kisérésére,  vagy   miplőtt  az  ellenséghez 

átmehetne,  megölésére.  így  irt  Ferdinánd  Zrínyi  Miklós- 
nak is. 

Akár  ugy  követte  el  Zrinyi  a  tettet,  mint  Forgács 
írja,  akár  ugy  a  mint  Istvánffyban  olvassuk,  a  tett  or- 
gyilkosság, —  ez  a  név  teljesen  ráillik.  Istvánffy  in- 
dokolását, az  általunk  fentebb  fölhozott  néhány  adat 
részint  túlzottnak,  részint  valótlannak  mutatja.  Valótlan 
az,  mintha  Ferdinánd  csak  azután  hirdette  volna  Ka- 
tzianert  szabadon  megölhető  földön  futónak,  miután  a 
török  pasával  való  levelezése  tudomására  jutott,  s  kü- 
lönösön képtelenség,  hogy  épen  Konstánczinápolyból 
kell  vala  őt  értesiteni.  Már  az  1538-ik  év  első  heteiben 
még  mielőtt  Katzianerről  annyit  sem  tudtak  bizonyos- 
sággal ,  hogy  csakugyan  Horvátországba  menekült, 
Ferdinánd  felhatalmaz,  mint  láttuk  több  horvát  urat 
Katzianer  élve  vagy  halva  elfogására.  így  Ferdinánd 
már  1538.  elején  tette  azt,  a  mit  Istvánffy  ugy  ad  elő, 
mintha  csak  1539.  elején  történt  volna.  És  az  egész 
vád,  mintha  Katzianer  közvetlenül  török  szolgálatba 
akart  volna  állani,  nagyon  túlzott.  A  töröknél  ke- 
resztyén számára  nem  volt  se  tisztség,  se  zsold.  Bajos 
elhinni,  hogy  Katzianer  mohammedánná  akart  volna 
kitérni.  Es  valóban  láttuk  fentebb,  maga  Keglevics  bán 
leveléből,  —  hogy  a  német  vezér  János  király  s  nem  a 
török  szultán  alattvalója  kivan  lenni  s  erre  csábitá  a 
horvát  urakat  is.  Abban  az  időben  szokás  volt  az  ellen- 
pártnál Jánost  és  hiveit  gúny  vagy  rágalomképen  ösz- 
szeza  várni  a  törökkel;  holott  mily  nagy  volta  különbség 
a  törökké  létei  és  a  János  királyhoz  pártolás  között! 

Politikailag,  még  pedig  a  Ferdinánd-pártiak  szem- 
pontjából a  tett  nem  volt  bűn;  mert  a  király  hatalmat 

19* 

adott  mindenkinek  Katzianer  kivégzésére,  sőt  Zrínyi- 
nek erkölcsi  nyomás  által  kötelességévé  is  tette  azt. 
De  az  orgyilkos  név  erkölcsi  és  társadalmi  fogalmak 
szerint  rajta  maradt  elkövetőjén  s  gyülöletességét  még 
az  engedelmesség  sem  enyhitette.  —  Ha  Ferdinánd 
pártján  a  legbünösebbnek  nevezték  is  Katzianer  csel- 
szövényeit,  a  Zrínyieket  nem  mentették  ki  ezzel;  mert 
ők  egy  követ  fújtak  mindaddig  Katzianerrel.  A  legna- 
gyobb gonosztevő,  egy  oly  útonálló  rabló  megölése, 
kinek  fejére  jutalom  van  hirdetve,  mindenkinek  meg- 
bocsáthatóbb  tett,  mint  czinkos  társainak;  a  kiontott 
vérből  egy  folttal  több  marad  rajtok.  A  Zrínyiek  Ka- 
tzianerhez,  korábbi  hála,  barátság  sőt  családi  szövetség 
által  voltak  kötve  s  szilárditá  a  viszonyt  azon  politikai 
egyetértés,  melyben  utóbbi  évben  valának.  Katzianer, 
a  megvert,  nevetségessé  vált  hadvezér,  a  megingott 
hitű  és  fontos  egyéniségből  kalandorrá  vált  ember  né- 
mileg közrészvét  tárgya  lett,  mint  a  mások  szó-  és  hit- 
szegésének  áldozatja.  Sírján  is  nem  hadvezéri  érdemei 
állottak.  Valvasor  még  százötven  év  múlva  is  látta  az 
oberburgi  templomban  azon  mese  ábrázolását  kifaragva, 
midőn  a  róka  az  ebédre  szép  szóval  meghívott  madarat 
megeszi.  *) 

Zrínyi  tettének  enyhítő  körülménye  nem  Katzianer 
bűnének  nagyításában  található,  hanem  abban,  hogy  a 
mit  Zrínyi  tett,  több  volt  magánérdeknél,  s  több  vak 
engedelmességnél  is. 

Az  a  mozgalom,  mely  1536 — 1538.  Horvátország- 
ban János  részére  folyt,  egy  országrész  sorsával  együtt 


')  Valvasor  III.  4. 1. 

dőlt  volna  el.  Az  volt  a  kérdés,  Horvátország  nyiltan 
és  határozottan  János  királyhoz  álljon-e?  Katzianer  és 
a  horvát  urak  nagy  része,  köztök  1538-ban  a  Zrínyiek 
is  „igen"-t  kiáltanak.  Az  ifjú  Zrínyi  Miklós  tette 
1539-ben  elhatározó  „nem."  Katzianer  halála  az  az  el- 
választó vonal,  melyen  innen  Horvátország  csaknem 
állandóan  a  magyarországi  kormánypárthoz  volt  csa- 
tolva a  török  uralom  ideje  alatt. 

A  tett  gonosz  tett  volt;  de  egy  merész  és  ha- 
tározott politika  szolgált  indokául,  s  ez  az  egy,  a 
•mi  szépíti;  mert  az  alattomos  hitszegés,  a  sóvár  kincs- 
vágy vagy  profossi  engedelmesség  helyett  egy  ép  oly 
nagy,  mint  merész  és  gyors  eltÖkéllés  színét  adja  rá. 
Egy  erkölcsileg  rósz  mű  volt  az ,  mely  azonban  a  fiatal 
ember  politikai  belátásáról  és  tettekre  való  talentumá- 
ról tanúskodott. 

Az  a  párt,  mely  addig  Katzianerrel  együtt  János 
királyhoz  akart  állani,  hálára  volt  kötelezve;  mert  Zrí- 
nyi tette  a  legnagyobb  zavarból  menté  ki.  János  Fer- 
dinánddal fogván  kezet,  a  pártnak  többé  nem  maradt 
támasza.  De  alig  hihető,  hogy  a  tett  elkövetését,  mely- 
nek örültek,  valaki  mint  dicsőséget  irigyelte  volna 
Zrínyitől.  Bár  ama  korban  a  ravaszság  perfidia,  ha  a 
czél  igazolta,  nem  tartatott  oly  gyalázatnak,  mint  más 
időkben,  az  egykorúak  is  gyűlöletesnek  tarthatták,  s 
Török  Bálint,  a  pártszint  leggyakrabban  változtatott 
férfiak  egyike,  Nádasdyhoz  irt  levelében  mondja :  Aligha 
van  ember,  ki  helyeselné  Katzianer  hallatlan  meggyil- 
koltatását. Vigyázzon  kegyelmed  életére;  mert  kinek 
higyünk  már,  midőn  az  esküszegés  oly  átalánossá  vált, 
hogy  semmitsem  tekintenek  oly  olcsónak,  mint  az  adott 

szót.  Mert  Katzianer  kétségkívül  birta  a  Zrínyiek  eskü- 
jét, különben  rajok  nem  bízta  volna  magát. ') 

Az  1538-iki  horvát  mozgalom,  melyet  Keglevica 
bán  oly  részletesen  rajzolt,  elég  gyújtó  anyaggal  telt 
akna  volt;  de  föllobbanása  nagyon  későn  s  saját  ké- 
szítőinek vesztével  történt  volna  már.  Mert  1538-ban 
június  10-én  alá  volt  irva  a  Ferdinánd  és  János  király 
közt  Nagy- Váradon  kelt  szerződés,  mely  által  János 
király  szakított  a  török  szövetséggel. 2)  Hihető,  hogy 
a  nagy  titokban  tartott  szerződés  csak  1539  elején  ju- 
tott a  pártos  horvát  urak,s  igy  a  Zrínyiek  tudomására, 
—  s  a  kelepczéből  való  kimenekülésre  legjobbnak  lát- 
ták minden  áron  szabadulni  Katzianertől,  kitől  két- 
ségbeesett helyzetében  a  visszatérés  minden  útja  el  vala 
zárva. 

Van  ugyan  levele  Katzianernek,  1539-ből,  melyben 
Ferdinánd  hadainak  spanyol  vezérét  akarja  meggyőzni 
ártatlanságáról  s  Ferdinánd  király  iránti  hűségéről. 
Határozottan  óvást  tesz  az  ellen,  a  mit  rágalmazói  fe- 
lőle terjesztenek,  mintha  a  törökkel  czimborálna;  3)  de 
pártja  és  a  Zrínyiek  aligha  bíztak  a  kegyelem  kieszkö- 
zölhetésében.  Katzianer  ennélfogva  aligha  áruló  szán- 
dékának, hanem  legvalószinüebben  saját  eddigi  pártja 
érdekeinek  esett  áldozatául.  Zrinyi  tette  politikai  szem- 
pontból érthető  indoku  államcsíny  volt,  s  a  viszonyok 
kényszerűségében  találhatunk  rá  némi  enyhítő  körül- 
ményt. 


')  Szalay,  IV.  k.  184.  1.  a  jegyzésben. 

*)  Az  okmányt  egész  terjedelmében  közli  Horváth  M.  rMa- 
gyar  tört.  eml."  Okmánytár.  II.  k.  3.  és  köv.  lapok. 
3)  Bucholcz.  IX.  k.  282.  1. 

Egyénileg  és  a  családra  nézve  a  tettnek  külsőleg 
még  fényesebb  sikere  volt.  Ferdinánd  ezen  percztől 
kezdve  rendkívül  nagy  kegygyei  halmozza  a  hűségben 
azelőtt  ingadozott  s  most  oly  nagy  hűséget  mutatott 
Zrinyieket.  De  épen  ebben  volt  valami  bűnhődés. 
Ugyanazon  tettet,  mely  miután  el  lőn  követve,  a  Zrí- 
nyiek örökre  feledtetni  szerettek  volna,  az  uj  meg  uj 
kegyek  mind  a  közvélemény,  mind  önnön  lelkiismerete 
meg  annyi  szemrehányásnak  tekinthette.  A  daemoni 
tett  minden  jutalmában  megvolt  a  daemoni  fulánk. 

Istvánffy,  nyilván  a  Zrinyiek  szószólója  azt  irja: 
hogy  helytelen  azok  állítása,  kik  azt  mondják,  hogy 
Katzianer  halála  dijában  Ferdinánd  Zrínyinek  ajándé- 
kozta Katzianer  birtokait;  mert  a  király  Katzianernek 
Stiriában  és  Karnioliában  fekvő  birtokait  a  három 
Katzianer  fiúnál  meghagyta  örökségképen.  —  Es  Fer- 
dinánd törvényt  hozott,  hogy  Zrínyi  joggal  ölte  meg 
Katzianert,  ki  mint  sajátkezű  levelei  bizonyiták,  a  tö- 
rökhez  akart  átszökni.  ') 

Az  illető  törvényt  nem  találjuk  törvény  könyvünk- 
ben, hol  1539-ről  és  1540-ről  országgyűlési  czikkek 
nem  tartattak  fenn;  de  valószínű,  hogy  volt  ily  tör- 
vény, a  mi  csak  azt  bizonyitja ,  hogy  a  Zrinyiek  szük- 
ségesnek látták  országgyülésileg  is  igazolni  magokat  a 
közvélemény  előtt  s  tán  saját  lelkiismeretökben. 

De  abban,  hogy  Katzianer  külső  birtokai  nem  szál- 
lottak a  Zrínyiekre  nem  foglaltatik  az,  hogy  ők  jutal- 
makat ne  fogadtak  volna  tettökért,  —  sőt  hogy  Ka- 
tzianer birtokaiból  nem  jutott  volna  nekik. 


')  IstváníTv.  1685-iki  kiadás.  143.  lap. 

Zrinyiék,  ha  a  stiriai  és  krajnai  birtokokból  nem 
kaptak  részt,  övéik  lettek  alkalmasint  Katzianer 
magával  vitt  kincsei  s  maga  Zrínyi  Miklós  és  János 
kérte  Ferdinándtól  azon  várak  részökre  való  adomá- 
nyozását, melyeket  Katzianer  Tótországban  birt,  minő 
Szomszédvár  volt. 

A  két  testvér  1539-ben,  kevéssel  Katzianer  kivé- 
geztetése  után  ezeket  irja  Ferdinánd  királynak: 

Az  elmúlt  években  Kosztanicza  várát,  mely  egész 
Horvátország  feje  és  kapuja,  megszereztük  volt,  mely 
várat  tőlünk  Katzianer  levélben  magának  kezdett  kér- 
ni, oly  feltétel  alatt,  hogy  mihelyt  a  királytól  kegyel- 
met nyer,  vissza  fogja  azt  adni.  Mi  hitelt  adván  neki, 
ő  eskü  alatt  átvette  a  várat.  Ennek  birtokába  jutván  s 
eszébe  vévén,  hogy  egész  Horvátország  s  a  mi  nyomo- 
rú birtokaink  kapuja  az,  nem  gondolt  arra,  hogy  felsé- 
gedtől kegyelmet  eszközöljön  ki,  sőt  inkább  a  törökök- 
kel kezdett  értekezni.  Nekünk  tulajdon  kezével  levelet 
irt,  hogyő  átmegy  a  török  császárhoz,  s  közülünk  egyik 
szintén  menjen  át  vele;  ha  pedig  ezt  nem  teszszük,  a 
várat  a  törökök  kezébe  adja.  Mi  tegyünk,  a  mit  aka- 
runk; de  akár  tetszik  nekünk  akár  nem,  ő  a  mondotta- 
kat meg  fogja  cselekedni. 

Mi  megértvén  gonosz  szándékát,  s  látván  benne  a 
keresztyénség  kárát,  s  látván,  hogy  meg  nem  gátolhat- 
juk oly  módon  a  mint  lehetett,  eltettük  láb  alól,  hogy 
szándékát  megsenimitsük.  ')Mi  ezt  meg  nem  tettük  volna 
semmi  kincsért  és  birtokért,  csak  felséged  iránti  hűség- 


*)  A  pongyola  latinsággal  irt  levél  ezen  helye:  Modo  et  via, 
qua  potuimus,  ipsum  cessari  fecimus,  ut  cogitatio  ipsius  ad  nihi- 
lum  devenit. 

bői.  Ennélfogva  kérjük  felségedet,  hogy  ha  ebben  vagy 
egyebekben  vétettünk,  méltóztassék  levelei  által  meg- 
bocsátni  nekünk,  —  ugy  hogy  se  nekünk,  se  ma- 
radékainknak szemrehányást  ne  tegyenek. 

Továbbá  kérjük  felségedet,  ruházza  ránk  és  mara- 
dékainkra örökös  joggal  Szomszédvár,  Sztubicza, 
Ko8ztanicza  és  Szelin  várakat  a  hozzá  tartozókkal.  Az 
ezekből  mások  kezénél  és  névszerint  Erdődy  Péternél 
levő  birtokot  ő  felsége  saját  költségén  vegye  el  és  adja 
át  nekünk. 

Kérik  továbbá  örökös  czimmel  Medve,  Rakonok  és 
Lukavecz  várakat,  (melyeket  a  korbáviai  birtokokkal 
nyertek).  Ennek  fejében  ők,  a  Zrinyiek,  elengedik  azt 
az  összeget  a  királynak,  melylyel  nekik  és  őseiknek 
adósa. 

Az  aurániai  perjelség  dolgában  állitson  ki  ő  felsége 
egy  okmányt,  melyben  kötelezze  magát,  hogy  annak 
birtokait  senkire  sem  ruházza,  mig  az  a  tizenkétezer 
forint  nekik  teljesen  le  nem  fizettetik,  melyért  zálogban 
birják. 

Kívánják  még,  hogy  Ferdinánd  ötszáz  könnyű 
lovas  tartására  küldjön  nekik  hópénzt,  miért  mindig 
hiven  fognak  szolgálni.  Végül  határváraikba  méltóz- 
tassék hadi  és  élelmi  szereket  rendelni. ') 

Ferdinánd  megküldé  válaszát,  melyből  világosan 
kitűnik,  hogy  Zrinyiéket  a  királyi  udvarnál  nem  szá- 
mították azelőtt  Ferdinánd  hivei  közé. 

Először  is  megbocsát  a  király  a  Zrínyieknek  min- 
den vétséget,  s  feled  minden  oly  neheztelést,  melylyel 


')  Bucholz.  IX.  283. 

bárminő  okból  volt  irántok  annakelőtte,  s  erről  levelet 
is  fog  kiállitni;  de  csak  oly  föltétel  alatt,  ha  ennek- 
utána  magok  és  örököseik  őt,  Ferdinándot,  törvé- 
nyes királyuknak  s  természetes  uroknak  is- 
merik el,  és  semminemű  szövetségre  vagy  szerződésre 
nem  lépnek  a  törökkel  vagy  a  király  más  ellenségével* 
hanem  mint  ő  felsége  hűséges  alattvalói  tartozó  köte- 
lességökben  és  hűségökben  állhatatosak  lesznek,  s  erről 
Írásbeli  fogadást  küldenek  a  király  kezébe. 

A  mi  Szomszédvárt,  Sztubiczát,  Kosztaniczát  és 
Szelint  illeti,  azokat  nem  adhatja  át  a  Zrínyieknek, 
úgymond,  mert  idegen  kezekben  vannak. 

Medve,  Rakonok  és  Lukavecz  birtokát  rajok  ru- 
házza a  király  örökös  czimmel,  oly  föltétel  alatt,  hogy 
mindazon  tartozás  követelése,  melylyel  a  Zrínyiek  vol- 
tak a  király  iránt,  örökre  megszűnjék. 

Az  aurániai  perjelségre  nézve  a  király  levelet  igér 
kiállitni,  mely  által  megerősíti  őket  annak  birtokaiban, 
mig  a  zálogösszeg  nekik  teljesen  le  nem  fizettetik. 

Az  ötszáz  fegyveres  tartására  szolgálandó  hópénz 
tárgyában  Ferdinánd  Jurisics  Miklós  stíriai  parancs- 
nokhoz utasitja  őket  értekezés  végett,  ki  ebben  a  do- 
logban föl  van  hatalmazva.  —  A  végvárak  dolgában 
pedig  a  király  már  biztosokat  nevezett  ki,  kik  ezek 
szükségeit  megvizsgálják  s  erről  a  királynak  jelentést 
tegyenek.  Akkor  nem  fog  megfeledkezni  a  király  ama 
várak  ellátásáról. ') 

A  fentebbi,  magán  jellemű  levelezés  tovább  is  foly- 
hatott, s  vége  az  lett,  hogy  Ferdinánd,  ha  tettleg  nem, 


)  Bucholz.  IX  285. 

de  Írásban  csakugyan  a  Zrínyiekre  szállítja  örökségül 
Szomszédvárt  s  a  hozzátartozandókat. 

Az  adomány  levél  1539-ben  július  24-ikén  kelt,  8 
ebből  hozzá  vethetünk  nagyából,  mikor  történt  Katzia- 
ner  kivégeztetése,  melyet  eddig  némelyek  azon  év 
őszére  tesznek.  Katzianer,  mint  láttuk  életben  volt 
még  april  19-én  ;  s  már  július  24-én  nemcsak  nem  él, 
hanem  már  jókora  időt  kívánhatott  levélváltás  is  tör- 
tént eme  halál  után  Ferdinánd  és  Zrínyiek  közt. 
Legvalószínűbb  hát,  hogy  Katzianer  halála  májusban 
vagy  júniusban  történt  1539-ben. 

Ferdinánd  kötelezi  magát,  hogy  habár  Szomszéd, 
Sztubicza,  Kosztanicza  és  Szelin  várak  közül  csak  egyi- 
ket, Kosztaniczát  adhatja  a  Zrínyieknek,  mint  a  mely 
már  is  tettleg  kezükben  van,  a  többit  is  minden  módon 
ügyekszik  kivenni  az  idegenek  kezéből  és  nekik  ado- 
mányozni. ') 

A  Zrínyieknek  mindemellett  sem  sok  reményök  le- 
hetett, hogy  Szomszédvárt  s  a  vele  együtt  nevezett 
birtokokat  tettleg  kezökre  kerítsék.  Ferdinánd  király 
nagy  zavarban  lehetett  adományozásai  tárgyában. 
Néha,  ugylátszik,  két  különböző  emberének  is  elado- 
mányozta ugyanazon  egy  birtokot  örökösön  vagy  zá- 
logképen. így  a  királynak  egy  1540-ben  márczius  20-án 
kelt  levele  elismeri,  hogy  ő  adós  Laszki  Jeromosnak, 
konstánczinápolyi  híres  követének  kilenczezer forinttal. 
.Ennek  fejében  zálogul  neki  adja  Szomszédvárt  és 
Sztubiczát,  melyet  Laszki  csak  akkor  tartozik  kiadni, 
midőn  számára  a  nevezett   összes:  lefizettetik.   Laszki 


')  Nem.  múzeum  kéziratai.  Széchenyi-Codex  latin  folio. 

a  kiadásra  kész  azon  esetben  is,  ha  Ferdinánd  neki  e 
helyett  Sáros  várát  vagy  az  árvái  harminczadokat  ado- 
mányozza. *) 

Könnyebben  jutának  a  Zrinyiek  a  többi  adomány 
tettleges  birtokába. 

Ferdinánd  1541-ben  január  19-én  rendeletet  ád, 
hogy  a  Zrinyiek  forma  szerint  és  ünnepélyesen  bevezet- 
tessenek Medvevár,  Rakonok  és  Lukavecz  birtokába. 
S  az  előtte  való  nap,  január  18-án  1541-ben  hasonló- 
kép rendeli,  hogy  az  aurániai  perjelség  birtokaiba  is 
bevezettessenek. 2) 

Ez  az  utolsó  tény  a  haza  szolgálatában  rendkivüli 
érdemeket  szerzett  priorság  elenyésztében.  Ha  a  láng- 
eszű Nagy  Lajos  intézményének  keletkezési  dátumát 
megmondani  nem  birjuk,  ime  éve  napja  és  körülményei 
a  megszűnésnek!  A  Zrinyi  család  lett  örökösévé  a  bir- 
tok legnagyobb  részének,  —  s  a  priorság,  annak  jöve- 
delmei, hadi  és  polgári  kötelességei  nélkül  puszta  czim- 
ként  maradt  meg  egyik  zágrábi  préposton.  1715-ben, 
a  török  kiűzése  utáni  restauratio  alkalmával  a  rendek 
föl  akarák  elvenitni  az  egykori  priorságot;  de  már  se  a 
papi  rendnek,'  melyből  kinőtte  magát,  nem  vala  meg 
hajdani  tekintélye,  se  a  kormány  nem  volt  hajlandó  az 
akkor  már  sajátjává  lett  perjelségi  birtokokat  újra  el- 
adományozni. —  A  határőrvidéki  uj  szervezés  külön- 
ben is  feleslegessé  látszott  tenni  oly  feudális  természetű 
határőrségi  intézményt,  minő  egy  részben  a  perjelség 
vala. 


')  Nemzeti  múzeum  folio  latin  kéziratok  2232.  sz.  IX.  köt. 
*)  Okmánytár  e  kötet  vége'n.  1541.  okmányok. 

A  Zrínyiek  a  legnagyobb  birtokú  horvát  nemesekké 
váltak  a  Frangepánokat  kivéve,  s  szomszédaik  előtt 
kétségkívül  nagy  tekintélyben  állottak,  ha  tán  ezt  a 
tekintélyt  nem  a  tisztelet  szerzé  meg  nekik,  hanem  a 
félelem,  melylyel  a  tán  mindenre  képesnek  vélt  s  na- 
gyon vállalkozó  testvérpárt  tekintek  Katzianer  baljós- 
latú kivégzése  után.  —  Csakhamar  éreztették  is  né- 
mely szomszédokkal  hatalmukat.  —  A  zágrábi  püspök- 
kel, Erdődy  Simonnal  véres  vitába  keveredtek,  melyet 
az  idősb  testvér,  Zrinyi  János  vezetett  karddal  és  üsz- 
kökkel.  Hihető ,  hogy  a  szomszédos  birtokok  határai  s 
tán  a  püspöki  tized  miatt  keletkezett  a  meghasonlás. 
De  nem  lehetetlen,  hogy  politikai  meghasonlás  is  for- 
gott fenn.  Habár  Erdődy  Simon  néhány  év  óta  Ferdi- 
nánd hive  volt,  alig  hihető,  hogy  ugyanakkor,  midőn  a 
horvát  urak  nagy  többsége  1538  körül  ingadozott  a 
hűségben,  maga  állhatatosabb  volt  volna  másoknál. 
Azon  adat,  hogy  Katzianer  megölése  után  egy-két  hó- 
nappal már  kitör  a  fegyveres  villongás,  összevágna 
azon  gyanitással,  hogy  ama  tény  is  játékban  volt  eme 
viszályban. 

Bármi  volt  az  ok,  maga  a  viszály  szomorúan  jel- 
lemzi a  viszonyokat  és  a  benne  szerepelt  egyéneket. 

1539-ben  auguszt.  7-én  Zrinyi  János  kiindul  Zriny 
várából  egy  jókora  csapattal, mely  török  turbánt  viselt. 
Katonái  alkalmasint  azon  fél  rabló  fél  katona  fajból 
yalók  voltak,  kik  mint  „martalóczok"  hol  a  török- 
nek, hol  a  magyarnak  szolgáltak  nem  annyira  zsold, 
mint  zsákmány  fejében.  Szándékát  palástolandó,  azt 
adá  okul,  hogy  a  Zrinyi-féle  messzebb  eső  birtokokba, 
Medvédre    és   Rakonokba   szállit  erősítéseket.  Midőn 

másnap  a  püspöknek  Kulpán  túli  gradeczi  birtokaira 
érkezett,  megnyugtatta  a  püspök  várnagyait,  hogy  jám- 
bor szándékkal  levén,  nehogy  jellövéseket  tegyenek  a 
szomszédok  elrémitésére.  Sőt  másnap  is,  tovább  utaz- 
ván, a  püspök  faluin  kifizetett  minden  élelmet,  mire 
szüksége  volt.  Csak  miután  a  püspök  várnagyait  telje- 
sen elámítottaknak  vélte,  rohanta  meg  a  püspöki  káp- 
talan Grradecz  nevű  várát,  melynek  várnagya  azonban 
résen  állott  s  a  meglepés  terve  füstbe  ment,  —  miután 
a  sziszeki  várból  is  segitséget  küldött  a  káptalan.  Zri- 
nyi  ekkor  hét  szomszédos  falut  raboltatott  ki.  Kato- 
nái leöltek  harminczkilencz  jobbágyot,  elfogtak  ötven- 
kettőt, megsebesítenek  hetet,  fölégettek  nyolczvannégy 
házat  mindenestül,  s  kétezer  darabnál  több  marhát 
hajtottak  el.  Aztán  tovább ,  a  szintén  Kulpán  túli 
Hrasztovicza  felé  fordulva,  utjokban  hasonló  hőstette- 
ket követtek  el.  De  a  hatalmaskodást  nyomban  követé 
a  megtorlás  is.  A  zágrábi  püspök  váratlanul  megjelent 
hadával,  szétveré  Zrinyi  rabló  csapatját,  sokakat  meg- 
ölt belőle  s  többeket  vasra  verve  vitt  el,  kiket  súlyos 
munkákra  alkalmazott.  Zrinyi  János  futással  menekült, 
s  máskorra  halászta  a  boszuállást.  *) 

Mig  a  Zrinyi  testvérek  egyfelől  ily  mértékben  részt 
vesznek  a  belviszályokban,  másfelől  mind  nagyobb  ve- 
szély fenyegette  török  részről.  A  nagyvezér  azon  ko- 
rábbi fenyegetése,  hogy  ha  Ferdinánd  meg  nem  bün- 
tetné az  egykor  adófizetőkké  lett  Zrinyieket,  maga  fog 
elégtételt  venni,  annyiban  nem  maradt  üres  szó,  hogy 


')  Kercselics.  Hist.  Eccl.  Zagr.  A  zágrábi  egyház  levéltárá- 
ban talált  iratok  nyomán. 

a  török  rablócsapatok  gyakran  tettek  kirohanásokat  a 
Zriny  körül  feküdt  falukra  s  onnan  számos  jobbágyot 
vittek  fogva  és  sok  barmot  hajtottak  el,  ugy  hogy  1540 
körül  már  a  faluk  nagyobbára  elpusztultak  volt,  s  csak 
a  várak  maradtak  meg  a  határszéli  birtokban. !) 

A  Zrínyiek  érezték,  hogy  ősi  birtokaik  végképen 
való  elvesztése  már  csak  időkérdése.  Még  abban  az 
esetben  is,  ha  a  jelenre  túlságosan  óvatos,  de  jövőre 
nem  eléggé  előre  látó  apjok  nem  vált  volna  félig  török 
alattvalóvá,  maga  a  birtok  határszéli  helyzete  nagyon 
kétessé  teszi  vala  állandó  megtarthatását;  mert  most 
már  közvetlen  szomszéd  volt  a  török  s  a  Zrínyiek  terü- 
letét csak  az  Unna  vize  választá  el  a  török  földtől.  De 
miután  az  apa  adófizetése  okot  adott  a  töröknek  to- 
vábbi követelődzésre,  a  Zrinyiek  helyzete  roszabbá 
lett,  mint  más  határszéli  uraké.  Nem  is  az  volt  a  főve- 
szély,  hogy  a  török  béke  idején  is  dúlt;  mert  ezt,  ha 
tán  kisebb  mértékben,  meg  tévé  más  birtokain  is,  ha- 
nem az,  hogy  Ferdinánd  király  beleegyezvén  a  Zrínyiek- 
nek a  békeszerződés  alóli  kivételébe,  ezek  nem  várhat- 
tak tettleges  segélyt  Ferdinánd  részéről  birtokaik 
megvédelmezésében.  És  Ferdinánd  csakugyan  hű  is 
maradt  ebben  a  részben  a  békeszerződéshez.  Bármi  ha- 
tározottan állának  a  Zrinyiek  az  ő  pártjára,  s  bármi 
nagyon  lekötelezé  őket  uj  birtokok  adományozása  ál- 
tal, a  török  és  a  Zrinyiek  közt  folyt  irtó  harczban  sem- 
leges nézők  maradtak  a  király  hadi  tisztjei. 

1540-ben  a  Zrinyiek  megtudták,  hogy  a  török  most 
egyenesen  váraikat  akarja  ostrom  alá  fogni.  Most  is, 


x)  A  Zrinyiek  saját  levele  Bucholz.  IX.  289. 

mint  korábban  Ferdinánd  horvátországi  főkapitányá- 
hoz folyamodtak,  ki  most  a  stíriai  Ungnad  János  volt. 
Ez  kijelenté,  hogy  nem  fogja  segélni  őket,  mert  ki  van- 
nak véve  a  békeszerződés  alól.  A  török  úgymond,  ko- 
rábbi okokból,  8  most  különösön  Katzianer  haláláért 
meg  akarja  őket  büntetni-,  ha  Ferdinánd  nem  büntetné 
meg.  Ungnad  elé  is  mutatá  Ferdinánd  azon  utasitá- 
sát,  hogy  a  Zrínyieknek  segítséget  ne  adjon.  A  főkapi- 
tány azt  tanácsolta  az  ifjú  grófoknak,  adják  át  várai- 
kat ideiglen  valamelyik  Ferdinánd  pártján  levő  magyar 
főúrnak,  ki  ellen  a  töröknek  nincs  személyes  panasza. 
Zrínyiek  készeknek  is  nyilatkoztak  rá  s  kijelentet- 
ték, hogy  leginkább  Nádasdy  Tamásban  lenne  bi- 
zalmok. 

Volt  szó  arról  is,  hogy  a  Zrínyiek  határszéli  összes 
birtokaikat  adják  át  Ferdinándnak,  ki  ezek  helyett  cse- 
rében, Magyarországon  adna  megfelelő  értékű  bir- 
tokot. Ez  a  javaslat  annyira  tetszett  a  Zrinyi  testvé- 
reknek, hogy  készek  voltak  csekélyebb  értékű  birtokért 
is  odadni  Zriny  várát  s  a  hozzá  tartozókat,  melyek  pe- 
dig mint  a  család  kétszáz  éves  törzsbirtokai  kedvesek 
lehettek  előttök. 

Azonban  mindezeknek  eredménye  nem  volt.  Un- 
gnad nem  tett  lépést  emez  alkuk  létesítésében.  Végre 
annyi  segítséget  adott  az  oly  számos  vár  őrzésére  kény- 
szeritett grófoknak,  a  mennyivel  alig  lehetett  volna  egy 
kisebb  erődöt  megvédeni. 

A  Zrínyiek  a  távol  volt  Ferdinándhoz  folyamodnak 
1540-ben  s  levelökben  elpanaszolván  a  fentebbieket, 
kérik  a  királyt,  hogy  ha  újra  békét  köt  a  törökkel, 
többé  ki  ne  hagyja  őket  a  szerződésből.  Kérik,  küldjön 

nekik  évenkinti  zsoldot  hatszáz  ló  tartására.  Eddig 
magok  költségén  tártának  ötszáz  lovast,  s  mivel  már 
minden  ingóságaikat  elköltötték,  katonáikat  kénytele- 
nek ingatlan  birtokokkal  elégiteni  ki.  ')  Már  pedig, ha  a 
védelem  elégtelensége  miatt  a  török  elfoglalja  váraikat, 
Horvátország  és  a  keresztyénség  nevezetes  védpajzsa 
vész  el.  Kérelmökben  kijelentik  készségöket  arra,  a 
mit  Ungnadnak  is  kijelentének,  hogy  birtokaikat  átad- 
ják Ferdinándnak  cserében  valamely  magyarországi 
birtokért.  Újból  is  sürgetik  még  Medvevár  s  a  hozzá 
tartozók  valamint  az  aurániai  perjelség  kezökbe  adását 
örökös  jogczimmel.  A  Zrínyiek  annyira  sürgetős  szük- 
ségben érezték  magokat,  hogy  ismételve  kérik  Ferdi- 
nándot, hogy  még  a  levél  megvivője  által  azonnal  küld- 
jön valami  ideiglenes  pénzsegélyt  katonáik  zsoldjának 
kifizetésére. 2) 

Nem  tudni  volt-e  foganatja  a  királyhoz  irt  levélnek; 
de  a  fentebbiek  után  alig  tehetjük  fel,  —  sőt  ha  szán- 
dék lett  volna  is  segélyküldésre,  a  török  alkalmasint 
megelőzte  a  hosszas  alkudozás  végét  és  a  mindig  lassú 
segélyküldést;  mert  ugyanazon  1540-ik  évben  bekövet- 
kezik, mit  a  Zrinyiek  levelÖkben  érintenek,  hogy  a  tö- 
rök most  váraikat  akarja  megtámadni. 

A  boszniai  pasa  Usreff,  és  a  néhány  évvel  azelőtt 
török  kézre  került    Kiissza  parancsnoka  Murád  1540- 


')  Quos  (servitores)  nihilominus  cum  gravissimis  ipsorum 
jacturis,  rebus  mobilibus  jam  non  existentibus ,  cum  distributione 
bonorum  ipsorum  possessionariorum  per  necessitatem  tenere  co- 
guntur  etiam  modo.  Zrinyiek  levele.  Az  id.  h. 

2)  A  pongyola  latinsággal  irt  levelet  olvashatni  egész  terje- 
delmében Bucholznál.  IX.  286.  és  k.  lapokon. 

Zrinyl.  20 

ben  rendkívül  pusztitó  kirándulást  tettek  Horvátor- 
szágba, azaz  a  Kulpán  túli  részekbe.  Különösen  Zriny 
vára  környékén  nagyon  sok  helységet  fosztottak  meg 
lakosaiktól  és  égettek  föl.  Látván  az  ellenség,  hogy 
senki  sem  áll  útjában,  s  eddig  semmi  ellenállás,  Vár- 
boszna  és  Jajcza  várából  g\  orsan  ostromágyukat  s  más 
ostrom  szereket  hozatott,  hogy  Zrinyt  bevegye. 

A  töröknek,  ki  a  Zrinyiek  megfenyitésére  jött, 
most  volt  először  alkalma  ismerni  Zrinyi  Miklóst, 
kiben  az  erélyes  határozottság  mind  politikában,  mind 
a  harcztéren  alkalmasint  nagy  mértékben  ki  volt  fej- 
lődve már  fiatal  korában. 

Miklós  az  ifjabbik  testvér  oltalmazta  a  várat;  János 
kiment,  hogy  azalatt  segitséget  keressen  és  hozzon. 
Előbbi  vitézül  megállotta  helyét,  s  midőn  a  török  tá- 
borban hire  ment,  hogy  János  jókora  sereggel  érkezik 
a  vár  fölmentésére,  a  török  sietve  hagyta  oda  táborát, 
s  rendetlenül  vonult  vissza.  A  Zrinyiek  nagy  számú 
törököt  öltek  le  és  fogtak  el,  köztök  főrangú  tiszteket. 
Ezzel  be  nem  érték.Kevéssel  azután  összeszedvén  fegy- 
veres szolgáikat  és  a  szomszéd,  velők  szövetkezett  vár- 
urakat, a  török  területre  törtek.  A  múlt  években  elfog- 
lalt Dubiczát  és  Kamengradot  megtámadták, mindkettő 
külvárosát  fölégették,  ugy  hogy  csak  a  vár  maradt 
épen.  Sok  embert  hoztak  rabul  a  török  területről  s  fe- 
les számú  marhát  hajtottak  el.  x)  A  kölcsön  még  rá- 
adással is  vissza  volt  fizetve  a  töröknek:  egyik  legsike- 
resebb módja  vult  ez  a  törökkel  való  békés  szomszédság 
egy  időre  való  biztosításának. 


l)  Istvánffy  a  XIII.  könyv  legvégén. 

A  győzelem  után,  mely  a  Zrínyi  testvéreket  hősök- 
ké avatá  föl  s  alkalmasint  első  tény  volt,  mi  legalább 
Horvátországban  megalapitá  vitézi  hiröket,  az  idősbik 
testvér,  János  ki  akará  fenni  a  csorbát,  melyet  eme 
hírnéven  a  zágrábi  püspök  ejtett  volt. 

1541-ben  nagyobb  erővel,  mint  azelőtt,  a  püspök 
szomszédos  birtokaira  tör,  s  a  Zriny  várától  pár  mér- 
földnyire feküdt  Vinodol  vára  alá  vonul.  ')  Zrínyi 
ágyukat  is  vive  magával,  a  vár  rendszeres  ostromához 
fog.  A  püspök  emberei  készek  voltak  a  védelemre,  s 
Zrínyi  János  itt  lelte  kora  halálát.  A  várból  egy  jól 
irányzott  puskagolyó  dicstelenül  vete  véget  életének, 
melyből  a  mi  keveset  tudtunk,  nem  nagy  dicsőségére 
szolgál.  A  róla  fennmaradt  emlékek  indulatos,  s  az 
erőszakoskodásban  csaknem  a  rablóságig  fajult  egyén- 
nek mutatják  fel.  A  krónikákból  az  sem  vehető  ki  vilá- 
gosan, mi  része  volt  abbau  az  ütközetben,  mely  1540- 
ben  Zriny  alól  szégyennel  űzte  vissza  a  törököt. 

A  zágrábi  püspökkel  folyt  viszályban  a  krónika 
nem  emliti  Miklóst.  Az  osztozatlan  két  testvérnek 
némi  egyetértésben  kellett  lenniök;  mert  katonáiknak 
is,  mint  váraiknak  és  jövedelmeiknek  közösöknek  kel- 
let lenniök.  De  ha  fölteszszük  is,  hogy  Miklós  ebben  a 
viszályban  nemesebb  szerepet  játszott  bátyjánál,  most 
a  viszonyok  akaratja  ellen  is  ugyanazon  útra  sodorták 
volna.  Bátyja  halálát,  melyet  ez  maga  keresett,  rablás- 


*)  Ez  a  vár  a  mai  földképeken  nem  található ;  de  Istvánffy 
szerint  Hrasztovicza  közelében  feküdt.  Hrasztovicza  Petriniától 
nem  messze  délre  esik,  ugyanazon  patak  mellett,  mely  Petriniá- 
nál  a  Kulpába  ömlik. 

20* 

aal  és  erőszakossággal  torlani  meg,  valami  nemeslelkü 
tett  nem  volt;  de  mint  testvér  nem  nézhette  el  azt,  s 
mint  katona  sem  tehette,  hogy  családja  nevén  a  csak- 
nem nevetséges  két  kudarcz  rajta  száradjon.  Az  eszköz, 
melyet  választott,  nem  egy  Mátyás  király  alatt,  hanem 
csak  egy  kevéssé  rendezett  viszonyú  államban  is  tör- 
vény szerint  a  legnagyobb  mérvű  hatalmaskodás  volt, 
mely  országvilág  Ítélete  szerint  birtok-  és  fejvesztést 
érdemelt  volna.  De  bármily  szomorú  szinben  látjuk  is- 
mét feltűnni  a  leendő  nagy  hőst,  jellemének  és  tehet- 
ségeinek egy  kiváló  vonása  ezúttal  is  megkülönbözteté 
sok  kortársától  és  bátyjától.  A  terv  merészsége  és  a 
kivitelben  való  gyorsaság,  mely  alkalmasint  rendtar- 
tással és  óvatossággal  párosult  már  is,  kitüntették  őt  a 
püspök  elleni  vállalatban  is. 

Zrinyi  Miklós  összeszedvén  katonáit,  egyenesen 
Zágrábra,  a  püspök  székhelyére  rontott;  kiraboltatta 
katonáival  a  kanonokok  házait,  sok  kárt  tett  s  foglyo- 
kat is  vitt  magával.  Egyszersmind  a  püspök  szélesen 
kiterjedt  birtokain  a  falukra  több  helyen  rábocsátá 
martalóczait. 

A  püspökség  nem  birt  vele,  mint  vigyázatlan  és 
heves  bátyjával,  hanem  gyengébbnek  érezve  magát,  el- 
tért a  megtorlás  eddigi  útjáról  s  a  királyhoz  vitte  pa- 
naszát. 

Ferdinánd  megbizta  a  bánt,  Keglevics  Pétert  s 
ezen  kivül  fölszólita  több  horvát  főurat,  járjanak  közbe, 
hogy  Zrinyi  és  a  püspök  közt  a  béke  helyreálljon.  — 
Meg  is  történt  ez  hosszú  alkudozás  után,  az  1542-ik  év 
elején.  Úgyszólván  országos  közbenjárásra  megegyez- 
tek, hogy  a  két  harezoló  fél  kölcsönösen  kiadja  az  ejtett 

foglyokat,   visszabocsátják  egymás  elfoglalt  birtokait, 
s  fölfogadták,  liogy  azután  békében  élnek. 

A  kibékülés  jókor  történt;  mert  ugyanazon  évben 
Zrinyi  Miklóst  nemesebb  és  dicsőségteljesebb  cselek- 
vési térre  szóliták  az  események,  hol  katonai  tehetsége 
jobban  tündökölhetett,  s  hol  alkalmasint  először  lett 
híressé  egész  Magyarország  s  némileg  a  külföld  előtt  is. 

V. 
Zrínyi  Miklós  vitézi  hírnevének  kezdete. 

Mig  Horvátországban  a  Zrínyiek  és  a  zágrábi  püs- 
pök közt  folyt  viszály  volt  a  főesemény,  vagy  inkább 
főbotrány,  a  magyar  korona  alatti  összes  haza  szivében 
a  belháborunak  nagyobbszerii  és  gyászosabb  követke- 
zései voltak.  Tudva  van,  hogy  Ferdinánd  hadai  mind 
több  több  foglalást  akarván  tenni  a  már  előbb  meghalt 
János  király  birtokain,  a  török  szultán,  ki  eme  birto- 
kok protectorának  monda  magát,  kihiva  érezte  magát» 
hogy  visszafoglalja  mindazt,  a  mit  Ferdinánd  táborno- 
kai meghódítottak  volt,  vagy  fenyegettek.  így  foglalá 
el  a  németek  által  ostromolt  Budát,  miután  utóbbiak 
hadsergét  megsemmisítette. 

Nemcsak  Magyarország  tekinté  csapásnak  Buda 
elvesztését,  hanem  a  szomszéd  népek  is,  sőt  egész  Né- 
metország, mely  mindig  akkor  szokott  volt  tettre  riadni 
fel,  midőn  Magyarországon  a  török  birtok  határai  na- 
gyobb mérvben  kezdtek  közeledni  a  német  birodalom 
határaihoz.  így  lőn,  hogy  Buda  elvesztése  Németorszá- 
gon átalános  jelszóvá  lett  ismét  a  török  elleni  hadjá- 
ratra. Annyival  nagyobb  volt  a  zaj  és  készülődés,  mivel 
a  német  fegyvernek  két  közelebbi  vereséget  kellett 
megboszulnia:  az  eszékit  és  Buda  alattit.  Két  német 
birodalmi  gyűlés  kellett  hozzá,  hogy  a  rendek  katonát 
és  pénzt  szavazzanak  meg.  Végre  1542-ben  mind  Né- 

nietországról,  mind  a  meglehetős  elkülönzött  állásban 
volt  Csehországból  Bécs  felé  kezdtek  gyülekezni  a  ha- 
dak, melyek  sorait  a  pápa  háromezer  emberrel  szapo- 
ritá  s  Olaszországból  más  kisebb  segély  is  érkezett. 
Magyarországról  is  tetemes  sereg  állott  ki.  Perényi 
begyakorolt  zsoldos  lovasait,  kiknek  száma  mintegy 
kétezer  volt,  valamint  a  gyalogságot  bele  sem  számítva, 
tizenötezer  magyar  ment  Buda  visszafoglalására. 

A  sereg  a  legszebbek  közé  tartozott,  melyet  valaha 
a  török  ellen  kiállitának.  —  Jeles,  tapasztalt  vitézek- 
ben és  vezérekben  sem  volt  hiány.  De  ugylátszik  most 
is  oly  kevés  volt  a  vezérletben  az  egység  és  követke- 
zetes vitel,  mint  1537-ben. 

A  vezér  Joachim  Brandenburgi  fejedelem  volt:  egy 
népszerű  ember,  ki  a  török  elleni  vállalat  létesültére 
nagyon  befolyt  a  németországi  gyűléseken.  De  hadve- 
zéri tehetségéről  épen  nem  volt  még  ismeretes.  Hogy 
a  hiányon  segítve  legyen,  egy  nyolcz  tagból  állott  hadi 
tanácsot  rendeltek  melléje.  —  Magában  ez  már  nagyon 
valószinüvé  tette  a  meghiúsulást.  A  hadban  minden 
lehető  vezérletek  közt  legroszabb  a  collegialís  vezérlet, 
kivált  oly  fővezér  mellett,  ki  mint  Joachimról  irják, 
nem  parancsolni  tudás ,  hanem  engedékeny  nyájasság 
által  lett  nem  annyira  hires,  mint  kedvelt  férfiúvá. 

Egy-egy  tanács  átalán  véve  hajlandóbb  az  óvatos 
megfontolásra,  mint  merész  tettek  javaslására,  s  Joa- 
chim tanácsurai  egyszersmind  németek  voltak. 

Katonai  férfiak,  köztök  minden  magyar  és  a  stiriai 
Ungnad  is  azt  javasiák,  támadja  meg  egyenesen  Buda 
várát.  De  a  tanács  egy  látszólag  bölcsebb  és  mélyebb 
javaslatot    adott.  Pestet  kell   ostrom    alá  fogni  —  ez 

sokkal  könnyebb  föladat.  Ha  ez  be  lesz  véve,  a  kato- 
nák bátorságra  tüzeltetvén  a  siker  által,  könnyebb  az- 
tán bevenni  Buda  várát. 

Tudva  van,  hogy  a  fényes  és  nagyszámú  keresztyén 
sereg  ezt  a  könnyű  föladatot  sem  volt  képes  végrehaj- 
tani. Mint  Eszéknél,  tulajdonképi  csata  nélkül,  vert 
hadként  távozott  Pest  alól  a  német  sereg  s  Ferdinánd 
azt  irá  V.  Károly  császárnak ,  hogy  nagyobb  szégyen 
soha  sem  érte  még  a  német  birodalmat. 

Azonban  az  ostromnak  volt  egykét  véres  epizódja. 
Az  1542-ben  september  utolsó  napjaiban,  s  igy  elég 
lassúsággal  Pest  alá  települt  seregnek  mindjárt  néhány 
összecsapása  volt  a  várból  ki-kirohant  törökökkel. 

E  kirohanások  visszaverésében  különösön  a  pápa 
által  küldött  lovasok  Vitelli  alatt,  s  a  magyarok  Pe- 
rényi  alatt  szerepeltek.  Ezek  képezték  mintegy  az 
előőrsöt,  a  „Király  kertjé"-nél,  mely  kőfallal  volt 
körül  véve  s  mely  Pestnek,  ugylátszik  északkeleti  ol- 
dalán, a  mai  Városliget  táján  volt.  A  németek  távo- 
labb, megerősített  táborban  foglaltak  mozdulatlan 
állást. 

A  törökök  egy  kirontásánál  Vitelli  csapatját  a  ja- 
nicsárok visszavervén,  ez  és  Perényi  elhatározzák,  hogy 
megtorolják  a  törökön  a  vereséget.  A  magyar  és  olasz 
vezér  egy  tervben  egyeznek  meg,  mely  szerint  Perényi 
alkalmas  helyeken  lesbe  fog  állani  vitézeivel,  —  Vitelli 
pedig  csatarendben  közeledvén  a  várhoz,  kicsalja  a  tö- 
rököt s  maga  futást  szinlelvén,  Perényi  katonái  oldalt 
és  hátulról  támadhatják  meg. 

A  hadi  csel  kivitelében  résztvettek  még  a  hadsereg 

vállalkozóbb  tisztjei,  ugy  mint  Ungnad  stíriai  parancs- 
nok és  Móricz  szászországi  herczeg. 

October  1-sején  napkeletkor  Vitelli  ezerkétszáz 
gyaloggal  kiindul  a  király  kertjénél  volt  táborából  s  a 
Pesten  alóli  dunapart  felé  veszi  útját.  A  törökök  a 
kevéssel  azelőtti  sikerben  annyival  inkább  elbizták 
magokat,  mivel  most  is, ugyanazon  "ellenséget  pillanták 
meg,  melyet  közelebbről  visszavertek.  Az  akkori  Pest 
várának,  mely  négyszögben  a  mai  belvárost  foglalá 
magában,  egyszerre  két  kapujából  a  keletiből,  (mely 
utolsó  időkbea  hatvaninak  neveztetett)  és  a  déliből, 
(mely  alkalmasint  a  kecskeméti  kapu  volt)  a  törökök 
egyszerre  rohantak  ki  Vitellire  nagy  gyorsasággal  és 
kiáltozások  közt.  Vitelli  zárt  sorokban  fordult  szembe. 
A  lándzsások  közé  vegyitett  puskások  sortűzzel  fogad- 
ják az  ellent.  Azonnal  heves  csata  fejlik  ki,  mely  mind- 
két részről  makacsul  foly.  E  közben  a  város  kapuin 
mind  több  több  ellenség  özönlött  ki  s  Budáról  nagy  se- 
bességgel szálliták  által  sajkákon  a  janicsárokat,  ugy 
hogy  már  jókora  tömeg  verődött  össze  belőlök  az  in- 
nenső parton.  Az  olaszok  ezek  támadása  után  is  rövid 
ideig  keményen  tárták  magokat,  s  aztán  vissza  kezdtek 
vonulni,  de  a  legnagyobb  rendben.  Ekkor  az  ellenség 
lovasságot  külde  rajok,  mely  hátulról  rohaná  meg 
őket. 

A  kapuktól  már  jó  messzire  távozott  csapat  védel- 
mére ekkor  rohan  elé  Perényi  a  rejtektől,  8  katonáival 
a  vár  falak  és  a  künn  levő  ellenség  közé  nyomul,  ugy 
hogy  ennek  útja  elvágatott.  Azonban  a  visszavonulás- 
tól elzárt  törökök  korántsem  veszték  bátorságukat,  — 
az  eddigi  támadók  védelmi  állást  foglalva  csak  annál 

elszántabban  harczoltak  életökért.  A  harcz  ezen  for- 
dulatában jelent  meg  Móricz  szász  fejedelem  is  nehéz 
lovasságával.  A  harcz  átalkodottan  folyt  s  Vitelli  gya- 
logjainak tüzelése  és  a  lovas  támadások  ellenére  a  tö- 
rökök, különösön  a  janicsárok,  rendithetlen  falként 
állották  meg  helyöket,  mindamellett,  hogy  soraik  na- 
gyon ritkulni!  kezdenek.  Móricz  fejedelem  alatt  ellőtték 
a  lovat,  saját  katon  íi  és  Perényi  huszárjai  menték  ki  a 
veszedelemből. 

Egyik  fél  sem  akart  hátrálni  s  mindkét  fél  maga 
erejére  hagyatva  harczolt,  a  törököknek  a  budai  és 
pesti  várból  több  segitséget  nem  küldhettek,  —  a  né- 
met fővezér  pedig  veszteg  nézte  a  különben  is  távol 
fek  dt  főtáborból  a  harcz  emez  episódját.  így  a  kime- 
netel nagyon  kétes  volt. 

Egyszerre  s  mintha  az  égből  hullt  volna  alá  egy 
rohanó  lovas  dandár  vág  be  a  török  tömeg-be  s  a  sze- 
rencse  ingadozó  mérlegét  félig  súlya,  félig  a  megjele- 
nés váratlansága  által  határozottan  a  keresztyének  ré- 
szére hajlitá.  A  mily  mértékben  elrémité  a  törököt  az 
uj  támadás,  oly  nagy  bátorságot  önte  a  keresztyénekbe 
az  uj  segitség. 

A  váratlanul  érkezett  segitség  négyszáz  horvát  lo- 
vas volt  Zrínyi  Miklós  vezérlete  alatt,  kik  abban  a  pil- 
lanatban érkeztek  Dunán  túlról  a  Pest  alatti  tá- 
borba. Zrinyi  érkeztéi  tavaly  meghalt  bátyja  ünnepé- 
lyes temetése  hátráltatá  és  egy  birtok-viszály,  me- 
lyet fegyveresen  akart  orvosolni,  s  melyről  alább  szó- 
iandok. 

Zrinyi  Miklós  nem  akart  elmaradni  a  táborozás- 
ból, mely  oly    nagy   remények    közt    indult    a     török 

kiűzésére  a  haza  földéről,  s  az  ifjú  katonai  tehet- 
sége érzetében  nagyobb  tért  óhajtott  tevékenységének. 
A  vak  szerencse,  melynek  befolyását  tagadni  nem  lehet 
az  emberi  dolgokban,  Zrinyi  katonai  hibáját,  melyet 
késedelmével  elkövetett ,  legnagyobb  érdemmé  alakí- 
totta át. 

Már  közel  volt  gyakorlott  lovasaival  Pesthez ,  mi- 
dőn egyszerre  meghallja  az  ágyúzást,  mely  Pest,  Buda 
falairól  és  a  Gellért  hegyről  dörgött  a  keresztyén  tá- 
bor ellen.  —  Zrinyi  csak  annyit  érthetett  ebből,  hogy 
heves  csata  foly.  Elég  volt  ennyit  tudnia.  Minden  ha- 
bozás nélkül  sarkantyút  adat  lovainak  s  a  négyszáz 
lándzsás  vitéz  bár  fáradt  lovakkal,  de  azon  sulylyal  és 
sebességgel  vág  be  az  ellenség  közé ,  mely  az  akkori 
lassú  hadvezetés  mellett  nem  igen  volt  szokásban  kivált 
a  németeknél. 

Az  ellenség  tömege  azonnal  megbomlott  és  rendet- 
len futásnak  eredt.  Ezen  összecsapásban  a  törökök 
mintegy  négyszáz  embert  veszítettek  s  köztök  száz  ja- 
nicsárt. Egyik  része  a  csatatéren  maradt,  másik  a  Du- 
nának futván  s  nemievén  ideje, hogy  a  sajkákra  kapjon, 
vizbe  fúlt. ') 

Az  egész  pesti  táborozás  dicsősége  ennyiből  állott 
s  ennek  hőse,  a  tervet  készített  Perényi  és  Vitelli  után 
Zrinyi  Miklós,  a  még  fiatal  s  kevéssé  ismert  bajnok 
volt.  Első  nagyobb  föllépte  egy-egy  színpadi  meglé- 
péshez hasonlított,  s  sikerét  nagyon  emelte  az,  hogy  Eu- 
rópa annyi  hirneves  vezére  és  vitéze  volt  a  néző,  kik  két- 
ségkívül tapsokban  és  kitüntetésekben  részesítették  őt. 


')  Istv.  163.  1.  v.  ö.  Ungnad  jelentését.  Bucholz  IX.  k.  321.1. 

Zrínyinek  itt  lehetett  alkalma  személyes  ismeret- 
eéget kötni  az  akkori  nevezetesebb  férfiakkal,  s  ugy 
látszik  szoros  barátság  fűződött  közte  s  két  más,  szin- 
tén ifjú  főúr,  Báthory  András  és  Verbőczy  Imre  közt. 
Előbbit  nemcsak  gazdagságánál  és  családi  nevénél, 
hanem  külseje,  magaviselete  és  észbeli  tehetségeinél 
fogva  is  a  legnagyobb  reményű  fiatalnak  tárták  s  kü- 
lönösen jeles  hadvezért  vártak  belőle.  Utóbbi  remény 
meghiúsult  ugyan,  mivel  csakhamar,  még  fiatal  korá- 
ban alkalmatlanná  tettt  a  köszvény  a  fáradalmasabb 
hadjáratokra;  de  mindamellett  folyvást  nevezetes  sze- 
repet játszott  az  ország  mind  hadi,  mind  más  közügyei- 
ben. Csaknem  állandóan  Ferdinánd  pártján  volt.  Bir- 
tokainak nagy  része  a  felföldön  terült  el;  de  Dunán 
túl  is  birtokolt,  s  övé  volt  névszerint  Babocsa  vára,  a 
Dráva  mellékén,  melyet  a  Bátoriak  Mátyástól  nyertek 
8  minden  kényelemmel  és  diszszel  ellátott  mulatóváruk 
volt.  A  török  ellenében  ez  idő  táján  erőddé  alakították. 
A  másik  ifjú  Verbőczy  Imre,  ki  tolnai  főispánná  lett  s 
birtokai  alkalmasint  a  Dunán  túl  voltak.  Apja,  a  nagy 
hirü  István,  Szapolyai  pártján  állott  s  1541-ben  Szulej- 
mán  őt  hagyá  a  törökké  lett  Buda  keresztyén  lakos- 
ságának főbirájául.  A  pesti  hadjárat  idejéig  a  nevezetes 
államférfiú  alkalmasint  meghalt  volt,  mint  némelyek 
mondják,  méreg  által,  mint  mások  irják,  az  alíkor  ural- 
kodott pestisben.  —  Bármint  volt  ez,  az  apa  sorsa  s 
tán  tanácsa  is  arra  inté  Verbőczy  Imrét,  hogy  atyjáé- 
val némileg  ellenkező  politikát  kövessen:  Verbőczy 
István  lanyha  barátja,  Imre  határozott  ellensége  volt 
a  töröknek. 

Szokásban  volt  azon  időkben,  inkább  mint  az  egész 

középkor  folytán  bármikor,  hogy  a  főurak  egymás  közt 
bizonyos  czélokra  szerződést  kötöttek.  A  czél  néha 
külső  ellenség  elleni  kölcsönös  összetartás,  néha  belső 
vetélytársaknak  cselszövények  vagy  nyilt  erőszak  általi 
leküzdése  volt,  s  olykor  magasb  politikai  czélok  levén 
velők  összekötve,  az  ily  szerződések  összeesküvés  gya- 
nújába jöttek.  így  fogata  el  Ferdinánd  király  Perényit 
a  magyar  had  fővezérét  mindjárt  a  pesti  hadjárat  vé- 
geztével, mivel  többek  közt  azt  súgták  be  róla,  hogy  a 
hadjárat  rósz  kimenetele  esetében  magát  akarja  kikiál- 
tatni magyar  királynak,  s  erre  a  czélra  tartott  értekez- 
letet és  kötött  titkos  szerződést  több  főúrral.  A  gyanú 
épen  alaptalan  nem  volt,  a  mennyiben  csakugyan  szó 
volt  már  mintegy  tiz  év  óta  arról,  hogy  több  főúr  Ma- 
gyarországot, ha  nem  egészen  is,  de  részenkint  a  török 
oltalma  alá  kivánja  adni,  oly  feltételekkel,  minőkkel 
Szapolyai  országrésze  volt  a  török  alatt.  Azonban  nem 
hihető,  hogy  ha  a  Pestnél  összegyűlt  nagy  hadsereg- 
nek sikerül  a  törökön  nagy  előnyöket  vivni  ki,  még  az 
ingadozóbbak  is  határozottan  Ferdinánd  hiveivé  ne 
váltak  volna,  s  Perényit  kétségkivül  méltatlanul  vádol- 
ták azzal,  mintha  a  török  elleni  vállalat  sikerét  nem 
ohajtá  s  erre  mindent  el  ne  követett  volna. 

Ugyanakkor,  midőn  Perényit,  leginkább  a  titkos  szö- 
vetkezések miatt  elfogják,  a  nevezett  ifjak,Báthory  An- 
drás, Zrinyi  Miklós,  Verbőczy  Imre  s  néhány  más  főne- 
mes, szerződésre  lépnek,  melynek  titkolódzásra  nem 
szorult  czélja  az  volt,  hogy  mindent  el  fognak  követni,  a 
mi  a  töröknek  Magyarországból  való  kiűzésére  szolgál. ') 

')  Budai  Ferencz  „Polgári  Lexicon."  a  „Zrinyi  Miklós"  és 
„Báthory  Bonaventura"  rovat  alatt.  Stella.  Schwandt.  I.  618.  1. 

Az  ábrándos  ifjúkort  s  a  lelkes  és  bátor  hősöket  jel- 
lemző fogadás!  És  hogy  a  szövetség  egyik  czélja  az 
volt,  nemsokára  tettekkel  bizonyitották  be. 

Nem  lehetetlen  azonban,  hogy  a  szerződés,  mint  az 
ily  esetben  többnyire,  kiköté  egymás  segélését  is  a  po- 
litikai téren  s  a  kölcsönös  védelmet  azon  időkben, 
mikor  a  rendes  törvényszékek  nem  nyújtanak  bizto- 
sitékot  a  vagyon  —  s  néha  a  személy-bátorság  dolgá- 
ban is. 

Zrinyi  Miklós  a  Pest  alatti  hőstett  által  a  közvé- 
lemény előtt  magát  megtisztító  tettet  követett  el.  Ha- 
bár Ferdinánd  nagy  kegyeit  főkép  Katzianer  láb  alól 
eltétele  által  nyerte  meg,  az  ezutániak  oly  színben  áll- 
hattak, mintha  a  hősiség  jutalmai  volnának.  —  A  köz- 
vélemény pedig,  mely  abban  az  időben  mindent  meg- 
bocsátott oly  férfiaknak,  kik  vitézségök  által  a  házát 
és  benne  annyi  köz-  és  magánérdeket  védtek,  a  pesti 
meglepő  föllépés  után  feledé  a  kosztaniczai  szintoly  vá- 
ratlan meglepetést.  A  közönség  minden  időben,  mint 
kényeztetett  gyermekkel  bánik  azokkal,  kik  kedvében 
járnak  vagy  képzeletére  élénken  tudnak  hatni. 

Zrinyi  Miklós  még  1542  ben  Ferdinánd  ajánlatára  és 
„mindenki  tetszésével,"  mint  IstvánfFy  irja,  Horvátor- 
szág bánjává  neveztetett  ki  Nádasdy  Tamás  helyébe, 
ki  országbíróvá  lett.  —  Társa  a  báni  hivatalban  Keg- 
levics  Péter  volt  még,  mindamellett,  hogy  az  ország- 
gyűlés némely  erőszakoskodás  jóvátételéig,  miről  alább 
szólok,  felségárulónak  nyilatkoztatta.  Zrinyinek  uj  ki- 
tüntetése most  nem  úgy  volt  vehető,  mint  valamely 
személyes  részrehajlásból  folyó  kegy,  hanem  mint  hő- 

siség  által  kivivott  méltó  kitüntetés,  melyre  egy  ujabb 
fényes  hadi  tette  következett. 

1543-ban  Szulejmán  szultán  ismét  nagy  haddal  jött 
Magyarországra.  A  szándék,  hogy  ezt  egészen  meg 
akarja  hóditni,  még  világosabban  kitűnt,  mint  két  év- 
vel azelőtt,  midőn  Budát  szállotta  volt  meg. 

Nagyobb  erővel  soha  sem  jött  a  szultán,  mint  ezút- 
tal s  nagyobb  tehetlenség  soha  sem  uralkodott  a  német 
párton.  A  szultánnak  mintegy  útközben  adták  fel  ma- 
gokat a  várak,  a  merre  járt.  Horvátországban  a  bosz- 
niai török  sereg  már  előre  elfoglalá  a  korábban  törökké 
vált  Pozsega  és  Körös  közt  fekvő  azon  kisebb  várakat, 
a  melyeket  élelmezett  jobbágyságtól  az  egész  vidék  meg 
vala  fosztva.  így  eset  el  Athina  (a  mai  Vucsin)  s  más 
jelentéktelenebb  várak.  A  sor  a  Dráva  átmenetét  őrzött 
s  Eszékhez  közel  esett  Valpón  volt,  melynek  Perényi 
Péter  volt  az  ura.  A  vár  nagyon  jó  karban  volt  tartva 
azon  ideig,  mig  gazdája  fogolylyá  nem  lett.  A  két  párt 
közt   ingadozott    ember    azon    tragicus    sorsra  jutott, 
hogy  mig  Ferdinánd  szabadságától  fosztá  meg,  a  tö- 
rök császár  most  birtokainak  egy  szép   részét  foglalá 
el.  Valpó  rövid  ostrom  után  törökké  lett  s  ugyanaz  a 
sors  érte  Siklóst  is,  mely  szintén  Perényié  volt.  Orszá- 
gosabb veszteség  vala  a  déli  tájakon  Pécs  elvesztése. 
Alig  ocsúdhattak  fel  a  hazafiak  ezen  rémhírből,  s  a  tö- 
rök egymásután  vette  kemény  ostrom  alá  és  foglalta  el 
.  az  országnak  Buda  után  két  legnagyobb  históriai  ne- 
vezetességű városát:  Esztergomot  és  Fehérvárt.  Min- 
denütt készületlenség,  s  a  várőröknek,  kik  többnyire 
idegenek    voltak,  csüggeteg    erélytelensége    tűnt   ki. 
Ferdinánd    mintegy    negyvenezer    emberrel    s   köztök 

magyarokkal,  Pozsonynál  állomásozott  s  ugylátszik 
csak  Bécsre  vala  gondja. 

A  szultánnak  ezen  diadalmas  hadjárata  alatt  a  ke- 
resztyén fegyverek  egyetlen  egy  nagyobb  diadalt  sem 
vivtak.  De  most  is,  mint  múlt  évben  Pest  falai  alatt, 
minél  átalánosabb  volt  a  magával  jótehetlen  csügge- 
dés s  minél  gyászosabbak  a  veszteségek,  annál  fénye- 
sebben tündöklött  Zrínyi  Miklós  egy  győzedelme,  mely- 
nek nagy  következményei  nem  voltak  ugyan;  de  hir- 
nevét  emelték  s  a  Magyarország  földén  vivott  uj 
diadal  őt  a  legkiválóbb  magyar  vitézek  sorába  avatta. 

Mig  a  török  deréksereg  nagyobb  várak  ostromával 
volt  elfoglalva,  szokás  szerint  a  tatárok,  kiknek  rendes 
ostromnál  semmi  hasznát  sem  lehetett  venni,  nagy  tö- 
megekben messzeföldre  pusztiták  a  védtelen  vidékeket, 
így  járák  be  Székesfehérvár  ostroma  idején,  septem- 
berben,  a  Balaton  melléki  tájakat. 

Zrinyi  a  bán,  Báthori  Endre,  ki  ebben  az  évben  or- 
szág kapitánya  lett  és  Verbőczy  Imre,  ki  visszanyert 
némely  birtokot,  bebizonyiták,  hogy  szoros  szövetsé- 
gök  nem  egészen  egymás  előmenetelének  segélésére 
köttetett,  hanem  a  bevallott  főczélra,  a  török  elleni 
csüggedetlen  küzdésre.  —  Ok  azon  táborban  voltak, 
melyet  Ferdinánd  Győr  mellé  rendelt,  Komárom  fede- 
zése végett,  Tornielli  vezérlete  alatt.  Ferdinánd  paran- 
csából eme  tábor  is  veszteglésre  volt  kázhoztatva,  mig 
a  török  Esztergomot  és  Fehérvárt  ostromlá  és  bevevé. 
—  A  türelmetlenség  a  tábor  magyar  részében  nagy 
lehetett  e  miatt,  s  kivált  a  tettre  vágyó  fiataloknál. 

Midőn  a  tatároknak  a  közel  tájakon  való  pusztítá- 
sáról  hir    érkezett,    a   nevezett   ifjak    több   másokkal 

együtt  elhatárzák,  hogy  veszteglésöket  félbenszakasz- 
szák,  mi  Zrínyi  Miklós  indítványára  történt.  Habár  a 
tatárok,  fegyverzetüknél  fogva  is  nagyon  elmaradtak 
az  európai  hadviselés  fejlésétől,  még  mindig  rémületes 
ellenség  hírében  állhattak.  Ezen  rémület  daczára  és 
épen  annak  elenyésztetésére  szembeszállani  a  tatárral 
s  azt  megverni,  legalább  a  morális  hatás  szempontjá- 
ból, nagy  hadi  érdem  volt. 

Zrínyiek  jókora  csapattal  Pápának  vették  utjokat  s 
az  ottani  kapitányt,  Rattkay  Pált  is  magokhoz  vévén, 
Somlyónak  tartottak,  melynek  vidékét  a  tatárok  épen 
akkor  tűzzel  vassal  pusztiták.  Itt  is  gyorsaság  jellemzé 
a  haditettet,  melyben  Zrínyi  elsőrendű  szerepet  vitt. 
A  szintén  fürgeség  által  kitűnt  tatárokat  meglepni 
a  legszebb  huszáros  csínyek  közé  tartozott.  A  tatár- 
ság, melynek  összes  száma  Szulejmán  akkori  sergé- 
ben huszonnégy  ezerre  ment,  készületlenül  is  lépetett 
meg,  a  mennyiben  nagyobb  területen  elszórva  volt  a 
had.  De  tetemes  esapatjok  verődött  tömeggé  azonnal. 
Mihelyt  a  magyar  lovasság  feltűnt,  rögtön  nyilakat 
szegezve  rohantak  szembe  mieinkkel,  kiknek  első  csa- 
patját Rattkay  s  a  két  Horvát  Bertalan  emberei  ké- 
pezték. —  Nyomukban  Zrínyi  rohant  csapatjával. 

Mieink  lándzsát  szegezve  vágtatnak  szembe  a  gyors 
ellenséggel.  A  csata  nagyon  rövid  volt.  A  tatárok,  kik 
különösen  mint  Íjászok  tűntek  ki,  a  mi  előcsapatunk- 
hoz  lövésnyire  érkezvén,  öldöklő  nyilzáport  bocsátanak, 
mely  sokakat  leteritett.  De  míg  a  magyar  had  homloka 
veszélyben  forog,  a  második  csapat  előront  s  a  tatárok 
szemben  és  oldalról  egyszerre  látják  megtámadva  töme- 
göket.   A   lándzsáknak   ellen   nem   bírtak   állani,  s  sok 

Zrínyi.  21 

halottat  hagyván  a  csatatéren,  sebes,  rendetlen  futásnak 
eredtek.  A  foglyokat,  kiket  rablás  közben  elhurczoltak, 
szintén  ott  hagyák.  Az  üldözők  egy  mocsárba  hajták  a 
rendetlen  hadat,  hová  nagy  részök  beleveszett.  A  tatá- 
rok veszteségét,  kik  kard  által  s  a  mocsárban  vesztek, 
és  egyenkint  elszéledve  a  kirabolt  földnépe  által  agyon- 
verettek, vagy  elfogattak, három  ezer  emberre  s  még  több 
lóra  becsülték.  Az  ezen  részen  volt  tatárság  annyira 
szét  veretett,  hogy  csak  kisebb  csoportokban  szállingó- 
zott vissza  a  fehérvári  török  táborba.  Zrínyi  a  bán,  a 
lovas  csatában,  való  részvétéről  egy  sebet  vitt  haza  bi- 
zonyítványul más  diadaljeleken  kívül.  ') 

Kevesebb  szerencsével  harczolt  a  bán  a  követke- 
zendő 1544-ik  évben.  A  török  ekkor  is  folytatta  fogla- 
lásait másodrendű  magyar  várakon.  A  múlt  évi  fogla- 
lásokat, melyek  Pozsega  megyében  történtek,  öregbité 
az  idén,  az  ugyanott  fekvő  Velika  ~)  elfoglalása.  Ugyan- 
ekkor került  kézre  az  Erdődy  család  ősi  birtoka  Mo- 
noszló  is.  —  De  a  török-terjeszkedés  rendszeréhez 
tartozott  az  is,  hogy  az  elfoglalt  várakon  tul  számos 
mérföldnyire  beljebb  száguldozzanak  a  rablóhadak  s 
a  vidék  elnéptelenitése  által  előkészítsék  a  közelebbi 
keresztyén  várak  elestét. 

1544-ben  a  Pozsesra  meo;ve  területén  volt  várak 
környéke  annyira  néptelenné  vált  volt,  hogy  fölhagy- 
tak megtarthatásuk  reményével,  s  ugylátszik,  a  bán 
nem    tehetett    értök    semmit.    De    midőn    tudósítást 


l)  Stella.  Schwandtnernél.  I.  k.  618.  1.  és  Istvánffy,  a  XV. 
könyv  végén. 

')  A  Papok  hcgyláncz  déli  oldalán. 

vett,  hogy  a  török  a  mai  Horvátország  legszebb  ré- 
szét, az  úgynevezett  Zágoriát  akarja  megrabolni,  eré- 
lyes készületeket  tőn  meggátlására.  Magához  véve 
lovasait  és  gyalogjait  s  egyesülvén  Bildenstein  stíriai 
kapitánynyal,  nem  várja  be  az  ellenséget,  hanem  elébe 
megy.  Alkalmasint  nem  valamely  kemény  siktéri  csata 
volt  czéljok,  hanem  a  törököknek  valamely  leshelyből 
való  véletlen  meglépése. 

Az  akkor  Tótországnak  nevezett  mai  Horvátország 
földe  még  napjainkban  is  nagyon  erdős  terület,  nem- 
csak a  hegyeken,  hanem  a  széles  lapályokon  is.  Ennél- 
fogva alkalmasabb  volt  a  hadi  lesekre,  mint  a  mi  alföl- 
dünk, sőt  a  magyar  föld  némely  felső  megyéje  is.  Ez 
volt  egyik  oka  tán,  hogy  a  török  itt  nem  oly  könnyen 
boldogult.  De  a  mily  mértékben  kedvezett  a  terület 
sokszor  a  védelemnek,  néha  ép  oly  előnynyel  használta 
fol  az  ellenség. 

A  törökök  nagyobb  erővel  indultak,  mint  tán  a  ke- 
resztyén vezérek  hitték.  Ulaman  és  Malkocs  vezér- 
lete alatt  nemcsak  a  boszniai  határvárak  törökjei  vol- 
tak, hanem  ugylátszik  budai  janicsárok  is,  kik  Monoszló 
bevételében  segitének.  A  török  a  varasdmegyci  Zágo- 
riának  hegyes  vidéke  felé  tartott.  A  mint  Körös  váro- 
sát jobbra  hagyá  a  török,  s  Szelnicze  ')  vára  közelében 
az  erdőség  egy  szűk  térségre  nyilt,  a  török  előhad,  al- 
kalmasint igen  váratlanul  pillantá  meg  a  keresztyén 
fegyvereseket.  Szintoly  váratlan  lehetett  a  keresztyé- 
nekre nézve  is   a  törökök  előtünése.  A  két  átellenben 


')  Szelnicze  (régen  Konszka)  a  Krapina  vize  felső  folyásá- 
nál, Zágrábtól  éjszakra,  mintegy  4  mérföldnyire. 

21* 

volt  erdőszélen  a  két  tábor  előcsapatjai  egyszerre  buk- 
kantak ki. 

A  török  előcsapat  vezére,  gyengének  érezvén  magát, 
időt  akart  nyerni  a  rengeteg  erdő  rósz  utain  hátrama- 
radt derék  sereg  megérkeztéig.  Rövid  időre  fegyver- 
szünetet kért  tehát,  mely  alatt  mindkét  részről  kivá- 
lasztandó egyenlő  számú  jeles  vitézek,  az  akkori  szokás 
szerint,  lándzsát  törjenek. 

A  lovag  játék  ajánlása  tetszett  a  keresztyén  vité- 
zeknek, s  habár  Rattkay  Pál,  Zrinyinek  múlt  év  óta  s 
később  is  hű  kisérője,  figyelmezteté  a  vezért  a  csel  va- 
lószínűségére, a  harczjáték  elkezdődött,  miután  mind- 
két részről  száz-száz  bajnok  állott  ki.  Midőn  a  párbaj 
ezen  neme  több  kölcsönös  sebesülés  közben  mind  heve- 
sebben folyt  s  a  keresztyén  sereg  többi  része  felbomlott 
sorokban  feszült  figyelemmel  vett  részt  az  izgató  kedv- 
telésben, az  erdőből  előtűnt  a  török  derék  sereg  egyik 
fele  Ulamán  vezérlete  alatt.  Ez  kikiáltá,  hogy  a  fegy- 
vernyugvás ideje  lejárt  s  rendezett  sorokban  a  fölbom- 
lott keresztyén  seregre  tört.  Mieink  megállják  helyöket 
s  a  gyalogság  az  erdőből  sikeres  tüzelést  nyit  meg  az 
ellenségre.  De  midőn  a  második  török  hadosztály  is  a 
csata  színhelyére  érkezett,  az  alig  helyreállott  rend  nem 
volt  többé  megtartható.  A  keresztyén  sereg  tágított  és 
megszaladt.  A  gyalogság  eltűnt  az  erdők  közt  s  a  lo- 
vasok egy  része  látván,  hogy  az  erdős  helyen  a  gya- 
logok előnyben  vannak  az  elmenekülésre  nézve,  lovai- 
kat zsákmányul  hagyva,  gyalog  futottak  szét. 

A  vezérek  is  csak  nagy  bajjal  menekülhettek.  Zri- 
nyi  egy  ideig  vitézül  harczolt  s  ügyekezett  megtéritni 
a  szaladókat;  de  látván  hogy  fáradozása  hasztalan,  és 

Markos  nevü  szép  paripája  is  megsebesült,  a  közeli 
Szelnicze  vára  kapujának  vágtatott.  Az  üldöző  török 
mindenütt  nyomában  volt,  s  midőn  a  vár  lebocsátott 
emelcse-hidjára  ért,  egy  török  dárda  újból  a  ló  véko- 
nyába fúródván,  az  állat  a  hídon  összerogyott  s  Zrinyi 
gyalog  menekült  be  a  kapun.  Bildenstein  még  nehe- 
zebben szabadult.  Kénytelen  volt  lováról  leugrani  s  a 
várnak  vízzel  telt  árkába  ugrani,  holott  nem  tudott 
úszni.  Mivel  haja  le  volt  nyirva,  egy  horvát  vitéz,  Bal- 
csics,  nagy  szakállánál  fogva  húzta  ki  és  mentette  meg. 

A  vezérek  azért  forgának  ily  életveszélyben,  mivel 
utolsóig  kitártának;  mert  a  többi  vezér  férfiú  is,  mint 
Rattkay,  Dersff'y  és  Tahy  Ferencz,  valamint  az  egész 
sereg  korán  menekült,  úgy  hogy  nagyon  csekély  volt 
a  keresztyén  halottak  és  foglyok  száma.  Az  erdő  és 
számos  közeli  vár  biztos  menhelyekül  szolgáltak.  — 
Csak  lovakban  nyert  sokat  az  ellenség. 

A  török  maga  sem  tartá  komoly  győzelemnek  a 
csak  hitszegés  által  nyert  előnyt.  Annyi  bizonyos,  hogy 
szándékával  fölhagyott,  s  nem  rabolva  vonult  vissza  az 
egyik  vezér  Dubiczába,  a  másik  Bányalukába.  ') 

Valószínű,  hogy  török  részről  is  kevesbbé  komoly 
szándékról  vala  szó,  mint  a  minőt  a  hir  mondott.  Egyi- 
ke lehetett  ez  mindkét  részről  azon  inkább  kémlelő 
guerilla-kirándulásoknak ,  minők  a  török  határokon 
gyakran  történtek,  s  a  különben  gonosz  szomszédi  vi- 
.  szonyoknak   némi    romanticus    szint    kölcsönöztek.   — 


')  Istvánffy.  XVI.  k.  178.  1.  Petó  Gergely  ugyanezt  a  csatát 
1545-re  teszi;  de  IstvánfTyból  merítvén  ezen  adatait,  alkalmasint 
-.ollhiba  nála. 

Ennek  lehet  tulajdonitni,  hogy  a  küzdelem  nem  ment 
mindig  azzal  a  gyűlölködéssel  ezen  kis  kalandozások- 
ban, mint  a  nagy  hadjáratok  idején.  Szelniczénél  is  egy 
esete  fordult  elő  annak,  hogy  a  török  és  magyar  szom- 
széd vitézek  egymást  becsülni  is  tudták.  A  Zrínyihez 
közel  feküdt  Kemengrád  egyik  török  vitéze,  Demirhám 
azok  sorában  volt,  kik  a  csatát  megelőzött  nagy  pár- 
bajban résztvettek.  Mielőtt  ellenfelével,  Szegovicscsal,  ki 
Zrínyinek  lovas  tisztje  volt,  összetűzött  volna,  a  török 
Zrínyihez  szaladt  s  a  legnagyobb  tisztelet  jelei  után 
megölelé  a  már  híres  vitézzé  lett  ifjút,  holott  ez  égette 
volt  föl  Kemengrád  külvárosát. 

A  fiatal  bán  alkalmasint  tanult  a  maga  kárán  a  szel- 
niczei  vesztett  csatából;  mert  a  vereség  nagy  részben  a 
vezérlet  hibájából  származott.  Világos,  hogy  elég  elő- 
vigyázat nem  volt  az  intézkedésben  s  talán  az  összetű- 
zésben is  mutatkozott  a  már  több  győzelmet  vívott 
hősnek  ifjúi  elbizottsága.  —  A  ki  az  ellenséget  készü- 
letlenül szerette  meglepni,  most  maga  lepeté  meg  ma- 
gát készületlenül. 

Mig  az  ifjú  bán  a  Kulpa  vonalán  innen  kevés  sze- 
rencsével működik,  az  öreg  Keglevics  Péter  a  Kulpán 
túl,  Ottocsásznál  ugyanazon  évben  keményen  meg- 
ver egy  török  csapatot.  ') 

Keglevics,  mint  ebből  látni  még  bántársa  volt  Zri- 


')  Pető  Gergely  ezen  évhez.  Tomkaszászki,  Katonánál  XXI. 
k.  450.  lap  Istvánffy  hallgat  ezen  ütközetről;  de  egy  dalmát  vc- 
lenczei  krónikás  röviden  szól  a  töröknek  ezen  e'vben  Horvátor- 
szágban való  verese'géröl  (Az  ,,Arkiv"-ban). 

nyinek,  habár  két  évvel  azelőtt  az  országgyűlés  bizo- 
zonyos  birtokok  ki  nem  adása  esetére  felségárulónak 
nyilatkoztatá ;  és  még  fáradhatlanul  működik  a  jeles 
vitéz  a  török  ellen,  habár  körülbelül  hetven  éves  ősz 
vala. 

VI. 
Zrínyi  Miklós  és  Ozalyi  Frangepán. 

Zrinyi  Miklós  királyi  adományok  által  már  is  a 
gazdagabb  földbirtokosok  közé  tartozott.  Még  gazda- 
gabbá lőn  a  birtokszerzés  akkori  másik  szokott  módja, 
a  házasság  által,  mely  a  leghatalmasabb  családok 
egyike ,  a  Frangepánok,  birtokainak  legszebb  részét 
változtatá  Zrinyi-birtokká. 

A  Frangepánok  mondhatni  fejedelmi  birtokai  elbe- 
szélésünk kora  előtt  mintegy  száz  évvel  oszlanak  meg 
s  ezzel  a  család  is  külön  ágakra  szakadt.  Hunyadi  Já- 
nos idejében,  1449-ben, Frangepán  Miklós  nyolcz  firaa- 
radéka  közt  osztá  meg  roppant  terjedelmű  birtokait.  A 
hét  fiu  s  egy  unoka  mindenikének  jutott  annyi,  hogy 
az  ország  zászlós  urai  közt  fenntartsa  tekintélyét  és 
rangját.  — Az  osztály  által  idővel  elszegényedhetik  vala 
a  hires  nemzetség,  ha  az  osztálylevélben  az  előrelátó 
apa  ki  nem  köti,  hogy  a  nyolcz  közül  bármelyik  ág  ki- 
halása esetében  az  illető  birtok  a  többi  életben  levőre 
száll.  A  család  közt  némi  egységet  fenntartandó,  az 
osztály  ugy  volt  rendezve,  hogy  a  család  legrégibb 
birtokai,  Veglia  szigete  és  a  tengerparti  Szenya  meg 
nem  osztatott,  hanem  mindeniknek  része  volt  benne. 
Innen  a  család    mindenik  különböző  ágbeli  tagjának 

közös  czime:  „Veglia  és  Segnia  grófja,"  —  a  külön 
birtok  szerinti  czim  mellett.  ') 

Azonban  idő  folytával  az  ágak  nagyobb  része  ki- 
halt. A  legidősbik  Miklós,  a  korra  nézve  ötödik  Már- 
ton még  a  XV.  században  megtalanul  halnak  ki  s  bir- 
tokaik: Ozaly,  Ribnik,  Grisán,Okics,  Sztarigrad,  Növi, 
Brebir,  Kotor,  Buccari  vissza  száll  a  többi  ágra.  A  leg- 
fiatalabbik fiu,  János  és  ennek  fia  György  sem  hagyván 
fimaradékokat,  Busán,  Hrelin,  Csetin,  Lapacs,  Baska 
hasonlókép  a  családéi  lesznek. 

Végre  Frangepán  Zsigmondnak,  a  hatodik  fiúnak 
maradékai  épen  Zrínyi  Miklós  korában  halnak  ki :  a 
hirneves  püspök  Frangepán  Ferencz,  ki  oly  fontos  di- 
plomatiai  szerepet  játszott  Szapolyai  János  idejében,  8 
ki  1543-ban  hal  meg.Leány  testvére  Frangepán  Katalin, 
a  Mohácsnál  elesett  Perényi  Gábor  neje,  műveltségének 
örök  emlékét  hagyá  azzal,  hogy  ő  volt  első,  ki  a  bibliát 
magyarul  kezdé  kiadni.  Ferenezben  és  Katalinban  a 
Frangepánok  csetinai  ága  is  kihalt. 


')  Az  1449-ben  nyolcz  testvér  igy  osztozott:  1)  Miklós 
kapta  Ozalyt,  Ribniket,  Grisánt;  2)  István  Modrust,  Vitemet, 
Grobnikot,  Dobováczot;  3)  Bertalan  Brinye  mezővárost,  Jak- 
nik  várát.  Szokolt,  Tersáczot  (melyről  az  ág  neveztetett)  és 
Bihács  városát;  4)  Döme  (Duim)  Oszterviczát,  Novigrádot, 
Szluint  (honnan  az  ág  elnevezése),  Ledniczét;  5)  Márton 
Okicsot,  Sztarigrádot ,  Novit,  Bribirt,  Kotort,  Buccarit;  Tersá- 
czot; 6)  Zsigmond  Ottosáczot,  Prozort,  Verhovinát,  Dobort; 
7)  János  Busán  megyét  és  Hrelin  várát;  8)  Ennek  fia,  György 
Csetint,  Erment,  Lapácsot,  Baskát,  Ribniket.  Mind  a  nyolcznak 
közösen  része  vau  ezenkivül  Vegliában  és  Szenyában.  (Codex 
Széchenyi,  íblio  latin  VII.  A  nemzeti  múzeum  kéziratai  közt). 

így  a  nyolcz  ágból  1544  táján  a  nemzetségnek  csak 
három  ága  maradt  fenn:  az  1449-beli  Istváné, mely  ké- 
sőbb, midőn  Ozaly  rászállott,  Ozalyi  (Ozalzki)  ágnak 
neveztetett;  a  Szluini  ág,  melynek  őse  Döme  volt,  é> 
a  Tersáczi,  melynek  őse  az  1449-ben  élt  Bertalan. 
Az  utóbbi  ághoz  tartozott  az  a  Frangepán  Ferencz- 
Kristóf,  kit  mint  a  nagyhírű  nemzetség  utolsó  fiumara- 
dékát,  1671-ben  I.  Leopold  kivégeztetett. 

Az  1449-ki  eredeti  osztály,  öt  nemzetségi  ág  kihalta 
és  az  ezektől  való  öröklés  utján,  nagy  módosulásokat 
szenvedett. 

így  azon  ág,  melyről  itt  különösön  szólani  akarok. 
s  melynek  őse  István  volt,  eredetileg  Modrust,  Tersá- 
czot,  Vitunt,  Grobnikot  és  Dubováczot  birta,  1481-ben 
történt  halálakor  ezeken  kivül  birja  bátyja  Miklós 
csaknem  egész  részét,  Ozalyt,  Ribniket;  a  legkisebbik 
néhai  testvérétől  Hrelint  is  birja,  más  kisebb  várakkal 
együtt,  melyekben  Mátyás  megerősiti. 

István  utódai,  kik  valószinüen  már  ekkor  kezdenek 
Ozalyi-aknak  neveztetni,  nagy  hirű  emberek  voltak. 
Fia,  Bernát,  hatalmas  ur  volt  s  gyászosan  ismeretes  a 
modrusi  csatáról,  melyet  Derencsényi  bán  az  ő  tanácsa 
következtében  vivott  és  vesztett  meg.  Jelesebb  ember 
volt  az  ő  fia  Kristóf.  Egyaránt  kitűnt  olasz  műveltsége, 
a  politikában  és  harcztéren  való  nagy  szerepe  által. 
Szapolyai  korában  észre  és  jellemre  nézve  a  legkitű- 
nőbb honfiak  közé  sorozták.  Halálát  emiitők,  mely 
1527-ben  Varasdnál  történt.  Nem  hagyott  figyermeket 
maga  után,  s  öcscse  Ferdinánd  lett  az  ozalyi  Frange- 
pánok  birtokainak  örököse. 

Frangepán  Ferdinánd  nem  játszott  nagy  szerepet  a 

közpályán.  Mig  élt,  alkalmasint  Kristóffal  egy  párton, 
a  János  királyén  volt.  Azon  1527.  okmányon,  melylyel 
Horvátország  több  főura  I.  Ferdinándot  ismeri  el,  neve 
nem  fordul  elő,  holott  igen  hihetősen  még  életben  volt, 

Frangepán  Ferdinándnak  két  gyermeke  volt:  az 
idősbik  István,  az  ifjabbik  Katalin.  ')  A  két  gyer- 
meknek 1542  körűi  nemcsak  apjok,  hanem  anyjok  Bran- 
kovics  Mária  is  meghalt  volt,  8  talán  végrendelet  és 
kellő  gondoskodás  nélkül  az  örökségre.  A  Tersáczki 
ágból  való  egyik,  Gáspár  nevű,  rokon  lehetett  a  gyám, 
ki,  ugylátszik  keveset  gondolt  az  árvákkal. 

A  két  árva  birtokai  felett  a  tisztartók,  és  az  örökölt 
várak  más  szolgái  kényök  szerint  rendelkeztek;  — 
egész  összeesküvés  támadt  közöttök.  A  még  kiskorú 
gyermekeket,  mind  a  fiút,  mind  a  leányt  egyik  várban 
őrizték  s  csaknem  fogságban  tárták;  a  család  kincstá- 
rát ezalatt  elvesztegették,  saját  hasznukra  forditák ;  n 
várak  jövedelmeivel  ugy  bántak,  mintha  az  sajátjok 
volna.  Egyes  birtokrészekbe  beültek;  a  családi  pe- 
csétet ellopván,  sőt  annak  mintájára  álpecséteket  is 
készitvén,  hamis  okmányokat  állítanak  ki  a  Frange- 
pán birtok  egy-egy  részéről. u) 

Az   uj    bán,    Zrinyi    Miklós  már  csak  hivatalánál 


')  Téved  Budai  Ferencz  (Polg.  Lexiconában)  és  Wagner 
(Collectanea  Genalogica  Historica  Decas  II.  pag.  40.),  midőn 
Ferdinándnak  két  leány  gyermeket  tulaj donitnak,  kik  közül, 
egyiket  Frangepán  István  vette  volna  nőül.  Mint  okmányilag  be- 
bizonyul alább,  István  fia,  és  nem  veje  volt  Ferdinándnak.  Ist- 
ván a  gróf  Eck  leányát  vette  nőül. 

2)  Nádasdy  Tamás  országbíró  levele  1550-ből  Cod.  Szécli. 
4°.  X. 

fogva  is  kötelességének  tartá  beleavatkozni  a  Frange- 
pán  árvák  ügyébe.  Szokott  határozottsággal  és  erély- 
iyel  járt  el  ebben  is.  A  király  és  rendek  részéről  Ítéle- 
tet eszközölt  ki  a  birtokok  eltnlaj donitói  ellen  s  mint 
Frangepán  István  később  nagy  hálával  ismeri  el,  a 
bánnak  nemcsak  szorgalmát  és  gondját,  hanem  vitéz- 
ségét is  igénybe  vette  a  birtokok  és  árvák  kiszabadí- 
tása. ')  Mint  majd  minden,  ez  is  sikerült  a  bánnak. 
Istvánt  és  Katalint  magát  valamint  összes  örökölt  ja- 
vaikat megmenté  a  bitorlóktól. 

Frangepán  István,  teljes  korú  volt  már  1544-ben; 
de  nagyon  fiatal  még  s  alig  tehető  fel  róla,  hogy  „böl- 
csebb" lett  volna  fiatal  korában,  mint  későbbi  évei- 
ben, midőn  némely  róla  fennmaradt  egykorú  vélemény 
őt  gyenge  itéletünek  mondja.  —  Zrinyi  Miklós  szemé- 
lye és  talán  a  kiszabadulásán  való  hálaérzet  oly  nagy 
hatással  voltak  Ozalyi  Frangepán  Istvánra,  hogy  az 
emiitett  1544-ben  a  következendő  hallatlan  commu- 
nisticus  szerződés  keletkezik  közte  és  Zrinyi  Miklós 
bán  között:  2) 

Fontolára  vévén,  mond  a  szerződés,  hogy  ujabb 
korban  nemhogy  magán  emberek,  hanem  fejedelmek  is 
nagy  mértékben  ki  vannak  téve  a  külső  és  belső  ellen- 
ségektől jöhető  veszélyeknek,  s  különösön  őket  mind  a 
belviszályok,  mind  a  kiengesztelhetlen  török  fenyegeti, 
elhatározták,  hogy  egyesüljenek.  így  jobban  megél- 
hetnek, könnyebben  viselhetik  a  terheket  és  több  szol- 
gálatot tehetnek  Ferdinánd  királynak,  kinek  pártjáról 

')  Doininus  banus  virtute    sua  exiinia   suisíjue  curis  et 
laboribus  etc.  U.  o. 
•)  U.  o. 

—  Ígérik  —  egyik  sem  fog  eltérni  bárminemii  viszo- 
nyok közt,  —  valamint  a  hazának  és  koronának,  mely- 
nek őseik  oly  sok  szolgálatot  tettek. 

Ebből  a  czélból  a  két  fél  egymást  osztályos  és  édes 
testvérnek  fogadja,  mintha  egy  apától  származtak  volna. 
Sőt  az  egyesülés  több,  mint  testvéri.  Kikötik,  hogy 
Zrínyinek  ép  annyi  joga  legyen  Frangepán  István  min- 
den birtokaihoz,  mint  ennek  magának,  s  viszont.  Kikö- 
tik, hogy  a  két  fél  egyenlően  visel  minden  bármelyikre 
eső  terhet,  egyenlően  osztoznak  a  jövedelmekben.  A 
közösséget  kiterjesztik  maradékaikra  is.Elhatároztatik, 
hogy  nemcsak  az  ingatlan  vagyont,  hanem  kincseiket 
és  mindennemű  ingóságaikat  is  közösöknek  tekintik  a 
legnagyobbtól  a  legcsekélyebbig.  Bármit  vásároljon 
egyik  avvagy  másik,  közös  lesz  az  is,  sőt  ha  jövendőben 
egyik,  vagy  a  másik  akár  fekvő  birtokot,  akár  ingósá- 
got nyer,  akár  szolgálatai  dijában,  akár  más  utón  a  ki- 
rálytól vagy  bárki  mástól  a  két  félnek  egyenlő  joga 
legyen  hozzá  s  egyenlő  része  benne  s  egyenlően  élvez- 
zék. Ha  pedig  bármelyikök  örökös  nélkül  hal  meg, 
összes  vagyona  az  életben  maradandó  félre  vagy  ennek 
maradékára  szálljon. 

A  szerződés  ellen  többeknek  lehetett  kifogása.  Min- 
denekelőtt a  kormány  gútolhatta,  hogy  idővel  az  örök- 
lés végrehajtassák;  aztán  a  Frangepánok  többi  ága  te- 
het óvást;  mert  az  emiitett  1449-iki  osztály  értelmében 
a  kihalt  ágak  birtokai  vissza  voltak  szállandók  a  még 
életben  volt  nemzetség-ágakra.  De  Frangepán  Gáspár, 
ki  az  árvákhoz  közelebb  állott,  s  ki  a  szerződésről  is 
értesülve  volt, elmulasztá  kifogást  tenni.') 

«)  U.  o.  1591-hez. 

A  kölcsönösön  öröklendő  két  féle  birtok  közt  a 
Zrinyié  volt  a  kisebbik,  és  az  ellenség  szomszédsága 
miatt  a  kevesebbet  érő.  Mindamellett,  hogy  Zrinyiék, 
mint  láttuk,  két  nagy  birtokot,  a  Korbáviaiakét  és  az 
aurániai  perjelét  az  ősi  birtokhoz  csatolák,  utóbbiak 
legnagyobb  része  török  kézbe  jutott  volt,  ugy  hogy 
valódi  nyereménynek  csak  Kosztanicza,  Medvevár  és 
Bosjákó  (Zágráb  megyében)  s  Rakonok  Kőrös  megyé- 
ben, volt  nevezhető.  A  roppant  örökléseknek  ezen  med- 
dősége ismét  hű  képét  adja  annak,  mily  nagy  pusztulás 
előzte  meg  mindenütt  a  török  terjeszkedést.  Nem  any- 
nyira  a  határszéli  földesurak  voltak  telhetlenek  birtok 
dolgában,  hanem  az  örökös  hadi  állapot.  A  török  nél- 
kül Zrínyi  1544-ben  a  birodalom  legnagyobb  birtokosai 
közé  tartozik  vala;  de  valóban  nagyobb  lehetett  a  hire, 
mint  reális  vagyona.  A  szerződésben,  bele  tudván  a  ki- 
sebb erődöket  is,  csak  tizennyolcz  várat  számlál  elő.  ') 

A  Zrínyi  előszámlálta  birtokok  közt  csak  Medve- 
vár, Lukavecz,  Bosjákó,  Pekrecz  és  Rakonok  az,  mely 
biztosabbnak  látszott  a  török  foglalásai  ellen,  s  mely  a 
rablásoknak  kevesbbé  levén  kitéve,  több  jövedelmet 
hajtott. 

Frangepán  István  huszonöt  várat  kötött  le,  melyek 
nagy  része  a  mai  magyar  tengerpart  vidékén ,  és  Stiria 
és  Karniolia  határai  közelében  nemcsak  biztosabb  örök- 
ségül kínálkoztak  jövőre,  hanem  jelenben  is  több  jöve- 
delmet hajtanak. 

Az  összes  birtok  feje  Ozaly  volt,  s  a  tőle  nem  távol 
eeő  Ribnikkel  együtt  a  legjobb  helyen  feküdt.  AKulpa 

')  U.  o.  1544-hez. 

vize  nyugotról  keletnek  a  horvátországi  határhoz  kö- 
zeledvén, egyszerre  fölkanyarodik  éjszaknak  s  onnan 
tojásdad  íelkörben  ismét  csaknem  ugyanazon  széles- 
ségig ,  mintegy  Károly  városig  folyván  délnek,  egy 
félsziget  alakú  kikerekitett  járást  képez  túl  a  Kulpán. 
<  >zalyhoz  és  Ribnikhez  tartoztak  ezen  terület  minden 
falvai  és  erdei.  Csupán  a  Ribnikhez  tartozott  birtok- 
rész 239  népes  sessio  volt,  s  köztök  néhány  vlakk  tele- 
pitvény.  *)  A  birtok  szakadatlanul  folyt  innen  a  Kulpa 
mentén  nyugotnak  és  a  Dobra  Mrezernicza  és  Korána 
mellék  folyókon  fölfelé,  délnek.  A  mai  Károlyváros 
mellett,  hol  a  Korána  a  Kulpába  szakad,  állott  Dubo- 
vácz,  melyet  később  a  Zrínyiek  Károlyváros  fölépithe- 
tésére  átengedtek  a  kormánynak,  —  s  melyhez  most 
<Taztelza  és  Szvarcha  tartozott. 

A  két  folyó,  a  Korána   és  Mrezernicza   melletti  vá- 
rak   voltak    a    legkevesebb    becsüek.  l^v    Szkrádnak, 


*)Az  Ozalyhoz  tartozott  táluk  a  Kulpa  mind  jobb.  mind  bal- 
partján  félkörben  nyúltak  le  az  idegen  határtól  Károlyvárosig,  s 
egy  okmány  nyomán  ezek  voltak  :  Ozal\  vár  és  város;  felső  és 
alsó  Vérhovecz,  Pobrisie.  Krassics,  Pribisi.  Kupcsina,  Sipak- 
naczezti.  Vohsin,  Sipak.  Herneticsi,  Orlye  (Orlakovo?)  Novaki, 
Nabrodev.  Zadoborje,  Tomasnicza.  Zavees,  Gerdeon.  Pisclietich. 
Erjavecz.  Hraszti<-  (Hrasztovicze)  Jeszkovo.  Oztrivech.  Zevko- 
voczi,  Policza,  Bratvanczi.  Berlog.  Vivodina.  Koruszi,  Prekrisie, 
Terg.  Zorekoveczi,  Lewkowsi.  Zlupno.  Harminczöt  helység.  — 
Ribnikhez  tartozott  Novaki,  Griesi.  Modruspatak.  Ortinicsi,  Jel- 
icoveczi,  Kunicsi,  Páka.  Prantina,  Zaluka.  Brihovo,  Juravo, 
Brodszinevin  vech  (?).  Bukovácz,  Sakanya.  Kohanivech,  Brez- 
nik,  Oberclaricha,  Goliverh.  Ztranieza.  Ribinik  várával  és  váro- 
sival együtt  21  helység.  -  Széchenyi  Codex.  4  latin.  X.  62. 
okmány. 

mely  a  Korána  partján,  Ogulinnal  csaknem  egy  széles- 
ségben fekszik,  terjedelmes  területe  volt ;  de  már  ezen 
időkben  nagy  részéről  kipusztultak  a  jobbágyok.  Né- 
melyek közülök  átköltöztek  a  Mrezernicza  völgyébe  s 
ott  eme  folyó  egy  szigetén  építettek  magoknak  kunyhót. 
Onnan  jártak  át  Szkrád  vidékére  a  földek  mivelése  vé- 
gett. A  szigeten  feküdt  falu  „Janach"  néven  nevezte- 
tett 8  ez  is,  mint  valami  erőd,  elő  van  számlálva  a 
Frangepán  birtokok  közt.  Szkrád  külvárosát  oly  sze- 
gény emberek  lakták,  hogy  egyiknek  sem  volt  egy 
egész  telke.  A  birtokhoz  sok  erdő  tartozott;  de  a  job- 
bágyok nem  mertek  oda  kijárni  a  török  ozirkálóktól 
való  féltökben.  Később  Zrinyi  Miklós  ültetett  ott  uj 
szőlőket  és  kerteket.  O  nagy  barátja  volt  a  gyümölcs- 
tenyésztésnek. 

A  szkrádi  urodalom  azonban  oly  terjedelmes  volt, 
hogy  ezen  pusztulás  daczára  is  mintegy  kilenczven 
egész  telket  számitnak  benne  1544  után  húsz  évvel  is, 
mely  ideig  a  török  sokat  pusztitott  s  többek  közt  egy 
Zuhor  nevű  hét  telkes  falut  teljesen  fölégetett  és  ki- 
pusztított. 

Midőn  a  Korána  északi  folyásánál  is  igy  apadtak  a 
birtokok,  képzelni  lehet,  hogy  a  délebbre  ugyanazon 
folyó  mellett  fekvő  szluini  és  csetinai  birtokok,  melyek 
a  Frangepánok  más  ágához  tartoztak,  még  kedvezőt- 
lenebb viszonyok  közt  valának. 

A  Mrezernicza  melletti  Szvecsaj  és  Lippa  várak 
környéke  is  pusztulóban  volt.  —  A  lippai  uroda- 
lomnak  1558-ban  már  csak  20,  a  szvecsajinak  38  telke 
volt.  A  Mrezernicza  és  Korána  közötti  birtokokat  ezek 
meg  sem  merték  látogatni  a  töröktől  való  félelemből. 

Ugylátszik  a  Mrezernicza  völgye,  ezen  folyó  forrásától 
le  a  mai  Károlyváros  tájáig,  Frangepán  István  bir- 
toka volt.  Ezen  folyó  melletti  birtokai  közt  emlittetik 
Mlaba  vagy  Szpotovicza  is.  Az  uradalom  alkalmasint 
pusztuló  félben  volt;  mert  az  1562-iki  birtok  kimuta- 
tásban neve  sem  fordul  elő  s  a  mai  földképeken  sem 
található.  l) 

Virágzóbb  állapotban  volt  a  Dobra  folyó  melletti 
Nov  igrad,2)  hol  Zrínyi  uj  fákat  ültetett  a  régi  kertbe. 
Csak  közvetlenül  a  várhoz  negyvennyolez  egész  telek 
tartozott,  s  hozzá  véve  Sztative  és  Dobravcha  falut, 
146  népes  és  14  elhagyatott  telke  volt  1558-ban. 

A  Kulpán  fölfelé  a  Frangepáné  volt  Lukovdól 
vagyis  Szeverin  és  Brod.  Különös,  hogy  eme  várak  fa- 
lui jobban  ki  voltak  téve  a  török  martalóezok  rablásá- 
nak, holott  távolabb  estek,  mint  a  Dobra  mellékiek. 
Lukovdolból  nem  mernek  kimenni  a  jobbágyok  az  er- 
dőkre; nagyon  sűrűn  jártak  ott  a  török  rablók.  A 
Kulpa  folyásán  messze  fenn  fekvő  Brod  faluinak  hegyei 
csaknem  a  fiumei  tengerpartig  terjedtek;  de  más  hasz- 
nát nem  veszik,  mint  legfeljebb  „mókust"  (glires)  fog- 
nak bennök;  mert  a  török  könnyen  rabságra  hurczol- 
hatná   a    szegénv    embereket."  A  török  rablásokat    a 


*)  A  Frangepán  Mlakháját  nem  kell  összetéveszteni  a  Turo- 
polyában  fekvő  Nagv-Mlákhával. 

2)  .,Pervenimus  ad  castrum  Novigrad  supra  aquam  Dobra 
eonstrnctani."  így  szól  a  Frangepán  birtokot  vizsgáló  bizottság 
hivatalos  jelentése.  Ez  megkülönbözteti  számos  hasonnevű  hor- 
vát helységtől.  Novigrádhoz  tartoztak:  Sztative,  Jachne,  .... 
Dubravczi.  Zudellin,  Kutko. 

Zrínyi.  2. 2 

hegyek  nem  gátolták,  sőt  némileg  elősegítek.  Inkább 
a  nagyobb  folyók  voltak  gátjaik. 

A  Dobra  forrásától  nem  messze  Ogulin  is,  egy  határ- 
őrvidéki ezred  mai   fővárosa    a  Frangepáné  volt.   Sőt 
az  ugyanott  fekvő  Modrus,niely  aNagy-Kapella  hegy- 
ség azon  szorosát  őrzi,   melyen  az   út  Zengbe    vezet, 
Jeszenicza,    —  továbbá  Tovonszko-pécs,   Kliucs,  Plaz 
és  Vitr.u  is  ott  feküdvén,  a  mai  ogulini  ezred  nagy  ré- 
szét birta  Frangepán  István.  De  eme  birtok  nagy  rész- 
ben már  semmi   hasznot  sem  hajthatott,  s  védelme  in- 
kább terhelte    a  többi  birtokot.  Annyi   bizonyos,  hogy 
már  húsz  év    múlva   egy  kiküldött  báni    bizottság  ta- 
núskodása szerint    a    nevezett   ogulini     várakból    egy 
sem  volt  se  Zrinyi  se  Frangepán  kezében.   Modrussáti, 
eme     birtok    akkori    főhelyén     utóbb    nevezett    évben 
eory  jobbágyuk  sem  volt  s   a   vár  a  királynak   volt   át- 
adva,   ki  ott    húsz   katonát  tartott.  Kliucsban  ugyan- 
annak huszonkét.  Jaszeniczában   negyven  katonája  ál- 
lomásozott. Plaz,  Vitun  (Wythun)  Tovnskopeeh  merő- 
ben  pusztán    állott,   holott    utóbbihoz    korábban  nagy 
terület  tartozott  volna.  Az  egész  Modrus  megye  (a  mai 
ogulini  ezred),  a  leghegyesebb  és  terméketlenebb  részei 
közé  tartozott  Horvátországnak,  mely  békésebb  időben 
is  aránylag  keveset  jövedelmezhetett.  Az  erődök  a  ma- 
gas kősziklákon  könnyen   daczolhattak    ugyan    az   os- 
tromló eszközökkel;  de  szintoly  könnyen   kiéheztetne 
tők  voltak,  kivált   miután  a  lakosság  kipusztult.  Ezért 
adák  át  az  ottani  várakat  az  államnak.  Ogulin  kőfallal 
erőditett  vár  is  már  a  királynak  volt  átadva  1562-ben. 
Külvárosát    kevese;:  lakták,  az  is  mind  szegény  ember 
ki   csak    házától   és    kertjétől    fizetett    valami    adót.  A 

íiozzá  tartozott  Greberk  és  Zgulicze  népes  telkeinek 
száma  28  volt,  ugy  hogy  körülbelül  száz  jobbágy  sem 
szolgálhatott  hozzá.  ') 

Nagyobb  fontosságú  és  gazdagabb  jövedelmeket 
hozó  birtokai  voltak  Frangepán  Istvánnak  az  Adria 
tenger  partjain.  A  mai  Fiume  őt  uralta,  —  Tersácz,  2) 
az  utóbbinak  fellegvára,  egyik  legnevezetesebb  birtoka 
volt.  Övé  volt  a  terjedelmes  kikötője  által  abban  az 
időben  Fiúménál  is  nevezetesebb  Buceari,  hol  Magyar - 
és  Horvátország  kiviteli  s  Olaszország  és  Kelet  beho- 
zatali czikkeinek  vámjai  a  földesurat  gazdagiták.  Ezek 
háta  mögött,  a  magas  hegység  közötti  utat  Grobnik 
vára  biztositá  északról.  Buccaritól  délre,  a  tengerpart 
hosszában  egymást  érték  a  következendő  várak:  Hre- 
lin,  Drevenik,  Grisani,  Bribir  és  Növi.  így  Fiúmétól 
csaknem  Zengig  az  egész  tengerpart,  melyet  okleve- 
leink Vinodol  megyének  mondanak,3)  Frangepán 
István  tulajdona  volt. 

Ezek  voltak,  csak  a  főhelyeket  említve,  a  birtokok, 
melyekben  Zrínyi  osztályossá  lett  az  1544-iki  szerződés 
által.  Nem  számitván  a  Korána  és  Mrezernicza  mentén 
volt  várakat,  ha  a  földképen  Jaszkán  kezdve  délre  Ká- 
rolyvároson,    Ogulinon    át    Segnáig   (v.    Zengig)    egy 


')  A  fentebbi  topographiai  megjegyzésekre  az  adatokat  a 
nemzeti  muzeum  kézirataiból:  Széchenyi  Codes  4-rét  latin.  04- 
•sz.  Egy  vizsgáló  bizottság  jelentése  nyomán. 

')  Volt  még  más  Tersácz  is  Horvátország  belső  részeiben 
szintén  a  Frangcpánoké.  De  nem  erről  van  szó.  Volt  Ogulin  tt- 
ján egy  Tersics  is,  szintén  a  Frangcpánoké. 

*)  Nem  kell  összetéveszteni  a  Pctriniától  délre  esett  másik 
Vinodollal. 

22' 

vonalat  húzunk,  a  mi  e  vonalon  belül  az  idegen  határ  a 
Kulpa  és  tengerpart  közt  fekszik,  az  egész  nagy  há- 
romszög, tán  kevés  kivétellel  a  Frangepáné  volt:  kiter- 
jedésre nézve  vetélkedett  Fehérmegyével. 

Horvátország  földe  átalán  véve  terméketlenebb, 
mint  Magyarország  legnagyobb  része.  Nem  is  számit- 
ván  a  tengerpart  felé  elnyúló  kopár  hegyeket,  melyek 
havasokká  emelkednek,  a  nagyobb  folyók  völgyeiben 
és  sikságokon  is  a  nemesebb  gabonafajok  termesztése 
nem  bőven  jutalmazó.  De  itt  a  nedvesebb  égalj  igen 
előmozditja  az  erdők  és  legelők  buja  tenyészetét. — Az- 
ért különösen  a  baromtartás  volt  legtöbb  vidéken  a 
gazdaság  főága,  a  fakereskedésen  kívül. 

A  fenn  előhozott  több  panasz,  hogy  a  lakosok  az 
erdőkre  kijárni  nem  mernek,  annyit  tett,  hogy  különö- 
sen a  barom-tenyésztés  a  Kulpán  túli  részekben  lehet- 
lenné  vált.  Egyértelmű  volt  ez  az  átalános  Ínséggel  és 
pusztulással.  A  Zrinyi-féle  birtokok  nagyobb,  Unna 
melléki  részében  is  alkalmasint  uralkodott  már  nagy 
mértékbeli  a  nevezett  inségr. 

Kedvezőbb  helyzetben  voltak  c  részben  az  ozalyi, 
ribniki  és  novigrádi  uradalmak.  Itt  a  földmivelés  rend- 
szeresebben folyt.  Csak  a  ribniki  urodalomnak,  mint 
mondtuk  körülbelül  harmadfél  száz  egész  telkes  gaz- 
dája volt.  Egy  egész  teleknek  számitának  régen  huszon- 
négy holdnyi  szántóföldet  Magyarországon,  s  valami- 
vel többet  Horvátországban.  A  földek  mivelés  alatt 
voltak.  A  ribniki  urodalomban  minden  jobbágytelektől 
a  földmives  hetvenkét  dénárt,  egy  mérő  búzát,  egy 
mérő  hajdinát  és  két  mérő  zabot  szolgáltatott  a  földes- 
úrnak, természetesen  a  kilenczeden  és  a  roboton  kivül: 

más  urodalmakban  egy-egy  ökröt  adózott  a  jobbágy. 
Csak  Ozalyhoz  mintegy  negyven  év  múlva  is  több  tar- 
tozott ezer  jobbágynál,  s  azt  az  arányt  véve  Ribnik- 
hez  mintegy  hétszáz,  a  novigrádihoz  négy  öt  száz  job- 
bágy szolgálhatott.  ')  Ezenkivül  mindenikben  a  nagy 
terjedelmű  urasági  erdők,  rétek,  szántóföldek,  szőlők 
és  jövedelmes  malmok  beszámításával  nyilván  való, 
hogy  Frangepánnak  csak  a  mai  Károly  város  vidékén 
volt  birtokai  fölértek  az  egész  Zrínyi  birtokkal,  mely- 
nek főrésze  különben  is  a  Frangepán  Korána  melléki 
birtokainál  kedvezőbb  helyzetben  nem  volt  s  a  török 
kellően  előkészité  rá ,  hogy  nemsokára  végkép  kezére 
kerüljenek.  —  így  a  tengerparti  részt,  a  legbecseseb- 
bet, Zrinyi  ráadásul  kapta  Frangepántól.  A  tengermel- 
lék, melyet  Frangepán  birt,  többnyire  kopár  kősziklás 
hegység  volt,  melyen  inkábbára  csak  szőlőt  tenyész- 
tettek. De  bőven  meg  volt  a  kárpótlás.  Közben  közben 
roppant  terjedelmű  erdők  nyúltak  el,  melyek  itt  ke- 
vesbbé  voltak  kitéve  a  török  czirkálásainak.  A  tenger- 
parti helyeknek  pedig  nagy  kincs  volt  az  erdő.  Az 
építésre  s  különösen  hajóépítésre  való  fa  kész  piaczot 
talált  Velenczében.  Ezenkivül  a  kényelmes  kikötők  és 
a  halászat  gazdagul  jövedelmeztek.2)  Frangepán  István 
birtokainak  összes  jövedelmeit  ötven  év  múlva  is,  a 
meddig  alkalmasint  károkat  szenvedtek, illetékes  tanuk 
mintegy  húszezer  forintra  becsülték,  mi  mai  számítás 
Szerint  150 — 200  ezer  forintot  tenne.3) 


')  Széch.  Cod.  4°. 
^U.  O. 

s)  u.  o. 

A  méltányosságot,  mely   az  aránytalan   osztályban 
hiányzott,   miután   Zrínyi    két   annyit  kapott,    mint    a 
mennyit  ajánlott,  azzai  hozta  egyensúlyba  a  bán,  hogy 
nőül  vette  a  gyámsága  alá  fogadott  Frangepán  Kata- 
lint, István  húgát,  ki  ez  időben  serdülhetett  hajadon- 
ná.  A  jótett,  melylyel    Zrínyi    hálára  kötelezé  az  ár- 
vákat, a  bán  dicső  hírneve,  határozott  és   erélyes  jel- 
leme elég  nagy  okok   valának,   hogy  a  fiatal  árvában 
bámulattal  vegyült  szerelem  támadjon ;  s  Zrínyi   habár 
a    birtok-osztály    által    megvevé   jótétté  jutalmát,    az- 
emberi  önbírálat  szelidségénél  fogva  meglehetett  győ- 
ződve, hogy   jót    tett    s    belső    vonzalommal    viseltet- 
hetett  azok  iránt,   kik   jótettének    tárgyai  voltak,    — 
ha  nem  lett  volna    is  oly  egyszerű  egy  fiatal  és  két- 
ségkívül szép  lyány   iránt  hő  vonzalmat  éreznie,    kihez 
mintegy  a  véletlen   vezette  őt.  Alig  volt  Zrínyinek  a 
hazára  nézve  üdvösebb  tette;   mivel    ezen   szövetség- 
nek  köszönheti  a   haza  ama  kitűnő   férfiakat,  kik   ép- 
annyira     fenntarták     a    magyar,    mint    a    Zrínyi    név 
örök  dicsőségét,   s  azon  számos  honleányt,  kik  ugyan- 
azon  szövetségből  származtak  s  kik   közül    egyik  két 
nagy  nevű    nádornak   a    Turzóknak    lett   ős    anyja,  a 
többi  a  tiszta  magyar   s    egy  részben   protestáns  csa- 
ládokkal   hozta    sógorságba    a    Zrínyieket :    a    lindvaí 
Bánffyakkal,    Országokkal,   Telekiekkel,   Homonaiak- 
kal    és    Batthyániakkal.    Zrínyinek    tizenhárom   gyer- 
meke volt,  s  egy  kettő   kivételével  mind  ezen  első  há- 
zasságból. 

A  Frangepán  István  birtokaira  nézve  behozott  com- 
munismus  roszul  ütött  ki  utóbbira  nézve.  Frangepán 
nem  levén   alkalmas  a  várak  védelméről   kellően  gon- 

doskodni  az  erélyesebb,  hozzáértőbb  és  tevékenyebb 
Zrinyi  mellett  ő  merőben  önállástalan  és  mintegy  fö- 
lösleges embernek  tűnhetett  föl  s  annak  érezhette  ma- 
gát.  ') 

Meg  ie  bánta  ő,  a  mit  tett.  Zrinyi  nem  titkolta, 
hogy  az  1544-iki  szerződés  kötésével  Frangepán  Ist- 
ván maga  sem  tudta  mit  cselekszik.  Zrinyi  tulajdon 
maga  jegyzé  meg  ezt  Ferdinánd  király  előtt,  mi  arra 
mutat,  hogy  ha  a  dolog  lényegére,  a  birtoknyerésre, 
nézve  Zrinyi  a  maga  vágyát  teljesité,  a  szerződés  for- 
mája, a  communismus,  Frangepán  eszméje  volt  s  egy 
hálától  lelkesült  perczben  maga  erőszakolta  azt. 

-Egy  ideig  közösen  birta  a  két  fél  a  birtokokat,  más 
szókkal  Zrinyi  volt  az  ur  a  Frangepán  félékben  is. 
Azonban  idő  multával,  midőn  Istvánnak  fogadott  bátyja 
iránti  hálás  lelkesedése  hülepedni  kezdett,  alkalmasint 
nagyobb  nagyobb  mértékben  fájt  neki,  hogy  csupa  ár- 
nyékbirtokossá lett.  Zrinyi  engedett  fogadott  öcscse 
vágyainak  s  némi  megosztozás  történt  a  várakban. 

De  az  elszakadt  testvér,  mind  igazságtalanabb- 
nak találta  az  osztályt,  mig  végre  1550  körül  egyene- 
sen a  királyhoz  folyamodott  az  ősi  birtokaiban  való 
védelem  védett. 


')  Hogy  a  communisticus  szerződés  végrehajtatott,  bizonyítja 
az,  hogy  1550-ben  Zrinyi,  ennek  neje,  Frangepán  Katalin  és 
Frangepán  István  közösen  irnak  alá  egy  szerződést,  mely  az 
ozalyi  birtok  tizedeiről  szól  (Széch.  Cod.  4-rét  latin.  X.  köt.  43. 
sz.)  Van  egy  1558.  emiitett  vizsgálat,  mely  szerint  Ribnik  mellett 
néhány  helység,  melyet  vlakkok  laknak,  csak  fuvarral  tartozik. 
Erről  nekik  Zrinyi  Miklós  mintegy  15  évvel  azelőtt  (1543  —  44) 
adott  szabadalom  levelet.  (U.  o.  57.  sz.). 

Frangepán  érvénytelenné  ohajtá  tenni  az  1544-iki 
szerződést;  mert  Ferdinándhoz  tett  folyamodásában, 
ugylátszik  elő  sem  hozván  a  szerződést,  más  szinben 
adja  elő  a  dolgot. 

Midőn  úgymond,  a  bán  az  ő  húgát  nőül  vette  volt, 
kezéhez  vette  az  egész  Frangepán  birtokot  s  magánál 
tartá.  Midőn  ő  István,  visszakövetelé  az  apai  és  jogosan 
őt  illető  birtokokat,  Zrinyi  csak  azokat  adta  át  neki, 
melyeket  a  török  kipusztított  s  a  jövedelmezőbbeket 
magának  tartá.  —  Ezen  panasz  nyomán  Ferdinánd  intő 
levelet  ir  Zrínyinek,  melyben  fölszólítja,  egyenlitse  ki 
:i  dolgot  szép  szerével,  s  ha  maga  nem  boldogulna,  ő  a 
király  fog  közbenjárni  a  békéltetésben.  Ferdinánd  egy 
részben  igazat  látszik  adni  Frangepánnak  az  1544-iki 
szerződés  ellenére,  miután  maga  Zrinyi  vállá  egyszer 
a  király  előtt,  hogy  ama  szerződés  kötésekor  Frange- 
pán nem  volt  tettének  teljes  öntudatában.') 

Ferdinánd  békülésre  intő  levelére  nem  volt  már 
szükség.  Midőn  azt  a  király  irta,  Frangepán  egy  szer- 
ződés által  kibékült  volt  újra  sógorával.  A  szerződésben 
hosszasan  van  elősorolva,  mely  nagy  hálával  tartozik 
Ő  a  bánnak,  ki  csaknem  atyai  szeretettel  volt  iránta.  A 
szerződés  nem  communisticus  többé,  hanem  forma  sze- 
rinti megosztozást  foglal  magában.  .Vem  is  Zrinyi  ne- 


')  Ferdinánd  levele  Zrínyihez  1550.  decz.  1.  Széch.  Codex 
4-rét  latin.  X.  44.  sz.  „Fidelitatem  tuain  clementer  requirimus  et 
eidem  comniittimus,  quatenus  acceptis  praesentibus,  .  .  .  non  ob- 
stante  illa  fassione,  quam  Stephanus  de  Frangepanibus  coram 
capitulo  ecclesiae  Zagrabiensis  (A.  1544)  re  rum  suaruiu  (ut 
te  quoque  ipsuni  nobis  aliquando  .dixisse  recorda- 
mur)  min us  consciua  utcunque  t'eeisse  dicitur"  etc. 

vében  kötik  azt.  A  felek  most  egyfelől  Frangepán 
István,  másfelől  húga   Frangepán  Katalin,  a  bán  neje. 

Az  osztály  ugy  volt  intézve,  hogy  mind  a  mai  Ká- 
rolyváros  körüli,  mind  a  tenger  melléki  birtokokban 
mindkét  félnek  rész  jutott.  Zrinyiné  csak  ezekben  osz- 
tozott. A  Korána,  Dobra  és  Mrezernicza  valamint  a 
felső  Kulpa  völgyén  és  az  ogulini  kerületben  feküdt 
birtokok  egészen  Frangepánnak  maradtak.  Habár  ezek 
kevesebb  értékűek  valának,nem  lehetett  Frangepánnak 
oka  a  panaszra.  A  tengermelléken  és  Károlyváros  kö- 
rül egyenlően  osztozának  a  birtokban,  sőt  eme  részek- 
ben is  kétségkivül  Istváné  volt  az  előny.  Az  osztály 
megmásithatlannak  van  nyilatkoztatva  s  szól  az  örökö- 
sökre is,  kik  közül  egyik  fél  sem  követelhet  többé  részt 
a  másik  fél  osztályrészéből.  így  Frangepán  értékesb 
birtokainak  csaknem  felét  adta  át  örök  joggal  a  Zrinyi- 
családnak.  —  De  hozzá  van  csatolva  még  az  a  fontos 
kikötés,  hogy  akár  István,  akár  Katalin  hal  meg  örökös 
nélkül,  birtokai  az  életben  maradandó  félre  és  maradé- 
kaira szállanak.  így  bizonyos  eshetőségre  a  Zrinyi-csa- 
lád  újból  is  az  ozalyi  Frangepánok  átalános  örökösévé 
van  fogadva.  ') 

A  békéltetésben  Xádasdy  Tamás,  az  ország  birája 
és  főkapitánya  lehetett  a  közbenjáró,  miután  a  szerző- 


')  Zrínyieknek  jutott  Ozaly,  a  kisebb  dubováczi  urodalom- 
mal:  a  tenger  mellett  pedig  Grobnik,  Buccari.  Hrelin.  Frange- 
pánnak maradt  Ribnik  és  Novigrád  Károlyváros  vidéken;  Dre- 
venik,  Grisán,  Briber  és  Növi  a  tenger  mellékén.  —  Jelen  szer- 
zi idésból,  (kétségkívül  a  másolat  hibája)  kimaradt  Tersácz.  Egy 
későbbi  1562-iki  uj  szerződés  arra  mutat,  hogy  Tersácz  is,  s  így 
Fiume,  István  részébe  jutott.  (Cod.  Széeh.  1550.) 

dés  az  ő  jelenlétében  köttetik  meg.  Több  jel  van  rá,  hogy 
az  utóbbi  nagy  férfiú  több  mint  hivatalos  érintkezésben 
volt  Zrinyivel,  s  nem  lehetetlen ,  hogy  ismeretségük 
azon  kritikus  időkben  kezdődött,  midőn  még  Zrínyi  a 
Katzianer  pártján  volt  8  Nádasdy,  mint  akkori  bán. 
Zriny  táján  megjelent  a  török  foglalások  visszavételére. 
BŐt  tán  a  tekintélyes  férfiú  tanácsai  is  befolyással  voltak 
ha  nem  is  a  modorra,  de  azon  tettre,  hogy  Zrínyiek 
Ferdinánd  párthívei  legyenek.  Ferdinánd  király  nagyon 
elnéző  volt  azon  alkukra  nézve,  melyeket  Zrinyi  és 
Frangepán  kötének  oly  birtok  tárgyában,  melyhez  a7 
államnak  is  lehetett  igénye.  Az  elnézés  csekélység 
azon  kedvezéshez  képest,  melyet  a  következendő  9za 
kaszban  adok  elő. 

VIT. 
Zrínyi  Miklós  ós  Keglevics  Péter. 

Tudva  van.  hogy  Zrínyi  Miklós  s  utána  az  egész 
Zrinvi  család  törzs  birtokává  a  Muraköz  lett  volt  Csák  - 
tornva  várával.  —  A  fenntebbi  1550-iki  szerződést  is 
már  Csáktornyában  irják  alá. 

Muraköz  Zsigmond  királv  ideiében  a  szomszéd  Sti- 
riából  nálunk  meghonosodott  Cilley  grófoké  volt,  kik 
a  korona  eme  birtokát  negyvennyolczezer  arany  forin- 
ton vették  zálogba  a  pénzszükségben  szenvedett  király- 
tól. Szokás  szerint  Zsigmond  vissza  nem  válta  a  birto- 
kot. A  Cilley  család  kihalta  után  Mátyás  király  vissza- 
szerezte volt  a  koronának  az  1462-iki  törvény  alapján, 
hogy  később  ezen  nagy  királynak  méltó  és  érdemes 
kincstárnoka  nyerje  adományul.  Ezen  kincstárnok  Er- 
nuszt  János  vagy  Hans  volt.  A  „Hans"  névből  rontá  a 
magyar  a  „Hampó"  nevet,  mely  családi  névül  rajta 
maradt  utódain  is. 

A  Hampó  nemzetség  férfi  ága  mintegy  félszá- 
zad múlva,  1541-ben  kihalt  Hampó-Ernuszt  Gás- 
párban. 

Ugylátszik  Gáspár  nagyon  fiatal  korában  múlt  ki, 
egy  fiatal  özvegyet, Keglevics  Péter  Anna  nevű  leányát 
hagyván  maga  után,  kitől  se  fiu,  se  leány  gyermeke 
nem  maradt. 

A  birtoknak    vi-sza  kell  vala    ^állani   a  koronára 

De  az  özvegy  atyja  Keglevics  Péter,  ki  Csáktornyába 
beült,  megtagadta  a  birtok  átadását,  azt  adván  okul, 
hogy  kimúlt  veje  őt  rendelé  az  özvegy  s  ennek  ezután 
születendő  gyermeke  gyámjául.  Ily  ürügy  alatt  Keg- 
levics Péter  megtartá  nemcsak  a  Muraközt,  hanem  az 
annak  területén  kivül  fekvő  Szent-Györgyöt  és  Kap- 
ronczát  is. 

A  király  valóban  bevárandónak  látta  az  örökös 
megszületését,  mielőtt  további  lépéseket  tenne.  De  ne- 
hogy idegen  kisded  helyettesittessék  a  netalán  nem  lé- 
tező törvényes  helyébe,  ezen  előkelő  és  tiszteletben 
állott  matrónákat  nevezé  ki  őrködni  Keglevics  Anna 
mellé:  Gyulai  Annát,  ki  Turóezi  Jánosnál  volt  férjnél 
s  Pekri  Ilonát,  ki  Pekri  Lajos  húga  és  Bradács  Imre 
özvegye  volt.  De  Keglevics  Péter  nem  bocsátotta  be 
>ket.  Akközben  a  gyermektelen  özvegy,  mihelyt  a  gyá- 
szolás éve  letelt,  férjhez  ment  alsó-lindvai  Bánffy 
Lászlóhoz,  de  Keglevics  a  király  fölszólitásaira  foly- 
vást vonakodott  kiadni  a  várakat.  Mindamellett  vala- 
mit kellett  tennie  a  király  engesztelésére.  Fölmegy 
Bécsbe  s  ott  több  egyházi  és  világi  méltóság  jelenlété- 
ben ünnepélyesen  igéri,  hogy  kiadja  a  birtokokat  a  ki- 
rály biztosának,  a  kamara  igazgatójának.  Midőn  a  tett- 
leges átadásra  kitűzött  nap  elérkezett,  Keglevics  Péter 
nem  álott  szavának,  s  a  váraknak  tovább  is  birtokában 
maradt,  annak  ellenére,  hogy  időközben,  az  1542-ik 
év  elején  Beszterczebányán  hozott  s  martius  7-én  meg- 
szentesitett  törvények  nagyon  szigorú  fenyegetést  fog- 
laltak magokban  mindazok  ellen,  kik  idegen  s  különösen 
királyi  birtokokat  erőszakosan  lefoglalva  tartanak.  — 
Keglevics    Péter    igy    nemcsak  a  király  parancsának, 

hanem  az  ország  legújabban  hozott  végzéseinek  is  el- 
lene szegült. 

Habár  ily  kihágásokra  voltak  példák  azon  időkben. 
az  országgyűlés  ezúttal  ijesztő  példát  akart  mutatni. 
A  még  ugyanazon  1542-ik  év  őszén  Pozsonyba  egybe- 
gyűlt rendek,  kik  ugyanakkor  Zrínyi  Miklóst  bánnak 
választják  meg,  egy  egész  külön  törvényczikkben  szám- 
lálják elő  Keglevics  Péter  bűneit,  s  nem  feledik  fölem- 
litni,  hogy  azelőtti  években  is  ő  volt,  ki  Szomszédvárt. 
Stubiczát  és  Zelent  hasonló  módon  magának  tartú. 
Ennélfogva  meghagyják  neki,  hogy  a  törvény  keltének 
napjától  (november  23.  1542.)  két  hónap  alatt  adja  át 
az  elfoglalt  birtokokat,  mely  esetben  bocsánatot  nyer. 
különben  pedig,  mint  felség- és  hazaáruló  fej- és  birtok- 
vesztésre ítéltetik.  Hasonlókép  intik  a  szolgálatában 
levőket  is,  hogy  ha  ama  két  hónap  leteltével  urok  nem 
engedelmeskedik,  hagyják  oda  őt,  különben  magok  is 
fej-  és  birtokvesztésre  Ítéltetnek.  ') 

Keglevics  Péter  ezen  törvénynek  sem  engedelmes- 
kedett. A  makacs  örear  még  három  évnél  tovább  volt 
Csáktornya  tettleges  ura,  sőt  ugylátszik  az  Ernuszt 
féle  birtokok  egy  részét  uj  vejének,  BánfFynak  adta  át 
hozományul. 

Nem  tudjuk, mit  hozhatott  föl  Keglevics  Péter  ezen 
tettének  mentségére:  csupán  a  vád  ismeretes  még  tör- 
ténetírásunkban; —  de,  a  mint  eddigi  adataink  szerint 
áll  a  dolog,  oly  feltűnő  az,  hogy  enyhítésül  hozható  föl 


')  Corpus  Juris  llung.  1Ö4.2.  pozsonyi  végzések,  -43-ik  czikk 
Nyilván  ezt  a  törvénvczikket  használja  forrásul  Istvánífy  is  XV. 
könyvében. 

mindazok  mellett,  kik  abban  a  korban  kapzsisággal  s  a 
birtokszerzésben  hatalmaskodással  vagy  álnoksággal 
vádoltatnak.  Mennyivel  loyalisabb  volt  a  Zrinyiek  bir- 
tokszerzése! —  Azon  időben,  mikor  a  fekvő  birtok 
csaknem  oly  forgalmi  eszközzé  vált,  mint  valamely  ingó 
érték,  bár  sokan  erőszakot  használtak;  de  a  nagyobb 
rész  ügyekezett  mégis  valamely  jogczimet  szerezni,va- 
lamely  törvényes  külszint  adni  a  birtoklásnak.  Legtöb- 
ben ha  nem  is  a  hazának  tett  valamely  nagy  szolgálat 
fejében,  hanem  párt-szempontból  jutának  a  várakhoz. 
Fekvőség  volt  az  a  kecsegtető  szer,  melylyel  a  tekin- 
télyesb  férfiakat  a  versenykirályok  vagy  elvonák  az  el- 
lenkező párttól  vagy  hűségre  kötelezek. 

S  különösen  ez  fájhatott  Keglevics  Péternek  is. 
Senki  sem  vonta  kétségbe,  hogy  a  Mohács  utáni  egész 
korban  nincs  oly  jeles  és  oly  fontos  szolgálatokat  tett 
hadvezér,  mint  Jajcza  egykori  hősi  védelmezője,  Keg- 
legvics  Péter,  ki  mint  gyermek  és  fölserdült  fiatal  szin- 
ről  színre  látta  Mátyást  és  hősi  katonáit,  s  áthozá 
egy  romlottabb  korba  is  az  akkori  hősies  szellemet. 
Híven  szolgált  a  hazának  vén  korában  is.  Bánsága 
előtt  és  bánsága  folytában  ő  volt  egyik  legkitartóbb 
őre  a  horvátországi  véghelyeknek.  Hűségében  sem  két- 
kedhetett Ferdinánd.  Azért  nevezé  ki  bánnak  1538-ban 
s  Keglevics  megfelelt  a  bizalomnak.  El  nem  tántoro- 
dott akkor,  midőn  Horvátország  nagy  része  beleve- 
gyült a  Katzianer-féle  cselszövényekbe,  s  több  buzgó- 
ságot mutatott  a  mozgalom  elnyomására,  mint  maga 
Ferdinánd.  Sőt,  ha  Forgáchnak  hitelt  adhatunk,  ő  volt 
különösen  az,  ki  a  Zrinyi-testvéreket  rábírta,  hogy  vég- 
kép Ferdinánd  hívei   legyenek.  Sime,  ennyi  szolgálat 

tejében  nem  részesül  jutalomban,   mint  más  kevesbbé 
érdemesek,  kinek  ősi  birtokai,  melyek  Buzinnal  együtt 
aagyobbára  az  Unna  vizén  túl  feküdvén,  a  török  miatt 
végpusztulásra  jutottak,  s   kinek  annyi  szolgálat  díjá- 
ban  öreg  napjaira    brtok-adományt  nem  tudnak  jut- 
tatni! S  épen  szomszédja  és  pártoltja  Zrinyi  Miklós  le- 
hetett   példa   az    öreg  előtt,   ki    a  Korbáviai   birtokba 
ieányágou   való  öröklés   utján  jutott  s  kit  idővel,  mint 
;ényleges  birtokost,  a  királyi  megerősités  jogos  birto- 
kossá tett.   Ferdinánd  ugy  bánt  híveivel,  mint  kényez- 
tetett gyermekekkel  s  Keglevics  Péter,  a  kevesbbé  ké- 
nyeztetett   gyermek,    a    mellőztetés    miatt    követelővé 
ált.  Valószinü  azért  ment  Bécsbe,  hogy  kérelem  által 
;yerje  meg   a  tettleg  birt  várakat.  Ez  nem  sikerülvén, 
áhető,  hogy  a  kénytelenségből  tett  igéret  alkalmával, 
mely   már  megaláztatás  volt,  csak   annál  daezosabban 
aaradt  meg  föltételében,    hogy  a  várakat  ki  nem  adja. 
A  magát  megalázva  érzett,  az  iránta  elkövetett  há- 
átlanság    miatt   boszus    aggastyán  ingerültségét  csak 
roagasbra  fokozhatta  a  pozsonyi  végzés.  Keglevics  el- 
mondhatta  magában,  hogy  a  hajdani    országgyűlések, 
melyeken  Keglevics  Péter,  mint  a  „haza  megmentője'" 
nevét  tisztelettel  emlitékj  most  miután  az  akkor  érdemes 
férfiak  mind  elhullottak    mellőle  s  nincs  a  ki  tanúságot 
tegyen  érdemeiről,  az  az  ifjabb  elfajult  nemzedék,  mely 
alatt    az    őrködésére   bizott   haza  földje    zsákmánynyá 
Jesz,  s  mely  csak  vesztett  csatákat  és  vesztett  várakat 
tud  fölmutatni:  rá, a  haza  legérdemesebb  férfiára  a  gya- 
lázat bélyegét  akarná  sütni!  Elmondhatta,  hogy  ime  ez 
a  tántorithatlan  hűség  jutalma!  Mig  azok,  kik  ingadoz- 
tak a  politikai  hitben,  hogy  leköteleztessenek,  gazdag 

adományokban  részesültek,  addig  az  ő  hűségét  oly  ma- 
gától érthetőnek,  oly  kevés  becsünek  tekintik,  mint 
egy-egy  hű  ebét!  —  Keglevics  Péter  nem  annyira  ma- 
gáért a  birtokért  daczolt  már  a  király  intésével  és  az 
országgyűlési  végzéssel,  mint  sértett  büszkeségből  és 
a  méltatlanság  érzetében.  Lehet,  hogy  mint  minden 
bánnak,  neki  is  adósa  maradt  Ferdinánd,  s  ő  a  birto- 
kot zálogkép  foglalta  le;  de  ugylátszik  végre  a  kérdés 
neki  nem  jogi  kérdés  volt,  hanem  elejétől  végig  oly 
érzelmi  politikát  követett  benne,  melyet  a  szigorú  jog- 
ból oly  keveset  felmutató  akkoriviszonyok  s  élete  kora 
magyaráznak.  Talán  reménye  is  volt,  hogy  mint  sok 
példa  bizonyitá,  a  vitás  birtok  időteltével  a  tényleges 
birtokosnak  fog  önként  adományoztatni. 

És  valóban  Keglevics  Péter  nem  engedé  magát  az 
országgyűlési  végzés  által  zavartatni. Nemcsak  bennült 
az  Ernuszt  féle  örökségben,  hanem  daczára  annak, 
hogy  proscribálva  volt,  tovább  is  bánként  szerepelt  s 
nagy  elégtételül  szolgálhatott,  hogy  1545-ben,  mig  az 
ifjú  bánt,  a  hires  Zrinyi  Miklóst,  megverték  a  boszniai 
törökök,  maga  oly  diadalt  vett  rajtok,  mint  virágzó 
fiatal  korában  szokott  volt. 

De  épen  a  megaláztatás  minden  színének  daczczal 
viszonzása  idézte  elő  legnagyobb  megaláztatását. 

Ferdinánd  király  Zrínyit  bizta  meg,  hogy  erőszak- 
kal kivegye  a  Hampó-felé  örökséget  Keglevics  Péter 
kezéből.  Tudta  Zrinyi,  hogy  a  Ternovecz  pataka  mel- 
lett fekvő  Csáktornya  négyszögű  várát  vaskos  várfalak 
s  vizzel  telt  mély  árkok  veszik  körül;  jól  ismerhette  az 
öreg  Keglevics  katonai  tapasztaltságát  s  makacs  szen- 
vedélyes természetét.  Nem  vélte  hát  könnyűnek  a  ki- 

rály  megbízásának  teljesítését.  Más  embert  babozóvá 
tett  volna  tán  az  is,  hogy  oly  férfiú  ellen  indítson 
egy  egész  kis  honfiháborut,  kit  mint  katona  rendkivüli 
férfiúnak  tekinthetett,  s  mint  ember,  hálára  volt  köte- 
lezve iránta. 

Zrínyi  valamint  máskor,  ugy  most  sem  habozott.  A 
határozottság,  gyorsaság  és  minden  mellékes  tekintet 
félretétele  jellemzik  tetteit  ebben  az  ügyben  is.  1546- 
ban  kapja  ő  a  királytól  a  fölszólítást,  hogy  Keglevi- 
cset  kiűzze  az  Ernuszt-féle  birtokokból.  Zrínyi  nagy 
gyorsasággal  gyűjt  sereget  és  veszi  maga  mellé  a 
stíriai  főkapitányt,  Székely  Lukácsot  s  Csáktornya 
alatt  terem.  Azonnal  körülveszi.  Az  ostromágyuknak 
mellvédeket  és  árkokat  hányat. 

A  öreg  Keglevics,  ki  mind  a  nyolcz  nagy  reményű 
s  szép  külsejű  fiával  a  várban  volt,  most  száná  magát 
azon  kétségbeesett  lépésre,  melyre  azelőtt  tán  maga  is 
képtelennek  hitte  magát.  Előhívta  a  várnagyot,  Pozs- 
gai  Pétert,  ki  egyszersmind  nagyon  meghitt  szolgája 
volt.  Elmondá  neki,  hogy  koránál  fogva  nem  véli  ma- 
gát alkalmasnak  egy  hosszú  és  terhes  ostrom  kiállá- 
sára. Ennélfogva  legidősbik  fiával  Mátéval  együtt  kö- 
vetkező éjjel  titokban  elhagyja  a  várat  s  Zablyákba 
megy1),  hogy  a  törököt  hivja  segítségül.  Azon 
pontra  jutott,  midőn  a  másoktól  jöhető  megaláztatás 
érzéketlenné  tette  önnön  megalázása  iránt.  Ha  szenve- 
délye kevesbbé  vakítja  el,  beláthatta  volna,  hogy  a  vár 
többi  őrsége  nem  lelkesül  annyira  a  jogtalan  ügyért, 
mint  mása,  s  nem  fognak  élet-halálra   kitartani  mel- 


')  Istvánff'y  szerint  Kaproncza  táján. 
Zrínyi  23 

lette.  De  annyira  bizott  szolgáiban,  hogy  a  várat  meg- 
tartják, mig  ő  megérkezik  a  segítséggel.  Rútul  csaló- 
dott. Mindjárt  az  első  lépésnél  elárultatott.  Épen  meg- 
hitt emberének,  Pozsgainak  első  dolga  volt,  hogy 
egy  megbizható  ember  által  értesité  Zrinyit  az  öreg 
Keglevics  által  vele  bizalmasan  közlött  tervről.  Az 
öreg  kiindult  éjjel  a  megjelölt  időben  s  nagyobbik 
fiával  az  utakat  ismerő  Pozsgai  vezetése  alatt,  ki 
őket  a  csáktornyai  erdő  azon  részébe  vezette,  hol  Zrí- 
nyi katonái  lesben  vártak  rajok.  Pozsgai  magokra 
hagyta  őket,  s  az  öreg  és  fia  Zrinyi  foglyává  lett. 

Másnap  virradóra,  midőn  Keglevics  csáktornyai 
szolgái  talpon  és  égő  kanóczczal  várták  a  lövetés  meg- 
nyitását, oly  jelenet  tanúi  voltak,  mely  hiábanvalóvá 
tett  minden  ellenállást.  Azon  az  ároktöltésen,  melynek 
réseibe  az  ellenség  ágyúi  voltak  elhelyezve,  Keglevics 
Péter  és  nagyobbik  fia  magas  alakját  pillanták  meg,  mi 
arra  inté,  hogy  ne  lőjenek  az  ellenségre  s  adják  föl  a 
várat. 

Hogy  Zrinyi  nemcsak  észszel,  hanem  a  közügy  ér- 
dekében is  helyesen  járt  el  Keglevics  elfogatásában, 
nincs  benne  kétség.  S  még  sem  tartozik  ez  dicső  tettei 
közé.  Oly  történeti  kép,  mely  ama  jelenetet  megörökí- 
tené, nemcsak  Keglevics  emléke  iránti  kíméletből,  nem 
tartoznék  a  lelkesítők  közé,  hanem  Zrinyi  miatt  sem. 
Az  öreg  hősnek  tragicai  folyamu  makacssága  megérde- 
melt talán  ily  comicaivá  tételt;  de  a  csúfságul  kiállított 
vén  hős  alakja  mögött  Zrinyit  sem  környezi  dicsfény 
azon  kitörülhetlenül  emlékünkben  maradó  képen,  me- 
lyet Istvánffy  adott  a  jelenetről.  Keglevics  Péter  alakja 
reá  is  árnyat  vet.  Zrinyi  elmondhatta,  hogy  Keglevics 

Pétert  becsüli  nagy  szolgálataiért,  kiváló  vitézi  tulaj- 
donaiért; de  mint  magán-embernek  sok  gyöngéje  és 
hibája  volt.  De  föl  volt-e  hát  jogositva  Zrinyi  saját 
tettei  által  ily  szigorú  erkölcsi  bíráskodásra? 

Zrinyi,  való,  nem  igen  tett  valami  olyast,  mit  ha  a 
törvény  tán  tiltana  is,  ne  lett  volna  védhető  a  törvény- 
szék előtt.  Legroszabb  tette  is  legalább  a  törvényesség 
külszinét  magán  viseli  s  ebben  a  tekintetben  jobb  volt 
számos  kortársainál  s  jobb,  mint  Keglevics  utolsó  évei- 
ben; de  a  törvényesség  szinének  tág  határai  között 
semminemű  tekintet  vissza  nem  tartá  az  eszközök  sza- 
bad és  habozás  nélküli  használatában. 

Hogy  a  vérontás  és  Keglevicsnek  a  törökhöz  való 
folyamodása  meggátoltatott,  Pozsgai  Péter  érdeme 
volt,  kit  Zrinyi  egy  Csáktornya  melléki  faluval  ajándé- 
kozott meg.  A  sikerből  Pozsgaié  a  nagyobb  rész,s  ha  a 
siker  volna  a  közvélemény  egyetlen  mértéke,  a  dicsőség 
is  egyedül  őt  illetné.  Honnan  van  mégis,  hogy  őt,  a  ki 
tulajdonkép  az  országos  parancsnak  engedelmeskedett, 
midőn  urát  elárulá,  a  ki  a  közügynek  szolgálatot  tön, 
midőn  meggátlá  urának  vak  szenvedély  sugallta  lépé- 
sét, ő  az,  ki  leginkább  beszennyezé  nevét  Csáktornya 
kézrekeritésében,  s  még  Istvánffy  is,  ki  ebben  az  ügyben, 
mint  a  többiben,  Zrinyi  ügyét  pártfogolja,  mig  Kegle- 
vicset  elitéli,  megvetéssel  szól  a  hűtlen  szolgáról? 

Mindamellett  Forgách,  jeles  emlékiratában, talán  az 
ügy  nem  elég  pontos  ismerete  miatt,  igazságtalan 
Zrinyi  iránt,  midőn  röviden  csak  ugy  állítja  elő  a  dolgot, 
hogy  Zrinyi  Keglevics  Pétert,  ki  neki  fiatal  korá- 
ban tanácscsal  és  segítséggel  szolgált,  kivetette  Csák- 
tornya birtokából.  Sőt  maga  Istvánffy,  a  Zrínyiek  szó- 

23* 

szólója,  sem  fejti  meg  az  indokot,  mely  jogot  adott 
Zrínyinek  ama  vár  elfoglalásához.  Az  alku  magán-ügy- 
ként folyhatott  Zrínyi  és  Ferdinánd  közt,  s  alkalma- 
sínt kevesen   tudták  vagy  hitték   az  egykorúak  közül. 

Zrínyi  nem  mint  bán  járt  el  tisztében;  mert  ugyan- 
azon 1542-iki  végzés,  mely  Keglevicset  bitorlónak  ki- 
áltja ki  s  melyre  most  Zrínyi  hivatkozhatott,  világosan 
mondja, —  a  miben  se  akkor,  se  azóta  senki  nem  kétel- 
kedhetett, —  hogy  Muraköz  Zalamegyében  fekszik  8 
igy  a  bán  hivatalos  hatáskörén  kivül.  Zrinyi  legfeljebb 
mint  az  állam  pénzéből  katonát  tartó  s  a  magyar  korona 
területén  mindenütt  hadiszolgálatra  kötelezett  zászlós 
ur  léphetett  föl  hivatalos  személyként. 

A  Keglevics  elleni  föllépés  nem  egészen  hivatalos 
jellemű  volt;  magán  érdek  és  magánjog  kérdése  volt 
az;  Zrinyi  nem  ugy  szerepelt  abban,  mint  a  ki  vakon 
engedelmeskedik  a  király  és  a  törvény  rendeletének,  — 
hanem  mint  a  ki  másra  kérte  magának  a  vállalat  veze- 
tését  —  a  maga  nyereségére  vagy  veszteségére. 

Mert  Ferdinánd  Zrínyinek  ajándékozta  Csáktornya 
és  Sztigo  váraival  együtt  egész  Muraközt.  Csak  az 
nem  volt  tudva  eddig,  hogy  mimódon  jutott  Zrinyi 
ezen  uj  nagyszerű  adományhoz.  Korántsem  hadi  tettei 
vagy  báni  hivatalában  kitüntetett  buzgalma  által  ju- 
tott hozzá.  A  dolog  igy  történt: 

Zrinyi  Miklós  1542-ben,  deczember  27-ikén  vette 
át  a  bánságot. ')  A  bánok  arra  voltak  kötelezve,  hogy 


*)  ,,Dominus  Zrini,  Banus  Croatiae  coeperat  in  Banatu  ser- 
vire  27.  decembris  anni  1542."  Nemzeti  múzeum  eredeti  kézira- 
tai közt  levő  számadás  (Folio  latin  15ő4ik  csomag). 

egy-egy  bandériumot  tartsanak,  —  azaz  kerek  szám- 
ban négyszáz  jól  fölfegyverzett  lovas  katonát.  Ezek  a 
bán  parancsnoksága  alatt  külső  és  belső  ellenség  ellen 
tartoztak  szolgálni.  De  a  bánok  ezen  külön  csapat  tar- 
tására a  zsoldot  a  királyi  kincstárból  vették.  Azon  idő- 
ben, melyről  szólunk  a  báni  bandérium  állott  néha  ke- 
vesebből is  négyszáz  lovasnál;  de  rendesen  egy-egy 
lovasnak  havonkint  négy  forintja  járt,  s  a  bánnak  a 
maga  személyére  havonkint  száz  forint  járt  úgyneve- 
zett asztalpénzül.  így  négyszáz  lovas  mellett  a  bán- 
nak havonkint  ezerkétszáz  forint  követelése  volt  a  kirá- 
lyi kamarának  az  országgyűlés  kivetette  adóból  töltött 
pénztárán.  —  Evenkint  hát  a  báni  teljes  bandérium 
húszezer  négy  száz  forintba  került. 

Zrinyi  az  1543-iki  újévtől  1544  deczembere  10-kéig 
tartván  a  báni  bandériumot,  többnyire  a  maga  jövedel- 
meiből fizette  tiszti  bandériumát.  A  királyi  kincstár 
adósa  maradt  neki  azon  huszonhárom  hónapról  nem 
kevesebb,  mint  húszezer  forinttal. —  Zrinyi  a  magáé- 
ból birván fedezni  a  hiányt,  láttuk,  hogy  a  Frangepán- 
féle  birtokok  átvétele  előtt  is  eléggé  gazdag  birtokos 
volt.  A  király  nem  birta  kifizetni  a  hátralékot,  s  nem 
volt  egyéb  mit  tennie,  mint  fekvőséget  adni  készpénz 
helyett.  így  történt,  hogy  1544-ben  deczemberben 
Ferdinánd  azt  Ígérte  a  bánnak,  hogy  a  Keglevics  bito- 
rolta Hampóféle  örökségből  fogja  kielégitni  őt  húsz- 
ezer forint  erejéig.  ') 

1544-ben  deczember  10-ikétől  számitva  Fels  Lénárd, 
Ferdinánd    magyarországi    főparancsnoka    fölszólitja 

')  Ugyanott. 

Zrínyit  négyszáz  lovas  tartására  négy  forintjával  s  sze- 
mélyére havonkint  száz  forinttal.  De  egy  hónap  múlva 
személyes  havi  fizetését  háromszáz  forintra  emeli  a  kor- 
mány, miből  kétszáz  forint  áron  portyázok  tartására 
járt,  kik  az  ellenséges  határon  előőrsi  szolgálatokat  tet- 
tek s  latinosan  „exploratorok"-nak  neveztettek.  Az  uj 
szerződés  1546.  marczius  elsejéig  köttetett,  mi  tizenhat 
hónapot  tett  volna,  ha  a  mint  Zrinyi  monda,  1544  no- 
vember elsejétől  volt  számítva  a  megrendelés;  ellenben 
csak  tizennégy  hónapot  és  tiz  napot,  ha  a  mint  a  kor- 
mány állitá  később,  1544.  deczember  10-ikétől  kellett 
azt  számitni.  Innen  van,  hogy  Zrinyi  1546-ban  30,200 
forintot  követelt,  tizenhat  hóra,  a  kamara  pedig  mint- 
egy 27,200  forintban  határozá  meg  a  járandóságot. 
Ebből  a  kormány  fizetett  10,300  forintot,  Zrinyi 
elengedett  1900-at,  —  ugy  hogy  12,200  forint  volt 
lefizetettnek  tekinthető.  A  kormány  tehát  maga  is 
elismerte,  hogy  tizenötezer  forinttal  lett  újra  Zrí- 
nyinek adósa. 

így  1546-ban  Zrínyinek  összesen  harminczötezer 
forint  erejéig  volt  oda  utalványozva  a  csáktornyai  uro- 
dalom.  De  1546-ban  marczius  1-sején  uj  szerződés  kelt 
Bécsben  Zrinyi  és  Ferdinánd  közt,  az  előbbi  föltételek 
alatt,  harmincz  hónapra,  —  azaz  1548.  augustus 
elsejéig,  járván  négyszáz  lovasának  ezerhatszáz  s  sze- 
mélyére háromszáz  forint  havonkint,  s  így  összesen 
1900  forint;  ezen  harmincz  hóra  a  báni  bandérium  fe- 
jében Zrinyi  55,100  forintig  volt  ismét  eladósitandó  a 
kormányt,  mert  ez  előreláthatólag  ki  nem  elégíthette 
őt.  Megjegyzendő,  hogy  a  fentebbi  megrendelések  di- 
jának kifizetése  nem  a  magyar,  hanem  az  attól  merő- 

ben  külön  kezelt  német  kamrához,  vagyis  kincstárhoz 
van  utalva.  Hogy  az  teljességgel  nem  volt  jobb  karban 
a  magyar  kincstárnál,  bizonyság  rá  csak  a  fentebbi 
örökös  hátralék  is.  A  kormány  kénytelen  volt  a  bán 
tiszti  bandériumának  fizetését  nagy  részben  az  állam 
tőkéjéből,  a  fiscalis  birtokokból  utalványozni. 

A  fiscalitás  igaz,  abban  az  időben  nem  volt  teljesen 
oly  értelmű,  mint  napjainkban;  de  állam  tőkéjének  te- 
kinthető vagyon  volt  akkor  is.  A  kormány  a  rá  szállott 
birtokokat  tartozott  eladományozni  érdemes  honfiak- 
nak; de  bizonyos  föltételek  alatt,  melyek  biztositák  a 
birtokok  kamatozását  az  állam  részére.  A  nemesi  bir- 
tokot a  kormány  szerzett  érdemek  dijában  szokta  el- 
adományozni oly  kikötéssel,  hogy  a  birtokban  levő 
jobbágytelkek  arányában  tartson  állandó  lovasokat  és 
gyalogokat,  kik  szükség  esetében  a  földesúr  vagy 
megye  zászlója  alatt  szolgáljanak  a  hadjáratban.  — 
Fizették  a  jobbágytelkek  a  hadi  adót  is  a  királyi  ka- 
mara pénztárába.  Oly  tőke  volt  az,  mely  magától  ka- 
matozott mind  hadiszolgálatok,  mind  hadi  adók  képé- 
ben s  buzditásul,  jutalmul  szolgált  a  zsoldot  nem  húzó 
nemességnek.  A  földesúr  a  maga  katonáit  a  maga  bir- 
tokának költségén  tartá,  s  nem  az  állam  gondoskodott 
fizetésükről. ;  A  katonaság  mintegy  inkább  helyhez  kö- 
tött militia  volt. 

Ellenben  a  tiszti  bandériumokat,  minő  a  báné  volt, 
várbeli  szolgálatra,  külső  hadjáratra  kötelezé  az  állam, 
az  nem  tőke  volt,  hanem  a  kiadások  rovatába  tartozott. 
Annak  szolgálatait  nem  fekvőségekből,  hanem  a  folyó 
jövedelmekből  kellett  fedezni.  így  midőn  a  bán  tiszti 
bandériumának  fizetésére  nem  készpénz,  hanem  fekvő- 

ség  adományoztatott,  össze  lőn  zavarva  az  államház- 
tartás két  különböző  rovata. 

Különös  volt  maga  az  eljárás  is.  Zrínyi  azt  követel- 
hette volna,  hogy  a  kormány,  ha  birtokkal  akarja  őt 
kielégiteni,  adja  neki  azt  kezébe  készen,  s  ne  legyen  ő 
egy  személyben  a  peres  fél  és  az  executió  végrehajtója. 

Zrínyi  azonban  örömest  fogadá  a  szép  urodalmat 
készpénz  helyett,  annyival  inkább,  mivel  1544  óta  a 
Frangepán  birtokok  jövedelmeinek  tetemes  részével  is 
rendelkezvén,  a  tiszti  bandérium  költségeit  könnyebben 
fedezhette  a  maga  pénztárából. 

így  1546-ban  Zrinyi  Miklós  nemcsak  mint  bán  je- 
lent meg  Csáktornya  alatt  s  igen  hihető,  hogy  nem 
mint  engedelmes  hivatalnok  fejtett  ki  oly  nagy  erélyt 
és  buzgalmat,  hanem  mint  magán  birtokos,  ki  már  tel- 
jes joggal  magáénak  tekinté  Csáktornyát  s  a  hozzávaló 
urodalom  nagy  részét.  —  Forgács  állítása,  hogy  Zrinyi 
kivetette  Keglevics  Pétert  Muraköz  birtokából,  s  maga 
foglalta  el,  annyiban  való,  a  mennyiben  az  ügy  csak- 
ugyan inkább  magán  jellemű  volt;  de  annyiban  igaz- 
ságtalan, a  mennyiben  elhallgatja,  akár  szándékkal, 
akár  nem-tudásból,  azon  indokot,  mely  Zrínyinek  jogot 
adott  amaz  eljárásra,  —  habár  a  Keglevics  iránti  min- 
den gyöngéd  érzet  félretétele  miatt  ez  épen  nem  szépíti 
eljárását  az  itéletökben  a  sziv  sugallatára  is  hallga- 
tók előtt.  Es  képzelni  lehet,  hogy  Keglevics  Péter  tud- 
ván az  ügy  magán  jellemét,  annál  szélsőbb  végletekre 
hajthatá  szenvedélye. 

Zrinyi  Miklós  beülvén  1546-ban  Csáktornyába, 
csakhamar  egész  Muraköz  jogszerinti  birtokosává  lett. 
Következő  év  márcziusáig   a  kormánynak  iránta  való 

tartozása  már  ötvenezer  forintig  emelkedett,  —  8 
Ferdinánd  ötvenezer  forintban  számitotta  be  neki  a 
Hampó-féle  muraközi  birtokot.  ') 

Zrinyi  nem  nyeré  Ferdinándtól  az   összes  Hampó- 
féle  örökséget;  mert  a  szintén  hozzátartozott  Kapron- 


!)  1548-ban  augustusban  letelvén  Zrinyi  fennirt  szerződési 
ideje,  közte  és  a  kormány  közt  átalános  számadás  történik.  —  A 
számadás,  melyet  Ferdinánd  német  kamrája  állit  ki,  nem  egészen 
világos ;  de  tisztába  hozható  s  csak  az  alábbi  legutolsó  összegben 
van  egy  tollhiba.  Összefoglalva  itt  következik: 

Tartozik  a  kormány: 

1542-től  1544  deczembereig     .     .     .  20,000  ft. 

1544  decz. — 1546  niartiusig     .     .     .  27.233    ,,  33  dénár. 

1546  mart. — 1548  augusztusig      .     .  57.000   ,,  —       „ 

összes  tartozás  volna  104,233  ft.  33  dénár. 

ügy  de  az  utóbbi  időszakban  a  végleges  számításnál  nem  30, 
hanem  29  hónapot  vévén  fel  a  tartozás  összege  102.333  ft.  33  d. 

A  korma  ny  fizetett  Zrínyinek: 

A  Hampó-féle  csak  tornya-birtokok     .  50.000  ft. 

Fels  Lenard  fizetett  Zrínyinek 8.600  ., 

Zrinyi  elengedett  1544-ben  egy  hónapot  .  .  1,700  „ 
1546  után  ismét  elengedett  egy  hónapot  .  .  1,900  .. 
Tótország  hadi  adójából  levont       .     ....     3.696  ..  50  den. 

Összesen  Gó,896  ft.  50  den. 

így  a  csáktornyai  urodalom  sem  fedezé  még  a  tartozást.  A 
király  adósa  maradt  Zrínyinek  36,436  fttal  és  83  dénárral.  (Az 
eredetiben  hibásan  áll  36,336  ft.  83  dénár).  De  hozzá  teszi  a  szá. 
madás,  hogy  Zrinyi  még  nem  fizette  be  1547-ről  és  1548-ról  a 
zalamegyei  birtokairól  való  hadi  adót.  (A  nemzeti  múzeum  ere- 
deti kéziratai.  Folio  latin  1554-ik  fascic.) 

cza,  mely  Muraköz  területén  kivül  esik,  királyi  őrsé- 
get fogadott  be  s  némelyek  szerint  ekkor  lőn  alapja 
vetve  az  úgynevezett  „varasdi  generalisság"-nak,  mely 
sokszor  a  bántól  függetlenül  s  közvetlenül  a  kormány 
alatt  állott  főkapitányoktól  vette  a  parancsot *). 

De  annálinkább  föltehetjük,  hogy  egész  Muraköz 
minden  kivétel  nélkül  tulajdonává  lett,  s  Zrínyi  ettől 
az  időtől  számítva  mind  inkább  specificus  magyarrá 
lesz. 

A  horvát  birtokosok  törekvése  ezen  időkben  nyil- 
ván odament,  hogy  horvátországi  birtokaik  helyett 
Magyarországon  települhessenek  meg.  Talán  más  idők- 
ben is  megvolt  az  a  vágy,  hogy  a  kevesbbé  termékeny 
tájakról  termékenyebbekre  költözzenek;  de  most  egy 
hatalmas  okkal  több  volt  meg  ilyen  vágy  táplálására. 
S  ez  az  ok  a  török  miatti  veszély.  Soha  sem  volt  na- 
gyobb eme  veszély  félelme  Horvátországban,  mint 
1544  körül,  midőn  a  horvátok  részint  az  inség,  részint 
a  török  félelme  miatt  tömegesen  hagyák  oda  birtokai- 
kat és  költözének  Magyarországba. 2)  A  főuraknál  ép 
ugy  megvolt  ez  a  vágy,  mint  a  szegényebb  sorsuaknál. 

Zrinyi  Muraközzel  tán  becsesebb  birtokot  nyert  a 
Frangepán-féle  osztályrésznél.  Habár  Zalamegyének 
Muraköz  nevű  része  nem  tartozik  Magyarország  leg- 
termékenyebb földje  közé,  ha  valami  módon  Horvátor- 


l)  Kercselics,  „Notitiae  Praeliminares"  363.  1. 

*)  Anno  1544  .  .  .  hoc  tempore  coniplures  Croatarum  partim 
fame,  partim  inetu  Turcaram,  sedibus  suis  excitos  in  Hungáriám 
demigrasse,  e  quibus  Senquicienses  ductu  Nicolai  Benichii 
anno  1544.  in  agrum  Poseniensem  emigravisse,  perhibent."  (Ka- 
tona. 21-ik  k.  450.  1.) 

szaghoz  csatoltatnék,  kétségkívül  emez  ország  Kána- 
ánjának lenne  nevezhető.  A  gabona  majd  minden  ne- 
mének műveléset  dúsan  hálálja;  ló-  és  sertés-tenyész- 
tésre alkalmas  rétek,  nagy  erdők,  melyek  a  nedves 
légkörben  buján  s  csaknem  kiirthatlanul  díszlenek,  — 
kitűnő  bort  adó  szőlőhegyek,  tán  a  folyamköznek  ki- 
lenczven  helységénél  többnek  is  juttatnak  élelmet,  házi 
állatokat,  tüzelő  és  épitő  anyagot,  —  és  ha  a  hajózha- 
tóvá tehető  két  folyó  szabályozva  lesz,  a  forgalom  is 
emelni  fogja  ama  körülbelül  17  négyszög  mérföldnyi 
terület  becsét. 

Zrínyi  idejében  aligha  volt  oly  népes  Muraköz, 
mint  napjainkban.  A  mai  mivelés  alatt  levő  mezők  ma 
is  magokon  hordják  az  irtás  jellemét  s  igen  valószínűvé 
teszik,  hogy  a  Muraköz  háromszáz  évvel  ezelőtt  ren- 
geteg erdő  boríthatta  sok  mai  helységnek  szántás  alatt 
levő  egész  határát:  —  de  az  úgyszólván  őserdő  közt 
mivelt  irtások  annál  termékenyebbek  lehettek  s  a  sző- 
lő- és  gyümölcs-termesztés  divatozott.  Nem  kis  mér- 
tékben kecsegtetek  az  akkori  földesurakat  a  vadakban 
gazdag  erdők  is  —  s  a  muraköziekben  nem  hiányzott 
a  nagy  vad.  A  félszigeten  egy  vár  volt:  Csáktornya  és 
Sztrigó  s  később  Légrád  is,  mely  azután  mindenesetre 
vár  volt,  s  mely  csak  ujabb  időben,  a  Dráva  medre  vál- 
tozásával szűnt  meg  a  folyóközhöz  tartozni.  De  a  mi 
mindenek  fölött  becset  adott  Muraköznek,  az  a  két 
határ-folyó  volt.  Nem  mivel  tán  a  közlekedést  könnyité, 
hanem  épen  mivel  megnehezité.  Az  a  Muraköznek  ne- 
vezett háromszög,  melyet  a  terület  csúcsánál  egymásba 
ömlő  Dráva  és  Mura,  s  nyugaton  a  stíriai  határszél 
képez,  s  melyet  hajdan  mintegy  magasztaláéul  nevez- 

tek  olykor  szigetnek,  nem  volt  kitéve  a  török  rabló- 
kalandoknak. A  török  nagy  hadjáratok  idején  egész 
hajóhadat  hozott  magával  s  se  a  hajóépítésben  se  a 
hajókázásban  nem  lehetett  ügyetlen;  de  a  czirkálá- 
sokra  nyilván  alkalmatlan  volt  a  vizi  ut.  A  mi  fő- 
dolog, a  török  a  Dráván  csak  viz  ellenében,  fölfelé 
s  igy  csak  lassan  juthatott  Muraközbe.  —  A  helyi 
lakosok  pedig  óvakodtak  akár  hidat  épiteni,  akár 
könnyű  helyen  tartani  ladikot  és  hajót.  A  török 
rabló  hadak  ellen  tehát  biztositottabb  birtok  alig  volt 
a  hazában  Dráva-Muraköznél,  melynek  két  folyója  ke- 
vés helyen  s  ritka  esetben  engedett  gázlót  az  ellen- 
ségnek. 

Ha  Muraköz  terméketlen  föld  volt  volna  is,  Zrinyi 
és  minden  egykorú  birtokos  belátja  vala  egy  pillan- 
tásra, hogy  alig  van  a  magyar  korona  birodalmában 
nagyobb  értékű  terület.  Csaknem  teljesen  biztositva 
volt  a  török  minden  rablásai  ellen,  s  azon  százhuszon- 
négy év  alatt,  mig  a  Zrinyiek  birták,  csak  igen  kivéte- 
les és  ritka  eset  volt,  hogy  emez  elszigetelt  tájra  török 
tette  volna  lábát,  holott  ama  korszak  nagyobb  felében 
Zalamegye  többi  része  az  alföld  török  Ínségének  és 
pusztulásának  volt  kitéve. 

Méo-  1546-ban  a  török  várak  nem  voltak  Muraköz 
szomszédjai.  Habár  Siklós  és  Pécs  török  kézre  került  a 
múlt  években,  Szigetvár  hatalmas  külső  mellvédé  volt 
a  Muraköznek  ezek  ellenében,  s  Nádasdy  Tamásnak 
kanizsai  vára  s  a  hozzátartozott  zalai  és  somogyi  kisebb 
erődök  északról  védték.  Délfelől  a  török  előtt  hosszú 
út  lett  volna  idáig  egész  Kőrös-,  Zágráb- és  Varasdme- 
gyén  keresztül,  melyek  hóditatlanok  voltak,  s  melyek- 

ben  Zrinyinek  magának  is  szintén  voltak  várai,  mint 
Kakonok,  Bosjákó,  s  a  Zágráb  melletti  Medvevár. 

De  Zrinyi  Dráván  inneni  birtokai  már  nemcsak  a 
Muraközre  szoritkozának,  s  nem  is  csak  Zalamegyére. 
A  Mura  vizén  innen  magáénak  tekinté  a  Somogyban 
fekvő  csorgói  urodalmat.  *) 

Csorgó,  mint  emiitettem,  az  aurániai  perjelség  bir- 
toka volt,  s  Zrinyi  kétségkivül  ennélfogva  tartott  hozzá 
jogot.  1534-ben,  midőn  Zrínyiek  csak  zálogban  birták 
még  Tahitól  a  perjelség  birtokait,  Zrinyi  Miklós  bátyja 
János,  a  csorgói  várat  és  urodalmat  Pakos  Jánosnak, 
Zrinyiék  sógorának  adta  volt  át.  —  Emlitém  azt  is, 
hogy  ugyanazon  időtájban  Ferdinánd  király  Török 
Bálint  fiát  akará  perjellé  neveltetni  a  ennek  fejében 
neki    adományozni  a    perjelség   birtokait  —   s  még  a 


')  Hozzá  tartoztak  ezen  helységek:  Bucskád,  (a  Csörgő- 
tói  Babocsára  vezető  útnak  mintegy  közepén,  most  puszta); 
ennek  szomszédjában  Udvarhely;  Pápa,  Bodafalva,  Bálvánd 
(ma  puszta  mind  a  három  Gyékényes  szomszédjában  ,  Csör- 
gőtől délnyugatra)  ;  Alsók,  Szenta,  Potyánd  (ma  puszta  Csör- 
gőtől nyugatra ,  hozzá  közel) ;  Szent-Király ,  Nagy-Márton, 
Almágy  (mind  három  Csorgó  közelében  északra,  Almágy  ma 
puszta);  Tarány  (a  Rinya  keleti  partja  mellett),  1564  körül  azt 
irják  róla  :  „Thuran  noviter  aedificata,"  igy  valószínűen  Zrinyi 
Miklós  építtette  föl.  A  csorgói  urodalomhoz  tartozónak  mon- 
datott Molak,  (?)  Iváncsfalva,  Lettnyár,  Csat,  melyek  mai 
földképeinken  Somogyban  nem  találhatók,  valamint  ,. Sziget" 
kisebb  helység  sem.  Külön  említtetik  Csente,  mely  ma  Alsókkal 
egy.  Végre  maga  Csorgó,  a  város  és  vár  külön-külön  emlittetik. 
(A  nemzeti  muz.  eredeti  kéziratai.  Folio  latin  az  id.  szám.  Azon- 
ban meglehet,  az  elősorolás  egy  másik  meg  nem  levő  lapon 
még  folytatva  volt.) 

Zrínyiek  kezénél  volt  birtokokat  is,  ha  Török  kifizeti 
azt  az  Összeget,  melyért  Zrinyiék  azt  Tahitól  át- 
vették volt.  Török  Bálint,  ugylátszik  mitsera  fizetett  le 
a  zálogösszegből,  hanem  a  perjelség  birtokainak  elfog- 
lalásához kezdett.  Legközelebb  esett  Csorgó;  mert  Tö- 
röké volt  Somogyban  Szigetvár  és  urodalma.  Még  a 
nevezett  évben  Török  Bálint  nagyszámú  lovas,  gyalog 
és  ló'fegyveres  hadat  és  parasztokat  gyűjtvén  egybe, 
Csorgó  vára  alá  megy,  ostrom  alá  fogja  és  beveszi,  s  a 
várhoz  tartozott  egész  birtoknak  urává  lesz.  A  várban 
talált  ékszereket  s  más  ingóságokat,  melyek  kétezer 
forintra  becsültetnek,  magával  viszi. ')  Miután  Török 
Bálint,  Budának  1541-ben  történt  török  kézre  jutása 
alkalmával  Konstánczinápolyba  vitetett  foglyul,  özve- 
gye Pemflinger  Kata  és  fia ,  Török  János  birták 
Csorgót  mindamellett,  hogy  már  szó  sem  volt  róla, 
hogy  utóbbi  perjellé  legyen,  sőt  a  perjelség  minden 
birtoka  Zrinyiéknek  ajándékoztatott. 

Midőn  Zrinyi  Miklós  1542-ben  Horvátországból 
Brandenburgi  Joachim  táborába  vitte  csapatját,  mely 
azon  év  octoberében  Pest  alatt  oly  váratlanul  je- 
lent meg,  ezen  csapat  útjába  ejté  Török  Bálint  nejének 
Dunán  túli  birtokait.  —  Csorgó  külvárosában,  Boda- 
falván  és  Almagyon  annyi  kárt  tétetett,  a  mennyit  ma 
egy-két  ezer  forintra  becsülnének.  De  tetemesebb  volt 
a  megtorlás  Pápa  vidékén,  hol  Pemflinger  Katalin  la- 
kott —  Pápa  az  övé  levén.  A  pápai  várhoz  tartozott 
Győrmegye  azon  délnyugoti  része,  melyet  Sokoró-al- 
jának   neveznek.  —  Móriczhidán  Zrinyi  egyik  hadna- 


')  Széchenyi  Codex  4.  X.  26.  sz. 

gya,  Palicsányi  György,  a  szegény  jobbágyoknak  fél- 
tökben a  templomba  hordott  értékesebb  tárgyainak  el- 
rablására erőszakkal  hatolt  be  az  ablakokon;  Szere- 
csenben  a  katonák  a  népnek  minden  eleségét  és  értékés 
tárgyait  zsákmánynyá  tették, —  hasonlót  tőnek  Egye- 
den, Soboton  (Sopronmegye),  Gyömörőn,  s  a  két  Bor- 
sos-Győrön —  nem  is  említve  a  mi  kárt  Gesztes  vára 
körül  tettek  Zrínyi  katonái.  ') 

Zrínyi  késedelmét  tehát  1542 -ik  évben  nemcsak 
bátyja  temetése  okozá,  hanem  a  Törökéken  Csorgó 
elfoglalása  miatt  vett  elégtével  is,  mely  egyszersmind 
katonáit  élelmezé  és  jó  kedvben  tartá  azon  nemsokára 
bekövetkezett  haditettre,  mely  oly  nagy  hírnevet  szer- 
zett neki.  —  E  fegyvertény  krónikája  nem  tartá  fenn 
Zrínyinek  ebben  résztvett  alvezéreinek  nevét;  de  a 
fentebbi  jogtalan  eljárás  krónikája  följegyzé  egész  tör- 
vényes hitelességgel,  hogy  Zrínyi  csapatjának  kapitá- 
nya Palicsányi  György,  altisztjei  vagy  vajdái  Farkas- 
sics  Gergely,  Alapi  János,  Horvát  György  és  Horvát 
Mátyás  valának. 

Zrínyi  ellen  hatalmaskodási  pert  indított  Török 
neje  és  két  fia,  —  míg  Zrínyinek  már  régebben  pere 
volt  Törökék  ellen  az  őt  illető  csorgói  urodalom  miatt. 
Zrínyinek  volt  odaítélve  Csorgó  még  1548-ban;  de  a 
várra  vitt  executio  ellen  Törökék  várnagya  kivont 
karddal  óvást  tett,  s  a  per  tovább  húzódott,  mig  1552- 
ben  szép  szerint  kibékültek  a  felek.  Zrínyi,  szokás  sze- 
rint, győzött  ebben  is.  A  csorgói  vár  és  város  a  hozzá 
tartozó  minden  urodalmakkal,  a  várban  volt  ágyukkal, 


')  U.  a.  24.  sz.  és  40.  sz. 

más  fegyverekkel  és  hadiszerekkel  együtt  tulajdonává 
lett. ')  A  csorgói  urodalom  nem  volt  annyira  a  termé- 
szettől védve,  mint  Muraköz,  bár  körülötte  Vizvár, 
Berzencze,  Babocsa,  Segesd  másod  rendű  erődök  s 
Nádasdy  Tamás  nagy-kanizsai  birtokainak  számos  ki- 
sebb erődé,  távolabb  pedig  Somogy  szélső  vonalán 
Szigetvár  állottak. 

így  a  Zrinyi  nemzetség  birtoka  Zala  és  Somogy 
drávamellékí,  déli  részén  egy  csaknem  szakadatlan 
egészet  képezett  le  közel  a  Rinnya  vizéig. 

A  csorgói  urodalom  se  biztosságra,  se  terjedelemre 
nem  volt  hasonlítható  a  csáktornyaihoz.  Nincs  ugyan 
a  török  somogyi  hódításai  előtt,  azaz  1555  előtt  tudo- 
másunk a  csorgói  jobbágy  telkek  számáról;  de  miután 
ezen  egész  urodalom  a  török  adófizetőjévé  lett,  Zrí- 
nyiek huszonegy  telket  számitnak  benne  a  hadi  adó 
kivetésére,  —  a  mit  ha  háromszoroznánk,  se  lenne  nagy 
birtok.  Ellenben  a  zalamegyei,  azaz  muraközi  birtok 
az  1549-iki  telekbecslés  szerint  nyolczszázhatvanöt  s 
fél  úgynevezett  portát  tön,  —  jóval  többet,  mint  az 
egész  FrangepáD-féle  osztályrész.  Azonban  a  számítás 
túlságos  volt.  Maga  Zalamegye  szólalt  föl  a  porták  uj 
meghatározása  érdekében.  így  lőn,  hogy  1552-ben  egy 
uj  becslés  nyomán  a  muraközi  birtok  egész  telkeinek 
száma  335-re  és  félre  szállíttatott  s  az  maradt,  ugylát- 
szik  Zrínyi  életében.  Ugyanazon  időkben  se  Komárom 
se  Győrmegye  portái  nem  érték  el  ezen  számot,  s  Za- 
lamegye portáinak  összes  számához  hasonlítva,  Zrí- 
nyiek mintegy  kilenczed  részét  bírták  a  megye  népes 


!)  Széchenyi  Cod.  4.  X.  47.  sz. 

részének,  legalább  jobbágyai  a  megye  összes  adójának 
kilenczed  részét  fizették.1) 

Azonban  Zrínyit  a  tapasztalás  megtanítván,  hogy 
a  német  kamra  ép  oly  kevéssé  van  oly  karban,  mint  a 
magyar,  hogy  a  báni  bandérium  költségeit  pontosan 
fizesse  neki,  az  1549-dik  év  elején  folyamodott  Ferdi- 
nándhoz, engedje  meg,  hogy  muraközi  birtokáról  ne  a 
megyéhez  s  ennek  utján  a  magyar  kamrához  szolgál- 
tassák'az  adót,  hanem  hogy  maga  szedje  azt.  Job- 
bágyai, úgymond,  oly  szegény  állapotban  vannak,  hogy 
alig  tudnak  egy  napról  más  napra  élni,  és  az  azelőtti 
évben  a  pozsonyi  országgyűlésen  kivetett  adót  annál 
bajosabban  fizethetik,  ugy  hogy  kénytelenek  lennének 
odahagyni  fóldes-urokat.  Bizassék  tehát  rá,  hogy  a 
báni  fizetés  dijában  közvetlenül  maga  szedje  az  adót. 
ígéri,  hogy  az  országgyűlés  által  meghatározott  kive- 
tési kulcsot  megtartja  s  hogy  nem  fog  többet  venni 
rajtok.2) 

Vannak  jelei,  hogy  Zrínyi  valóban  jótékony  és  sze- 
líd volt  jobbágyai  iránt.  O,  kit  a  politikában  és  csa- 
ládja nagyobb  érdekeiben  hajthatlannak  sőt  olykor 
csaknem  szívtelennek  ismerünk,  a  kisebbek  iránt  és  az 
élet  közönséges  viszonyaiban  nemeslelkü  volt. 

Egy  ily  vonás  enyhíti  Keglevics  iránti  magavise- 
letét is.  Miután  Csáktornyát  magáévá  tette,  az  öreg 
Keglevics  számos  fiainak  egyikét,  a  nagy  reményű  Pé- 


')  Igazoló  okmányok.  1550-hez.  —  A  megyék  portalis  ki- 
mutatása Kovácsics.  Suppl.  ad  Vest.  Comit.  III.  275.  1. 

2)  Saját  levele  a  nemzeti  múzeum  kéziratai  közt.  (Fasc. 
1555.  folio  latin.) 

tért  Zrínyi  fiának  fogadá,  habár  magának  is  voltak  már 
gyermekei.1) 

Világosság  és  árny  vegyítve  vannak  hősünk  jelle- 
mében, mint  minden  emberében.  De  Zrínyinél  az 
árnyoldalak  is  bizonyos  nagyságban  tűnnek  föl.  Lehet 
őt  keménységről,  bűnről  vádolunk  ;  de  gyöngeségekről 
nem.  Gyermekkori  környezetéből  és  az  átalános  viszo- 
nyokból némi  vadság  megmaradóit  rajta;  de  lelkének 
nem  volt  legkisebb  dispositiója  azon  ingatagságra  és 
Machiavellismusra,  melyet  fiatal  korában  az  ország  sőt 
Európa  kiváló  férfiainak  jellemében  tapasztalt.  Tett- 
szomjas, nagyravágyó  szivét  a  rósz  közhangulat  és 
mostoha  viszonyok  nem  vonták  be  emésztő  rozsdával, 
hanem  aczéllá  edzették;  a  családi  és  nemzeti  végpusz- 
tulás érzete  nem  hangolta  le  őt,  hanem  annál  határo- 
zottabbá és  munkásabbá  tette. 

Birtokszerzésbeli  telhetlenséget  apjáról  örökölte. 
De  míg  apja  kisszerűbb  cselekkel  akart  boldogulni, 
Zrinyi  Miklóst,  mint  valódi  hóditót  látjuk  föllépni.  — 
Az  erőszak  nála  nem  a  rablás  színében  tűnik  föl,  mint 
némely  kortársainál,  —  mindig  van  eddigelő,  mint  lát- 
tuk, jogi  alapja.  A  történet  gyakran  mutat  föl  nehéz 
és  bizonytalan  időkben  hozzá  hasonló  férfiakat,  kiket 
erkölcsi  szempontból  nem  oldhatunk  fel  némely  vádak 
alól,  s  kiket  erőszakosoknak  bélyegezhetünk  ;  de  poli- 
tikai szempontból  menthetjük.  Ily  időkben  igen  sok- 
szor csak  azok  tehetnek  jót,  kik  nem  igen  kérik,  vagy 
várják  be  szerényül,  hogy  hatalom  ruháztassék  rajok, 
hanem  magok  veszik  magoknak  a  hatalmat. 

0  István ffy. 

Abban  az  időben  csak  nagy  birtokú  emberek  jut- 
hattak vezéri  rangra,  sőt  a  nagy  birtok  nemcsak  jog 
volt  a  vezéri  szerepre,  hanem  magában  is  kész  vezéri 
szerep.  Az  állam  nem  birt  zsoldosokat  fizetni,  s 
mint  fentebb  is  láttuk,  országos  tiszti  bandériumot  is 
csak  ugy  tarthatott  egy-egy  bán,  ha  a  maga  birtokai- 
ból is  képes  volt  éveken  át  eltartani.  A  törökkel  ha- 
táros s  más  váraknak  is  csak  igen  kis  része  volt  az 
államé.  A  legnagyobb  rész  a  magánosok  közvetlen 
költségein  tartatott  fenn  s  számos  esetben  bizonyult 
be,  hogy  az  országos  zsoldosok  roszabb  védelmezők 
voltak,  mint  az  oly  nagy  mértékben  érdekelt  helyi 
földbirtokosok. 

Zrinyi  érezhette  magában,  hogy  azok  a  birtokok, 
melyek  a  köz  hazának  már  egy  kis  területét  képezték  s 
melyek  török  kézre  kerülte  nagy  veszély  lett  volna, 
legjobb  kezekben  vannak,  ha  ő  gondoskodik  oltalmuk- 
ról, s  minél  nagyobb  a  birtokcsoportozat,  s  minél  több 
anyagi  erő  van  egy  kézbe  öszpontositva,  annál  sikere- 
sebb a  haza  és  család  védelme.  Igen  valószínű,  hogy  a 
horvát  nagybirtokosok  nélkül,  minők  a  Frangepánok, 
Erdődyek,  Draskovicsok,  de  különösön  a  XVI-dik  és 
XVII-dik  századbeli  Zrínyiek  nélkül  az  akkori  Tót- 
ország török  kézre  került  s  Zágráb  sok  időre  török 
hódoltsággá  lett  volna.  Mert  különösön  a  mai  Horvát- 
.  ország  volt  az,  melynek  Zrinyiék  várai  szolgáltak  bás- 
tyákul  :  az  Unna  felől  az  ősi  birtokok,  a  Korána,  Mre- 
zernicza,  Dobra  és  felső  Kulpa  mellékén  nagy  részben 
a  volt  Frangepán  s  most  Zrinyi-birtokká  lett  várak, 
valamint  a  tengerparti  erődök   állának  őrt.    Most  éj- 

24* 

szakról,  hol  már  a  török  szintén  közeledett  Horvátor- 
szághoz, Muraköz  s  az  előretolt  csorgói  birtok  véd- 
ték. Horvátország  keleti  oldalán  a  Zrínyiek  szintén 
segitének  az  Erdődyeknek  és  Draskovicsoknak  a  véde- 
lemben. —  Azon  időkben  ily  fekvésű  birtokok  szerzése 
nem  csupán  a  jövedelmek  szaporodását,  hanem  a  kia- 
dások, gondok  és  a  felelősség  súlyosbodását  is  maga 
után  vonta. 

Zrínyinek  még  azon  időkben  is  csaknem  hallatlan 
birtokszerzése  családi  önzés  szempontjából  is  nem  egy 
magán  ember  kapzsiságának  jellemét  viseli,  hanem 
azon  uralkodókét,  kik  államuk  biztosságának  érdeké- 
ben természetes  határokat  keresnek.  O  egyik  legna- 
gyobb hódi  tó  azon  kis  királyok  közt,  kiket  oligar- 
cháknak nevezünk.  Es  ezen  osztályban  hányan  voltak 
korábban  és  idejében,  kik  zsarnokai  lettek  alattvalóik- 
nak s  kik  a  hazának  pártoskodásaikkal  még  nagyobb- 
szerü  károkat  tettek !  — 

Zrínyi  egész  élete  bizonyítja,  hogy  felülemelkedett 
azon  kisszerű  embereken  is,  kiknek  életeleme  a  párt- 
küzdelem. Mintegy  természeti  ellenszenve  volt  a  bel- 
viszály iránt,  s  nem  lehetetlen,  hogy  ilyes  ellenszenv 
sugallta  neki  Kaczianeren  elkövetett  bűnét. 

Volt  a  csupán  alanyi  okokon  kívül  más  indok  is, 
mi  őt  határozott  politikára  vezette  —  s  ez  egy  orszá- 
gos érdek. 

Horvátország  és  a  Dunán  túli,  valamint  a  Pozsony 
felé  eső  részek  az  egész  török  világ  alatt,  bár  esetleges 
de  a  legsolidarisabb  érdekkapcsolatban  voltak  az  ausz- 
triai örökös  tartományokkal.   Ezen  tartományok  a  tö- 

rök  ellen  természetes  előbástyát  találtak  Magyaror- 
szág szomszédos  megyéiben  s  ezen  megyék  támaszt 
találtak  Karinthiában,  Stiriában  és  Ausztriában,  mely 
utóbbiak  az  országos  várakat  pénzzel,  élelemmel  és 
hadakkal  segitették  igen  gyakran. 

Innen  az  a  csaknem  kétszázad  évi  nagy  tény,  hogy 
a  Dunán  túli  részek  és  Horvátország  a  király  mellett 
állanak  fegyverben  a  török  ellen ;  mig  Erdély  s  a 
Tiszántúli  részek,  melyeknek  a  német  tartományok 
nem  birtak  segélyt  nyújtani,  békében  ügyekeznek  lenni 
a  törökkel,  különben  merő  lehetlenség  lett  vala  elkerül- 
niük romlásukat.  Arra,  hogy  Erdély  kétségtelenül  tö- 
rök szandzsákokká  daraboltassék,  legbiztosabb  ut  lesz 
vala  az,  hogy  föltétlenül  Ferdinándot  és  utódait  is- 
merje el  fejedelmének. 

Zrinyi  kétségkivül  belátta,  a  mit  a  Dunán  túli  nép 
tömege  tisztán  látott  majd  mind  végig  a  török  korban, 
s  azért  nem  avatkozván  pártküzdelmekbe,  tán  egy  el- 
térést kivéve,  megfelelt  a  fő  feladatnak ;  folytatta  a 
védelmet  s  alkalom  szerint  az  élethalálharczot  a  tö- 
rök ellen. 

Nem  lehetetlen,  hogy  egy-egy  pillanatra  ingado- 
zóvá tették  őt  is  a  mostoha  viszonyok,  az  események 
nagysága  mellett  az  emberi  gyöngeség  érzete,  s  talán 
személyes  bántódások  is  ;  de  a  tényekben  s  nem  puszta 
gondolatban  nyilatkozó  egész  élete  a  legszilárdabbul 
.és  következetesen  egy  úton  járó  politikai  egyéniség 
képét  mutatja  föl  benne  1537-től,  azaz  mintegy  har- 
mincz  éves  korától  mind  haláláig. 

VIII. 
Zrínyi  bánsága. 

A  török  szultánnal  békesség  köttetett  volt  1547-ben. 
s  aránylag  nyugodtabb  lehetett  a  török-magyar  határ- 
szél egy  ideig,  habár  a  kisebb  dulakodások  s  egy-egy 
rablás  előfordult  is,  szokás  szerint.  1545-től  kezdve, 
midőn  Zrinyi  és  Keglevics  különböző  szerencsével  küz- 
denek meg  egy-egy  török  haddal,  néhány  évig  hall- 
gatnak krónikáink  Zrinyi  viselt  dolgairól.  Mint  láttuk, 
épen  ezen  években  annál  többet  szólanak  az  oklevelek 
birtokszerzéseiről. 

A  béke  nem  sokáig  tartott.  Megújításáról  szó  sem 
lehetett ;  mert  a  háborúra  nagy  ok  volt  adva.  Erintet- 
tem, hogy  a  török  szultánnak  1541 — 1543-iki  hadjá- 
ratait, melyek  oly  gyászosak  lettek  Magyarországra 
nézve,  Ferdinándnak  azon  törekvése  hivta  ki,  hogy  Já- 
nos király  fiának  birtokait  is  a  magyar  koronához  s 
uralma  alá  hozza  egy  szerződés  értelmében.  Tulajdon- 
kép János  királynak  1538-ban  kötött  szerződése  volt  a 
hiba,  melyben  halála  esetére  Ferdinándra  szállitá  a  Ti- 
szán túli  országrészt.  Azon  váradi  szerződés  volt  az  első 
ok  Buda  1541-iki  elvesztésében. 

Hogy  tiz  év  múlva  a  nagyobb  török  háború  ismét 
kitör,  az  oka  egészen  hasonló.  A  török  hadakat  Ferdi- 
nándnak azon  törekvése  hozza  Magyarországra,  hogy 

ez  ismét  el  akarja  foglalni  a  Tiszán  túli  részeket,  sőt 
már  nagy  részben  hatalmába  is  kerité.  Hasonló  az  előz- 
mény is.  A  Tiszán  túli  részek  kormányát  akkor  vezetett 
Martinuzzi  György  ép  úgy,  mint  1538-ban  János  ki- 
rály, kételkedni  kezdvén  Erdély  valódi  hivatásában, 
azt  egyesitni  akará  Magyarország  többi  részével  s 
Ferdinánd  kezébe  adta,  bizonyítványt  szolgáltatván 
arra,  hogy  olykor  mély  belátásu  férfiak  is  mennyire  té- 
vedhetnek egy-egy  nagy  ügyre  nézve,  melynek  magok 
sokáig  szolgáltak. 

A  török,  ha  különben  nem  szándékozott  is  háborút 
kezdeni  európai  határain,  most  kényszeritve  érzé  ma- 
gát. Nem  tűrhette,  hogy  ellenfele  Erdélyt  magáévá  te- 
gye. —  És  valóban,  a  mint  Szulejmánnák  értésére 
esett  az  az  1551-iki  forma  szerinti  szerződés,  mely  ál- 
tal Szapolyai  özvegye  lemond  Erdélyről  némely  szilé- 
ziai birtokkárpótlás  fejében,  s  meghallja,  hogy  Kolozs- 
váron Erdély  rendéi  hódolatukat  jelentik  ki  Ferdinánd 
iránt,  azonnal  megkezdi  az  ellenségeskedést,  mielőtt  az 
1547-ben  öt  évre  kötött  béke  lejárt  volna.  A  szultán 
börtönbe  veté  Ferdinánd  konstantinápolyi  követét  s 
Mohammed  Szokolit,  ki  később  is  oly  nevezetes  szere- 
pet játszik  a  török  háborúkban,  az  erdélyi  részekre 
küldi  hatalmas  sereggel.  —  Még  az  1551-ik  év  őszén 
megjelen  Temesvár  körül  a  nevezett  rumílii  béglerbég 
nyolczvanezer  emberrel  és  ötven  ágyúval.  —  Azonban 
ez  évi  hadjárat  csak  előjáték  maradt,  s  a  rákövetkezett 
tél  mindkét  részről  nagyszerű  készületekben  folyt  le. 
Ezek  közepette  éré  el  a  segédforrásokban  kifogyhat- 
lan  és  rendkivüli  tehetségű  államférfiút,   Martinuzzit, 

tragicus  halála.  Nem  a  töröktől  jött  az,  melynek  leg- 
méltóbb haragja  lehetett  rá,  hanem  azon  párt  részéről, 
melynek  szolgálni  akart.  A  háború  okozója  és  hatalmas 
előkészitóje  eltűnt  az  események  színhelyéről;  de  a  mit 
kezdett,  tovább  folyt  féltarthatlanul. 

Bár  a  háború  előállásának  módja  és  oka  ugyanaz 
volt,  a  mi  1541-ben,  maga  a  háború  jelleme  egészen 
más.  Rövid  tiz  év  alatt  nagyot  változott  a  nemzet.  — 
Akkor  mintegy  készületlenek  voltak  nemcsak  a  várak 
a  török  elleni  oltalomra,  hanem  még  inkább  a  lelkek. 
1541-ben  és  1543-ban  oly  nagy  volt  a  csüggetegség, 
hogy  Szulejmán  nagyobb  ellenállás  nélkül  csaknem 
kedve  szerint  foglal  el  mindent,  a  mit  útjában  talál. 
1551-ben  uj  életre  ébredt  a  magyar  hősiség.  A  sok 
fenyegető,  vagy  váratlanul  bekövetkezett  veszélyek 
ingadozó  jellemeket,  lehangoltságot  találtak ;  de  mi- 
után a  török  bennlakott  az  ország  szivében,  8  a  veszély 
jelenvaló  és  előrelátott  vala,  makacs  elhatározás  tá- 
madt a  haza  földének  minden  részét  nyomról  nyomra 
védelmezni.  Vezérek  váltak  ki,  kik  a  közszellem  szol- 
gálatában uj  tettekkel  gazdagiták  a  magyar  dicsőség 
lapjait.  Ezután  száz  évnél  tovább  folyt  a  harcz,  mely- 
ben a  török  majd  mindig  túlnyomó  erőben  és  előnyben, 
s  terjeszkedése  csaknem  folytonos  volt.  De  a  foglalá- 
sok nem  voltak  többé  tömegesek,  mint  1541-től  1544-ig. 
Nagyon  lassan  folytak  azok  az  ozmán  világhatalom  min- 
den erőfeszítése  daczára  is.  Nemcsak  hogy  bajos  lőn  a 
haladás,  hanem  a  török  által  meghódított  birtok  is  oly- 
kor veszélyeztetve  volt.  A  terjeszkedés  munkája  haladt 
ugyan,  de  oly  lassan,  mint  a  sziklavágás. 

Temesvár  elveszett  ugyan  1552-ben;  de  a  vár  vé- 
delmezői, Losonczy  vezérlete  alatt  harmadfél  hónapig 
védelmezték,  s  csak  a  végső  kimerülés  adatta  föl  az 
erődöt.  Ugyanazon  évre  esik  egy  ennél  szebb  várvéde- 
lem, mely  csodával  határos  :  egy  maroknyi  magyar  őri- 
zet megtartja  Egert,  még  pedig  oly  diadallal,  hogy  a 
nagy  ozmán  sereg  vert  hadként  távozik  alóla.  Az  ered- 
mény ennél  is  nagyobb  volt.  A  morális  hatás  rendki- 
vüli  lehetett,  kivált  miután  a  mutatott  példa  fogéko- 
nyabb lelkekre  talált.  —  A  nevezett  évben  is  voltak 
nagy  veszteségeink  s  végeredmény  a  török  terjeszkedése 
lőn ;  de  maga  a  harcz  változó  szerencsével  kezdett 
folyni  s  a  török  nem  számithatott  biztos,  s  annál  ke- 
vesbbé  könnyű  diadalokra. 

Zrínyi,  ki  már  első  fiatal  kora  óra,  midőn  gyöngéb- 
bek voltak  kortársai,  habozást  és  csüggetegséget  soha 
sem  ismert  hősként  tündöklött.  Most  csak  annál  jobban 
lelkesülhetett,  midőn  látta,  hogy  vannak  rokonlelkü 
kortársai,  s  annál  inkább  vágyhatott  kitűnni,  midőn 
azt  vette  észre,  hogy  őt  dicsőségben  meghaladt  vetély- 
társai támadtak. 

A  következett  évek  azon  kétes  helyzetet  nyujták, 
minőben  legtöbbször  volt  az  ország  a  törökvilágban. 
Az  alkudozások  folyton  folytak  a  szultánnál,  de  a  há- 
ború is  kisebb  nagyobb  mérvben  folyton  folyt. 

1553-bon  Ulama  bozniai  pasa,  magához  vévén  a 
herczegovinai  Malkócs  pasát  és  Muradot,  Klissa  pa- 
rancsnokát, nagyszerű  rabló-kalandra  indult.  A  népes 
varasdi  lapályon  raboltak,  öltek  és  gyújtogattak  hadai; 
de  nem  büntetlenül.    Zrínyi  Miklós,  a  bán,  egyesülvén 

Székely  Lukácscsal,  kinek  stíriai  had  állott  rendelke- 
zése alatt  s  ki  Csáktornya  megszerzésében  is  társa  volt, 
lesbe  csalják  a  törököt.  Zrinyi  Várasd  külvárosaiban 
vonta  meg  magát,  a  stíriaiak  pedig  a  Kalnik  hegység 
egyik  völgyében,  mely  hegység  délről  és  nyugatról  vet 
határt  a  szép  varasdi  sikságnak.  Midőn  a  törökök  azon 
utón,  mely  ma  a  topliczai  fürdőhöz  vezet,  a  hegyekből 
a  térségre  jutottak,  s  elkezdek  a  rablást  és  égetést, 
Zrinyi  és  Székely  előteremvén,  két  tűz  közé  szoriták 
a  török  hadat.  Sokat  leöltek  közüle,'  és  kiszabaditák  a 
foglyokat.  Elesett  itt  a  török  vezér  fia,  Dzsafer  is,  kit 
Zrinyi  egyik  vitéz  lovas-hadnagya,  Margitics  János 
szúrt  keresztül  viadal  közben.  —  A  török  sereg  vissza- 
vonult, a  nélkül,  hogy  komoly  ellenállásra  képes  lett 
volna ;  mert  a  mieink  közül  egy  ember  sem  esett  el. 
A  dicsőség  nem  a  küzdelem  makacsságában,  hanem  a 
támadás  idejének  és  helyérték  jó  megválasztásában  és 
a  pontos  kivitelben  volt.  A  török  nem  gondolt  rá,  hogy 
ezúttal  közvetlenül  Zrinyin  álljon  boszút.  Azzal  torlá 
meg  a  vereséget,  hogy  Csázma  vára  ellen  ment,  melyet 
csak  húsz  katona  védett  igen  hanyagul.  A  véletlenül 
meglepett  őrök  azonnal  kaput  nyitának  az  ellenségnek. 
Verőcze  vára  a  Dráva  közelében  ellenállásra  készült 
de  ezt  is  csak  ötven  ember  védte,  hadi  szerekkel  sem 
levén  ellátva,  kevés  lövetés  után  a  feladás  felől  kezdett 
alkudozni,  s  mire  Székely  Lukács  segitséget  küldött, 
a  vár  már  török  kézben  volt.  Fölégették  még  a  törökök 
Dombró  városát  is  ezen  alkalommal. 

A   törökön  ezeket    megbőszülni  Erdődy  Péter  és 
szluini  Frangepán  György  indult.    Sajkákat  szerezvén 

elő,  a  Száván  jókora  száuiu  fegyveressel  alá  eveznek. 
Gradiskát  és  Velikát  meglepik.  A  városban  talált  em- 
bereket és  barmokat  elhajtják,  mindent  elrabolnak  vagy 
elhamvasztanak  s  diadallal  térnek  vissza.  ') 

Zrinyi  nem  vett  részt  ezekben ;  mivel  főfeladatának 
alkalmasint  Horvátország  déli  és  éjszaki  részeinek  fe- 
dezését tartá,  mi  szintén  folytonos  éberséget  kivánt,  s 
délen  is  fenyegetve  voltak  birtokai.  Mert  a  török  az 
Unna  mellékén  a  Zrínyihez  tartozott Mutniczát  rabolta 
meg  és  égette  föl  -).  Mindez  nem  gátolá,  hogy  a  béke- 
alkudozás tovább  folyjon  Konstantinápolyban  ! 

Szokás,  s  még  Zsigmond  király  idejéből  fennma- 
radt traditió  volt  a  honvédelemben,  hogy  mindenik 
zászlós  vagy  főúr  az  ország  határainak  csak  bizonyos 
részét  védelmezte,  s  csak  rendkívüli  esetekben  vitt  se- 
gítséget a  megtámadott  szomszédoknak.  Habár  ez  hát- 
rányos volt,  a  mennyiben  közös  vállalatokra  ritkán  le- 
hetett nagyobb  erőt  összevonni,  a  helyzet  a  fenntebbi 
esetben  is  kimutatta  ily  szereposztás  indokait.  A  török 
egyszerre  több  helyen  is  fenyegette  a  határt,  s  védet- 
lenül hagyni  bármely  pontot  nagyon  káros  lehetett.  3) 

Ezen  időkben  belátták  az  egyes  várurak  és  a  kor- 
mány is,  hogy  a  főgond  a  várak  erődítésére  és  szapo- 


')  Istvánffy.  230.  1.  (XIX.  könyv.) 

*)  Pethő  Gergely. 

3)  Ferdinánd  király  1556-ban  irja,  hogy  eltörlendő  azon  szo- 
kás, mely  szerint  hadveze'rei,  a  határok  csak  bizonyos  ré- 
szét tartják  kötelezettségüknek  védelmezni,  s  segítséget  vinni 
nem  akartak  más  megtámadott  pontokra.  (Bucholz.  IX.  Kötet. 
617  Utasitás  a  horvátországi  s  Dunán  túli  kapitányokhoz.) 

ritására  fordítandó,  ezek  voltak  legbiztosabb  gátjai  a 
török  terjeszkedésnek.  —  A  kormány  segitett  a  magán 
várak  építésére  és  ellátására  s  visszont  az  egyes  birto- 
kosok nagy  áldozatkészséggel  segítenek  a  kormánynak, 
így  épitteté  meg  a  kormány  1544-ben  Sziszeket,  mely 
a  zágrábi  káptalan  tulajdona  volt.  1553  táján  a  kor- 
mány át  vévé  a  várat  ideiglen  megvédés  végett,  oly  fel- 
tétel alatt,  hogy  a  várhoz  tartozó  birtokok  a  káptalan- 
nak jövedelmezzenek.  Zrinyi  a  bán  és  Ungnad,  a  stí- 
riai kapitány  kapnak  rendelelet,  hogy  katonasággal  el- 
lássák *).  Zrinyi  a  báni  zsoldosok  egy  részét  küldé  oda: 
mert  személyesen  is  érdekelve  volt  a  törzsbirtokával 
szomszédos  végvár  megtartásában. 

De  gondjait  kétségkívül  a  legújabban  szerzett  bir- 
tokokra, a  zala-  és  somogymegyeiekre  forditá.  Hihető- 
leg Muraköz  nagyobb  biztosítására  történt  az,  hogy 
már  1551-ik  előtt  a  Dráva  folyamon  némi  szabályozási 
munkálatokat  kezdett  meg,  mi  miatt  több  károsodott 
birtokos  a  királyhoz  folyamodott.  —  Később  az  ő  esz- 
közlésére történhetik,  hogy  a  kormány  Légrád  várának 
kiépítéséhez  fog.  Muraköz  akkor  Zákányig  nyúlt  le, 
s  Létrád  benne  feküdt.  Földvár  volt  itt  tervben, 
melyet  gyalogsággal  és  naszádosokkal  akartak  meg- 
rakni. Zrinyi,  a  munkálatok  végrehajtására  tízezer 
napszámot  igért  a  királynak.  2) 

Az  akkori  főuraknak  nemcsak  lovas  és  gyalog-ka- 
tonáik vezérletéhez  kellett  érteniök,  hanem  a  vár  erő- 


»)  Kerchelich  Hist.  Eccl.  Zagr.  233.  1. 
-)  Bucholz  az  i.  h. 

ditéshez  és  a  várvédelemhez  tartozó  minden  eszközhez. 
Majd  minden  nagyobb,  s  ezen  időkben  híressé  lett  vá- 
rat először  a  magánbirtokosok,  a  főurak  vagy  főpapok 
erősítenek  meg.  Egert  először  Perényi,  Szigetvárt  Tö- 
rök Bálint,  Kanizsát  Nádasdy,  Füleket  Bebek  Ferencz 
tette  erős  várrá.  Utóbbinak  nemcsak  erőditésbeli  jár- 
tasságát dicsérik,  hanem  azt  mondják  róla,  hogy  a  ma- 
gyar főurak  közt  egy  sem  volt  oly  kitűnő  tüzér,  mely 
utóbbi  nem  kis  dicséret  lehetett.  Mert  Hunyady  és 
Mátyás  ideje  óta  a  magyarok  hires  tüzérek  és  ágyuön- 
tők  voltak,  ugy  hogy  a  török  leginkább  az  ő  tanítvá- 
nyuk volt.  ') 

Hogy  a  várak  mily  nagy  éberséget  kivántak,  1554- 
ben  nevezetes  és  szomorú  példája  fordult  elő.  Épen 
Bebek  Ferencz  füleki  várát,  mely  fekvése,  erőditvényei 
és  ágyúi  által  példánya  lehetett  egy-egy  jól  védett  vár- 
nak, a  törökök  egy  áruló  eszközlésével  éjjeli  belopódzás 
által  kézre  kerítették.  —  A  vigyázat,  előrelátás  szint- 
oly  szükséges  erény  volt  a  várbirtokosokban  és  kato- 
náikban, mint  a  személyes  bátorság  és  türelem. 

Zrínyi  nagy  kiterjedésű  birtokainak  épen  legked- 
veltebb részéhez  közeledett  a  veszély  1555-ben.  A  tö- 
rök, miután  Pécset,  Siklóst  elfoglalá,  birta  egész  Ba- 
ranyamegyét. Ezen  részen  a  végső  fontosabb  magyar 
határhely,  Szigetvár  volt,  mely  Baranya  és  Somogy 
közt  álla  őrt.  A  török  ezt  a  várat  ügyekezett  elfoglalni. 
Szokás  szerint,  mielőtt  hozzá  fogott  volna  ostromához, 
a  háta  megetti   területet  törekedett  elpusztitni  s  azon 

")  Forgách,  Commentarii.  Horányi  kiadása  125.  1.  v.  ö. 
Zinkeisen  .,Gesch.  d.  Osm.  R."  III.  262.  1. 

a  kisebb  erődöket  elfoglalni.  Szigetvár  háta  megett  a 
Zalában  fekvő  Kanizsáig,  mely  Nádasdy  Tamásé  volt, 
csak  középszerű  erődök  voltak,  minő  délről  Babócsa, 
Vizvár,  Berzencze  és  Csorgó ;  éjszakabbra  Kaposvár, 
Somogyvár,  Segesd  s  egy  csoport  palánk,  vagyis  ki- 
sebb földvár,  minő  a  Nádasdy  birtokában  volt  Szenyér 
és  a  Dersffy  birta  Korotna.  A  török  régóta  panaszko- 
dott, hogy  Szigetvárban ,  hol  1553  táján  az  egyik 
Dersffy  volt  a  parancsnok,  Kaposváron  és  Korotnán. 
melyek  ugyanannak  voltak  ősi  birtokai,  csupa  rablókat 
tartanak  katonákul,  kik  egyaránt  rabolnak  a  török  és 
magyar  területen  s  egész  Baranyamegyében  bátorta- 
lanná teszik  az  utakat,  sőt  a  Dunán  is  gátolják  a  török 
közlekedését.  Ki  is  jelenté  a  török  hivatalosan,  hogy 
ha  Ferdinánd  nem  fékezi  őket,  majd  maga  fenyíti  meg. 

A  budai  vezérnek,  Tojgun  pasának  panasza  igaz 
volt  a  nevezett  várak  hajdúi  ellen.  De  ezek  csak  azt 
tették,  a  mit  a  török  is  gyakorolt  magyar  területen. 
És  az  egész  panasz  csak  ürügy  volt  a  foglalásnak 
ezen  vidéken  való  folytatására.  —  A  török  hóditásnak 
százados  hagyomány  szentesitette  szabálya  volt  az,  a 
mit  több  ténynyel  bizonyíték  e  munka  folytán,  hogy  a 
nagyobb  várakat  először  hátuk  megett  kell  megkerülni 
3  elzárni  közlekedésöket. 

így  indult  ki  1555-ben  Tojgun  budai  pasa  mintegy 
tízezer  emberrel  egy  somogymegyei  hadjáratra,  mely, 
ugy  látszik,  készületlenül  lepte  meg  a  mieinket.  A 
pasa  augustushó  utolsó  napjaiban  Fehérváron  és  Kop- 
pánon  át  egyenesen  Kaposvár  alá  ment  több  szand- 
zsákból összevont  seregével. 

A  várat  eléé:  erősnek  tárták  abban  az  időben.  Nem 
csak  vizzel  töltött  árok,  hanem  nádas  és  iszapos  rétség 
vette  körül,  mit  mesterségesen  tártának  fenn  a  vár  bir- 
tokosai. A  Kapós  vizét  terjesztették  mocsárrá,  hogy  a 
várhoz  férhetés  meg  legyen  nehezitve.  —  A  falak  erő- 
sítése alkalmasint  kevesbbé  látszott  szükségesnek  e  fé- 
lig természeti  védelem  mellett.  —  A  fő  baj  nem  is  a 
védelem  eszközeinek  hiányában  volt.  —  A  várőrség 
csekély  számú,  nem  igen  váloga  ott  és  begyakorlott  nép 
volt.  DersíFy  nem  győzvén  zsoldosokat  fizetni  és  élel- 
mezni, kénytelen  volt  a  várba  önkényteseket  fogadni 
be,  kik  magok  élelmezték  magokat  és  ezért  voltak  oly 
rósz  hírben  a  kaposi  gyalogok.  Rajtok  kívül  kevés  szá- 
mú lovas  volt  a  várban.  —  A  török  megérkeztekor  a 
vár  tulajdonosa  DersíFy  István  odahagyta  azt  és  Fer- 
dinándhoz Bécsbe  utazott  segítség  kieszközlése  végett. 
A  védelmet  hadnagyára.  Szél  Péterre  bizta. 

A  törökök  először  is  a  Kapós  vizét  fogták  el  a  vár 
alól  Keczelnél  J).  Aztán  a  lövetéshez  fogtak  s  kapuját 
és  egyik  bástyáját  csakhamar  lerombolták.  Egyszers- 
mind azon  számos  magyar  jobbágygyal,  kiket  a  török 
a  Dunántúlról  szekerestűi  együtt  magával  hajtott,  fel- 
töltetek a  vár  árkait  fával. 

A  bennlevő  őrség  a  vitézek  azon  sajátságos  fajába 
tartozott,  mely  most  a  legelszántabb  vállalatokra,  majd 
a  legnagyobb  gyávaságra  képes  volt.  A  török  minden- 
nek inkább  adott  kegyelmet,  mint  a  hajdúnak.  Ha  ön- 
kényt adta  volna  is  meg  magát,  halála  bizonyos  volt. 


')  Keczel  ma  puszta  Kaposváron  fölül. 

Csak  azon  hajdút  tűrte  meg  élve  a  török,  ki  nem  csata 
közben  beállott  hozzá  zsoldos  martalócznak.  Innen,  ha 
szemben  volt  a  törökkel,  utolsó  csepp  vérig  harczolt ; 
de  ha  a  vereség  nagyon  valószínű  volt,  a  hajdú  termé- 
szetesen szeretett  kitérni  a  harcz  elől.  —  Az  utóbbit 
látták  tanácsosnak  a  hajdúk  Kaposváron.  Az  ostrom 
kezdete  után  harmadik  éjjel  a  hajdúk  kiszöktek  a  vár- 
ból s  velők  vagy  utánok  a  parancsnok  Szél  Péter  is, 
be  nem  várva  Dersffy  segítségét,  ki  csakugyan  egy 
csapattal  és  két  ágyúval  már  útban  volt.  De  a  menekü- 
lőket nagy  részben  elfogta  és  levágta  a  török,  a  had- 
nagy pedig  Pápán  Török  Ferencz  kezébe  esvén,  ez 
fölakasztatta,  mert  magán  várak  feladása  is  ép  ugy 
országos  bűn  volt  törvényeink  szerint,  mint  az  állam 
váraié.  ') 

Mire  Kaposvár  török  kézre  került,  már  Korokna 
elbukása  is  bizonyos  volt.  2) 

Még  alig  fogtak  hozzá  a  törökök  Kaposvár  ostro- 
mához, midőn  sept.  12-ikén  Koroknáról  azt  írja  a  két 
hadnagy,  Horvát  György  és  Kobács  Miklós,  hogy  haj- 
dúik nagy  része  elszökött  az  udvarbiróval  együtt,  — 
és  ,,egy  asztalhoz  beférünk,  a  mennyin  vagyunk"  — 
úgy  mondanak.  Némelyek  a  hajdúk  közül  a  törökhöz 
szöktek  át,  s  kétségkívül  martalóczoknak  csaptak  fel. 
A  hátramaradt  rész  is  egy  éjjel  málhába  kötvén  a  föl- 
kelhetőségeket,  odahagyta  a  várat. 

A  török  mind  Kaposváron,  mint  Koroknán  őrséget 


')  Istvánffy  234.  Forgács  134.  és  „Leveles  Tár"  162.  e's  köv.  1. 
2)  Korokna  ma  nem  is  falu,  hanem  puszta  N.  Bajom  és  Sárd 
közt  Somogyban. 


ZBINÍI  MIKLÓS  A  SZIGETVÁRI.  385 

hagyván,  délnek  vette  útját  s  egyenesen  Babócsa  alá 
ment,  mely  mint  irtani,  Báthori  Andrásé  és  testvé- 
reié volt. 

Babócsát  tetemesebb  őrség  védte,  mint  az  előbbi 
várakat  s  nem  is  hajdú  volt  a  többség.  Báthory  két- 
száz ötven  embert  tartott  benne.  Két  hadnagy  vitte  a 
vezérletet,  Selyp  István  és  Budacsics  János.  Babócsát 
is  a  melette  folyó  Rinnya  vize  part  nélküli  mocsárok- 
kal vette  körűi.  A  vár  emelkedettebb  helyen  feküdt  s 
az  őrség  az  erődben  bizva,  mindazon  ideig  túlságos  bá- 
torságban vélte  magát.  Azonban  a  veszély  jelenléte 
megdöbbenté  az  elbizottakat,  annyival  inkább,  mivel 
két  vár  eleste  bizonyitá,  hogy  magyar  részről  segítség- 
küldésre  vagy  fölmentő  seregre  nem  számithatnak.  — 
Mintegy  hat  napig  leplezek  kislelküségöket  és  feleltek 
ágyúval  a  török  ostromágyuknak.  Az  ellenségnek  sike- 
rült ez  alatt  rést  lőni  a  falon.  Az  őrség  alkuba  bocsát- 
kozott Tojgun  pasával,  ki  annak  szabad  kivonulást 
igért  lovastul  és  podgyászostúl.  Csak  azt  köté  ki,  hogy 
a  hajdúk  adassanak  török  kézbe  ;  mert  mint  haliák, 
Kaposvár  és  Korokna  őrségéből  többen  oda  menekültek 
közülök.  Különösön  három  oly  hajdúnak  kiadását  kö- 
vetelte, kik  egykor  török  szolgálatban  voltak  s  onnan 
szöktek  át.  Az  őrség  hadnagyai  azt  álliták,  hogy  a 
várban  egy  hajdú  sincs  —  a  ki  volt,  az  az  ostrom  előtt 
tovább  ment. 

A  vár  föladatván,  Tojgun  pasa,  szavát  tartá  és 
szabadon  bocsátá  az  őrséget  minden  elvihető  podgyász- 
szal.  A  török  követelte  hajdu-szökevényeket  is  ma- 
gukkal vitték,  oly  szekereken,  melyekre  felül  szalonna 

Zrinyl  25 

és  disznóhús  volt  hányva,  mitől  a  torok  iszonyodván, 
nem  vizsgálta  meg  a  szekereket.  ')  Báthory  Endre  a 
két  hadnagyot  fogságra  veté,  hogy  mint  nemesekre,  a 
következendő  országgyűlés  hozzon  törvényes  Ítéletet ; 
de  a  fogságból  kimenekülvén ,  átszöktek  Erdélybe, 
Izabella  királynőhöz. 

A  fentebbi  várak  bár  magokban  véve  nem  voltak 
nagy  erődök;  de  elvesztésök  csaknem  annyi  volt,  mint 
Szigetvár  körűivétele  az  ellenség  által.  A  nevezett  vá- 
rak mindenike  Sziget  háta  megett  nyugotról  vont  kor- 
látot körüle,  ugy  hogy  azt  minden  oldalról  kisebb 
nagyobb  török  vár  vette  körül,  s  a  közlekedés  vele  csak 
nagyobb  fegyveres  csapatok  által  történhetett.  2) 

A  nevezett  várak  elfoglalása  azért  is  nagy  veszte- 
ség volt,  mivel  most  már  a  török  rabló  csapatok  nem- 
csak Somogyban,  hanem  Zalában  is  dúlhattak.  Több 
nagy  birtokos  közvetlenül  is  érdekelve  volt  e  veszte- 
ségek által,  s  köztök  Magyarország  két  leggazdagabb 
és  legtöbb  katonáról  rendelkező  főura  :  Nádasdy  Ta- 
más és  Zrinyi  Miklós. 

A  kormány  zsibbadt  tétlenséggel,  a  főurak  a  köz- 
ponti vezetés  hiányában  nézhették  el  a  török  ily  sza- 
bad kicsapongásait. 

A  német  birodalom  az  1547-iki  béke  után  nem 
gondolt  a  török  elleni  vállalatokra ,  kivált  miután 
Ferdinánd  király  ellen  az  a  gyanú  terjedt  el,  hogy  fő- 
czélja  nem  a  török  elleni  harcz,  hanem  a  magyaror- 


')  Istvánffy,  Forgách  az  id.  h. 

')  Forgách,  az  V-ik  könyv  vég  szavai. 

szági  verseny-király  rovására  való  terjeszkedés.  Annyi 
bizonyos,  hogy  Ferdinánd  nem  várhatott  ezen  években 
német,  birodalmi  segítséget.  így  történt,  hogy  1555- 
táján  sokkal  jobban  el  volt  csüggedve  Magyarországra 
nézve,  mint  bármikor.  Már  1552-ben  nagy  utálattal  és 
elkénysz^redéssel  beszélt  a  magyarországi  remény- 
telen állapotokról.  Elveszettnek  hitte  Magyarországot 
s  komoly  aggodalmai  voltak  Németország  veszedel- 
mére nézve  is.  ') 

Nemcsak  ezen  kétségbeesés  okozá,  hogy  a  Dunán 
túli  részekben  semmi  gondoskodás  nem  történt  na- 
gyobb török  sereg  visszaverhetésére,  hanem  az  is, 
hogy  Ferdinándnak  a  magyar  ügyekben  legkedven- 
czebb  eszméje  mindig  az  volt,  hogy  János  király  részét 
elfoglalván,  egész  Magyarországot  egyesitse  koronája 
alatt;  s  1555-ben  fájdalmát  és  csüggetegségét  neveié 
az,  hogy  Erdély,  mely  még  kezében  volt,  veszendőben 
vala.  Német  és  magyar  hadait,  a  német  és  magyar 
kamra  jövedelmeit  Erdélyre  költé.  Míg  a  bánnak  1552. 
előtt  egy  két  évig  csak  kétszázötven  lóra,  s  1552-ben 
hatszázra  járt  volna  hópénze,  Dobó  Istvánnak,  mint 
erdélyi  vajdának  ezer  lovasra  küldött  hópénzt  az  utolsó 
években,  nem  is  emlitve  azt  a  roppant  költséget,  mely- 
be Castaldo  zsoldosai  kerültek. 

így  a  királytól  1555-ben  hiába  vártak  volna  segít- 
séget. Erezték  az  ország  rendéi  ezen  állapot  kárait,  s 
az  azon  évben,  júliusban  Pozsonyban  tartott  ország- 
gyűlés újból  is  kívánja,  hogy  vagy  a  király,  vagy  vala- 


')  Zinkeisen.  II.  k.  882.  1. 

25 

melyik  fia  lakjék  folytonosan  az  országban,  s  szükség 
esetében  vegye  át  a  vezérletet  a  hadak  felett.  Ez  any- 
nyit  tesz,  hogy  a  nemesi  fölkelés  teljes  legyen;  mert  va- 
lószínű, hogy  nem  tartatván  meg  a  hagyományos  for- 
ma, mely  szerint  a  király  személyes  vezérlete  föltétel 
volt,  hiányosak  voltak  a  fölkelések.  Igaz,  hogy  1558- 
ban  és  1554-ben  elhatároztatott,  hogy  a  nemesség  a 
király  által  kinevezett  illető  főkapitányok  alatt  is  tar- 
tozzék szolgálni;  de  ngy  látszik,  a  kapitányoknak 
vagy  elég  tekintélyök  és  népszerűségök,  vagy  elég 
akaratjok  nem  volt. 

1555-ben  más  intézkedések  azt  mutatják,  hogy  nem 
volt  meg  addig  a  vezérletben  a  szükséges  egység.  Mert 
egyszersmind  azt  a  végzést  hozzák  a  rendek,  hogy  a 
nádor  nem  csak  az  igazság,  hanem  a  hadügyekben  is 
az  ország  főtisztviselője  legyen.  Alája  rendelnek  min- 
den akár  kül-,  akár  belföldi  hadakat ;  elhatározzák 
egy  központi  törzshadsereg  fölállítását. 

Azonkívül,  hogy  minden  nemes  jobbágyainak  ará- 
nyában tartozott  bizonyos  számú  fegyverest  állandóan 
készen  tartani,  minden  száz  jobbágy  után  két  lovas 
volt  kiállítandó,  kik  teljesen  a  nádor  parancsai  alá  ren- 
deltetének. Az  ország  hat  kapitányságra  osztatván 
ezen  contingens  tekintetéből,  három  kapitánynak,  b 
többek  közt  a  Dunán  túlinak  kinevezése  a  nádorra  bí- 
zatott, ki  ekkor  Nádasdy  Tamás  volt. —  Világos  ebből, 
hogy  a  fővezérek  rendelkezése  alatt  nem  állott  addig 
jelentékeny  országos  erő.  A  nádor  és  bán  csak  tiszti 
bandériumát  és  magán  várainak  őrkatonáit  használ- 
hattá.    A  nádor  most  arra  is  fölhatalmaztatott,   hogv 

személyes  vezérlete  alatt  a  megtámadott  és  fenyegetett 
megyékben  részletes  fölkelést  rendezhessen.  *) 

Mindezen,  nagyrészben  uj  intézkedések  megkéstek 
egy  pár  hónappal.  Az  országgyűlés,  melyen  a  fen- 
tebbi czikkek  keletkeztek,  júliusban  folyt  le  —  s  a  ki- 
rály augusztus  l-jén  erősiti  meg  a  végzéseket  Augs- 
burgban.  —  Mire  kihirdettetének  és  foganatba  vehetők 
lettek  volna,  Tojgun  pasa  augusztus  végén  már  útban 
volt  Budáról  Kaposvár  felé. 

Nyilván  való  volt,  hogy  oly  erőnek,  melyben  a  to- 
rok rendes  had  szinének  egy  része  s  feles  számú  ágyú 
is  volt,  csak  tetemesb  országos  haderő  állhatja  útját 
sikerrel.  Nádasdynak,  ki  magán  birtokainál  fogva  is 
érdekelve  volt,  lehetetlenség  volt  néhány  nap  szervez- 
nie egy  uj  vezérletet  és  előteremtenie  azon  rendes  ha- 
dat, mely  a  megyei  hatóság  utján  és  némileg  egy  uj 
népszámlálás  által  lassabban  ment.  mint  napjainkban 
mennek  a  sorozások. 

Ily  viszonyok  közt  csak  vakmerőség  lesz  vala,  hogy 
Zrinyi  vagy  több  bármely  nagybirtoku  szomszéd  föl- 
desúr a  maga  fejétől  és  a  maga  saját  huszárjaival  szem- 
beszálljon a  jancsárokkal,  szpahikkal  és  azon  tüzér- 
séggel, mely  várostromokra  is  föl  volt  szerelve.  —  A 
béglerbég  a  magyarországi  török  haderőt  nagy  rész- 
ben egyesité  :  hét  bég  volt  vele. 

Különben  is  a' török,  hogy  a  támadás  annál  várat- 
lanabb legyen,  a  fegyverszünet  idejét  használta  fel,  s 
álnokul  titkolá  tervét.  Az  1555-ik  év  első  felében  Fer- 


')  Corpus  Juris  H.  1555.  IV.  és  VI.  czikk. 

dinándnak  Szulejmanhoz  küldött  követei  csak  annyit 
eszközölhettek  ki,  hogy  hat  hónapig  —  az  1555-ik  év 
egész  második  felében  —  mindkét  fél  tartózkodjék  az 
ellenségeskedéstől.  Ezt  a  félévi  pihenést  csak  azért 
engedte  a  szultán,  hogy  ezalatt  Ferdinánd  követe, 
Busbeck,  előadhassa  királyának  a  szultán  követelését, 
s  válaszszal  térhessen  vissza  Konstánczinápolyba.  A 
szultán  azt  követeié  ugyanis,  hogy  Ferdinánd  végkép 
vonuljon  ki  az  erdélyi  részekből.  —  Habár  a  fegyver- 
szünet kizárólag  Erdély  szempontjából  köttetett ;  de 
általánosan  meg  kell  vala  tartatnia  a  két  részen,  s  két- 
ségtelen, hogy  a  magyaroknak  okuk  volt  benne  hinni, 
a  menyiben,  ha  kisebb  kihágások  történnek  is,  nagyobb 
hóditó  expeditiók  nem  indittatnak.  Busbeck  augusztus 
első  napjaiban  utazik  át  Budán,  s  értésére  adá  a  bég- 
lerbégnek  a  fegyverszünetet.  Busbeck  a  követ  már 
ekkor  öszpontositott  török  hadakat  talált  a  Rákos  me- 
zején, melyekről  azt  monda  Tojgun  béglerbég,  hogy 
gyakorlatok  végett  hivta  egybe,  s  a  fegyverszünetet 
hozott  követ  sem  tett  föl  valami  gonoszabbat.  Még  fele 
is  alig  járt  le  a  fegyverszünet  idejének,  a  főbég  már 
útban  volt  megszegésére. 

A  török  vezér  Babócsától  mintegy  tüntetésképen 
Szigetvár  alá  ment  s  csaknem  ágyulövésnyiie  tőle  pi- 
henteté  meg  táborát.  De  az  erősebb  várat,  melynek 
parancsnoka  ekkor  Kerecsényi  László  volt,  nem  tá- 
madta meg,  —  talán  mert  már  a  táborozásra  alkalmat- 
lan őszi  esős  idők  közeledtek.  Nemsokára  a  bég- 
lerbég eltávozta  után,  egy  török  krónika  szerint, 
Kerecsényi  megtámadta  Görösgál  várát,   mely  Sziget- 

vártól  alig  egy  órányira  nyugatra  feküdt,  s  melyet  a 
törökök  az  utolsó  alkalommal  elfoglaltak  volt  s  mint- 
egy száz  húsz  katonával  raktak  meg.  ')  A  török  kró- 
nika  szerint  a  rohamot  visszaverték  a  törökök. 

Ugyan  ezen  1555-ik  évben  Zrínyi  személyes  bajvi- 
vásra  hivja  ki  a  boszniai  pasát,  —  ismeretlen  okokból. 
Először  megengedtetik  neki,  hogy  cselek  kikerülése 
végett  mindkét  részről  három-,  négy-  b  legfeliebb  öt- 
száz  ember  álljon  ki  viadalra,  melynek  helyéül  Sz. 
György  jelöltetett  ki  Tótországban.  Azonban  a  főpa- 
rancsnokság visszavonta  ezen  engedélyt  is:  a  két  félen 
összesen  mintegy  ezer  ember  harczolván,  a  különben 
is  hasztalan  veszteség  igen  tetemes  fogna  lenni.  2) 

Az  1556-ik  évben  a  török  háború  nyiltan  s  nagy 
erővel  tört  ki,  melyben  Zrínyinek  fontos   szerepe  volt. 

A  háborúra  Erdély  birása  volt  a  fő,  s  mondhatni 
egyetlen  ok.  Martinuzzinak  öt  évvel  azelőtti  politikája 
hozta  most  is  a  vészt,  mint  1552-ben.  Ferdinánd  nem 
akarta  kiadni  Erdélyt  —  a  szultán  pedig,  sőt  az  erdé- 
lyiek sem  akarták,  hogy  Ferdinánd  kezében  maradjon. 
A  háborút  a  török  a  Dunán  túli  terjeszkedésre  akarta 
fölhasználni  ezúttal.  Különösen  az  elbukásra  megért- 
nek látszott  Szigetvár  volt  áldozatul  kiszemelve. 

Nem  egészen  fél  évvel  az  előbbi  országgyűlés  után, 
1556.  január  havában  országgyűlés  tartatik ,  mely 
egyik  legnevezetesb  föladatának  tekinté  a  várak  erő- 
sítéséről való  gondoskodást ;  a  múlt  hónapokban  tör- 


')  Görösgál  ma  nem  is  falu,  hanem  puszta. 

2)  Hammer,  Geschichte  d.  Osm.  Reiches.  III.  354. 

tént  veszteség  elegendő  volt  leczkének.  —  Minden 
nemes  fél-fél  forintot  fizetett  minden  jobbágyától  e 
czélra.  Egyszersmind  most  vettetik  ki  először  a  jobbá- 
gyokra az  országos  várépítési  napszám.  Minden  száz 
jobbágy  négy  szekeret  állított  ki  három  egymásután 
következő  napra  négy-négy  lóval  vagy  hat  ökörrel.  De 
ezen  szolgálat  még  ekkor  bizonyos  napi  bér  mellett 
történt.  —  Az  ily  országos  segélylyel  építendő  várak 
közé  számítják  Csorgót,  Zrínyi  Miklós  várát,  s  Ka- 
nizsát, a  Nádasdy  Tamás  várát  is.  —  Zrinyi  maga  kü- 
lönösön Kulpán  túli  várairól  gondoskodott.  Kosztani- 
czát  átadá  Ferdinándnak,  ki  abba  német  őrséget  ve- 
tett. —  A  Dalmatiához  közelebb  esett  részekben  két 
uj  várat  építtetett,  a  korbáviai  örökségben  nyert  likkai 
területen.  A  két  vár  Perusics  és  Bunics.  Mindkettő 
pusztán,  romokban  állott  Korbáviai  János  birtokainak 
a  török  által  lett  elpusztítása  óta.  1) 

Az  év  első  felében  a  boszniai  törökök  megkísérlek 
Krupa  és  Kosztanicza  várának  elfoglalását.  Mindket- 
tőben, valamint  Novigradban  a  király  hadai  voltak  s 
mindenik  vár  mintegy  külső  erődé  a  Zrinyiféle  törzs- 
birtokoknak. A  király  hadai  s  Zrinyi  katonái  vissza- 
verték a  támadást.  2) 

A  várurak  oly  erősségeket  szoktak  volt  átadni  a 
kormány  gondoskodása  alá,  melyeket  már  elveszettek- 
nek tártának,  —  s   Zrínyinek   alkalmasint  nem  voltak 


')    Mindkét  hely   máig   is    áll   egymástól  kevés  távolságra, 
azon  vonalban,  melyet  Carlopágótól  Bikácsig  húzva  képzelünk. 
2)  Bucholz.  IX.  616.  Istvánffy  235. 

már  reményei  Zriny  és  a  hozzá  tartozók  megvédheté- 
séhez.  Figyelmét  különben  is  az  események  más  birto- 
kainak sorsára  vonták. 

A  török  most  nagy  sereggel  egyenesen  Szigetvár 
ellen  ment,  mely  ha  elvész,  Somogymegye  hódoltsággá 
lesz  s  Zala  nagy  része  a  törökök  rablásainak  közvet- 
lenebbül ki  lesz  téve.  Most  Ali  pasa  volt  a  török  vezér, 
mint  Tojgun  helyett  kinevezett  budai  béglerbég.  A  tö- 
rök sereg  mintegy  huszonötezer  emberből  állott.  — 
Sziget  eze  :  ehő  ostroma  negyven  napot  tartott: június 
10-iktől  július  21-kéig.  ')  A  Kerecsényi  helyébe  nem 
rég  kinevezett  várparancsnok  Horvát  Márk  hősisége  a 
magyar  fegyverek  dicsőségére  forditá  a  törökök  vitéz 
és  kitartó  működését. 

Ezúttal  nem  vesztegelt  a  magyar  kormány.  Már  jó 
eleve  értesülvén  a  veszélyről,  életbe  volt  léptethető  a 
tavalyi  országgyűlés  végzéseinek  nagy  része.  A  vezér- 
let a  nádorra  bizatott.  Alája  rendeltettek  az  összes 
kül-  és  belföldi  hadak. 

Kiállott  az  a  contingens  is,  melyet  múlt  évben  az 
országgyűlés  rendelt.  Maga  Ferdinánd  tiz  ezer  kül- 
földi zsoldost  fogadott  szolgalatjába  :  Stiria,  Krajna  és 


J)  Sambucus  július  21-éi»e  teszi  azt  a  napot,  midőn  a  török 
az  ágyukat  visszaküldé  Pécsre  Egészen  egyezik  ezzel  maga  a 
parancsnok.  Horvát  Markó  saját  levele.  (Leveles  Tár.  195 ) 
.,Ma  reggel  megzendűle  a  tábor  és  elindula  innen  másfelé."  sat. 
Sambucus  szerint  az  ostrom  június  10-én  kezdődött.  Ferdinánd 
egy  oklevele  szerint  az  ostrom  48  napig  tartott ;  de  alkalmasint 
odaérti  a  második  kisebb  ostromot  is,  miután  a  török  visszatért. 
(Katona.  XXII.  902.  1.) 

Ausztria  szintén  hozzájárultak  a  hadak  szaporításához 
az  ottani  nemesek  illetékeivel.  A  gyülekezés  helyéül 
Kanizsa  volt  kitűzve.  Ferdinánd  4500  gyalogot  rendelt 
oda  az  emiitett  német  zsoldosokból  Polweiler  Miklós 
parancsnoksága  alatt :  600  nehéz  fegyverzetű  német 
lovassal,  kiknek  vezére  Ruber  János  és  egyik  alvezére 
Puchaim.  600  lovas  jelent  meg  Stiriából  a  vén  bajnok, 
Lenkovics  János  alatt.  Ugyancsak  ez  alá  voltak  ren- 
delve a  Stiriából  és  Karinthiából  kiállított  többi  ha- 
dak, melyek  alparancsnoka  Kindsatz  András. 

Tekintélyes  erő  állott  ki  magyar  és  horvát  részről 
is.  A  nádor  közvetlen  vezetése  alatt  1000  lovas  és  1000 
gyalog ;  —  előbbiek  Magyar  Bálint  parancsnoksága 
alatt.  Zrínyi  Miklós  körülbelül  1000  gyakorlott  lo- 
vassal jelent  meg  a  kanizsai  táborban.  Veszprém  és 
Lóna  várak  parancsnoka  Telekessy  Imre,  500  lovast 
állított  ki,  —  ott  volt  a  szintén  nagy  szerepet  játszott 
Tahy  Ferencz,  Pető  János,  a  Bánffy  István  és  László, 
kik  szép  számmal  erősbiték  a  törökéhez  hasonlitva  kis 
számú  lovasságot.  Végül  a  táborba  érkezett  a  Dunán 
túli  részek  nemesi  részletes  fölkelésének  egy  contin- 
gense  is.  A  sereg  összes  létszámát  némelyek  tiz,  má- 
sok tizenöt  ezer  emberre  teszik.  —  Nagyobb  ágyuk  és 
hadi  szerek  Gréczből  küldettek  a  tábor  után  ')  ámbár 
kis  mennyiségben  s  a  sereg  nem  volt  utóbbiakkal  elég- 
gé ellátva.    Nem  is  volt  komoly  czél  várak  ostromlása. 

A  hadjárat  már  csak  annál  fogva  is  nagyérdekű, 
mivel  most   kiválóan  a  magyar  fegyverek  és  magyar 


')  Istvánfly  237. 1.  Forgách.  152.  1. 

hadvezetés  becsülete  forgott  fenn.  Láttuk  néhány  pél- 
dában, hogy  hires  német  vezérek  a  szervezet  hiányai 
miatt,  mily  csekély,  vagy  mily  rósz  eredménynyel  mű- 
ködének. S  még  is  kétségkívül  az  a  vélemény  uralko- 
dott, hogy  a  magyarok  közt  nincsenek  jó  hadvezérek. 
s  katonáik  nem  elég  alkalmasok  rendszeres  ütközetekre. 
Nádasdy  Tamás,  a  nádor,  Zrínyi  Miklós  a  bán,  érez- 
hették, a  közvetlenebb  érdekeltség  mellett  azt  is,  hogy 
íme  rajtok  áll  most  ama  balítélet  fényes  meghazud- 
tolása! 

A  nádor,  bár  mit  sem  tőn  hadi  tanács  nélkül,  mit 
sem  tőn  határozott  terv  nélkül.  Mindent  kiszámítva 
és  biztosan  működött.  A  tervben  való  teljes  megálla- 
podás kedvéért  történhetett  leginkább,  hogy  a  sereg 
mielőtt  kiindult  volna,  kilencz  napot  vesztegelt  Ka- 
nizsán. 

Július  első  napjaiban  lehetett  együtt  a  sereg,  s 
mintegy  közepén  indulhatott  meg,,  midőn  Szigetvár 
külvárosai  föl  voltak  adva  és  égetve  s  a  benn  szorult 
nagy  számú  fegyvertelen  nép  már  a  vár  föladását  kezdé 
sürgetni.  A  nádor  első  czélja  Szigetvár  fólmentése  volt. 
Ezen  czélra  az  a  terv  fogadtatott  el,  hogy  egy  török 
vár  támadtassék  meg,  mi  Ali  pasát  Szigetvár  odaha- 
gyására  fogja  kényszeríteni:  a  tavaly  török  kézre  ke- 
rült Babócsa  volt  kiszemelve  a  támadás  pontjául.  A 
nádor  ugy  vélte,  hogy  Ali  pasa  fölhagyván  Szigetvár 
ostromával,  egy  felől  a  várbelieknek  időt  enged  a  ki- 
pihenésre  és  a  szenvedett  veszteség  kipótlására;  más 
felől  az  ostromban  kifáradt,  a  nélkülözések  által  el- 
kényszeredett és  kiéhezett  török  katonák  és  lovak  el- 

lenében  a  diadal  egy  mezei  harczban  valószínűbbé  van 
téve.  A  nagyobb  czél  a  török  sereg  megsemmisítése 
lett  volna  hát.  Ha  pedig  a  megmérközésre  kedvező 
alkalom  nem  kínálkoznék,  könnyű  lesz  a  keresztyén 
hadaknak  visszavonulni  a  közel  eső  Berzenczére  és 
Csorgóra,  hol  szemlélő  állást  foglalhatnak.  És  ha 
ekkor  a  török  visszamenne  Szigetvár  alá,  a  nádor 
ismét  megtámadta  volna  Babócsát,  mi  Ali  pasát  újra 
kizavarná.  A  terv  nem  volt  hát  nagyravágyó,  —  nem 
tűzött  ki  többet  föladatul,  mint  a  mennyit  a  sereg 
megbírt. 

A  Szigetvárát  ostromolt  és  most  Babócsa  felé  vo- 
nult török  sereg  létszámára  nézve  eltérnek  a  véle- 
mények. Oly  jelentés  szerint,  mely  magyar  részről  ki- 
sebbité  a  számot,  hos^v  bátorságot  öntsön  mieinkbe. 
csak  a  lovasság  színe  tizenöt  ezer  ember  volt.  Ujabb 
adatok  szerint,  melyekre  egy  német  történetiró  épit. 
a  lovasok  száma  húszezer,  a  janicsároké  tízezer  s  a 
martalóczoké  szintén  tízezer  volt.  A  mi  seregünk  ösz- 
szesen  tiz-  tizenötezer  emberre  mehetett  mindenestűi, 
ennek  is  tetemes  része  gyalogság,  mely  a  török  lova- 
sok meglépései  és  gyors  fejlődései  ellen  kevéssé  volt 
használható.  Könnyű  lovas  alig  volt  három  ezer  a  ma- 
gyar táborban  —  a  nehéz  lovasok  keveset  lendítenek, 
mintegy  csak  tartalékul  vesztegeltek.  ') 

Babócsát,    mely   a  mocsáros  Rinnya   vizének  jobb 


')  Forgách  az  i.  h.  —  IstváníFy  az  i.  h.  és  Bucholz  „Gesch. 
Férd."  VII.  k.  336.  1.  Utóbbi  teszi  a  Babócsához  vonult  törökök 
létszámát  mintegy  40.000  emberre. 

partján  s  igy  a  magyar  sereg  felőli  oldalán  feküdt,  a 
magyar  sereg  nagy  hévvel  kezdé  ostromolni  juniut 
19-én.  A  nádor  két  ágyutelepet  állított  két  oldalról, 
egyiket  Polwailerre,  a  másikat  Tahyra  bizta.  A  vár 
lö vetése  nagy  sikerrel  folyt  —  ugy  hogy  később  a  tö- 
rök vezér  maga  csodálkozott,  hogy  pár  nap  alatt, 
mennyire  megrongáltattak  a  falak.  A  lövetés  kezdete 
után  nem  sokára,  a  török  őrségből  egy  csapat,  több- 
nyire lovas,  fényes  nappal  kivonult  a  várból  az  alatta 
volt  rinnyai  hidon.  Babócsa  várnagya,  Amhát  bég 
mintegy  két  század  magával  maradt  avarban;  de  vette 
volt  Ali  pasa  üzenetét,  hogy  három  nap  alatt  föl  fogja 
menteni  az  ostrom  alól. 

Es  csakugyan  az  ostrom  negyed  napján,  midőn 
a  tört  rések  ellen  másnap  rohamot  akart  intézni  a 
nádor,  meghozák  a  hirt,  hogy  Ali  pasa  a  Rinnyához 
közeledik,  oda  hagyván  Szigetet,  mely  alól  az  ostrom- 
ágyukat visszaküldé  Pécsre  s  magával  csak  kisebb 
ágyukat  hozott.  A  török  sereg  Mária-Magdolna  nap- 
ján, július  22-kén  érkezett  a  Rinnyához.  Mihelyt  a 
nádor  a  hirt  vette  közeledéséről,  kiküldé  lovas  had- 
nagyát, a  helyet  jól  ismerő  Magyar  Bálintot  válo- 
gatott lovasaival  az  ellenség  kikerülésére.  Azon  je- 
lentéssel tért  vissza,  hogy  a  török  a  folyóhoz  érke- 
zett, csatarendbe  fejlődött  a  túlsó  parton  és  gázlót  ke- 
res az  átjövetelre. 

Az  átjövetel  meggátlására  a  fővezér  Zrínyi  Miklóst 
küldi  előre,  kinek  mint  bánnak  ősi  szokás  szerint  az  a 
kiváltsága  és  kötelessége  volt,  hogy  ő  vezeté  mindig  a 
harczban  az  első  hadoszlopot.    Zrinyi  nyolczszáz  lova- 

3ával  a  fenyegetett  pontra  siet.  —  A  török  lovasság 
nem  kereste  tovább  a  gázlót.  A  mocsáros  vizbe  ugratott 
azon  botor  harczi  dühvel,  mely  a  török  katona  sajátja 
volt  s  mely  gyakran  sikerre  is  vezetett.  Bár  az  iszap 
és  mocsár  közt  többen  oda  rekedtek,  számosan  gázol- 
tak át.  Ugy  látszik,  szándékosan  várták  be  a  magya- 
rok, mig  tetemesb  török  csapat  vergődik  át.  Végre 
is  az  ellenség  kezdte  a  rohamot  Zrinyi  sorai  ellen.  — 
.Makacs  harcz  után  mieink  visszaűzik  s  megszalasztják 
őket.  Az  üldözöttek  közül  sokan  esnek  el  és  ismét  so- 
kan vesznek  a  mocsárba  is,  melyen  át  akartak  gázolni. 
A  többszöri  roham  mindannyiszor  győzelmesen  vissza- 
veretett,  s  Zrinyi  folytonos  harczban  volt  elfoglalva 
délelőtti  tizenegy  órától  naplementig.  Fáradhatlan  te- 
vékenysége és  lélekjelenléte  tartoztatá  föl  az  ellensé- 
get, hogy  az  nap  át  nem  kelhetett  a  túlsó  partra.  Egy 
lovat  kilőttek  alóla  s  midőn  másikra  ült,  taraGzk  golyó 
fúrta  át  aranynyal  kivert  mentéjét. 

Zrinyi  és  lovasai  bátorsága  és  tevékenysége  csodá- 
latra ragadta  a-,  elenfelet  is.  Csata  közben  a  verőczei 
bég,  ugy  látszik,  horvát  renegát,  horvát  nyelven  kiáltá 
a  bánhoz  a  kérdést :  mi  a  neve?  Zrinyi  Miklós,  felelt 
ez,  s  kérte,  üdvözölje  nevében  Ali  pasát.  A  bég  sarkan- 
tyúba véve  lovát  visszavágtatott.  Este,  midőn  a  bán 
vacsoránál  ült,  egy  levélke  érkezett  hozzá  a  török  tá- 
borból, melyben  Ali  pasa  köszöni  az  üdvözletet  s  a  bán 
szolgálatára  késznek  nyilatkozik.  Naplementekor  a 
török  vezér  egész  seregét  előre  kezdé  mozditni, 
mintha  mindenestűi  át  akarna  kelni  a  vizén.  Ugyan- 
ekkor előre  mozditá  a  nádor  is  a  magyar-német  derék 

sereget.  De  estveledvén,  mindkét  fél  visszavonult  tá- 
borhelyére. 

Ezen  nap  dicsősége  csaknem  kizárólag  a  báné  volt. 
Éjjel  hadi  tanács.  A  nádor,  a  bán,  Tahy  és  Pető  s  a 
német  vezérek  hosszú  vita  után  megegyeznek.  Éjjel  föl 
kell  szedni  a  sátrakat,  szekerekre  rakni  a  podgyászt. 
Hajnalra  ezeknek  visszavonulás  hagyassék  meg,  abban 
az  esetben,  ha  a  török  rendetlen  tömegekben  gázol  át 
a  folyón.  A  magyar-német  rendes  hadak  pedig  csata- 
rendbe állittassanak  föl  s  mérkőzzenek  meg  az  ellen- 
séggel. A  tervhez  tartozott  úgy  látszik,  hogy  ugyan- 
ekkor a  mi  gyalogjaink  rohamot  intézzenek  Babócsa 
vára  ellen,  melynek  falai  már  meg  voltak  rongálva,  s 
mely  ha  be  nem  vétetik,  az  ott  felállított  ágyúk  oldalba 
foghatják  sik  téren  harczoló  seregünket  ').  Ha  a  kettős 
roham  jól  üt  ki,  használni  kell  a  győzelmet,  ha  nem 
szolgál  a  szerencse,  vissza  kell  vonulni  a  tábor-szeke- 
rek közé,  melyeket  a  puskás  gyalog  tömegek  védel- 
meznének mind  négy  oldalon.  így  kell  visszavonulni 
minden  podgyászszal  együtt  s  egyetlen  tömegben  Ber- 
zencze  felé.  így  az  ellenség  lovasságának  szokott  há- 
borgató csatározásai  merőben  sikeredének  lesznek.  — 
Utóbbiak  veszélyesebbekké  válnak,  ha  a  sereg  két 
részre  osztatik. 

Az  elővigyázat  nagyon  szükséges  volt.   A  követke- 


')  A  Babócsa  ellen  23-án  reggel  inte'zett  rohamot  Forgách 
nem  emliti.  Csak  annyit  lehet  kivenni  előadásából,  hogy  harcz 
alatt  mieink  nem  hagytak  föl  Babócsa  ostromával.  Azon  roha- 
mot Ferdinánd  királynak  Veranczhoz  intézett  levele  emliti.  Mil- 
ler „Epistolae  Ferdinandi"  153.  1. 

zés  megmutatta,  hogy  a  török  sereg  nemcsak  hogy 
számban  erősebb,  több  ágyúval  rendelkezett,  nemcsak 
hogy  a  török  katona  vitézül  harczolt,  hanem  nagy  ész- 
szel és  ügyességgel  vezéreltetett  is. 

A  hadi  tanács  határozataihoz  képest  intézkedett  a 
nádor.  Minden  úgy  vala  elkészítve,  mintha  a  keresz- 
tyén sereg  visszavonulna.  Még  éjjel  visszahítta  a  viz 
partjáról  ottani  csapatjait  s  csak  huszonöt  lovas  ma- 
radt ott  őrszemül.  Kora  reggel,  mint  gondolni  lehe- 
tett,  Ali  pasa  átszállitá  serege  nagyobb  részét  a  jobb 
partra,  másik  részével  maga  a  túlsó  parton  maradt. 
Tul  maradt  harmincz  ágyuja  is  alkalmas  ponton  elhe- 
lyezve. 

A  török  vezér  úgy  intézkedett,  mintha  csakugyan 
visszavonuló  sereggel  volna  dolga.  Csatározásokkal 
akará  fárasztani  s  csak  akkor  intézni  határozottabb  csa- 
pást, midőn  az  ellenfél  valahol  gyönge  oldalt  fog  mu- 
tatni. Ha  ily  alkalom  nem  lesz,  tartózkodik  az  ütkö- 
zettől s  körös  körül  kisebb  támadásokkal  háborgatja  s 
nehezíti  útját  különösen  az  eleség-szállitás  meggát- 
lása  által. 

Ali  pasa  átkelte  idején,  kora  hajnalban,  mieink  a 
várat  megrohanták  ;  —  de  úgy  látszik,  a  pasa  erősíté- 
seket küldött  volt  bele,  s  nem  engedé  magát  zavartatni 
mieink  eme  diversiója  által,  hanem  egész  hévvel  az 
átkelést  szorgalmazá. 

A  magyar  sereg  egyszersmind  concentrált  támadást 
volt  intézendő  az  átkelt  török  csapatok  ellen,  midőn 
még  folyvást  átkelőben  voltak  a  nehezen  gázolható 
iszapon.     A    roham   harczsorait    most    is   Zrínyi    bán 

nyitotta  meg  a  maga  lovasaival,  kikhez  csatoltattak  a 
Horvátországban  szolgált  zsoldos  királyi  had  és  az 
öreg  Lenkovics  a  stíriai  lovasokkal.  Másod  sorban 
következett  a  német  gyalogság  Pohveiler  alatt , 
mint  derékhad,  melynek  jobb  szárnyán,  azaz  a  babó- 
csai  vár  felől,  a  német  lovasok,  kiket  „fekete  lovasoké- 
nak neveztek  s  puskákkal  is  el  levén  látva,  különösen 
lövészekül  használtattak,  voltak  Ruber  János  vezérlete 
alatt.  Balszárnyon  a  magyar  lovasság  és  a  német  tar- 
tományokbeli  nem  zsoldos,  azaz  a  könnyű  lovasság 
volt  előnyomulandó.  A  csata  első  felvonása  rövid  volt. 
A  folyamon  átkelt  török  nem  várta  be  Zrínyi  támadá- 
sát. Szembe  rohant  vele.  De  mint  lovas  rohamoknál 
gyakran  történni  szokott,  a  döntés  hamar  bekövetke- 
zett. A  bán  oly  gyorsan  és  erélylyel  csapott  az  ellen- 
félre, hogy  ez  csakhamar  hátat  forditott  s  a  törökök 
részint  a  folyóba  ugrattak,  részint  a  vár  alatti  hidon 
visszanyargaltak. 

De  a  diadal  perczében  tűnhetett  ki  a  helyzet  veszé- 
lyessége. A  pasa  a  folyón  tul  harmincz  ágyuját  egy 
emelkedett  pontra  hely  ezé  el;  ezenkivül  a  várból  is  a 
magyar  seregre  irányoztattak  az  ágyúk.  A  vitéz 
lovasság  kereszttűzben  volt,  mely  ellen  nem  védhette 
magát. 

Egy  német  krónika  szerint  a  török  már  eleve  intéz- 
kedett az  ágyúk  ily  elhelyezéséről,  s  azt  be  is  jelenték 
a  fővezérnek;  de  ez  nem  adott  hitelt  a  kémeknek.  Ezen 
krónikái  feljegyzés  oda  magyarázható,  hogy  a  német 
vezérek  némelyike  ezen  veszélyes  helyzet  miatt  nem 
tanácslá  a  törökkel  való  szembeszállást,  s  talán  e  fölött 

Zrínyi.  26 

tartott  sokáig  a  hadi  tanács  az  azelőtti  éjen  ').  Fölte- 
hetjük,  hogy  ha  a  horvát  és  magyar  lovasságot  meg- 
lepte is  az  ágyútűz,  a  vezér  előre  tudta  azt.  Váratlanabb 
volt  egy  másik  meglepetés.  Mihelyt  a  keresztyén  tábor 
kimozdult,  a  tábor  egyik  szélső  szárnyát  török  portyá- 
zok rohanták  meg  s  láttak  azonnal  a  rabláshoz.  De  a 
mintegy  tartalékban  volt  háromszáz  német  nehéz  lovas 
és  egy  kis  huszár  csapat  vitézül  visszaverték  a  sokkal 
nagyobb  számú  törököket,  kik  már  az  egyik  alvezér, 
Lenkovics  sátrát  kirabolták  volt. 

A  török  ezen  előleges  megmérközésben  diadallal 
veretett  vissza;  de  a  magyar  sereg  parancsot  kapott 
az  egész  vonalon  való  hátrafordulásra.  —  A  török 
megújította  a  harczot.  Mieink  szembeszállának  ismét. 
A  bánnak  a  magáénál  sokkal  nagyobb  számú  török 
sereggel  kellett  megküzdenie.  Ámbár  az  előbbi  roham 
kétségkívül  sok  áldozatba  került,  nem  annyira  a  roham 
előtt,  mi  nagyon  gyors  volt,  mint  a  visszavonulásban, 
szintoly  határozottan  támadja  meg  a  túlnyomó  számú 
ellenséget.  A  harcz  ezúttal  hosszasabban  tartott:  a 
győzelem  bizonytalanná  kezdett  válni  s  a  fővezér  leg- 
kitűnőbb alvezérét  körülvéve  látta  s  komoly  veszélyben 
vélte  forogni.  A  nádor  ekkor  előre  parancsolja  az  or- 
szág biboros  és  aranyos  nagy  zászlóját,  melyet  a  többi 
lovasság  sorai  kisértek.  Minden  késedelem  nélkül  oda 
vezérli  a  válságos  pontra.  A  túlsó  partról  és  a  várból 
az  újonnan  érkező  tömött  sorokat  oly  iszonyú  golyó- 


')  Lazius   Reu9snernél  „Rerum   Turcicarum  Narrationes." 
1603-ki  kiadás  (Frankfurt),  120.  1. 

zápor    fogadja,  mely    mintha  az  egész    sereget   képes 
volna  fölemészteni. 

Szükség  volt  itt  a  vezérek  bátorító  szavára  és  a 
példaadásra.  —  A  török  sereget  ezen  tömeges  roham 
sem  ingatja  meg,  habár  a  bán  csapatja  megmentetvén, 
mieink  újult  erővel  és  rendben  folytatják  a  viadalt, 
mely  nagy  átalkodottsággal  foly  mindkét  részről.  Pető 
János  támadása  azonban  meg  kezdé  bontani  az  ellenség 
rendéit  és  Telekessy  Imre  rohamára,  ki  a  győri  zsoldo- 
sokkal vágott  be,  a  győzelem  újra  a  mi  részünkre  dön- 
tetett el.  A  törökök,  kik  közöl  számosan  boriták  a 
csatatért,  részint  a  mocsáros  folyón,  részint  a  vár  alatti 
hidon  ügyekeznek  menekülni.  Sokan  a  mocsárba,  sokan 
a  vár  árka  mély  vizének  hajtva,  csoportosan  vesztek 
el.  A  vitéz  ellenség  tökéletesen  megveretett.  Mieink 
közöl  számosan  a  rendetlenül  futókat  üldözőbe  vették. 
Történhetett  volna  ez  parancsolatra  is.  Mert  a  török 
sereg  azzal  mutatá  ki  megfélemlését,  hogy  Amhát  bég 
a  szaladásban  a  török  sereg  fölbomlását  látva,  várőrei- 
nek nagyobb  részével  odahagyta  Babócsát  s  nem  a  hi- 
don, hanem  egy  gázlón,  mely  a  váron  alul  volt,  Ali 
pasához  menekült  a  túlsó  partra.  Azonban  aligha  pa- 
rancsszó buzditá  :  a  győzelem  mámora  kapta  el  vitéze- 
inket ama  nagy  üldözési  buzgalomra..  Elég  szerencsét- 
lenül. Vagy  elfogattak,  vagy  leölettek  a  túlsó  parton, 
s  némelyek  a  mocsárba  is  vesztek.  Csak  egy  részök 
menekült  a  német  lovasok  puskáinak  fedezése  alatt, 
kiket  a  nádor  a  partra  rendelt  a  gázlók  őrzésére.  Ha 
a  töröknek  a  roham  sok  emberébe  s  köztök  némely 
legjelesebb  katonáiba  került,  mieink  közöl  legtöbben  a 

26* 


404  ZRDÍYI  MIKLÓS  A  SZlCxETVÁBI. 

megfontolatlan  üldözés  által  vesztek.  így  esett  el  a  ná- 
dor mostoha  öcscse,  Nádasdi  Jakab,  Czobor  János  és 
Szálai  Benedek,  mind  nagyon  jeles  fiatal,  kiket  az  el- 
lenség körülvevén,  vitézül  harczolva,  de  a  sokaság  által 
elnyomatva  hasztalan  áldozatokként,  s  igy  mindenki 
méltó  fájdalmára,  de  nem  a  legdicsőbb  halállal  vesz- 
tek el. 

A  magyar  fővezérnek  terve  nem  volt  az,  hogy  a 
harcz  színhelyét  a  Rinnya  bal  partjára  tegye  át.  Tudjuk 
ezt  a  hadi  tanács  végzéséből;  de  világos  a  helyzetből  is. 

Az  egész  serget  a  túlsó  partra  tenni  át  igen  vak- 
merő koczkáztatás  lesz  vala.  A  folyó  mocsarai  csak- 
nem elzárták  a  visszavonulást.  A  fő  feladat  nem  volt 
az,  hogy  a  magyar  sereg  minden  áron  megküzdjön  a 
törökkel,  hanem  hogy  Szigetvárt  fölmentse  az  ostrom 
alól. 

Egészen  más  volt  a  török  seres;  harczolási  indoka 
és  helyzete  is.  Más  szándéka  nem  lehetett  Ali  pasának, 
mint  halálos  csapást  mérni  azon  hadakra,  melyek  föl- 
adatában oly  alkalmatlanok  voltak  neki.  Több  erővel 
is  rendelkezett,  mint  a  mieink.  S  mégis  óvakodott 
egész  seregével  átkelni  a  Rinnyán.  Első  nap  a  derék 
had,  másodikon  a  tartalék,  a  balparton  támogatá  az 
előnyomulást  és  fedezé  a  hátrálást. 

Hogy  a  sereg  egy  tetemesb  részének  átköltöztetése 
vereséget  vont  volna  maga  után,  teljesen  bizonyos  volt. 
íme,  kiket  az  ellenség  felőli  parton  egy  erősség  több 
ágyúi  támogattak,  mindamellett,  hogy  mieink  fel  nem 
hagytak  a  vár  lövetésével  és  ostromával;  kiknek  a  má- 
sik parton  harmincz  ágyujok  s  mindezekhez  elegendő 

hadi  szerök  volt,  mindannyiszor  keményen  visszaveret- 
tek! —  Ha  a  magyarok  kisérlenek  meg  részletes  átke- 
lést, mindezen  előnyök  nélkül  vannak.  Agyúk  dolgá- 
ban kevéssé  voltak  ellátva.  A  puskapor  is ,  mely 
alig  volt  elég  Babócsa  lövetésére,  fogytán  volt,  és  a 
hadi  szerek  bősége  mellett  is,  a  babócsai  ágyúk  nem 
engedtek  volna  mieinknek  oly  kedvező  felállítást,  mint 
Ali  pasának  *). 

Azonban  a  török  utóbb  leirt  érzékeny  veresé- 
gének volt  még  egy  episodja.  A  török  hadi  taktikához 
tartozott  régóta,  hogy  az  ellenség  támadó  föllépésének 
esetére  kiszakasztatott  egy-egy  tetemes  lovas  hadosz- 
tály s  kerülő  utakon  az  ellenfél  háta  mögé  küldetett, 
hogy  mihelyt  ez  kimozdul  a  táborhelyről,  a  sátrakat  és 
podgyász-szekereket  támadja  meg.  Nem  zsákmány- 
szomj volt  ez,  hanem  lélektani  számítás.  Tudta  a  török, 
hogy  a  keresztyén  katonaság  nagyrésze  nem  zsoldos,  s 
a  zsoldosok  is  felette  nagy  podgyászszal  járnak;  hogy 
csata  közben  a  keresztyén  katonának  figyelme  egy 
részét  podgyászának  sorsa  foglalta  el,  s  mihelyt  annak 
közeléből  eltávozott,  aggódott  miatta,  ha  pedig  ve- 
szélyben forgott  az,  csak  oltalmára  gondolt.  így  a  pod- 
gyász  elfoglalása  egyik  biztos  mód  vala,  hogy  a 
keresztyén  had  visszavonulásra  kényszeríttessék.  —  Is- 
meretes, hogy  a  mohácsi  ütközetet  egy  részt  ezen  csel- 
fogás döntötte  el. 

A  nádor    előre    intézkedett    a    török   ilyes    fogása 


!)  Az  ágyúk  hátramaradásáról  és  a  lőpor  hiányáról  Lazius 
emlékezik  az  i.  h. 

ellen,  midőn  a  sátrakat  fölszedette  és  az  egész  málhát 
szekerekre  rakatva,  mindig  a  sereg  közelében  tartá 
ezeket.  A  török  azonban  újra  is  ,  az  nap  másodíz- 
ben hátul  került  a  podgyász  megtámadására.  De  ugy 
látszik,  a  számítás  el  volt  hibázva;  mert  a  kiküldött 
török  lovas  dandár,  mely  az  oly  jeles  szpahikból  állott, 
Dervis  bég  vezérlete  alatt  akkor  érkezett  seregünk 
háta  mögé,  midőn  már  elől  teljesen  el  volt  döntve  az 
ütközet.  A  német  gyalogság  puska-  és  ágyúgolyókkal 
tartóztatá  fel  őket,  mig  a  mi  lovasaink  odaérkeztek, 
kik  közt  az  első  most  is  Zrínyi  bán  vala.  Itt  is  maka- 
csul harczolt  a  török;  de  itt  is  visszaveretett.  Ez  volt 
július  23-án  a  harmadik  ütközet.  Zrínyi  két  nap  alatt 
ötször  bizonyitá  magát  az  ország  legkitűnőbb  huszár- 
parancsnokának, s  alkalmasint  nagy  része  volt  egy- 
szersmind a  hadi  tanács  eszélyes  határozataiban  is. 

Azonban  utóbbit  nem  jegyzé  föl  a  krónika.  Annyi 
bizonyos,  hogy  ha  Nádasdy  Tamás  a  feje,  Zrínyi  Mik- 
lós a  jobb  keze  volt  az  egyesült  seregnek.  Magasan  s 
elvitázhatlanúl  emelkedett  ki  azon  jeles  vitézekközőlis, 
kik  ababócsai  ütközetekbenrésztvettek,ugy  hogy  Zrinyi 
harczi  dicsőségénektetőpontján  látszott  állni  most.  Mél- 
tán lehet  vala  őt  a  babócsai  hősnek  nevezni,  ha  Szigetvár 
védelme  tiz  évvel  később  nem  lett  volna  fényesebb  hadi 
tett  és  örökre  emlékezetes,  világra  szóló  esemény,  mely 
elválhatlanná  tette  nevét  Szigetvártól. 

A  kétnapi  harczok  nem  végződtek  ugyan  sem  egyik 
sem  másik  had  teljes  megveretésével.  Nem  is  férhetett 
egyik  is  a  másikhoz  ugy,  hogy  a  megmérközés  teljes 
legyen.  Mindkét  félnek  volt  némi  elégtétele.    A  török, 

habár  a  csata  mind  első,  mind  másod  napján  csak  szé- 
gyenteljes futást  jegyezhetett  fel  róla  a  hü  történetírás, 
azzal  vigasztalhatta  magát,  hogy  végre  mieink  oda- 
hagyták a  csatatért,  —  s  oda  Babócsa  várának  ostro- 
mát is.  —  De  mennyivel  teljesebb  volt  a  magyar  sereg 
elégtétele  !  A  magyar  vezér  tökéletesen  czélt  ért, 
8  a  babócsai  harcznak  oly  eredménye  volt ,  mint  a 
minőt  tőle  vártak.  Nem  csak  hogy  Ali  pasa  néhány 
napra  elvonatott  Szigetvár  ostromától,  s  ez  alatt  az 
ottani  erélyes  parancsnok  Horváth  Markó  bámulatos 
gyorsasággal,  mondhatni  uj  erősséget  varázsolt  elő  a 
megrongált  egész  várból,  eleséggel  s  más  szükségesek- 
kel is  ellátta  magát,  —  nem  csak  hogy  a  nádor  eme 
czélt  teljesen  elérte,  hanem  azt  is,  hogy  Ali  pasa  se- 
rege tökéletesen  vert  haddá,  demoralisált  tömeggé  vált, 
hogy  a  török  lovasság  szép  lovai  tönkre  jutottak  egy- 
két napi  csaknem  szakadatlan  fáradalomban,  melyben 
mind  az  előnyomulás,  mind  a  visszavonulás  csak  fene- 
ketlen iszapon  át,  többnyire  puska-  és  ágyúgolyók  közt 
történhetett. 

A  július  23-án  hajnaltól  délután  egy  óráig  tartott 
a  hármas  ütközet.  Ekkor  mieink  teljes  rendben  s  lassú 
léptekkel  vissza  kezdenek  vonulni,  miután  huszonnégy 
egész  óráig  talpon  s  többnyire  kemény  harczban  vol- 
tak; mert  a  közbeneső  éjjel  mindkét  tábor  előre  ren- 
dezé  magát  a  másodnapi  harczra.  A  török  csupán 
színre  küldhetett  egy  csapatot  mieink  üldözésére;  mert 
az  könnyűszerrel  visszafizetvén  a  táborszekereket  ki- 
sért gyalogság  által,  egy  mérföldnél  tovább  nem  há- 
borgatá  a  török  a  mi,  Berzencze  felú  vonult  tömegein- 

ket.  —  Az  üldözés  nagyon  lanyha  lehetett,  midőn  e 
közben  egy  emberünk  sem  esett  el. 

A  török  sereg  megmaradt  ugyan  a  csatatéren;  de 
leginkább  azért,  mivel  annyira  ki  volt  merülve,  hogy 
terhére  volt  a  megmozdulás.  Ali  pasa  két  egész  napig 
pihenteié  hadát,  a  csak  július  utolsó  napján  jött  any- 
nyira  rendbe,  hogy  a  négy  mérföldnyire  fekvő  Sziget- 
vár ostromát  újra  elkezdje,  miután  időközben  vissza- 
hozatta Pécsről  az  ostromágyúkat.  De  annyira  meg 
vala  gyengülve  serege,  hogy  mielőtt  a  lövetést  dere- 
kasan elkezdhetné  ,  a  Szigetvárból  kiütött  marok- 
nyi vitézek,  uj  szégyent  tehettek  rajta.  Horváth  Márk 
mintegy  az  ellenség  megvetésének  jeléül,  a  várból 
kihozatott  több  ágyút,  s  maga  kezdé  lövetni  az  ellen- 
ség táborát.  Ali  pasa  azzal  vallotta  be  ezen  egész  had- 
járatban való  teljes  vereségét,  hogy  következő  éjjel 
fölszedvén  ágyúit  és  sátrait,  Pécs  felé  vonult,  miután 
Sziget  ostromában  és  Babócsa  alatt  tizezer  embert 
veszített. 

A  mily  nagy  volt  az  ellenség  morális  vesztesége, 
ép  oly  nagy  volt  mi  részünkön  a  morális  diadal,  mely 
nem  sokára  a  német  zsoldosok  közt  elbizakodásban  és 
rakonczátlanságban  is  nyilatkozott.  Seregünk  Berzen- 
czére,  onnan  Csorgóra  s  végre  az  eleség  szűk  volta 
miatt  Kanizsára  vonult  vissza.  A  lélekemelő  diadal- 
érzet mellett,  a  mi  hadaink  is  testileg  ki  voltak  merül- 
ve és  alkalmasint  megtizedelve  is.  Ámbár  némely  egy- 
korú történetirók  számokban  is  följegyzik  mindkét  fél 
emberekbeli  veszteségét,  teljes  hitelt  nem  adhatunk 
nekik.  Különös,  s  a  vitézségről   való  akkori  fogalmat 

jellemző  szokás,  hogy  annál  nagyobbnak  vélik  feltün- 
tetni a  hősiséget .  minél  kevesebb  ember  esik  el 
a  mi  részünkön  s  minél  több  az  ellenség  közöl; 
holott  a  mai  kor  fogalmai  szerint  többnyire  na- 
gyobb a  diadal ,  ha  több  áldozatba  került  s  annál 
nagyobb  a  hősiség,  minél  több  veszélylyel  kellett  da- 
czolni.  Régi  korban  tán  inkább  a  kard  ügyes  forgatá- 
sában keresték  a  vitézséget,  mint  a  morális  erőben. 
Különben  a  veszteség  pontos  fölszámitása  azon  korban 
nehezebb  volt,  mint  napjainkban;  akkor  nem  igen  vol- 
tak pontos  és  teljes  létszámok  s  nem  az  a  szigorú 
fenyíték,  mely  nem  engedi,  hogy  a  harczos  csata  után 
oly  könnyen  oda  hagyja  zászlóját,  ugy  hogy  a  hiány- 
zókból nem  lehetett  oly  közelitőleg  hozzávetni  a  halot- 
tak és  foglyok  számához,  mint  napjainkban.  Krónikáink 
abban  megegyeznek,  hogy  Ali  pasa  kétszázhetven  le- 
vágott keresztyén  fejet  mutogatott  a  szigetváriaknak 
ijesztésül;  Istvánfty  szerint  mieink  közöl  harmincz 
ember  fogatott  el,  —  egy  része  sebesülten.  Magyar 
csak  negyven  esett  el  szerinte.  Egy  német  krónika 
szerint,  mieink  közöl  kétszázan  fogattak,  s  háromszá- 
zan estek  el  ').  A  törökök  veszteségét  hatszáz  emberre 
teszik,  s  köztök  sok  főcmberrc.  A  foglyok  számát  nem 
irják.  Mieink  négy  török  zászlót  vettek  el,  mig  a  török 
Be  zászlót,  sem  ágyút  nem  tudott  tőlünk  elfoglalni.  — 
Mindamellett  különösen  a  mi  lovasságunk  sokat  szen- 
vedhetett; mert  többnyire  elég  közeli  s  nagyon  sűrű 
'ágyú-  és   puskatüzelés  közt   kellett   rohamot  intéznie. 

')  Lazius  az  i.  h. 

S  valóban  emliti  a  német  krónikairó,  hogy  mindjárt  az 
első  rohamban  sok  ló  sebesült  és  öletett  meg. 

Július  utolsó  napján  érkezhetett  a  magyar-német 
sereg  vissza  Kanizsára.  Már  előbb  vehette  a  bán  azt  a 
szomorú  hirt,  hogy  mig  ő  és  Lenkovics,  a  horvátor- 
szági zsoldos  hadak  főkapitánya,  Babócsánál  a  törököt 
verték,  azalatt  a  boszniai  pasa  a  még  meglevő  Tótor- 
szág kulcsát,  az  Unna  szigetén  fekvő  Kosztaniczát 
meglopás  által  bevette.  Az  oda  elhelyezett  német  őrség 
parancsnoka,  Loszthár  egy  szomszédos  várba,  Szte- 
nizniácsba  távozott,  az  ottani  várnagy  lakodalmára, 
főbb  tisztjeivel  együtt.  A  törökök  fölhasználták  az 
alkalmat  s  éjjel  ladikokon  leereszkedvén,  a  vár  falait 
létrákkal  megmásztak,  a  kaput  betörték  s  berohanván, 
az  álmából  ébredő  várkatonákat  mind  leöldösték.  — 
Másnap  reggel  a  boszniai  bég  tetemes  haddal  érkezett 
meg  s  a  várat  erős  őrséggel  látta  el.  Ennek  hallatára 
egy  másik  szintén  Unna  melléki  s  szintén  Zrínyi  által 
a  kormány  gondjaira  bizott  várban,  Koviban,  a  német 
őrség  fölgyújtotta  és  odahagyta  az  erődöt.  Ezáltal  Tót- 
ország ezen  részein  is  megveté  lábát  a  török  s  Zrinyi 
vára  és  birtokai  közelebb  jutának  a  végveszélyhez.  Ama 
két  vár  bevétele  után  a  törökök  mindjárt  nagyszerű  rab- 
lást és  pusztítást  vittek  véghez  az  UnnaésKulpa  közt, 
s  az  ezen  területbe  eső  Zrínyi-féle  birtokon  kétségkívül 
pusztán  maradt  a  faluk  egy  tetemes  része  ') 


')  Krónikáink  rendesen  1557-re  teszik  Kosztanicza  elvesz- 
tését; de  a  Laibachi  krónika  (Katonánál,  XXII.  k.  942.  1  )  1556- 
július    16-ra    teszi   napját.    Arra   nézve,  hogy  ez  csakugyan   az 

A  keresztyén  sereg  Kanizsán  még  nem  tekinté  be- 
fejezettnek az  azon  évi  hadjáratot.  Nem  csak  erősitést 
várt,  hanem  a  király  egyik  fiát  is,  ki  átvegye  a  vezér- 
letet s  némileg  eleget  tegyen  a  múlt  évi  törvényhozók 
kivánatainak.  De  a  segítség  szokott  késedelmezéssel 
érkezett.  Egy  egész  hónapig  hevertek  tétlenül  hadaink 
Kanizsán,  s  szokás  szerint  nem  fizettetvén,  a  német 
zsoldosok  valódi  ellenségeivé  váltak  a  föld  népének. 
Erőszakoskodásaik,  fosztogatásuk  annyira  elkeserítette 
a  zalamegyei  köznépet,  hogy  a  hol  egyenkint  találta, 
leöldöste  vagy  fölakasztotta  a  katonát.  A  nádor,  mint 
főparancsnok  nem  volt  képes  fenntartani  a  fenyítéket. 
Csak  egy  mód  lett  volna  rá,  az,  ha  a  magyar  hadak 
által  fenyítteti  meg  a  tömegesen  rakonczátlankodó  ide- 
geneket; de  ez  a  hadsereg  fölbomlására  vezet  vala  —  s 
igy  kénytelen  volt  tűrni  a  szegény  nép  ideiglenes  nyo- 
morát annak  kedveért,  hogy  nem  sokára  az  állandó 
nyomortól,  a  töröktől  lehessen  nagyobb  biztosságban. 

Ferdinánd  király  közbelső  s  hasonnevű  fia  august. 
utolsó  napjain  indult  ki  Bécsből,  háromezer  cseh  és 
morva  lovassal  s  ugyanannyi  gyaloggal.  A  sereg  cse- 
kély volt;  de  annyi  ostromszert,  hidat  és  podgyászt 
hozott  magával,  mely  a  legnagyobb  seregnek  is  elég 
lett  volna  —  kétezer  terehhordó  ló  jött  kíséretében. 
September  4-kén  Hidvégen  volt,  s  september  10-kén 
Kanizsán  találjuk,  honnan  azt  jelenti  a  királynak,  hogy 


1556-ik  évben  nyár  derekán,  s  épen  a  babóesai  ütközetek  napjai 
körül  történt,  eloszlat  minden  kétséget  Ferdinánd  királynak  1556. 
aug.  15-én  kelt  levele.  (Miller,  Ep.  Férd.  155.  !.)• 

nincs  elegendő  pénze  s  az  eleség  is  szűk.  Azon  nyolcz- 
ezer  forintnak,  mely  eleségszerzésre  volt  szánva,  felét 
a  vitéz  horvát  bán  fizetetlen  katonáinak  zsoldjában 
adta  át  *).  A  fiatal  berezeg  nagy  vállalkozási  szelleme 
megkivánta,  hogy  valamely  fényes  győzelem  örökítse 
lejövetelét.  Azt  sürgetek  maga  és  kisérői,  hogy  Pécs 
legyen  a  hadjárat  czélja,  melyet  a  törökök  hir  szerint 
nem  tártának  jó  karban.  Ennek  elfoglalása  után  Szé- 
kes-Fehérvár bevételére  lehetne  indulni.  De  a  nádor 
mérsékelt  tanácsára,  ki  bebizonyitá  ama  vállalat  vak- 
merőségét, fölhagytak  vele.  A  Csörgőn,  Zrinyi  birto- 
kán tartatott  hadi  tanácsban,  melyben  ez  folyt,  érett 
megfontolás  után  az  határoztatott,  hogy  a  keresztyén 
sereg  ezúttal  se  bocsátkozzék  merészebb  vállalatokba. 
Föladatul  az  volt  kitűzve,  hogy  a  sereg  elfoglalja  a 
Sziget  körüli  s  kivált  háta  mögötti  kisebb  várakat  s 
magát  ama  nevezetes  helyet  lássa  el  hadi,  élelmi  sze- 
rekkel és  csapatokkal.  Ez  nem  volt  bajos  és  sike- 
rűit is. 

Mindenekelőtt  a  tavaly  elfoglalt  Korothna  ellen 
küldetett  ki  Fallavicini,  Ferdinánd  alvezére  s  ugyanaz, 
ki  öt-hat  évvel  azelőtt  Martinuzzit  orozva  meggyilkol- 
tatá.  Az  olasz  vezér  serege  nem  nagy  bátorsággal  in- 
dult a  vállalatra:  mert  hire  járt,  hogy  a  budai  bégler- 
bég  számos  hadakkal  nemsokára  ellenök  fog  jőni. 
Zrinyi  öntött  lelket  a  csüggedőkbe.  Engedelmet  kért 
a  főherczegtől,  bogy  maga  is  csapatostól  részt  vehes- 
sen a  vállatban,  mi  már  csak   annálfogva  is  czélszerü 


!)  Bucholcz,  VII.  337. 

volt,  mivel  ő  és  katonái  jól  ismerték  a  helyeket.  Vele 
ment  Lenkovics  is  a  horvátországi  királyi  zsoldo- 
sokkal. 

Korothna  pár  óra  alatt  egyszerű  rohammal  vétetett 
be,  s  az  ostromban  nagy  szerepet  játsztak  a  lovasok, 
kivált  Zrínyi  huszárjai.  Korothna  bevétele  september 
15-ke  előtt  egy-két  nappal  történt.  A  gerendákból  és 
földtöltésekből  készült  falakon  néhány  ágyú  rést  tör- 
vén, lovas  és  gyalog  vegyest  rohant  be,  úgyszólván 
parancsszó  nélkül.  Míg  másfelől  a  lovaikról  leszállt 
lovasok  létrákkal  mászták  meg  a  falat.  Elsők  voltak  a 
falon  Zrínyi  lovasságának  zászlótartója,  Tompa  István 
és  egyik  legjobbik  lovaskatonája  Pataesics  Péter.  Ma- 
gyar katonák  vágták  be  a  kaput  is,  —  s  átalán  elsők 
voltak  a  bán  emberei  itt  is,  mint  Babócsánál. 

De  nem  csak  vitézség,  hanem  a  mi  a  hőst  szintúgy 
diszíti,  emberi  érzelem  által  is  kiváltak  Zrínyi  katonái 
az  idegenek  közöl.  A  berohant  német  zsoldosok  egy 
töröknek  sem  kegyelmeztek.  Nem  csak  leölték  őket, 
hanem  az  a  hír  terjedvén  el,  hogy  a  török  veszély  ide- 
jén el  szokta  nyelni  az  aranyat  és  drágaságot,  fölvág- 
ták az  elesettek  gyomrát.  IstvánfFy  szerint  itt  kezdik 
ezen  undok  szokást,  mely  a  németet  gyűlöltebbé  tette 
a  török  előtt,  mint  bármely  más  nemzetet. 

Zrínyi  katonái  nem  csak  kegyelmet  adtak  az  azt 
kérő  fegyvertelen  ellenségnek,  hanem  védni  is  iparkod- 
tak a  németek  dühe  ellen.  De  e  düh  oly  vak  volt,  hogy 
,  némely  magyar  katona  nagylelkűsége  áldozatául  esett. 
A  török  fogolylyal  együtt  keresztüllőtték  az  azt  vé- 
dőleg  átölelt  magyar  katonát  is. 

Ha  megemlítem,  hogy  Ferdinánd  főherczeg  megér- 
keztének hire  a  törökök  közt  azt  a  véleményt  kelté, 
hogy  tetemes,  legalább  is  hatvan-nyolczvanezer  em- 
bernek kell  vele  lenni,  s  ettől  való  féltökben  Babócsát 
felgyujták  s  pusztán  hagyák,  hogy  harcz  nélkül  kerül- 
tek kezünkbe  a  Szigetvárat  addig  elzárva  tartott 
Szent-Lőrincz,  Görösgál,  Selye  és  Sz.-Márton  kisebb 
várak,  hogy  Sziget  elláttatott  minden  szükségesekkel 
—  el  van  mondva  Ferdinánd  herczeg  őszi  hadjáratának 
egész  eredménye.  Az  eredmény  nagy  volt;  de  nem  a 
mostani  erőfeszitéseknek  lehetett  köszönni ,  melyek 
vértelenek  voltak,  hanem  Szigetvár  hősi  védelmének  s 
a  Babócsa  alatti  véres  ütközeteknek.  Szigetvár  a  so- 
mogymegyei  oldalról  szabad  volt  ismét  s  nyitva  állt 
hozzá  az  út. 

Ezen  évi  dunántúli  hadjárat  ily  eredmény  után  be- 
fejeztetett october  hóban,  midőn  az  őszi  esők  is  beáll- 
tak. A  Ferdinánd  által  hozott  hidaknak  annyi  haszna 
volt,  hogy  Zrínyi  és  Lenkovics  hadai  ezeken  költöztet- 
ték tul  a  Murán  és  Dráván  csapataikat. 

Zrínyi  magánérdekeire  nézve  fontos  volt  az  1556-ki 
hadjárat.  Kosztaniczát  és  Novit  elvesztette.  Ámbár 
ezeket  a  király  zsoldosainak  kell  vala  védeniök,  ugy 
kell  lenni,  csak  ideiglen  adattak  volt  át,  —  s  a  Zrinyi 
örökség  közvetlenül  is  csorbát  szenvedett  azáltal,  hogy 
török  kézre  kerültek.  De  bő  kárpótlásnak  tekinthette 
Zrinyi,  hogy  fontosabb  zalai  és  somogyi  birtokai  meg- 
menekültek a  gonosz  török  szomszédságtól.  —  A  csor- 
gói  urodalom  sokat  szenvedett  ezen  a  nyáron.  Midőn 
még  a  magyar   sereg   meg   nem   érkezett,  a  töröknek 

Szigetvárra  érkezte  félelemmel  tölte  el  a  jobbágyokat 
s  nagy  részök  elfutott,  ugy  hogy  a  csorgói  tiszttartó- 
nak nem  volt  kivel  learattatni  a  gabonát  ]).  Azután 
a  keresztyén  hadak  ,  melyeknek  Csorgó  egyideig 
főhadiszállásul  szolsrált,  alkalmasint  kiélték.  Véíjül 
késő  őszszel ,  midőn  a  keresztyén  sereg  szélyelosz- 
lott,  Kászon  pasa  hatezer  lovassal  jelent  meg  alatta. 
A  vitéz  várnagy  és  katonái  meghiusiták  a  rövid  ostro- 
mot; de  a  török  boszúból  néhány  szomszéd  falut  kira- 
bolt és  fölégetett.  A  török  dulással  s  Kosztanicza 
elfoglalásával  hálálta  meg  Zrínyi  azon  nagylelkűségét, 
mely ly el  Korothnán  volt  a  foglyok  iránt,  s  azon  lova- 
gias érintkezést,  melybe  Babócsa  alatt  jött  volt  Ali 
pasával.  Különben  Zrinyi  eme  jóindulat  nyilvánításait 
kivéve,  a  töröknek  ezer  oka  volt  boszútállani  ezen  os- 
torán, kin  csak  lopva  vehetett  elégtételt  a  harczmezőn 
tett  káraiért. 

Zrínyinek,  mint  bánnak,  alkalmasint  a  fennebbi 
hadi  működése  volt  utolsó  tette.  1557-ben  lemon- 
dott a  bánságról,  miután  azt  tizennégy  évig,  1542 
vége  óta  viselte.  Nem  tudjuk  a  politikai  okokat, melyek 
őt  a  lemondásra  birták.  A  hivatal  nagyon  terhes  volt. 
A  bán ,  mint  Horvát-  és  Tótország  birája,  sokszor 
lehetett  bajos  helyzetben.  Habár  Zrinyi  jelleménél 
fogva  képes  volt  a  legnagyobb  szigorra;  de  bármily 
hatalmas  volt,  rászorult,  mint  katona,  a  főurak  közre- 
működésére s  a  bajtársi  viszony  parancsoló   szüksége 

')  Leveles  Tár  192.  1.  Zábrági  Kristóf  július  6-án  Zrínyihez 
intézett  levele. 

alkalmasint  mindig  összeütközésbe  jött  a  törvénynyelés 
végrehajtásban  való  szigorral,  bárki  volt  is  a  bán.  A 
társadalom  egészen  hadi  lábon  állván,  a  harczi  képes- 
ségért sokat  néztek  el  a  nemeseknek,  mint  napjainkban 
is  meglazul  a  fenyitéknek  nem  szorosan  katonai  része 
háború  idején.  De  épen  a  nagy  elnézés  divatja  miatt 
fordultak  elő  oly  esetek,  melyek  meghaladtak  minden 
mértéket.  Zrinyi  bánsága  előtt  kevéssel  történt,  hogy 
Frangepán  Farkas  a  törvényesen  megidéző  király  em- 
berét félholtra  kinozva  dobatta  ki  várából,  azon  üze- 
nettel, hogy  neki  Ferdinánd  nem  királya  ').  Sok  baja 
lehetett  a  bánnak  sógorával,  Frangepán  Istvánnal  is, 
ki,  mint  alább  elmondom,  a  későbbi  bán  idejében,  majd 
folyvást  főbenjáró  kereset  alatt  volt. 

De  nagyobb  alkalmatlanság  lehetett  neki  a  rábízott 
ország  védelme;  mert  a  bán  volt  Horvát-  és  Tótország 
nemeseinek  főparancsnoka.  Ebben  a  részben  is  a  fele- 
lősséggel arányban  nem  álló  csekély  hatalom  bánta. 
Régen  mindig  két  bán  volt,  s  rajta  kezdődik  az  a  szo- 
kás, hogy  a  magyar  országgyűlésen  csak  egy  bánt 
választanak;  mert  a  terület  nagyon  összeszorult.  A 
Kulpán  túli  részekből,  melyeket  akkor  Horvátország- 
nak neveztek,  jóformán  csak  a  Frangepán-féle  öröksé- 
gekből állottak  már.  A  Kulpán  inneni  Tótországnak 
nevezett  részből,  Belgrádtól  Kőrös-  és  Zágrábmegye 
határáig  minden  török  kézben.  Maga  Kőrösmegye  is 
már  csak  töredék  volt,  melyet  Zrinyi,  mint  bán,  egye- 


')  Széchenyi    codex.    4-o    latin.  —  X.    k.    20-dik    okmány, 
1539-ből. 

sitett  volt  Zágrábmegy  ével  ').  De  minél  kisebbé  lett  a 
terület,  minél  szorosabb  várlánczolattal  vette  körül  a 
török,  annál  nagyobb  gondot  adhatott  volna  megvé- 
delmezése. 

S  mindemellett  aligha  a  báni  hivatal  sok  teendője 
kénvízerité  hősünket  a  lemondásra.  Épen  ellenkezőleg 
teendőinek  hiányosságát  nem  tűrhette.  Régen  a  bánok- 
tól függőitek  az  országos  végvárak.  Most  valamennyi 
horvát  vár,  melyet  a  király  oltalma  alá  adtak,  idegen 
zsoldosokkal  rakatott  meg,  s  egy,  a  báni  hatalomtól 
független  s  majd  mindig  idegen  főkapitány  alá  rendel- 
tetett. Habár  ezen  kapitányok  többnyire  a  szomszéd 
St iiiából  és  Karinthiából  való  főurak  s  igy  a  gondos 
védelemben  érdekelt  emberek  voltak,  bár  sok  kitűnő 
katona  volt  köztök,  kiknek  élete  összeforrott  hazai 
történetünkkel;  de  oly  határozott  jellemű  embernek, 
minő  Zrínyi  volt,  természetével  ellenkezett  az  a  félszeg 
állapot,  melvbe  mint  bán  jött  az  országos  védelem 
tekintetéből. 

A  király  különben  nem  birta  fizetni,  nemhogy  a 
horvátországi  végvárakba  elhelyezett  német  zsoldoso- 
kat, hanem  a  bán  kisebb  számú  bandériumát  sem,  mely 
mozgó  hadat  képezett  a  védelemben.  Az  1556-iki  had- 
járat bevégezte  után  körülbelül  egy  évvel  panaszolja 
Lenkovics,  hogy  a  vég\  árakban  tartott  őrök  zsoldbeli 
hátraléka  már  hatvannégy  ezer  forintra  megy,  s  az 
1558-ik  évben  negyvenkilenezczer  forintra  van  szük- 
sége, azon  8ok  vár  jó  karban   tartása  végett,  melyek  a 


')  A  zágrábi  püspöki  1< v:lt;ír'ban,Kerchelich  kézirata. 

Zrínyi.  27 

tengerparttól  a  Száváig  (azaz  Sziszekig)  nyúlnak;  és 
csupán  a  Sziszektől  Bihácsig  terjedő  várak  (ezek  közt 
feküdtek  vegyesen  a  Zrinyi-félék),  melyek  ,,a  legveszé- 
lyesebb helyen  vannak,"  harminczkétezer  forintot  ki- 
vannak. Lenkovics  ajánlja ,  hogy  miután  a  királyi 
kamrák  ezen  költségeket  fedezni  nem  birják,  hivassék 
össze  Stiria,  Karinthia  és  Karniolia  herczegségek  tar- 
tományi  gyűlése,  s  ezek  által  szavaztassa  meg  a  király 
a  szükségeseket;  —  mert  tudva  van,  hogy  eme  végvá- 
rak ellátására  a  nevezett  herczegséffeknek  kellett  séffé- 
det  adniok  '). 

Zrínyi  1546-ban,  midőn  Csáktornyát  elfoglalta 
volt,  teljesen  ki  volt  elégitve  a  király  részéről;  de  ké- 
sőbb ez  ismét  adósává  lett.  Emiitettem,  hogy  1549- 
ben,  habár  Zrínyi  csak  kétszázötven  lóra  kért  tartást, 
ezt  sem  fizette  a  kamra,  hanem  a  bán  kénytelen  volt 
engedélyért  folyamodni,  hogy  a  saját  jobbágyaitól 
járandó  országos  adóból  maga  elégítse  ki  m^gát.  De, 
mint  szintén  említem,  1552-ig  a  jobbágy  telkei  után 
járó  országos  adónak  tetemes  leszállítását  eszközölte 
ki  a  megye  által. 

1553-ban  a  báni  fizetés  rendkívül  fölemelkedett. 
Ekkor  Zrínyi  márczius  elsejétől  augusztus  végéig, 
azaz  hat  hónapig,  hatszáz  lovas  és  négyszáz  gyalog 
tartására  nyert  ki  pénzt;  attól  kezdve  pedig  követ- 
kezendő áprilisig,  azaz  a  téli  időszakra,  eme  létszám 
felére.  —  A  bán  összes  követelése  ezen  tizennégy 
hónapra  harmincznégyezer    négyszáznegyven    forintra 


')  Bucholcz,  VII.  347.  és  köv.  1. 

rúgott  föl  ').  Habár  Zrínyihez  utalványoztatott  Vas-, 
Zala-,  Soprony-,  ísyitramegye  és  Tótország  adójának 
egj  része,  a  királyi  kamra  csak  mintegy  huszonötezer 
forintot  bírt  kifizetni  a  bánnak,  s  kilenczezer  forintjával 
adós  maradt  csak  körülbelül  egy  év  alatt  is  -). 

A  mit  a  király  küldött  is,  többnyire  utólagosan 
küldé,  s  igy  Zrinyinek  többnyire  a  magáéból  kellett 
előlegeznie  és  néha  áldoznia  a  báni  hivatal  anyagi  ter- 
heinek viselhetésére.  Az  1556-ki  hadjáratkor  már  nagy 
összegre  mehetett  a  bán  követelése  a  királyi   kamrán. 

Mindezen  okok  nagy  befolyással  lehettek  arra, 
hogy  Zrinyi  1557-ben  lemondjon  a  báni  terhes  hiva- 
talról ,  s  elégületlenségét  nem  nagyon  enyhitheté 
azon  kitüntetés,  hogy  a  király  őt  Magyarország  tár- 


')  A  hatszáz  lovas  zsoldja  a  nyári  időszakban  havonkint 
2160  frtra  van  számítva,  mihez  a  bánnak  havonkinti  300  forint 
asztalpénze  járult.  A  gyalogok  havonkint  800  frtba  kerültek. 
Ezenkívül  a  gyalogoknak  tíz  vajdája  (capitanei)  a  rendes  zsol- 
don kívül  44  frtot  kapott  havonkint.  Volt  a  gyalog  csapatban 
négy  ven  tizedes  (decurio),  kik  a  rendes  zsoldon  kívül  havon- 
kint három  rhenes  frtot  húztak,  mi  havonkint  összesen  96  ma- 
gyar frtot  tesz.  Volt  tíz  gyalog  zászlótartó,  kiknek  mindenike 
1  frt  20  krt  kapott  magyar  pe'nzül,  mi  12  frtot  tett  havonkint.  A 
kémlelőkre  (exploratores)  havonkint  32  forint  fordíttatott.  így 
havonkint  3444  frtra  ment  a  költség,  s  a  nyári  hat  hónapra  ösz- 
szesen  20,664  frt  követelés  volt.  A  téli  nyolez  hónapra  (sept. 
1  —  april  30.)  félannyi  katonája  levén  a  bánnak,  csak  a  fennebbi 
havonkinti  összeg  fele,  u.  m.  1722  frt  számíttatik  havonkint,  mi 
'8  hónap  alatt  13,776  frtra  megy.  így  az  egész  összeg  34,440  frt. 
(A  nemzeti  múzeum  eredeti  kéziratai  közt,  folio  latin  fasciculus 
nro.  1554.).   —  2)  Ugyanott. 

27* 

nokmesterévé  nevezte  ki.  Ez  a  hivatal  nem  volt 
nagy  terhekkel  összekötve.  A  mohácsi  vész  előtt  egyik 
tiszte  volt  a  budai  várban  tartott  királyi  kincstár  őr- 
zése, mi  azóta  megszűnt.  Csak  a  másik  tiszt  maradt 
meg  :  a  magyarországi  királyi  városok  feletti  felső  bí- 
ráskodás. Ez  is  szűkebb  körre  szorult,  miután  legna- 
gyobb királyi  városaink  :  Buda,  Sz.-Fehérvár,  Eszter- 
gám és  mások  török  kézre  kerültek  s  a  Tiszán  túli 
vidékek,  sőt  a  felvidék  is  Kassáig  Szapolyai  özvegyé- 
nek hódolt.  A  tárnokmesteri  hivatal  a  csekély  teendő 
mellett  tetemes  fizetéssel  járt. 

Zrínyi  ekkor  négy venkilencz  éves  ember  volt ;  de 
nem  kell  azt  vélnünk,  mintha  nyugalomra  vágyott 
volna.  Még  tán  be  sem  végződött  egészen  a  Dunán 
túli  hadjárat,  uj  tevékenységi  tért  kivánt  a  királytól, 
mely  önkényt  kínálkozott  felső  Magyarországon. 

Mert  mig  a  Dunán  tul  Ferdinánd  hadai  sikeresen 
működtek,  ugyanő  elvesztette  nem  csak  Erdélyt,  ha- 
nem felső  Magyarország  egy  nagy  részét.  Kassától 
keletre  minden  vagy  Szapolyai  Jánosné  kezében  volt 
tettleg,  vagy  veszendőben.  Különösen  két  erős  vár, 
melyek  Erdély  kulcsainak  voltak  tekinthetők,  ostrom 
alatt  voltak;  egyik  N.- Várad, a  Királyhágó  előbástyája, 
mely  egyszersmind  a  nagyobb  és  legszebb  tiszta  ma- 
gyar városok  közé  tartozott;  a  másik  Huszt.  Ez  Má- 
ramarosban  fekszik,  a  sóbányák  vidékén,  ugy  hogy  a 
ki  Hu3ztnak  ura  volt,  egyszersmind  a  sóbányák  urává 
lett.  Ezenkívül  Huszt  nyitá  meg  vagy  zárhatta  el  a 
közlekedést  az  erdélyi  e  Tiszán  túli  részek  és  Lengyel- 
ország   közt.    Abban    az    időben,    midőn    utóbbi   még 

önálló  és  Európában  tekintélyes  helyet  elfoglaló  király- 
ság vala,  fontos  volt  a  vele  való  közlekedési  utak  fenn- 
tartása magában  is,  de  még  fontosabbá  lett  azon  élénk 
kereskedés  által,  mely  Magyar-  és  Lengyelország  közt 
fennállott,  s  melynek  legfontosabbik  ága,  s  már  ma 
elhanyatlott  borkereskedés  volt.  Magyarország  és 
Erdély  bortermésének  jó  vasáru  piacza  volt  amaz 
éjszaki  ország. 

Husztot,  az  egyik  fő  lengyelországi  ut  kulcsát 
1556  nagyobb  részében  még  Ferdinánd  király  birta; 
de  ez  év  második  felében  már  ostrom  alá  fogták  Iza- 
bella királynő  hadai,  s  kivált  miután  az  előbbi  vezére, 
Puchaim  ama  tájakon  kemény  vereséget  szenvedett, 
Huszt  komoly  veszélyben  forgott.  Zrínyi  Miklós  folya- 
modott a  királyhoz,  engedje  neki  át  Huszt  várának 
védelmezését.  Magára  vállalta,  hogy  saját  költségén 
folytatandja  a  harczot  későbbi  megtérités  fejében,  mi- 
nek zálogául  a  király  ideiglen  adományozza  neki  Husz- 
tot és  a  hozzátartozó  birtokokat.  Ez  annyit  tett,  mint 
már  tapasztalásból  tudta  mindkét  fél,  hogy  Zrínyi 
Huszt  várát,  ha  sikerül  fölmentenie  az  ostrom  alól, 
örökségkép  volt  megszerzendő  családja  részére. 

Nem  tudni,  mi  volt  Zrinyi  tulajdonképi  terve  az 
ország  ezen  tőle  épen  ellenkező  zugában  eső  birtok 
elnyerésével.  Lehet,  hogy  politikai  szempontból  Fer- 
dinándnak kivánt  szolgálni,  s  minél  szükségesebbnek 
vélvén  a  török  elleni  küzdelemnek  egész  erővel  való 
'folytatását,  annálinkább  ohajtá  Erdély  megszerzését 
Ferdinánd  részére,  —  s  eme  vállalatban  akart  egyik 
tényezővé  lenni.  Lehet,  hogy  családja  jövője  lebegett 

szeme  előtt,  vagy  azt  akarván  elérni,  hogy  végkép  át- 
költözzék a  török  hóditás  útjából  ama  kevésbbé  kitett 
vidékre;  vagy  pedig  csak  végső  esetben  való  menekü- 
lési pontot  akart  megszerezni. 

Bármint  volt  ez,  a  kérelem  visszautasitása  minde- 
nik esetben  fájhatott  neki,  s  egész  elkeseredésig  mehe- 
tett az  elégületlenség,  midőn  Huszt  még  azon  évben, 
Ferdinánd  egy  német  vezérének,  Brandeisnak  tehetlen- 
sége  miatt,  Izabella  királynő  kezére  került.  Azt  mond- 
hat á  magában  :  a  kormány  készebb  volt  az  ellenség 
martalékává  tenni  a  fontos  erődöt,  mint  egyik  legjele- 
sebb hivét  jutalmazni  vele,  ki  azt  egyszersmind  a  kor- 
mány hasznára  is  megtartotta  volna. 

A  legbensőbb  viszonyokban  lehetnek  időnkénti 
elhidegedések;  a  legragaszkodóbb  hűségben  is  lehet- 
nek kisértések  az  eltántorodásra,  és  a  legkövetkezete- 
sebb politikai  pálya  mutathat  fel  olykori  kételyt  vagy 
kétségbeesést  a  hitvallomáskép  védelmezett  ügyben. 

így  azon  okokhoz,  melyek  Zrinyit  a  bánságról  való 
lemondásra  bírták,  hozzávéve  egy  elég  méltányosnak 
látszott  ajánlat  megtagadását,  föltehetjük ,  hogy  a 
Zrinyi  és  Ferdinánd  közti  viszony  hidegedéit;  de  igen 
merész  s  tényekkel  eléggé  nem  bizonyitható  állítás 
volna  az,  hogy  a  hűség  utján  eltántorodott  s  addigi  és 
későbbi  pályájával  ellenkező  tettet  követett  volna  el. 
Pedig  ilyen  komoly  vád  támadt  volt  ellene.  1557-ben 
május  22-én  Ferdinánd  követei  ezt  irják  a  királynak 
Konstanczinápolyból : 

Egy  Drinápolyban  kémül  tartott  meghittünk  egész 
bizonyossággal  erősiti  nekünk,   Zrinyi  Miklós,  a  hor- 

vátországi  bán,  el  szándékozik  pártolni  felségedtől.  Ali 
pasa  közbenjárásával,  ki  minap  tétetett  át  a  budai  kor- 
mányzóságból a  bosnyákországiba,  a  bán  késznek  nyi- 
latkozott magát  a  szultán  védurasága  alá  adni,  ha 
személyét  és  vagyonát  biztositja,  s  ráruházza  az  egész 
Horvátország  feletti  uralmat.  Zrinyinek  négy  levele 
van  Ali  pasa  kezénél,  mely  a  szándék  valóságát  bizo- 
nyítja. A  boszniai  pasa  mindezt  megírta  a  szultánnak 
és  Eusztán  nagyvezírnek.  A  szultán  nem  csak  örömmel 
fogadá  Zrínyi  ajánlatát,  hanem  még  ezenkívül  egy 
szandzsáksáo;ot  is  ígért  neki '). 

De  ezt  a  vádat  magok  a  követek  is  nagy  tartózko- 
dással irják  meg  s  nem  akarnak  neki  hitelt  adni.  Nem 
is  tesznek  többé  emlitést  róla,  és  történetünkben  sincs 
semmi  más  nyoma  ezen  dolognak.  Pedig  ha  áll,  hogy 
Zrínyi  ajánlkozott  s  a  szultán  elfogadta  az  ajánlatot, 
lenni  kellett  volna  valamely  tényben  nyilatkozó  követ- 
kezményének is.  Oly  katonás,  s  mondhatni  huszáros 
jellemű  ember,  mint  Zrínyi,  ha  egyszer  lépést  tett  ez 
ügyben,  aligha  nem  ment  volna  a  végső  következmé- 
nyekig, melyek  nagy  eseménynyé  váltak  volna  a  ma- 
gyar birodalom  történetében.  Zrínyi  egész  élete  pályá- 
ja logikátlan  s  egész  politikai  belátása  meghazudtolt 
lenne  oly  lépéssel,  minőt  azon  mende-monda  ráfog. 
Horvátország  helyzete  egészen  más  volt,  mint  Erdélyé. 
Utóbbi  mindamellett,  hogy  oly  félreesett  az  útból,  gyak- 
ran volt  a  német-  és  törökpárt  harczainak  színhelye. 


')    „Magyar   Történelmi    Emle'kek."   —    írók,    V-dik   k. 
269.  lap. 

Horvátország  a  török  barátság  által  megszűnvén  a  tö- 
rök torkában  lenni,  okvetlenül  a  német  torkába  jut 
vala;  mert  Horvátország,  mint  alkotmányos  ország, 
nem  függhetett  egy  ember  akaratától  s  annál  kevésbbé 
rósz  szeszélyétől,  és  a  nemzet  könnyen  hányatott  volna 
önkényt  is  épen  azzal  ellenkező  túlságba,  a  hová  a  bán 
akarta  terelni.  Vagy  talán  most  is,  mint  Katzianer  ide- 
jében, maga  a  horvátok  többsége  ohajtá  a  politikai 
változást?  Erre  sincs  adatunk;  de  még  ebben  az  eset- 
ben sem  tehetjük  fel  Zrínyiről,  hogy  engedett  volna 
az  árnak.  Lenni  kelletett  ezen  esetben  is  pártnak, 
mely  világosan  látta,  a  mit  Zrínyi  is  tudott  :  mi  a  kü- 
lönbség Erdély  és  Horvátország  helyzete  közt.  Ennek 
belátása  igazolta  volt  némileg  Katzianer  kivégezteté- 
sét.  A  konstanczinápolyi  hír  valósulása  őt  nem  csak 
politikájával,  hanem  lelkiismeretével  is  nagyobb  meg- 
hasonlásba hozta  volna. 

Aztán  külső  tények  sem  mutatták,  hogy  Zrínyi  és 
a  török  közt  barátság  állott  volna.  Igaz,  hogy  Zrínyi 
Babócsánál  üdvözleteket  váltott  Ali  pasával,  hogy  Ko- 
rothna  bevételekor  katonái  feltűnő  szelidséget  mutat- 
tak a  török  foglyok  iránt,  s  lehettek,  más  ennél  kissze- 
rűbb jelek  is,  melyekből  a  rósz  akarat  és  irigység  nagy 
gyanitásokat  szokott  minden  időben  alkotni;  de  más- 
felől láttuk  már,  miut  bánt  a  török  ugyanazon  évben  a 
Zrínyi-féle  birtokkal ,  és  váljon  lanyha  ellenségnek 
volt-e  nevezhető  az  a  férfiú,  ki  oly  sokat  ártott  a  török- 
nek, ki  oly  életmegvetéssel  és  fáradhatlanul  küzdött 
Babócsánál  mindig  túlnyomó  erő  ellen  s  mindig  a  leg- 
első sorban?  —  Zrínyinek  egész  eddigi  életfolyama  s 

különösen  legújabb  tettei  elkedvetlenedés  esetében  is 
ellenállhatlanul  kényszerítők  az  előbbi  utón  való  mara- 
dásra; mint  a  teljesen  vizfektü  lapályra  jutott  folyót 
folytatásra  kényszeríti  az  egész  felsőbb  meder  víztö- 
mege. A  mi  a  kiindulásnál  a  szabad  akarat  elhatáro- 
zása volt,  az  emberi  életben  gyakran  lesz  megmásít' 
hatlan  fatalismussá,  épen  ugy  a  jóban,  mint  a  roszban, 
épen  ugy  a  magán-  mint  a  közéletben. 

Talán  ugyanakkor,  midőn  a  konstanczinápolyi  köve- 
tek a  titok  pecsété  alatt  értesitik  Ferdinándot  Zrínyi  állí- 
tólagos árulásáról,  ujabb  tény  bizonyíthatta,  mi  viszony 
áll  Zrínyi  és  a  török  s  névszerint  épen  a  boszniai  pasa 
közt.  Némely  foglyok  kiadásáról  volt  szó,  s  Zrínyi 
hitszegőnek  nevezte  a  pasát,  miért  ez  párbajra  hivta 
ki.  Zrínyi,  a  király  tilalma  ellenére  is  megjelent  a  ki- 
jelölt napon  és  helyen,  mely  a  Kaproncza  melletti 
Szablyák  mezeje  volt,  nagyszámú  katonasággal,  hogy 
a  török  által  ily  esetekben  olykor  elkövetett  cselek  el- 
len biztosítsa  magát.  Ali  pasa  nem  jelent  meg,  mivel 
értésére  esvén  Zrínyi  kíséretének  nagy  száma,  ugyan- 
attól tartott. 

Nemsokára  Ferhát  pasa  lett  a  boszniai  főparancs- 
nok. Ennek  első  tette  azt  bizonyitá,  hogy  a  török  a 
a  horvát  nemzet  többi  részével  sincs  egyetértésben.  Ez 
tűzzel  vassal  pusztította,  miután  átkelt  a  Száván,  az 
Ivanics  és  Zágráb  közötti  tért.  Lenkovics,  a  főkapi- 
tány, Alapi  János,  Zrínyi  sógora,  és  a  Kerecsényi  test- 
vérek mintegy  ezredmagokkal  Szent-Ilonánál  kemé- 
nyen   megverik,    s   a    Száváig    kergetik    az    ötszörte 

számosabb  ellenséget  ').  —  Ki  gyaníthatná  csak  ezen 
külső  tényekből  is,  hogy  Zrínyi  és  a  horvátok  egészen 
a  török  barátjaivá  lettek  volt?  Melyik  érdemel  több 
hitelt,  a  tények  egész  összesége,  egy  egész  kifejezett 
és  határozott  jellemű  férfiú  egész  élte  folyama,  a  poli- 
tikai viszonyok,  vagy  pedig  a  konstanczinápolyi  kém 
azon  hire,  mely  bármi  határozott  biztossággal  monda- 
tott valónak,  egészen  elhangzott  s  többé  elő  sem  for- 
dul? —  Hogyan  támadhatott  azon  vád  Zrínyi  ellen,  ez 
az  egyetlen  kérdés,  melyet  az  e  tárgyban  később  nap- 
fényre kerülendő  adatok  földerithetnek. 


J)  Istvánffy.  250.  1.  Már  ekkor,  ugy  látszik,  Zrínyi  nem  volt 
bán,  —  már  Erdődy  Péterrel  tanácskozik  Lenkovics.  Különben 
is  Zrínyi  ezen  nyugati  részen  másokra  szokta  bizni  azelőtt  is  az 
őrködést. 

IX. 
A  szigetvári  kapitányság. 

1556-on  innen  néhány  évig  megszűnt  a  nagyobb 
törökháboru,  s  hol  formaszerint,  hol  tényleg  fegyver- 
nyugvás állott  be  ismét,  mi  csak  annyit  tett,  hogy  az 
ágyúk  elnémultak;  de  a  csatározások,  kisebb  mérvű 
ellenségeskedések  nem  szűntek  meg. 

1557-ben  Ferdinánd  konstanczinápolyi  követeit,  kik 
az  1556-ki  háborúzás  alatt  is  folyvást  a  török  főváros- 
ban, de  szigorú  fogságban  tartattak,  kibocsáták  tömlö- 
czeikből  s  hazánkfiai  Yerancsics  és  Zay  a  hollandi 
származású  Busbeeque-kel  együtt  elől  kezdhették  a 
békealkudozás  sisyphusi  munkáját.  A  szultán  most 
azonkívül,  hogy  Erdélynek  és  a  Tiszán  túli  megyéknek 
az  ifjú  Szapolyai  birtokában  való  bántatlan ságát  és  a 
30,000  arany  évenkinti  adó  fizetését  kötötte  ki,  nem 
kevesebbet  kivánt,  mint  Szigetvárnak  török  kézbe 
adását.  Különben  a  szultánnál  és  környezetében  nyil- 
ván mutatkozott  a  békehajlam,  melyet  az  ozmán  biro- 
dalom akkori  belső  bajai  eléggé  indokoltak.  1558 
elején  hét  hónapi  fegyverszünetre  szerződtek  a  felek, 
hogy  ezalatt  a  Konstantinápolyból  elbocsátott  Veran- 
csics  és  Zay    Ferdinánd  királynak  előterjeszthessék  a 

békeföltételeket  s  ez  választ  adjon  rajok.  Nem  csak 
hogy  eredménye  nem  volt  ezen  fegyvernyugvásnak, 
hanem  ugyanezen  hét  hónap  alatt  történt,  hogy  Hamza 
a  fehérvári  bég  egy  éjjeli  meglopással  bevette  Tata 
várát,  melynek  keresztyén  kézen  tartását  bitorlásnak 
tekintek  a  törökök.  Ezek  1543-ban  lerontották  volt,  s 
Ferdinánd  újra  épitteté. 

Mindemellett  nagy  háborúra  nem  került  a  dolog. 
A  békealkudozás  tovább  folyt,  s  Tata  elfoglalása  csak- 
nem kivánt  eseménynyé  lőn,  hogy  egygyel  több  legyen, 
mit  fölpanaszolni  Konstantinápolyban,  hol  most  Bus- 
beck  volt  a  diplomatiai  ügynök.  És  valóban  Tata  arra 
használtatott  föl,  hogy  ellenkövetelést  alkossanak  be- 
lőle Sziget  követelése  ellen. 

Nem  voltak  ily  békés  hangulattal  a  magyar  főurak. 
Ezek  az  1559-ik  év  elején  Ferdinánd  idősb  fia,  Miksa 
elnöklete  alatt  tanácskozásra  hivatván,  azt  nyilvániták, 
hogy  a  háború  egész  erővel  való  folytatását  tartják 
szükségesnek1).  Bizonyos  az,  hogy  Zrinyi  résztvett, 
mint  egyik  fő-főzászlós  ur  eme  tanácskozásban.  Akkor 
tartatott  ez,  midőn  septemberben  Bécsből  ir  Sziget- 
várra Horváth  Márk  kardja  dolgában.  Zrinyi  jelen 
volt  s  alig  hihető,  hogy  a  béke  mellett  szavazott  volna. 

Résztvett  Zrinyi  az  1559-ben  január  (5-án  Pozsony- 
ban összehítt  országgyűlés  üléseiben  is.  Nagyon  elé- 
gedetlen volt  vele.  Nézetét  egy  magánlevele,  mely 
eredetiben  fennmaradt  s  mely  1559-ben  február  17-én 
kelt,  ily  módon  tudatja  vejével,  Országh  Kristóffal: 


0  Bucholcz.  VII.  352.  1. 

„A  mennyiben  a  mostani  országgyűlést  látom,  föl- 
fogásom szerint  mindaz,  a  mit  eddigelé  tárgyaltak, 
épen  nem  fontos.  0  felsége  sok  czikket  terjeszt  elő, 
melyeket  semmi  esetre  el  nem  fogadhatunk.  Ha  még 
tovább  is  uj  meg  uj  czikkeket  terjeszt  elénk  ,  minden 
határozat  nélkül  fogunk  szétoszlani.  Midőn  ő  felsége 
annyit  és  ilyeneket  kivan  tőlünk,  azt  hinné  az  ember, 
hogy  minden  szabadságaink  és  kiváltságaink  merőben 
megszűntek"  '). 

És  valóban  Ferdinánd,  ki  csak  kevéssel  előbb  lett 
német  császárrá,  merőben  alkotmányellenes  hajlamokat 
kezdett  mutatni  egész  nyíltsággal.  Az  országgyűlés 
szavazata  nélkül  akarta  szedni  az  adót,  miben  Zrinyi 
kétségkívül  ép  oly  erélyes  ellenzék  volt,  minthogy  alig 
is  akadhatott  pártolója  Magyarországon  efféle  szán- 
déknak, s  az  meg  is  bukott  teljesen.  O,  ki  az  ország- 
gyűlés sérelmi  tárgyalásairól  kicsínyléssel  szól,  nem  a 
specíficus  ellenzék  embere,  hanem  a  cselekvésé  volt 
ugyan  ;  de  egyszersmind  látjuk  leveléből  ,  hogy 
az  ország  szabadságait  maga  is  épségben  ohajtá 
tartatni. 

Kevésbbé  nyertek  meghallgattatást  a  magyar  urak, 
kik  háborút  sürsrettek.  1559-ben  Ferdinánd  elkészité 


')  A  nemzeti  múzeum  kéziratai  közt  Zrinyi  saját  levele  (az 
ide'zett  szám  alatt).  Ugyanabban  megköszöni  vejének,  kit  ,,fiáu- 
nak  nevez,  a  Zelenka-körtefa  oltóágait,  s  irja,  hogy  mihelyt  visz- 
sz"atér  Csáktornyára,  az  oltóágak  egy  részéből  minden  jobbá- 
gyának  juttat.  Vajha,  úgymond,  boldogan*  élvezhetnök  majd 
gyümölcseiket!  —  A  levél  latinul  van  irva  s  Pozsonyból,  az 
országgyűlés  helyéről. 

a  békeokmányt,  a  nélkül  azonban,  hogy  Szigetvár  föl- 
áldoztatott volna.  —  A  legsajátságosabb  békekötés 
volt  ez.  Ferdinánd  kötelezé  magát  megtartására,  mig 
a  szultán  sokáig  halászta  megerősítését  s  formaszerint 
csak  15G2-ben  jött  létre  a  mindkét  felet  kötelező  béke- 
szerződés. 

Zrínyiről  az  aránylagos  fegyverszünet  ideje  alatt 
nem  jegyzett  föl  ujabb  hadi  tetteket  a  történet,  habár 
a  török  rablások  időnkint  meg-megujultak.  1557-ről 
mintegy  négy  egész  évig  nyilvános  életéből  nagyobb 
tényeket  nem  tudunk. 

De  ha  nem  volt  volna  is  tárnokmester,  nem  volt  ő 
a  mai  értelemben  magán  embernek  nevezhető.  Horvát- 
ország és  a  Dunán  túli  részek  megmaradása  az  ő 
gondja  közé  tartozott.  Egy  csoport  várnak  ő  volt  füg- 
getlen ura  és  egy  kis  hadseregnek,  mely  azt  őrzé,  ő 
vala  tulajdonosa  és  tábornoka.  Egész  egy  kis  kato- 
nai állam  volt  kormányzása  alatt.  Kicsiben  való  hadi 
működései,  melyeket  a  történet  nem  tartott  méltóknak 
följegyezni,  úgyszólván  mindennapi  foglalkozását  ké- 
pezhették. 

Kern  kis  gondot  adott  neki  sógora,  Frangepán 
István  is,  kivel,  mint  fennebb  irtam,  Zrínyi  1550-ben 
testvériesen  megosztozott  volt,  s  a  két  birtok  merőben 
külön  vált,  István  pedig  személyére  nézve  is  független 
emberré  lőn. 

Ozalyi  Frangepán  István  az  1550-diki  egyezmény 
táján  már  nős  lehetett.  Egy  krajnai  gazdag  birtokos, 
báró  Eck  János  leányát,  Katalint  vette  feleségül. 
Eck  birtokai  és  várai  felső  Krajnában  Laibach  vidé- 


ZEIXYI  MIKLÓS  A  SZIGETVÁRI.  431 

kén  feküdtek,  s  a  báró  a  főzászlós  urak  közé  tartozott 
hazájában. 

A  horvát  birtokosok  közöl  sokan  házasodtak  ama 
szomszéd  országból  s  némelyeknek  birtokuk  is  vala 
ott,  mint  a  Frangepánoknak,  Erdődieknek,  Alapiak- 
nak, sőt  később  a  Zrínyieknek  is.  Egyik  Frangepán, 
egy  István  nevű,  épen  Ozalyi  Istvánnak  nagyapja, 
Hunyady  János  idejében,  néhány  évig  viselé  a  krajnai 
főkormányzóságot  is.  ') 

De  Frangepán  István,  bár  számos  évig  élt  házas- 
ságban, se  fiu  se  leány  gyermekei  nem  voltának,  s  igy 
birtokainak  a  Zrinyiekre  szállását  bizonyosnak  tekint- 
heté.  Es  ha  ezt  tán  sajnálta  is,  nem  csak  a  szerződés, 
melynek  még  királyi  megerősítésre  volt  szüksége,  ha- 
nem jellemgyöngesége  sem  engedé,  hogy  Zrínyivel  a  jó 
viszonyt  megszakitsa. 

Az  utolsó  Ozalyi  Frangepánt  a  sors  nem  rendelé 
önállóságra.  Gondnokra,  gyámra  és  jóltevőre  szorult 
azután  is ,  hogy  terjedelmes  birtokok  önálló  urává 
lőn.  Szeszélyes,  még  pedig  gonosz  szeszélyü  ember 
volt,  kit  egész  életében  nem  csak  gyámság,  hanem 
tisztességes  őrizet  alatt  kell  vala  tartani.  Csakhamar 
a  fennebbi  egyezés  után,  1551-nek  elején,  irja  Zrínyi 
Ozalyból,  az  „ő  saját  várából"  Xádasdy  Tamásnak, 
hogy  az  az  ő  ,, bölcs"  sógora,  Frangepán  István,  viszál- 
kodásba  jött  némely  jobbágyaival  s  a  maga  módja  sze- 
rint nagy  vakmerőségeket  követett  el.  Csak  három 
nappal  e  levél   kelte    előtt    István    egy   nemesi  lakot 


')  Valvasor.  III.  530.  1.  U.  a.  III.  20.  1. 

foglaltatott  el  orozva,  melyhez  semmi  szín  alatt  nincs 
joga.  Zrínyi,  mint  bán,  nem  hagyná  azt  büntetlenül, 
ha,  mint  gúnyosan  irja,  Istvánnál  „kevésbbé  bölcs  em- 
berrel volna  dolga  !ul)  Hatalmaskodást  követett  el 
Frangepán  később  egy  másik  tájon,  a  Korána  melletti 
Szkrádnál.  Ennek  szomszédjában  állott  Barillovics 
vára,  mely  a  hasonnevű  nemes  s  osztozatlan  testvérek 
birtoka  volt.  Frangepán  egyszer  összeszedvén  szolgáit, 
a  várat  körülvette  mindenfelől,  nyilakra  tűzött  égő- 
anyaggal fölgyújtotta  s  aztán  létrákon  mászatta  meg 
falait.  Ott  a  nevezett  család  tiszttartóját  kegyetlenül 
megölette,  a  panaszló  Barillovics  gyermekek  anyját, 
Orsolyát  s  lyánytestvéröket  Annát  elzáratta  és  sokáig 
fogva  tartotta.  Elkobozta  és  zsákmányra  bocsátá  nem 
csak  minden  gabnájokat,  borukat,  hanem  a  női  öltöze- 
teket s  ékszereket  is  magával  vitte  és  a  Barillovicsok- 
nak  a  vár  kapuja  előtt  épitett  két  házát  földig  roníatá 2). 
A  Barillovics  család  keresetet  inditott  e  miatt  István 


')  „Significare  volumus,  quod  iste  sapiens  affinis  noster, 
comes  Stephanus  de  Frangepanibus,  assumpta  cum  quibusdam 
rusticis  animositate,  sibi  siinili,  satis,  temerarie  coepit  vivere. 
Dies  tertia  est,  quod  unurn  castellum  cujusdam  nobilis  Sythomeri 
vocati,  furtim  fecit  intercipi,  quod  nulla  via  ad  eura  pertineret. 
Venit  nobilis  ille  ad  nos  quaerulans,  cui  libenter  satisfaceremus, 
,,si  cum  homine  minus  sapiente  haberemus  agere."  (Cod. 
Széch.  4-o.  X.  46.)- 

2)  N.  a.  69.  sz.  Az  esemény  évét  nem  tudjuk.  Nyilván  hibá- 
san van  1535-re  téve.  Egy  1574-diki  törvényes  okmány  vissza- 
térvén az  esetre,  igy  szól  :  ,,Castrum  ipsum  Barillovicsagrád 
circumquaque  cingente,  ignitisque  sagittis,  appositis  tandem  sca- 
lis  subintrantes  intercipi  fecisset"  etc.  (Séch.  C.  4-0.  XI.  16.). 

ellen.  Ebben  az  időben  már  Zrínyi  lemondván  a  bán- 
ságról s  helyébe  Erdődy  Péter  lépvén,  Frangepán  Ist- 
ván birtok  és  fejvesztésre  Ítéltetett,  mi  azonban  nem 
volt  rajta  végrehajtható.  Hasonló  pere  volt  Istvánnak 
egy  másik  hatalmasabb  családdal  is.  Kerecsényi  László 
és  ennek  fia  és  testvérei  elleni  tettét  a  törvény  egész 
szigorral  akará  büntetni.  A  tett  részleteit  nem  tudjuk ; 
de  nagyobb  hatalmaskodásnak  kellett  lennie,  miután 
Frangepán  István  ismét  halálra  és  birtokainak  elvesz- 
tésére ítéltetett.  Az  elitélt  pénzen  váltja  meg  fejét  és 
birtokait.  Kénytelen  apósától,  Eck  János  bárótól,  ki- 
nek Katalin  nevű  leányát  bírta  nőül,  kétezer  magyar 
forintot  venni  kölcsön  ama  váltságra.  Frangepán  ennek 
fejében  fölhatalmazza  nejét,  hogy  abban  az  esetben,  ha 
ő,  István,  maradék  nélkül  halna  meg,  a  Frangepán 
birtokból  foglaljon  le  egy  kétezer  arany  értékű  részt, 
ha  pedig  nem  csak  maradékot  nem  hagyna,  hanem  neje 
is  előtte  halna  meg,  apósa  foglaljon  le  ugyanannyit *). 

Világos,  hogy  Zrínyinek  nagy  gondot  adhatott 
Frangepán  személye  is,  kit,  ugy  látszik,  sokszor  kellett 
visszatartania  s  elkövetett  erőszakoskodásai  után  párt- 
fogolnia. Frangepán    eszelős    hírben    állott  az  ország 


')  .  .  A  generoso  et  magnifico  dominó  Joanne  Josepho  ab 
Egk  et  Hungerspach,  socero  scilicet  suo  2000  ilorenorum  aure- 
orum  hungaricalium  in  redemptionem  capitis  sui  (Stephani  di- 
Frangepai  ■  ibus)  et  bonorum  suorum  levasset  et  acceptasset."  S 
i,smét  ..Joannem  Joseph  ab  Egk,  socerura  domini  comitis  Ste- 
phani de  Frangepanibus;"  és  végre:  ,,domina  Catharina  ab  Egk, 
consors  annotati  domini  Stephani  de  Frangepanibus,  filia  verő 
dicti  domini  Joanni  Joseph"  etc.    Széch.  Cod.  IV-o.  X.  58.  sz. 

Zrínyi.  28 

előtt,  8  nem  alaptalanul  nevezi  őrültnek  egy  velen- 
czei  követjelentés  1).  A  fennebbi  esetek  évét  nem  tud- 
juk pontosan  meghatározni,  de  úgy  látszik,  1550-től 
1560-ig  történtek. 

Frangepán  Istvánnak  nem  csak  személye,  hanem 
birtoka  is  sok  gondjába  kerül  Zrinyinek.  Maga  Fran- 
gepán hálálkodva  ismeri  el  a  Zrinyi  által  tett  szolgála- 
tokat. Egy  1562-ik  évben  kelt  uj  szerződésben  ezt 
olvassuk  : 

Mivel  a  hatalmas  és  kiengesztelhetlen  ellenség,  a 
török  miatt  az  ő,  Frangepán  István,  birtokai  napról 
napra  nagyobb  veszélyben  forognak,  s  maga  személye 
és  anyagi  ereje  nem  elég  várainak  megvédelmezésére, 
melyek  a  török  torkában  feküsznek,  s  melyekről  gon- 
doskodni nagy  költségekkel  jár,  gróf  Zrinyi  Miklós,  az 
ő  sógora  gondoskodott  eddig  is  a  váraknak  a  török 
elleni  védelméről,  ő  gondoskodott  másnemű  szükségei- 
ről. S  jelenleg  is  különös  gonddal,  szorgalommal  és  te- 
temes költséggel  ügyekszik  őt,  Frangepánt  segíteni 
mindezekben. 

Ozalyi  Frangepán  talán  nem   annyira  hálából,  mint 
tehetlensége    érzetében,    még    ekkor,    azaz   1562-ben 


')  A  rendesen  jól  értesült  velenczei  követek  egyike  Soriano 
Mihály  ezt  irja  1557  körül,  a  horvátországi  várakról  szóla  : 
„ne  si  numerano  molti  castelli  ,  ma  una  gran  parte  pos- 
sessa  dal  conte  Sorino  (Zrinyi),  il  quale  ba  occupati  li  luoghi  del 
signore  Stephano  Frangepanni,  suo  eognato,  ultimo  di 
questa  famiglia,  di venut o  pazzo.  Tra  quali  vi  é  Buccaro  et 
altri"  etc.  (Petrovics  kéziratgyüjteménye  az  Akadémia  könyvtá- 
rában. III.  k.  11.  szám.) 

tettlegesen  átadja  minden  eddig  külön  birt  várait  is 
Zrínyi  Miklósnak  és  fiainak.  Minden  tiszttartója,  udvar- 
birája,  szóval  minden  vártisztje  letételére  és  helyette- 
sitésére  vagy  megtartására  teljes  hatalmat  ád  Zrinyiék- 
nek.  Csupán  annyit  köt  ki  magának,  hogy  az  átadott 
birtokok  jövedelmeit  közösen  élvezzék.  Különben  is 
megerősíti  a  korábbi  kötést,  mely  szerint  halála  után 
birtokai  Zrinyiékre  szálljanak,  —  annyival  is  inkább, 
mivel,  habár  számos  év  óta  nős,  nincsenek  sem  fi-  sem 
leánymaradékai.  Nehogy,  úgymond,  birtokai  idegen 
kezekre  kerüljenek,  hanem  saját  véreire,  a  húgától 
származott  Zrinyi-fiakra,  őket  nevezi  örököseivé  újból 
is.  Zrínyi  Miklósnak,  mint  a  szerződéslevél  kétségte- 
lenül bizonyítja ,  három  fia  volt  első  házasságából, 
Frangepán  Katalintól  :  György  a  legidősebb,  ki  már 
felserdült  ifjú  lehetett,  —  továbbá  Kristóf  és  Mik- 
lós. Frangepán  István  névszerint  ezen  három  fiúra,  s 
nem  apjokra  szállítja  birtokait,  kiket  „nagy  reményű 
fiataloknak  és  nemzetségtörzse  egyedüli  vigasztalásá"- 
nak  nevez  '). 

A  több  rendbeli  előbbi  szerződés  közt  ezt  lehet  a 
végleges  és  alapszerződésnek  tekinteni  Zrínyiek  és  az 
Ozalyi  Frangepánok  utolsó  sarja  között.  Mindamellett, 
hogy  Zrínyi  halála  után  még  egyideig  függőben  maradt 
az  ügy  s  az  1575-ben  meghalt  Frangepán  István  sok 
gondot  adott  Zrínyi  Györgynek,  valamint  a  birtoklás 
is  szenvedett  módosítást;  de  az  1562-ki  szerződés  volt 


')  Codex  Széch.  X.  62.  sz. 

28: 

különösen  az,  mire  Zrínyi  György  hivatkozott,  mint  a 
mely  az  ő  és  testvérei  személyére  szól. 

Idősb  Zrinyi  Miklós,  habár  ügyekezett  a  Horvát- 
és  Tótországban  feküdt  Frangepán-birtokokat  megtar- 
tani, Zala-  és  Somogymegye  felé  voltak  irányozva  fő 
gondjai,  s  hihető,  hogy  már  is  nagyobbik  fiát,  Györgyét 
bizta  meg  a  zágrábmegyei,  tengermelléki,  Unna  és 
Korána  melletti  várak  vezetésével  a  maga  fölügyelete 
alatt.  Hagyománynyá  lett  a  Zrinyi  családban,  hogy  a 
család  feje,  az  apa,  vagy  nagyobbik  testvér  birta.  Mu- 
raközt, mig  a  család  másodrendű  tagjainak  az  ozalyi  és 
tengermelléki  uradalmak  jövedelme  és  terhe  jutott,  — 
vagy  ha  szabad  egy  kis  anachronismust  elkövetni,  mi- 
dőn az  akkor  szóba  sem  jött  nemzetiségi  szempontot 
választjuk,  a  családfő  magyar,  a  másodrendű  s  alá- 
rendelt családtag  horvát  volt. 

Zrinyi  Miklós  bánsága  utáni  szünet  alatt  történhe- 
tett, hogy  a  család  egy  ujabb  nagy  szerzeménynyel 
gazdagodott  a  tulajdonképi  magyar  földön.  Vasvárme- 
gyébeu  Zrinyi  magának  szerzé  az  Erdődy  család  mo- 
nyorokeréki  urodalmát,  Véppel  együtt.  Zrinyinek  itteni 
birtoka  harminczhárom  helység,  köztök  két  kastély 
volt  s  az  1553-ki  alábbszállitott  portaszámitás  szerint 
is  mintegy  200  porta  volt  '). 


')  A  nevezetesebb  helyek  ezek  :  Monyorókerék,  (mely  mint- 
hogy lee'gett  volt,  nem  teszik  ki  portáinak  számát),  Vép  (33 
porta);  Péczöl,  a  szombathelyi  járásban  (11 V2  p.)  ;  Megyehida 
(u.  0.  7  p.);  Szent-Péterfalva  (11  p.);  Narajfalva  (12  p.);  Felső- 
Beled  (10y2  p.);  Német  Zics  (8  p.);  két  Füzes  (Egyházas-  és 
Gyepü-F.)  a  kőszegi  járásban  (10  p.)  ;  Nagy-Szőllós,  a  n.-szom- 

Zrínyi  már  1559  elején  ugy  beszél  Monyorókerékről, 
mint  tulajdonáról  előbb  idézett  pozsonyi  levelében  1). 

Mimódon  került  ez  a  birtok  Erdődyéktől  Zrínyihez, 
eddigelé  meg  nem  fejtik  történeti  adataink.  Forgách 
mond  egy  versiót,  de  az  olyan,  hogy  magában  még 
nem  elég  bizonyító.  Eme  történetírónk  Zrínyi  magán- 
jellemét a  legfeketébb  színben  állítja  elénk,  s  kétség- 
kívül igazságtalan  e  részben  is. 

Minden  enyhítő  körülmény,  sőt  minden  indokolás 
nélkül  mondja  nevezett  történetíró  hősünkről,  hogy 
..Zrínyi  elvette  (második  házasságban)  Erdődy  Péter 
bán  leányát,  s  ennek  hozományakint,  szigorú  föltéte- 
lek alatt  átvette  még  esküvő  előtt  Monyorókeréket. 
Zrínyi  nem  vette  el  a  lyányt,  de  a  birtokot  magánál 
tartotta,  azt  később  sem  lehetett  kivenni  kezéből"  2). 

Az  való,  hogy  a  monyorókeréki  urodalom  Zrínyi  és 


bati  járásban  (16  p.) ;  Veresvár  (6Vs  p.)  stb.  Minthogy  a  főhely 
Monyorókerék  ,  továbbá  Tót-Zics,  Szent-Katalin  és  Vérszeg 
helységek  ki  vannak  véve  ('utóbbi  három  1553  óta)  a  portaszám- 
lálás alól,  s  mégis  összesen  183  portára  tétetik  Zrinyi  vasmegyei 
birtoka,  kétségkívül  inkább  kevésre,  mint  sokra  tettük  200-ban 
a  porták  számát.  (Az  összeírás  eredetije  a  nemz.  muz.  eredeti 
kéziratai  közt.  Folio  latin,  az  idézett  csomagban).  Az  összeirás 
1560  táján  történhetett,  mindenesetre  1553  után. 

')  .  .  .  in  hanc  médiára  quadragesimam  (irja  Zrinyi  1559. 
febr.  17.)  deliberavimus  et  plenarie  conclusimus,  in  nostro  MOék 
permansurum.  Inde  tamen,  si  aliquod  nobis  non  obstiterit  impe- 
diraentum,  post  mediam  quadragesimam  ad  Csáktornya  moturum.' 
S  ismét  alább  irja  vejének  :  „Desideraremus  vestram  magnificam 
dominationem  ex  animo  videre  in  Monyorókerék." 

2)  Forgách.  Horányi  kiadása  431.  1. 

később  fia  birtokában  maradt.  Az  is  való,  hogy  hosszas 
per  folyt  fölötte,  inig  végre  unokáinak  idejében,  1613- 
ban  nyerték  meg  ezt  s  vele  az  urodalmat  Erdődyék  '). 
De  kérdés  marad,  nem  volt-e  adósa  Erdődy  a  gazdag 
Zrinyinek,  s  nem  zálogképen  foglalta-e  el  ez,  vagy 
adta  át  önkényt  amaz  a  birtokot,  s  nem  csak  utódai 
inditottak-e  pert  miatta?  Láttuk,  hogy  Csáktornya 
megszerzése  dolgában  sem  látszanak  tudni  egykori 
krónikásaink  azt  a  fontos  körülményt,  hogy  Zrinyi  jo- 
gos pénzbeli  követelés  fejében  jutott  hozzá2). 

Van  jele,  hogy  Zrinyi  előbb  vette  át  Monyorókeré- 
ket,  mintsem  szó  lehetett  volna  róla,  hogy  második 
házasságra  lépjen.  Mert,  mint  láttuk,  1559-ben  febru- 
árban már  ugy  beszél  Monyorókerékről,  mint  sajátjáról 
egy  magánlevélben.  Ugyanazon  levélben  pedig  emiit- 
vén, hogy  a  törökök  azon  télen  Karinthiáig  raboltak, 
hozzá  teszi,  hogy  ezt  felesége  irja  neki,  ki  e  szerint  a 
horvát  részekben  vagy  Csáktornyán  volt 3). 


')  Pető  Gergely  1613-hoz  :  „Erdődi  Tamás,  a  bán  elnyeré 
pörrel  Monyorókeréket  a  Zrinyi  uraktul  és  azt  elfoglalá  május 
4-ik  napján." 

2)  Egyébiránt  ezen  ügy  teljes  földeritésének  nyomában  vol- 
tam. A  budai  országos  levéltárból  Bach  kormánya  alatt  a  Hor- 
vátországra és  Zrínyiekre  vonatkozó  okmányok  Zágrábba  vitet- 
tek s  ott  az  országos  archívumba  tétettek.  Midőn  múlt  őszszel  a 
Zrínyiekre  adatokat  gyűjtendő  Zágrábba  utaztam,  bármi  előzéke- 
nyek voltak  irántam  az  egyes  férfiak,  kiknek  köszönettel  tarto- 
zom, nem  bírtam  engedélyt  nyerni  az  országos  levéltárban  levő 
néhány  okmány  lemásolására.  Ott  van  pedig  többek  közt  az  Er- 
dődyekkel  folyt  pert  befejező  okmány  is. 

3)  Az  ezt  magában  foglaló  mondat  a  levél  alján  levén,  ki  van 

Az  a  nő  alig  lehetett  más,  mint  első  felesége,  Fran- 
gepán  Katalin,  ki  már  1562-ben,  midőn  bátyja  István 
az  előadott  szerződést  késziti,  ebben  „néhai"-nak  ne- 
veztetik. 

Forgách  ugyanis  igy  adja  elő  Zrínyi  házasságát : 
első  neje  halála  után  eljegyzé  Erdődy  Péter  leányát, 
kit  nem  vett  el.  Ezután  eljegyzé  Széchy  Tamás  leányát, 
Margitot,  egy  már  két  férjről  gazdag  özvegyet,  ennek 
leányát  pedig  egyik  Zrinyi  fiú  vette  el,  s  igy,  mint 
Forgách  mondja,  kétszeres  kötelék  által  tette  magáévá 
ennek  vagyonát.  Idősb  Zrinyi  az  özvegyet  az  egybe- 
kelés után  nem  sokara  eltaszitá  magától.  Negyedik 
házassági  viszonya  volt  a  Rosenberg  csehországi  can- 
cellár  leánytestvérével,  ki  végig  neje  volt. 

Az  a  feleség,  ki  Zrínyit  horvátországi  ügyekről 
tudósítja  1559-ben,  Rosenberg  Éva  alig  lehetett;  mert 
Frangepán  Katalintól  sokkal  több  gyermeke  született, 
hogysem  föltehetnők,  hogy  , még  1559  előtt  elhalt;  s 
hasonló  okból  nem  tehetjük  azt  sem,  hogy  Széchy  Mar- 
git lett  volna  már  az  a  nő,  kivel  mindenesetre  csak 
rövid  ideig  élhetett  Zrinyi  házasságban. 

Bármint  legyen  ez,  Zrinyi  Vasmegyében  terjedel- 
mes birtokot  nyervén,  mit  az  emiitett  második  tényle- 
ges házasság  a  Széchi  örökség  egy  részével  is  növelt, 
mindinkább  a  Dráván  inneni  birtokai  által  volt  érde- 
kelve '). 

szakadozva  s  egyes  szavak  és  szótagok  hiányzanak  vagy   olvas- 
hatlanok;  de  a  következő  lapon  legfelül  tisztán  olvasható  mind- 
járt :  „quemadmodum  ut  domina  consors  nostra  id  nobis  seribit." 
')  A  Szécsiek  felső  lendvai  ága  kihalván,  a  vasmegyei  birto- 

Mindinkább  érdekelve  lőn  Zrínyi  mint  magánember 
is  azáltal,  hogy  a  török  foglalás  Somogyban  meg  ne 
vesse  lábát,  miáltal  Zala-  és  Vasmegyében  feküdt, 
legnépesebb,  legtermékenyebb  és  jövedelmesebb  birto- 
kain lett  volna  a  pusztulás  sora.  Ennek  gátja  Sziget- 
vár volt,  melynek  elestével  a  török  nem  találna  komoly 
ellenállásra  Kanizsáig.  Mig  Horváth  Márk  életben  volt, 
ki  1556-ban  bebizonyitá  rátermettségét,  jó  kezekben 
volt  a  kapitányság.  Azonban  e  dicső  férfiú  1661-ben 
nyár  végén  természetes  halállal  kimúlt.  Zrinyi  maga 
folyamodott  a  megürült  tisztre,  s  Ferdinánd  őt  ne- 
vezte ki  Szigetvár  kapitányának  '). 

Zrinyi  Miklós  1561-ben,  őszszel  vonult  be  Sziget 
várába  fényes  kísérettel,  mely  közt  számos  four,  s  hihető, 
hogy  a  beiktatás  nagy  ünnepélyességgel  történt  meg  2). 
Sztancsics  Horváth  Márk  a  várat  kétségkívül  jókar- 
ban  hagyta  utódára.  Amaz  még  fiatal  ember  lehetett; 
mert  csak  1556  után  házasodott  meg,  s  halálakor  csak 
egy  Gergely  nevű  fia  maradt  árván. 

Egyike  volt  azon  alacsony  sorsból  érdemeik  által 
nagyra  emelkedett  férfiaknak,  kik  számosan  vo'tak 
azon  korban.  Győrben  volt  ő  hadnagy,  s  Batthyányi 
Ferencz  ajánlatára  tétetett  szigeti  kapitánynyá  1556 
kezdetén.  Az  előtte  volt  kapitányok  DeriíFy  és  Kere- 


kok  átszállottak  a  rima-szécsi  ágra.  Ezen  birtokok  Vasmegye 
muraszombati  járásában  feküdtek  főkép,  s  nevezetesebb  helyei 
Felső-Lindva  és  Muraszombat. 

')  Istvánffy  267.  1.  a  XX-ik  könyv  legvégén. 

2)  Koller,  História  epis.  Quinque  ecclesiensis  VI.  72.  1..  hol 
erről  sept.  19.  1561.  mint  nem  sokára  történendőről  van  szó. 

csényi  nem  könnyiték  a  föladatot;  Dersffy  István  alatt 
a  szigeti  vitézek  inkább  kárt,  mint  hasznot  tettek. 
Nem  hősiség,  hanem  rablás  által  lőnek  híresekké.  Ugy 
látszik,  hajdúkból  állott  az  őrség  egy  része,  a  másik 
fizetetlen  zsoldosokból,  kik  versenyt  dúltak  amazokkal. 
Kerecsényi  László,  egy  zágrábmegyei  és  dunántúli 
birtokos  és  némi  hirt  szerzett  vitéz,  az  1555-ik  év  vé- 
gén csak  rövid  ideig,  néhány  hónapig  viselte  a  kapi- 
tányságot, s  ugy  látszik,  önkényt  mondott  le,  —  tán  a 
várban  uralkodott  rendetlenségek  miatt. 

Horváth  Márk  átvévén  a  parancsnokságot,  csakha- 
mar rendet  csinált,  —  igaz,  hogy  a  legborzalmasabb  s 
túlságosabb  eszközökkel.  Krónikáink  szerint  némely 
kicsapongó  katonáit  lőporral  vettette  föl,  —  s  ezt  nem 
is  a  szegény  nép  sanyargatásai  miatt  való  boszuból 
tévé;  mert  szintoly  kegyetlen  volt  a  nép  iránt  is,  midőn 
a  rábizott  vár  érdekei  kivánták.  Sok  panasz  volt  ellene 
később,  szigorú  követeléseiért.  Egyszer  a  már  török 
kézre  került  Szegszárd  parancsnokával,  Turali  béggel 
levén  számadása,  Márk  a  keresztyének  által  lakott 
külvárosra  ráküldé  katonáit,  ezek  porrá  égettek  min- 
dent, s  tüz  és  kard  által  harmincz  lakos  veszett  el,  a 
hordók  fenekét  kivágták,  a  gabonát  felgyújtották  ősz- 
szel, midőn  mindenök  be  volt  hordva.  Ezt  a  parancs- 
nok halála  előtt  kevéssel  1560.  sz.  Márton  nap  tájban 
tétette  '). 

0   katona    volt  és  semmi    egyéb.  Várőrei,  minden 
'kegyetlenség  mellett   is,   ugy    látszik,    ragaszkodással 


')  Hist.  Epis.  Quinque  eccl.  VI.  112.  1. 

voltak  iránta  —  erre  bizonyság  az  1556-ki  hősi  véde- 
lem, melyben  katonái  csaknem  emberfeletti  munkát 
végeztek.  Alatta  gondoskodva  volt  a  katonák  élelme- 
zéséről  és  fizetéséről,  nem  ugy,  mint  elődei  idejében. 

Az  állam  akkor  a  várak  teljes  ellátását  nem  az 
állampénztárból  fedezé.  Fekvő  birtok,  egy-egy  egész 
környék  kellett  minden  várhoz,  hogy  ez  lássa  el  élelem- 
mel, ennek  jobbágyai  szolgáltassák  a  szükséges  mun- 
kákat és  segitsenek  valamit  a  zsold  fizetésében  is.  — 
Szigetvár  fenntartásának  terhei  viseléséhez  egy  hajdan 
roppant  jövedelmű  püspökség,  a  pécsi  járult. 

Ferdinánd,  vagy  inkább  a  még  ennek  életében 
némileg  alkirályi  szerepet  vitt  Maximilián  Szigetvár 
1556-ki  megtartóját  terjedelmes  fekvő  birtokokkal 
ajándékozá  meg  személy  szerint  is.  De  ezenkivül  a 
várkatonák  élelmezésére  különös  kivételkép  neki  utal- 
ványozta volt  a  pécsi  püspökség  jövedelmeit.  Egert. 
Újvárt  s  némely  más  várainkat  is  azon  időben  a  püs- 
pökségek birtokai  tárták  fenn  nagyrészben;  mert  a 
főpapok  különben  is  tartoztak  a  várakat  védeni  személy 
szerint  s  saját  bandériumaikkal  korábbi  törvények 
értelmében.  Most  személy  szerint  nem  szolgáltak; 
de  birtokaik  és  jövedelmeik  a  honvédelemre  fordíttat- 
tak. Csakhogy  a  várkapitányok  a  püspökségi  birto- 
koktól bizonyos  haszonbért  tartoztak  rendesen  fizetni, 
s  különösen  az  e  czélra  forditott  papi  javaktól  fizetett 
ezen  dijt  nevezték  árendának.  Horváth  Márk  föl- 
mentetett az  árendafizetés  alól.  Elte  hosszáig  rendel- 
kezett a  pécsi  püspökség  jövedelmeiről  Szigetvár 
fönntartására;  csak  annyi    volt    kikötve,    hogy  a  pécsi 

püspöknek,  ki,  miután  Pécs  1543-ban  elfoglaltatott, 
nem  lakott  többé  püspöki  megyéjében,  évenkint  300 
forintot  juttasson  a  jövedelmekből 1). 

A  pécsi  püspökség  birtokai  Tolnában,  Baranya-  és 
Somogymegy  ében  terültek  el.  Mintegy  150  falu  tarto- 
zott hozzá,  s  e  közt  kevés  olyan,  melyben  más  földesúr 
is  birt  volna.  Az  egész  püspökségi  birtokot  1559-ben 
is  636'/2  portára  becsülik  hitelesen,  melyből  csak  104 
volt  Somogymegyében. 

1563-ig  már  valamivel  apadt  a  helységek  és  porták 
száma.  Előbbieké  120,  utóbbiaké  463.  Azonban,  vala- 
mint előbbi,  ugy  utóbbi  számitásból  is  ki  kell  vennünk 
azt  a  tetemes  részt,  mely  nem  közvetlenül  a  püspök, 
hanem  káptalanja  birtoka  volt.  1563-ban  66  helység  a 
püspöké,  48  a  káptalané,  4  a  préposté,  1  a  vicariusé  és 
1  a  custosé.  A  püspök  birtoka  254,  a  káptalané  és 
káptalanbelieké  209  porta. 

A  káptalan  falui  a  káptalant  ismerek  el  ekkor  is 
földesúrnak,  mely  Pozsonyban  székelt,  mióta  Pécsről 
elmenekült.  Csak  a  püspök  falui  voltak  átadva  a  szi- 
geti kapitánynak. 

De  a  püspökség  nem  csak  ama  66  faluból  vette 
jövedelmeit.  Főpapjaink,  mint  tudva  van,  tizedet  szed- 
tek más  birtokok  jobbágyainak  terméséből  is  az  e  czélra 
kijelölt  kerületekben,  s  a  pécsi  püspökség  tizedeit  is  a 
szigeti  kapitány  szedte,  még  pedig  egész   Baranya-  és 


*)  Ez  járt  Verancsicsnak,  mint  pécsi  püspöknek,  —  ennyit 
kapott  ezen  püspökségben  való  utóda,  Draskovits  is,  ki  1563-ban 
halt  meg.  (Koller  VI.  5.  1.  és  50.  1.) 

Tolnamegyében.  És  a  tizedfizetés  alól  nem  voltak  ki- 
véve a  káptalan  falui  sem.  Továbbá  ama  két  megyé- 
nek egész  országos  adóját  (a  dica  vagy  hadi  adó)  nem 
a  kincstárba,  hanem  Szigetvár  kapitányának  pénztá- 
rába szolgáltatták.  A  várnál  teendő  ingyen  munkákra 
is  Tolna-  és  Baranyamegye  jobbágysága  volt  kötelez- 
ve. Horváth  Márknak  ily  módon  roppant  hatalma  volt 
ama  két  megyén  s  tekintélyét  emelte  az,  hogy  egy- 
szersmind kineveztetett  Baranyamegye  főispánjának. 

Sziget  tehát  egészen  hasonló  állapotban  volt  Eger- 
hez, melyet  az  egri  püspökség  birtokai,  tizedei  s  Heves 
a  Jászság  és  Kunság  adói  tartottak  fenn  és  ugyanazon 
időbeli  kapitánya,  Mágócsi  Gáspár,  Heves  főispánja 
volt  ')• 

Azonban  Sziget  mostohábban  volt  ellátva  Egernél. 
Valószínű,  hogy  korábbi  jobb  időkben  is  az  egri  püs- 
pökség gazdagabb  volt  a  pécsinél.  Most  pedig  .Eger 
hasonlithatlanul  gazdagabb  volt.  Mert  a  püspök  birto- 
kainak s  tized  fizető  területének  legnagyobb  része  1560 
körül  nem  volt  török  alatt.  Borsod,  Gömör  s  még  He- 
ves egy  része  sem  hódolt  a  töröknek.  Ellenben  a  pécsi 
püspökség  törzsterülete,  a  kimerithetlen  jövedelemfor- 
rásu  s  Mátyás  birodalmának  egyik  legdúsabb  me- 
gyéje, Baranya  és  a  kisebb,  de  szintén  termékeny 
Tolnamegye  egészen  be  volt  már  keblezve  a  török  bi- 
rodalomba. 


J)  Saját  müvemben  :  „Magyarország  a  török  hódítás  korá- 
ban" 129.  és  köv.  lapok,  hol  egyszersmind  bővebben  van  szó  a 
püspöki  javaknak  várvédelemre  fordításáról. 

Igaz,  hogy  ezen  megyék  a  török  hódítás  daczára  is 
épen  nem  pusztultak  volt  ki  még.  Ezekre  nézve  nem 
állott  az  a  különben  átalános  szabály,  hogy  a  török  a 
saját  maga  kipusztította  vidékeket  foglalta  el.  Láttuk, 
hogy  Horvátországban  a  török  lassú  terjeszkedésének 
rendszere  az  volt,  hogy  az  elfoglalni  óhajtott  várak 
háta  mögött  először  néptelenné  tette  a  vidéket,  miáltal 
a  várnak  tápláló  gyökereit  metszette  el;  mert  a  köz- 
vetlen környezetre  volt  utalva  minden  akkori  vár, 
kivált  élelmezés  dolgában. 

De  Baranya-  és  Tolnamegye  a  török  terjeszke- 
désnek ama  lassankint  pusztitó  processusán  nem 
mehetett  keresztül.  Igaz,  hogy  a  mohácsi  ütközet  óta 
majd  minden  nagyobb  török  sereg  itt  vonult  keresz- 
tül; de  a  szultán  jelenlétében;  s  az  ily  átvonuló  vihart 
kiépülte  a  táj  és  korán  elmenekülni  szokott  lakossága, 
mig  a  kisebb  rablójáratoknak  kitett  vidékeken  a  rend- 
szeres embervadászat  állandó  csapás  volt. 

1543-ban  a  törökfoglalás  röo-tönösön  következett 
be,  mielőtt  városok  és  faluk  meg  lettek  volna  fosztva 
lakosságuktól,  s  a  Dráván  túli  Valpo,  az  inneni  Siklós, 
Pécs,  Szegszárd  rögtönös  elfoglalása  nem  tehetett 
annyi  kárt,  mint  a  lassan  harapódzott  terjeszkedés  szo- 
kott volt  tenni.  —  Ámbár  kétségkívül  ezen  megyék 
lakossága  is  eléggé  meg  volt  tizedelve ;  de  pusztulások 
csak  a  török  adózási  rendszer  fonnyasztó  és  irtó  hatása 
alatt  később  következett  be.  Midőn  Tolna  és  Baranya 
s,  néhány  Dráván  túli  hely  csaknem  hatodfélszáz  portát 
mutat  fel,  mint  a  püspökség  birtokát,  —  azaz  annyit, 
mint  ugyanakkor  némely  meg  nem  hódolt  megye,  nem 

lehet  őket  még  tönkrejutottnak  vennünk.  —  Szigetvár 
méltán  ingerelhette  a  török  kormányt  csak  élelmezte- 
tése  módja  által  is.  Lehet-e  valami  kihívóbb,  mint  ma- 
gában az  az  eljárás,  hogy  a  magyar  király  eme  várát 
főleg  a  török  birodalom  meghódolt  jobbágyai  tartsák 
fenn !  hogy  ez  a  vár  nagyrészben  ép  ez  által  biztositsa 
magát  a  boszú  és  kiéhezés  ellen?  Ha  Sziget  várát  főleg 
Somogy-,  Zala-  és  Vasmegye  élelmezi,  a  török  ugy 
vonhatta  volna  el  tőle  az  élelmet,  hogy  néptelenné, 
pusztává  teszi  ama  megyéket  a  vár  háta  megett.  De  ezt  a 
várat  nem  a  háta  mögötti,  hanem  az  előtte  elterülő  török 
birtok  élelmezte,  melynek  sivataggá  tételével  Pécs  és  a 
többi  török  vár  még  érzékenyebben  károsodott  volna. 
Igaz,  hogy  Szigetvár  jövedelmei  nem  voltak  ezen 
forrásból  oly  nagyok,  minőknek  tán  azon  időben  is 
hitték.  Az  összes  püspöki  jövedelem  és  országos  adó 
legfölebb  a  katonák  élelmezési  szükségeit  fedezhette. 
Egy  egykorú  törvényes  kimutatáson  épült  számitásom 
szerint  két  év  alatt  a  szigeti  kapitány  ama  birtokokról 
nem  vett  be  egészen  4000  forintot,  ugyanazon  két  év 
alatt  tizedül  bevett  mintegy  negyedfélezer  mérő  gabo- 
nát és  másfélezer  veder  bort  ').  Ha  pénzben  veszszük  a 


*)  Koller.  Hist.  Epls.  Quinque  ecclesiensis.  Egy  öt  nyomta- 
tott ivnyi  számadás  1561-ból.  VI.  k.  88.  és  köv.  1.  A  meglehetős 
zavaros  számadásból  a  fentebbi  eredme'ny  csak  közelítőleg  adja 
a  valódi  jövedelmet.  Nem  vettem  az  1560.  és  1561-ki  évet,  mely 
össze  van  zavarva  a  többivel,  —  csak  az  1558.  és  1559-kit.  Mint- 
hogy az  58-ki  sok  helyen  át  van  ugorva,  itt  az  1557-kivel  pó- 
toltam. A  bormérték  itt  ,,cubulus,"  mi  aligha  akót  tesz :  1  hor- 
dóra ötvenet  számitnak.  így  vedernek  forditám. 

jövedelmet,  minthogy  a  buza  mérője  ugyanazon  számí- 
tásban egy  forintra  van  téve,  (a  borét  nem  tudjuk), 
évenkint  nem  igen  mehetett  többre  4000  forintnál,  — 
ide  nem  számítván  a  püspök  tulajdon  faluinak  jövedel- 
mét, melynek  földesúri  adója  s  igy  a  250  porta  minden 
névvel  nevezendő  tartozása  a  szigeti  váré  volt.  Hozzá 
kell  még  tennünk,  hogy  az  őrség  némely  tisztjei  a 
hátralékban  volt  zsold  fejében  baranyamegyei  falukkal 
elégittettek  ki,  mi  nincs  beszámítva  a  jövedelmek  közé. 
így  találjuk  az  összeírásban  mint  földesúr  nevét  nem 
csak  Horváth  Márkét,  hanem  a  később  Zrínyivel  együtt 
halhatlanná  lett  Szekcsői  Mátéét,  Hadován  vajdáét, 
Bika  Andrásét,  s  azon  korábbi  vitézekét,  kikről  Szi- 
getvár egy-egy  bástyája  nyerte  volt  nevét  :  Ké sasét, 
ki  Botykát  bírta,  s  Hennyei  Miklósét,  Ivanócz 
földesuráét. 

Továbbá  mindamellett,  hogy  a  püspökség  és  a  két 
megye  adója  alig  jövedelmezett  évenkint  többet  öt-hat 
ezer  forintnál,  mi  évenkint  legfeljebb  kétszázötven 
gyalog  eltartására  volt  elegendő,  —  a  tiszta  hasznot 
nem  lehet  számokban  megbecsülnünk.  —  Azonkívül, 
hogy  a  várkatonák  egyes,  birtokukból  kiszorított  8 
némely  tán  kihalt  családu  nemesek  birtokait  is  elfog- 
lalták, mi  miatt  elég  a  panasz  törvénykönyvünkben, 
a  várhoz  tenni  tartozott  ingyen  munkák  szintén  nagy 
összegre  tehető  értéket  képviseltek.  —  Az  ingyen- 
munkákra nézve  a  törvényhozás  1559-ben  Szigetet 
saját  tartozandóságaira  :  —  Tolnára  és  Baranyára 
utalta;  mig  a  közelebb  fekvő  Somogy  és  Zala  ingyen 
munkái  az  újonnan  megerősítendő    Babócsa   épitésére 

utaltattak  '),  nem  is  számítván,  hogy  a  közelebbi  vidé- 
keken szükség  indokolta  requirálás  s  a  kimutatásban 
be  nem  számitott  takarmánynemü  olykor  minden  pénz- 
nél becsesebb  lehetett. 

Végül  a  helyi  jövedelmek  közé  kell  sorolnunk  a 
zsákmányt  is,  melyet  a  várőrség  a  törökön  vett  akár 
béke,  akár  háború  idején,  —  a  mi  csak  a  török  által 
elkövetett  hasonló  tettek  viszonzása  volt.  Maga  Fer- 
dinánd kormánya  sem  ellenezte  az  ilyeseket.  Csak  az 
volt  kikötve,  hogy  akár  ló,  akár  ékszerek  és  árúk,  akár 
végre  emberek  fogassanak  el  az  ellenségtől,  azoknak 
eladási  árából  harmadrész  az  állam  kincstárába  szol- 
gáltattassék.  Ugy  látszik,  Horváth  Márk,  a  többi  ka- 
pitány példájára,  az  egész  zsákmányt  a  várőrség  szá- 
mára tartotta  meg  2). 


1)  1559-ki  31.  és  33.  törv.  ez. 

2)  Sehrayber  Farkas,  Ferdinánd  német  biztosa  irja  Horváth 
Márknak  Bécsből  1559-ben:  „Mind  lovag,  mind  gyalog  fizetésé- 
nek megjobbitásáról  én  igen  törekedtem, kiből  ő  felsége  jó  választ 
tett.  Ezt  a  vitézek  egyrészt  köszönhetik  énnekem;  mert  az  én  in- 
íbrmatiomra  engedé  ő  felsége  a  fizetés-megjobbulást.  Hiszem, 
hogy  a  vitézek  énnekem  nem  lesznek  hálálatlanok  az  én  őérettök 
való  szolgálatomért.  Azért  kérem  kegyelmedet,  hogyha  ez  idő- 
közben, mig  kegyelmetök  közibe  megyek,  valami  nyerés  éget 
ad  isten  a  vitézeknek,  te  kegyd.  szóljon  én  felőlem  nekik, 
hogy  szerezzenek  valami  ajándékot  az  én  munkámért .. .  Továbbá 
irom,  hogy  sok  szó  lészen  erről,  hogy  ez  időben  a  minémü  nye- 
reség esett  azelőtt  való  kapitányok  idejében,  hogy  hova  lett 
el  az  ö  felsége  része,  kit  minden  nyereségből  ő  felsé- 
gének ki  kellett  volna  adni,  volt  a  szó,  hogy  mind  kiszed- 
ték. Erre  gondot  viseljen,  hogy  az  ő  flge  része  megadassék  stb.u 
„Négyszáz  magyar  levél"  Szalay  Ágostontól.  180.  1. 

Néha  pedig  a  kormány  oda  is  ajándékozta  a  zsák- 
mányból járó  harmadot  a  kapitányoknak.  így  midőn 
1558-ban  Perneszi  Farkast  Ferdinánd  az  újonnan  fel- 
épített Babócsába  rendelé ,  mind  külön  adomány- 
levélben, mind  a  szerződésben  neki  engedé  át  a  zsák- 
mány harmadát,  és  Perneszi  Farkas  számadása  szerint 
a  török  foglyok  vakságából,  elfogott  lovakból  pár  év 
alatt  néhány  ezer  forintot  nyerének  a  babócsai  vité- 
zek^ némelyik  török  adós  is  maradt  a  váltságpénz  egy- 
részével  ').  Mennyivel  nagyobb  volt  a  ,, nyereség" 
Szigetvárban,  melynek  őrsége  hatalmasabb  vala,  s 
melynek  vitézei  a  töröknek  inkább  szomszédjába  estek! 
Nemcsak  a  Dráva  mentén  és  föl  Fehérmegyéig  kóbo- 
roltak ,  hanem  háborgatták  a  török  dunai  közleke- 
dését is. 

Hogy  Zrinyi  fölhasználva  a  vár  helyi  jövedelem- 
forrásait, s  azokat  inkább  szaporította,  mint  apasztá, 
esak  onnan  is  gondolható,  mivel,  mint  látni  fogjuk,  a 
kincstár  nem  fizette  rendesen  katonáinak  a  zsoldot. 
Mint  később  Szigetvár  egyik  katonája  vallja,  mintegy 
húsz  mérföldnyi  terület  hosszában  és  széltében  a  várba 
pénz-  és  másnemű  adót  fizetett,  s  az  egy  Tolna  éven- 
kint  csak  pénzül  mintegy  ezer  forintot  szolgáltatott 
Szigetvárba. 2) 


')  Nyelvemlékek  II.  k.  179.  1.  Némely  rab  8—9  száz  forin- 
tot is  fizetett  váltságul;  de  lehettek,  kikért  többet  is  kaptak. 

'-')  ,,Aus  vier  Jahrhunderten."  Dr.  Kari  Weber,  a  drezdai 
levéltár  eredeti  leveleiből,  hol  egy  német  levél  találtatik,  mely- 
ben egy  Szigetvárból  menekült  katona  vallomása  iratik  le.  I. 
köt.  1  —  2  1. 

Zrinyi  2  9 

Szigetvár  őrsége  1556-ban,  nem  az  ostrom  idején, 
nyolczszáz  gyalog  és  kétszáz  könnyű  lovas  volt. 
Mellék  várai:  Vízvár,  Berzencze,  Csorgó,  Barcs  össze- 
sen 250  katonát  fogadtak  be  a  kormány  zsoldosai 
közül  1).  Később,  midőn  Babócsa  ismét  magyar  kézen 
volt  8  a  török  minden  óvástétele  daczára  is  megerősít- 
tetett; Szigetváron  és  Babócsán  összesen  ezernyolcz- 
száz  zsoldos  tartatott.  Ennyire  számítják  már  1558- 
ban,  azaz  béke  idején,  a  két  nevezett  vár  őrségét, 
melynek  tartása  készpénzül  fizetve  s  az  akkori  föl- 
vetés arányában,  évenkint  mintegy  hatvanezer  forintba 
került.  2) 

Valószinü,  hogy  legalább  egyelőre  Zrinyi  szintoly 
kedvező  föltételek  alatt  vette  át  a  szigeti  kapitánysá- 
got, minőkkel  Horváth  Márk  birta.  Megadatott  neki 
alkalmasint  a  pécsi  püspökség  faluinak  egész  földesúri 
és  királyi  adója.  De  minden  kedvezmény  mellett,  s 
csupán  a  fentebbi  számot  véve  is  föl,  mint  évenkinti 
költséget,  valószinűtlen,  hogy  csak  a  katonák  eltartása 
is  kitelt  volna  a  vár  jövedelmeiből,  —  nemhogy  még 
Zrinyi  akart  volna  gazdagodni  belőlök,  mint  Forgách 
gyanúsítja.  Sőt  valószínű,  hogy  némely  esetben  a 
magáéból  kellett  hozzá  tenni  előlegezéskép  a  jövede- 
lemhez a  katonák  eltartására.  A  kormány  kapott  rajta, 
ha  nagy  birtokú  főurak  ajánlkoztak  kapitányoknak;  de 


>)  Bucholz  IX.  617.  1. 

')  U.  a.  VII.  k.  346.  1.  A  zsold  kiszámítása  1200  gyalogra  és 
600  lovasra  van  fölvéve.  A  gyalog  35  ezer,  a  lovas  25  ezer  forint 
évi  zsoldra  számíttatván, a  Zrinyi  1553-iki  számadása  arányában: 
ez  a  minimum. 

ez  ritka  eset  volt.  Többnyire  szegényebb  nemesek 
voltak  a  várkapitányok,  kiket  a  király  külön  adomá- 
nyok által  tett  vagyonosokká. 

Midőn  Zrínyi  1561  végén  átvette  a  kapitányságot, 
még  nem  köttetett  volt  meg  forma  szerint  a  béke  a 
törökkel.  —  A  fél  béke,  fél  háború  alatt  a  török  foly- 
vást ügyekezett  Szigetvár  táján  új  erődökbt  épitni, 
mit  meggátolni  a  szigetvári  kapitány  föladata  volt. 

X. 
Zrínyi  működése  1502-től  1566-ig. 

1562-ben  Arszlán  pozsgai  bég  a  szigeti  őrség  Drá- 
ván túl  tett  kirándulásainak  fékezésére  ama  víz  jobl 
partján,  Monoszlónál  egy  török  őrséggel  ellátandó  várat 
akart  épitni.  Tetemes  katonai  erővel  jelent  meg  3  tá- 
bort ütött  azon  tájon.  Bozniából  és  a  török-horvát 
részekből  nagy  számú  paraszt  ráczot  hozott  magával 
az  erőd  építésére,  valamint  néhány  ágyút,  elegendő- 
puskaport  s  más  szereket  a  var  ellátására.  Már  hozzá 
is  fogott  az  építéshez. 

A  szigeti  kapitány  ezt  annyival  kevesbbé  nézhette 
el,  mivel  a  pécsi  püspökség  némely  birtokai  a  Dráván 
túl  feküdtek.  Nagy  titokban  tehát  háromezer  váloga- 
tott katonát,  ezer  lovast  és  kétezer  puskás  gyalogot 
vesz  maga  mellé,  kik  közt  voltak  a  babócsai  kapitány 
Perneszi  Farkas  s  Zrinyi  sógora  Tahi  Ferenez,  személy 
szerint  s  embereikkel.  Zaj  nélkül  kelnek  át  a  Dráván 
Barcs  körül ,  egy-két  mérföldnyivel  felül  az  ellen- 
ség    táborhelyén  ').     Telhető     sietséggel     közelednek 


')  Istvánffy  szerint,  kitől  ezen  eset  leírását  veszf-m,  (273.  1.) 
Babócsa  e's  Tamási  közt.  Ezek  közt  közből  fekszik  Barcs. 

ogész  csatarendben.  Zrinyi  az  első  csapat,  négyszáz 
lovas  vezérletét  Tahira  bízza.  A  második  hadcsapatot  két 
szárnyra  osztja.  A  Dráva  felőli  balszárny  vezényle- 
tét Perneszinek  adja,  maga  a  jobb  szárnyét  veszi  át. 
A  törökök  a  mi  seregünk  láttára  azonnal  kijővén  a 
táborhelyről,  teljes  csatarendben  várják.  De  mikor 
már  összecsapásra  kerülne  a  dolog,  mindamellett,  hogy 
a  törökök  nagyobb  számmal  voltak,  azonnal  hátat  for- 
dítnak s  rendetlen  futásnak  erednek.  —  a  mi  pedig 
azon  időkben  soha  sem  volt  szokásuk.  Okát  nem  tudni 
e  váratlan  rémületnek.  Vagy  ugy  volt  intézve  Zrinyi 
támadása,  hogy  a  visszavonulás  elvágásától  és  a  Drá- 
vába szoríttatástól  kellett  tartaniok,  vagy  csak  utolsó 
perczben  vették  észre,  hogy  Zrinyi  vezérli  a  hadat, 
kinek  neve,  kivált  a  babócsai  ütközetek  óta,  rémitésül 
szolgálhatott  a  törököknél.  Mapjainkban  is  felette  nagy 
tényező  az  ellenség  vezéréről  való  véleménynek  morális 
hatása,  —  még  nagyobb  volt  az  a  régibb  időben. 

A  győzelem  minden  áldozat  nélkül  szereztetvén, 
nem  tartozik  a  fényesek  közé.  De  az  eredmény  annál 
ínyesebb  volt.  Számos  török  vágatott  le  vagy  fogatott 
el  rendetlen  futás  közben.  Maga  Arszlán  bég  alatt  lova 
összerogyván,  idegen  paripán  menekült  s  fegyverei  és 
gazdag  lószerszáma  katonáink  zsákmánya  lőn.  Arszlán 
bég  sátra,  a  tábor  egész  podgyásza,  számos  fényűzési 
jzikkel,  zsákmányul  esett.  De  legnagyobb  nyereség 
két  nagyobb  és  négy  sugár  ágyú,  s  mindazon  hadi- 
■  -zer,  melyet  Arszlán  az  építendő  vár  számára  hozott 
/olt  magával.  Mindezt  Szigetvárba  szállíttatá  Zrinyi  s 
a  fegyvertárban    tétette    le.    A    monoszlói    eset    újból 

kimutatá  Szigetvár  egyik  fontosságát.  A  török  útjában 
eső  Dráván  keresztül  az  átjárást  nem  lehetett  biztosí- 
tani, míg  Szigetvár  magyar  kézben  volt. 

Ugyanazon  évben  a  nádor  is,  ki  még  alkalmasint 
íolytatá  az  összes  hadak  és  várak  feletti  parancsnoksá- 
got, Dunán  túl  győzelmet  nyert  a  törökön. 

Hegyesd  vára  Zalában,  a  Balaton  mellett  a  Sárkány 
nemes  esaládé  volt,  mely  annyira  elhanyagolta,  hogy 
csupán  két  katona  őrzötte,  a  mennyi  tudniillik  elég 
volt,  hogy  estvénkint  fölvonja  s  reggel  lebocsássa  az 
emelcse-hidat.  A  török  ezt  megtudván,  1561-ben  őszszel 
meglepte  és  miután  hatalmába  ejté,  ágyukkal  s  erős 
őrizettel  látta  el,  mely  nagy  rablásokat  folytatott  egész 
télen  a  szomszéd  tájakon.  Következő  nyáron,  1562-ben 
veszik  be  makacs  ostrom  után  a  nádor  katonái.  Hihető- 
leg ez  volt  utolsó  nevezetes  tette  e  férfiúnak;  mert  ugyan- 
azon nyáron  az  akkor  uralkodott  járványban  hir- 
telen halállal  kimúlt,  hatvannégy  éves  korában.  Az 
ország  nádor,  s  Zrinyi  hihetőleg  egy  jó  barát  és  párt- 
fogó nélkül  maradt. 

Zrinyi  mint  horvátországi  bán  is  nagy  részt  vehe- 
tett a  magyar  birodalom  központi  ügyeiben.  Befolyása 
alkalmasint  növekedőben  volt,  a  mily  mértékben  mind- 
inkább elforditá  figyelmét  a  specificus  horvát  ügyektől. 
Különben  is  mint  1557  óta  tárnokmester,  egyik  fő 
tagja  volt  a  magyar  királyi  tanácsnak. 

így  jelen  volt  ő  1561-ben  nyár  végén  Bécsben  azon 
értekezletben,  melyben  Ferdinánd  a  magyar  egyházi 
és  világi  főurakkal  utódjának  még  életében  való  meg- 
koronázásáról tanácskozott,  s  melyben  a  választás 

utján  való  öröködés  elvéből  akart  lealkudni  a  magát 
most,  miután  német  császárrá  lett,  mind  hatalmasabb- 
nak érzett  vén  király.  Voltak,  kik  már  ekkor,  talán 
épen  e  követelés  ellenében  való  óvásul ,  1.  Ferdinánd- 
nak nem  legidősbbik  fiát  Miksát,  hanem  a  kisebbiket 
Ferdinándot  vélték  megválasztandónak,  annyival  in- 
kább, mivel  ez  1556-ban  a  babócsai  hadjárat  alkalmá- 
val sok  vállalkozó  szellemet  és  megnyerő  személyes 
tulajdonokat  mutatott. 

Azonban  e  titkos  tanácskozások  tárgyai  az  1563- 
ban  Pozsonyba  összehítt  országgyűlésen  jöttek  teljes 
nyilvánosságra  és  törvényes  megvitatás  alá.  Ezen 
országgyűlés  hasonlítni  akart  a  hajdan  Rákos  mezején 
tartott  nemzet-gyűlésekhez  abban,  hogy  Szent  István 
király  napjára  volt  Összehíva.  De  emlékeztet  ezen 
ülések  némelyikére  a  tanácskozások  viharossága,  és  a 
főurak  és  számos  kisérők  fénye  és  pompája  által  is. 
Katonai  szemlék,  ünnepélyek,  tánczvigalmak,  látvá- 
nyos játékok  vegyültek  a  nagyon  komoly  országos 
ügyek  közé.  Együtt  volt  minden,  ki  méltóság  és  vitézi 
hir  által  kitűnt;  oda  hozá  minden  főúr  nejét,  legény  fiát 
és  hajadon  leányait.  Ezen  országgyűlésen  „nevezték 
ki"  és  koronázták  magyar  királylyá  I.  Maximiliánt,  s 
itt  adá  férjhez  számos  főúr  idehozott  leányait.  ') 

Zrinyi  Miklós  első  rendű  személyiség  volt  mind  a 
komoly    végzésekben,  mind    az  ünnepélyeken,  miud  a 


')  Verancsics  Antal.  „Monumenta  Hung.  Hist."  írók.  III 
106.  1.  „Ugyanezen  koronázat  alatt  egynehány  magyar  urak  adák 
el  leányokat;  fiókkal  Pozsont  megnéztetek." 


456  ZRÍNYI  MIKLÓS  A  SZIGETVÁRI. 

vigalmakban.  Két  legény  fia  György  és  Kristóf,  kik 
közül  előbbi  a  koronázás  ünnepélyén  Dalmátia  zászló- 
iát vitte,  a  —  ezenkivül  hajadon  és  házas  leányai  által 
fénylett  a  pozsonyi  ünn  jpélyeken.  Valószínű,  hogy 
ezen  alkalommal  szélesbité  uj  sógorság  által  családi 
összeköttetéseit,  hogy  itt  adta  férjhez  egy  két  leányát. 
Legalább  a  jelen  volt  főrendü  nőtlen  ., ifjak"  névsorá- 
ban találjuk  Zrínyi  egyik  későbbi  vejét  Homonnai 
Miklóst  is  ').  Sőt  hihetőleg  maga  is  itt  jegyezte  el 
utolsó  nejét,  a  cseh  kanczellár  leányát;  mert  nemcsak 
magyar,  hanem  spanyol ,  német  és  cseh  főurak  is  szá- 
mosan vettek  részt  az  ünnepélyeken  családostól. 

A  főurak  kísérete  meglepé  az  idegeneket  és  a  Po- 
zsonyba érkezett  király-jelöltet,  kit  érkeztekor  a  Duna 
parton  mintegy  háromezer  délczeg  lovag  várt  diszes 
•  íadi  rendben.  Ezen  egész  csapat  kizárólag  a  főurakból 
>  azok  magán-költségen  tartott  fegyveres  szolgáiból 
állott;  mert  a  király  előre  értesülvén  a  nagy  készüle- 
tekről, melyek  által  a  magyar  urak  Pozsonyban  telhe- 
tőleg utánozni  akarják  az  egykori  rákosi  gyűléseket, 
megtiltá,  hogy  bár  melyik  főúr  is  oly  katonáját  hozza 
az  ünnepélyre,  kinek  tartására  készpénzt  kap  az  állam 
pénztárból,  —  nehogy  az  ünnepélyeket  a  török  végvára- 
ink elleni  merényre  használja  föl  2).  Bár  múlt  télen 
ünnepélyes  békeszerződés  köttetett  volt  a  törökkel, 
nem  lehetett  bízni  benne,  s  folyvást  résen  kellett 
állani. 


')  Kovácsics  Scriptores  Minores.  I.  k.  147.  1. 
*)  Katona  XXIII.  k.  677.  1. 

A  szigeti  kapitány  mindemellett  százhatvannyolcz 
lovast  hozott  magával,  kik  a  magyar  könnyű  lovasok 
módjára  sisakkal,  vérttel,  kopjával,  karddal  s  némelyek 
régi  szokás  szerint,  széles  bárddal  is  voltak  fegyver- 
kezve. Mindez  csillogott  az  aranytól,  drága  kövektől, 
valamint  a  bársony  ruházat,  a  legnemesebb  fajú  lovak 
kantára,  nyeregszerszáma  is.  Senkinek  ily  számos  kisé- 
rete  nem  volt,  mert  a  Báthory  czimert  viselt  kétszáz 
kilencz  lovas  két  testvért  kisért,  Endrét  és  Miklóst; 
maga  az  esztergomi  érsek  Oláh,  csak  150,  Perényi  Gábor 
csak  118  lóval  jelent  meg.  Csak  a  bán.  Erdődi  Péter 
hozott  160  lovast.  ') 

Nádor  nem  létében  Zrínyi,  mint  tárnokmester  s 
egyszersmind  talán  mint  átalánosan  elismert  legje- 
lesb  hadvezér  vette  át  az  ünnepélyen  a  főurak  Összes 
bandériumainak  vezérletét.  A  számos  véres  csatában 
forgott  vitézek,  kik  közül  Eger  halhatlan  védelmezője 
Dobó,  a  Petők,  Batthyánvak,  Mágócsi  voltak  jelen,  a 
valódi  dicsőség  mellett  nem  sokat  adhattak  a  hiu 
diszelgésre,  és  a  valódi  hősi  szellem  lelkesítette  és 
súlyos  munka  edzette  bajnokok  megvetették  kétségkivül 
a  hetvenkedő  délczegsóget,  s  nem  annyira  magok, 
hanem  a  világ  Ízlésének  kivántak  eleget  tenni.  Miksá- 
nak német  császárrá  és  cseh  királylyá  koronáztatása  a 
régi  lovagkor  egész  majmolásával  ment  végbe  s  a  ma- 
gyarnak is  kellett  mutatnia  valamit  az  egykori  nagyság 
külsőségeiből.  Egy  kis  képzelő  tehetséggel  a  három 
ezer  lovasból  fogalmat  lehetett  alkotni   róla,   minő  vol* 

')  U.  o. 


45 8  ZRÍNYI  MIKLÓS  A  SZIGETVARI. 

a  rákosi  gyűlés,  hol  néha  nyolczvan  ezer  lovas  sereg- 
lett össze  a  törvénynapokra.  Azonban  mindamellett, 
hogy  a  látvány  gerjesztette  lelkesedés  önkénytelenül  az 
emlékezet  egy  bús  sóhajával  vegyült,  az  idegenek  két- 
ségkívül Európa  legszebb  és  vitézebb  lovasságát  szem- 
lélhették hozzá  méltó  férfiak  vezérlete  alatt.  Mig  kül- 
földön inkább  csak  álarczos  mulatság  volt  mára  közép- 
kori lovagjáték,  nálunk  a  legendák  hősei  valóság  és 
szinről  színre  látott  élet  volt. 

Volt  e  fényben  komolyabb  politikái  czélzatosság  is. 
Már  előbb  mutatkozott  a  szándék  a  kormánynál,  hogy 
a  nemzet  szabadválasztási  jogából  lealkudjék.  A  nemzet 
már  a  gyűlés  formája  által  is  demonstrált  ama  joga 
mellett,  midőn  ügyekezett  azt  minél  hasonlóbbá  tenni 
a  rákosi  király-választó  gyülekezethez,  —  s  ezúttal  a 
nemesség  magatartása  is  emlékeztetett  a  Verbőczi  kora- 
beli ellenzékre. 

Habár  ezen  országgyűlés  folyama  nincs  felderítve, 
az  egykorúak  ránk  maradt  töredék  adatai  némi  fölvilá- 
gosítást adnak,  —  jelesen  pedig  a  vitákban  részt  vett 
váradi  püspök  Forgách,  ki  habár  erős  pártszinezettel  s 
részrehajlóan  ítél;  de  oly  dolgokat  ir,  melyekben  maga 
forgott. 

Bár  fennforgott,  de  nem  nagy  vitára  adhatott  okot 
az  a  kérdés,  vájjon  Ferdinánd  fiai  közül  az  idősbik, 
Miksa,  vagy  a  kisebbik,  Ferdinánd,  választassék-e  meg? 
Miksának  nem  az  első  szülöttség,  hanem  az  adott  első- 
séget,  hogy  német  császársága  bizonyos  volt.  A  magya- 
rok, bár  eddig  nem  látták  teljesedve  azon  reményeiket, 
melyeket    a   magyar    királynak    német    császárságához 

kötének,  s  belátták  az  azzal  járó  hátrányt,  mely  szerint 
a  németországi  ügyek  örökös  zavara  némely  esetekben 
elvonja  az  uralkodó  figyelmét  a  magyar  ügyekről;  de 
a  német  császár  és  magyar  király  azonsága  nyugoti 
Európa  nagy  részének  velünktartását  képviselte.  Midőn 
két  oly  berezeg  közt  kellett  választani,  kiknek  egyike 
német  császárrá  leendő,  másika  nem,  —  az  előbbi  mel- 
lett kellé  lenni  a  magyar  többségnek,  ha  a  királyi  apa 
mást  akart  volna  is.  De  úgy  látszik,  maga  Ferdinánd 
jt)l  ismerte  amagyarok  ebbeli  gondolkodását, mely  hatal- 
mas érdekből  indult  ki.  Ezért  koronáztatámeg  1562-ben 
Miksát  először  cseh  királynak  s  aztán  Frankfurtban 
német  császárnak. 

Mindamellett  I.  Ferdinánd  egyátalában  nem  ért 
czélt  azon  szándékával,  hogy  a  magyarok  Miksát  ne 
választott,  hanem  első  szülötti  öröködés  utján  megko- 
ronázandó magyar  királylyá  tegyék.  Sot  ezen  túlzott 
követelés  idézhette  elő  a  rendekben  az  erős  ellenzéki 
szellemet.  Még  az  kevés  volt,  hogy  mindenekelőtt 
nádorválasztást  sürgettek.  Sokan  voltak,  kik  ezenkivül 
a  sérelmek  orvoslását  követelték ,  mielőtt  a  leendő 
király  megválasztásához  fognának. 

Hosszú  vita  után  kiegyenlités  történt ,  melyben 
mindkét  fél  főtörekvése  meghiúsult.  Ferdinánd  koránt- 
sem érte  el,  hogy  a  választás  elvéről  a  nemzet  lemond- 
jon; a  rendek  nem  érték  el,  hogy  nádor  választassék,  s 
a  sérelmek  orvoslása  sem  igért  gyökeres  javulást. 

Föltehetjük,  hogy  a  két  szembenállott  párt  közül  a 
kormánypárt  sem  volt  azon  időkben  hajlandó  bizonytalan 
nyeremény  fejében  föladni  oly  nagy  jogot,  mint  a  teljes 

szabadválasztás.  A  kormánypárt,  ugy  látszik,  azt  vitatta, 
hogy  a  királyválasztó  gyűlés  és  koronázás  mielőbb  tör- 
ténjék meg —  s  a  nádor-választás  más  gyűlésre,  a  sérel- 
mek orvoslása  ngvanezen  orvülés  későbbi  üléseire  ha- 
lasztassék. 

.Minő  szerepe  volt  Zrínyinek  ezen  pártküzdelemben'' 
Forgáchnak  hitelt  adhatunk  abban,  hogy  ő  a  kormány- 
párttal tartott ,  melynek  két  más  érdekelt  vezére  az 
esztergomi  érsek  Oláh  Miklós  és  Batthyányi  Ferencz 
voltak.  Forgách  azzal  gyanúsítja  Zrínyit,  hogy  ez  ama 
kettővel  azt  tanácslá :  a  rendek  zúgását  számba  nem 
véve,  meg  kell  koronázni  a  királyt,  —  a  korona  kezénél 
van  s  ki  merne  valamit  tenni  ellene  ? 

Ezen  csak  titokban  adhatott  tanácsokról,  meglehet, 
nem  jól  értesült  Forgách.  Legalább  saját  előadása  is 
ellenmondást  foglal  magában  Zrínyire  nézve.  Mert  föl- 
hozza, hogy  Zrinyi  a  nádor-ispánságra  vágyott.  Vád- 
képen hozza  föl  ezt.  holott  ez  magában  dicséretére 
válik  Zrínyinek.  Ilyes  nagyravágyás  az  egykori  bánban, 
jeles  hadvezérben  és  mostani  tárnokban  természetes  és 
indokolt  szenvedély.  Továbbá  a  másik  vád  ellenében 
épen  czáfolatul  hozható  föl  a  neoaes  nagyravágyás. 
Ha  Zrinyi  nádor  akart  lenni,  ő  lett  volua-e,  ki  ellenezze 
a  nemesség  egyik  fő  követelését,  a  nádor-választást  ?  s 
ha  most  tán  nem.  de  később  is  e  polczra  akart  emel- 
kedni, ő  lett  volna-e,  ki  homlokegyenest  szembeszáljon 
azokkal,  kiktől  megválasztatása  függött  ? 

Leghihetőbb,  hogy  Zrinyi  közvetitő  szerepet  ját- 
szott, s  midőn  az  udvar  előtt  is  kedveltetni  ohajtá  ma- 
srát,  mint  gyakran    történik  a  közbenjárókkal,  gyanússá 

tette  magát  az  ellenpártnál  a  a  kivált  később,  midőn 
történeti  müvét  irá,  túlzott  párt-szenvedélyü  Forgách 
előtt  is. 

Zriuviben  annyival  inkább  t'öltehetjük  a  nádorságra 
vágyást,  mivel  harczi  dicsőség,  azon  idők  legnagyobb 
érdeme  dolgában  alig  vol:  ki  tolul  múlja  s  kétségkívül 
tettekre  való  képessége,  határozott  jelleme  által  kivív- 
ta azon  közelismerést  ,  hogy  kormányzatra  termett 
ember.  Némely  tettei,  melyek  tán  erkölcsileg  gyanússá 
tették  nyiltszivüségét  a  netalán  furfangosság  hírébe 
hozták,  azon  időben  nem  tekintetének  rósz  kormányzói 
előzményeknek.  Gazdagsága,  terjedelmes  családi  ösz- 
szeköttetései,  szintén  valószínűvé  tették  ezen  méltóság 
elnyerhetését. 

Zrínyi,  mint  láttuk,  bár  nagy  hírű,  hatalmas  ősöktől 
származott,  első  fiatal  korában  nem  örökölt  apjáról  se 
hirt.  se  közbecsülést,  sőt  még  « »ly  anyagi  állást  sem, 
mely  sok  más  nagy  családéhoz  mérve,  tisztességesnek 
lett  volna  nevezhető.  Mostoha  viszonyok  közt,  megle- 
hetős sanyarú  iskolán  kezdé  életét.  Maga  erején  kfizdé 
föl  magát,  s  lett  nemcsak  gazdag  és  hatalmas  főúrrá, 
hanem  oly  nevezetes  férfi  óvá,  kit  az  egykorúak  a  haza 
legkitűnőbb  fiai  ,  most  legkitűnőbb  védelmezői  közé 
számítanak.  Hogy  első  fiatal  korában  elhanyagolt 
művelődését,  mely  még  1541-ben  a  Ferdinándhoz  írt 
konyha  latinságu  levélben  is  mutatkozik,  utánpótold, 
az  olvasásban,  írásban  és  tanulmányban  gyorsan  előre 
haladni  kezdett  kor  kivánataihoz  képest,  nem  szen- 
ved kétséget.  —  Kzt  is,  mint  érdemei  nagy  részét. 
önmagának  köszönhette.  Hozzájárultak  a  család  cgv- 

kori  nagyságának  emlékei  —  valószinűen  annál  na- 
gyobb dicsekvése  fiatal  korában,  minél  kevesbbédicsek- 
hetett  közvetlenebb  őseivel.  Személyében  egyesülhe- 
tett egy  alászállott  nagy  család  gőgje  és  egy  „par 
venu"  fölfelé  törekvése,  de  nem  kis  mértékben  ,  tet- 
tekre termettségének  érzete. 

Ez  az  ábránd  s  talán  e  méltányos  kivánat  meghiúsult, 
még  pedig  nem  a  rendek  miatt.  Épen  a  király  volt  az, 
ki  a  nádor-választásba  semmiként  sem  egyezett.  Lát- 
tuk, mily  hatalommal  ruházta  föl  utolsó  időkben  a 
törvényhozás  a  nádort.  Ez  a  nagy  hatalom  egy  magyar 
főúr  kezében  alkalmatlanságokat  okozhatott, —  és  már 
Nádasdy  életében  elkezdődik,  hogy  külföldi  kapitányok 
küldetnek  be,  kik  nem  akarnak  a  nádortól  függeni, 
hanem  idegen  parancsoknak  engedelmeskednek.  Innen 
az  egyik  fő  sérelmi  pont  az  1563-iki  országgyűlésen  is 
a  külföldi  kapitányok  ellenőrzés  nélküli  eljárása  s 
egyik  fő  kivánat,  hogy  külföldi  kapitányok  ne  nevez- 
tessenek ki  Magyarországon. 

A  Zrinyi  iránt  mindig  kedvező  Ferdinánd  némi  kár- 
pótlásul, és  talán  a  rendek  közelebbi  kívánságának  is 
eleget  teendő,  kinevezi  őt  Dunán  túli  főkapitány- 
nyá,  hogy  ama  területet  minden  ellenséges  beütés 
ellen  tehetsége  szerint  védelmezze  az  alája  rendelt 
katonákkal.  Ezen  föladat  megkönnyitése  tekintetéből 
a  király  száz  könnyű  lovas  és  szász  gyalog  tartására 
rendel  neki  hó  pénzt,  zsoldul  a  Magyarországon  diva- 
tozó fizetéseket  határozván  :  a  lovasnak  havonkint 
négy  rhenusi  forintot,  a  gyalognak  két  magyar  forintot. 
A  vajdáknak  és  tizedeseknek  szintén  a  szokott  fizetés 

rendeltetik,  valamint  a  csapathoz  tartozó  egy  zászló- 
tartónak, három  trombitásnak  és  egy  dobosnak  is.  A 
kétszáz  emberen  kivül  még  ötven  lovag  puskás  ember 
tartására  adatik  neki  zsold,  kiknek  havi  fizetése  öt-öt 
rhenusi  forint.  Végre,  mint  szokás  volt,  a  kapitány 
személyére  havonkint  száz  forint,  a  Zrínyi  által  kine- 
vezendő alkapitány  részére  harmincz  forint  rendeltetik 
—  és  ezenkivül  szintén  a  kapitány  részére  száz  lovas 
után  járó  úgynevezett  asztalpénz,  mi  hihetőleg  ismét 
száz  forintot  tett.  Szóval  havonkint  mintegy  ezer  s 
évenkint  mintegy  tizenkét  ezer  magyar  forint  követe- 
lése volt  Zrínyinek  a  kincstáron.  A  király  ennek  fede- 
zése végett  egyenesen  a  Dunán  túli  kerület  megyéi- 
nek adóira  utalja  Zrínyit,  melyek  ha  nem  fedeznék 
szükségeit,  a  hiány  a  király  hadi  pénztárából  a  hadi 
fizető  mester  által  fedezendő,  azaz  :  ha  a  magyar  kamra 
nem  győzi,  a  német  kamra  fogja  kisegíteni.  Ez  szólt 
mind  béke.  mind  háború  idejére.  ígéri  a  király,  hogy 
a  fennirt  csapat-számot  nem  fogja  apasztani,  hanem 
inkább  nevelni.  Ha  Szigetet  a  török  ostrom  alá  fogná, 
Zrinyinek  szabadságában  álland  akár  szemé- 
lyesen megtartani  a  várkapitányságot,  akár 
helyettest  hagyni  ott,  s  maga  elvonulhat  a  kapi- 
tánysága területén  kivül  eső  várba  is.  A  kapitány- 
ság átvétele  megtörtént  már  1563-ról  1564-re  való 
télen.1) 


l)  Oest.  Milit.  Zeitschr.  1827.  II.  262.  1.  A  rendeletben  (me- 
lyet itt  bö  kivonatban  közlék)  az  áll.  hogy  Zrinyi  a  közelebbi 
luatratiótól  számítva,  hivataloskodik.  Ez  pedig  1564.  februárban 

A  kedvetlenségre,  ha  meg  volt,  több-több  okot 
szolgáltattak  a  bekövetkezett  események.  —  Ferdinánd 
király,  kivel  Zrínyi  meg  tudott  alkudni,  15G4  nyaráo 
meghal,  s  helyébe  Miksa  lép  a  trónra,  ki  akaratosabb 
és  hevesebb  egyéniség  volt  apjánál,  a  Zrínyi  határo- 
zottsága mellett  bajosabban  jöhetett  ki  vele.  Különben 
maga  a  személyváltozás  is  veszteség  volt  Zrínyinek, 
mert  bármely  utód  sem  viseltethetett  iránta  azon  sze- 
mélyes részrehajlással,  melyet  Ferdinánd  ezen  régi 
hive  iránt  mutatott. 

Ha  egyéni  hasznot  nem  sokat  várt  Zrínyi  az  uj 
királytól,  többet  remélhetett  tőle  politikai  tekintetben 
az  országra  nézve,  melynek  érdekei  különben  is  lénye 
gesen  egyeztek  magán  érdekeivel.  Miksa  király  fiatal 
ember  volt  még,  nagybátyjánál  V.  Károlynál  járt  hadi 
oskolában  s  nagyobb  kedvet  mutatott  a  háború  iránt, 
mint  atyja  Ferdinánd,  ki  személyesen  nem  vett  részt  a 
hadjáratokba:).  Ismerte  a  magyar  viszonyokat  s  rész- 
vétet mutatott  irántok.  De  mindenek  felett  állott  az, 
hogy  német  császár,  ki  egy  nagy  birodalom  s  ezenkívül 
Spanyol-  és  Olaszország  sesritsétiét  eszközölheti  ki. 

Zrínyi,  mint  magán  ügyeiben,  úgy  a  politikában  is. 
bár  néha  gyanús  eszközöket  használt;  de  annyi- 
ban választást  tett  a  cselekvési  módok  közt,  hogy  job- 
ban szerette  az  egyenes  és  elhatározó,  mint  a  kicsinyes 


már  megtörtént  volt.  A  nemet  forditást  elég  húnek  fogadhatjuk 
el,  kivéve  némely  műszavakat,  melyeket  könnyen  kiigazítha- 
tunk, így  a  hol  tizedről  van  szó  a  fordításban,  világos,  hogy 
„diea"  áll  az  eredetiben,  mi  pedig  csak  az  akkori  országos  adói 
jelenti. 

módokat,  —  minden  félszegség  iránt,  úgy  látszik,  ellen- 
szenve volt. 

Az  ország  ügyeiben  határozott,  nagymérvű  tervvel 
lépett  föl  most,  mely  egészen  következetes  azon  fiatal- 
kori fogadáshoz,  melyet  Pest  ostroma  után  más  bajtár- 
saival együtt  tett  :  nagy  háború  által  kiszorítni  a 
törököt  az  országból  —  ez  volt  programmja  fő  tétele, 
melyet  Miksa  trónraléptével  szőnyegre  hozott. 

Kevéssel  I.  Ferdinánd  halála  után  az  uj  király 
tanácskozmányra  hivta  meg  a  magyar  urakat  s  ebben 
részt  vett  több  német  tanácsos  is.  Fő  kérdés  szólt : 
folvtattassék-e  a  frigy  a  törökkel? 

Maga  a  király  s  sok  más  nemcsak  papi,  hanem 
katonai  egyén  is  a  béke  folytatása  mellett  szólt.  1562- 
ben,  mondának  ezek,  béke  köttetett.  Az  ünnepélyesen 
adott  szót,  az  aláirt  szerződést  kötelesség  megtartani. 
Még  gyanúra  sem  kell  okott  adni  a  töröknek  ebben  a 
részben.  Teljesítni  kell  a  szerződésben  kikötötteket ;  a 
békekötés  óta  kimaradt  évenkinti  összeget,  harmincz- 
harminczezer  aranyat  Konstánczinápolyba  kell  küldeni 
pontosan.  Egy  háború  ezerszerte  nagyobb  kárt  tehet 
amaz  összegnél.  A  háború  mindig  koczkáztatott  válla- 
lat, s  hogy  a  koczka  könnyen  fordul  ellenünk,  nagyon 
valósxinű;  mert  az  ellenség  roppant  hadi  erőt  bir  kiál- 
lítni.  Annyi  keserű  taoasztalás  mutatta  már,  hogy  a 
háború  a  mi  hátrányunkra  üt  ki,  akár  az  uralkodó 
jelen  nem  léte,  akár  a  vezérek  képtelensége  miatt! 
Nemcsak  Magyarország,  hanem  más  nemzetek  is  nagy 
veszteségeket  szenvednek  a  török  miatt.  Ezért  mindent 
inkább,  mint  háborút  a  török  ellen  ! 

ZriDyi.  30 

így  vélekedtek  sokan.  Zrinyi  körülményesen  fejte- 
gette ezen  nézetek  helytelenségét.  Szavainak  értelme 
ez  volt:  Xem  áll,  hogy  béke  volna  az,  mely  köztünk 
és  a  török  közt  létezik,  —  nem  béke  azon  értelemben, 
mint  két  szomszéd  állam  közt  kellene  divatoznia.  Csak- 
úgy rabolnak,  pusztítnak  a  törökök,  csak  úgy  ügyekez- 
nek,  hogy  a  mi  területünk  jobbágyait  hatalmuk  alá 
hajtsák,  csak  oly  leplezetlenül  törekednek  hol  meg- 
lopás,  hol  nyilt  erőszak  által  végváraink  elfoglalá- 
sára, mint  háború  idején.  Ha  panaszt  teszünk  miatta, 
a  kötést  kényök  szerint  magyarázzák,  ránk  fogják, 
hogy  mi  vagyunk  a  békebontók  ,  —  egy  szóval  úgy 
bánnak  velünk,  mint  zsarnok  a  tehetetlen  alattvalóval. 
Xem  vagyunk  egyenlő  jogú  felek,  mint  a  szerződés 
hozná  magával,  hanem  vagyunk  szolgává  alázott  nép. 
Nem  szerződés  felbontásáról  van  szó,  hanem  arról, 
hogy  lerázzuk  nyakunkról  az  igát.  A  kik  a  háborúval 
járó  nagy  kártételeket  hozzák  föl,  nem  fontolják  meg, 
hogy  a  béke  inkább  emészti,  mint  gyarapítja  orszá- 
gunkat. Ilyen  béke  a  magán- és  közvagyonnak  nagyobb 
romlásával  jár,  mint  egy-egy  háború. 

Hogv  a  török  ne  vádolhasson  álnokságai,  meg 
kell  számára  becsülettel  küldeni  a  békeszerződésben 
kikötött  évenkinti  harminczezer  aranyat,  az  1562  óta 
lefolyt  két  évre.  De  egyszersmind  fel  kell  mondani 
a  további  fegyverszünetet,  —  mire  eléggé  följogosít 
azon  számos  sérelem,  melyet  a  török  elkövetett  ellene. 

Fölhozatott,  mond  tovább  Zrinyi,  az  ellenség  rop- 
pant hadi  ereje.  Ebben  a  részben  túlzottak  a  vélemé- 
nyek. Maga,  Zrinyi,  saját  szemével  is   látta  a  törökök 

legnagyobb  seregét,  melyet  a  szultán  személyesen 
vezérlett.  Először  Bécs  alatt  1529-benf  mint  huszon- 
egy éves  fiatal:  látta  a  Kőszeget  ostromolt  hadakat  8 
azokat,  melyek  mieink  tehetlensége  miatt  Esztergomot 
éfl  Feliérvárt  bevették,  s  melyeket  még  tatárok  is  sza- 
porítanak. < )  arról  győződött  meg,  hogy  valótlanok  a 
török  hadak  számáról  való  állitások.  A  rendes  és  jó 
gyalogság,  a  janicsár  sereg,  mint  mindenki  tudja, 
tizenkét,  legfeljebb  tizennégy  ezer  emberből  áll.  Az 
európai  és  ázsiai  összes  hűbéres  lovasság  huszonöt-, 
legfeljebb  harminezezer.  Ugyanannyi  a  zsoldos  és 
határőrvidék]  török  lovasság  is.  A  többi  használhatlan 
nyílt  csatában.  Es  átalán  a  többi  hadsereg  gyülevész 
nép,  melynek  számát  a  sereggel  hozott  s  különféle 
munkákra  alkalmazott  keresztyén  jobbágyság  alkotja, 
melyet  Görögországból,  Bulgáriából  s  más  tartomá- 
nyokból hajtanak  a  táborral.  Ezek  nagy  része  csak 
fejszével,  bottal  van  fegyverezve.  ') 

Hetvenezer  ember,  gyalog  és  lovas,  elegendő  volna, 
hogy  sík  téren  a  győzelem  alapos  reményével  szembe- 
szállhassunk  velők.  Egyenlő  számú  gyalogsága  janicsá- 
rok, s  egyenlő  számú  lovasság  a  két  rendbeliszpáhik  ellen 
—  bátran  daczolhatna  a  maga  erejét  túlságosan  dicsérő 
ellenséggel.  Ennyit  pedig  ki  lehet  állítni.  Azonkívül, 
hogy  Magyarországról   és    a  Miksa  császársága  alatti 


')  Istvánfly,  ki  terjedelmesen  közli  Zrinyi  besze'dét,  kétség- 
kívül nem  szó  szerint  adja,  s  alig  hiszem,  hogy  a  lovasságról 
szóló  helyet  ugy  mondta  volna  Zrinyi.  Én  világosabbá  tettem  a 
dolgot ,  ugy  a  mint  a  tőreik  hadsereg  létszámáról  máshonnan 
vett  hiteles  tudomásunk  valószinüvé  teszi. 

30* 

tartományokból  számos  jó  katonát  lehet  toborzani,  az 
ő,  Miksa,  közel  rokona  a  spanyol  király  volna  rábí- 
randó a  segitségre.  A  spanyol  gyalogság  se  gyakor- 
lottság, se  vitézség;  dolgában  nem  en<?ed  a  janicsárok- 
nak.  A  pápa  felszólítandó,  hogy  más  európai  fejedel- 
meket is  rábeszéljen  a  vállalat  támogatására.  Pénzt  is 
lehet  előteremteni  a  vállalatra  s  Magyarország,  ez  oly 
termékeny  föld,  kezeskedik  az  élelemről  —  a  Duna 
pedig  elég  alkalmas  csatorna  a  szükségesek  alászállí- 
tására.  A  mi  a  vezérletet  illeti,  legjobbnak  látná,  hogy 
Miksa  személyesen  vegye  át,  ki  állása  tekintélyénél  és 
személyes  tulajdonainál  fogva  legalkalmasabb  rá.  Ily 
módon  megszűnnék  számos  nehézség  (odaértve  tán  az 
Erdélylyel  való  örökös  ujjhuzást),  vissza  lennének 
nyerve  elvesztett  területeink  s  megboszúlva  vere- 
ségeink. 

O  nem  bűn  vagy  aljas  hitszegés  elkövetését  kívánja, 
hanem  Magyarország  szabadságát,  a  széttépett  hazá- 
nak kelettől  nyugatig  való  helyreállítását  —  s  ezzel 
egyszersmind  Németország  és  egész  Európa  szabadsá- 
gának biztositását.  Nincs  ennél  nemesebb,  nagyobb  és 
egy  fejedelemhez  méltóbb  vállalat!  ') 

Ez  volt  Zrinyinek  a  király  tanácsában  adott  szava- 
zata. Nem  hiu  szónoklat,  minőt  néha  régi  történetíró- 
ink egyes  nevezetes  ember  szájába  adnak.  Nem  tagad- 
hatta senki  azt,  hogy  szavai  teljes  valóságon  épülnek. 
Igaz  volt,  hogy  a  török  béke  roszabb  volt  múlékony 
háborúnál,  s  a  későbbi  kor  történetírása  csodálatosabb- 


')  IstvánfFy  a  XXII.  k.  első  lapjain. 

nak  tartja  azt,  hogy  a  folytonos  rablás,  harcz,  terjesz- 
kedés s  a  mindennap  előfordult  hasonló  sérelem  nem 
volt  ..casus  belli",  mint  csodálkoznék  azon,  hogy  ilye- 
sek  alapján  a  frigyet  megszűntnek  hirdették  volna. 
Nem  lett  volna  ugyan  menthető  a  frigy  fölmondása. 
Ha  tudta  a  kormány,  minő  természetű  a  török  békeség, 
mért  irta  alá  a  békeszerződést  —  sőt  mért  küldött 
maga  békét  kívánó  követeket  Konstanczinápolyba  ?  — 
És  miután  megköttetett  a  béke,  miért  nem  teljesité 
Ferdinánd,  amire  magát  kötelezé  :  évenkínti  harmincz- 
ezer  arany  küldését  a  szultánnak  s  a  jókora  ajándék- 
összegeket a  pasáknak? —  De  Zrinyi  épen  ezen  félszeg 
s  sok  tekintetben  megalázó  rendszernek  akart  véget 
vetni,  s  midőn  uj  fiatal  király  lépett  a  trónra,  nemes 
dicsvágyára  való  hivatkozás  által  akart  egy  teljes 
rendszerváltoztatást. 

De  Zrinyi  javaslatát  leszavazták  a  tanácsban  s  a 
király  maga  is  ellenkező  nézetben  volt:  követni  akarta 
az  atyja  által  folytatott  hagyományos  politikát,  melyről 
nyilvánvaló  volt,  hogy  bár  Németországot  és  Európát 
fedezi  a  török  ellen;  de  béke  által  ép  úgy,  mint  hábo- 
rúival tömérdek  kárt  tesz  .Magvarországnak. 

Lehettek  mindamellett  magyarok  is,  kik  alapos 
okokból  szavaztak  Zrinyi  ellen,  oly  okból,  mely  beszé- 
dében nem  fordul  elő,  vagy  Miksa  iránti  kíméletből, 
vagy  mivel  magától  érthetőnek  találta.  Azt  mondhat- 
ták rá,  hogy  háborúban  mindamellett  is  nagyobb  hódí- 
tásokat tesz  a  török,  mint  béke  idején,  midőn  csak  kis 
várakat  és  falukat  hódit.  Aztán  jobban  meg  lehettek-e 
elégedve  az  egykorúak  a  háború  folytatásával,   mint  a 

békével  ?  Ép  oly  félszeg  volt  az,  mint  emez.  A  kül- 
földi táborok,  melyek  segítségünkre  jöttek,  fizetés  nem 
létében  kegyetlenül  dúltak  s  egész  vidékek  lakosságát 
tönkre  juttatták.  Es  a  mi  fő,  nyilt  csatába  nem  eresz- 
kedtek a  törökkel,  —  szemök  láttára  foglalta  el  ez 
várainkat.  A  török  seregnek  ezen  időkben  roppant 
előnyei  voltak.  Egyik  és  a  fő  a  vezérlet  tökéletes  egy- 
sége, mi  még  akkor  is  fél  győzelem,  midőn  nem  oly 
kitűnő  vezérek  vannak,  mint  Szulejmán  és  az  általa 
érdem  szerint  fölemelt  pasák.  Ezen  kivül  a  rend,  fenyí- 
ték csaknem  a  maga  tökéletességében  ;  a  háború  vise- 
lésre oly  szükséges;  gazdag  finánczia.  Végre  a  had- 
folytatás módja  is  csaknem  kész  vereség  volt  a  török 
ellenében.  Az  az  ökörszekér-lassuság,  melylyel  a  nyu- 
goteurópai  hadak  mozogtak,  az  előnyök  egy  jó  részét 
engedek  a  határozott,  gyors  mozdulatok  által  kitűnt 
könnyű  gyalogságnak  és  könnyű  lovasságnak.  Eddig- 
elő  a  magyar  katona  és  magyar  hadfolytatási  mód  volt 
képes  sikert  vivni  a  török  felett.  Zrinyi  kétségkivül 
roszalta  s  tán  gyűlölte  is  a  hadfolytatás  divatozott 
nemét:  ezt  nem  szavai,  hanem  összes  vívott  csatái  han- 
gosan hirdetik.  De  azt  vélhette  és  helyesen,  hogy 
egyesített  erélyes  és  ügyes  vezérlet  mellett  minden 
jóvá  tehető.  Az  egységet  leginkább  azzal  remélte 
elérni,  hogy  ha  maga  a  császár  személyesen  veszi 
kezébe  a  vezérletet,  habár  ezzel  még  nem  volt  bizto- 
sítva egyszersmind  a  czélszerű  vezérlet  is. 

De  bármik  voltak  a  háború  és  béke  mellett  fölho- 
zott, vagy  titkos  okok,  Zrinyi  kedvetlenséggel  láthatta, 
hogy  tanácsa  félrevettetik,  s  abból  csak  annyi  tartatott 

meg,  hogy  az  elmúlt  két  évről  hátramaradt  hatvanezer 
arany  megküldetik  Konstánczinápolyba  ,  Miksának 
azon  ünnepélyes  nyilatkozata  mellett,  hogy  a  békét 
tovább  is  fenn  fogja  tartani  s  az  annak  megvásárlására 
szolgáló  adót  pontosan  megküldi  Konstánczinápolyba. 

Kedvetleníthette  Zrínyit  az  is,  hogy  a  Dunán  túli 
főkapitányság  neki  adatott  ugyan ,  de  a  hozzávaló 
segély  nélkül.  Katonáinak  eltartására  a  kormány  nem 
küldött  hópénzt.  Mintegy  félév  múlva  a  kapitányság 
átvétele  után  a  törvény  követeléséhez  képest  szemlét 
kell  vala  tartania  az  összes  kapitánysága  alatti  vég- 
várakon. A  török  határokhoz  közeli  helyeket  elég 
nagy  számú,  ütközetre  kész  csapatok  nélkül  megláto- 
gatni nem  lehetett.  Egy  sajátkezű  levélben,  melyet 
gróf  SalmhoZj  a  győri  főkapitányhoz  irt,  kivel  együtt 
kell  vala  megtennie  a  körutat,  1564-ben  május  9-ikén 
fölpanaszolja,  hogy  kapitányságának  katonái  nem  kap- 
tak zsoldot  s  nem  mehetnek  vele  fizetetlenül;  nem  is 
látja,  hogy  segédsereg  adatnék  valahonnan  melléje. 
„Kiséret  nélkül  pedig,  úgymond,  teljességgel  meg  nem 
indulok,  mert  nem  illik  az  embernek,  hogy  magát  vak- 
merőn kitegye  a  nyilvánvaló  veszedelemnek."  *) 

Hat  hét  múlva,  június  15-ikén  a  király  azt  a  módot 
ajánlja  Zrínyinek,  hogy  vegyen  maga  mellé  annyi 
katonát,  a  mennyit  vehet,  csatolja  hozzá  a  megyék 
nemességét  s  úgy  menjen   Győrig;   ott   Salmmal  egye- 


')  A  nemzeti  múzeum  eredeti,  folio  latin  kéziratai  közt  (a 
Jankovics-gj  üjtemőnvben).  ,,Haud  enim  decet  temerc  hominem 
se  manifesto  exponere  periculo." 

süljön,  ki  német  zsoldosokkal  s  köztök  vasasokkal, 
valamint  a  környékbeli  várak  némely  őreivel  hozzá- 
csatlakozván, együtt  végezhetik  az  őrjáratot.  ígéri  a 
király  végül,  hogy  némi  zsoldot  küldeni  fog  kato- 
nái fizetésére.  Zrinyi  méltán  röstelhette,  hogy  tiszte 
teljesítésében  némileg  az  idegen  győri  kapitány  alá- 
rendeltjének tűnik  föl,  ő,  ki  egyszersmind  az  ország 
fŐ-fő  hivatalnoka,  tárnokmester  volt  ').  A  Dunán  túli 
főkapitányság  legalább  ezen  pár  évben,  ideiglen  csak 
puszta  czimnek  volt  tekinthető.  Ha  egy  babócsai  kapi- 
tány (ki  német  zsoldosokat  is  tartott)  nem  engedel- 
meskedett neki,  ha  egy  győri  várkapitánynak  több 
ereje  volt,  Zrinyi  nem  volt  egyéb,  mint  legfeljebb  a 
többivel  egy  sorba  helyezett  várkapitány.  Való- 
színű, hogy  már  1566  előtt  azt  a  szűken  s  mindig  utó- 
fizetett zsoldot ,  melyet  főkapitánysági  czim  alatt 
húzott,  egészen  Szigetvárra  forditá,  s  a  főkapitány 
bandériuma  benn,  ezen  várban  szolgált. 

A  Dunán  túli  megyék  adójából  csakugyan  nem 
kapott  Zrinyi  annyit,  a  mennyi  a  főkapitányi  zsoldra 
kellett.  Sok  más  czélra  el  lehettek  azon  adók  utalvá- 
nyozva. Vasmegye  adószedője  szolgáltat  neki  a  főka- 
pitánysági fizetés  fejében  mintegy  kétezer   forintot'1). 


l)  Zrinyi  cziaie  ekkor:  ..XicolausComes  perpetuus  de  Zrinio, 
Tavernicorum  regalium  magister  sacrae  imperatoriae  et  regiae 
majestatis,  partium  Cis  Danubianarum  et  arcis  oppidi  Siget 
suppremus  Capitaueus."  U.  o. 

*)  „Dicator  regius  in  comitatu  Castriferrei    de   dica   regia 
anni  1564.  terminorum  duorum...  ratione  suppremi  capitaneatus 

De  mind  1564-ről,  mind  a  következendő  1565-ről  adósa 
maradt  neki  a  kormány. 

Nagy  okai  voltak  Zrínyinek  meg  nem  elégedni  a 
hadügyek  vezetésével  is.  Mióta  a  nádor  kimúlt,  kinek 
magyaros  hadvezetését  oly  fényes  győzelem  koszorúzta 
Babócsánál,  mindinkább  elfoglalák  a  tért  a  német 
tábornokok.  Nem  az  idegenek  iránti  ellenszenv  ro- 
szaltatá  vele  az  új  rendet  ;  hanem  az  ,  hogy  a 
vezetésbeli  egység  is  megszűnt,  mely  pedig  a  nádor 
alatt  főtényező  volt  a  sikerben,  mint  a  babócsai  hadjá- 
rat bizonyitá. 

Különben,  hogy  a  német  hadvezetést  ne  csak  elmé- 
letben kárhoztassa,  hanem  közvetlen  gyakorlati  példa 
is  bizonyitsa,  egy  1505-iki  esemény  a  legérzékenyebb 
oldalon  ingerelte  föl.  Krupa  és  Xovi  vára  az  ő  birtoka 
volt  —  s  csak  ez  a  kettő  volt  már  magvar  kézen  az 
Unna  vizének  túlsó,  azaz  jobb  partján.  Krupa  várában 
Zrinyinek  egy  jeles  hadnagya  volt,  az  elhizott,  de 
állhatatos  és  vitéz  Bakics  Mátyás.  A  vár  egyebekkel 
el  lehetett  látva;  de  maga  az  őrség  csak  harmincz- 
negyven  emberből  állott.  Ha  a  török  ád  valamit  a 
békére,  ez  is  sok  lesz  vala. 

De  az  újonnan  Bosniába  érkezett  pasa,  Szokoli 
Musztafa  ,  nem  tűrhette,  hogy  a  nevezett  két  vár 
keresztyén  kézben  maradjon.  Serget  gyűjtvén  össze, 
melyet  némelyek  hét,  mások  húsz  ezer  emberre  tesznek, 
Bánya-Lukából  az  Unna  völgyére  megy  át  Krupáig  a 


partion   Cil    Danubianarum  misit  et  dedit  nobis  ilorenos  2034. 
den.  3ő.  (Eredeti  nyugta  ugyanott). 

ennek  föladására  kéri  a  várnagyot,  azt  adván  okul, 
hogy  különben  is  török  kézen  vannak  ezen  tájon  a 
várak,  —  legalább  az  Unna  jobb  partján  több  ezen- 
kívül egy  sem  volt  a  magyaré.  A  várnagy  nem  adja 
meg  magát  s  az  ágyúzásra  ágyúval  felel.  Három  hétnél 
tovább  állják  ki  az  ostromot  Zrinyi  vitéz  szolgái.  Az 
ostrom  június  4-ikén  kezdődött.  Csak  azon  hónap 
21-ikén  érkezett  azon  tájra  egy  jókora  krajnai  sereg, 
mely  a  vár  fölmentésére  küldetett  Auersperg  Herbart 
gróf  vezérlete  alatt;  de  nem  merészelt  megütközni  a 
törökkel,  sőt  a  túlsó  partra  sem  ment  által,  hanem  tét- 
lenül nézte  el  a  vár  bevételét. 

Bár  német  egykorú  és  különben  hiteles  források  azt 
írják,  hogy  a  keresztyén  fölmentő  sereg  csak  három- 
ezer, míg  ellenben  a  török  húszezer  emberből  állott,  s 
igy  apró  csatázásoknál  egyébre  nem  vállalkozhatott  a 
német  vezér,  mit  mégis  tett;  de  közel  egykorú  magyar 
forrásaink  Auersperget  hanyagsággal  vádolják;  mert 
szerintök  serege  csaknem  oly  erős  volt,  mint  a  töröké, 
t.  i.  a  hozzácsatlakozott  horvát  contingenssel  együtt 
hétezer  ember.  Ez  arra  mutat,  hogy  a  magyar  részen  a 
közvélemény  hibáztatta  a  német  vezért.  Ha  tán  Zrinyi 
nem  látta  is  oly  színben  a  dolgot,  mint  Istvánffy  elő- 
adja, kétségkívül  a  német  hadvezér  részéről  élhetetlen- 
ségnek  tartá,  hogy  az  nem  tudott  legalább  erősitést 
vinni  a  várorség  számára.  Midőn  a  török  utoljára 
berohant,  csak  hét  fegyverfogható  volt  az  őrségből  s 
erek  közül  is  négy  nem  akarta  megadni  magát,  henem 
harczolva  esett  el.  Bakics  az  utolsó  perczben  kimene- 
kült:  de    az  Unnán   át  akarván  gázolni,   bele  veszett. 

Miután  a  török  Novit  is  elfoglalta,  hol  Zrínyinek  kevés 
számú  katonája  állomásozott,  győzelmesen  tért  vissza  a 
hadjáratból,  a  nélkül,  hogy  háborit\a  lett  volna.  Cse- 
kély kárpótlás  volt  Zrínyire  nézve  az,  hogy  Auersperg 
azon  év  őszén  a  török  területen  nagy  rablást  vitetett 
véghez ,  s  a  török  rablóhadak  Tótországban  meg- 
verettek. ') 

Ha  állana  is  az,  a  mit  a  krajnai  hivatalos  följegyzé- 
sek tartalmaznak  ,  mely  szerint  a  keresztyén  sereg 
Krupánál  csakugyan  igen  csekély  számú  volt,Zrinyinek 
szintoly  alapos  panaszai  lehettek.  A  kormány  ugyanis 
egész  gondját,  minden  pénzét  és  zsoldosát  a  felföldi 
hódításokra  fordítá,  —  s  ismét  kevés  figyelem  volt  a 
horvát  végekre,  melyeket  a  horvát  földesurakon  kivűl, 
kizárólag  Stiria  és  Krajna  védelmezett  a  maga  költsé- 
gén ,  s  Auersperg  fentebbi  sikeretlen  hadjáratának 
költsége  tízezer  forint,  a  tartomány  pénztárából  fedez- 
tetett s  a  katonaság  is  nagy  részben  azon  tartományi 
legénység  volt,  mely  oly  módon  tétetett  kötelességé, 
hogy  minden  harmincz  emberből  egy  szolgálni  tar- 
tozott. - ) 

Zrínyinek  múlt  évben  a  háború  izenésre  adott  taná- 
csa igazolva  lőn.  A  háború  elkezdődött  ismét,  még- 
pedig oly  formán,  hogy  ámbár  akaratja  ellen  ment  bele 
a  király,  maga  volt  a  kezdő  fél.  Ismét  a  szokott  régi 
módon  volt  fegyverre  kiliiva  a  szultán.  Az  erdélyi 
részek  urával,  János-Zsigmonddal,  a  határ-villongások 
,mind    nagyobbra    fejlődvén  ,     várfoglalásokra   s   nyílt 

')  Valvasor  IV.  k.  18.  1.  IstvánffY  295.  1. 
*)  Valvasor,  u.  o. 


476  ZEINYI  MIKLÓS  A  SZIGETVÁRI. 

háborúra  került  a  dolog.  —  A  török  ebben  mindig  kész 
okot  vagy  ürügyet  talált  a  háboru-üzenésre.  Szövet- 
ségese és  védencze  volt  az  erdélyi  részek  fejedelme.  A 
tapasztalás  megmutatta  Ferdinánd  idejében,  hogy  nincs 
biztosabb  módja  a  török  háború  előidézésének,  mint  a 
Szapolyaiék  rovására  való  terjeszkedés. 

Zrinyi,  mint  Dunán  túli  és  horvátországi  birtokos 
mindig  keserűséggel  lehetett  eltelve  a  felföldi  zavarok 
s  különösen  azon  kiváló  és  elfogult  figyelem  ellen, 
melylyel  a  kormány  váltig  a  felföldre  és  Erdélyre  füg- 
geszti szemeit. 

íme  most  is  kitörvén  a  nyilt  ellenségeskedés  János 
Zsigmond  és  Miksa  király  közt,  utóbbi  kész  volt  min- 
den áldozatra,  hogy  ott  megtorló  és  támadó  háborút  vi- 
seljen. Pénz  nem  volt  a  kincstárban  —  teremtett  ezen 
czélra.  A  török  elleni  segitség  czime  alatta  pápa  s  más 
olasz  fejedelmek  nagy  összegeket  adtak  aranyban; 
azon  kivül  nem  csak  kölcsönt  vett  föl  uzsorára,  hanem 
zálogba  adta  Trencsén  és  Diós-Győr  várát;  az  előbbi- 
ért Szécsi  Margit  (ki  elvált  neje  volt  Zrinyinek)  hat- 
vanezer, utóbbiért  Perényi  Gábor  ugyanannyit  adott1). 
Ezzel  a  pénzzel  állított  ki  Miksa  egy  serget,  mely  a 
II.  Filep  spanyol  királytól  maga  szolgálatába  kért 
Schwendi  Lázár  vezérlete  alatt  1565-ben  februáron 
kezdve  Tokajt  s  más  várakat  ostromolt.  Épen  ezen 
foglalások  következtében  veszett  el  Krupa  és  Növi  vára. 


*)  Forgách  a  XV.  k.  elején.  A  Horányi  kiadás,  mely  teljes 
teli  leirásbeli  és  sajtó  hibával,  hibásan  ir  itt  is  Zichy  Margitot,  s 
a  60  ezer  helyett  600  ezerét. 


ZIÍIXYI  MIKLÓS  A  SZIGETVÁRI.  477 

Már  1565-ben  korán  átalánossá  válhatott  egy  nagy 
mérvű  török  háború  sejtelme,  mindamellett,  hogy  váltig 
folytak  a  kiegyenlítési  alkudozások  mind  Szulejmán- 
nal,  mind  János  Zsigmonddal.  A  szultán  azt  követelte, 
Miksa  király  adja  vissza  János  Zsigmondnak  Tokajt, 
Szerencset,  Nagy-Bányát,  melyet  hadnagyai  elfoglal- 
tak. Miksa  ezen  Ígéretet  épen  nem  akarta  tenni,  —  sőt 
még  az  évi  harminczezer  aranyat  sem  vitette  meg  Kon- 
tánczinápolyba.  Ez  igen  valószínűvé  tette  a  háborút 
még  az  1565-ről  1566-ra  való  télen. 

S  nem  volt-e  sok  valószínűség  a  mellett,  hogy  ha  a 
török  várat  támad  meg  nagy  haddal,  az  a  vár  épen 
Sziget  lesz? 

Ugy  látszik ,  mindinkább  feledtségbe  ment,  hogy 
a  török  az  egész  elmúlt  évtiz  alatt  mind  hadi  műkö- 
dése, mind  béke  föltételei  által  kimutatta,  hogy  Szi- 
getvár meghódítását  magyarországi  birtokaira  nézve 
fő  feladatnak  tekinti.  A  török  diplomatia  is  ellhall- 
gatott  vele. 

Sokan  Szigetvárát  1556  óta  tán  bevehetetlen- 
nek is  tartották  ;  kivált  miután  azóta  is  gondosan 
erősíttetett  s  az  ország  egyik  legkitűnőbb  hadvezére, 
egy  Horváth  Márknál  híresebb  kapitánya  volt.  Aztán 
most  nem  is  volt  Szigetvár  minden  oldalról  török  várak- 
kal bekerítve,  mint  1556-ban:  a  somogyi  erődök,  s 
köztök  az  újonnan  megépített  Babócsa  mienk  volt.  A 
biztosság  némely  jelei  kezdenek  mutatkozni  Zrínyi 
Miklós  kapitánysága  alatt.  Dudics  András  pécsi  püs- 
pök erélyes  rendeleténél  fogva  még  1564  elején  a  pécsi 
káptalan,  mely  addig  Pozsonyban  vonta  meg   magát, 

áttétetik  Szigetvárra ,  mint  csaknem  egyedüli  hely 
a  püspökség  területéből,  mely  nincs  török  alatt.  Hogy 
az  azon  tájakon  lakó  pörös  emberek  ne  legyenek 
kénytelenek  messze  földön  keresni  törvényes  orgánu- 
mokat, szükségesnek  látja  a  püspök  a  káptalanbeliek- 
nek  Szigetvárban  való  megtelepedését.  Maga  a  püspök 
jó  példával  járt  elől.  Szigetvárba  költöztette  minden 
kincseit,  bútorait  és  lakot  kezdett  ott  építtetni  ma- 
gának ]).  Ezen  példa  által  buzditva,  az  1556-iki  ostrom 
előtt  és  után  Szigetvárból  Egerbe  és  máshová  mene- 
kült városi  lakosok  is  újra  népesíteni  kezdek  a  várat, 
melyben  Zrinyinek  magának  is  van  egy  háza,  sőt  van 
jele,  hogy  most  a  város  jóval  népesebbé  vált,  mint 
1556  előtt  volt. 

Voltak  azonban  oly  közvetlen  tudósítások,  melyek 
Sziget  leendő  ostromáról  szóltak.  Az  1565  iki  év 
őszén  épen  Szigetvárában  fogtak  el  egy  török  kémet, 
ki  ezen  vár  fekvését  volt  kikémlendő.  Ezenkívül  a 
Károly  herczeg,  Miksa  király  öcscse  elé  küldött  kém, 
ki  azelőtt  két  héttel  távozott  Koustánczinápolyból, 
kivallotta,  hogy  a  szultán  személyesen  akar  egy  ma- 
gyarországi hadjáratot  vezérleni,  s  Szigetet  és  Gyu- 
lát fogja  ostrom  alá.  Egy-két  más  török  fogoly  ugyan- 
ekkor a  törökök  nagy  hadi  készületeiről  szólott.  Es 
végre,  a  török  szultán  egy  uj  rendelete  is  kiválóan  Szi- 
get ellen  látszott  intézve  lenni :  eltiltá  ugyanis,  hogy 
az  ő  magyarországi  keresztyén  jobbágyai,  kik  addig 


')  Koller  VI.  199.  és  212.  11. 

két  felé  adóztak,  ezután  ne  fizessenek  semmit  a  kirá- 
lyiak részére.  *) 

Zrínyinek  aligha  volt  kedve  egy  bekövetkezendő 
nagy  háborúban  egy  várba  beszorulva  akár  veszte- 
gelni ,  akár  egy  ostrom  elleni  védelmet  vezérleni. 
Országos  szempontból  ép  úgy,  mint  saját  birtokinak 
érdekében  Sziget  megvédelmezése  nem  volt  kis  fon- 
tosságú előtte;  de  ezt  végezhette  más  is.  Ennél  nagyobb 
horderejű  hadi  működést  óhajtott  ő,  mely  maradandóbb 
szolgálat  legyen  az  összes  hazára  nézve.  Különben  is 
eddigi  hadi  tettei  mind  sík  téren,  lóháton  vívott  győ- 
zelmek voltak  :  —  még  az  első  tette  is,  Zriny  megvé- 
delmezése is  egy  elszánt  kiütéssel  végződött.  Való- 
színűen hadvezéri  tehetségei  és  egész  jelleme  inkább 
huszárosán  támadó,  mint  gyalog  módra  védelmező 
harczokat  tettek  kedvesekké  előtte.  így  mind  az 
ország  érdekében,  mind  személyes  tehetségeinek  érze- 
tében méltóbb  helyen  vélhette  magát  egy-egy  sík  téri 
ütközetben  valamelyik  hadszárny  élén,  mint  egy  beke- 
rített várban.  Meglehetett  győződve,  hogy  amott  fon- 
tosabb  szolgálatot  tesz,  egyéni  és  nyilvános  állásához 
képest  méltóbb  szerepet  vinne,  s  nagyobb  dicsőséget 
aratna,  mint  Szigetváron,  még  azon  valószínű  esetben 
is,  ha  ez  megtámadtatik,  s  azon  szintén  valószínű  eset- 
ben is,  hogy  diadallal  veri  vissza  az  ostromot. 

Mig  némileg  béke  uralkodott,  szükségesnek  lát- 
hatta, hogy  maga  legyen    Sziget  parancsnoka.    Mint 


')  Az  egykorú  Bizar.  „Pannonicuni  Bellum",  1573-iki,  bá 
zeli  kiadás.  (8-adr.  az  Akadémia  könyvtárában)  40-dik  1. 

zalai  és  somogyi  birtokos  innen  biztosíthatá  magát 
legjobban  a  rablások  ellen  s  érezhette,  hogy  egy-egy 
véletlen  meglopás  ellen  a  várnak  szemesebb  és  érde- 
keltebb őre  alig  lehet  nála.  —  Nagy  gonddal  is  volt 
rá.  A  horvát  birtokok  vezetésében  már  közvetlenül 
nem  vett  részt.  Ottani  várainak  és  hadainak  gondvise- 
lőiét és  vezérletét  egy  hű  szolgájára  és  jeles  vitézre, 
Farkasics  Péterre  bízta,  kit.  a  törökök  1552-ben,  Temes 
vár  bevételekor  elfogtak  volt,  s  kit  Zrínyi  váltott  ki  a 
fogságból.  ') 

Azonban  minél  világosabban  láthatta  előre  Zrínyi 
a  háborút  és  a  Szigetvárt  fenyegető  veszélyt,  minél 
mélyebben  érezhette  azt,  hogy  a  várvédelem  nem  elég 
méltó  szerep  hozzá,  annál  mélyebben  bánthatta  Miksa 
király  német  tanácsosainak  egy  mind  jogsérelmet,  mind 
eszélytelenséget  magában  foglaló  intézkedése. 

Már  Horváth  Márk  idejében,  mint  láttuk,  német 
biztosról  van  szó,  ki  a  várba  küldessék  ellenőrül.  Ez 
az  intézkedés  megfelelt  Ferdinánd  utolsó  éveiben  Aus- 
triába  bevitt  uj  intézménynek.  Ekkor  állíttatott  föl 
először  a  „ haditanácsos"  hivatal,  melyet  most  egy 
Belczer  nevű  német  töltött  be.  Ez  a  fukar  gazdálko- 
dásban látta  a  fő-fő  érdemet,  s  azzal  dicsekedett,  hogy 
hadügyi  intézkedései  által  egy  év  alatt  negyvenezer 
forintot  takarított  meg  a  kincstár  részére. 

De  szerencsétlenebb  időben  nem  történhetett  a 
gazdálkodás,  mint  épen  egy  nagy  háború  küszöbén. 
1565-ről  1566-ra  való  télen  a  német  haditanács  biztosai 


l)  Istvánffy  196.  1. 

bejárták  a  magyar  végvárakat;  többek  közt  megláto- 
gatták Szigetvárt  is,  s  úgy  találták,  hogy  őrsége  igen 
nagy.  A  lovasság  létszámát  négyszázról  kétszázra 
szállították  le.  ') 

Mint  látni  fogjuk,  Szigetben  nem  volt  feles  számú 
őrség;  a  város  és  vár  terjedelme  két  annyit  kivánt 
volna.  A  dolog  tehát  mind  lényegére,  mind  formájára 
nézve  méltán  keseríthette  a  vár  kapitányát;  méltán 
bánthatott  egy  tárnokmestert,  egy  országrész  főkapi- 
tányát, s  végre  egy  saját  törvényeit  becsülni  tudó 
magyart. 

Mindezen  elősorolt  kellemetlenségek,  fonákságok 
és  Zrínyi  gondolkodása  és  jelleme  indokolják  azt,  hogy 
se  békében  se  háborúidőn  nem  volt  többé  kedve 
Szigetvár  parancsnoka  lenni,  habár  négy  évvel  azelőtt 
1561  végén,  maga  kérte  a  kapitányságot. 

Épen  alkalmas  határidő  közeledett.  1565  végével  le 
volt  járandó  a  szigetvári  kapitányságra  való  szerző- 
dése :  kötelességét  teljesité,  most  beadhatta  lemondását. 
Es  meg  is  tette,  sőt  többet  is.  Nem  maga  személyesen 
ment  Bécsbe,  hanem  követeket  küldött  a  királyhoz, 
kik  nevében  beadták  lemondását  a  szigetvári  kapitány- 
ságról és  a  tárnokságról,  sőt  hihető,  minden  közhi- 
vatalról s  igy  a  Dunán  túli  főkapitányságról  is.  Kinyi- 
latkoztatá,  hogy  közhivatalt  nem  vállal  többé,  hanem 
mint  magánember  kivan  élni. 2) 


')   Forgách.  Horányi  kiadása.  425.  1. 

2)  Forgách  nem  említi  az  utolsó  hivatalról  való  lemondást; 
de  nem  említi  más  helyen  sem  azt,  a  mi  pedig  tény,  hogy  Zrínyi 
Dunán  túli  főkapitány  volt  1563  óta. 

Zrínyi  31 

A  zsold  kimaradása  nem  indokolja,  hogy  oly  tevé- 
keny, még  ötvenhét  éves  s  igy  el  nem  aggott  férfiú 
lemondjon  minden  közhivatalról.  A  fenn  elősoroltam 
okok  mindenik  vagy  nagy  része  összesen  befolyt  ezen 
szándékra. 

Lemondása  nem  fogadtatott  el.  A  császár  épen 
Németországba  készült,  hogy  ott  a  fenyegető  török 
háborúra  pénz  és  hadsereg  megszavazását  eszközölje 
ki.  Miksa  a  tanácsban  kemény  szavakkal  kelt  ki 
Zrínyi  ellen  s  a  különben  zárkózott  király  f'Ölgerjesz- 
tett  haragja  fenyegetődzésekig  ment.  Zrinyinek  kül- 
döttei azt  a  választ  vitték  Szigetre :  várjon,  míg  a 
császár  visszatér  Németországból,  addig  meg  sem  hall- 
gatja kérését.  ')  Ha  a  lemondás  egészen  magán  viseli  a 
személyes  bántódások  jellemét,  —  annál  inkább  az 
elutasitás.  Mert  Zrinyi  még  abban  az  esetben  sem  lesz 
vala  kötelezve  a  várkapitányság  folytatására,  ha  szer- 
ződése nem  járt  volna  le.  Mint  fentebb  láttuk,  midőn 
Ferdinánd  őt  Dunán  túli  főkapitánynak  nevezte  ki, 
tetszésére  bizta,  hogy  személyesen  maradjon-e  Sziget- 
ben annak  védelmére,  vagy  pedig  helyettest  hagyjon 
benne. 

A  király  válasza  1565-ben  deczember  első  napjai- 
ban történhetett;  mert  Miksa  már  deczember 
17-ikén  Augsburgba  indult,  s  a  következő  1566.  feb- 
ruár 2-ikára  Pozsonyba  összehítt  magyar  országgyűlés 
vezetését  öcscsére,  Károly  herczegre  bizta.  Maga 
Miksa   király  a  birodalmi    segitség   kieszközlésére    és 


')  Forgách,  a  XVI-ik  könyv  elején. 

előkészitésére  félévnél  tovább  mulatott  Németorszá- 
gon. 

Zrinyi,  mint  a  ki  belátta,  hogy  tanácscsal  és  tettel 
csak  akkor  tehet  nagy  szolgálatokat  azon  irányban, 
melybe  a  török  politikát  terelni  ohajtá,  nem  akart 
összetűzni  a  kormánynyal.  Szép  szerével  akart  kétség- 
kívül megválni  s  inkább  tűrni,  mint  a  dolgot  erősza- 
kolni. De  váratlan  volt  rá  nézve  a  visszautasítás 
azon  neme,  melyben  küldöttei  részesültek. 

A  király  személyes  neheztelését  egy  jóval  cseké- 
lyebb körülmény  különben  is  szintoly  váratlanul  föl- 
fokozta ellene.  Midőn  Miksa  Augsburgba  készült, 
összehívandó  a  német  fejedelmeket,  kiválasztott  eoy 
csapat  osztrák,  egy  más  csapat  cseh  nemest,  kik  saját 
költségökön  kisérjék  őt  a  császári  fény  emelésére. 
Négyszáz  magyar  lovaggal  is  akarta  kisértetni  magát, 
—  s  maga  szemeié  ki  ezeket  az  előkelő  családok  gyer- 
mekeiből. Fölszólítá  Zrinyi  Miklóst,  bocsássa  el  fiát 
ezen  diszes  csapat  vezéréül.  Az  apa  megtagadta  a 
kívánságot;  fölszólitá  a  nyolczvanéves  Batthyányi  Fe- 
renczet,  ki  Ferdinánd  királynak  a  legmeghittebb  em- 
bere volt,  bocsássa  el  unokaöcscsét  és  örökösét,  Boldi- 
zsárt ,  ezen  megtiszteltetésre  :  a  válasz  tagadó  volt. 
Forgách  Simon  is  csak  mentegetődzéssel  felelt  a  meg- 
hívásra. Miksa,  ki  indulatjait  rejtegetni  tudta,  ezúttal 
nyíltan  kimutatá  neheztelését.  Fölhagyott  szándékával 
s  egy  magyar  tanácsost  sem  vitt  kíséretében  —  még 
Oláh  esztergomi  érseket  sem,  ki  pedig  nádori  helytartó 
és  a  korona  pecsétőre  volt.  ') 

')  Forgách  a  XVI.  könyv  elején. 

A  király  ingerültsége  nagyon  kellemetlen,  de  talán 
nem  volt  egészen  uj  a  tárnokmesterre  nézve.  Miksa 
személyes  idegenkedéssel  volt  Zrinyi  iránt  s  ez  nem 
lehetett  titok  az  érdekelt  férfiú  előtt,  ki  már  Ferdinánd 
életében  érintkezésben  volt  a  magyar  ügyeket  gyakran 
vezetett  herczeggel.  ') 

Zrinyi  tehát  életének  utolsó  évében  nem  számítha- 
tott az  uj  fejedelem  azon  személyes  jóindulatára,  melyet 
többnyire  Ferdinándban  tapasztalt,  —  és  ha  azon  sze- 
rencsétlen természetű  egyéniségek  közé  tartozik  vala, 
minők  gyakran  találhatók  a  legkiválóbb  szerepekben, 
s  kik  személyes  bántódás  által  följogosítva  érzik  mago- 
kat kárörömmel  veszélyeztetni  a  közügyet ,  meg 
volt  adva  rá  az  ok  s  meg  lőn  nem  sokára  az  alka- 
lom is.  Neki  volt  érzéke  az  ügyek  nagyságának  fölfo- 
gására, —  s  férfias  jellemével  nem  fért  össze  a  rejtett 
neheztelés. 

Nemsokára  más  oldalról  is  érzékenyen  bánt- 
va érezhette  magát :  oly  kevéssé  lehetett  megelé- 
gedve a  február  elején  összegyűlt  rendekkel,  mint  a 
kormánynyal.  Azelőtt  a  kormány  nem  akart  harczot 
folytatni  a  törökkel,  most  a  rendek  voltak  ezt  lehet- 
lenné  teendők.  Az  országgyűlés  csupa  sérelmi  pana- 
szokból állott,  melyek  nem  orvoslása  miatt  a  rendek 
meg  nem  akarták  szavazni  a  hadi  adót. 

Zrínyit  szintúgy  bánthatta,  mint  a  rendeket,  hocry 
a  nádor-választás  elmarad  újra.  Ha  nem  őt  választják 

')  Forgách,  ki  az  udvar  dolgaiba  be  volt  avatva,  írja: 
„Tanta  fűit  (Maximilianus)  in  eum  (Zrinium)  ira  et  odio"  sat. 
464.  1. 

is,  jobban  szeretné,  hogy  a  nádori  szék  be  legyen  töltve. 
így  a  hadfolytatás  a  magyar  és  nem  a  német  rendszer 
szerint  megy,  mely  előbbi  sikeresebb  volt  a  török  ellen 
8  a  maga  hadakozási  modorával  teljesen  egyezett ;  így 
a  hadfolytatásban  teljesebb  az  egység,  mint  ha  a  német 
haditanácstól  utasitott  egyes  német  tábornokok  egy,  s 
a  magyar  főemberek  a  magok  főkapitányainak  belátása 
szerint  máskép  járnak  el.  —  Zrinyi  együtt  érezhetett  a 
rendekkel,  midőn  ezek  a  német  kapitányoknak  nem 
csak  kénye,  hanem  zsarnoksága  s  katonáik  kihágása 
ellen  emeltek  panaszt,  mik  miatt  a  német  és  magyar 
katonák  közötti  gyűlölködés  soha  sem  volt  magasabb 
fukon.  Zrinyi  nem  szerette  ugyan  az  örökös  sérelmi 
politikát,  midőn,  mint  láttuk,  még  1558-ban  is  czélta- 
lannak  monda  azt;  de  igazat  adhatott  a  rendeknek 
abban  is,  hogy  nem  ők  az  okai  ezen  kénytelenségnek. 
Hogyan  ne  roszalta  volna  maga  is  azt  az  eljárást,  hogy 
a  kormány  a  felső  Tisza  vidékén  János  Zsigmondtól 
elvett  teriileteken  az  egykori  magyar  birtokosok  jogát 
nem  akarta  elismerni,  holott  ezek  Miksa  király  pártján 
voltak  s  némelyek  fegyverrel  is  szolgálták  ?  A  kormány 
az  elfoglalt  területeket,  mint  fegyverrel  hódítottakat, 
azaz:  hadi  zsákmányt,  magának  akarta  eltulajdonítni ! 
A  rendek  panaszai  nagyon  igazoltak  valának. 

Mindamellett  az  elégedetlen  ég  eme  hangos  nyilat- 
kozása nem  volt  idő  szerinti,  midőn  tettekre,  erélyes 
hadi  készületekre  volt  szükség.  Az  adót  végre  megsza- 
vazták  arendek;  de  csak  miután  Zrínyinek  egy,  a  kor- 
mány által  az  országgyűlésre  leküldött  jelentése  bizo- 
nyosnak monda  jövő  nyárraatörök  háborút.  Azonban  a 

hadiadó  kelletlen  megszavazása  magában  nem  volt  még 
nagyon  megnyugtató.  —  Valamint  az  adómegszava- 
zásról szóló  törvény,  úgy  a  többi  czikk  sem  fej  ezé  ki  a 
rendek  érzelmét.  A  valódi  közvélemény  és  közhangulat 
tükre  az  a  száz  ivre  terjedt  sérelmi  lajstrom  volt, 
melyet  az  országgyűlés  külön  megkülde  Miksa  császár- 
nak Augsburgba.  Ily  hangulat  pedig  a  legroszabb  idő- 
jel lehetett  Zrinyi  előtt  egy  bekövetkezendő  nagy 
háborúra.  Csak  akkor  lehetett  nálunk  valami  ered- 
ményt várni,  ha  a  megyék  és  főnemesek  önkényt,  tel- 
jes áldozatkészséggel  működnek  a  kormány  kezére. 
Átalános  szabály  volt  a  török  hódítás  két  századában, 
hogy  a  kormánynyal  való  elégedetlenség  nagyobb  fokú 
lanyhaságot  szült  a  török  elleni  vállalatokban,  sőt 
gyakran  fölkelté  az  erdélyi  fejedelmekhez  s  igy  köz- 
vetve a  törökhez  való  csatlakozás  hajlamait. 

Oly  hangulat  mellett,  minő  az  1566-ik  év  elején 
Pozsonyban  nyilatkozott,  a  törökkel  élethalál-harczot 
kivánó  Zrinyi  nem  tekinthetett  vérmes  reményekkel  a 
megnyilandó  nagy  háború  elé,  sem  Bécsből,  sem  Po- 
zsonyból nem  hallatszott  feléje  bátoritó  szózat :  csak 
nagy  lelkében  és  erős  jellemében  találhatta  a  buzditást 

XI. 
Előkészületek  a  hadjáratra. 

Tavaszszal  már  nemcsak  puszta  hirek ,  hanem 
tények  is  mutatták  a  háború  közeledését.  A  magyar- 
országi török  várőrségek  szokottnál  nagyobb  hévvel  és 
sűrűbben  kezdenek  ellenséges  kirándulásokat  tenni.  A 
temesvári  pasa  Gyula  körül,  a  budai  Győr  és  Pápa 
körül  csatázóinak  tömeges  kibocsátása  által  kihívólag 
kezdé  viselni  magát.  A  török  bevette  Pankotát  s  meg- 
támadott más  várakat  is. 

April  végén  vagy  május  elején,  midőn  Zrínyi  egy 
Bécsbe  tett  útjáról  visszatért,  a  pécsi  törökök  Segesd 
elfoglalására  rándulnak  ki,  mely  vár  Somogyban  Szi- 
getet nyugatról  fedezi.  Zrinyi  azonnal  a  vár  fölmenté- 
sére sietett.  A  vakmerő  ellenség  makacsul  tűzött  össze 
mieinkkel,  ^égy  órát  tartott  a  viadal  s  a  török  futásá- 
val végződött.  A  vert  had  Pécsre  érkezvén,  a  város 
lakóit  annyira  elrémíté,  hogy  azok  pusztán  hagyván 
házaikat,  biztosb  helyekre  menekültek.  ') 

A  háború  mind  nagyobb-nagyobb  mérvűnek  mutat- 
kozott a  következendő  nyárra.    Május  hóban  a  német 


')  Bizar.  Az  eredeti  kiadás  73.  1. 

birodalmi  rendek  oly  nagy  segélyt  szavaztak  meg, 
minő  huszonkét  év  óta  nem  jött  a  török  ellen.  Közel 
ötvenezer  ember  kiállitása  ment  határozatba,  mi  az 
osztrák  örökös  tartományok,  Magyar-  és  Horvátország 
hadaival  együtt  véve  jóval  meg  volt  haladandó  a  het- 
venezer számot ,  melyet  Zrínyi  elegendőnek  tartott, 
hogy  sík  téren  meg  lehessen  küzdeni  az  ellenséggel.  El 
volt  végezve,  hogy  a  király  személyesen  vezérlendi 
a  hadakat,  mi  a  magyar  nemesség  tömeges  fölkelését 
szentesitett  törvény  parancsává  tette. 

Június  8-ikán  a  császár  visszaérkezett  Bécsbe,  8 
onnan  volt  vezetendő  az  előkészületeket.  Ugy  látszik, 
már  eleve  meg  volt  határozva  három  fő  gyülekezési 
pont.  A  fő  tábor  a  német  birodalmi  sereggel  s  a  közeli 
magyar  megyék  nemességével  Győr  és  Komárom  táján, 
a  felső  megyék  a  Schwendi  Lázár  alatt  pár  év  óta 
János  Zsigmond  ellen  működött  zsoldosokkal  Kassá- 
nál, és  végre  a  stíriai  és  horvát  hadak  Károly  her- 
czeg,  a  császár  öcscse,  alatt  Muraközben  voltak  táboro- 
zandók. 

Június  elején  már  szólott  az  agyú. 

A  budai  pasa  Arszlán,  kinek  biztos  tudomása  volt 
a  szultán  jöveteléről,  egy  önálló  hősi  tett  által  vélt 
magának  érdemeket  szerezni.  Alkalmat  adott  rá  az, 
hogy  Pápa  kapitánya,  Túri  György,  kevéssel  előbb  meg- 
verte a  czirkáló  fehérvári  törököket.  Gondolván,  hogy 
a  német  segédhadak  még  csak  jóval  későbben  fognak 
megérkezni,  háborítlanul  vélt  tehetni  kisebb  foglaláso- 
kat. Nyolczezer  emberrel  és  ostromágyukkal  indult  a 
Székes-Fehérvár    közelében,    de    Veszprémmegyében 

fekvő  Palota  vára  ellen,  melynek  parancsnoka  az  egyik 
legjelesebb  magyar  vitéz,  Túri  György  volt.  A  török 
erélyes  ágyúzása  hamar  megrongálta  a  falakat.  Kőből 
voltak  épitve,  melyeket  az  ágyúgolyó  könnyebben  tör 
s  töltögeti  fel  romjaival  a  vár  árkait.  Azonban  a  budai 
béglerbég  elbizakodással  kezdett  vállalata  néhány  nap 
alatt  szégyenteljes  véget  ért. 

A  német  hadak  csakugyan  nem  voltak  készen  ;  de 
a  Dunán  túli  földbirtokosok :  az  ősz  Battyáni  Ferencz, 
a  nádor  özvegye,  Nádasdy  Kristóf,  Török  Ferencz, 
Gyulafy  László  tihanyi  kapitány,  továbbá  Vasmegye 
és  más  szomszéd  megyék  nagy  sietséggel  keltek  a  ve- 
szélyeztetett végvár  segedelmére,  melynek  megtartása 
oly  nagy  érdekében  állott  saját  birtokaiknak.  Ezen 
seregnek,  melyet  tízezer  emberre  becsültek,  közeledése 
hirére  Arszlán  serege  rendetlenül  szétfutott,  Palota 
alatt  hagyván  sátrait,  podgyászát,  nagy  mennyiségű 
hadi  szereit  s  egy-két  ágyuját.  ')  A  pálinka  és  ópium 
mértéktelen  élvezése  által  tehetlen  béglerbéget,  ki 
sógorság  s  nem  hadi  érdemek  miatt  emelkedett  azon 
magas  polczra,  a  szultán  egy  hónap  múlva  kegyetlenül 
megfojtatta  a  török  fegyvereken  esett  ama  szégyenért. 

Miután  Arszlán  futásnak  eredt  tizenkét  napi  ost- 
rom után,  a  győri  táborból,  hová  gyülekezni  kezdenek 
a  segéd  hadak,  németek  küldettek  ki  Palota  felé. 
Utóbbi  fris  csapattal  erősíttetett.  Túri  György,  a  vitéz 
kapitány  lemondván  hivataláról,  a  mezei  hadakhoz 
csatlakozott,  hogy  síktéri  harczokban  vehessen   részt, 

')  Forgách  410.1. 

s  helyébe  egyik  rokona  hagyatott  Palotában.  —  Salm, 
ki  a  győri  német  sereg  parancsnoka  volt,  Palotáról 
Veszprém  várának  tartott,  mely  török  kézen  volt.  Nem 
kellett  lövetni  —  a  kőfal  egy  nagy  helyen  magától, 
leomlott  volt  már  azelőtt.  A  németek  a  kész  résen,  a 
magyarok  az  általuk  bevágott  kapun  rohantak  be.  A 
várat  felgyujták  s  a  lőpor  fellobbanása  által  támadt 
égésben  a  törökök  által  előbb  megkimélt  nagy  tornyos 
templom,  melyet  sz.  István  király  építtetett,  a  lángok 
martalékává  lett.  Ha  maga  a  harcz  kevés  áldozatot 
kivánt,  ezen  baleset  elég  nagy  áldozat  volt.  Történt 
más  szerencsétlenség  is.  A  német  katonák  itt  is,  mint 
Korotnán,  nem  adtak  kegyelmet  egy  töröknek  is  s  erő- 
vel ki  akarták  venni  a  foglyokat  és  zsákmányt  a  ma- 
gyarok kezéből.  Dulakodás  támadt ,  melyben  töbh 
német  zsoldos  veszté  életét.  Ezen  példa  nem  igen  vala 
biztató  arra  nézve,  hogy  egy-egy  várban  magyar  és 
német  őrség  vegyesen  alkalmaztassák. 

Azonban  a  győri  kapitányság  területén  történt 
júniusi  események  sokat  Ígértek.  A  magyarok  részéről 
nem  várt  készség,  a  németek  részéről  szokatlan  se- 
rénység  és  vállalkozó  szellem  nyilatkozott  bennök. 

Vállalkozási  szellem  mutatkozott  a  felföldi  tábor- 
ban is,  hol  Schwendi  Lázár  Huszt  ostromához  fogott. 
Bécsben  pedig  nagy  buzgalommal  folytak  a  készületek. 
Június  végén  már  20,000  német  és  40,000  magyar 
lovas  volt  a  győri  táborban  :  mind  válogatott  és  jól 
fegyverzett  nép.  ') 


!)  Bizar  81-82.  1. 

De  Zrínyi  ezen  örvendetes  hírekkel  együtt  a  déli 
tájakról  vészteljes  tudósításokat  vett,  sőt  találkozott 
már  a  török  sereg  előcsapataival  is.  —  Június  15-ikén 
egy  kéme  érkezett  meg  Szigetvárra  Törökország  bel- 
sejéből, ki  látta  Szerájevónál  a  török  serget,  mely- 
ben állítólag  a  szultán  személyesen  jelen  van,  s  a 
tábor  két  mérföldnyi  területet  foglal  el.  ')  A  kém  hozzá 
tette,  hogy,  mint  hírből  hallá,  a  szultán  vagy  Egert, 
vagy  Szigetvárt  akarja  ostromolni.  Hasonlót  jelentet- 
tek Zrínyinek  több  rendbeli  kémei,  kivéve,  hogy  a 
törökök  hadjárati  czéljáról  nem  tudtak  semmit.  Azonban 
abban  megegyeztek,  hogy  már  a  Drávához  érkeztek  a 
bozniai  pasa  csapatjai,  kik  e  vizén  át  akarnak  kelni  s 
Siklósnál  tábort  ütni.  —  A  hir  meghozá,  hogy  a  Drá- 
ván túl  Monoszló  tájára  érkezett  egy  más  csapat  is 
Szulejmán,  karamáni  bég  vezérlete  alatt.  2) 

A  siklósi  török  tábor  most  egyelőre  arravaló  volt, 
hogy  itt  gyűljenek  össze  azok  a  hadak,  melyek  Székes- 
fehérvár vidékére  voltak  szánva,  hogy  ott  szemmel 
tartsák  a  győri  keresztyén  tábort.  A  következés  iga- 
zoltáé fölvételeket  s  Zrínyinek  is  ilyes  esett  tudomására. 


')  Budina.  Schwandtnernél.  A  különben  adataiban  pontos 
és  kivált  időszámaiban  bizvást  követhető  Budina,  vagy  pedig 
Zrínyi  kéme  tévedhet  egy  keveset  e  helyen.  Szerajevó  a  bozniai 
részekben  fekszik.  A  szultán  pedig  nem  itt,  hanem  Szerbián 
keresztül  szokott  Belgrádra  jönni.  —  így  a  török  seregnek 
egy  része   Boznián  át  küldetett  a  Drávához. 

2)  Budina  Carambéj-t  ir.  A  Hammer  használta  török 
források  ebben  is  igazat  adnak  a  horvát  krónikásnak,  a  karamáni 
béget,  Szulejmánt  emiitvén,  ki  csakugyan  előre  küldetett. 

Továbbá  értésére  esett,  hogy  a  Dráván  túli  törökök 
közül  egy  csapat  átkelt  a  Dráván  Ujtónál  s  Budára 
szándékozva,  Siklóson  akar  meghálni.  1) 

Zrínyi  Szigetvár  és  Babócsa  őrségét  egy  csapatba 
gyűjtvén,  ezer  gyalogot  és  ötszáz  lovast,  azaz  az 
várőrség  nagy  részét  kiküldi  szemlére,  utasításul  adván, 
hogy  nagyon  kedvező  alkalom  kinálkozása  esetében 
meg  is  támadják  az  ellenséget.  Fölhatalmazd  arra  is, 
hogy  ha  szerét  tehetik,  Siklóst,  a  kijelölt  tábor- 
helyet, lopják  meg,  égessék  föl  és  rabolják  ki.  A  fő  czél 
pedig  az  volt,  hogy  a  török  sereg  mozgásairól  tudo- 
mást szerezzenek.  A  kémlelő  csapat  vezérévé  teszi 
sógora  fiát,  Alapy  Gáspárt,  az  eszélyes  és  nagyremé- 
nyű ifjút.  A  csapattal  volt  Verebélyi  Mihály,  az  egyik 
babócsai  kapitány,  s  Zrínyi  jelesb  szolgái  közül  Kobács 
Miklós  és  Paprarovics  Farkas.  Június  lT-ikén,  vagy 
pár  nappal  azután  történhetett,  hogy  esős  időben,  hi- 
hetőleg délután,  a  csapat  kiindul  Szigetvárról.  Eleste- 
ledvén, egész  éjjel  villamos  záporesőben  és  sáros  utakon 
Siklósnak    tartanak    egyenest.  2)    Hajnal   felé    Siklós 


1)  Budina  Schwandtnernél  I.  k.  724.  1.  Ujto  vagy  Oldu, 
melyet  Budina  Ottovónak,  Bizar  Ottóknak  nevez,  Siklóstól  délre, 
a  Drávától  csekély  távolságra. 

2)  Istvánffy  azt  mondja,  a  csapat  rendeltetése  Pécs  megtá- 
madása volt,  s  csak  Biszénél  hallak  egy  paraszttól,  hogy 
Siklós  alatt  törökök  tanyáznak,  ugy  tértek  ki  az  útból.  A  téve- 
dést nem  csak  Budina  előadása  czáfolja  m-g,  hanem  egyetlen 
pillantás  a  földképre.  Bisze  már  csaknem  töszomszédja  Siklós- 
nak. Pécs  körülbelül  hat  annyira  van  Biszétöl,  mint  utóbbi.  Ha 
Pécsnek  tartottak,  miért  kerültek  volna  Siklós  felé  ? 

közelébe  jutának,  hol  egy  útban  talált  pórtól  megtu- 
dák,  hogy  Siklós  alatt  egy  török  tábor  szállá  meg 
azslőtt  való  estve  szabad  ég  alatt,  s  megtudák  a  tábor- 
hely fekvését  is. 

Siklóstól  éjszaknyugatnak  hosszú  völgy  nyúlik  el, 
melyen  a  mai  pécsi  országút  vezet  Gyűd  és  Turony 
falun  keresztül.  Ennek  keleti  végén  állott  Siklós  s 
magában  a  völgyben  sátort  vonva  pihent  Mohammed 
tirhálai  bég  és  háromszáz  lovagja,  a  podgyászhordó 
teve-karavánnal  együtt. 

Mieink  teljes  határozottsággal  aligha  tudták  az 
ellenség  erejét,  melyet  nagy  mértékben  nevelt  az,  hogy 
Siklós  várának  ágyúi  és  helyőrsége  segíthették.  A 
támadás  nagy  vigyázatot  kivánt,  —  s  kissé  koczkázta- 
tott  volt.  De  bizott  a  sereg  a  maga  vitézségében  s  azon 
ügyességben,  melyet  ilyes  kirándulásokban  szerzett: 
bizott  számában  is,  mert  a  török  sereg  aligha  volt  oly 
tetemes,  hogy  még  ha  felkészülve  volna  is,  meg  ne  mér- 
kőzhessek vele.  Legtöbb  függött  attól,  hogy  az  ellen- 
ség készületlenül  lépessék  meg,  s  így  hajnal  hasadtakor 
meg  kellett  történni  a  támadásnak.  Továbbá  számít- 
hattak arra,  hogy  a  rögtöni  megtámadás  miatt  a  dom- 
bon fekvő  Siklós  kapui  se  a  segédet  hozók,  se  a  mene- 
külni akarók  számára  meg  nem  nyittatnak,  vagy  ha 
meg,  a  vár  egy  merész  roham  által  magyar  kézbe  is 
kerülhet  nagyon  kevés  áldozattal. 

A  völgynek,  melytől  hegy  választá  el  a  mieinket,  a 
vár  felőli  részébe  mieink  előre  küldenek  száz  lovast  és 
kétszáz  gyalogot,  hogy  kikémleljék  a  török  tábor  állá- 
sát, melyet  csak  abban  az  esetben  voltak  megtámadan- 

dók,  ha  készületlen  a  támadásra.  Még  alig  kezdett 
virradni,  midőn  az  egész  magyar  sereg  megrohanta  az 
alvó  tábort,  ijesztő  kiáltások  közt.  Az  ellenség  fegy- 
verre kapott  része  sem  volt  képes  komoly  ellenállásra. 
Mohammed  bég  megsebesülvén,  szaladásnak  eredt  s  a 
közeli  mocsárokba  halt.  Fia  elfogatott  és  Sziget- 
várra vitetett.  1)  Kevés  menekült  a  törökök  közül. 
Siklós  parancsnoka  Szkender  bég  elég  eszélyes  volt, 
hogy  a  várba  kérődzőknek  meg  nem  nyitá  a  kaput.  A 
szaladok  egy  része  a  szomszéd  mocsárokban  veszett. 
Kevés  volt  a  fogoly;  mert  parancsul  volt  kiadva,  hogy 
az  ellenállóknak  ne  kegyelmezzenek.  Igen  sok  fogoly 
kisérése  nem  egyezett  a  kirándulás  természetével,  mert 
a  csapat  további  támadásnak  is  ki  lehetett  téve.  Annál 
gazdagabb  volt  más  tekintetben  a  zsákmány.  A  gazdag 
sátrak  és  a  becses  podgyász  mind  a  mieink  kezébe 
kerültek:  ezenkívül  csak  kész  pénzül  tizenhétezer  darab 
arany,  sok  ezüst-  és  aranynemü,  nagy  becsű  fegyverek 
s  különösen  kardok.  Nyolcz  teve,  hatvan  ló,  ötven 
teherhordó  öszvér,  melyet  a  töröktől  vettek  el,  s  ezen- 
kívül hat  szekér  emelte  Szigetvár  felé  a  zsákmányt, 
melyben  sok  aranynyal  kivarrott  drága  öltöny  is  volt. 
A  szigetvári  vitézlő  nemesek  hermelinnel,  nyesttel  bél- 
lelt s  aranynyal  kivarrt  bársonykaftánokban  tértek 
vissza  Szigetvárra.  Nagy  volt  az  öröm  a  győzedelmen 


')  Bizar  és  Budina,  kik  több  hitelt  érdemelnek  itt,  így  adják 
elő.  Istvánffy  a  vezér  és  fia  sorsát  regényesebben  adja  elő;  de  a 
fentebbi  két  külön  forrás  egyezése  az  ő  versiójokat  teszi  hi- 
hetőbbé. 

s  a  zsákmányon,  melynél  nagyobbat  rég  vittek  be  a 
vár  kapuján.  ') 

Mindemellett  a  siklósi  expeditio  nagyon  alárendelt 
esemény  volt,  s  teljességgel  nem  valami  fényes  győze- 
lem. Mieink  ezerötszázán  voltak  harozra  felkészülve, 
az  alvó  törökök  száma  pedig  háromszáz  ember.  Eleve, 
mig  nem  tudták  a  török  sereg  számát,  elszánt  tett 
lehetett  a  támadás;  de  utólagosan  nem  lehetett  méltó 
dicsekvés  tárgya.  Maga  Zrínyi  is  azon  kivül,  hogy 
pontosabb  tudomást  szerzett  a  Dráva  mellett  megjelent 
török  csapatokról,  hogy  a  siker  és  zsákmány  által  jó 
kedvet  szerzett  katonáinak,  nem  tekinthette  egyébnek 
Alapy  kirándulását,  mint  a  mi  eleve  akart  lenni,  erő- 
sebb  kémszemlének. 

A  mieink  által  fölvert  törökök  előcsapatja  volt  két- 
ségkívül a  szultán  által  előre  küldött  s  most  nagy 
részben  a  Drávához  érkezett  azon  „vigyázó-seregi- 
nek, mely  Székes-Fehérvárnál  volt  állást  foglalandó  a 
győri  keresztyén  tábor  ellenében.  A  Siklós  alá  rendelt 
előcsapat  vezére,  mint  mondám,  Mohammed,  a  Görög- 
országban fekvő  tirhálai  szandsáknak  bégje.  Utasítása 
az  volt,  hogy  egy  előcsapattal  keljen  át  a  Dráván  s  már 
nem  tudni,  Pécsen-e  vagy  Siklóson,  várja  be  a  többi 
sereg  érkezését.  2) 


')  A  leirásban  különösen  Budina  és  Bizar  adataihoz  tartam 
magam,  s  csak  egyetmást  vettem  Istvánffyból,  ki  csak  később  irta 
le  az  esetet. 

2)  Istvánffy  kétszeres  tévedésben  látszik  lenni.  Öt  a  név 
vezeti  félre.  Szerinte  ez  a  Mohammed  az  újonnan  kinevezett  b óz- 
ni ai  szandsák  volt,  mintha  a  török  seregben  csak   egy  Mohám- 

Tudta-e  már  júniusban  Zrínyi,  hogy  a  török  hadse- 
reg a  szultán  vezérlete  alatt  egyenesen  Szigetvár  ost- 
romát tűzte  ki  előleges  czélul,  erre  nincs  adat ;  8  ha 
folteszszük  is,  hogy  jó  kémei  voltak,  a  mit  több  adat 
bizonyít,  aligha  bizonyos  lehetett  a  tervekre  nézve, 
melyekkel  a  török  szultán  kiindult;  mert  a  titoktartás 
nagy  mértékben  meg  volt  a  török  seregnél. 

Istváníly,  s  utána  egész  későbbi  történetírásunk 
azt  mondja,  hogy  Szulejmán  ingadozott,  vajon  Egert 
támadja-e  meg  vagy  Szigetvárt.  Sőt  mikor  Belgrádra 
érkezett,  Eger  ellen  akará  személyesen  vezetni  serege 
fő  részét.  Már  híd  is  veretett  volt  Péterváradnál, 
melyen  a  török  csapatok  megkezdek  az  átkelést, 
Egerbe  menendők,  s  Bácsban  volt  már  a  török  sereg 
némely  része.  Ekkor  érkezett  híre  a  szultánhoz  Zrinyi 
Siklós  alatti  tettének.  A  szultán  ezen  dühbe  jött; 
haragjában  fölhagyott  előbbi  terveivel,  visszahívta  az 
előreküldött  csapatokat,  elszedette  Péterváradnál  a 
dunai  hidat,  s  úgy  végezte  el,  hogy  egyenesen  Sziget- 
vár alá  megy  Zrinyi  megfenyitésére  ! 

Hogyha  költői  compositióról  volna  szó,  meg  kel- 
lene   tartanunk    s    telhetőleg    nagyítnunk    az    egyéni 


med  nevű  pasa  és  bég  lett  volna  !  A  másik  tévedés,  mi  ugyan- 
ebből eredhet  az,  mintha  Szulejmán  ezt  a  Mohammedet  Belgrád- 
ból küldte  volna  Bozniába.  Helyesen  jegyzi  meg  Katona,  mi 
szükség  volt  neki  Belgrádból  Siklós  felé  kerülni  Bozniába? 
De  Katona  sem  fejti  meg  e  homályos  pontot,  mely  pedig  világos 
Budina  előadásából.  O  a  névre  nézve  nem  hagy  tévedésben,  bár 
nem  szabatosan  irja  ki.  „Teari"  szandsák  bégnek  irja  Mohamme- 
det. Hammer  török  forrás  után  „tirhalai"-nak  mondja  (Ilik. 443. 1.). 

indokolást  s  az  indulatnak  és  boszunak  minél  szélesebb 
tért  engednünk,  és  a  száz  év  múlva  élt  költő,  egy 
későbbi  Zrínyi  Miklós,  költői  föladatához  híven  járt  el, 
midőn  a  siklósi  eseményt  oly  kihívásnak  rajzolja  őse 
részéről,  mely  nem  téveszté  hatását  Szulejmánra.  Sőt 
egészen  helyén  van,  hogy  a  költő  rendkívül  nagyítja  a 
siklósi  diadal  fontosságát.  Szerinte  a  magyar  tábor 
akkor  támadta  meg  a  törököket,  midőn  „derekasan 
megvirradott",  még  pedig  a  szigetvári  kapitány  sze- 
mélyes vezérlete  alatt;  szintén  helyén  van  az  a  nagyí- 
tás, hogy  szerinte  nem  háromszáz ,  hanem  kétezer 
török  vitéz  táborozott  Siklós  alatt. 

De  a  történelmi  valóságban  a  pusztán  egyéni  indo- 
kolás többnyire  tévedésekre  vezet ,  melyek  egy  kis 
meggondolás  után  kiviláglanak.  Nem  merőben  való- 
szinütlen-e,  hogy  oly  nagy  hadvezérnek,  minő  Szulej- 
mán  szultán  volt,  ne  legyen  megállapított  hadi  terve, 
még  mielőtt  kiindul  ?  S  nem  még  valószinűtlenebb, 
hogy  végre  elhatározott  terve  egy  kis  csatározás  miatt 
merőben  megváltozzék?  Ha  végre  megadjuk  is,  hogy 
az  eredeti  czél  Eger  volt,  nem  pedig  Szigetvár,  az 
óriási  súlyak  mellett,  melyek  mérlegen  voltak,  nyom- 
hatott-e valamit  az  oly  annyira  súlytalan  indok? 
Június  utolsó  napjaiban  sokkal  kellemetlenebb  híreket 
is  hallott  Szulejmán  a  siklósi  csapat  szétverésénél,  mely- 
nek semmi  további  következménye  nem  volt.  Nagyobb 
szégyen  érte  a  törököt  Palotánál  s  nagyobb  csapás  volt 
Veszprém  elfoglalása,  mely  már  júniusban  befejezett 
tény  volt.  A  siklósi  háromszáz  ember  miatti  boszuság 
csak  hóbortos  gyermek-uralkodóban  lehetett  nagyobb, 

Zrínyi.  32 

mint  az,  mit  ama  komolyabbak  okoztak.  A  siklósi 
vállalatnak  az  esemény  idején  magyar  részen  sem 
tulajdoníthattak  valami  nagy  fontosságot,  midőn  For- 
gách  az  azon  háborúban  részt  vett  püspök  nem  is 
említi,  s  hallgat  róla  a  szintén  egykorú  Zsámboki  is. 

Ha  a  török  szultán  és  nagy  vezér  titokban  akarták 
tervöket  tartani,  a  mi  nagyon  valószínű,  ki  is  tudták 
azt  vinni,  hogy  híre  ne  menjen.  Legalább  ugyanezen 
hadjárat  bevégeztével  oly  mértékben  fogjuk  ezt  látni, 
minőre  alig  volt  példa  bármely  más  hadseregnél  s 
napjainkban  is  a  szigorú  fenyíték  magas  fejlése  fokán 
csaknem  lehetetlen  volna. 

De  ha  nem  történetes  vagy  tán  szádékosan  félre- 
vezető küljelekből  itélt  valaki,  a  legnagyobb  valószinű- 
ség  a  mellett  szólott,  hogy  ha  a  szultán  nem  mindenek 
előtt  Bécsnek  akar  menni,  hanem  magyarországi  várat 
megtámadni,  ez  a  vár  Sziget  lesz.  Eger  előbb  is 
később  is  csak  mellék-irányát  jelölé  a  török  hóditásnak. 
Itt  a  bányavárosok  és  a  felvidék  felé  vezetett  az  út. 
De  a  főirány  Bécs  volt,  s  az  út  Dunán  túl  vezetett  oda. 
Buda,  Fehérvár,  Esztergom,  Siklós  stb.  már  török 
kézen  volt  az  első  hódítás  óta.  Sziget  méff  daczolt. 
Ez ,  úgyszólván ,  keresztülfeküdt  azon  rendes  hadak 
útjában,  melyet  a  török  sereg  szokott  követni  Bécs 
vagy  Buda  felé.  Különösen  a  nagy  háborúk  csillapulta 
idején  akadályozá  a  rendes  közlekedést;  fenyegette  a 
drávai  átjárást,  sőt  Eszéknél  levő  torkolatjáig  uralko- 
dott ezen  folyón,  melyen  a  török  hadak  számára  hiztos 
révek  voltak  kívánatosak.  Éjszak  felől  Horvátország- 
nak, keletről  Somogy,  Zala,  Vasmegyének  és  Stiriának 

volt  pajzsa,  sőt  még  uralkodott  némileg  a  Dunáig, 
Baranya-  és  Tolnamegyén  is.  A  vár,  mintegy  kihí- 
vásképen a  töröknek  hódolt  keresztyén  alattvalókon 
táplálkozott.  Ez  magában  is  ingerlő  volt  a  hatalmas 
török  szultánra  nézve,  annyira,  hogy  —  mint  emlitém 
—  az  azelőtti  évben  keményen  megtiltá,  hogy  a  bara- 
nyai és  tolnai  hódolt  helyek  Szigetvárra  szolgáljanak 
és  adózzanak.  Hozzá  járult,  hogy  a  szultán  némi  bir- 
tokjogot tartott  Szigetvárhoz.  Az  Török  Bálinté  volt 
egykor,  ki  Szapolyai  pártjára  állott  s  őt  a  szultán  saját 
alattvalójának  tartá.  így  a  maga  szempontjából  Ferdi- 
nánd és  Miksa  király  nem  jogszerinti  birtokosai  a  várnak. 

1566-ban  megvoltak  mindazok  az  okok,  melyeknél 
fogva  tíz  évvel  azelőtt  a  török  kézre  akarta  kerítni 
Szigetvárt,  sőt  nem  számítván  Szigetvár  magyar  kézen 
létének  azóta  mind  jobban  bántó  alkalmatlanságait, 
egy  fontos  okkal  több  járult  hozzá  —  s  ez  az,  hogy  az 
1556-iki  ostrom  a  török  fegyverek  szégyen  vallásával 
végződött.  Nemcsak  a  boszút  idézte  ez  föl ,  hanem 
akkor  világosan  kitűnt,  hogy  Szigetvár  erősebb,  hogy- 
sem egyetlen  pasa  serege  birni  tudna  vele :  kitűnt, 
hogy  annak  ostroma  méltó  vállalat  a  szultán  személyes 
vezetése  alatti  nagy  ozmán  deréksereghez,  annyival 
méltóbb,  minél  többet  fordítanak  azóta  megerődítésére 
s  minél  nagyobb  hirű  vitéz  a  kapitánya. 

Ez  pedig,  kit  a  dolog  oly  közelről  érdekelt,  biztos 
tudósitások  nélkül  is  megmérlegelheté  ezen  okok  összes 
súlyát,  sőt  egy  részüket  maga  érezteté  mindennap  a 
törökkel.  Ha  mindenki  feledte  volna  is,  Szigetvár  kapi- 
tánya  nem    feledheté ,    hogy    az    1556-iki    hadjáratot 

32* 

követett  békealkudozásokban  a  nagyvezér  a  béke 
múlhatatlan  föltételéül  sürgeté  Szigetvárnak  minden 
kárpótlás  nélkül  török  kézre  adását,  még  pedig  nem 
csak  egy  izben. 

A  mi  a  szultánt  illeti,  a  fenn  elősorolt  hadtani  és 
politikai  okok  egész  összegével  szemben  mit  nyomott 
volna  a  latban  egy  maroknyi  előcsapat  szétverése, 
mihez  hasonló,  még  úgynevezett  béke  idején  is  akár- 
hányszor előadta  magát,  a  nélkül,  hogy  ,,casus  belli" 
volt  volna;  midőn  országos  okok  voltak  működésben, 
megmaradjunk- e  az  egy  személyes  indok  mellett;  és 
midőn  azt  látjuk,  hogy  Sziget  ellen  az  ingerültség  már 
több  volt  tiz  évesnél,  elfogadhatjuk-e  történetirói  indo- 
kul a  szultán  pillanati  fölhevülését  ? 

A  szultán  tulaj donképi  terve,  a  mennyiben  a  fenn- 
maradt adatok  megválogatásával  legvalószínűbbnek 
tűnik  ki,  az  volt  ,  hogy  serege  egy  részével  Gyulát 
ostromoltassa,  mely  vár  az  erdélyi  határokon,  szintén 
alkalmatlan  helyen  ,  Miksa  király  kezében  volt;  a 
sereg  nagyobb  részével  pedig  Szigetvárt  vegye  be,  — 
a  mi  ha  hamar  megtörténhetik,  Bécs  ellen  vigye  sere- 
gét, —  s  igy  teljesüljön  régi  vágya,  mielőtt  életét 
bevégezné,  s  igy  fenje  ki  hírnevéből  azt  a  csorbát, 
melyet  1565-ben  Málta  ostromának  meghiúsulásával 
szenvedett. 

Sohasem  indult  még  a  szultán  nagyobb  haddal  és 
nagyobb  készülettel  Magyarországra.  A  hetvenkétéves 
uralkodó,  bár  oly  halavány  és  megfogyott  vala,  hogy  a 
kivonulás  ünnepélyén  a  konstánczinápolyi  nép  lemon- 
dott a  reményről,    hogy  bámult   uralkodóját  többé  a 

fővárosban  láthassa,  és  habár,  a  kik  közelről  ismerek, 
minden  földi  hir-nevet  megvető  és  dicsőségre  unt  em- 
bernek irják,  elemében  találta  magát  ismét  vitéz  jani- 
csárjai közt,  s  a  hódítási  vágy  nem  apadt,  hanem 
nagyobbodott  benne  az  által,  hogy  vallásos  szent  köte- 
lességnek, nem  pedig  politikai  szükségnek  tekinté  a 
mozlimok  dicsőségének  és  birodalmának  gyarapí- 
tását. 1) 

Szulejmán  1566-ban  május  1-sején  indult  ki  Kon- 
stanczinápolyból  a  szokottnál  nagyobb  pompával,  a 
nagyvezér  Szokoli  Mohammed  s  három  más  vezére  és 
egész  udvara  kíséretében.  Egy  ötödik  vezér,  Pertev 
pasa,  néhány  héttel  azelőtt  indult  volt  el  tetemes  hadak- 
kal, melyek  a  temesvári  pasa  csapatjaival  Gyulához, 
Erdély  határaira  rendeltettek.  2) 

Szulejmánnak  azelőtti  hadjárataiban  az  út  Konstán- 
czinápolytól  Belgrádig  mintegy  két  hónapjába  került, 
s  innen  Eszékig  mintegy  három  hetébe.  April  utolsó 
vagy  május  első  napjaiban  szokott  indulni  a  június 
végén  vagy  július   elején   volt  Nándor-Fehérváron.  3) 


J)  Velenczei  és  franczia  követek  kiemelik  az  agg  szultánban 
a  rendkívüli  áhitatosságot  az  utolsó  időben. 

2)  Istvánffy  szerint  Pertev  pasa  Drinápolyból  küldetett 
előre.  De  ez  egy  hónappal  járt  előre,  —  s  így  az  állítás  alig 
elfogadható. 

a)  Hammer  közli  (a  IH-ik  kötet  függelékében)  Szulejmán 
három  magyarországi  hadjáratának  részletes  uti  naplóját,  mely- 
ből a  következendő  számítást  tehetjük :  1526-ban  71  napot, 
1529-ben  68-at,  1532-ben  60-at  tartott  a  török  sereg  útja  Kon- 
stanczinápolytól  Belgrádig.  Ha  a  mieink  tudták  volna  az  indu- 

Szulejmán  1566-ban  gyorsabban  utazott  valamivel. 
Június  26-án  utóbbi  helyre  érkezett  vagyis  csak 
azt  mondván,  a  mi  történelmi  világos  tény,  június  27- 
ikén  Zimonyban  volt;  mert  nem  mutat  arra  semmi, 
hogy  Belgrádban  volt  volna  ezúttal.  Hihető,  hogy  ő 
és  rendes  csapatja  egyenesen  a  Szabácsnál  épitett 
szávai  hidnak  vette  útját.  ') 


lás  napját,   hozzá  vethettek  volna,  hogy  a   török    sereg  június 
30-ikán  Belgrádon,  s  július  20-ika  körül  Eszéknél  lesz. 

')  Tévedésnek  tartom,  mintha  a  szultán  már  június  16-ikán 
Belgrádon  volt  volna.  Hammer  az  1566-iki  uti  naplót  nem  közli, 
hanem  egy  nem  teljesen  világos  kivonatot  közöl  belőle  munkája 
szövegében  (III.  k.  439.  1.).  £  szerint  a  szultán  június  1-sején 
még  csak  Tatárbazárcsiknál  volt,  tehát  a  balkáni  hegyszoroso- 
kon tul,  —  s  így  a  Balkánig  ugyanazon  sebességgel  jött,  mint 
1532-ben.  Mert  utóbb  nevezett  évben  június  első  pár  napjában 
ért  a  kapulu-derbendi  szoroshoz,  azaz  elindulása  után  32  nap 
alatt;  míg  1566-ban  ugyanazt  az  utat  35  nap  alatt  tette  meg. 
Hozzá  teszi  Hammer,  hogy  1566-ban  a  hegyszoroson  való  átme- 
netelt az  esőzések  nagyon  hátráltatták  (Szulejmán  más  útjaiban 
is  meg  volt  ez  a  hátráltatás).  De  annál  gyorsabban  haladt  Szó- 
fiától Belgrádig:  összesen  ötvenhét  nap  alatt  érkezett  oda. 
Hammer  azt  mondja,  49  nap  alatt,  azaz  június  18-ikán,  magyar 
történetíróink  nagyobb  része  szerint  június  16-ikán,  s  így  47 
nap  alatt  történt  az  érkezés  a  Dunához.  E  szerint  eső  és  rósz  út 
s  még  annak  is  daczára,  hogy  most  sem  vesztegelt  jóval  keveseb- 
bet Szófiában  és  Nissában,  mint  máskor,  a'török  sereg  a  szoro- 
soktól Belgrádig  most  12 — 14  nap  alatt  tett  annyi  utat,  mint 
máskor  28  nap,  vagyis  négy  hét  alatt!  Történetiróink  nagy  részét 
s  utána  a  gyakran  mindent  összezavaró  Hammert  kétségtelenül 
egy  egykorú  nem  elég  szabatos  följegyzés  vezeti  félre.  Tordai 
(Katonánál,  XXIV.  212.1.)  ezt  irja:  „16-a  junii  quum  princeps 

Midőn  Szulejmán  Belgrád  tájára  érkezett,  már  jó 
előre  haladt  volt  seregének  két  külön  szakasztott 
része.  Pertev  pasa  már  július  2-ikán  hozzá  fogott 
Gyula  ostromához;  a  székesfehérvári  vigyázó  hadtestet 
képezendő  csapat  szintén  július  2-ikán  átkelt  volt  a 
Dráván  Eszéken  felül,  Ujtónál.  Hogy  az  előbbi  több 
héttel  előbb  indult  meg  s  nemcsak  Belgrádnál  vált 
külön,  abban  megegyeznek  a  magyar  és  török  források: 
és  hogy  utóbbinak  is  korábban  kellett  indulnia  még 
Drinápolyból,  —  azt  minden  adat  egybevetéséből  tel- 
jesen bizonyosnak  tarthatjuk.        > 

Mielőtt  Szulejmán  megérkezett  volna,  Belgrádban 
kétségkívül  megtették  a  készületeket,  hogy  hidat  épít- 
senek a  Száván  keresztül;  mert  a  szultán  roppant 
serege  most  is,  mint  máskor  a  viz  balpartján,  Zimony- 
nál  volt  tábort  ütendő.  De  a  hídépitést  megnehezité  az, 
hogy  a  Duna  megáradván,  itt  a  torkolatnál  a  Szávát 
is  kiárasztá  1).  Ennél  fogva  a  rumilii  és  anatóliai  (euró- 

(t.  i.  János  Zsigmond)  accepisset,  Soiimanum  jam  Danubium 
attigisse  .  .  .  niovet  Álba- Júlia."  János  Zsigmond,  mint  ebből 
látjuk,  június  16-án  indul  sietve  Gyula-Fehérvárról.  Ezt,  mint 
alkalmasint  szemtanú  állítását  nem  vonhatjuk  kétségbe.  De  hogy 
ez  adat  szintoly  alapos  lenne  Szulejmán  Belgrádba  érkezésére  néz- 
ve, nagyon  kétséges.  Hogy  16-án  hallhassa  a  fej  edelem  Fehérvá- 
ron, hogy  Szulejmán  a  Dunához  ért  (Szerbián  keresztül),  szük- 
séges volt  volna,  hogy  ez  4 — 5  nappal  előbb,  11-ike  körül  érkez- 
zék oda  (mert  a  hir  odavitele  napokba  került).  így  Szulejmán 
most  egy  hét  alatt  tette  volna  azt  az  utat  nagy  seregével,  mire 
máskor  4  hét  kellett. 

')  így  kell  érteni  Hammer  ezen  szavait :  ,, Mivel  a  Duna 
áradása  a  hidépitést  lehetlenné  tette"  (III.  k.  439.  1.).  Nem  kell 
azt  vélni,  hogy  a  török  a  Dunán  akart  hidat  verni. 

pai  és  ázsiai)  seregnek,  mely  előre  járt,  átköltöztetését 
a  tetemes  dunai  hajóhad  kezdé  meg.  Egyszersmind  a 
szultán  és  rendes  katonasága  számára  pár  mérfölddel 
feljebb,  Szabácsnál  vertek  hidat  a  Száván  —  mivel 
valószinűen  ezen  pontig  nem  árasztá  ki  a  Duna  a  Száva 
vizét.  A  szultán  részére  már  készen  állott  a  hid  26- 
ikán,  és  ő  27-ikén  Zimonyban  volt.  ') 

Itt  fogadá  teljes  királyi  tiszteletadással  Szapolyai 
János  fiát,  az  erdélyi  részek  urát,  mint  egész  Magyar- 
ország fejedelmét.  Az  öreg  szultán  nem  csak  külsőleg, 
hanem  jellemre  nézve  is  itt  egész  fennségben  mutatta 
magát.  Eddig  is  védője  volt  Szapolyainak  és  fiának  s 

')  Hammer  kivonatát  nem  fogadhatjuk  el  egészen  históriai 
forrásnak,  habár  eredeti  kútfőből  dolgozott.  így  azt,  hogy  Szu- 
lejmán  Belgrádban  lett  volna  s  nem  egyenesen  Zimonyba 
ment  a  szabácsi  hidon,  csak  oly  összezavarásnak  tartjuk,  mint 
Tordainál,  ki  nem  tesz  különbséget  Zimony  és  az  átellenben 
levő,  különben  szomszéd,  de  most  egymástól  az  áradás  miatt 
messze  eső  Belgrád  közt.  Történetíróink  közt  leghelyesebben 
jár  el  Horvát  Mihály  az  érkezés  napjának  meghatározásában. 
(„Magyarország  Történelme"  —  uj  dolgozat  —  III.  k.  267.  1.) 
O  csak  annyit  mond,  hogy  a  szultán  június  27-ikén  Zimonyba 
érkezett.  Ez  az  egyetlen  történelmileg  eddigelő  bizonyos 
dátum,  melyet  meg  nem  másit  az  egykorú  magyar  krónika  sem, 
mely  azt  mondja,  hogy  Szulejmánról  16-ikán  jelenték  Zsigmond- 
nak, hogy  „átjött  a  Dunán."  Ez  csak  annyit  jelent,  mint  az, 
hogy  mártius  utolsó  napján  indult  a  szultán  Magyarországra. 
Ekkor  t.  i.  elindult  Perteff  pasa  s  tán  a  drávai  sereg;  de  nem 
maga  a  szultán.  Ez  a  Dunán  akkor  egyátalában  nem  jött  át- 
Ismét  Perteff  pasáról  hallhatta  János  Zsigmond  16-án,  hogy 
(azelőtt  néhány  nappal)  átjött  a  Dunán  (Erdély  Történ.  Tára. 
1837.  I.  39.). 

habár  a  védelem  Buda  és  más  nagy  áldozatokkal  s  nem 
egy  megaláztatással  járt,  Szulejmán  következete- 
sen védte  s  kiváló  személyes  jóindulatot  mutatott  vál- 
tig kegyencze  iránt.  De  a  mit  most  tett,  oly  nagylel- 
kűség volt,  mely  meghaladá  az  eddigieket.  János  azért 
jött  most  főkép,  hogybevádoltatások  ellen  védje  magát. 
Előbbi  években  ő,  a  szultán  kegyencze,  békealkudozá- 
sokat folytatott  Miksa  királylyal.  Utóbbinak  konstán- 
czinápolyi  követei  magokkal  vitték  s  átadták  a  portán 
a  Miksa  és  János  közt  kelt  szerződéseket  és  leveleket, 
melyeket  János  bizalmasan  irt  volt  Miksa  kormányá- 
nak. Maga  az  alkudozás  ténye,  de  kétségkívül  még 
inkább  a  levelek  tartalma  alkalmas  lehetett  arra,  hogy 
Jánost  Szulejmán  hűtlenséggel  és  álnoksággal  vádolja. 
De  a  szultán  még  a  levelek  átadásakor,  melyeket  elol- 
vasott, kijelenté,  hogy  nem  ad  hitelt  nekik  s  követet 
küldött  Jánoshoz,  ki  az  egész  levelezést  ennek  kezébe 
adja.  Ez  volt  János  Zimonyba  utazásának  oka  és  ezen 
körülmény  az,  mi  a  zimonyi  ünnepélyes  fogadtatásban 
nagyobbnak  mutatá  Szulejmánt,  mint  roppant  hadserege 
és  a  képzeletet  csaknem  meghaladó  keleti  fény.  *) 

János  Zsigmond  június  29-ikén  volt  ünnepélyes 
kihallgatáson  a  szultán  sátorában,  július  1-sején 
búcsú  -  látogatáson  s  ugyanaz  nap  tisztelgett  a 
franczia  követ,  Aube,  nála,  hogy  királya  nevében  sze- 


!)  Mind  az  ünnepély  részleteit,  mind  ama  körülményt  az 
alkalmasint  szemtanú  s  János  ügyébe  nagyon  beavatott  egykorú 
irja  le,  kinek  nevére  nézve  eltérnek  a  kutatók  (Katona  XXIV. 
207.  1.  latin  fordításban;  „Erdélyország  Történeteinek  Tára"  az 
•eredeti  magyar  kézirat  után  1837.  év.  I.). 

rencsét  kívánjon  neki  az  uj  hadjárathoz.  Hihető,  hogy 
Szulejmán  is  legfeljebb  másnap,  július  2-ikán  elindult 
Eszék  felé,  midőn,  mint  iram,  már  a  fehérvári  vigyázó 
sereg  Siklós  irányában  átkelt  a  Dráván ,  mintegy 
három  héttel  előzvén  meg  a  szultánt.  ') 

A  szultán  egész  útjából  kitűnik,  hogy  jobban  sietett 
most  mint  máskor,  mi  magában  sem   mutatja  azt,  hogy 


')  A  szultánnak  Zimonyból  való  elindulásának  napját  nem 
találom  kitéve.  1529-ben  is  csak  három  napot  töltött  ott, 
1532-ben  jóval  többet;  de  akkor  ő  előbb  érkezett  meg,  mint  a 
sereg  nagyobb  része,  míg  most  a  rumilii  és  anatóliai  hadak  a 
szultánt  már  Zimonynál  várták.  Különben  is,  hogy  19-  és  20-ika 
körül  Eszéknél  legyen,  július  1-sején  vagy  2-ikán  el  kellett  indul- 
nia. —  Mindenesetre  világos,  hogy  a  Székes  -  Fehérvárhoz 
rendelt  sereg  nem  a  szultán  megérkezte  után  indult  ki  Zimony- 
ból. Június  27-től  július  2-ikáig  csak  öt  napja  lett  volna,  mi  az 
út  megtételére  sem  volt  elég,  nemhogy  hidkészitésre.  Ennél 
fogva  itt  minden  más  előadás  alaptalan,  a  Budináén  kivül,  ki  a 
Sziget  táján  történtekre  nézve  a  leghitelesebb  forrás.  Emlitém, 
hogy  már  június  közepe  táján  török  sereg  érkezett  a  Drávához, 
még  pedig  bozniai  és  görögországi  had.  Ez  nem  is  jött  Zimony 
felé,  hanem  alkalmasint  Boznia  felé,  a  mit  erósit  az,  hogy  Zrínyi 
kéme  Szerajevónál  látott  török  tábort.  A  kém  csak  abban  téve- 
dett, hogy  a  szultánt  is  ezen  táborban  állitá  lenni.  Ezen  külön 
sereg  átkeléséről  olvassuk  Budinánál  (Schwandtner  I.  725.  L): 
„Secunda  die  julii,  ipse  Mustafa,  Bosnensis  Bassa  Socolovicius, 
una  cum  tota  Bosna  et  Bassa  Carambeio  (karamáni  bég)  Dra- 
vum,  Ottovum  (Ujtó)  versus  trajecit  et  apud  Siklósum,  infra 
Hardanajum  (harsányi  hegy)  consedit."  Tehát  körülbelül  az 
nap,  mikor  a  szultán  Zimonyból  elindul,  a  sz.-fehérvári  csapat  át- 
kel a  Dráván.  Az  idő  ily  kiszámitása  meglepő  hadvezéri  érdem 
volt  a  stratégia  ama  fejletlen  korszakában. 

habozott  volna  Zimonyban,  vajon  Egernek  vagy  Szi- 
getvárnak vegye- e  útját.  Atalánosan  elfogadott  véle- 
mény, hogy  már  a  hid  meg  is  volt  épitve  a  Dunán, 
melyen  e  víz  jobb  partjára  szállva,  a  Duna  és  Tisza 
közt  folytassa  útját  Eger  felé,  sőt  hogy  csapatjainak 
egy  részét  már  át  is  költözteté,  s  csak  akkor  hívta 
vissza,  és  akkor  szedeté  el  a  hidat,  mikor  a  siklósi  csa- 
tázás híre  a  török  szultánhoz  érkezett.  De  én  úgy 
látom,  hogy  az  a  híd,  melyen  a  szultán  Egerbe  volt 
menendő',  —  az  a  híd,  melyen  ezen  egész  egri  hadjárat 
tervének  némi  kis  valószinüsége  alapszik,  —  az  a  híd 
nem  létezett,  —  s  így  az  egész  egy  fölkapott  kósza 
híren  épült,  vagy  pedig  a  tervekre  nézve  az  ellenfél- 
nek homályban  tartására  czélzott  török  eredetit  kohol- 
mány volt.  ')  Szulejmán   a  szárazi  sereggel  a   Száván 


')  Se  Forgách,  se  Zsáraboki  (Sambucus)  egy  szóval  sem 
említik,  mintha  Szulejmánnak  terve  volt  volna  Eger  ellen  menni. 
A  másik  egykorú  s  igen  hiteles  forrás  Budina  is  csak  annyit 
mond,  hogy  hire  volt  Szigetváron,  hogy  a  szultán  ezen  vár  vagy 
pedig  Eger  ellen  akar  menni.  —  A  mi  a  hidat  illeti:  Láttuk,  hogy 
Belgrádnál  nem  hogy  a  Dunán,  hanem  a  Száván  sem  verhettek 
hidat  a  törökök,  hanem  fölmentek  a  Száván  Szabácsig,  s  ott 
készítenek  egyet.  Magyar  források  állítják,  hogy  a  törökök 
Péterváradnál  építenek  hidat,  s  ezt  utánok  mondja  Hammer  is, 
holott  maga  török  források  után  a  vuk  ov  ári  dunai  hidat  em- 
líti, melyről  merőben  hallgatnak  a  magyar  források.  A  magyarok 
kétségkívül  a  vukovári  hidat  zavarták  össze  a  péterváradival, 
mely  utóbbi  nem  létezett.  Vukovárnál,  igaz,  ez  alkalommal  épí- 
tenek hidat  a  törökök  a  Dunán  keresztül ;  de  egyátalában  nem 
azon  czélra,  hogy  a  Duna  és  Tisza  közti  területre  költözvén  át  a 
sereg,  Egernek  vegye  útját.  Mert,  ime,  1529-ben,  midőn  Szulej- 
mán Bécset   volt    ostromlandó,  s  1532-ben,   midőn  Kőszeg  felé 

fölfelé  elindult  Eszéknek,  hajós-seregét,  mely  tetemes 
volt,  a  Dunán  előre  küldé ,  hogy  Vukovárnál  újra 
találkozzanak. 

A  keresztyén  hadaknál  és  Bécsben  nagyon  zavart 
hírek  jártak  a  török  hadseregről.  Július  elején  csak 
annyit  tudtak  bizonyossággal,  hogy  Gyulát  egy  török 
sereg  ostrom  alá  fogta. 

A  győri  tábor,  hová  mind  több-több  segéd  érkezett, 
Veszprém  meghódítása  után,  mely  június  végén  meg- 
történt, július  közepéig  folytatá  a  hódításokat.  Miksa 
király  parancsára  mieink  kezébe  esett  Tata  és  kisebb 
mellék    várai :    Gesztes,  Vitán,  Csókakő  és    Zsámbok, 


ügyekezett,  szó  sem  volt  Egerről,  sem  pedig  más  útról,  mint  a 
mely  a  Dráván  át  a  Dunán  túl  vezet,  —  mindkét  izben  megépiték 
a  törökök  előlegesen  a  vukovári  dunai  hidat!  (Hammer  III. 
666.  és  III.  648.)  1529-ben  a  vukovári  hid  elkészül  aug.  3-ikán; 
de  Eszéknél  a  hidat  az  áradás  miatt  5-ikén  nem  tudják  fbláflitni. 
Mi  czélja  volt  a  vukovári  hidnak,  melyet  egy-két  nappal  előbb 
állitának  fel,  mint  az  eszékit,  voltaképen  nem  tudjuk.  Lehet, 
hogy  a  seregnek  szüksége  voltaDuna  balpartjával  való  közleke- 
désre; csapatokat,  keresztyén  fuvarosokat  és  élelmet  hozhattak 
át.  A  vukovári  hid  magyarázza  meg,  hogy  Bács  körül,  mely  közel 
feküdt,  török  csapatokat  láttak.  A  péterváradi  hidról  semmi  tör- 
téneti adat  nincs.  Csak  az  jegyzendő  meg,  hogy  a  török  sereg 
közel  sem  járt  ezúttal  Péterváradhoz.  A  Száva  és  nem  a  Duna 
partjain  haladtak  fölfelé  Mitroviczig  (Szerem)  az  előbbi  had- 
járatokban s  onnan  haladtak  éjszaknyugati  irányban  a  Duna  felé 
Vukovárig.  Az  Eger  elleni  terv,  valamint  a  hid  hire  a  szultán 
táborában  volt  erdélyiektől  származhatott,  kik  iránt  bármi  bizal- 
mat mutatott  is  a  szultán,  hadi  tervét  alkalmasint  nem  közié 
velők.  Sőt  Szapolyainak  Bécset  emlegette  —  melyhez  pedig  nem 
Eger  felé  szokott  kerülni  a  török  sereg. 

úgy  hogy  július  24-ikén  Győrtől  Fehérvárig  és  Eszter- 
gomig alig  volt  már  török  erősség.  A  császár  utóbb 
nevezett  napon  vette  hirét  ezen  diadaloknak,  s  kül- 
földi udvarokkal  is  tudata.  ')  Még  ekkor  sem  volt 
biztos  hire  a  az  ellenségről.  Tudta  ugyan,  s  széltében 
beszélték,  hogy  jön  a  török  sereg;  de  nem  tudták,  hogy 
a  szultán  is  vele  van.  Nem  vélték  tán,  hogy  a  szultán 
oly  öreg  korában  s  oly  búskomor  lelkiállapotban, 
minőről  az  előbbi  követi  jelentések  szóltak,  egy  hadjá- 
rat fáradalmainak  kitegye  magát.  Miksához  érkeztek 
ugyan  jelentések  a  török  seregről,  melyek  közt  senkié 
sem  előzhette  meg  a  Zrínyi  által  küldötteket;  de  az 
udvar  nem  hitt  ezeknek. 4)  Annyit  hallottakirály,  hogy 
tetemes  török  had  van  Belgrádon;  de  úgy  vélte,  hogy 
az  csak  utóbbi  helyen  egyesül,  a  mi  sok  időt  vesz 
igénybe,  és  van  még  elég  idő  a  készülődésre.  Csak- 
hamar azonban  kiábrándulhatott.  Tata  és  más  várak 
bevételének  hirét  nyomban  követte  az  a  hir,  hogy  a 
török  sereg:  a  szultán  vezérlete  alatt  a  Drávához  érke- 
zett.  De  azt  vélte,  hogy  eme  folyó  kiáradása  fogja 
hátráltatni.  A  korábban  átkelt  török  csapat  rendelte- 
tése is  bizonytalan  volt  még.  A  karamáni  bég  még 
július  közepén  is  Pécsnél  tovább  nem  ment  volt,  — 
úgy  látszik,  innenső  parton  fedezni  akará  a  hídépítést. 
Csaknem  fölösleges  elővigyázat;  de  a  török  hadvezér 


')  Bizar,  89.  1. 

2)  Forgách,  ki  nemcsak  mint  történetíró,  hanem  mint  nagyon 
érdekelt  s  jelentékeny  szerepi^,  ezenkivül  mint  a  ki  fúltanúja 
lehetett  ezeknek,  áilitja,  hogy  a  szultán  jöttét  nem  tudták,  s 
hogy  a  kémek  utján  jött  jelentéseknek  nem  hittek  (412.  1.). 

számitó  eszét  bizonyítja.  Ha  a  győri  seregnek  egy 
napjainkbeli  hadvezér  parancsol,  nem  az  lett  volna  föl- 
adata, hogy  Tatát  s  más  kisebb  várakat  ostromoljon, 
hanem  a  Drávához  siessen  meggátlandó  a  törökök  át- 
jovetelét.  Szulejmán  ezen  nem  várt  s  be  nem  követke- 
zett esetre  is  el  vala  készülve. 

Miksa  király  legkevesbbé  volt  hajlandó  ily  merész 
vállalatokra.  Példás  türelemmel  készülődött.  Addig 
ki  nem  akart  indulni,  míg  vízen  és  szárazon  az  utolsóig 
ki  nem  állít  mindent,  a  mit  kiállítnia  lehetett.  Azonban 
annak  jeléül,  hogy  ha  valaha,  most  lesz  majd  a  keresz- 
t vénségnek  a  mohammedánismussal  utolsó, amaz  eldöntő 
véres  küzdelme,  mely  talán  Bécs  alatt  fog  jobbra  vagy 
balra  eldőlni,  Bécsben  eltiltotta  a  tánczot,  pompázást 
és  a  vigalom  mindenféle  nemét.  Bizonyos  órákban  ha- 
rangozást  rendelt,  melynek  hallatára  mindenki  otthon 
vagy  úton-úfélen  térdre  essék,  a  kit  a  harangozás 
lóháton  talál,  leszálljon  és  szintúgy  imádkozzék  a 
keresztyén  fegyverek  győzedelmeért.  ')  De  szó  sem 
volt  róla,  hogy  júliusban  még  valami  nagy  dolog  tör- 
ténjék. Gyula  ostroma  alig  ébreszthetett  figyelmet. 
Mentül  távolabbi  és  félrébb  eső  várral  foglalkozott  a 
török,  annál  inkább  örült  rajta  a  keresztyén  fővezér- 
let. Habár  Eger  fontos  birtok  vala,  azon  hir  valósulása, 
hogy  a  szultán  ezen  vár  ostromára  ment,  s  igy  na- 
gyon kitért  a  bécsi  útból,  aránylag  örvendetes  hir 
lett  volna,  s  tán  azért  hitték,  mivel  óhajtották 
Gyula,  a  mennyiben   tekintetbe  jött,  Schwendi  Lázár 

!)  Bizar  01.  1. 

gondja  volt,  ki  egy  kisebb  német  sereggel  Erdély  felől 
foglalt  vigyázó  állást,  s  ki  Gyula  erősítésére  elég  korán 
600  németet  küldött  Kerecsényi  Lászlónak.  Ezek  né- 
mileg pótolták  azt  a  hiányt,  mely  a  magyar  helyőrség- 
ben az  erdélyi  fejedelemhez  való  átszökdösésből 
támadt  volt. 

Midőn  Szulejmánnak  Vukovárhoz  és  Eszékhez  való 
érkezése  hirül  jött  Győrbe  és  Bécsbe ,  még  talán 
mindig  nem  tudták  s  hinni  sem  akarták,  hogy  Sziget 
ellen  tornyosult  fel  mindenekelőtt  a  vészfelleg. 

Zrinyi  nem  lehetett  oly  tévedésben  :  neki,  a  mi 
nagy  ritkaság,  magában  a  török  seregben  volt  tudósi- 
tója.  Pécsen  egy  Naszuf  nevű  aga  értesité  a  török 
táborról. ])  A  drávai  átmenetel  eszközlése  nagy  erőfeszi- 
tésbe  került  a  szultán  embereinek.  A  július  2-ikán 
átkelt  sereg  Ujtónál  készitett  hidját  a  kiáradt  Dráva 
elvitte,  s  hasztalan  volt  minden  kísérlet,  ujat  állítni 
helyébe  Eszéken  felül,  holott  Hamzának,  a  pécsi  bég- 
nek fejvesztés  alatt  meg  volt  parancsolva,  hogy  a  szul- 
tán érkeztéig  elkészítse.  2)  Azonban  a  Dráva  áradása 
ellenére  Eszéken  alul  egy  nagyszerű  hajóhíd  bámula- 
tos gyorsasággal  elkészült.  Vukovárnál  a  szultán  most 
is  hidat  készíttetett,  mint  előbbi  hadjáratai  alkalmával. 
A  Duna  áradása  azonban  ebben  kárt  tett.  Mindamel- 
lett a  hidhoz  készen  állott,  s  a  Dunán  fölfelé  hozott 
anyagszerek  s  a  Dráva  mind  innenső,  mind  túlsó  part- 


')  Budina  Schwandtnernél  I.  725. 

2)  így  értelmezhető  azon  helyen  kissé  zavart  előadás,  melyet 
Budinánál  az  utóbb  idézett  lapon  olvasunk. 

ján  levő  sereg  és  dologra  hajtott  keresztyén  jobbágy- 
ság közreműködésével  a  drávai  híd  tizenhét  nap  alatt, 
Szulejmánnak  Belgrádból  indulásátólEszékre  érkeztéig, 
elkészült.  ')  A  4800  lépésnyi,  azaz  több  mint  fél 
mérföldnyi  hosszú  és  14  lépésnyi  széles  egyetlen  hidon 
keresztül  elkezdődött  a  nagy  török  hadsereg  átvonu- 
lása, s  eltartott  néhány  nap :  hihető,  hogy  nem  keve- 
sebb ideig,  mint  1529-ben,  midőn  hat  egész  napot 
kivánt  meg.  Egy  másik  hidhoz,  mely  gyorsította  volna 
az  átkelést,  szintén  meg  volt  téve,  mint  mondám,  az 
intézkedés ;  de  ennek  nem  teljesültéért  Hamza  bég 
kegyelmet  kapott,  miután  a  szultán  személyesen  meg- 
győződött a  Dráva  áradása  miatti  lehetlenségről.  2) 
Maga  a  szultán  július  19-ikén  tette  főhadiszállását  a 
túlsó  partról  az  innensőre.  Más  nap,  azaz  július  20-ikán 
indult  tovább  Fehérvárnak  az  addisr  Pécsen  vesztegelt 
karamáni  béglerbég,  miután  az  átmenetel  fedezése  már 
fölöslegessé  vált.  3)  Mindez  mutatja,  hogy  a  szultán 
oly  előre  gondoló  combinatióval  intézé  működéseit,  s  a 
kivitel  oly  pontos,  hogy  az  akkori  német  sereg  előtt 


*)  Istvánffy  azt  mondja,  hogy  azon  dunai  hidat,  melyen  sze- 
rinte a  szultán  Egerbe  volt  menendő  (s  melyről  azt  gyanittatja, 
hogy  tán  Belgrád  körül  épült),  magok  a  törökök  szedték  el,  s 
ennek  hajóit,  deszkáit  és  a  hozzávalókat  a  Dunán  föl  felé  szállí- 
ták  nagy  gyorsasággal  és  az  eszéki  hid  építésére  használták 
(Istvánffy  309.  b.).  Hammer  III.  444. 

2)  1532  ben,  Hammer  szerint,  12  hid  veretett  a  Dráván 
keresztül. 

3)  Budina  az  i.  h.  Az  eszéki  átkelésre  nézve  a  török  forrás,  s 
Pécsről  való  indulásra  nézve  Budina  dátuma  összevág. 

példányul  szolgálhatott  volna.  Szulejmán  a  hidtól 
szintén  Siklós  felé  tartott  s  Harsánynál  iité  föl  tábo- 
rát, míg  a  nehéz  ostrom- ágyukat  bi valók  által  egyene- 
sen Szigetvár  felé  vonatta.  A  távolság  Eszéktől  utóbbi 
városig  egyenes  vonalban  is  tíz  mérföld.  Hozzá  véve, 
hogy  a  nehéz  ostrom-ágyukat,  melyeket  Eszékig  két- 
ségkívül hajókon  szállítanak,  a  törökök  még  lassabban 
birták  szállítani,  s  a  kerekek  czélszerűtlensége  miatt  a 
nagy  ágyúk  egyik  vége  a  földön  csúszva  vitetett;  hozzá 
véve  az  azelőtti  hetek  esőzései  miatt  a  föld  felázását, 
kivált  azon  egy  részben  mocsáros  vidéken,  képzelhető, 
a  bivalokkal  való  szállítás  mellett  az  a  tíz  mér- 
föld mily  nagy  távolság  lehetett.  Részint  ezen  lassú 
haladás  bevárása,  részint  más  előkészületek  az  ostromra, 
Szulejmánnak  és  seregének  hosszú  pihenést  engedtek 
Siklóson  és  Pécsen.  Ama  készületek  közé  tartozott 
azon  temérdek  jobbágy-sereg  összegyűjtése,  mely  gya- 
log és  szekereivel  hajtatott  el,  hogy  az  ostrom-mun- 
kákban részt  vegyen,  s  ha  a  vukovári  hid  csakugyan 
állott  egy  ideig,  alkalmasint  arra  is  szolgált,  hogy  a 
Dunán  inneni  vidékekről  is  átszállíttassék  a  segéd- 
sereg ezen  neme;  mert  egész  nagy  vidékek  jobbágysága 
össze  szokott  szedetni  ilyenkor.  ') 

Szigetvárban  ezalatt  kevés  zajjal  és  kevés  külső 
fénynyel  ugyan,  de  erélyesen  folytak  a  készületek,  ha 
nem  is  oly  nagy  látogató,  mint  a  szultán,  de  legalább 
valamelyik  béglerbég  illő  fogadására. 


')    így   meg    lenne   fejtve    az    a    különben  kétes    állítása 

Istvánffynak,  hogy  Bácsban  törökök  jártak  az  eszéki  átjövetel 
előtt. 

Zrinyi.  33 

Mi  volt  az  erő,  a  miben  biztak,  s  mi  volt  maga  a 
vár,  melynek  fennállását  annyi  idő  óta  a  három  világ- 
részben uralkodó  hatalom  kihivásnak  tekinté  ? 

Körülbelül  száz  éve ,  hogy  ez  a  hely  alapítta- 
tott, vagy  negyven  éve,  hogy  erősségnek  volt  nevezhető. 
Már  keletkezésében  arra  volt  számítva,  hogy  menedé- 
kül, s  később ,  hogy  hatalmas  védfalul  szolgáljon  a 
török  beütések  és  hódítás  ellen. 

Jóval  azelőtt,  hogy  a  török  elfoglalta  volna  Kon- 
etánczinápolyt,  elkezdődött  a  görögök  kivándorlása, 
kik  közül  menekültek  Magyarországra  is.  Egy  Anthe- 
mios  Oszvald  nevű  görög  nyert  adományt  Somogy- 
megyének  Baranyával  határos,  és  a  dombos  helyeken 
erdős,  a  lapályon  mocsáros  részein.  Oszvald  nem 
követte  a  korábbi  szokást,  mely  szerint  a  földesurak 
hegytetőkre  épiték  váraikat.  Lapályos  helyen  a  mocsá- 
ros környezet  több  biztosságot  igérta  már  ezen  tájakat 
meg-meglátogatott  török  rablóhadak  ellen.  Ott,  hol  a 
nevet  alig  érdemlő  Almás  patak  kiszabadulván  az  őt 
táplált  Zselicz  hegység  ágai  közül,  a  sík  téren,  mint 
valamely  öreg  folyam,  szabadon  terült  szét  s  állandó 
mocsárokat  képezett,  egy  helyen  nagyobb  tóvá  nőtt, 
mely  egy  kiemelkedő  szigetet  környezett.  Oszvald  ezen 
mocsár  környezte  szigetet  választá  ki  egy  kis  menhely 
építésére.  1450  táján,  Hunyady  János  idejében, 
egy  tornyot  rakatott  téglából  egyik  szigetre,  me- 
lyetutódai jobban  kiszélesítenek.  így  támadt  Sziget- 
nek az  a  része ,  melyet  később  „belső  vár"  -  nak 
neveztek. 

A  hely  Török  Bálint   birtoka  lett  a  XVI-ik  szá- 

zad  elején.  Alatta  nyert  jelentőséget  Szigetvár.  O 
jobb  karba  helvezé.  Nem  követte  a  vár  megala- 
pítójának  példáját,  ki,  minthogy  a  vidéken  nincs 
épitésre  való  kő.  téglából  emelte  az  első  bástyát.  Török 
Bálint  a  magyar  módot  követte  az  erődítésben,  vagy 
legalább  azt,  ami  a  török-magyar  háborúk  idején  diva- 
tozott^ mely  az  ágyúk  nagyobb  mérvű  használata  után 
legczélszerűbbnek  bizonyult  be.  Kő  vagy  tégla  helyett 
szilárd  és  nagy  föld-töltések  szolgáltak  f;i lakul  és  bás- 
tyákul.  Ezen  töltések  külső  borítéka  sem  kő  vala,  mely 
nem  volt  ezen  a  vidéken.  Szigetvár  falait  három  sor- 
ban a  legvastagabb  és  erősebb,  s  egymással  vaskapcsok 
által  összekötött  gerendasorok  képezték,  melyek  héza- 
gait földdel  töltötték  ki.  A  külső  faboritékot  még 
agyag-tapaszszal  vonták  be  a  meggyulás  ellen.  ')  Ez 
szolgált  pánczélul  azon  csaknem  három  ölnyi  vastag 
fóldtöltésnek,  mely  a  tulajdonképi  falat  képezé.  A  golyó 
a  földtöltésbe  behat  s  benne  marad,  a  nélkül,  hogy  oly 
könnyen  rongálná,  mint  a  törékeny  követ  és  téglát, 
mely  romjaival  az  árkok  betemetésében  is  segít. 
Egy  szóval  Szigetvárat  azon  elv  szerint  erődité  Török 
Bálint,  a  mint  akkor  annyi  „palánk",  „földvár"  és 
„párkány"  épült  hazánkban,  melyek  mind  egy  jelenté- 
sűek s  latinosan  ,,castellumok"-oknak  neveztettek.  A 
falak    s  bástvák    alatt   vizzel    telt    árkok    voltak  ,    s 


')  Egy  egykorú  nemet  krónikában  találom  Szigetre  vonat- 
kozólag: „Bastei  von  Holz  und  Érden,  nach  hungrischer  Art.'" 
(Aus  vier  Jahrhunderten.  I.  k.  4.  1.).  A  fennt  érintett  borítékról 
szó  van  a  hasonlókép  épitett  Gyula  vára  ostromának  leírásában 
Istvánffynál. 

33* 

valószínű,  hogy  a  külső  izmos  faczölöpök  egyszersmind 
a  földgát  bemosatása  ellen  is  vedül  szolgáltak.  Török 
Bálint  kitűnő  pattantyusmestere  Szentiványi,  urának 
jeles  ágyukat  öntött,  melyekkel  Szigetvár  kellően  el 
vala  látva. 

De  legnagyobb  ereje  a  várnak  az  maradt,  a  mi 
régen  volt,  az  árkon  túl  is  elterült  nagy  mocsár,  mely 
a  vár  körül  forma  szerinti  mély  tóként  terült,  s  mely 
miatt  nem  lehetett  közel  férni  hozzá,  kivéve  a  kapuhoz 
vezetett  hidon. 

Hihető,  hogy  még  Török  Bálint  ideje  előtt  kezdett 
egy  a  vártól  délre  feküdt  szigeten  egy  külváros  tele- 
pülni meg.  A  török  berontások  mind  több-több  falusi 
és  kisvárosi  családot  tettek  földönfutóvá,  kik  örömest 
kerestek  menedéket  várakban  és  a  várak  külvárosai- 
ban, hol  az  őrség  megvédte  az  elrablástól  vagyonukat, 
nejeiket  és  gyermekeiket.  Legtöbb  uj  lakos  települhetett 
meg  Szigetváron  1543  táján,  midőn  a  törökök  Siklóst 
és  Pécset  elfoglalták  s  a  szomszéd  Szigetvárt  nem  bán- 
tották, mivel,  habár  Török  Bálint  már  fogva  volt  Kon- 
stánczinápolyban ,  családja  még  a  szultán  hivének 
tekintetett.  Tény,  hogy  Pécs  elfoglalásakor  a  lakosok 
egy  része  Szigetvárra  menekült  ,).  Atalán  föltehetjük, 
hogy  a  török  megszállotta  egész  Baranyamegye  mene- 
kültjeiből a  legközelebbi  állomásul  szolgált  Szigetvár 
sokaknak  adott  uj  hazát,  hol  vályogból  vagy  fából 
építenek  magoknak  szalmás  fedelű  házakat.  —  Török 
Bálint  özvegye  Pemflinger  Kata  az  ellenség  közvetlen 


*)  Istvánffy  azon  évhez. 

szomszédjából  jobbnak  látván  Pápára  költözni,  Sziget- 
várat megvédésre  átadá  Ferdinándnak.  Ez  kiegészité 
a  Török  Bálint  kezdette  erőditvényeket.  Még  1556 
előtt  Dersffy  és  Kerecsényi  kapitánysága  alatt  ké- 
szültek el  a  külváros  erőditvényei ,  csaknem  oly  mó- 
don mint  a  váréi  voltak.  A  város  keleti  bástyáját  Kesas 
és  a  nyugatit  Hennyei  bástyának  nevezték.  Mindkét 
név  egy-egy  baranyai  birtokos  neve,  kik  még  1556 
táján  a  szigetvári  őrség  vajdái  voltak.  Ugyanakkor 
erősiték  a  várat  is  uj  bástyával,  melyet  az  akkori 
nádor  nevéről  Nádasdy-bástyának  hivtak  azután  is. 

A  város  nagy  védelmül  szolgált  a  várnak.  Először 
azt  kellett  bevenni  az  ellenségnek,  hogy  a  várat  ko- 
molyan ostromolhassa.  De  1556-ban,  midőn  Horváth 
Márk  oly  hősileg  megvédte  Szigetet  az  ostrom  ellen, 
ez  a  helység  csak  két  részből  állott.  Legalább  egy 
harmadik  részről  sehol  sincs  emlités  téve.  Az  erőditett 
négyszögű  várost  egy  jókora  hosszúságú  hid  köté 
össze  a  várral,  mely  mély  vizén  vezetett  keresztül. 

1556  óta  uj,  harmadik  rész  járult  Szigetvárhoz,  — 
a  várostól   ismét   délre. 

Ott  egy  harmadik,  az  ó  városénál  kisebb  szigeten 
uj  lakosok  emelének  magoknak  hajlékot;  habár  tán 
magok  sem  tekintek  azt  maradandó  lakásnak.  Mig 
maga  a  vár  ostrom  alá  nem  fogatik,  itt  biztos  helyen 
voltak.  Ostrom  esetére  a  legnagyobb  rész  családostul 
tovább  vándorolt.  Az  uj  város,  ámbár  már  a  száraz- 
hoz közel  esett  s  mind  könnyen  gyújtható  anyagból 
készült  házai  voltak,  mindamellett  hasznos  pontnak 
volt  tartható  a  védelemben.  Ezért  megerősíttetett, 
habár  egyszerűbben;   töltés   nélküli    fakerités    képezé 

I.  Újváros. 
II.  Óváros. 
IH.  Vár. 

1.  Hegybástya. 

2.  Névtelen  bástya. 

3.  Nádasdy-bástya. 

4.  5.  Belső  vár  bástyái. 
6.  7.  8.  9.  kapuk. 


10.  Patai  kapu. 

11.  Pécsi  kapu. 

12.  Kapu. 

13.  Nagy  töltés. 

14.  Környező  töltések. 
15'  Almás  kifolyásai. 

16.  Tő. 

17.  Hennyei  bástya. 


18.  Kesas  bástya. 

19.  Bástya. 

A  nagy  töltés  mellet, 
jobbra  katonai  temetőt 

A  vár  bástyái  irányában 
a  töltésszerü  rajz  a  tö- 
rökök támadása  vona- 
lát jelöli. 

falát  s  a  száraz  felőli  két  bástyáját.  Az  új  várost  az 
ó-val  egy  már  rövidebb  híd  köti  össze. 

Ha  már  az  egészet  magunk  előtt  akarjuk  képzelni, 
Szigetvár  egy  erődlánczolat  volt,  mely  egy  terjedel- 
mes tó  közepén  éjszakról  délnek  nyúlt  hosszabban,  s 
csak  kissé  hajolt  nyugatnak,  éjszaki  lánczszemét  a  vár, 
a  közbelsőt  és  legnagyobbikat  az  ó  város,  a  délit  az 
uj  város  képezvén.  A  hármat  két  hid  kötötte  össze. 
A  falak  csekély  magasságúak,  de  annál  tömörebbek. 
A  vár  szabálytalan  ötszög,  az  ó  város  hosszúdad  négy- 
szög, az  uj  város  egyenlőbb  oldalú,  kisebb  négy- 
szögnek képzelhető. 

Az  ó  városnak  bár  vastagabb  földfala  volt,  mini 
az  újnak,  nem  tartozott  a  rendesebb  erődök  közé.  A 
négyszögű  külső  falak  sarkain  volt  bástya,  s  talán  az 
egyik  sarkon,  a  vár  felől  nem  is  tárták  szükségesnek, 
mind  a  víz  mély  volta,  mind  a  vár  felől  eső  fekvésénél 
fogva.  De  ha  négy  bástyája  volt  is  a  négy  sarkon, 
azon  bástyák,  ugy  látszik,  nagyon  kicsinyek  s  hegyesen 
kinyulók  voltak,  míg  a  négy  oldalfal  rendkivül  hosz- 
szú.  Egyik  bástya  csaknem  kétszáz  ölnyire  feküdt  a 
másiktól. 

Czélszerübben  s  az  akkori  erőditéshez  alkalmazot- 
tabban  volt  épitve  a  vár.  Jóval  kisebb  területen  öt 
bástyája  volt,  s  alkalmasint  nagyobb,  mint  a  városéi. 
Az  árok  a  vár  körül  nem  lehetett  nagyon  mély;  mert  a 
természettől  is  vizenyős  területen  kétségkívül  csekély 
mélységre  víz  fakadt  föl  s  igen  mélyre  ásni  nem 
lehetett. 

Azonban  e  hátrány  elenyészett  az  által,  hogy  a 
várat  mindenfelől  jókora   távolságra  tó   vette   körül. 

Tán  még  abban  az  időben,  mikor  még  csak  a  „vár" 
megerősítéséről  vala  szó,  —  tán  Török  Bálint  építései- 
nek idején,  mesterségesen  nagyobbiták  meg  a  tavat  a 
vár  körül,  míg  az  ó  városnál  nem  gondoskodtak  ebben 
a  tekintetben.  Az  Almás  vize,  mely  éjszakról  déli 
irányban  foly,  ugy  látszik,  a  várnak  és  városnak  nyu- 
gati oldalát  mosta  volt,  s  úgy  folyt  tovább  délnek.  Egy 
töltéssel  merőben  elzárták  a  folyó  elől  addigi  termé- 
szetes medrét.  Ez  a  töltés  a  váron  alól,  az  ó  város 
nyugoti  oldalából  nyúlt  ki  messze  s  állá  útját  az  Almás- 
nak, mely  itt  visszaszorítva,  ellepé  a  vár  környékét  s 
az  ó  városénak  egy  részét  —  úgy  folyt  ki  aztán  az  ó 
város  keleti  oldala  hosszában  dél  felé.  Később,  midőn 
az  ó  város  megerősíttetett,  felénél  több  vízvédelem 
nélkül  állott.  Minthogy  az  előbbi  nagy  töltést  ennek 
kedvéért  elvágni  nem  akarták,  a  keleti  oldalról  vezet- 
ték a  város  árkába  a  tó  vizét,  mely  innen  ama  nagy 
töltés  háta  mögött  találta  mes;  ismét  régi  természetes 
medrét.  Ezen  két  kifolyás  miatt  vélte  némely  régi 
idegen  krónikás,  hogy  Szigetvár  két  folyó  közt 
fekszik. 

A  víz  folyását  elzárt  töltés  oly  hatalmas  volt,  hogy 
nem  két,  hanem  három  szekér  is  elhajthatott  rajta  egy- 
más mellett,  —  s  valóban  itt  vezetett  ki  az  út  Pata  és 
Kanizsa  felé,  a  patai  kapun.  A  gátat  ezen  vastag- 
sága mellett  is  keresztülvágta  a  török  1556-ban,  s 
most  is  lehetett  tartani  attól.  De  egy  esős  Idő  helyre- 
hozta volna  az  e  miatti  vízveszteséget.  Egész  július  hó 
eső  nélkül  folyt  le,  sőt  tán  a  június  közepén  tetőpontot 
ért  nagy  áradások  óta  sem  volt  eső;  de  annál  inkább 
remélhettek  jövőre  nézve  a  szigetiek. 

Es  mig  a  tóban  elég  a  víz,  nem  félthették  a  várat, 
melyről  azt  tárták,  ha  falai  mind  lerontatnak  is,  daczol- 
hat  az  ellenséggel. 

Miután  Zrinyi  megbizonyosodott,  hogy  a  törökök 
ostrom  alá  akarják  fogni  Szigetvárt,  megtette  az  elő- 
készületeket fogadásukra.  Július  29-ikén  és  30-ikán 
az  ó  városban  minden  faházat  lerontatott,  a  könnyen 
gyúló  fedeleket  leverette  s  a  városon  kivül  vitetvén, 
fölégettette;  az  új  városra  nézve  más  parancsot  adott: 
a  házfedelek  szalmáját  leszedette  ugyan,  de  magokba 
a  házakba  vitette  be.  Ezen  külső  védmüvet  nem 
akará  hosszasan  oltalmazni :  falai  és  bástyái  csak  fából 
készültek.  Terve  az  volt,  hogy  pár  napi  ellenál- 
lás után  az  egészet  telhetőleg  hamuvá  tegye,  hogy  az 
ellenség  az  ó  vár  ellen  ne  leljen  benne  támaszpontot. 
Alkalmasint  ugyanekkor  vágatta  ki  a  városhoz  a  szá- 
raz felől  közelebb  eső  fákat  és  keritéseket  is.  ?) 

A  várból  és  mindkét  városból  a  polgárok  egy  nagy 
része  már  jó  eleve  kiköltözött  volt  családostul 2).  Maga 
a  főkapitány  családjából  senki  sem  volt  vele  a  várban, 
még  nagyobbik  fia  György  sem.  Mindamellett  a  fegy- 
vert nem  foghatók  száma  sokra  ment.  A  város  elköltö- 
zött asszonyai  és  gyermekei  helyett  a  környékbeliek 
kerestek  ott  menedéket.  3) 


!)  Budina  Sckwandtnernél,  ki  egyedül  említi  a  fentebbi  elő- 
készületeket, a  fák  kivágását  akkorra  teszi,  midőn  a  harcz  nagy- 
ban elkezdődött  —  a  mi  valószínűtlen. 

*)  Forgách  463.  1. 

3)  A  dolog  természete  hozta  magával  a  lakosság  ezen  kicse- 
rélődését; de  példák  is  mutatják  —  igy  Kőszeg  ostroma  alkalmá- 
val. Szigetből  nagy  volt  (Forgách  szerint)  a  kimenekült  asszo- 

Zrínyi,  kit  birtokszerzési  szenvedélyéből  nagyon 
önző  embernek  gondolnánk,  de  kiben  ennél  uralkodóbb 
szenvedély  volt  az  egész  lélekkel  való  cselekvés,  Szi- 
getvár ügyét  annyira  magáévá  tette,  mintha  saját  bir- 
toka volna.  Mostohának  tekinté  ezt  az  ügyet  mind 
a  király ,  mind  az  ország  :  Zrínyi  édes  magáénak 
vallotta. 

A  kormány  nem  hogy  bőven  ellátta  volna  pénzzel, 
hanem  ki  nem  fizette  volt  neki  a  korábbi  tartozásokat 
sem.  Még  midőn  végleg  Szigetvárba  vonult  is,  megyei 
adószedőktől  vett  föl  egy-két  száz  forintot,  hogy 
1564-iki  és  1565-iki  főkapitányi  költségeiből  valami 
megtéríttessék  neki  ').  Ily  szűkmarkú  és  aprólékos 
fizetés  mellett  nem  lehet  föltennünk,  hogy  a  kormány 
töltötte  volna  meg  a  szigetvári  kapitány  kincstárát. 
Az  pedig  gazdagon  el  volt  látva  pénzzel,  sőt  arany 
edényekkel  is.  Csáktornyából,  a  család  fő  és  legbizto- 
sabb várából  a  pénz  és  drágaság  egy  része  a  kapitányi 
lakba    vándorolt,   melyet    Szigeten  maga  épitett  a  vár 


nyok  és  gyermekek  száma  —  s  mégis  2000  volt  benn  Sziget- 
várban. 

')  Fia,  György  irja  meg  1567-ben  utólagosan  a  sopronmegyei 
adószedő  részére  a  nyugtát  azon  158  ftról  és  50  dénárról,  melyet 
felvett  :  „in  anno  dni  1566  praeterito,  paulo  ante  obsidionem 
arcis  Sziget,  cum  jam  spectabilis  et  magnificus  quondam  dominus 

comes  Nicolaus  a  Zrinio,  parens  noster  colendissimus in 

i  p  sam  arcén  Sziget  ultimo  ingressus  fuisset,  ad  con- 
servationem  et  intertentionem  militum  ratione  Suppremi  Capita- 
neatus  ex  restantii  s  annorum  1564et  1565  penes  commissionem 
et  instructionem  Camerae  Hungaricae  ....  administravit."  (Nem- 
zeti múzeum  eredeti  kéziratai.  Folio  latin.  Fasc.  1553.) 

belső  részében.  Ezen  kívül  a  csorgói  urodalom,  s 
hihetőleg  Zrínyi  más  birtokai  is  a  múlt  évi  búzatermés 
nagy  részét  Szigetvárba  szolgáltatták,  —  készen  meg- 
őrlött  liszt  képében,  miből  még  az  utolsó  kirohanás 
alkalmával  is  ezer  mérő  volt  a  belső  várban ').  Százak- 
ra mehetett  a  borral,  eczettel  és  szükséges  főzelé- 
kekkel telt  hordók  száma,  melyek  még  az  ostrom  végén 
is  nagy  bőséggel  láthatták  volna  el  a  katonákat.  A 
füstölt  disznóhús  és  füstölt  hal  szintén  rendkivüli  bőség- 
ben  volt,  2)  ugy  hogy  a  kiéhezéstől  félni  nem  lehe- 
tett, ha  tél  derekáig  tart  vala  is  az  ostrom,  a  mit  pedig 
a  törökök  novemberen  túl  folytatni  nem  szoktak. 

Már  eleve  készen  voltak  kétségkivül  azon  kis  haj- 
lékok, melyek  a  várfalakon  és  bástyákon  belül  a 
katonáknak  pihenőül  szolgáltak,  kiknek  kijelölt  állo- 
másaikat se  éjjel,  se  nappal  elhagyniuk  nem  volt  sza- 
bad. Zrínyi  az  élelmezésre  a  következendő  rendeletet 
adta  ki  :  A  kinek  a  katonák  közül  anyja  vagy  neje  van 
a  várban,  annak  ezek  főzzenek,  s  ha  saját  boruk  van, 
az  ételt  és  bort  ezek  vigyék  a  katona  állomására ;  a 
kiknek  anyjok  vagy  nejök  nincs  a  várban  s  borról  sem 
gondoskodtak,  azok  a  kapitány  konyhájáról  és  pinczé- 
jéből  kapnak  minden  nap  a  meghatározott  órában  és 
mértékkel  —  saját  tizedesök  fogja  oda  vitetni  és  kiosz- 
tani, —  hozzá  kenyeret,  sót  és  eczetet.  A  nős,  de 
szükségesekkel  el  nem  látott  katonáknak  hasonlókép  a 


1)  „Aderat  ....  mille  módii  triticea  farina  referti;  quos 
Comes  Serinus  ex  suis  praediis  Tschargovianis  apportari  man- 
daverat.u  Budina  Schwandt.  I.  732.  1. 

l)  U.  a.   u.  o. 

gróf  szolgáltatott  lisztet  kenyérsütésre,  húst,  sót,  ecze- 
tet  a  főzésre  *).  A  katonák,  kik  különben  magok  tar- 
toztak élelmezni  magokat  a  havi  díjból,  akkor  is  lekö- 
telezve érzik  vala  magokat,  ha  az  állam  vagyonából 
látja  el  őket;  —  de  midőn  nagy  részt  a  kapitány  magán 
vagyona  volt  az ,  a  nagylelkűség  s  áldozatkészség 
által  azokban  is,  kik  nem  részesültek  benne,  a  ragasz- 
kodás egy  uj  neme  támadt.  Zrinyi  ugy  tűnt  föl,  mint 
közvetlen  gazdájok,  de  egyszersmind  olyan,  ki  nem 
alamizsnát  oszt,  nem  is  zsoldot  fizet,  hanem  a  közügy 
érdekében  áldozik. 

Kevesbbé  lehetett  segítni  a  főbajon,  az  őrség  elég- 
telen voltán.  Még  akkor  is,  midőn  a  kormány  megeről- 
tette magát ,  Szigetnek  és  Babócsának  összesen  nem 
volt  egészen  kétezer  embere,  úgy  hogy  az  előbbinek 
őrségét  csak  mintegy  ezerhatszáz  emberre  tehetjük. 
Emiitők,  hogy  azelőttvaló  télen  az  őrséget  kétszáz 
emberrel  apaszták,  kétségkivül  nem  Zrinyi  tanácsára. 
De  ezzel  nincs  elmondva  még  a  fogyatkozás.  Őrség 
dolgában  a  vár  az  1566-ik  év  elején  szomorú  állapot- 
ban volt.  Balassa  Menyhért  és  Zay  Ferencz  magyar 
királyi  tanácsosok  akkor  jelentést  és  véleményt  küldvén 
be  a  királynak,  a  várak  állapotjáról  többek  közt  azt 
irják :  Egerből  a  legjobb  és  legtapasztaltabb  katonák 
vagy  elhagyták  a  szolgálatot,  vagy  a  török  elleni  csa- 
tározásokban estek  és  fogattak  el.  Szigetről  és  Gyulá- 
ról az  őrség  nagyobb  része  szintén  eltávozott  a  zsold 
kimaradása  miatt.  A  király  biztosokat  nevezett  ki  a 
végek  megvizsgálása  végett  s  a  kiküldött  német  taná- 


-o 


')  U.  a.  728.  1. 

csosok  nem  találták  ugyan  igaznak,  hogy  Szigetről  és 
Egerből  a  legjobb  őrök  elszöktek  vagy  elfogattak, 
hanem  az  őrség  szerintök  is  kevés  számú  volt  és  az 
sem  kapott  fizetést.  Ferdinánd  főherczeg,  a  király 
öcscse  1556.  februárban  irt  levelében  szintén  kevesli 
Szigetvár  őrségét,  s  azt  tanácsolja,  hogy  azt  stíriai  és 
karinthiai  gyalogsággal  szaporitsák.  ') 

Zrínyi  a  kormánytól  fölhatalmazást  s  alkalmasint 
pénzt  is  kapott  ezer  gyalog  fogadására,  mit  még  april 
hónap  folytában  végre  is  hajtott  -).  Azonban  ez  még 
nem  volt  elegendő  oly  terjedelmes  erőd  védelmére, 
minő  Szigetvár.  Egykorú  történetírók  az  őrség  elégte- 
len voltának  tulajdonítják  nagy  részben  a  vár  elestét. 
Az  elégtelenséget  látta  maga  a  kormány  is;  de  fölfog- 
hatlan  az  a  mód,  melyen  segítni  akart  a  bajon.  A  he- 
lyett, hogy  nem  egy-,  hanem  kétezer  zsoldos  fogadására 
adott  volna  fölhatalmazást,  egyik  felét  engedi  meg 
csak, —  s  a  hiányt  német  zsoldosokkal  akarták  pótolni. 
Károly  főherczeg  ajánlatot  tett  Zrínyinek  német  gya- 
logok fogadására;  <ie  a  gróf  nem  válaszolt  ezen  aján- 
latra. Több  rendbeli  leveleiben  nem  is  emlité  a  dolgot. 
Végre  a  főherczeg  határozott,  világos  nyilatkozatot 
kívánt  tőle  :  „kellenek-e  neki  német  gyalogok,  vagy 
csupán  magyar  nemzet  béliekkel  akarja  védelmezni  a 
várat?"   mert    már  a    herczegr    ki  is  nevezé   a  toborzó 


')  Oest.  Milit.  Zeitschr.  1827  II.  175,  és  köv,  lap,  —  a 
,,,Kriegsarchiv'-  eredeti  egj  korú  levelei  nyomán. 

2)  U.  o  Károly  főherczeg  jelentése  a  császárhoz. —  Forgách 
is  említi  a  rölhaTalmazá  t;  <l  hibásan  teszi  hozzá,  hogy  Zrínyi 
nem  tudott  ezer  gyalogot  ósszetoborzani  Magyarországon. 

tiszteket,  és  ha  Zrinyinek    nem    fognak    kelleni,    majd 
más  várba  helyezi  el  az  uj  német  zsoldosokat.  ') 

Zrinyi  válasza  nem  ismeretes;  de  tény  levén, 
hogy  Szigetváron  nem  volt  német  katona,  nincs  benne 
kétség,  hogy  tagadó  volt. 

Világos,    mik  lehettek    a    tagadás    okai   is.    Mi  is 
tudunk:  példákat  rá  s  Zrinyi  még  többet  láthatott  saját 
szemével,  hogy  a  vegyes   hadak  közt  a   különböző  ele- 
mek  súrlódása  gyakran  nyilt  ellenségeskedésig  ment. 
Voltak  most  is  Szigetvár  őrségében,  kik    Koroknánál 
Zrinyi  alatt  harczolván,  a  vár  bevétele  után  a  szövetsé- 
ges németekkel    dulakodtak.    Ha  1552-ben    nem   volt 
áldás  Temesvár  őrségének  vegyítésén,  remélhető  volt-e 
ez  1566— ban,  midőn  a  gyűlölködés  tán  nagyobb  vala? 
Zrinyi  ismerte  kétségkívül  azt  a  szellemet,    mely  pár 
hónappal  későbben  Veszprém  falai  közt  ismét  egymás 
ellen  ingerié  a  keresztyén  sereg  két  különböző  elemét. 
Zrinyi  még  april  havában,  midőn  kétségkívül  vissza- 
utasitá  a  német  zsoldosokat,  egyik  szomszéd  birtokos- 
hoz, Kanizsa  úrnőjéhez,  az  özvegy  nádornéhoz  fordul, 
küldjön    neki    néhány    puskás    gyalogot    Szigetvárra; 
mert    elhatározta,    hogy    a    várba    zárkózik,    hiven  és 
derült  arczczal   akarván  szolgálni  istent,  királyt,  a  ke- 
resztyén   világot    „és   ezt  a  mi  végpusztulásra  jutott 
szegény  hazánkat."  2) 

És   Kanizsai  Orsolya ,  Nádasdy    Tamás    özvegye, 


J)  U.  o.  Károly  föberczeg  apr.  26-ikán  kelt  levele:  Der  Erz- 
herzog  batte  ihm  soeben  einebestimmte  Aeusserung  abgefordert: 
„ob  er  deutscbe  Knecbte  bei  sicb  babén,  oder  mit  der  einzi- 
gen  ungriscben  Nation  bausen  wolle.u 

2)  Pray.  Epist.  Proc.  III.  A  levél  apr.  16.  kelt.  1566. 

ugy  látszik,  teljesité  a  kívánságot.  Orosztoni  Péter,  ki 
a  lefolyt  években  mindig  Nádasdy  egyik  somogyi  várá- 
ban Szenyerben  volt  tiszttartó ,  a  szigetvári  hősök 
egyikévé  lett  ').  Szigetvárban  volt  a  főkapitányi  kis 
bandérium  is  azon  történeti  nevezetességű  főkapitányi 
zászlóval  együtt,  melyet  Zrínyi  az  utolsó  kirohanásnál 
maga  előtt  vitetett.  Oda  hivta  kétségkívül  horvátor- 
szági s  más  váraiból  némely  legjelesebb  hadnagyát 
és  vajdáit. 

Egyelőre  bizhatott  még  Zrínyi  abban,  hogy  végső 
esetben  a  főurak  és  megyék  fogják  erősítni  az  őrséget, 
mint  Egerben  történt  volt.  De  már  júniusban  meghiú- 
sultnak látszott  ezen  remény.  Az  egész  fölkelt  nemes- 
ség a  kijelölt  mezei  táborhelyekre  vala  útban,  s  a 
Dunán  túli  korán  eltávozott  Győr  felé  Báthory  Endre 
főparancsnok  rendelkezése  alá. 

Az  már,  mint  láttuk,  június  közepén  szerepelt 
Palota  fölmentésénél  s  Veszprém  bevételében.  A  győri 
táborban  és  Bécsben  még  akkor  folyvást  azon  néhány 
apró  hódítás  foglalá  el  a  figyelmet,  melyeket  az  azok- 
ban vezéri  szerepet  játszott  dicsekvő  gróf  Salm  kétség- 
kívül a  hadvezéri  tehetség  halhatatlan  müveinek  tar- 
tott  2).    Július    20-ika   körül   is    még    folyvást    Tata 

')  „Leveles  Tár"  (Szalay  Ágostontól,  Magyar  Ak.  kiad.) 
Orosztoninak,  mint  szenyeri  tiszttartónak,  számos  levele  talál- 
ható ott. 

2)  Forgách,  ki  közelről  ismerte,  így  rnutaja  be:  „Az  expe- 
ditio  vezére  Salm  Egino,  gróf  volt,  a  legszükölködöbb  fejedelem- 
nél pazarlása  által  kitűnő,  a  hadhoz  csak  poharazás  közt  jól  értő, 
szerfölött  sokat  beszélő  ember,  mit  a  tudatlanok  tudomány  gya- 
nánt fogadnak;  tekintélyt  ád  neki  győri  parancsnoksága."  For- 
gách 443.  1. 

bevételét  ünnepelték,  midőn  már  Szulejmán  átlépte  a 
Drávát  s  midőn  a  karamáni  bég  elindult  Pécsről 
Fehérvár  felé.  A  győri  tábor  vezéreit  alkalmasint  csak  a 
veszprémi  és  tatai  napokra  ivott  áldomások  után, 
midőn  a  török  sereg  mozgalmai  józanitólag  hátának, 
lepte  meg  az  a  gondolat,  hogy  Szigetvárt  csakugyan 
veszély  fenyegetheti.  Segítséget  indítanak  útnak,  mely 
azzal  tért  vissza,  hogy  a  várhoz  el  van  zárva  az  út. 
Alkalmasint  a  Fehérvár  felé  tartott  török  osztálylyal 
találkoztak.  —  Különben  is  kétséges,  örömére  szolgált 
volna-e  Zrínyinek  a  küldött  segítség.  Salm  hatszáz 
német  lovast  indított  volt  útnak  Szigetvár  erősítésére. 
Idegenekkel  keverni  katonáit,  mint  láttuk,  módjában 
állott  volna  azelőtt  is;  de  ezt  nem  akarhatta. 

Zrinyi,  mint  hadvezér  is,  bár  nagyra  becsülhette  a 
német  katona  sok  jeles  tulajdonait,  de  ő  egészen  a  ma- 
gyar hadvezetés  embere  volt,  nemcsak  természeténél  és 
szokásánál  fogva,  hanem  mivel  ezt  tapasztala  legczél- 
szerűbbnek  a  török  ellen.  Végre  bizonyos  volt,  hogy 
az  idegen  soha  sem  fog  vele  a  végsőig  úgy  kitartani, 
mint  a  honfi,  kinek  hazája,  és  a  magyar  nemes,  kinek 
birtoka  és  családja  forog  koczkán.  Zrinyi,  ha  kényte- 
lenségből befogadta  volna  is  az  elindított  segítséget, 
abban,  hogy  épen  azt  küldi  neki  Salm,  miről  tudja, 
hogy  nincs  kedvére,  némi  gúnyt  láthatott  volna. 

Zrinyinek  fájhatott,  hogy  a  kormány  nem  gondos- 
kodott kellően  a  várról;  sajnálhatta,  hogy  a  vár  nincs 
annyi  őrséggel  ellátva,  a  mennyi  szabály  szerint  kellene 
hozzá.  De  megnyugodott,  midőn  vitézeinek  során  végig 
tekintett;  a  mint  július  utolsó  napjaiban  egyszer  a  vár 
udvarán  esketésre  gyüjté  össze  valamennyit.  A  fegy- 

verfogható  polgárokat  is  oda  véve,  kiknek  számát  csak 
százötvenre  teszik,  kétezer  ötszázan  voltak  a  harczo- 
sok. ')  De  oly  válogatott,  kitűnő  legénység,  melylyel  cso- 
dákat lehet  mivelni,  s  melyben  Zrínyinek  erős  bizalma 
lehetett.  Egészen  sajátságos  neme  a  katonaságnak,  mi- 
nőt csak  az  akkori  idő  s  csak  Magyarország  ter- 
mett; mely  legalkalmasb  volt  a  török  elleni  harczra; 
mely  épen  Szigetvár  védelmére  s  épen  Zrinyi  vezér- 
lete alá  legjobban  illett. 

Nagyon  helytelen  fogalmat  alkotnánk  rólok,  ha  az 
ujabb  kori  katonaság  egyenruhás  tömegének  képzel- 
nők.  A  nagyobb  rész  s  tán  mindenik  külön  egyéniség- 
nek tekinthette  magát,  kinek  neve,  birtoka  s  a  katonai 
körön  túl  is  jelentősége  van.  Nemesekből  állott  az  ak- 
kori magyar  zsoldosok  serege,  kik  csak  egy  évre  s 
olykor  egy-két  hóra  szegődvén  zsoldba,  megtarták  egész 
függetlenségöket.  A  kapitányok,  hadnagyok,  vajdák  a 
gyalogoknál,  le  a  tizedesig,  s  a  lovasoknak  majd  min- 
denike vagy  vitéz  ősöket,  vagy  maga  szerezte  hadi  érde- 
meket tudott  fölmutatni.  A  háború  dicsősége  nem  volt 
egy-egy  zászlóaljé  s  nem  is  mindig  egészen  a  parancs- 
noké, hanem  egyes  neveket  örökített  meg. 

Egy  csapat,  egy-egy  egész  sereg  nem  annyira  pa- 
rancsnokból  és  közlegényekből,   mint  szabad  emberek 


')  Istvánfí'y  körülbelül  2500-ra  teszi  a  számot,  az  asszonyo- 
kat és  kiskorúakat  leszámítva  (313.  1.);  Bizar  a  2000-nél  vala- 
mivel többre  (100.  1.);  Forgách  1S00  gyalogra,  200  lovasra,  ösz- 
szesen  2000  harczosra,  a  polgárokét  150-re.  Ezenkívül  asszony  és 
gyermek  mintegy  2000  (424.  1.).  Budina  2300-ra  és  valamivel 
többre  teszi  a  fegyverfoghatók  számát  —  a  gyermekeket 
és  nőket  nem  számitva.  (728.  1.) 

Zrinyi.  34 

egyesületéből  állott.  Egy-egy  várőrség  gyakran  „vi- 
tézlő" emberekből,  az-az  nemesekből  állott,  s  „uraim"- 
nak  nevezték.  Országos  katonai  szabályok  is  rendelek 
a  zsoldosok  megválogatását,  kiket,  a  mennyire  lehetett, 
nemesekből  toborzának.  ') 

Nem  kell  hinnünk,  hogy  gyakorlatlanok  voltak  az 
akkori  hadi  mesterségben.  A  nagyobb  rész  gyermek- 
korától a  késő  vénségig  alig  tanult  egyebet,  mint  a 
harczi  ló  megülését,  a  kard-  és  dárdaforgatást,  az  ágyú- 
val és  puskával  való  bánást,  a  tüzérséget,  a  nagyobb 
birtokúak  a  várerőditést  s  mindenik  azt  a  tacticát  és 
stratégiát,  mely  a  gyakorlat  által  a  török  ellenében  né- 
mileg külön  ágát  képezte  az  akkori  európai  hadi  mes- 
terségnek. Épen  a  gyakorlottság  követelése  okozott 
egy  lényeges  különbséget  az  akkori  és  mostani  hadak 
közt.  Most  a  fiatalabb  korosztályok  viselik  a  katonás- 
kodást, akkor  örömestebb  választák  az  éltesebb  embe- 
reket, a  meglett  férfiakat. 

A  nős  embernek  előnye  volt  a  nőtlen  felett.  A  zsold 
kijárt;  de  a  katonának  magának  kellett  gondoskodnia 
élelmezésről  és  ruházatról. 

Napjainkban  ily  sorozás  mellett  alkalmasint  a  leg- 


')  Elsó  szabály:  ,,Az  kapitány  tartozik    és   huttel  köteles 
az  lovas  sereget  az  mennyire  lehet  nagyobb  részről  nemes  rend- 

bül fogadni."    A    gyalogokra    nézve    ez    volt   a    szabály: 

„Minden  tiz  gyalognok  egy  tizedese  legyen,  ki  látott  vitéz 
ember  legyen,  és  az  országban  zálogj  a  legyen.  Az  közönséges 
(gyalog)  vitézek  olyanak  legyenek,  az  kik  helyesek,  és  az  vitéz- 
lő dologban  forgottak  —  nem  bujdosók  avvagy  pórok."  Az  érde- 
kes magyar  katonai  törvényeket  közié  Jászay.  Tudománytár. 
1842.  VII.  38.  „Vitézlő  Articulusok"  czim  alatt. 

roszabb  hadsereg  állana  ki.  Éltesebb,  nős,  gyermekes 
emberek  még  jobb  hazafiak,  egy-egy  nagy  eszmét  föl- 
fogni még  képesebbek  is  lehetnek,  mint  a  gyermekség- 
hez közel  álló  legénykorbeliek.  De  a  családapának 
szíve  s  egyik  nagy  kötelessége  azt  parancsolja,  hogy 
kímélje  életét,  melytől  másokké  függ,  mig  a  másik,  a 
hazafiúi  kötelesség  azt  parancsolja,  hogy  meghaljon, 
ha  kell.  A  kötelességek  és  lelki  sugallnak  e  harczában 
sokszor  a  magasb  rendű  eszme  győz  ugyan;  de  átalán 
véve  s  nagyobb  tömegeknél  a  családi  érzet  erőt  vesz 
i  hazafias  érzelmen. 

Egészen  más  volt  a  viszony  őseinknek  a  török  ellen 
folytatott  százados  küzdelmében.  A  hazafiság  nem  üt- 
között össze  a  családi  és  magán  érdekkel,  —  sőt  any- 
nyira  összeolvadt,  hogy  bajos  sok  esetben  eldöntenünk 
némely  tettről,  önérdek  vagy  magasztos  hazafiság  su- 
gallta-e nagyobb  mértékben.  A  hazafiságnak  soha  és 
semmiféle  nemzetnél  nem  lehetett  oly  gyakorlati  és 
kézzelfogható  értelme,  mint  egy-egy  keresztyén  nép- 
nél, mely  a  törökök  ellen  védi  magát.  A  török  háborúk 
nem  uralkodók  szeszélyéből  folytak;  —  legkevesbbé 
sem  hasonlíthatók  se  a  diplomatiai  harczokhoz,  s  még, 
azokhoz  sem,  melyeket  napjainkban  egy-egy  nemzet 
közvéleménye  valamely  eszme  vagy  érdek  nevében 
kiált  ki.  Ily  esetekben  a  katonák  nagyobb  része  azt 
-em  tudja,  miért  kell  neki  oly  emberekre  lőnie,  kik 
neki  sohasem  vétettek.  De  egy  idegen  invasio  is  keresz- 
tyén ellenfelek  közt  nem  oly  jellemű,  mint  a  töröké  volt 
hazánk  ellen. Egy  keresztyén  nép  a  másiknak  sok  anya- 
gi és  szellemi  kárt  tehet  egy  invasióval.  Elveheti  a 
nemzet    szabad-ágát,     alkotmányát;    megcsonkíthatja 

34* 

területét;  de  a  magánbirtok  és  család  megmaradhat  s 
a  személyes  rabság  a  legroszabb  esetben  is  kivételes. 

A  török  háborúk  Magyarországon  nemcsak  a  hazát 
és  nemzeti  érdekeket,  hanem  a  legközvetlenebb  családi 
és  személyes  életet  támadták  meg.  Különösen  a  ne- 
messég ellen  a  szó  legteljesebb  értelmében  vett  irtó  há- 
ború dühöngött  minden  kímélet  és  minden  szünet  nél- 
kül. Egy-egy  nemesnek,  mielőtt  jobbágyai  meghódol- 
tak, mindenek  fölött  jobbágyait  hajták  el,  az-az  a  mun- 
kaerőt, mely  a  birtoknak  értéket  adott.  Miután  job- 
bágyai meghódoltak,  a  nemesnek  oda  kellett  hagynia 
birtokát  s  földönfutóvá  lennie,  —  vagy  legalább  bir- 
tokain kivülről,  fegyveresen  gyakorolnia  némi  jogot 
előbbi  birtokán,  mely  mind  jobban  pusztult  a  török 
gazdálkodás  súlya  alatt.  Egy-egy  vitézlő  nemes  tehát 
birtokait  is  védte  egy-egy  várban,  mely  ha  elfoglalta- 
tik,  a  török  egész  megyékből  szoritja  ki  ismét  a  neme- 
seket, így  a  legkézzelfoghatóbb  önérdek  s  a  család 
jövendője  csak  a  fegyveres  ellenállástól  függött. 

De  még  közvetlenebb  is  volt  a  török  miatti  veszély. 
A  török  katona  a  zsákmánylásban  minden  kincsnél 
többre  becsülte  a  nőket,  gyermekeket  és  szép  ifjakat : 
egész  rendszer,  egész  életszükség  volt  a  török  államra 
és  társadalmi  életre  nézve  az,  hogy  idegen  nemzetek 
fiaiból  és  leányaiból  nagyban  újonczozza  magát  folyto- 
nosan, s  emez  életszükség  nélkül  az  ozmánok  sokkal 
kevesebb  háborút  folytatnak  s  az  ozmán  katonák  ke- 
vésbbé  harcziasak.  De  épen  ez  volt  fő  oka  azon  csak- 
nem példátlan  ellenállásnak  is,  melylyel  a  magyar,  s 
különösen  a  fegyverviselő  nemesség  fennakasztá  és 
megtöré  a  török  hóditás  árját.  Azok  a  nemes  katonák, 

kik  egy-egy  vár  megnyitott  résén  harczoltak,  úgy 
képzelhették  magokat,  mintha  saját  házuk  küszöbén 
vivnának  élethalálra  feleségök  és  gyermekeik  életéért. 
Sőt  többért,  mint  csupán  életökért :  az  a  gondolat,  hogy 
halottakúl  kiterítve  lássák  magok  előtt  családjok  tag- 
jait, nem  lett  volna  oly  rémítő,  mint  az,  hogy  nejök  és 
hajadon  lyányuk  hárembe  kerül  s  gyermekük  janicsárrá 
soroztatik  be,  ki  örökre  feledni  fogja  szülőit,  hazáját, 
nemzetét  és  nevét,  hogy  az  ozmán  emberrablásnak  oly 
veszélyes  eszköze  legyen  később,  mint  a  mily  ártatlan 
áldozatja  volt.  —  És  a  várőrök  közül  sokan  közvetle- 
nül családjukat  védelmezek  az  ostromolt  vár  fokán; 
mert  feleségök  és  gyermekök  a  várban  volt,  kész  zsák- 
mányul a  töröknek^  ha  ez  a  várat  elfoglalja.  Hozzá 
járult  még,  hogy  a  vár  békés  föladása  sem  nyújtott 
semmi  biztosítékot.  Ritka,  kivételes  eset  volt,  hogy  a 
föladott  vár  őrsége  kivonultakor  szabadon  elmene- 
külhessen.  S  épen  a  nők  és  gyermekek  voltak  azon 
zsákmány,  melynek  láttára  a  török  katona  nem  birta 
fékezni  magát.  így  a  katona  és  családja  megmaradása 
csak  azon  esetben  biztos,  ha  a  vár  megtartatik;  külön- 
ben magára  mindenként  halál,  családjára  mindenként 
török  rabsá'jr  vár. 

Képzeljük  ezen  rendkívüli  és  legmélyebben  ható 
érdekeket  egy-egy  testületben  összesítve,  —  vagy  tulaj- 
donkép helyes  fogalmunk  nem  is  lehet  már  napjaink- 
ban azon  hatalomról,  a  mivé  ezen  egyéni  érzelmeket 
fokozá  a  testületi  együttérzés.  A  ki  látott  már  föllel- 
kesült, fanatizált  tömeget,  tudni  fogja,  hogy  gyakran 
az,  mi  egyesekben  csak  egy  szemernyi  érdek  vagy  sze- 
mernyi érzés,  mily  ellenállhatlanná  fejlik  egy-egy  cso- 

portban  való  találkozás  által.  A  cseppek  a  szellemi  vi- 
lágban könnyebben  lesznek  tengerré,  mint  a  holt  termé- 
szetben, —  mert  a  tömegesség  által  rendkívüli  exoan- 
sivitást  nyernek. 

És  ugyanezen  együttesség  által  az  akkori  magyar- 
ban a  családi  és  magánérdek  a  legtermészetesebben 
emelkedett  a  hazafiságig  és  az  átalános  keresztyén 
eszméig.  Egy-egy  őrség  már  egész  megyék  birtokossá- 
gát, asszonyait  és  fiatalságát  védelmezte,  a  köz  haza  te- 
rületének és  a  nemzet  népességének  egy  tetemes  részét, 
mely  ha  elvész,  a  haza  és  nemzet  többi  része  annál 
könnyebben  fog  elkelni  utána.  S  mily  természetes  kap- 
csolatban áll  ezzel  ama  még  magasabb  eszme,  hogy  Ma- 
gyarországot védvén,  egész  Európa  és  az  összes  keresz- 
tyénség védői  vagyunk ! 

Nem  volt  szükséges,  hogy  az  akkori  katona  ifjoncz 
legyen,  kinek  hősiségében  a  könnyelmű  bevágás,  a  pil- 
lanat! fellobbanásra  alkalmas  könnyű  vér,  s  a  minden 
családi  és  magán  érdektől  való  függetlenség  a  fő  elem. 
Akkor  épen  olyan  katona  volt  jobb,  kit  önérdek  és 
családi  kötelék  tesz  nem  csak  pillanatra  merészszé,  ha- 
nem a  legvégsőig  kitartóvá;  ki  a  haza  neve  alatt  nem 
csak  egy  ábrándos,  elvont  eszmét  gondol,  hanem  azon 
nagy  érdekek  és  kincsek  egész  összegét,  melyet  való- 
ban és  közvetlenül  érezve  magában  foglal.  Ezért  soha 
sem  volt  egy-egy  újkori  népnél  ezen  szónak  „haza" 
mélyebb  jelentése  köz  és  magán  életben,  mint  Magyar- 
országon a  török  elleni  harezokban  —  annyira,  hogy 
alig  találunk  rá  példát  az  egész  azon  korból  fennmaradt 
irodalomban,  hogy  csupán  hatásvadászatul  használják 
s  üres  phrasisként  visszaéljenek  vele.  Midőn  a  hazafi- 

ság  egy-egy  ideiglenes  politikai,  vagy  állandóbb,  de 
egyes  jogi  kérdés  helyett  milliók  vagyonának  és  csa- 
ládjának megmaradását,  a  hazafiatlanság  mindezek  el- 
vesztését foglalta  magában,  nemcsak  nem  lehetett  vá- 
lasztás, hanem  a  hazafiság  oly  közvetlen  és  mélyen 
érzett  szó  volt,  minő  tán  soha  sem.  Az  emberi  szív  leg- 
nemesebb érzelmeitől,  az  erős  szenvedélyekig  minden 
valóságot,  lángot  és  erőt  adott  azon  érzelemnek.  A 
vallásos  eszméktől  a  mindennapi  kenyérnek  érdekéig 
minden  amaz  eszmében  pontosult  össze,  s  minden  a 
vitézség  és  elszántság  szélsőségéig  buzditá  az  akkori 
honfiakat. 

A  szigeti  hősök  nagy  része  feleséges  gyermekes 
ember  volt,  s  az,  hogy  ezek  a  várban  voltak,  nemcsak 
arra  szolgált,  hogy  a  katona  élelméről  gondoskodva 
legyen,  hanem  eszközül  arra,  hogy  az  ellenállás  a  két- 
ségbeesésig legven  fokozva.  Alkalmasint  minél  vagvo- 
nosabb  volt  egy-egy  főember,  annál  kevesbbé  tartá 
nejét  és  családját  a  várban  s  minél  szegényebb,  annál 
inkább  rá  vitte  a  kénytelenség.  így  épen  a  közlegény- 
ség volt  kénytelen  nagyobb  mérékben  közvetlenül  csa- 
ládjáért is  harczolni.  De  némely  főbb  tiszt  is  saját  éle- 
tével együtt  koczkára  tévé  családjáét  is.  így  Szigetben 
az  egyik  hadnagynak,  Székesei  Máténak  neje  és  kilencz 
gyermeke  volt  benn.  ') 

A  szigeti  várőrség  névsorából,  fájdalom,  nem  ma- 
radt ránk  annyi,  mint  a  Tinódy  leirta  Eger  Őrségéből. 
Legtöbbeket  Istvánífy  számlál  elő,  hihetőleg  valamely 
egykorú,  s  ma  már  ismeretlen,  teljesebb  krónika  nyo- 


')  István ffy.  316.  1. 

mán.  De  ő  is  csak  mintegy  harminczkét  nevet  tárta 
fenn  az  utókor  számára,  —  úgy  hogy  egy  más  nemű 
forrás  nyomán  jobban  ismerjük  az  előbbi  kapitány, 
Horvát  Márk,  mint  Zrinyi  katonáit.  Ezekről  tudjuk, 
hogy  főbb  tisztjei,  a  kapitány,  Márk,  az  alkapitány, 
Bácsmegyei  Simon  számos  baranyai-falunak  volt  bir- 
tokosa; Hennyei  Miklós,  Késas,  Újlaki  Sebestyén, 
Bosznyák,  Radványi  szintén  Baranyában  birtak  falu- 
kat, melyek,  mig  Szigetvár  állott,  még  hajtanak  fél  jö- 
vedelmet ;  de  ennek  elvesztével  teljes  elvesztésüktől 
tarthattak. 

Azonban  az  1566-iki  szigetvári  harminczkét  hős 
fennmaradt  nevei  körül  felénél  többről  tudjuk,  hogy 
birtokosok,  nagy  családok  fiai  vagy  saját  érdemök  által 
hirre  és  birtokra  szert  tett  férfiak  voltak :  nagyon  tisz- 
tességes társaság! 

Először  is  az  őrségnek  egy  része  az  volt  jelenleg 
is,  mely  1556-ban  oly  dicsőén  megvédé  Szigetvárát. 
Székcsői  Máté  és  Kadványi  Jakab  vajdák  tiz  évvel 
azelőtt  oly  nagy  szerepet  játszanak,  hogy  nevöket  hír 
és  dal  országszerte  ismeretesekké  tehette.  Mindkettő- 
nek  számos  faluja  volt  a  meghódolt  szomszéd  terüle- 
ten 1).  Régi  vitéz  s  nagy  í.irtokos  az  őrség  egy  jeles 
tagja,    Bosnyák    Márton,    és    Eszpetei    Balázs.  a)    A 


x)  Radványi  Jakabé  volt  :  Bezedek,  felében  Majsa,  Baksa, 
Zajk,  Perecske  és  Versend.  Székcsóié:  felében  Botyka,  Füzesd, 
Udvard,  Mislen.  Aztán  Béremén,  Györké,  Öcsény  (Tolna).  His- 
tória Ep.  Quinq.  „Koller  VI.  88.  és  köv.  1.) 

2)  Bosnyáké  1561-ben  :  Mányok,  Mocsolád,  Szent-Miklós, 
Szerdahely,  Ikcse,  Ság.  két  más  közösen  birt  faluval;  Eszpeteié: 
Majsa  felében.  (U.  a.  u.  o.) 

Geréczi,  Dezső  és  Szerecsen  családok  képviselve  vol- 
tak mind  a  szigeti  őrségben,  mind  a  baranyai  birtoko- 
sok közt.  Utóbbinak  egyik  tagja  kitűnő  pattantyús 
Szigetváron  l).  De  legtöbb  birtokuk  volt  Baranyame- 
gyében Istvánffyéknak,  kiknek  még  1561-ben  is  tizen- 
két egész  falujok  fekszik  benne.  Istvánffy  Pál  pedig  mint 
lovas  osztozott  Sziget  védelmének  dicsőségében.  2) 
Kitűnő  barczos  és  nagy  birtokos  volt  Bika  András 
is  3).  A  hires  Perényi  Péter,  kinek  Baranyában  nagy 
terjedelmű  birtoka  volt,  mint  szomszéd  kis  nemeseket 
szoktak  a  nagy  urak,  korán  szolgálatába  vette  volt 
ezen  hősnek  apját  s  az  felföldi  hadjárataiban  részt  vett. 
így  történhetett,  hogy  Bika  András  addig  a  felföldön 
szolgált  8  csak  Zrinyi Miklós  kapitánysága  idejében  jött 
Szigetvárra,  hogy  a  szerzett  vitézi  nevet  új  érdemekkel 
tegye  fényesebbé.  Különben  is  szülőföldéhez  s  leapadt 
ősi  birtokaihoz  közelebb  jött  ide,  —  és  családjának 
egy  régi  barátjához.  Mert  ez  a  most  oly  gazdag  gróf, 
hires  Zrinyi  Miklós  még  gyermekkorában  egyenlő 
rangú  barátjának  tekinthette  őt.  Zrinyi  apja  és  Bika 
András  apja  együtt  mentek  volt  Konstánczinápolyba 
1530  táján  a  törökkel  szövetkezni  akaró  Perényi  Péter 


')  Dezsó  Kásádot  egyedül,  Körcsinét,  Tótot,  Gyöngyös 
melléket  részben  bírta;  a  Gerécziek  Kurdot;  Szerecsenek  részt 
birtak  Aranyosból  és  Bézdánból.  (U.  a.) 

2)  Falui  Kisasszonyfalva,  Vezér,  Kisdér,  Rúgasd,  Baranya- 
Viszló,  Ozd,  Kis-Tessény,  Keris,  Kis  Telek,  Gilvánfa,  Haraszti, 
Hatvan.  Mig  Aranyosból  Bézdánból,  Kostyánból  részt  birt. 
(U.  o.) 

3)  övé  Olesárd,  Kisdér,  s  az  István fíyakkal  osztozott  Kos- 
tyánon. 

nevében  követekül  ').  Most  mint  a  legjelesebb  gyalog 
vajdák  egyike  tette  nevét  hallhatatlanná.  A  legjobb 
horvát  családokból  is  volt  több  jeles  vitéz,  mintFarka- 
sic8  Péter,  kire  Zrinyi  azelőtt  összes  horvátországi  vá- 
rainak gondját  bízta  volt ;  Patatics  Péter,  egyik  leg- 
jelesebb lovashadnagya,  ki  Koratnónál  tiszttársával 
Tompa  Istvánnal  együtt  leszállván  a  lóról,  elsők  voltak 
a  kis  vár  falain.  Zrinyi  Korokna  mellett  néhány  falut, 
melyek  összesen  ötven  sessiót  tettek,  már  korábban 
nekik  adott  volt  át  2).  Régi  vitéz  s  kétségkivül  birto- 
kos volt  még  Orsics  István,  Nóvák  János,  utóbbi  egy 
puskás-  osztály  őszhaju  vezére,  továbbá  Botos  Péter  és 
Pöki  Gergely,  —  ki  Horvát  Márknak  megbízott,  hü 
szolgája  volt  —  és  végre  a  már  emiitett  Orosztoni  Pé- 
ter, Szenyer  várának  volt  tiszttartója  és  Kovács  (Ko- 
bach  vagy  Kobács)  Miklós,  a  kit  bár  1555-ben,  midőn 
a  török  közeledett,  rútul  magára  hagyának  hajdúi,  s 
magának  is  menekülnie  kellett;  de  mindenki  elismerte, 
hogy  nem  Kovács  Miklós,  a  várparancsnok  volt  a 
hibás  Korokna  akkori  elvesztésében.  Többen  lehettek, 
kik  méltóknak  ítéltettek  akár  egy  vár  kapitány  tisz- 
tére, akár  egy  kis  hadjárat  vezetésére. 

A  gyakorlott,  családos  nemeseken  kívül  volt  a  vár- 
ban néhány  legjobb  családbeli  ifjú  is,  kik  alkalmasint 
mint  Önkénytesek  jövének  a  nagynevű  hős  alatt  gya- 
korlatilag tanulni  a  hadi  mesterséget.  Ilyen  volt  a  kis 
termetű,  de  okosságánál,  lélekjelenléténél  s  Zrinyi  ne- 
velésénél fogva  már  is  vezéri  polczra  érdemesnek  tar- 


')  Budai  Ferenez  ,, Polgári  lexicona."  III.  79. 
*)  Roller,  az  i.  h. 

tott  Alapy  Gáspár,  Zrínyi  egyik  lyánytestvérének  fia. 
kit  Zrínyi  most,  azon  esetre,  ha  halála  történnék,  szi- 
getvár parancsnokának  jelölt  ki  mindenki  beleegyezé- 
sével. Az  ifjúsághoz  tartozott  Bajoni  János,  kinek  ősei 
nevezetes  emberek  s  Biharban  nagy  birtokuak  voltak. 
Egyetlen  fi  volt,  s  halálával  az  egész  nagy  család  ki- 
halt. A  nemes  ifjak  közt  volt  Csáki  György,  Kecskécs 
György,  Dombai  és  Geréczi  Berta. 

A  fennebbiekben  talán  a  főemberek  sincsenek  telje- 
sen elősorolva,  nem  hogy  az  alsó  rendű  érdemeseb- 
bek ').  Majdnem  mindnyájan  birtokaikért,  családjukért 
s  közvetlenül  a  haza  azon  részéért  harczoltak,  melyben 


l)  így  nem  találjuk  ott  Guzicsot,  Zriny  várának  korábbi 
védőjét,  kit  Zrínyi  a  költő  fölemiit.  A,, Költő"  csaknem  ugyan- 
azon hadnagyokat  és  vajdákat  számlálja  elő,  kik  Istvánffyban  is 
előfordulnak,  úgy  hogy  az  a  vers,  a  hol  az  előszámlálás  történik, 
egészen  krőnikási  hüségü,  Tinódy  modorában.  És  abból,  hogy 
Istvánffy  nem  emliti  mindeniket,  kik  a  költeményben  szerepel- 
nek, nem  következik,  hogy  utóbbiak  költöttek  volnának.  így 
semmi  joggal  nem  mondhatjuk,  hogy  Deli  Vida  költött  személy 
volna,  —  ha  szerepe  tán  költött  is.  Annyi  bizonyos,  hogy  a  Deli 
család  Zrinyi  szolgálatában  volt,  s  egy  Deli  Tódor  nevű  parancs- 
nok volt  a  szigeti  veszedelem  előtt  Növi  parancsnoka,  mely  a 
Zrinyiek  birtoka  vala.  Vid  lehetett  ennek  fia  vagy  testvére.  Ist- 
vánffyn  kivül  a  többi  kútfő  nem  sorol  elő  annyi  nevet  sem,  mint 
ö;  de  Istvánffy  sem  ad  lajstromot  Tinódi  modorában,  hanem 
csak  az  elesettek  közül  szokott  néhányat  elősorolni,  s  a  nevek 
után  mindig  egy  hosszú, ,stb.u-t  kell  odaértenünk,  még  az  említést 
érdemlőkre  nézve  is.  Emiitik  krónikáink,  hogy  később  énekek 
dicsőitek  anyai  nyelven  a  szigetvári  hősöket:  alkalmasint  Tinódi- 
féle  krónikás  énekek,  melyek  csak  históriai  adatok  halmaza  vers- 
ben. Nem  lehetlen,  hogy  ilyet  használt  Istvánffy  is  —  csakhogy 
sokat  mellőzött  belőle. 

birtokaik  feküdtek;  a  dunántúli  magyarok  és  horvát- 
országiak, kikből  a  bátrak  ezen  választott  serege  állott, 
egyenlő  mértékben  érdekelve  voltak;  mert  Szigetvár 
éjszakról  bástyája  volt  az  akkori  Tótországnak  is.  Ki- 
vétel nélkül  pedig  harczoltak  a  közös  hazáért.  Mert  az 
egyetértés  oly  tökéletes  volt  magyar  és  horvát  közt, 
hogy  talán  a  külön  elnevezés  sem  volt  meg.  Viszályok- 
nak nyoma  sem  fordult  elő  azon  századokban.  Midőn 
érdekben,  szabadságszeretetben,  a  harczolás  módjában 
s  más  szokásokban  s  végre  a  hősiségben  egyenlők  vol- 
tak, hogyan  jött  volna  tekintetbe  a  nyelvbeli  különb- 
ség, mely  fölött  a  vita  azon  korban  hallatlan  volt?  — 
Nem  egy  magyar  vitéz  lehetett  Szigetben,  ki  egy-egy 
horvátországi  végvárban  vagy  csatamezőn  szerzett 
hirt,  s  viszont  oly  horvát,  ki  magyarországi  várban 
•és  csatatéren  tüntette  ki  magát.  A  csapat  nagy  része 
olyan  volt,  hogy  Zrinyin  elkezdve,  ki  hadvezéri  képes- 
ségének teljes  kifejthetésére  különb  tért  óhajtott  ma- 
gának egy  vár  védelménél,  mindenik  függetlenebb 
szerepre  lesz  vala  képes,  mint  a  melyet  Szigetváron 
elfoglalt  s  magát  a  gyakorlott  veteránokból  alakitott 
tömeget  is  mintegy  tisztek  egyesületének  vehetjük. 

A  kicsiny,  de  gyakorlott  és  elszánt,  s  a  közös  ügy- 
ben teljesen  együtt  érző  csapat  szemlélete  önbizalmat 
kelthetett  s  nagy  reményt  a  győzelemhez.  Mintegy 
kétezer  oly  katonával,  ki  nemcsak  egyes,  kétségbe- 
eset pillanatokban  képes  föláldozni  életét,  mi  még 
könnyebb  része  a  dolognak,  hanem  kitartóan,  egész 
lélekkel  s  minden  tehetségeinek  megfeszítésével  képes 
öntudatosan  küzdeni,  nem  csupán  dicső  martyrhalál, 
hanem  győzelem  volt  kivivható  —  annál  nagyobb,  mi- 

nél  számosabb  az  ellenség.  A  szigetvári  őrség  egy 
része,  mely  1556-ban  a  törökök  tízszeres  száma  felett 
diadalmaskodott  ugyanezen  várban,  nem  kérdezte 
többé  az  ellenség  számát,  —  s  a  többi,  ki  forgott  már 
hasonlókban,  nem  tartá  magát  alábbvalónak  az  1556- 
iki  hősöknél. 

Igen  hihető,  hogy  az  önbizalom  a  kis  seregben  túl- 
ságos volt  s  elbizakodásig  ment,  hogy  volt  valami 
öröme  abban,  hogy  egyedül  a  maga  dicsősége  lesz  a 
győzelem.  Az  Európa  minden  részéből  Győrre  érkező 
vitézektől  nem  is  kivánt  tán  egyebet,  mint  hogy  kezö- 
ket  összedugva  nézzék  és  csodálják,  mit  tud  egy  ma- 
roknyi magyar-  és  horvát  vitéz,  a  nélkül,  hogy  idegen 
nemzetbeliek  segítségére  szorulna.  Inkább  alkalmatlan- 
ságnak mint  segitségnek  tekintik  vala  magok  is  a  va- 
sas németet  Szigetvár  kapuin  belül. 

A  vezér  maga  is,  ha  elbizakodással  nem,  de  nyu- 
godt büszkeséggel  nézhetett  elhagyatottságára. 

O  megtette  a  magáét,  midőn  hiteles  jelentéseket 
küldött  a  török  seregről  Miksa  királyhoz  és  segitséget 
kért.  De  nem  hogy  segitséget  kapott  volna,  hanem  hi- 
telre sem  talált:  későn  jött  meg  mind  a  hitel,  mind  a 
segítség  szándéka.  —  Személyesen  nagyobb  mértékben 
bánthatta,  hogy  nem  hisznek  neki,  mint  ennek  követ- 
kezménye. Azt  tették  fel  róla,  hogy  kislelkü  félelemből 
tolakodóvá  lőn:  egyebet  nem  gondolhatott. 

Absolut  kormányzás  alatt,  vagy  egészen  újkori  ka- 
tonai rendszer  mellett,  hol  a  vezérek  szolgálata  minde- 
nekelőtt engedelmességből  szokott  folyni,  a  fentebbi 
viszonyhoz  hasonlók,  gyakran  tesznek  daczból  nagy 
károkat;  forradalmi  korban  pedig  a  vezérletnél  szemé- 

lyes  bántódások  katastrophákat  idézhetnek  elő.  Zrínyi 
félig  állásánál,  félig  jelleménél  fogva  túlemelkedett  az 
ilyeseken:  s  egy  pillanatra  sem  téveszthette  össze  Szi- 
getvár ügyét  akármely  külső  viszonyával.  Szigetvár 
megtartása  rá  nézve  merőben  külön  dolog  volt  arról, 
minő  véleménynyel  van  ennek  kapitányáról  a  kormány 
—  bárminemű  kormány  volt  volna  is  az. 

Azon  országrészek  megtartásában,  melyeknek  Szi- 
getvár oltalmul  szolgált,  nagy  mértékben  volt  érde- 
kelve, épen  ugy,  mint  bajtársai.  Szigetvár  elestére 
Csorgó  lesz  a  könnyű  ráadás.  Később  Kanizsán  a  sor; 
a  török  keresztüleszi  magát  Stiriáig  s  ez  megtörtén- 
vén, Muraköz  erős  helyzete  daczára  is  török  kézre 
kerül.  Mennyivel  inkább  a  Balatonnal  határos  me- 
gyék! —  Nála  még  kevesbbé  nevezhető  ez  túlnyo- 
móan magánérdeknek,  mint  kevesbbé  vagyonos  kato- 
náinak bármelyikénél.  Akkor  magánérdek  az,  ha  csak 
maga  birtokai  forognak  koczkán.  Közveszély  idején  még 
tán  földhöz  ragadt  lelkek  sem  képesek  csupán  magok 
kárára  gondolni.  Egy-egy  egész  város  égése,  melyben 
saját  házunk  fekszik,  a  veszély  átalánossága  8  a  nyomor 
tömegessége  által  a  fájdalom  vagy  aggodalom  önzését 
elnémitja.  Ily  esetekben  a  szegény,  kinek  csekély  de 
összes  értéke  odavész,  a  gazdagnál  érzékenyebb  szo- 
kott lenni.  Zrinyi  katonái  közt  egy-egy  kis  nemes,  ki- 
nek fél  faluja  volt,  több  személyes  érdekkel  lehetett 
eltelve  mint  Zrinyi,  ki  azon  tájakon  egy  középszerű 
megyei  járást  birt,  de  a  kinek  ebben  koránsem  összes 
birtokai  forogtak  veszedelemben. 

Annyi  bizonyos,  hogy  az  ő  személyének  és  szom- 
szédainak, valamint  az  egész  országrésznek  közvetlen 

érdeklődése  merőben  függetlenné  tette  őt  bárkinek  jó 
kedvétől,  helybenhagyásától,  roszalásától  és  jutalmaitól. 
Nem  várt  ő  parancsot  az  átalános  veszélyben,  hanem 
nagy  munkásságot  fejt  ki  akkor  is,  midőn  más  össze- 
dugott kézzel  nézi  fáradozását.  Tudta,  hogy  meg  fog- 
ják dicsérni  bátorságát  és  erélyét  ;  — de  mi  értéke  lesz 
a  szónak,  midőn  tettekben  se  iránta,  se  az  ügyért  nem 
mutatkozott  elegendő  részvét  ?  —  Az  Európa  minden 
részeiből  Magyarországra  jövendő  nevezetes  hadi  férfiak 
magasztalásait,  kiknek  hadvezetési  módja  ezelőtt  is  két- 
ségkívül csakboszankodásra  gerjeszté,  még  azelőtt  hu- 
szonnégy évvelPest  alatt, még  mintkezdő  ifjú,  némi  lené- 
zéssel vehette;  —  mert  tőlök  Perényi  és  az  olaszok 
odaveszhetnek  vala,  ha  ő  nem  érkezik  a  maga  idejében 
lovasaival.  A  haza  elismerése,  mely  érzé  a  tett  fontos- 
ságát, oly  természetes  jutalom  volt,  mint  a  mily  köz- 
vetlenül s  félreismerhetlenül  a  haza  érdekében  harczolt. 
Különben  a  ki  annyi  fényes  hivataltól  kész  volt  egy- 
szerre lemondani,  nem  nagy  örömét  találta  a  czimek- 
ben  és  kitüntetésekben.  A  mi  dicsőség,  birtok  és  kitün- 
tetés elég  volt  azt  már  egymagától  megszereznie 
családjának.  Nagy  reményű  fiain,  s  különösön  a  már  tel- 
jes kort  ért  Györgyön  állott,  hogyha  magasbra  nem 
emelkedik  is,  legalább  megtartsa  a  szerzetteket. 
Zrínyi  azon  korban  volt,  midőn  már  inkább  gyerme- 
keire mint  magára  volt  hiú :  akkor  ötvennyolczéves  s 
tizenegy  élő.  gyermek  apja,  kik  közt  három  az  első 
gyermekéveket  meghaladott  fiu. 

Ha  azt  kérdezzük,  mi  ösztönzé  Zrínyit  és  kato- 
náit Szigetvár  utolsó  emberig  való  védelmében,  min- 
den körülmény  azt  az    egyszerű   feleletet   adja,    hogy 

főkép  Szigetvár  megtartása  a  magok  és  a  haza  érde- 
kében. 

Zrínyi  megtette  a  vár  megtartásáért  azt,  a  mi  tőle 
függött:  gazdagon  el  volt  látva  mindennel,  kivéve  a 
katonaság  számát.  De  e  részben  is  megnyugtató  volt 
mint  rá  mint  katonáira  nézve,  hogy  Szigetvárnak  jobb 
és  hivebb  védői  nem  lennének  találhatók  széles  e  vi- 
lágon Zrínyinél  s  harmadfélezernyi  hőseinél. 

Zrínyi  akkor  is  mindent  elkövet  vala  Szigetért,  ha 
nem  ő  a  kapitánya.  Sőt  azt  kellett  hinnie,  hogy  a  vá- 
ron kivül  több  szolgálatot  tehet  vala  ezen  érdekben. 
1556-ban  is  a  Sziget  megtartásának  dicsőségével  Hor- 
vát Márk  neve  olvadt  ugyan  össze  legközvetlenebbül; 
de  Nádasdynak  s  vele  együtt  Zrínyinek  ép  oly  érde- 
me volt  az  eredmény,  mint  a  Szigetbe  zárkózott  hősé- 

Zrinyi  föl  volt  jogositva  azon  reményre,  hogy  az 
Európa  minden  részeiből  gyülekező  nagy  hadsereg  ve- 
zérlete okul  az  1556-iki  példán;  hogy  most  nagyban 
fogják  ugyanazt  tenni,  a  mit  Nádasdy  kisebb  mérvben 
tett  s  seregeinek  csekély  száma  miatt  tökéletesen  vég- 
re nem  hajthatott.  Az  1556-ból  merített  tanulság  az 
volt,  hogy  Szigetvár  jó  fekvése  és  bástyái  s  a  benne 
levő  jeles  vitézek  mellett  is  egész  bizonyossággal  meg 
nem  tartható  hosszas  ideig,  ha  magára  van  hagyva;  de 
elég  erős  arra,  hogy  a  legnagyobb  hadsereg  is  csak 
roppant  emberáldozattal,  iszonyú  nehéz  munkával  fér- 
hessen hozzá,  s  igy  igen  alkalmas  arra,  hogy  egy  tö- 
rök hadsereget  kifáraszszon  és  demoralizáljon,  hogy 
azon  sereg  szine  a  vár  mocsaraiba,  árkaiba  és  tört  ré- 
sein veszszen.  Azért  Szigetvár  ostromát  arra  lehet  föl- 
használni, hogy  a  dáriusi  török  sereg  itt  elgyengülvén. 

azután  tökéletesen  szétveressék.  —  Említeni,  ho&y  ily 
számításon  épült  a  Nádasdy  és  Zrínyi  által  intézett 
1556-iki  babocsai  diversio,  mely  Ali  pasa  seregének 
végromlásával  végződik,  ha  a  keresztyén  hadak  leg- 
alább közelítőleg  egyenlő  számúak  lettek  volna  a  török 
sereghez ,  s  a  szükségesekkel  bőven  el  lettek  volna 
látva.  De  a  hiányosság  mellett  is  annyi  tökéletesen  sike- 
rült, hogy  Szigetvár  diadallal  fölmentetett  az  ostrom 
alól,  s  a  török  demoralizálva  vonult  vissza. 

Midőn  1556-ban  maga  volt  e  terv  készitésében  egyik 
részes,  s  a  végrehajtásban  oly  kiváló  szerep  jutott  neki, 
valószinü-e,  hogy  most  ne  ajánlotta  volna  az  egész 
nagy  hadjárat  terveként  ugyanazt?  Senki  sem  tudta 
jobban,  mint  ő,  hogy  Szigetvár  sorsa  nem  ennek  falai- 
nál dől  el,  s  ő  maga  mint  hajlamainál,  tehetségeinél  s 
eddigi  sikeres  próbáinál  fogva  kitűnő  lovas  vezér  in- 
kább óhajt  vala  oly  forma  szerepet  vinni,  mint  1556- 
ban.  Meg  lehetett  győződve,  hogy  senki  sem  fogja  oly 
hévvel  sürgetni  Sziget  fölmentését,  mind  a  vár  érde- 
kében, mind  a  töröknek  mezei  csatában  való  megveré- 
seért,  mint  ő,  s  ha  valahol,  ily  csatában  fejtené  ki  egész 
hadvezéri  tehetségét  és  vitézi  tulajdonait;  ily  csatában 
használna  ő  legtöbbet  a  közhazának  és  utódainak  is. 
Miután  ezt  a  nagyobb  szerepet  megtagadták  tőle,  be- 
érte a  kisebbikkel,  abban  a  reményben,  hogy  a  fősereg 
megteszi  mindenesetre  az  1556-iki  diversiót,  s  vagy 
egyenesen  megtámadja  a  Szigetvár  alatt  kifárasztandó 
török  serget,  vagy  valamelyik  törökbirta  vár  megtá- 
madása által  elvonván,  a  csatatér  a  keresztyén  sereg 
szabad  választásától  fog  függeni,  mint  1556-ban,  mi- 
kor a  magyar-német  egyesült  kis  sereg  a  Kinnya  mellett 

Zrínyi.  35 

talált  erős  állást.  Ha  roszabb  esetben  is  a  tör'ik  sereg 
teljesen  meg  nem  veretik,  Szigetvár  mindenként  föl 
lesz  mentve. 

Szigetvár  fölmentése  ha  a  vár  nem  lesz  vala  is  nem- 
csak Magyar-  és  Horvátországra,  hanem  Stiriára  nézve 
is  nagy  fontosságú,  csak  magában  a  hadjárat  formájáért 
is,  a  keresztyén  fegyverek  becsületének  kérdése  volt; 
mert  minek  legyen  nevezhető  az,  hogy  vagy  száz  ezer- 
nyi nagy  hadsereg,  ellátva  minden  szükségesekkel,  he- 
teki"1,  hónapokig  egyátalában  mozdulatlanul  heverjen? 

De  mindezen  biztatásokat,  ha  elmondá  is  magában, 
lehetetlen,  hogy  kétségei  ne  lettek  volna.  Nem  rég  ta- 
pasztalhatá,  hogy  a  királyi  hadi  tanács  eszejárása  na- 
gyon különbözik  az  övétől.  A  nyugat-európai  addigi 
hadvezetésben  sem  láthatott  valamely  örvendetes  áta- 
lakulást, s  a  németországi  hadsereg  nem  sokat  fog 
különbözni  attól,  mely  1542-ben  Pest  alól  vert  hadként 
vonult  vissza,  a  nélkül,  hogy  bármi  keveset  próbált 
volna;  nem  ezen  hadvezetési  modornak  tulajdonithata 
saját  horvátországi  várának  elvesztését  a  múlt  évek- 
ben? —  s  nem  ismerte-e  azon  organicus  hibákat,  me- 
lyeknél fogva  egy-egy  nyugat-európai  nagy  hadsereg 
oly  nehezen  mozdul,  s  a  nyugat-európai  vezérletet, 
mely  tanácskozásokkal  s  néha  még  béke-alkudozások- 
kal tölti  az  időt,  a  helyett,  hogy  cselekednék?  Hiány- 
zott a  katonai  jellem  fővonása,  a  határozottság  és  gyors 
cselekvés.  —  Mindenesetre  nagy  kérdés  volt,  különb 
lesz-e  a  mostani  német  sereg  azoknál,  melyeket  saját 
szemével  látott  és  jól  ismert.  —  Igaz,  hogy  a  vállalkozó 
szellem  fölébredt  a  múlt  két  hóban  a  német  seregben 
is;  de  kérdés,  tartani  fog-e  az  akkor  is,  midőn  majd  a 

török  szultánnal  gyűlne  meg  a  baja?  Ha  Nádasdy  Ta- 
más él,  ettől  mint  nádortól,  várhat  vala  sokat.  De  most 
a  magyar  hadak  fővezéréül  Báthory  Endre  neveztetett 
ki.  —  Zrinyinek  ezen  fiatalkori  bajtársát  a  katonai 
mesterséghez  értő  embernek  tartották  s  gyakran  bíz- 
tak rá  vezérletet.  Csak  múlt  évben  is  sikeres  hadjárat- 
ban vett  részt  a  felföldön  Schwendi  Lázárral.  De 
Báthory  nem  volt  nagyon  erélyes  ember.  Még  fiatalsá- 
gában mutatkozott  rajta  az  aggkor.  Köszvénye,  mely 
miatt  lóháton  sem  járhatott  mindig,  hanem  vitette  ma- 
gát a  tábor  után,  nem  tették  nagyon  alkalmassá  arra, 
hogy  magyar  hadakat  vezéreljen.  Különben  is  a  bel- 
földi hadak  föl  valának  osztva  az  ország  különböző 
részeiben.  A  felföldön  Dersffy  alatt,  Győrnél  Báthory 
alatt,  s  Muraközben  a  horvátok  később  Károly  herczeg 
alatt  egyesülének.  —  Aztán,  mint  tapasztala,  a  Ferdi- 
nánd utolsó  éveiben  fölállitott  hadi  tanács,  kivált  Miksa 
trónra  lépte  óta,  mind  kevésbbé  hallgatá  meg  a  magyar 
tanácsot,  melynek  kihalt  tagjai  helyett  Miksa  nem  is 
nevezett  ki  ujakat.  így  a  magyar  hazafiaknak  a  vezér- 
letbe való  befolyására  sem  alapithata  nagy  remé- 
nyeket. 

De  ilyes  kétely  és  bizalmatlanság  nem  képes  ural- 
kodóvá lenni  oly  jellemeken,  minő  Zrínyi  volt.  Sziget- 
vár megtartásáért  koczkára  tenni  mindent,  ezt  tartá 
föladatának.  Ha  ő  lesz  egy  nagy  hadjárat  sikerének 
forduló  pontja,  annál  szebb  és  üdvösebb  mind  Magyar- 
országra mind  a  keresztyén  hadakra  nézve.  De  ha 
Szigetvár  elvesztett  állomásnak  fog  is  tekintetni,  ő 
lesz  az,  ki  a  magyar  és  keresztyén  fegyverek  becsületeért, 
annyi  százezreknek  közös  érdekeért  föláldozza  magát, 

8  nemcsak  szóval,  hanem  példával  mutatja  meg,  miként 
harczol  a  magyar,  miként  lehet  daczolni  a  világ  akkori 
legnagyobb,  legjobban  vezérlett  s  egy  részben  nagyon 
vitéz  hadseregével  is,  egy  maroknyi  válogatott  és  el- 
szánt néppel. 

Zrinyi  már  első  ifjúságában,  mint  láttuk,  megelőzte 
volt  korát   egy  kevéssel.  Az  elvtelenség,  körülmények 
szerinti  cselekvés,  ingatag  jellemek,  s  sokszor  a  veszé- 
lyek jelenlétében  való  zsibbadt  tétetlenség  ama  korá- 
ban, mintegy   kivételes  példánya  volt  a  habozást  nem 
ismerő  gondolkodásnak  és  cselekvésnek,  mely  nála  egy 
volt.  A  Szapolyai  korabeli  vezér  férfiak  ingadozással 
ügyekeztek  egyensúlyt  tartani,  Zrinyi  már  akkor  lehe- 
tőnek tartá  az   egyenesség  által  megállani;  amazok  a 
veszély  elől  ki  ügyekeztek  térni,  ő  pedig  merőn  szembe 
nézett  vele.  Mint  emlitém,1550  után  legalább  Magyar- 
országon s  tán  csupán  csak  itt  határozottabb  embere- 
ket, s  a  veszély  jelenlétében  katonásabb,  hősiebb  jelle- 
meket látunk  föltűnni,   Ezek  közt  is  Zrinyi  a  legkivá- 
lóbbak között  foglal  helyet.  Azok  közé  látszik  tartozni 
ő,  kik  e  tekintetben  minden  kornak  legélesebben  kife- 
jezett   emberei;    kiknek    nemcsak  a  közönséges  tevé- 
kenység,  hanem   az  észbeli  és   erkölcsi  tulajdonoknak 
szélső  megfeszítését  kivánó  föladatok  mintegy  életele- 
mök.  Nem    kiválóan    dicsőségszomj  s    nem  is    csupán 
erkölcsi  indokok  vezérlik  az  ily  embereket,  hanem  belső 
hivatás     és    tehetségeik     kifejtésének    szükségérzete, 
örömük  telik  a  teljes  erőfeszités  által  kivivandó  siker- 
ben s  talán  csak  magában  az  erőfeszítésben  is.    Egy 
nagy   czélért  való   munkálásra  és  áldozatokra  ép    oly 
szüksége  van  magoknak,  mint  azoknak,  kikért  fáradnak 

és  áldoznak.  Oly  ember,  ki  tán  azért  volt  czéljal  ked- 
veért kíméletlen  azok  iránt,  kik  útját  állták,  mivel  maga 
is  oly  kevéssé  kímélte  magát  annak  kedveért,  a  mit  el 
akart  érni :  még  azzal  sem  gondolt  mindig ,  hogy 
szenny  marad  a  különben  oly  nagyra  termett  jel- 
lemen. 

A  fenn  előadottak  után  a  várról,  katonáiról  és  ka- 
pitányáról, hátra  van  szólanom  némely  más  előkészü- 
letről. 

Hadiszerekben  oly  kevéssé  volt  hiány,  mint  élel- 
miekben. Szigetben  volt  már  negyven  ágyú,  s  hozzá 
por,  golyó,  vas  és  ólom.  Tavaszszal  érkezett  Bécsből 
41  kocsin,  melyet  212  ló  vont,  3  középnagyságú  fal- 
törő, 9  kis  mezei  ágyú  és  2  vetágyu.  ')  A  szigetvári 
ágyuk  számát  54-re  emelt  ezen  uj  szállitmánynyal 
együtt  érkezett  számára  2400  ágyúgolyó,  350  különféle 
nemű  dárda,  nagy  mennyiségű  lőpor,  vas,  ólom,  aczél, 
tüzérségi  anyag  és  ennek  elkészítésére  való  eszközök. 
—  De  alkalmasint  már  előbb  különben  is  el  volt  látva 
Szigetvár.  800  mázsa  lőpor  volt  benne  összesen,  min- 
dennemű fegyver,  tüzérségi  szer  és  golyó.  2)  Készen 
állottak  az  oltó  szerek,  a  földdel  töltendő  nagy  véd- 
kosarak,  nagy  mennyiségű  borona  és  vessző  a  táma- 
dandó rések  megerőditésére.   Szóval  Zrinyi  nem  jöhe- 


')  .,Oest.  Milit.  Zeitschr."  „Drei  Karthaunen,9  Falkanetten, 
2  Hauffhitzen."  A.  karthaun  (quartana)  25  fontos,  a  falkonet 
csak  2—3  fontos  golyót  lőtt.  A  vetágyú  (Hauilhitz)  abban  az 
időben  csak  kögolyót,  vagy  gy  uj  tó  anyagot  vetett.  Öntött  vas- 
ból való  üreges  golyók  valamivel  későbben  jöttek  haszná- 
latba. 

*)  U.  O. 

tett  abba  a  helyzetbe,  melyben  Eger  vala  1552-ben, 
midőn  Dobónak  nagyon  gazdálkodnia  kellett  a  lőpor- 
ral, se  a  mibe  Gyula  jött  az  idén,  hogy  az  ostrom  foly- 
tatására szükségesekkel  nem  levén  ellátva,  a  vár  föl- 
adására meglegyen  a  mentség. 

Szokásban  volt  minden  magvar  várban  a  kato- 
naságot,  miután  a  várható  létszám  teljes  volt,  ösz- 
szegyüjteni  és  fölesketni.  A  katonák  többnyire  csak 
bizonyos  számú  hónapokra  s  egy  rész  épen  csak  az  ost- 
rom idejére  voltak  fogadva.  Gyakran  megyei  nemesek 
és  főúri  hadak  képezték  egy  részét,  kik  katonai  esküt 
egyátalában  nem  tettek  még.  így  minden  várostrom 
kezdetén  mulhatlan  volt  a  felesketés,  különben  a  kellő 
fenyíték  sincs  biztosítva.  —  Már  pedig  a  nemesek  által 
népesített  magyar  várakban  ép  oly  nagy  rendtartás, 
ostrom-állapotbeli  szigorú  fenyíték  hozatott  be,  mint 
napjainkban  ,  melynek  biztosítására  az  eskü  ideiglen 
megszüntetett  minden  nemesi  kiváltságot  és  béke  idő- 
beli törvényt.  Magyar  hagyományos  szokás  szerint  két 
parancsnoka  szokott  lenni  a  várnak,  kik  gyakran  bá- 
noknak neveztettek  a  mohácsi  vész  előtt.  Ezen  két 
parancsnok  élethalál  korlátlan  ura  volt.  De  ez  a 
várban  levő  nagyobb  részint  szabad  emberek  önkény- 
tes  beleegyezését  kívánta  meg,  —  s  a  hűségi  eskü 
mintegy  kölcsönös  szerződés  megpecsétlése  volt  a  pa- 
rancsnok és  katonái  közt,  melyben  utóbbiak  a  teljha- 
talmat az  előbbire  ruházzák. 

így  a  szigetvári  vitézek  fölesketése,  melyet  oly  rész- 
letesen leirnak  krónikáink,  kétségkívül  csak  a  hagyo- 
mányos eskü  volt,  valamint  a  kiadott  fegyelmi  rende- 
letek   is    ugyanazok ,    melyeket   Eger   és    más   várak 

ostroma  alkalmával  találunk.  Csakhogy  a  várkapitány 
állása  Szigetben  különbözött  sok  más  királyi  vár  kapi- 
tányáétól. 

Abban  az  időben,  mikor  az  országos  és  várkapitá- 
nyok az  állam  költségén  tartott  katonáikat  is  tetszés 
szerint  magok  fogadák  s  magok  bocsáták  el,  midőn 
egészen  kezökben  volt  a  rólok  való  gondoskodás,  fe- 
nyíték, sőt  nagymértékben  a  rendelkezés  is, a  különben 
csak  ideiglenesen  szerződött  s  szabad  emberekből  állott 
katonák  és  parancsnokuk  közt  más  nemű  viszony  volt, 
mint  napjainkban.  Ez  a  viszony  belsőbb  s  a  hűbéri 
világ  urai  és  cselédei  közti  családiasság  formáját  ölti. 
Több  bizalmasság,  de  egyszersmind  több  személyes 
ragaszkodás.  A  terrorizáló  vas  fenyiték  a  lehetlenségek 
közé  tartozott.  Bár  ma  is  sok  függ  a  parancsnok  és  köz- 
katonái közt  uralkodó  viszonytól,  abban  az  időben  afő- 
szükségek  közé  tartozottaparancsnokolynemü  egyéni- 
sége, mely  a  fenyiték  fenntartása  mellett  az  önkénytes 
jóakaratot  és  szeretetet  ébren  tudja  tartani. 

Zrinyi,  kinek  országos  kapitányi  és  magán  katona- 
sága közül  oly  sokan  voltak  ez  őrségben;  ki  a  maga 
birtokaiból  és  pénztárából  pótolá  az  országos  kincstár 
hagyta  hiányokat,  ugy  tűnt  fel  katonái  előtt,  mint  a 
vár  valóságos  tulajdonosa  és  ura.  Nem  is  volt  társa 
neki  a  kapitányságban,  mint  Dobónak  Egerben,  hol 
másod,  harmad,  negyed,  ötöd  és  hatod  kapitány  is  volt 
kinevezve.  Zrinyi  mind  országos  rangjánál,  mind  föl- 
desúri hatalmánál,  mind  vezéri  hírnevénél  fogva  egye- 
düli főember  volt  Szigetváron.  Maga  nevezéki,  vitézei 
helybenhagyásával  kapitánynak  unokaöcscsét  Alapi 
Gáspárt,   azon  esetre,  ha  az  ostrom  alatt  neki   halála 

történnék.  Nagy  tekintélyt  és  ragaszkodást  biztosított 
számára  áldozatkészsége  is,  melylyel  szegényebb  sorsú 
katonáit  lekötelezé.  Ez  által  nemcsak  azok  lettek  tőle 
függőbbekké,  kik  az  ő  kenyerén,  konyháján  és  pinczé- 
jén  éltek,  hafeem  a  többiek  is  tisztelni  tanulták  azt  a 
hazafias  áldozatkészséget  egy  mások  által  elhanyagolt 
ügyben.  Ez  az  ügy,  Szigetvár  megtartása,  az  ő  saját 
ügyök  is  volt ,  s  az  érdekközösség,  mely  a  testületi 
szellem  lényeges  előmozdítója  volt,  egyszersmind 
kapocs  lett  a  vezér  és  katonái  közt.  Midőn  „fiam"nak, 
vagy  ,,bajtárs"nak  szólitá  katonáit,  valódibb  értelme, 
nagyobb  hatása  volt  a  szónak, mint  közönségesen  lenni 
szokott. 

Zrínyi,  a  mint  bizonyossággal  megtudd,  hogy  az 
Eszéknél  átjött  török  sereg  egészen  vagy  egy  részben 
Szigetvár  ellen  indul  ,  összehívta  a  várban  levő 
hadnagyokat,  vajdákat,  tizedeseket,  az  önkénytes  ne- 
meseket, a  zsoldosokat  és  a  város  bennlevő  polgárait  a 
vár  azon  részének  udvarára,  mely  némileg  elkülönítve 
állott  s  belső  várnak  neveztetett. 

Bátorító  beszédet  tartott  katonáihoz  ,  kiket 
,, bajtársak"  néven  szólított.  Örömre  hívta  fel  őket, 
hogy  a  török  szultán  maga  jön  a  vár  ostromára.  Kato- 
náinak sokaságában  bizik  az;  a  keresztyénnek  pedig, 
ha  imádsága  őszinte,  isten  fog  segíteni.  Legyen  katonái 
közül  száműzve  minden  gyűlölködés  s  viszály.  Bajtársi 
egyetértésnek  s  testvéri  jóakaratnak  kell  köztük  ural- 
kodnia. 

Beszéde  alkalmasint  rövid,  egyszerű  és  hathatós 
volt,  mint  ily  huszáros  és  ily  világos  eszű  embereké 
szokott   lenni,,    s    hatását,    mint   lenni    szokott,    nagy 

mértékben  emelte  a  szónok  tekintélye  és  kedvelt  egyé- 
nisége. 1) 

Beszéde  végén  esküre  hivta  fel  katonáit. 

Először  is  maga  tette  le  azt. 

„Esküszöm,  úgy  mond,  hogy  soha  el  nem  hagylak 
titeket;  veletek  élek  és  halok  meg;  jó  és  rósz  szerencsét 
együtt  fogok  tűrni  veletek." 

Akatonákés  polgárokesküje.melyetaseregdiák  (au- 
ditor) után  fönhangon  tartoztak  elmondani,  im  ez  volt: 

„Mi  polgárok,  lovagok,  gyalogok ,  és  ö  felsége 
z-ohlos  katonái  esküszünk  s  szentül  fogadjuk  istennek, 
a  mi  keresztyén  felsőségünknek,  a  hazának  és  a  mi 
urunknak  gróf  Zrínyi  Miklósnak,  hogy  hiven 
és  szófogadással  mindenben  engedelmesek  leszünk ; 
állhatatosan  ígérjük,  hogy  vele  élünk  és  vele  szenve- 
dünk halált." 

Ezután  ünnepélyesen  Alapi  Gáspárt  nevezvén  ki 
utódjául  halála  esetére,  —  s  addig  is,  parancsolá,  minden- 
ben engedelmeskedjenek  neki,  —  kihirdettettek  azután 
a  hadi  törvények:  A  ki  tisztjének  nem  engedelmeskedik 


')  Az  ily  beszédeket  krónikáink  föl  szokták  czifrázni  a  ró- 
mai történetírók  modorában.  Istvánffynál  Zrinyi  egészen  Ist- 
vánffy  süljében  beszél.  Budinánál,  ki  ugy  látszik,  egy  szem- 
tanú horvátnak  anyanyelvén  irt  krónikájából  forditá  latinra  a 
Budina  név  alatt  ismeretes  krónikát,  kétségkívül  a  valósághoz 
közelebb  jár  a  Zrinyi  szájába  adott  beszéd,  habár  azt  sem  vehet- 
jük szó  szerinti  húségünek.  Utóbbinak  lényegét  vettem  át.  — 
Istvánffy  csinált  szónoklata  erőtlen  phrasisok  halmaza,  s  nem 
találunk  benne  valami  kiválóan  jellemzőt  akár  a  helyzetre,  akár 
Zrínyin  nézve.  Budinaé  is  halvány  kivonat,  hihetőleg  késői  emlé- 
kezet után;  de  IstvánfTy  aligha  nem  ezt  czifrázta  föl  a  maga  szó- 
bóségével. 

s  a  parancsot  bármi  okból  nem  teljesíti,  életével  lakol. 
A  ki  ellenségtől  jött  levelet  olvas  vagy  fogad  el, 
rögtön  megölessék.  Parancsolja  továbbá,  hogy  a  ki  a 
töröktől  nyilveszszon  a  várba  lőtt  levelet  talál,  adja  át 
parancsnokának,  ki  azt  égesse  el.  A  ki  a  számára  állo- 
másul kijelölt  helyet  hadnagya  és  vajdája  engedelme  nél- 
kül elhagyja, meghaljon  azonnal. Aki  titkos  szándékról 
értekezik  társával,  akasztassék  fel  társával  együtt,  s  ha- 
sonló büntetés  érje  azt  is,  ki  ilyet  hallván  vagy  látván, 
bajtársi  érzésből  föl  nem  jelenti.  A  ki  mástól  csak  egy 
fillérnyi  értékűt  ellop,   szintén  halállal  büntettessék.  ') 

Zrínyi  csakhamar  példát  mutatott,  hogy  a  kiadott 
parancsot  szó  szerint  fogja  megtartatni.  Egy  katonát, 
ki  vajdája  ellen  kardot  rántott,  haladék  nélkül  lefejez- 
tetett a  vár  piaczán.  —  Kivégeztetett  egy  török  tisztet, 
vagy  agát  is,  ki  Szigetvár  felé  utaztában  sok  kegyet- 
lenséget követett  el  a  keresztyén  falukon,  és  Zrinyi 
katonáinak  kezébe  került  volt.  2) 

Azonban  a  török  hadak  mind  közelebb  jutottak 
Szigetvárhoz.  Szerdán,  július  utolsó  napján  kelet  felől 
Szent  Lőrincznél,  mely  Zrinyi  tulajdona  volt,  s  Szi- 
getvártól egy  mérföldnyire  feküdt,  nagy  porfelleg  volt 
látható  a  szigetvári    őrtoronyból.  —  Zrinyi    mindjárt 


2)  Budina  Schwandtner  I.  727—28.  1. 

2)  Hammer  ezt  „czéltalan  kegyetlenség"nek  mondja,  mig  az 
ellen  nincs  kifogása,  hogy  más  nemzetbeli  keresztyén  katonák 
azelőtt  való  évben  ágyúba  tették  Málta  szigetén  a  török  foglyok 
levágott  fejét,  s  úgy  lövöldözték  a  török  táborba.  Ezek  ki  voltak 
híva  ily  kegyetlenségre ;  de  Zrinyi  is  ki  lehetett,  s  amaz  valódi 
barbarismus,  mig  Zrinyi  alkalmasint  csak  igazságszolgáltatásbeli 
átorságát  mutatta  ki. 

reggel  lovasokat  és  puskásokat  küld  ki  a  csapat  szem- 
mel tartására.  A  török  seregnek  rendetlen  része  érkezett 
volt  ide,  mely  az  ágyukat  s  ostromszereket  kisérte.  A 
nagyszámú  lovasság  Ázsia,  Afrika  és  Európa  minden 
törökbirta  vidékéről  ide  küldé  már  gyülevész  előcsa- 
patjait,  kevés  távolságra  követvén  maga  is.  A  janicsá- 
rok és  a  török  sereg  szine  még  Pécsnél  volt  a  szultán- 
nal. Mieink  a  gyülevész  hadat  a  keritések  közül  puska- 
tüzzel  és  lovas  rohammal  háborgatják.  Sikerült  az 
ellenséget,  melylyel  puskások  nem  voltak,  reggeltől 
délig  tartóztatni  fel.  Délután  mieink  visszaérkeztek,  a 
nélkül,  hogy  más  veszteségűk  lett  volna,  mint  az  ifjú 
Dombai  János,  ki  lováról  leesvén,  nem  tudták,  elfoga- 
tott-e vagy  megöletett.  ')  Megtudták,  hogy  roppant 
számú,  állítólag  kilenczven  ezer  embernyi  sereg  érkezik. 
Mindemellett  nem  volt  bizonyos,  hogy  a  szultán  sze- 
mélyesen fog  Szigetvár  ostromára  jőni.  Ha  Zrínyinek 
voltak  tudósitásai  a  szultán  hollétéről,  még  augustus 
4-ikéig  csak  annyit  tudhatott  róla,  hogy  Siklós  mellett, 
Harsánynál  vesztegel;  csak  3-dikán  történt  az,  hogy 
utóbbi  helyen  megfojtatá  Arszlán  budai  pasát,  ki  ke- 
gyelmet jött  kérni  a  palotai  szégyenért. 

Augusztus  1-sején,  a  Szent  Lőrincz  felől  közelegett 
tábor  már  a  szigetvári  szőlők  megetti  fennsíkot,  az 
akkor  úgynevezett  Szemlék  dombot  boritá  el,  negyed 
mérföldnyire  Szigetvártól.  A  vár  körültáborlásának 
készületei  körülbelől  egy  heti  időt  vettek  el.  Az  ostrom 
Csak  következő  szerdán,  augusztus  7-ikén  kezdődött. 

Addig    mindennap    folytak    a    csatározások.  A  mi 


')  Istvánffy.  312.  Budina,  az  i.  b. 

vitézeink  a  várfalakon  kivüli  kerítéseket  fölhasználva, 
különösen  az  új  városhoz  való  közlekedést  ügyekeztek 
hátráltatni.  A  Szemléken  az  európai  és  ázsiai  hűbéres 
lovasság  foglalt  volt  állást  a  két  béglerbég  vezérlete 
alatt ,  más  rendetlen  csapatokkal  és  azon  kétszáz 
ágyúval,  melyet  a  szultán  szárazi  és  tengeri  főtűzmes- 
tere  Aliportug  hozott,  ki  tavaly  hiressé  lett  a  máltai 
ostromok  által.  A  derék  sereg  a  fennsikon  tanyázott 
5-ikéig  s  mieink  csak  egyes  kémlő  csapatokkal  vias- 
kodtak, melyeket  tiszteletteljes  távolban  tártának  a  vár 
közvetlen  környezetéről. 

Ausrustus  5-ikéis;  nem  történt  semmi  emlékezetre 
méltó.  Ekkor  a  rumilii  és  anatóliai  béglerbég  lehozák 
összes  seregöket  a  fennsíkról  s  Szigetvár  mezején  a 
lapályon  nagy  kerületben  üték  föl  sátraikat.  Augustus 
6-ikán,  kedden  volt  megérkezendő  Szulejmán  s  elfog- 
lalandó a  Szemléken  felütött  zöld  sátrakat,  melyek  az 
azelőtti  nap  onnan  alá  vonult  sereg  helyén  készen  vár- 
ták. A  vele  jött  sereg  már  a  váro3  körüli  síkon  szállt 
táborba.  Szigetvár  a  szó  teljes  értelmében  be  volt  kerítve, 
—  csaknem  minden  oldalról  egymást  érte  ateménytelen 
sátor  s  sürü  embertömegek  lepték  a  környéket  a  vár 
mocsárjain  tul. 

A  török  sereg  minden  mozdulatja  teljes  rendben 
szokott  véghez  menni,  s  a  mi  sajátságosabb  lehetett, 
az  a  csendesség,  mely  ily  roppant  embertömegeknél  min- 
den egykorút  meglepett.  Augustus  6-ikán  ezen  éjihez 
hasonlító  nappali  csend  közepett  eget  rázó  mennydörgés 
robogott  a  török  táborban.  A  hány  száz  ágyú  és  hány 
ezer  puska  egyszerre  szólalt  meg,  jelentvén  a  szultán 
érkezését,  s  követve  teménytelen  torok  ,, Allah"  kiál- 

tásától.  Zrínyi,  török  krónikák  szerint,  maga  is  ünnepé- 
lyesen fogadd  Szulejmánt.  A  várfalakon  vörös  szőnye- 
gek voltak  kiakgatva,  a  várbeli  őrtorony  az  ő  tisz- 
teletére új  bádoggal  fedve  s  a  vár  kapitány  legna- 
gyobb ágyuját  sütteté  el  üdvözletül,  csakhogy  „Jézus" 
kiáltás  hangzott  a  magyar  várból  a  törököknek  vá- 
laszul. ') 

A  török  hadsereg  erejét  különbözőkép  becsülik;  de 
tekintve  azt,  hogy  Gyulánál  Erdély  felől,  továbbá 
Eger  táján,  aztán  Fehérvárnál  egy-egy  vigyázó  hadtest 
volt  felállítva,  nagyon  hihető,  hogy  inkább  sokat,  mint 
keveset  mondanak  azok,  kik  a  Sziget  alatti  tulajdonképi 
serget  százötvenezerre  becsülik.  Ebből  is  egy  tetemes 
csapat  Segesdnél  foglalt  vigyázó  állást  a  Stiria  felől 
őrködő  Károly  főherczeggel  szemben. 

A  serget  a  valóságnál  nagyobbnak  láttatá  egyfe- 
lől a  táborba  hajtott  keresztyén  jobbágyok  roppant 
száma,  kik  szekerekkel  jelentek  meg  szolgálni;  a  török 
táborral  jött  töménytelen  teve  és  öszvér,  melyek  a  sát- 
rakat és  podgyászt  szálliták,  s  a  tábornak  az  a  része, 
mely  csupán  cselédségnek  nevezhető.  Azonban  ha  a 
Szigetvárnál  volt  használható  sereg  nem  egészen  tehető 
százezer  emberre  is,  a  török  sereg  legjava  és  szine  ott 
volt  a  szultán  személyes  vezérlete  alatt,  —  és  ha  ezt  a 
seredet  sikerül  vala  tönkre  tenni,  a  török  birodalom 
hosszas  ideig  nem  lesz  vala  képes  kiépülni  a  csapást. 
A  szultánnal  voltak  az  úgyszólván  testőrségét  képező 
vitéz  j  anicsárok,  mintegy  tiz-tizenkét  ezren,  kik  külö- 
•nösen  várostromoknál  tettek  nagy  szolgálatokat;  ott  volt 


')  Bndina  az  i.  h.  Hammer,  III.  448.  Szelaniki  szerint. 


558  ZRÍNYI  MIKLÓS  A  SZIGETVÁRI. 

az  úgynevezett  azápok  nagy  része,  kik  a  janicsárok- 
hoz hasonló  szolgálatokat  tettek;  ott  volt  a  zsoldos 
szpáhik  kitűnő  lovassága  s  a  hűbéres  szpáhik  európai, 
ázsiai  Törökország oól  és  Egyiptomból.  —  A  rohamok- 
nál ezek  is  harczoltak  s  segitettek  a  vármunkálatokban. 
Az  ágyuk  számát  Szulejmán  minden  nagy  hadjáratá- 
ban változatlanul  300-ra  szokták  tenni  s  annyira  teszik 
sokan  a  szigeti  táborban  voltakat  is.  Igaz,  hogy  a  szul- 
tán akár  mezei  harczra,  akár  várostromra  jött,  mindig 
ép  úgy  magával  hozá  tüzéri-parkját,  mint  kincstárát; 
de  most  Gyulához  is  küldött  belőle  s  igy  aligha  ott 
volt  a  teljes  300  ágyú.  Ennek  is  nagyobb  része  kisebb 
féle ,  egy  ostromban  hasznavehetlen.  Egy  Szigetben 
harczolt  katona  jelentése  szerint,  a  szultánnak  20  fal- 
örő  és  200  kisebb  ágyuja  volt. ')  Mindezen  csapatokat 
a  birodalom  főtábornokai  vezérlék.  A  szultán  maga, 
korának  legnagyobbb  hadvezére ,  intézte  ugyan  az 
egész  hadjáratot;  de  Sziget  ostromát  a  nagyvezír, 
Szokoli  Mohammed  vezette.  A  jobb  szárny  Sziget  alatt 
a  harmadik  vezérre,  Ferhád  pasára,  és  az  ázsiai  bégler- 
bégre  Semsz- Ahmedre  bízatott;  a  bal  szárnyat  az  ötödik 
vezér,  Musztafa  és  az  európai  béglerbég,  Szál-Mahmud 
vezérlék.  Ez  egészen  hagyományos  formaság  volt.  A 
balszárny  volt  a  töröknél  a  kitüntető  állás.  Ha  Euró- 
pában folyt  a  harcz,  a  rumilii  béglerbég,  ha  Ázsiában, 
az  anatóliai  foglalá  el  a  balszárnyat.  A  janicsárok 
mindig  középen  harczoltak.  —  Különben  egj  egészen 
körülvett  vár  alatt  nem  sok  értelme  volt  a  jobb  és 
balszárnynak.    A   központot   a    tulajdonképi    ostrom- 


!)  Aus  vier  Jahrhunderten.  I.  7.  1. 

sereget  a  janicsár  aga,  —  a  nagyvezér  után  a  har- 
czokban  legtekintélyesebb  parancsnok  ,  —  és  a 
munkálatokat  és  az  összes  lövetést  intéző  Aliportug 
vezérlék.  Melléjök  volt  adva  a  végvárakbeli  bégek  né- 
hány zászlóalja  '). 


J)  Hammer,  III.  448. 

XII. 
Szigetvár  ostroma. 

Augusztus  7-ikén  kezdődött  Szigetvár  ostroma.  A 
leggyöngébb  oldal  ellen  intéztetett  a  főtámadás,  az  új 
város  délkeleti,  vagyis  Siklósi  kapuja  felől.  Ezen  az 
oldalon  nem  igen  széles  árok  választá  el  a  várost  az 
egészen  száraz  földtől,  melyen  árkokkal,  keritésekkel 
és  fákkal  fedezett  helyek  voltak  s  úgylátszik  valami 
csekély  külső  erődítés  is,  közel  a  kapuhoz.  A  janicsárok 
nem  is  tárták  szükségesnek  itt  az  előleges  ostrom-mun- 
kálatokat. Törökös  elbizakodással  rohantak  elő.  De  az 
ott  elhelyezett  magyar  puskások  és  ágyuk  tüze  annál 
érzékenyebben  bünteté  őket,  minél  nagyobb  volt  vak- 
merőségök.  A  biztos  helyen  elrejtett  mieink  közül  csak 
egy  ember  esett  el,  mig  a  janicsároknak  megtizedelve 
kellett  visszavonulniuk.  Hasonló  elbizakodással  kezde- 
nek 7-ikén  fényes  nappal  ágyuk  elhelyezésére  szolgáló 
töltéseket  rakni  az  új  város  ellen.  A  várbeliek  jól  inté- 
zett ágyúi  szélylyellőtték  művöket,  melynek  helyét  az 
abban  fáradt  számos  munkás  holtteste  jelölé.  így  az 
első  nap  eredménytelenül  folyt  le  a  törökre  nézve  s 
Zrinyi  csak  a  gyönge  külső  müvek  által  is  egy  egész 
napot  nyert  a  vár  részére,  a  nélkül,  hogy  valamit  vesz- 
tett volna. 


ZRESTI  MIKLÓS  A  SZIGETVART.  561 

Azonban  látható  volt,  hogy  másnap  a  törökök  több 
okossággal  fognak  az  ostromhoz.  Ennélfogva  Zrínyi 
estve  felé  kivágatta,  fölégette  az  újváros  előtti  fákat, 
kerítéseket  s  megsemmisité  a  mi  ideiglenes  külső  erő- 
ditésül  szolgált,  berakatta  az  újváros  egyetlen  kifelé 
vezető,  s  az  óvárosnak  keleti,  úgynevezett  pécsi  kapu- 
ját földdel  töltette  fel.  ')  Mert  az  óváros  keleti  kapuja 
volt  leginkább  kitéve,  mint  az  1556-iki  ostromból  tud- 
juk, midőn  ezen  oldalról  történt  az  ellenség  első  tá- 
madása. 

Es  csakugyan  elkezdek  a  törökök  a  közeledési  mun- 
kálatokat, melyeket  éjjel  szoktak  legbiztosabban  vég- 
rehajtani. 

A  janicsárok  igen  gyakorlott,  s  mondhatni  szenve- 
délyes földturkálók  voltak.  Habár  a  közeledési  munká- 
latok korántsem  folytak  a  XVI-ik  században  oly 
rendszerrel, mint  ujabb  időkben,  fóltehetjük,  hogy  abban 
a  korban  a  törökök  értettek  hozzá  legjobban,  nemcsak 
azért,  mivel  egy  európai  hadsereg  sem  ostromolt  annyi 
várat,  mint  a  török,  hanem  mivel  az  ily  munkálatokkal 
a  seregnek  egy  kijelölt  része  foglalkozott  mindig,  mig 
Európa  többi  részeiben  híre  sem  volt  még  a  „sappeur"- 
öknek,  vagy  ásó  katonáknak.  A  janicsárosztályok  voltak 
különösen  megbízva  a  földmunkák  azon  részével,  me- 
lyek a  gyalogság,  azaz  saját  magok  részére  a  közeledést 
a  várhoz  lehetségessé  tevék.  A  janicsár  a  gyalog 
harcz  minden  nemében  igen  gyakorlott  volt ;  de 
tartozott  ügyes  lenni  az  árkok  kerítésében  is,  melyek- 

')  Egyedül  Budina  adja  elő  részletesebben  az  újváros  ostro- 
mát. A  fennebb  előadottak  meglehetős  világossággal  tetszenek 
ki  elbeszéléséből.  Schwandt.  I.  729. 

Zrínyi.  36 

nek  kihányt  földje  fedezte  őt  az  ostromlott  vár  tüze- 
lése ellen.  A  régi  töröknél  a  hadi  mesterség  minden 
nemében  a  munkafölosztás  s  bizonyos  példás  rend- 
tartás uralkodott.  Ebben  a  részben  ez  volt  a  szabály  : 
a  janicsárok  bizonyos  osztályai  (ódái)  kirendeltet- 
tek árkok  készitésére.  A  mely  osztály  egyszer  kiren- 
deltetett, az  negyven  napig  oda  nem  hagyhatta  az 
árkokat  —  ennyi  időt  véltek  korábban  túlságosan  sok- 
nak egy  vár  bevételére.  A  janicsárokat  némileg  pótló, 
szintén  gyalog  azápok  is  értettek  a  munkához  s  alkal- 
maztattak olykor.  De  akirendelt  janicsárok  segedelmére 
többnyire  kihirdették,  hogy  a  kinek  kedve  van,  vállal- 
kozhatik  a  veszélyes  munkára.  Ily  vállalkozó  élethosz- 
szig  valami  csekély  napi  zsoldban  részesült. 

Többnyire  éjjel,  midőn  az  ellenség  bajosabban 
fedezhette  föl  a  mezőn  történő  készületeket,  az  árok 
készitésére  kirendelt  jancsárok  és  segédjeik  fegyvere- 
sen, és  egy  rövid  nyelű  kapával  kezökben  kiállának 
hosszú  sorban  a  megásandó  árok  vonalára.  Alkalmasint 
már  nálok  divatozott  az  a  szokás,  hogy  mindenik  szá- 
mára csak  az  az  egy-két  lépésnyi  tér  megásása  jelölte- 
tett ki,  melyet  reggelig  elvégezhetett. 

A  janicsár  leülve  végezte  a  munkát.  Az  összefont 
lábakon  ülés  megszokott  kényelem  a  keletieknél  s  ily 
módon  a  munkás  kevésbbé  volt  kitéve  az  ellenség  go- 
lyóinak. Az  ülő  munkához  volt  szabva  a  rövid  nyelű 
kapa.  Kevés  idő  alatt  a  janicsár  annyira  beáshatta 
magát  s  annyi  földet  kihányhatott  azon  oldalra,  mely 
felől  a  vár  volt,  hogy  ülő  helyzetében  fedve  legyen  s 
nagyobb  bátorsággal  folytathassa  a  munkát.  Igen  va- 
lószínű, hogy  a  közeledési  árkok  rendszere  a  töröknél 

nem  volt  még  oly  szabályosan  kifejlődve  ,  mint  a 
XVII-ik  században  találjuk.  De  kétségtelen,  hogy 
több  rendbeli  árkokból  állottak,  melyek  egymásközt 
összeköttetésben  voltak,  s  kigyódzó  kanyarulataikkal  s 
egymást  követő  szárnyvonalaikkal  mind  jobban  megkö- 
zelítek a  várfalat.  így  jutott  egyegy  tetemes  fegyveres 
erő  mind  közelebb  közelebb  a  várhoz,  a  nélkül,  hogy  a 
vár  tüze  sokat  árthatott  volna  neki.  Azon  czéljok  sem 
volt  meg,  hogy  a  kisebb  ostromágyuk  ezen  árkok  közt 
elhelyezést  találjanak,  s  általuk  egyelőre  csak  a  vár 
ágyúinak  elnémitása  legyen  kitűzve  ,  —  utoljára 
hagyván  fenn  a  rés  töretését.  A  faltörés  mindjárt  meg- 
kezdetett s  a  réstörő  ágyuk  hátul  egy  helyből  működ- 
tek. A  közeledők  abban  jártak,  hogy  a  vár  árkához 
jutván,  azt  feltöltsék  a  réslövésre  kijelölt  helyen,  s 
azon  rohamot  intézzenek,  —  vagy  pedig  aláássanak  a 
a  bástyának  és  fölvettessék  lőporral. 

8-ikán  reggelre  nemcsak  a  janicsárok  az  újvároshoz 
közel  jutva  puskákkal  és  nyilakkal  lőhettek  a  falakon 
mutatkozott  védőkre,  hanem  egyszerre  három  ágyu- 
telep  szólalt  meg  az  újváros  ellen.  Egyik  a  központon, 
szemben  a  kapuval,  a  más  kettő  azon  két  bástya  ellen, 
melyek  jobbra  és  balra  estek  a  kaputól.  ')  Zrinyinek 
alkalmasint  kevés  ágyuja  volt  az  újvárosban  s  a  mi 
volt  is,  a  kisebbek  közé  tartozott;  csak  annyit  s  akko- 
rákat tarthatott  ott,  hogy  könnyen  el  lehessen  vinni. 
Az  akkori  nagy  ágyuk  roppant  súlyunk  voltak. —  Es  e 


')  Ortelius  rajzán.  Budina:  Octava  augusti  Turcac  sumrao 
mane  novam  civitatem  tribus  in  locis  petére  atque  concuterc 
incipiunt. 

36* 

könnyű  f'egyverzés  a  gyengébb  falak  mellett  is,  a  három 
török  battéria  és  a  janicsár  puskák  szünteleni  tüze  da- 
czára az  újváros  egész  8-ikán,  mely  csötörtök  nap  volt, 
sőt  egész  pénteken  is  tartá  magát. 

Ez  elég  bizonyság  rá,  mily  kevés  hatással  működ- 
tek az  akkori  ágyuk  egy  erődnek  alig  nevezhető  kerités 
ellen  is.  Sokat  tett  kétségkívül  az  irányzás  pontatlan- 
sága is.  Az  a  csavar ,  melylyel  az  ágyuk  nagyobb 
pontossággal  irányozhatók,  jóval  későbbi  idők  találmá- 
nya, valamint  a  fafoglalat  (a  lafetta)  is,  melyen  köny- 
nyebben  mozgathatók.  Maga  a  golyó  is  nem  mindig 
talált  épen  az  ágyukba,  melyek  nagyon  sokféle  öblüek 
voltak  8  a  lövés  csak  bizonytalanra  történt.  De  ezen- 
kivűl  a  várbeli  ágyuk  nagy  előnyben  is  voltak.  Igaz, 
hogy  az  ostromlók  sem  voltak  képesek  pontosabban 
irányozni,  mint  ellenfelök;  igaz,  hogy  egyenlők  voltak 
az  ágyuk  fedezésében  is;  mert  az  ostromlók  erős  boro- 
nákkal  körülvett  s  földdel  keményen  feltöltött  erődöket 
épitének,  melyek  alig  voltak  gyengébbek  a  szigeti  új- 
város falainál ;  ezek  tetején  pedig  nagy  hordó  vastag- 
ságú és  magasságú  kosarakat  tömtek  meg  földdel, 
melyek  közt  az  ágyú  kinyúlt;  —  s  a  várbeli  tüzéreknek 
sem  volt  más  mellvédjök.  Az  előny  másban  állott. 
A  hová  az  ostromló  éjjel  fölállitá  ágyutelepét,  az 
onnan  egész  ostrom  alatt  nem  igen  mozdult  meg,  s 
új  meg  új  ágyutelepek  épitése  roppant  munkával 
a  ha  nappalra  is  eltartott ,  sok  emberveszteséggel 
járt,  mig  a  vár  majd  minden  része  kész  erőd  volt,  és 
az  ágyuk,  legalább  a  nem  felette  nagyok,  könnyebben 
voltak  mozdithatók  egyik  helyről  a  másikra.  Habár  az 
akkori  védelem  hátránya  volt,  hogy  az  ágyukat  nem 

lőrések,  hanem  kosarak  fedezék,  előnyül  szolgált  az 
ágyuknak  csaknem  bármely  irányban  való  forgatha- 
tása.  Többfelé  lehetett  lövést  rögtönözni.  így  a 
hová  a  török  telepet  állita,  az  egész  erőd  ágyúiból 
két  annyit  lehetett  ellene  forditni.  Szép  példája  fordult 
elő  ennek  épen  Szigetváron  az  1556-iki  ostrom  alatt. 
Midőn  már  Ali  pasa  a  várat  ostromolta  s  annak  árkait 
íeltöltendő,  temérdek  fát  hordatott  össze,  s  öt  nagy 
ágyú  egy  új  telepből  rést  vala  törendő,  Horvát  Márk 
az  egész  vár  majd  minden  ágyuját  a  telep  ellen  forditá 
s  teljesen  elsöpörte  onnan,  úgyannyira,  hogy  a  törö- 
kök ott  hagyván  ágyúikat,  rendetlen  futásnak  eredtek 
-  Márk  egy  kirohanással  fölgyujthatá  a  töménytelen 
egybehordott  fát. 

A  védelmi  állásban  levőnek  ily  módon  több  támadó 
ereje  volt,  mint  a  támadónak.  Az  ostromlók  és  támadók 
megfordított  arányban  voltak  akkor,  ahhoz  a  mint 
napjainkban  állanak.  Korunkban  a  várakat  egy  tetőtől 
talpig  vasba  öltözött,  mozgásaiban  korlátolt  és  esetlen 
emberhez  hasonlitják,  ki  egy  teljesen  szabad  mozgású 
ügyes  vívóval  áll  szembe.  Utóbbinak  könnyén  sikerül 
alkalmas  pontokra  állani,  honnan  egyelőre  csakazaczél- 
ja,  hogy  kiüsse  ellensége  kezéből  a  kardot,  mikor  aztán 
?saknem  kénye  szerint  bánik  el  vele.  Az  ostromló  újabb 
korban  arra  törekszik  mindenek  előtt,  hogy  az  ágyukat 
elnémítsa  s  ezen  czélból  a  közeledési  árkok  közt  mond- 
hatni művészileg  s  nagy  könnyűséggel  alkalmazza  a 
könnyebb  ágyuk  és  mozsarak  sok  féle  tüzelését.  A  lö- 
-  különböző  nemei  alkalmaztatnak,  melyek  csak  a 
XVII-ik  század  vége  felé  találtattak  föl,  minő  a  szö- 
vő-lövés, s  az   ágyusorok   hosszában    lövése,    melynek 

oly  pusztító  hatása  van.  1)  A  XVI-ik  században,  úgy 
látszik,  valamelyik  bástyaoldallal  épen  szemben  fog- 
laltak állást  az  ostromágyuk,  honnan  derék-szögu 
lövéseket  tehettek  ama  falra.  2)  Es  a  szembenálló  te- 
lepek közül  az  ostromolt  fél  mindig  előnyben  volt. 

Ezeket  tekintetbe  véve,  látni  való,  hogy  ha  a  török- 
nek több  mint  kétszáz  ágyuja  volt  is  Szigetvár  alatt, 
mig  Zrinyi  csak  ötvennégyről  rendelkezett,  veszélyez- 
tetett pontokra  több  ágyutüzet  egyesíthetett,  mint 
a  törökök. 

Ezek  augustus  8-ik  és  9-ik  napján  az  óvárost  is 
lövetni  kezdek,  még  pedig  kelet  felől,  hol  a  kaput 
Zrinyi  már  8-ikán  éjjel  feltölteté,  s  hol  úgy  látszik, 
legkönnyebb  volt  hozzáférni  az  erődítéshez.  Egy  ágyu- 
telephez  a  munkálat  elkezdődött  a  vár  ellen  is. 

Az  újváros  kapuja  felől  9-ikén  nem  csak  ágyúval 
folyt  a  harcz.  Erős  puskatüzelés  folyt  mindkét  részről 
s  kétségkívül  kísérletek  történtek  a  mély,  de  nem  igen 
széles  árok  feltöltésére,  melyen  rohamot  lehessen  in- 


!)  A  ricochet  lövés  hasonlít  a  gyermekek  azon  játékához, 
melyben  egy  elhajított  kő  a  viz  tetejébe  ütközve  ugrálva  halii<] 
—  ezt  hazánk  némely  vidékén  „szövés"nek  nevezik. 

2)  A  falak  szemben  lövése  világos  abból  is,  hogy  a  főczél 
már  eleve  a  réstörés  vala.  De  találjuk  némely  positiv  jelét  i.-. 
így  az  ugyancsak  1566-ban  történt  gyulai  ostromnál  Pertev  pa- 
sáról mint  valami  szokatlan  dolgot  emiitik,  hogy  nem  tudván 
felgyújtani  a  falak  boronáit,  azt  találta  ki,  hogy  az  ágyukkal  egy 
ideig  rézsút  löveté  a  falakat,  s  igy  verte  le  róluk  a  külső  tapaszt. 
Ha  rézsút  lövések  divatoznak  vala,  a  tapaszt  alkalmasint  fölös- 
legesnek tartják  vala  mieink.  (Istvánffy  említi  a  fentebbi  rézsútos 
lövést.) 

tézni  a  kerítésre,  mi  a  törököknek  tetemes  emberáldo- 
zatjába  kerülhetett.  Nincs  benne  kétség,  hogy  a  viadal, 
melyet  a  törökök  oly  túlnyomó  erővel  folytattak  az 
aránylag  gyönge  védmüvek  ellen,  részünkről  is  meg- 
követelé  áldozatjait. 

Zrinyi  nem  is  tartá  bevárandónak  az  újváros  elleni 
rohamot.  Miután  szerdán  reggeltől  pénteken  estig  tar- 
tá, a  fölégetésre  már  eleve  elkészitett  újvárost  mind  a 
négy  sarkán  fölgyujtatá,  s  az  lángba  is  borult  a  fából 
készült  falakkal  együtt.  Az  erőszakos  kényszerítés  szinét 
magán  nem  viselő  hátrálás  után  lerontatá  azt  a  hidat, 
mely  az  uj-  és  óváros  közötti  mély  vízárkon  vezetett 
keresztül.  Az  óváros  siklósi  kapuját  berakatta. 

Az  újváros  nemcsak  három  egész  napig,  úgymint 
augusztus  hetedikén ,  nyolczadikán  és  kilenczedikén 
tartóztatá  föl  a  törököt  —  a  hátráltatás  nagyobb  volt. 
Következő  éjjel  az  újváros  lángjai  miatt  mihez  sem 
foghatott  a  török  ezen  a  részen  s  oltási  kísérleteiben  a 
mieink  puskalövéseinek  volt  kitéve.  Ezenkívül  a  külö- 
nösen az  újváros  ellen  állított  egykét  ágyutelep  helyét 
változtatni  kellett,  mi  időt  kivánó  nehéz  munka  volt  s 
legalább  azon  éjjel  az  égés  világánál  akadályozható  is. 

Akkori,  s  különösen  a  magyar  és  török  közti  har- 
czokban  a  félénkség  jelének  tekintek,  a  nélkül  hagyni 
oda  egy  erődöt,  hogy  őrei  bevárnák  a  rohamot.  Magát 
egy  várnak  kirohanások  nélküli  védelmét  sem  tárták 
vitézhez  illőnek.  A  külső  város  égése,  melyet  a  szultán 
a  Szemlékről  gyönyörködve  nézett,  mint  mondják,  a 
csendes  nyári  éjben,  elbizakodóbbá  tehette  az  ostrom- 
lókat. 

Habár  Zrínyinek  nem  volt  szándékában  az  óváros- 

nak  is  utolsóig  való  oltalmazása,  ennek  nagyobb  fontos- 
ságot tulajdonított,  s  több  áldozatra  tartá  érdemesnek. 
Itt  már  föl  vala  égetve  előre  minden  gyújtható  anyag, 
nehogy,  mint  1556-ban  történt,  az  ellenség  tűzlabdák- 
kal  és  gyújtó  nyilakkal  támasztott  égés  által  időelőtti 
kivonulásra  kényszerithesse  az  őrséget.  Zrínyi  az  óvá- 
ros oltalmára  hatszáz  katonát  rendelt. 

Az  újváros  ostroma  alatt  elkezdődött  volt  már  a  te- 
lepek építése  s  ezeknek  legalább  egyikéből,  kelet  felől, 
az  óváros  töretése.  De  nyilván  való  a  fekvésből,  hogy 
míg  az  újváros  állott,  az  óváros  nem  volt  komolyan 
megtámadható.  Amannak  elvesztése  pedig  megköny- 
nyité  ennek  ostromát.  Most  azonkívül,  hogy  egy  uj 
üteg  támadhatott  kelet  felől  a  délkeleti  bástya  ellen, 
mely  építőjéről  Kesas  bástyának  neveztetett,  s  nyugat- 
ról a  délnyugati,  vagy  Hennyei  bástya  ellen,  a  törö- 
kök az  újvárosnak  még  füstölgött  romjai  közt  akarának 
egyet  feltölteni  a  siklósi  kapuval  szemben,  megfelelőt 
annak,  melyet  az  újvárosból  összelőttek  volt  mieink. 

Az  újvárosnak  az  ó  felé  nem  volt  bástyája  és  erős 
töltése,  mi  a  védelemben  fölösleges  s  most  csak  a  tá- 
madó törökök  védmüveként  szolgálhat  vala.  Két  erős 
bástya  kereszt-  s  egy  egész  homlokzat  egyenes  tüze- 
lése között  oly  közelről  akarni  telepet  állítni,  a  török- 
höz méltó  merészség  volt,  ki  annál  nagyobb  merészsé- 
geket is  követett  el  tavaly  Málta  szigetén.  Az  ágyú 
és  puskatűznek  sőt  a  nyilaknak  is  kitéve,  az  ujváros- 
beli  telep  nagy  emberáldozatba  kerülhetett  a  török 
részéről. 

10-ikéről  11-ikére  éjjel  sikerült  az  újváros  hamu- 
boritotta  s  még  ki  nem  hűlt  földében  közeledési  árko- 

kat  vetni,  mely  után  földes  és  gyapjúzsákokból,  föld- 
kosarakból és  kiásott  földből  nehéz  ágyuk  számára  egy 
nagyszerű  töltést  kezdenek  rakni.  Az  emberáldozatok 
daczára  is,  úgy  látszik,  megveté  lábát  az  ellenség  az 
újvárosban.  Zrínyi,  midőn  a  munkálatok  sokra  halad- 
tak, vagy  tán  el  is  készültek,  egy  kirohanást  tétetett. 
Épen  mivel  a  magyarok  magatartását  eddig  félénk- 
ségre  magyarázta,  alkalmasint  meg  engedé  magát 
lépetni  az  újvárosban  a  többi  török  csapatoktól  elszi- 
getelt állásban  volt  török  had. 

Zrínyi  kiküldi  rajok  jeles  hadnagyával,  Szék- 
csői Mátéval  a  gyalogság  egy  részét  valami  rejtett 
utón.  A  vitézek  nagy  vérengzést  visznek  véghez  a  jani- 
csárok közt,  míg  Székcsőivel  mieink  csaknem  minden 
veszteség  nélkül  térnek  vissza.  Ugy  kell  lenni,  hogy  a 
török  ezen  a  részen  később  sem  boldogult.  Annyi  bizo- 
nyos, hogy  nem  az  újváros  felől  támadt  a  falakon 
a  rés. 

Az  óváros  ostromát  megkönnyité  az,  hogy  a  némely 
oldalról  ezt  is  környezett  mocsáros  rét  mintegy  két 
hónapi  szárazság  után  annyira  kiaszott,  hogy  sok  he- 
lyen a  török  árokásással  közelithetett  a  bástyákhoz. 
Csak  a  nyugati  oldal  egyik  fele  és  a  vár  felőli,  vagy 
éjszaki  oldal  volt  vizzel  környezve,  a  környöskörűl 
vizzel  telt  várárkán  tul  is.  Maga  ezen  árok  is  az  Almás 
patak  megapadása  miatt  alkalmasint  alacsony  vizállá- 
suvá  lett. 

MÍ£r  az  óváros  ellen  a  közeledési  földmunkák  és  az 
ágyúzás  folynak,  avar  felől  is  elkészült  egy  nagy  ágyu- 
telep,  mely  el  is  kezdé  a  tüzelést.  Az  ágyutelep  épen 
a  tó  partján    készült  el,  miután   távolabbról  jutottak 

idáig  az  árkolatok.  *)  Ez  a  vártól  éjszakra  történhetett, 
a  „Király  kertje"  déli  végéről, a  hová  az  óváros  ágyúi 
nem  szolgáltak.  2)  Az  uj  ágyutelep  nem  annyira  ko- 
moly, mint  fitogtató  munkát  mivelt  a  vár  ellen.  Leg- 
először is  nem  a  falak  és  bástyák,  hanem  a  belső  kiál- 
lóbb  épületek  ellen  irányoztatott.  A  belső  várban 
nyugatra  tekintő  torony,  mely  téglából  épült,  csakha- 
mar üvegként  hordatott  szét  harangjaival  együtt  az  öt 
nagyobb  faltörő  és  három  közepes  kigyó  ágyú  (colub- 
rina)  golyóitól.  Ennyi  ágyúból  álla  az  éjszaki  török 
üteg;  de  mint  a  következés  mutatá,  ezen  legkorábban 
fölállított  telep  legkevesebb  hatással  volta  várnak  ezen 
részén,  hol  a  kettős  bástya  az  úgynevezett  belső  vár 
külső  müvét,  s  Szigetvár  legerősebb  oldalát  képezte, 
mely  felől  különben  is  legmélyebb  lehetett  a  tó  vize  s 
legközvetlenebbül  táplálta  az  Almás,  mely  itt  torkol- 
lott a  szigetvári  tóba. 

Habár  Zrínyi  nem  örülhetett  ezen  uj  támadásnak, 
nem  sokat  aggódhatott  rajta.  Idő-  és  erőpazarlásnak 
tartá  azt.  Sokkal  nagyobb  aggodalmat  okozott  neki 
egy  másik  telep,  melynek  fedezése  alatt  az  ostromlók 


1)  Budina  azt  irja,  hogy  még  az  újváros  ostroma  alatt  kez- 
dődik e  tüzelés ;  de  alkalmasint  IstvánfFynak  van  igaza,  ki  ezt  az 
az  óváros  ostroma  alkalmával  említi. 

2)  Krónikáink,  s  utánok  történetíróink  kétségkivül  tévednek, 
midőn  még  az  óváros  ostroma  alatt  oly  telepeket,  sőt  közeledési 
töltéseket  épittetnek  a  vár  ellen,  melyek  egészen  ki  voltak  téve 
az  óváros  tüzének.  Átalán  krónikáink  és  történeti  müveink  elő- 
adása az  időrend  összezavarása  által  érthetlenné  és  merő  zavarrá 
tették  Szigetvár  ostromát. 

Szigetvár  egyik  főerejét  voltak  megsemmisítendők.  A 
tó  vizét  akarták  lecsapolni. 

Említem,  hogy  az  óvárosból  a  nyugati  kapun  ki  egy 
hatalmas  töltésen  vezetett  az  út  Pata  felé.  A  töltést  az 
átvágatás  ellen  védték  az  óváros  egész  nyugati  oldalá- 
nak ágyúi,  sőt  a  várnak  délnyugati,  úgynevezett  „He- 
gyi" bástyája  is.  *) 

A  törököknek  sikerült  az  óváros  északnyugati  bás- 
tyátlan  sarkával  átellenben,  a  tó  partján,  ott,  hol  a 
vizet  elrekesztő  nagy  töltés  végződött,  egy  ágyutelepet 
épitni,  melynek  négy  nagy  ágyuja  kétségkívül  arra  volt 
szolgálandó,  hogy  elnémítsa  a  vár  azon  ágyúit,  melyek 
a  töltés  átvágását  akadályozhatnák. 

Az  óváros  ostromának  mintegy  ötödik  napján, 
augusztus  15-ikén  történhetett,  hogy  a  törökök  intéz- 
kedéseket tőnek  a  nagyon  magas  és  széles  töltés  ke- 
resztűlvágásához,  melynek,  ugylátszik,  csak  felső  szé- 
lessége is  volt  mintegy  négy  ölnyi.  A  törökök  hatszáz 
janicsár  fedezete  alatt,  elegendő  számú  önkénytes  tö- 
rök katonát  és  keresztyén  jobbágyot  rendeltek  oda 
ásókkal  és  kapákkal.  Zrínyi  legelszántabb  és  gyakor- 
lottabb emberei  közül  kétszázat  választott  ki,  kik  egy 
kiütés  által  meghiúsítsák  a  törökök  munkálatait  s  az 
ágyutelepet  hasznavehetlenné  tegyék.  A  vállalat  önfel- 
áldozó embereket  kivánt  s  Zrinyinek  kétségkívül  azért 
volt  bajos  a  választás,  mivel   legkedvesebb    vajdáinak 


')  Istvánffy  s  utána  mások  ezt  Hennyei  bástyának  nevezik. 
De  valószinüen  hibás  olvasásból  ered  az.  Budina  ,,Mons"nak  ne- 
vezi ezt  a  bástyát,  s  Istvánffy  is  egy  helyen,  mig  ugyanez  az 
1556-iki  ostromot  írván  le,  világos  a  leirásból,  hogy  nem  a  vári 
hanem  az  óváros  délnyugati  bástyáját  nevezték  el  Hennyeiről. 


572  ZRÍNYI  MIKLÓS  A  SZIGETVÁRI. 

mindenike  kész  volt  ajánlkozni  rá.  Székcsőit  elutasit- 
hatá  azzal,  hogy  már  részesült  egy  kirontás  dicsőségé- 
ben :  de  a  többi  hadnagy  nem  volt  még  kielégitve. 
Minő  ellenvetést  tehetett  Radványinak  és  Dandó  Fe- 
rencznek,  kik  koruknál  és  vitézi  érdemeiknél  fogva 
elsőséget  követelhettek  mások  fölött,  s  előbbi  fölhoz- 
hatta, hogy  1556-ban  sem  vállalkozott  senki  merészebb 
kirohanásokra?  —  Nem  is  csak  egyszer  próbálkozott, — 
s  még  is  im  épkézláb  ember,  s  bizik  istenben,  hogy 
az  fog  maradni.  Szigetvár  életkérdése  forog  fenn,  s 
nem  gyermek,  hanem  látott  és  próbált  ember  kell  az 
ilyen  vállalat  vezetésére. 

Ha  csakugyan  folyt  az  önfeláldozásnak  némi  meg- 
ható versenye  a  vezér  és  hadnagyai  közt,  ily  nemű 
lehetett  az,  nem  pedig  olyan,  a  minőről  alább  le- 
szen szó. 

Radványi  Jakab  és  Dandó  Ferencz  kétszázad  hős 
magokkal  kivonulnak  a  patai  kapun.  Nem  tudni  melyik 
nap;  de  talán  kevéssel  augustus  19-ike  előtt  történt  e 
kirohanás  kevéssel  naplemente  előtt.  A  hatszáz  janicsárt, 
kik  ugy  valának  egy  fedezett  helyen  fölállitva,  hogy 
mind  a  munkásokat,  mind  az  ágyutelepet  védjék  egy 
kirontás  ellen,  mieink  a  nélkül  lepték  meg,  hogy  pus- 
kával védhették  volna  magokat.  Az  első  rohamra  tel- 
jesen kiveretnek  és  futásnak  erednek,  a  fegyvertelen 
keresztyén  munkások  pedig  csak  nevelék  a  futás  zava- 
rát s  neheziték  a  védelmet.  Nem  lehetetlen,  hogy  a 
töltés  felé  állított  számos  munkás  futván  meg  legelő- 
szőr,  maga  tette  lehetlenné  azt,  hogy  a  janicsár  hasz- 
nálhassa fegyvereit.  A  majd  minden  veszteség  nélkül 
kivívott  eredmény  után  a  várbeliek  a  szomszéd  török 

üteg  elfoglalására  sietnek,  hol  az  ágyukat  beszegzik, 
kerekeiket  fejszékkel  összetördelik,  s  a  mi  fölszerelé- 
sökben  és  körülöttük  éghető,  fölgyújtják.  De  végre 
seinhajthaták  egészen  eme  föladatot,  midőn  a  szomszéd 
táborhelyről  a  törökök  nagy  tömegben  közeledve 
támadják  meg  a  maroknyi  bátor  csapatot,  mely  magát 
védve,  rendben  vonult  vissza.  A  heves  harcz  közben, 
mely  alkalmasint  a  töltésen  folyt,  sokan  esnek  el  a  ro- 
hanó törökök  közül,  kik  nagy  számuk  mellett  is  a 
mienket  körül  nem  foghatták  s  szélesb  homlokot  nem 
képezhettek.  Abban  az  időben  a  kisebb  ágyuk  nem 
valának  oly  mozgathatók,  hogy  ily  esetben  rögtön  kar- 
tácsozásra  előhozhatták  volna.  A  viadal  ugylátszik  nem 
került  kézi  fegyverekre.  Távolabbról,  puska  tüzeléssel 
folyt  mindkét  részen,  s  sikerült  kivált  a  kaputól  oly  tá- 
vol tartani  az  ellenséget,  hogy  a  várbeliek  nagyon  kevés 
halottat  hagyva  künn,  térhetett  vissza  a  patai  kapun. 
A  kirándulás  sikerültnek  volt  mondható,  s  a  veszteség 
sem  lesz  vala  érzékeny,  ha  mindkét  vezére,  Radványi 
és  Dandó  nem  esett  volna  áldozatul.  Mindkettő  puska- 
golyó által  lelte  halálát.  Alkalmasint  kÖtelességöknek 
tárták,  hogy  mint  vezérek  a  legkitettebbb  helyen  mu- 
tassanak jó  példát  s  a  visszavonulásban  leghátul  ma- 
radtak. Radványit  a  kapuban  érte  a  golyó,  s  hogy 
legutolsó  volt,  mutatja  az,  hogy  holttestét  nem  lehetett 
megmenteni.  A  két  vezér  fejét  a  törökök,  barbár  szo- 
kásuk szerint,  ágyukosaraikra  tűzék  föl  másnap.  A 
janicsárok  közül  is  két  főbb  tiszt  esett  el  szintén  golyó 
által  ezen  viadalban. 

Egyegy  kirohanásra  alkalmasb  lesz  vala  ugyan  az 
éj,  s  kivált  reggel  felé,  midőn  lopva  sikerűi  vala  meg- 

támadni  az  ellenséget  s  rontani  össze  müveit;  de  Zrí- 
nyi alkalmasint  nem  tartá  tanácsosnak  bevárni,  hogy 
az  átvágási  munkálatok  csak  valamennyire  is  előhalad- 
hassanak ;  mert  kétségtelen,  hogy  a  törökök  ezen  mun- 
kát csak  éjjel  akarák  végezni,  s  a  kirontás  idején  még 
hozzá  sem  fogtak  volt,  csak  az  előkészületekből  sejték 
mieink  a  török  szándékát. 

Szigetvár  megtartásában  oly  fontos  vala  ezen  töltés 
védelme,  hogy  a  két  vitéz  vajda  halála  sajnos  volt 
ugyan,  de  hozzájok  méltó  czélért  szenvedek.  Valamely 
egykorú  költeményből  vagykevéssé  avatott  közvitézek 
elbeszéléséből  vehette  Istvánffy  azt,  mintha  Zrinyi 
ellenezte  volna  átalában  a  kirohanást,  melytől  oly  fon- 
tos érdek  függött.  Az  óváros  védelme  nem  csak  azért 
volt  szükséges,  hogy  a  vár  tüzetesb  ostrom  alá  fogása 
hátráltatva  legyen,  hanem  a  töltés  védelméért  is,  mely 
a  tó  vizét  biztositá  a  várnak.  Nem  is  valószinü,  hogy 
míg  az  óváros  magyar  kézben  volt,  sikerűit  volna  az 
ostromlóknak  keresztülvágni  a  töltést.  Föltehetjük, 
hogy  nem  a  végénél,  hanem  közepetáján  s  igy  a  város- 
hoz közel  kellett  azt  megnyitni,  honnan  ágyuk  és  ki- 
rontások  által  könnyű  vala  elzavarni  a  munkásokat.  Ez 
a  legnagyobb  valószínűséggel  1566-ban  is  csak  az  óvá- 
ros elveszte  után  történt,  mint  1556-ban.  Mesének 
kell  tartanunk,  mintha  a  törökök  a  víz  mesterséges 
foltartóztatása  titkát  Szigetvárban  fogva  volt  s  onnan 
kimenekült  török  foglyoktól  tudták  volna  meg.  1556- 
ban  is  lecsapolták  volt  az  ostromlók  a  tavat  ezen  az 
úton,  —  s  igy  országvilág  tudta,  a  mi  korábban  titok 
lehetett. 

De  a  költött  indokolás  tovább  megy.  Elfogadja  mind 

az  egykorú  Forgách,  mind  a  későbben  irt  Istvánffy  azt 
a  költeményt,  hogy  Zrínyi  nem  hogy  az  uj-,  hanem  az 
óvárost  sem  akarta  védelmezni  ,  hanem  utóbbit  is 
azonnal  fölégetni,  mivel  több  embere  nem  volt,  mint  a 
mennyivel  csak  a  várat  védelmezheté. 

Az  ostromnak  csak  eddigi  menete  is  meggyőz  róla, 
hogy  ez  jobban  ellenkezik  vala  az  okossággal,  mintsem 
Zrínyiről  föltehetnők.  Az  a  roppant  török  erő,  mely 
Szigetvárát  ostromolta,  elég  nagy  lett  volna  arra,  hogy 
Szigetnek  mindenik  részét  egyszerre  fogja  ostrom  alá, 
és  mégiá  kénytelen  volt  megtartani  az  egymásutánt, 
hogy  előbb  az  újvárost,  aztán  az  óvárost  vegye  be ; 
mert  az  újváros  bevétele  nélkül  nehezen  boldo- 
gul az  óval  s  az  óváros  bevétele  nélkül  tán  egyátalában 
nem  boldogul  a  várral,  már  csak  annálfogva  sem,  mivel 
az  óváros  biztositá  a  vár  fővédelmét,  a  tavat  és  mocsá- 
rokat. Aztán  láttuk,  hogy  az  újváros  bevétele  is  legalsó 
számítással  három,  napot,  s  mint  látni  fogjuk,  az  óvá- 
rosé kilencz  napot  kivánt,  a  mi  az  elhelyezésbeli  vál- 
toztatásokra szükséges  idővel  együtt  két  hétre  tehető. 
Zrinyi  ha  önkényt  a  töröknek  engedi  az  uj-  és  óvárost, 
körülbelül  két  hetet  ajándékoz  vala  az  ellenségnek,  s 
ezenkivül  egy-két  ezer  jó  török  katonát,  kik  ezalatt 
merészségük  áldozatjai  lettek. 

Hogy  különösen  az  óvárost  védelmezni  kell,  ebben 
nem  lehetett  eltérés  Zrinyi  és  katonái  közt.  Előttük 
volt  az  1556-iki  példa,  midőn  az  óvárost  egy  hétnél 
tovább  nagy  áldozatok  nélkül  tarthatá  meg  az  akkori 
várkapitány.  Más  fontos  kérdés  lehetett  az,  miben  elá- 
gaztak a  vélemények.  Igen  nevezetes  kérdés  volt,  mely 
időpontot   válaszszák  az  óváros  odahagyására,  akkor, 

midőn  már  nem  volt  többé  valószínű  megtarthatása  ? 
Bevárják-e  vitézeink,  hogy  az  ellenség  a  tört  réseken 
rohamokat  intézzen,  vagy  pedig  úgy  kell  cselekedni, 
mint  az  újvárosban:  be  nem  várni  a  rohamokat,  hanem 
azokat  kevéssé  megelőzve,  szép  renddel  visszavonulni? 

A  Zrinyi  katonái  közt  uralkodott  szellemre  nézve 
nagyon  valószinűnek fogadhatjuk  el  krónikáink  előadá- 
sát, mely  szerint  valamint  a  töltésre  tett  kirohanásnál, 
úgy  a  város  védelme  vagy  odahagyása  kérdésében  épen 
azok  sürgetek  a  merészebbik  határozatot,  kiknek  a  si- 
ker is  nagy  valószinüséggel  életökbe  volt  kerülendő. 
Csupán  zsoldért  vagy  kénytelenségből  szolgáló  kato- 
naság ily  elveszett  pontra  rendeltetésre  azt  monda 
vala  :  hasztalanul  föláldozzák,  mészárszékre  viszik.  Zri- 
nyi katonái  mintegy  keresték  az  alkalmat,  hogy  fölál- 
dozzák magokat. 

Ha  volt  vita  ebben  a  részben,  azt  valószinüen  így 
dönték  el,  mint  a  következés  mutatja: 

Be  kell  várni  egy  rohamot  a  tört  résen,  annyival 
inkább,  mivel  egy  roham,  kivált  ha  meghiúsul,  nekünk 
kevés,  az  ellenségnek  tömérdek  emberáldozatjába  ke- 
rül, s  ennek  visszaverése  után  fölhasználni  a  kedvező 
szünetet  s  mindenestül  bevonulni  a  várba  a  hosszú  hí- 
don keresztül.  Ha  az  alvezérek  biznak,  nem  az  óvárost 
védett  öt-hatszáz  ember  bátorságában,  mi  kérdés  alá 
sem  jött,  hanem  vezérletök  tapintatában  és  a  csapat 
ügyességében,  a  dolog  sikerülni  fog  némi  csekély  vesz- 
teséggel —  minden  csak  a  kiviteltől  fog  függeni. 

Zrinyi  maga  a  várba  vonult  volt.  Miután  az  óváros 
mind  jobban  összerongáltatott  s  utolsó  napokban  hihe- 
tőleg ágyúi  is  többnyire  elnémultak,  az  ostromlók  két- 

ségkivűl  elkezdek  a  vár  lövésére  és  megközelítésére 
való  készületeket.  Egy-két  helyről  már  lőhettek  is  a 
várat.  így  a  fővezér  gondjait  már  főkép  ez  vette  igény- 
be. A  város,  a  már  elveszettnek  tekintett  pont,  védelmét 
hadnagyaira  bizta  ,  kik  közt  ott  vala  vitézsége  és 
tapasztaltsága  által  legkitűnőbb  alvezére,  Székcsői 
Máté. 

Miként  tört  rést  az  ellenség  az  óváros  falán  és  bás- 
tyáin ,  miként  közelité  meg  azokat  és  tölte  fel  a 
város  vizzel  telt  árkait,  hogy  a  rohanóknak  út  legyen 
nyitva,  ki  nem  vehetjük  krónikáinkból.  Mindenik  ösz- 
szezavarja  az  ostrom  folyama  rendét  s  a  mi  a  fenn- 
forgó kérdést  illeti  ,  mindenik  a  vár  ostromának 
későbbi  fejleményeit  beszéli  el  épen  ott,  hol  főkép  az 
óváros  ostromáról  kellene  beszélni.  Minden,  a  mit 
utóbbiról  tudunk,  a  fenntebb  előadott  két  kirontás  és 
az  utolsó  roham. 

Az  óváros  erődítésein  kilenczed  napra  rés  vala 
nyitva,  s  ugyanott  az  árok,  alkalmasint  nagy  emberál- 
dozattal, feltöltve. 

Hétfőn,  augustus  19-ikén  az  egész  török  sereg, 
mintegy  ijesztésül  mutatandó,  mily  csekély  védelem  a 
megrongált  erőd  ily  világhatalom  ellen,  roppant  gyalog 
tömegekben  tódult  az  óváros  rései  felé.  Mieink  pedig, 
kik  előtt  ilynemű  látvány  nem  volt  szokatlan,  büszkén 
nézhették,  mekkora  sokaság  az,  melylyel  egy  marok- 
nyi, de  elszánt  vitéz  csapat  daczolni  tud.  És  nem  is 
volt  ez  elbizakodás.  Ha  az  azon  időbeli  várak 
•  ágyúinak  oly  nagy  előnyük  volt  az  ostromlók  ágyúi 
felett,  nagyobb  mértékben  előnyük  vala  a  várőrségek- 
nek a  berohanó  gyalogság  ellenében.  Napjainkban  egy- 

Zrinyi.  ö7 

egy  vár  a  rés  elkészülte  idején  annyira  le  van  fegyve- 
rezve, a  bemenetel  oly  könnyűvé  téve,  hogy  már  a 
bennlevő  sereg  csaknem  ott  van,  hol  volna  egy  síktéri 
harczban.  Ezenkivűl  napjainkban  a  két  ellenfél  szuro- 
nyos fegyverrel  viaskodván,  a  puskalövés  ép  úgy  szol- 
gál a  berohanónak,  mint  a  védelmezőnek.  A  XVI-ik 
században  még  hire  sem  volt  a  szuronyos  fegyvernek. 
Puskát  használtak  ugyan  valamint  nyilakat  is  még;  de 
az  előbbit  ép  úgy,  mint  az  utóbbit  csak  távolabbról 
folyó  harczban.  A  közeli  harczban  már  a  dárda,  kard 
és  csatabárd  volt  a  fegyver.  Napjainkban  mindenik  gya- 
log katona  távolról  lövész  s  közelben  dárdás,  sőt  kö- 
zelről is  nagy  segitsége  a  lövés.  Akkor  a  szuronyos 
puska  két  külön  fegyvernem  volt.  Egyik  katona  csak  a 
puskát,  másik  ^ak  a  ezuronyát  viselte,  utóbbit  dárda 
képében.  A  gyalog  tömegek  is  ugy  voltak  felosztva, 
hogy  a  kevesebb  számú  lövészek  a  dárdások  közé  vol- 
tak beosztva.  A  dárdás  távoli  harczra  volt  alkamatlan, 
a  puskás  közeli  harczban  magával  jó  tehetetlen.  Sík 
mezei  ütközetekben,  hol  a  gyalogság  sok  ezer  emberből 
összeállított  sürü  tömeget  képezett  a  fegyvernemek 
kiegészítek  egymást;  de  egy  várba  tett  roham  alkalmá- 
val, hol  közelről  kell  küzdeni,  a  rohanónak  nem  csak 
ágyú  nem  segített,  hanem  a  puskás  sem  vala  használ- 
ható, vagy  csak  nagyon  csekély  arányban.  Az  azelőtti 
században  oly  híres  schweiczi  gyalogság,  mely  sík  téren 
legyőzhetlen  vala  sok  ideig,  a  fegyvernem  ezen  meg- 
oszlása miatt  érzé  magát  gyengének  a  várak  megroha- 
násában,  melyre  rá  nem  lehetett  birni. 

Az   ostromlottak    pedig    sehol   sem  vehették  több 
hasznát  a  tűzfegyvereknek,  mint  egy-egy  résen  beró- 

hanó  tömeg  ellen.  A  rés  felé,  melyen  egyedül  történ- 
hetett a  berontás,  előre  ki  lehetett  szegezni  egy  vagy 
több  ágyút,  tele  apró  golyókkal  és  vasdarabokkal; 
mert  már  a  kartács  ezen  kezdetleges  neme  használatban 
volt.  s  épen  Szigetváron  históriai  nevezetességű  pilla- 
natban szerepelt,  mint  látni  fogjuk.  Ezenkivűl  alkalmas 
helyekre  elrejtett  lövészek  nagy  pusztitást  tehettek 
több  oldalról  bennök,  mig  közel  juthatának  a  rohanók. 
Hozzá  kell  venni,  hogy  az  ostromlottaknak  sikerült 
többnyire  a  résen  belül  árkot,  vagy  másnemű  mellvé- 
det készitni,  melyben  biztos  helyről  működhettek,  míg 
a  rohanók  merőben  fedezetlenül  állának.  Továbbá  csu- 
pán kézi  fegyverekkel  is  előnyben  voltak  az  ostrom- 
lottak. Bármily  nagy  seregből  a  résen  nem  jöhetett  be 
oly  nagy  csapathomlok,  melynél  a  védőké  nagyobb  ne 
lett  volna  s  a  berohanok  több  oldalról  voltak  megtá- 
madhatók, —  ha  kissé  előre  haladtak.  NagyábóJ  ezen 
viszony  magyarázza  az  akkori  várak  erejét,  s  különö- 
sen a  rohamokban  az  ostromlók  nagy  hátrányát. 

Ujabb  időkben  ritkán  történik,  hogy  midőn  már 
rés  van  törve  a  váron,  az  föl  ne  adassék.  Az  újkor  had- 
tudománya szerint  merőben  hasztalan  vérontás  tovább 
ellenállani,  s  ha  megtörténik,  soha  sem  lehet  az  ok  a 
vár  megtarthatásának  reménye.  Sőt  némely  hadtudo- 
mányi tekintélyek  azt  állítják,  hogy  még  a  rés  törést  is 
fölösleges  bevárni.  Mihelyt  az  ostromló  az  árok  parton 
niegveté  lábát  s  a  réslövés  sikere  bizonyos,  nincs  egyéb 
hátra  a  vár  részére,  mint  a  capitulatio. 

Másként  volt  a  XVI-  ik  században.  Gyáva- 
ságnak tárták  a  vár  föladását  csak  azért,  hogy  a  rés 
elkészült.  Elég  legyen  csak  Buda  emlékezetes  ostromát 

37* 

felhoznunk  1541-ből.  ítoggendorf  több  felől  ledöntötte 
volt  a  vár  falait  nagy  szélességben,  —  úgyszólván 
nyitva  volt  az  út,  s  mégis  távol  volt  még  a  vár  bevé- 
telétől, s  a  magyarok  a  német  had  rohamait  érzékenyen 
visszaverték. 

Hogy  Szigetvár  óvárosában  öt-hatszáz  ember  da- 
czolhatott  százezernyinél  több  vitéz  sereggel,  fentebbi 
előnyök  mellett  is,  a  vitézség  csoda  tette  volt,  ha  mind- 
járt hozzá  veszszük  is,  hogy  alkalmasint  csak  egy  jár- 
ható rés  volt  az  óváros  falán.  Mert  alig  hihető,  a  mit 
egyik  krónikánk  mond,  mintha  a  falak  nagy  részben  le 
voltak  volna  rontva  s  az  árkok  nagy  részben  feltöltve, 
úgy,  hogy  aharcz  csaknem  olyan  volt,  mintha  sík  téren 
folyt  volna. ')  Az  előszámlált  előnyök  mind  megvoltak 
a  szigeti  hősök  részén  s  Istvánífy  említi  a  fődolgot, 
hogy  a  magyar  ágyuk  és  puskák  nagy  ártalmára  voltak 
a  töröknek.  De  mindezen  előnyök  mitsem  vonnak  le  a 
szigetvári  vitézek  érdeméből,  s  hogy  az  augustus  19-iki 
véres  esemény  részleteit,  mely  egyike  volt  a  szigeti 
ostrom  legdicsőbbjeinek,  krónikáink  sajnosán  mellő- 
zik, annak  lehet  tulajdonitni,  hogy  a  föLdat  nem  volt 
oly  jól  végrehajtható,  mint  talán  tervezték. 

A  törökök,  mintha  tudták  volna  mieink  tervét,  nem 
engedének  nekik  szünetet.  A  mint  19-ikén,  hihetőleg 
még  reggeli  órákban,  elkezdek  a  rohamot,  szakadatla- 
nul folytatták.  Az  elesettek  és  visszaüzöttek  nyomába 
rögtön  fris  csapatok  tolakodtak  be  a  résen.  Bizonyos 
volt  benne  a  török,  hogy  a  magyarok  előbb  utóbb  csak 


!)    Forgáchban    nem   remiscentia-e  ez  Liviusból,  Saguntum 
ostromának  leírásában? 

a  kifáradús  miatt  is  el  fognak  nyomatni.  Aztán  neki 
nem  csak  az  óváros  kellett,  hanem  az  a  párszáz  magyar 
is,  ki  benne  harczolt.  Valószinű,  hogy  ha  ezek  önkényt 
ajánlkoztak  volna  is  egy  negyedórai  fegyverszünetre, 
hogy  a  várba  bevonulhassanak  s  további  harcz  nélkül 
adják  az  óvárost  a  szultán  kezébe,  ez  visszautasítja  vala, 
mindamellett,  hogy  mint  a  következés  mutatá,  tömér- 
dek vitéz  török  veszett  el  a  rá  nézve  hátrányos  küzde- 
lemben. A  helyett,  hogy  mint  rendes  harczban  várható 
volna,  maga  adjon  alkalmat  a  harcztól  elállani  kész 
ellenfélnek  a  visszavonulásra,  azt  gátolni  törekedett. 
Mint  a  halottak  számából  látni  fogjuk,  a  szultán  tettleg 
bevallá,  hogy  egy  magyarért  kész  tíz  törököt  adni.  — 
És  számitása  nem  volt  eszélytelen.  Tudta,  hogy  Sziget- 
vár csak  a  katonák  számára  nézve  szenved  szükséget, 
mig  magának  sokkal  több  katonája  van,  mint  amennyit 
e  czélra  használhat. 

A  magyar  őrség  nem  egy  diadalt  vívott  a  törökön, 
hanem  az  egész  augustus  19-ike  sok  diadal  hosszú 
lánczolata  volt:  a  török  nem  tudta  megvetni  lábát  a 
városban.  A  csaknem  emberfeletti  munkában  a  védel- 
mezők már  korán  lankadni  érezhették  erejöket;  de  a 
siker  buzditása  s  a  diadal  mámora  uj  erőt  adott.  Végre 
azonban  a  kimerültség  miatt  a  test  alig  volt  már  képes 
megtenne  szolgálatát  a  lankadatlan  lélek  parancsainak. 
Lement  már  a  nap,  az  est  is  beállott  s  a  törökök  még 
sem  engedének  szünetet.  Ekkor  vagy  Zrinyi  parancsá- 
ra, vagy  a  kimerültség  okozta  kénytelenségből,  az  al- 
vezérek  rendeletére,  a  védők  vissza  kezdenek  vonulni. 

Egy  történetirónk  sem  mondja,  hol  volt  a  rés  az 
óváros    falán,  honnan  a  visszavonulás  kezdődött.  Igen 


582  ZRÍNYI  MIKLÓS  A  SZIGETVARI. 

valószínű,  hogy  ez  a  legkitettebb  oldalon,  a  keletin 
volt  a  Késas  nevű  bástyán,  e  szerint  a  várba  vezető 
kaputól  a  legtávolabbi  ponton,  s  az  egész  csapat  egy- 
szerre nem  vonulhatott  vissza,  különben  a  betóduló 
törökök  még  mielőtt  a  kapuhoz  érnének,  utjokat  áll- 
hatták. Szükségkép  fedező  csapatot  kellett  hátrahagyni, 
mely  nagy  valószínűséggel  áldozatul  volt  esendő.  Mert 
ha  az  esti  homály  fedezete  alatt  tán  nem  veszi  is  észre 
rögtön  az  ellenség  mieink  nagyobb  részének  kivonul- 
tát,  kétségkívül  azonnal  észre  veszi  a  védelem  teljes 
megszűntét,  s  ideje  és  tere  lesz  a  hátra  maradt  csapa- 
tot túlnyomó  erővel  üldözni  sőt  körűi  is  venni.  TJgy 
látszik,  a  visszavonulásra  ily  fedező  csapat  rendelte- 
tett ki,  mely  nagy  részben  odaveszett.  így  értendő 
krónikáink  azon  állítása,  mely  szerint  a  védők  egyré- 
szének  sikerült  a  visszavonulás,  egy  másik  rész  körül- 
fogatván, elszánt  küzdelem  után  a  sokaság  által  elnyo- 
matott. ]) 

Annyi  bizonyos,  hogy  augustus  19-ike  több  jeles 
vitéz  s  épen  csapatvezér  életébe  került.  A  száz-száz 
embert  vezérlett  Batai  Péter,  Deák  Balázs  és  Győri 
Mátyás  az  elesettek    közt  voltak,  valamint   a  lovasok 


*)  Leghitelesebb  forrásunk,  Budina,  úgy  adja  elö  a  dolgot, 
hogy  a  védők  egy  része  bemenekült  a  várba.  De  másfelöl  azt 
mondja,  a  janicsárok  előbb  voltak  az  óvárosból  kivezető  kapun, 
mint  a  mieink.  Ha  ez  az  összes  visszavonulás  elejére  volna  ér- 
tendő, akkor  majd  senki  sem  menekülhetett  volna  be  a  várba. 
Az  ellenmondás  csakúgy  van  megoldva,  ha  a  fentebbi,  különben  is 
kénytelenség  parancsolta  elrendezést  veszszük  fel.  Forgách  csak 
annyit  mond,  hogy  mieink  kifáradván,  estve  visszavonultak  a 
várba.    Istvánffy,    ki   mieink    megelőztetését  (hihetőleg  Budinát 

közül  Bosnyák  Márton,  Gerdei  János  és  Botos  Péter. 
De  legjobban  sajnálhatta  Zrinyi  Székcsői  Mátét,  ki- 
nek mindkét  térdét  egy  golyó  sértette  meg,  úgy  hogy 
felgyógyuláshoz  nem  volt  remény  s  Zrinyi  legjobb  had- 
nagya mindenesetre  használhatlanná  lett  ezen  ostrom 
alatt.  Midőn  Zrinyi  számba  vette  az  óvárosból  mene- 
kültek számát,  háromszázat  talált  belőlök  a  várban, 
így  az  óváros  háromszáz  halottba  került.  De  az  ellen- 
ség tíz  annyit  veszitett.  A  janicsárok  és  másnemű  leg- 
jobb katonák  közül  három  ezernél  többen  estek  el  a 
magyar  ágyuk,  puskák  és  dárdák  által  csak  augustus 
19-ikén. 

Zrinyi  az  érzékeny  veszteség  mellett  sem  panasz- 
kodhatott alkalmasint  azon,  hogy  számításában  csalat- 
kozott, —  sőt  hihető,  hogy  maga  sem  remélte  a  külvá- 
rosok ennyi  ideig  való  megtarthatását.  Azonban  az 
óváros  eleste  előreláthatólag  nagy  kárt  okozott  a  vár 
védelmében.  Többé  nem  lehetett  meggátolni  a  tavat 
fenntartott  töltés  átvágását,  s  a  szárazság  folyton  tart- 
ván, a  törököknek  meg  lesz  könnyítve  a  különben  nem 
mély  árkokhoz  s  középszerű  magasságú  várfalakhoz  a 
közelítés. 

Ennélfogva  még  az  óváros  odahagyása  előtt  futárt 
indított  a  királyhoz,  kitől  azt  remélte,  hogy  miután 
még  júliusban  megtétettek  a  nagy  előkészületek,  már 
legalább  is  Győrnél  lesz  található. 


akarván  értelmezni)  úgy  magyarázza,  hogy  a  töltés  felől  a  nyu- 
gati oldalon  volt  törökök  vágták  el  mieink  útját,  szintén  emliti, 
hogy  mieinknek  utolsó  sorait  vették  körül  a  törökök.  Bizar  rövi- 
den mondja,  hogy  mieink  közül  sokan  vesztek  el,  mig  a  vár  hid- 
jáig  jutottak. 

A  Szigetet  a  szó  betűszerinti  értelmében  körülvett 
roppant  török  seregen  a  futárnak  sikerült  átvergődni; 
de  csakhamar  azt  hallhatta,  hogy  a  király  valahol 
Bécs  körül  keresendő,  kit  azonban  a  magyar  határszé- 
len Ovárnál  talált  még  is  augustus  18-án. 

Miksa  császár  augustus  12-ikén  tartott  szemlét 
Bécsben  ott  összegyűlt  hadai  felett,  s  augustus  15-ikén 
érkezett  Ovárra.  Itt  mintegy  ötvenezer  ember  volt 
együtt:  húszezer  lovas  és  harminczezer  gyalog,  — 
Komáromnál  Salm  vezérlete  alatt  harminczezer  ember 
várta  ezek  megérkezését,  —  és  az  egész  keresztyén 
sereget  beleszámítván  a  felső  megyékben  és  a  Mura- 
közben állomásozott  osztályokat,  összesen  nyolczvan- 
ezer  gyalogra  és  huszonötezer  lovasra  becsülték.  — 
Mindamellett,  hogy  a  Magyarországot  ezen  nyáron  el- 
borított ozmán  sereg  Összesen  mintegy  háromszázezer 
emberre  becsültetett,  a  nagy  harczokban  használható 
török  sereg  aligha  meghaladá  a  keresztyén  hadak  szá- 
mát, úgy,  hogy  a  keresztyén  fegyverek  győzelme,  jó 
vezetés  mellett,  igen  valószínűvé  lett.  —  Nevezetes  és 
hiteles  adat,  hogy  Miksa,  míg  Óváron  táborozott,  haj- 
landónak mutatkozék  rá,  hogy  a  szultán  derék  hada 
ellen  támadólag  működjék,  s  a  Dráva  felé  induljon 
azonnal.  ')  Ezt  javaslatkép  terjeszté  a  hadi  tanács  elé, 
melyet  az  Ovárnál  a  királyhoz  csatlakozott  világi  és 
egyházi  magyar  főurak  többsége  s  tán  némely  idegen 
is  helyeslőleg  fogadott. 


!)  Oestereichische  Milit.  Zeitschrift.  1827.  III.  77.  1.  A  bécsi 
hadi  levéltár  eredeti  kézirataiból  és  nagy  részrehajlatlansággal 
iró  Schells  idéző  jelek  közé  foglalt  szavait,  melyekbea  a  király 
véleménye  foglaltatik,  nem  lehet  kétségbe  vonnunk. 

így  föltehetjük,  hogy  ha  Ovárról  a  szigeti  vagy  a 
magyar  urak  által  küldött  más  futár  ismét  bejuthatott 
Szigetvárba,  a  legbátoritóbb  újdonságokat  vitte,  me- 
lyeket a  várbeliek  nem  vehettek  üres  Ígéreteknek.  An- 
nál még  valószinűbb  az,  hogy  Szulejmán  nem  tett  föl 
egyebet,  mint  hogy  a  keresztyén  sereg,  ha  rögtön  nem 
is,  mert  mozgásai  lassúk  szoktak  lenni,  csakugyan  Szi- 
get fölmentésére  jöd.  —  Siettetni  akarta  hát  Szigetvár 
bevételét,  hogy  a  keresztyén  serget  megelőzze. 

Az  óváros  bevétele  után,  bár  legjobb  csapatjai  so- 
kat szenvedtek  már,  még  elég  ép  erőben  volt  a  török 
sereg,  s  kétségtelen,  hogy  ha  a  vár  nagy  ellenállás 
nélkül  adja  föl  magát,  Szulejmán  minden  késedelem 
nélkül  a  keresztyén  tábor  fölkeresésére  indult  volna. 
Ellenben,  ha  Zrínyi  oly  makacsul  tartja  magát  a  kül- 
városoknál jóval  erősebb  várban,  nagyon  valószinüvé 
vált,  hogy  a  szultán  azon  évben  uj,  nagyobb  vállala- 
tokra nem  indulhat.  Ha  már  a  gyengébb  két  külváros 
ostroma  mintegy  két  hetét  vette  el,  avar  ostroma  köny- 
nyen  eltarthat  september  közepéig  s  mire  onnan  Bécs- 
hez érkeznék,  nem  messze  lennének  már  az  ősi  esőzések 
és  hidegek,  melyek  visszatérést  parancsolnak  Konstán- 
czinápolyba.  De  különben  is  a  vár  ostromában  töme- 
gesen kell  föláldoznia  legjobb  katonáit  s  kifárasztania 
összes  seregét.  A  megroncsolt  hadak  nemhogy  Bécs 
ostromát  megkísérthették  volna,  hanem  kétségkívül 
tartózkodniuk  kell  vala  minden  összecsapástól  a  ke- 
resztyén derék  sereggel.  így  a  szigeti  vitézek  augustus 
20-ika  után  való  kitartása  már  eleve  meghiusitá  a  vi- 
lághódító szultán  merészebb  vállalatát  azon  évre.  A 
kénytelenség  nem  engedett  neki  más   haditervet,  mint 

Szigetvár  bevételét.  S  e  tervben  lényeges  követelés 
lehetett,  hogy  minél  előbb  végrehajtassák  bár  minemű 
áldozattal;  —  Sziget  bevételével  mindenként  befeje- 
zettnek tekintheté  a  szultán  azon  évi  hadjáratát. 

Miután  Zrinyi  egészen  a  várba  zárkózott,  a  szul- 
tán a  végsőt  vélte  megkisérlendőnek,  hogy  a  vár  harcz 
nélkül  föladassék. 

Az  egykorú  történetirók  egyike  sem  emliti,  hogy 
Szigetvár  megszállásakor  az  ostromlók  felszólították 
volna  Zrinyit  a  vár  föladására,  holott  ezt  más  ostro- 
moknál meg  szokták  említeni;  és  ha  megtörtént  is  az 
előleges  fölszólitás ,  mi  valószínű,  az  csak  a  szokott 
formaság  volt:  adják  föl  a  várat,  szabad  elvonulhatás 
föltéte  alatt.  De  többen  fölhozzák,  sőt  kiemelik,  hogy 
midőn  Zrinyi  katonái  az  óvárosból  a  várba  vonultak,  a 
szultán  nagyon  kecsegtető  fölszólítást  intézett  Zrínyi- 
hez. Nem  parlamentaire  utján,  kik  ritkán  közlekedtek 
abban  az  időben,  hanem  nyílvesszőre  kötött  levél  által, 
Zrínyinek  igére  a  szultán,  hogy  Dalmátia,  Horvát-  és 
Tótország  fejedelmévé  teszi,  s  birtokokkal,  kincsekkel 
ajándékozza  meg.  A  szultán  nem  értette  ajánlata  alatt 
azt,  hogy  a  török  által  egyszer  elfoglalt  dalmát-,  hor- 
vát- és  tótországi  várak  is  Zrínyinek  adatnak  át:  a 
mely  várba  a  török  betelepedett,  azt  vallásos  törvénye- 
inél fogva  nem  volt  szabad  többé  keresztyén  kezekbe 
adni.  A  szultán  pedig  minden  hatalma  mellett  sem  lép- 
hette át  a  vallásos  törvényeket.  így  tulajdonkép  a 
szultán  arra  szólitá  föl  Zrinyit,  adja  a  szultán  hatalma 
alá  nem  csak  Szigetvárt,  hanem  Horvátországnak  még 
a  magyar  korona  alatti  maradványait  is.  Zrinyi,  ha  fe- 
lelt a  fölhívásra,  oly  határozott  jellemnek,  mint  ő  volt, 

könnyű  volt  felelnie.  Azt  mondhatta,  oly  vásárba  nem 
ereszkedik,  melyben  ő,  Zrínyi  oda  adja  azt,  a  mi  nem 
az  övé,  hanem  a  magyar  királyé,  'oly  ajándék  díjában, 
mely  nem  a  szultáné,  hanem  ugyancsak  a  magyar  ki- 
rályé! A  szultán  Szigetvárával  együtt  kétszeres  nyere- 
séget, s  róla  Zrínyiről  kétszeres  árulást  teszen  fol.  A 
fejedelmi  czim,  mely  őt  és  családját  Szapolyaival  csak- 
nem egy  rangra  emeli,  oly  egyéniségnél,  minő  Zrínyi, 
nem  ingathatja  meg  az  erős  szándékot  akkor  sem,  ha 
eskü  nem  kötelezi. 

Török  krónikák  s  kétségkivül  szintén  török  monda 
után  egyik  magyar  történetírónk  elbeszél  még  egy 
cselfogást,  melylyel  Zrínyit  a  szultán  a  vár  föladására 
akarta  bírni. 

A  hős  idősbik  fiának,  ki  Muraközben  Perlaknál 
Károly  főherczeggel  s  a  horvát  bánnal  táborozott,  egy 
trombitását  elfogják  a  törökök  s  a  szultánhoz  küldik. 
Ez  a  trombitát,  melyről  a  Zrinyi  család  festett  czimere 
függött ,  beküldi  Szigetvárba  azon  izenettel ,  hogy 
Zrinyi  György  fogva  van,  mint  ama  trombita  bi- 
zonyítja. Ha  Zrinyi  föl  nem  adja  mindjárt  a  várat, 
fia  levágott  feje  másnap  egy  súnczkosárra  lesz  fel- 
tűzve. 

Nem  gyanús-e,  hogy  oly  nagy  uralkodó,  mint  Szu- 
lejmán,  ily  hozzá  méltatlan  cselhez  folyamodjék?  — 
A  mi  valószinűtlen,  azt  többnyire  valótlannak  is  talál- 
juk a  históriában,  ha  bővebben  utána  járunk,  vagy 
jobban  meggondoljuk;  s  csaknem  mindazon  esetben, 
midőn  a  krónika  a  vezérférfiakra  nyilván  való  nagy 
oktalanságot  fog,  igen  gyanússá  lesz  a  hitelesség. 

Tény  az,  hogy  Zrinyi  György  nem  volt  fogoly.  A 

szultán  azt  kivánta  volna  Zrínyitől,  hogy  fia  élete  dí- 
jában adja  föl  a  várat.  Mi  történik,  ha  Zrínyi  azt  mondja: 
a  vár  tied,  csak  mutasd  elő  fiamat?  A  töröktől  nem 
csak  gonosz,  hanem  nagyon  Ízetlen  tréfa  lesz  vala  oly 
Ígérettel  akarni  kicsalni  Szigetvárát ,  minek  hazug 
volta  okvetlenül  meghiusítja  az  eredményt,  mielőtt  ez 
bekövetkezhetnék.  Es  abban  az  esetben,  ha  a  szultán 
teljesítheti  vala  a  fenyegetést,  nem  tüzelte  volna-e  csak 
nagyobb  boszúra  a  vitézeket,  kiknek  elszántsága  volt 
eddig  is  az  egyetlen  akadály  nagyravágyó  terveiben?  *) 

A  vár  föladására  váltott  feleselés  mindenesetre  na- 
gyon röviden  folyt.  A  török,  úgy  látszik,  oly  keveset 
várt  tőle,  hogy  mondhatni  egy  pillanatra  sem  szakasztá 
meg  a  harczot.  A  mint  19-ikén  az  óvárost  megszállák 
a  törökök,  nagy  hévvel  folytatták  a  munkálatokat  a 
vár  ellen. 

A  mi  Szigetvár  ostromában  jellemző,  a  mi  a  vár 
bevételének  nehézségeit  illeti,  csak  a  vár  ostromában 
tűnt  ki,  s  a  két  város  bevétele  nagyon  közönséges  fegy- 
vertény volt  hozzá  képest. 

A  várnak  legalább  két  sarka  ellen  az  ágyúzás  már 
az  óváros  ostroma  után  meg  volt  kezdhető.  Az  óváros  be- 
vétele után  pedig  mind  a  négy  sarokkal  szemben  hatal- 
mas ágyutelepek  működhettek,  sőt  valószinü,  hogy  az 
óvárosban  is  támadt  egy  faltörő  ágyutelep.  A  várbeli 
tüzérség  kétségtelenül  résen  volt  s  már  a  telepek  fölál- 
lítása és  az  ágyuharcz  sok  emberébe  került  az  ostromló 


*)  A  fentebbi  mesét  Forgáchnak  a  szigeti  ostromról  irt  elbe- 
szélésébe szövi  Reussner  :  „Rerum  Turcicarum  Narrationes" 
(Frankfurt,  1603.  4-ed  rét,)  160.  1.  Forgách  hazai  kiadásaiban  ez 
a  hely  nincs  meg. 

seregnek.  Az  akkori  török  várostroinokban  nagyon 
nehezen  sikerült  a  réstörés  ágyuk  által.  Földalatti  ak- 
nák nyitának  nagyobb  réseket  a  váron  és  pedig  egy 
pillanat  alatt,  úgy  hogy  a  kijavitás  lehetlen  volt.  Szi- 
getvár alatt  a  fölület  minősége  nem  engedé  meg  aknák 
készitését,  s  azért  csak  a  fáradalmasabb,  több  ember- 
veszteséggel járó  és  kevésbbé  sikeres  ágyúzás  mellett 
kellé  maradni.  De  ha  a  vár  öt  bástyájának  lerontása 
már  sikerült  volna  is,  a  török  még  keveset  nyer  vala 
ezzel.  Nem  csak  azért,  mivel  a  boronákból  és  földből 
készült  bástyákon  éjjel  ki  lehetett  foldozni,  a  mit  nap- 
pal az  ostromlók  megrongáltak,  hanem  mivel  a  közele- 
dés a  gyalog  tömegeknek  lehetetlen  volt  egy  tavon 
keresztül.  A  törökök,  mint  mondám,  elég  gyakorlottak 
valának  közelitő  árkok  készitésében  8  nemcsak  az  uj-, 
hanem  az  óvárosnak  legalább  egyik  oldalán  használ- 
hatták az  ostromlók  a  közeledés  ezen  eszközét,  és  a 
város  vizzel  telt  árkának  feltöltése  is  az  árkok  föld- 
hányásainak fedezése  alatt  meg  vala  könnyítve.  A  vár 
megközelitése  nem  történhetett  árkok  által:  itt  töltést 
kellett  épitni. 

Sziget  ostromát  átalán  az  jellemzi:  aknák  helyett 
ágyutelepék;  különösen  pedig  a  várét:  árkok  he- 
lyett töltések.  A  törökök  sokat  nyertek  azzal,  hogy 
a  tó  vizét  lecsapolták,  miután  az  óváros  alatti  nagy  töl- 
tést keresztülvágták,  mi  által  csak  a  mélyebb  helyeken 
itt-ott  maradtak  kisebb  tavak;  de  ez  nem  változtatott 
azon  kénytelenségen,  hogy  a  föld  felszine  alatti  mun- 
kálatok helyett  a  föld  felett  kiemelkedő  közeledési 
eszközöket  készítsenek,  az  árokkészitésre  alkalmatlan 
hig  iszapban,  mely  a  tó  fenekét  képezte.   A  munkások 

fedezése  ily  módon  tökéletlen  levén,  s  maga  a  munka 
több  időt  kivánván,  csak  roppant  emberáldozattal  foly- 
hattak a  munkák. 

Aliportug,  ki  az  ostromlók  tüzérségét  és  a  munká- 
kat vezette,  s  kit  a  szultán  az  óváros  bevételéért  két- 
száz arany  ajándékkal  tüntetett  ki,  már  az  óváros  ostro- 
ma alkalmával,  mint  emlitém,  ágyutelepet  állita  föl 
hátulról,  a  vár  éjszaki  részén,  mely  belső  várnak  ne- 
veztetett. Itt  még,  mint  látni  fogjuk,  szó  sem  lehe- 
tett, kivált  a  víz  mélysége  miatt,  közeledési  mun- 
kálatokról. De  kétségkívül  kevesebb  volt  a  víz  a  vár- 
nak a  város  felől  eső  részénél  s  itt  kezdődött  a  vár 
valódi  ostroma.  Egy  krónika  sem  említi,  de  hihetőleg 
azért,  mivel  magától  értetik,  hogy  itt  Zrinyi  fölégette 
a  vár  kapujából  az  óvárosba  vezetett  hidat,  mihelyt  az 
óváros  béli  őrség  megmaradt  része  a  várba  érkezett. 
Szintén  magától  értetik,  hogy  a  déli  kaput  földdel  fel- 
tölteté. 

Ez,  úgy  látszik,  egyetlen  kivezető  kapuja  volt  a 
várnak.  Tőle  jobbra  és  balra  erős  bástyák  képezték  a 
várnak  két  déli  sarkát.  A  kaputól  bemenet  jobbra  volt 
a  külön  névvel  el  nem  nevezett  nagy  bástya,  tőle  balra 
a  szintén  erős  „Hegy-bástya."  Ezen  kettő  ellen  kezd- 
tek működni  a  törökök  legnagyobb  erővel  mindjárt  az 
óváros  bevétele  után ;  rnert  azelőtt  nem  is  lehetett  raű- 
ködniök,  mint  már  érintem.  ') 


*)  Habár  összezavarják  az  időrendet,  krónikáink  legtöbbje 
említi,  hogy  ezen  az  oldalon  két  felől  kezdenek  közeledni  a  tö- 
rökök. Budinánál  olvassuk:  „Erant  itaque  ex  duabus  partibus 
crates,  a  civitate  arcem  versus  confectae."  Schwandt.  I.  730. 
Istvánffy  csak  az  uj  ágyutelepeket  említi,   (melyek  a  közelítések 

A  közelebbi  czél  a  közeledésben  az  volt,  hogy  a  vár 
azon  pontjairól,  melyeken  az  ágyuk  rést  voltak  nyitan- 
dók,  védmüvek  emeltessenek  a  puskás  és  nyilas  jani- 
csárok számára,  kik  a  várbelieknek  lehetlenné  tegyék 
mind  a  törés  kijavítását,  mind  a  tüzérek  megjelenheté- 
sét.  A  két  nevezett  bástya  mellett  ennélfogva  oly  ma- 
gas töltéseket  akarának  épitni ,  melyek  magasabbak 
legyenek  a  vár  bástyáinál,  hogy  az  oda  elhelyezendő 
lövészek. a  várfalak  felett  uralkodhassanak  puska  és 
nyillövéseik  által.  Az  eljárás  oly  forma  volt,  mint  a 
lőpor  feltalálása  előtti  ostromokban,  midőn  az  ostrom- 
lók ügyekeztek  a  vár  tornyainál  magasabb  tornyokat 
készitni,  honnan  a  várbelieket  lőhessek.  A  törökök 
1565-ben  Málta  szigetén  is  hasonló  túlemelkedő  töl- 
tésekkel akartak  a  janicsároknak  előnyt  szerezni  a  vár 
védői  felett. 

A  vár  árkaihoz  minél  közelebb  eső  ily  erőditvények 
még  oly  helyen  is,  hol  a  készités  a  várbeliek  folytonos 
tüzelése  közt  földárkolással  mehetett,  nagy  áldozatokba 
került  ').  Sziget  ostroma  után  öt  évvel  a  törökök  Cy- 
prusban  Famagostát  ostromolván,  egy  nagyszerű  ily 
töltés  épitésére  negyvenezer  munkást  állítottak  ki,  s 
ezek  közül,  tizennyolczezer  pusztult  el.  Máltában  és 
Goletta  ostrománál  tiz — tizenkétezer  ember-élet  árán 
lehetett  a  veszélyes  munkát  végrehajtani.  Szigetvárnál, 


irányát  megjelölik):  egyik  a  hegyi  bástya,  másik  a  kapu  melletti 
ellen  volt  felállítva.  —  314—15.  1.  Ortelius  a  két  útról  szól  , 
melyet  a  törökök  a  mocsáron  keresztül  épitnek.  111.  1. 

')  A  várfalak  dominálására  épített  ily  magaslatot  a  mai 
Ladtudományban  ,,Cavalier"nek  nevezik,  vagy  lovasnak,  talán  a 
többi  miivek  közül  való  kiemelkedése  miatt. 


592  ZRÍNYI  MIKLÓS  A.  SZIGETVÁRI. 

hol  a  földmunkálat  lehetetlen  volt  8  a  töltéshez  való 
anyagot  egészen  egy  mocsáron  át  kellett  szállítani,  az 
ostromlók  áldozata  nem  lehetett  s  nem  is  volt  kisebb. 
Szigetvárnál  először  utat  kellett  készíteni  a  vár  árka 
tájáig,  melyen  kényelmesen  lehessen  hordani  a  töltés- 
hez való  anvaíjot. 

Az  óváros  bevétele  után  harmadnapra  elkészülvén 
a  vár  két  déli  bástyája  ellen  az  ágyutelepek  '),  hozzá- 
fogtak amaz  út  készítéséhez.  Az  anyagot  nagy  részben 
a  szomszéd  erdők  szolgáltatták.  Vesszőkből  egy  ajtó 
hosszúságú  és  szintoly  széles,  lapos  fonadékot  fontak, 
oly  formán,  mint  a  kocsi-kasok  fenekét,  csakhogy  vas- 
tagabb gerinczekre  és  vastagabb  vesszőkből.  A  csak 
iszapos  és  sáros  helyen  ezeket  teríték  a  földre  a  jani- 
csárok, hogy  járhatóvá  legyen  a  felület.  A  hol  szüksé- 
ges volt,  két-három  rétegben  téritek  le  ").  Ezen  mun- 
kában a  szükséges  anyagokat  hátukon  vitték  a  kato- 
nák a  vesszőfonadékból  elkészített  utón.  Hogy  utjok- 
ban  némileg  fedezve  legyenek,  vesszőkévéket,  s  talán 
faczölöpöket  állítanak  mellvédül  :i).  Hihető,  hogy  föld- 
del és  gyapjúval  töltött  zsákok  és  hordók  is  védték.  — 
De  mindez  gyengébb  volt  azon  védelemnél  is,  melyet 

')  IstvánfTy  314.  1.:  „E  t  biduo  post  (t  i.  az  óváros  bevé- 
tele után),  perfectis  aggeribus  ,  arcem  exteriorem  duobus  Ln 
locis,  uno  ad  propugnaculum,  quod  Montem  vocabant,  altero  e 
regioné  portae  .  .  .  diruere  coepit." 

2)  Oly  formán  tesznek  ma  is,  s  az  ily  fonatokat  vizi  vessző- 
nyalábnak  (németül  Wasser-Faschinen)  nevezik. 

3)  Az  egy  Budina  említi  az  lítkészités  ily  fedezését  ezen 
rövid  s  nem  szabatos  szavakkal:  ,,trabes  et  ligna  praeferebant, 
quibus  tecti,  viam  straverunt,  et  de  die  in  diem  propius  ad 
arcem  accesserunt." 

napjainkban  csak  puska  és  kartácstűz  ellen  állitnak  *). 
Az  ágyúgolyók  könnyen  elsöpörhették,  kivált  akkor, 
midőn  a  várbeli  ütegek  teljes  erővel  működtek  még 
ezen  közeledési  utak  készitésekor.  Azonban  a  törökök 
szakadatlanul  folytatták  a  munkát.  A  táborba  hozott 
számtalan  keresztyén  jobbágyok  nagy  része  az  erdőn 
favágásra,  vesszőfonadékok  készitésére  rendeltetett; 
ezenkivül  a  mennyi  zsák,  szőr,  gyapjú,  nyers  bőr  és 
hordó  volt  messze  vidéken,  mind  összehordtak  a  szul- 
tán táborába.  A  sok  ezer  teve,  öszvér  és  paraszt-kocsi, 
mely  a  tábort  kisérte,  mind  ezen  szerek  hordására  al- 
kalmaztatott. Továbbá  az  összes  török  gyalogság  és 
lovasság  munkára  rendeltetett.  Nem  volt  semmi  kivé- 
tel. Nemcsak  az  alsóbb  tisztek,  hanem  a  bégek  és  pasák 
is  hordták  a  fát,  vesszőfonadékot  és  gyapjas-zsákokat. 
Szigetvár  közel  egy  mérföldnyi  környezetben  egy 
rajzó  méhkashoz  hasonlított,  csak  hogy  nem  gyümöl- 
csöző munkára,  hanem  öldöklés  müvére.  A  munkások 
nem  csak  Sziget,  hanem  magok  közül  is  sok  ezer  szá- 
mára sírdombot  látszanak  összehordani. 

De  bár  mennyien  estek  el  a  törökök  közül,  a  héza- 
gokat bőven  lehetett  pótolni  a  roppant  hadsereg- 
ből, 8  a  munka  nem  tartott  szünetet.  A  két  bástya 
közelébe  nem  sokára  tömérdek  fa,  gyapjuzsák,  kővel, 
mohával,  földdel  és  gyapjúval  töltött  hordó  halmozta- 
tott  föl.  A  hordókat,  melyek  a  mocsáros  helyen  mint- 
egy alapját  voltak  képezendők  az  építendő  erőditvény- 
nek,    a  janicsárok   a    sárra    terített    vesszőfonadékon 

*)  Az  úgynevezett  „futólagos  töltés"  (flüchtige  Sappe)  csak 
a  XVII-ik  században  fejlett  nagyobb  tökélyre.  Vorlesungen 
über  Kriegsgeschichte.  (Stuttgart,  1856.  II.  125.  1.) 

Zrinyi  öö 


594  ZRÍNYI  MIKLÓS  A  SZIGETVÁRI. 

hosszába  fektetett  fakorcsolyákon  hengergették  a  kije- 
lölt helyre,  s  a  vitt  tárgy  legalább  puskagolyó  ellen 
egyszersmind  védelműl  szolgálhatott  vivőjének. 

Nagyon  hihető,  hogy  a  törökön  kivül  semmi  más 
európai  hadsereg  nem  lesz  képes  bevenni  Szigetet, 
mely  alatt  a  katonák  harcz  nélkül  is  tömegesen  hullot- 
tak el. 

Habár  a  szultán  jelszava  volt,  bevenni  Szigetvárat, 
ha  egész  serege  oda  vész  is,  végre  szükségesnek  látta  a 
gazdálkodást  embereiben,  kikre  egy  megtámadtatás 
esetében,  sőt  Szigetvár  megrohanásánál  is  szüksége 
lesz.  Ennélfogva  elhatározta,  hogy  a  keresztyén  job- 
bágyokat nagyobb  mértékben  s  a  kitett  helyeken  is 
alkalmazza  a  vár  elleni  munkálatokban.  Maga  a  szul- 
tán Zimonytól  Szigetig  temérdek  gyalog  és  szekeres 
rácz  jobbágyot  hajta  el  táborával  s  a  budai  pasa  is  a 
maga  kormánykerületéből  sokat  küldött  neki,  hihető- 
lég a  több  biztosságot  igért  Duna  és  Tisza  közti  terü- 
letről a  vukovári  hidon  át. 

És  a  szultán  elkövetteté  a  kegyetlenséget,  hogy  a 
fegyvertelen  keresztyén  nép,  mely  az  ozmán  törvények 
szerint  sincs  hadi  szolgálatra  kötelezve,  ágyú  és  puska- 
tűzben készitsen  földgátat  testvérei,  a  keresztyének 
vesztére.  Keresztyének  épiték  csakugyan  a  töltést  '). 
A  várbeliek,  természetesen,  nem  kimélhették  őket.  Oly 
gyilkoló  tüzet  intéztek  rajok,  mint  annak  meggátlása 


')  Minden  egykorú  hiteles  forrás  említi  a  keresztyen  jobbá- 
gyok ily  használását.  De  legjobban  kiemeli  az  a  névtelen,  ki  egy 
Szigetvárból  menekült  katona  elbeszéléséből  irja  közvetlenül 
jelentését,  1566-ban:  „Aliportug,  úgymond,  annyi  fát  és  földet 
hordatott  össze,  hogy  rövid  időn  egy  elég  magas  töltést  készített 

kívánta,  hogy  a  Szigetvárra  nézve  veszélyes  török  telep 
elkészülhessen. 

Ezt  a  szomorú  vonást  nem  igen  emeli  ki  történet- 
írásunk, pedig  hozzá  tartozik  a  szenvedélyesség  jellem- 
zéséhez, melylyel  a  harcz  folyt.  Ha  már  a  szultán 
részéről  az  elkeseredés  jele  keresztyén  jobbágyainak 
ily  kitevése  a  keresztyén  golyók  elébe,  képzelni  lehet, 
mily  bőszítő  hatást  tett  az  a  vár  védelmezőire.  Zrínyi, 
ki  a  szultánt  megérkeztekor  üdlövéssel  és  a  sánczok 
földiszitésével  üdvözlé,  mintegy  ki  akarván  mutatni, 
hogy  lovagias  ellenfélnek  tekinti,  most  kétségkívül 
adott  oly  jelt,  mely  kimutatá  teljes  méltatlankodását, 
sőt  a  hatalmában  álló  eszközökkel  kétségkívül  meg  is 
torlá.  Volt-e  rá  eszköze? —  Többen  említik,  hogy  Szi- 
getvárban török  foglyok  voltak  őrizet  alatt.  Alig  kép- 
zelhető oly  várparancsnok,  ki  hasonló  esetben  ki  nem 
ízen  az  ostromló  vezérnek,  hogy  ily  eljárásért  a  fog- 
lyok lakolnak.  S  ha  kétségbevonhatlan  tény  az,  hogy  a 
törökök  a  keresztyéneket  tömegesen  áldozák  föl  mü- 
veik készítéséhez,  már  eleve  is  nagyon  valószinünek 
tarthatjuk  a  török  foglyok  által  vett  megtorlást.  Zrínyi, 
—  kétségkivül  az  előleges  intés  sikeretlensége  után,  — 
a  számos  török  fogoly  közül  háromszázat  nyakaztatott 
le  s  tűzette  ki  fejőket  köröskörül  a  várfalakra,  ha  hi- 
telt adhatunk  egy  különben    hiteles   krónika  állítása— 


el  —  s  mindezt  sok  ezer  szegény  keresztyén  paraszt  kegyetlen 
munkája  által.  És  habár  mieink  szakadatlanul  lőttek  rajok,  a  tö- 
rök nem  kímélte  őket"  sat.  Aus  vier  Jahrhunderten.  I.  3.  1. 
Budina  szerint  keresztyének  és  azápok  is  foglalkoztak  a  mun- 
kában. 

38* 

nak  ').  —  Zrínyi  ezzel  különösen  saját  katonái  közvé- 
leményének tartozott  ,  kik  kétségkivül  igazságos 
mértékkel  mérést  láttak  benne.  Es  most  a  törökökön 
volt  a  felbőszülés  sora.  A  janicsárok  azonnal  rohamot 
sürgettek  a  vár  ellen  2).  A  vezérek  alkalmasint  úgy 
vélték,  hogy  a  katonaság  pillanati  ingerültségének 
tüzét,  ha  valaha,  most  kell  fölhasználni ;  most  csodát 
fognak  mivelni. 

Hétfőn,  augustus  26-án,  az  óváros  odahagyása  után 
épen  egy  héttel,  a  bástyák  lövetésének  pedig  mintegy 
ötöd  napján,  a  Hegy-bástya,  igaz,  meg  vala  roncsolva; 
amaz  említett  töltés  is  nagy  részben  meg  volt  közelé- 
ben ;  de  egy  roham  intézésére  korántsem  volt  még 
megérve  ama  bástya.  A  nagy  töltéstől  nem  volt  még 
az  árok  széléig  vive  a  munka;  az  árok  maga  feltöltet- 
len vala. 

A  Hegy-bástya  alatt  a  törökök  az  árkot  serényen 
ügyekeztek    feltölteni  fákkal,  vesszőkévékkel  és  föld- 

J)  Ortelius.  110.  1.  Más  nem  említi.  Ortelius  is  az  ostrom 
elejére  teszi  ezt,  s  nem  mond  semmi  indokot  hozzá.  Feltehető-e 
oly  esztelenség  Zrínyiről,  hogy  nagy  okok  nélkül  fólingerelje  az 
ellenség  katonáit  s  uj  erőt  adjon  elszántságuknak  a  boszú  által  ? 
Különben  Sziget  ostromára  nézve,  mint  több  esetből  láttuk,  ha 
a  kevés  fennmaradt  szemtanúnak  mind  nagyon  hézagos  elbeszé- 
léséből a  nagyobb  tényeket  elfogadhatjuk,  a  dolog  egymásután- 
jára nézve  még  Orteliusnál  közvetlenebb  forrásnak,  Budinának 
sem  hihetünk  mindenben.  Magok  a  szemtanúk  is  annyira  el  vol- 
tak foglalva  éjjel-nappal  az  ostromban,  hogy  a  sok  nagy  és 
egymást  gyorsan  követett  eseményt  összezavarták  s  némely  fon- 
tos dolgot  némelyek,  mint  csekélységet  elhallgathattak.  A  indo- 
kolás még  hiányosabb,  mint  az  időrend. 

2)  Ortelius  említi  azt,  hogy  a  törökök  Zrinyi  fentebbi  tette 
irtán  azonnal  nagy  dühösséggel  tettek  egy  rohamot. 

zsákokkal,  a  mi  bár  csak  nagy  áldozatokkal,  de  meg- 
történt. A  roham  rettentő  üvöltés,  dob-  és  trombitaszó 
között  tétetett.  De  Zrínyinek  csak  most  lehetett  teljes 
oka  meggyőződni,  hogy  megtorló  rendelete  számitás- 
nak sem  lett  volna  rósz  épen  ezen  időpontban.  Készen 
várta  s  kellően  fogadta  a  vakmerőket.  Agyú-,  puskago- 
lyó és  dárda  által  tömegesen  pusztított  vitéz  török 
lovagok  halmozódtak  mellvéddé  s  tölték  be  a  rést  és 
árkokat. 

A  kétségbeesett  bátorsággal  vitt  rohamnak  futás 
lett  a  vége,  ha  gyors  futás  lehetséges  lesz  vala.  Csak 
kisebb  része  menekülhetett  az  elkészített  úton,  —  a 
többség  az  iszapban,  vizben  gázolva  hosszasan  tartá  ki 
hátát  a  vár  ágyú-  és  puskagolyóinak.  így  a  futásban 
ugyanannyi  veszett  el,  mint  a  rohamban  ]).  Most 
úgy  látszik,  nem  a  janicsárok  vitték  a  főszerepet,  ha- 
nem a  lovaikról  leszállott  szpáhik  és  határszéli  katonák. 
Mert  26-ikán  néhány  bég  és  az  egyiptomi  pasa  is  az 
elesettek  közt  voltak.  Mieink  két  nagy  bibor  zászlót 
vettek  ki  két  bátor  török  zászlótartó  kezéből  makacs 
vivás  után,  melyet  azok  kétségkívül  azért  hoztak,  hogy 
majd  a  vár  bevétele  jeléül  tűzik  ki  a  bástya  fokára  2). 

Az  ostromlók  belátván ,  hogy  több  előkészületre 
van  szükség  egy  rohamhoz,  a  két  fentebb  nevezett 
bástyán  kivül  megközelítek  és  törékavár  éjszak-keleti 
bástyáját  is,  mely  építőjéről  vagy  megujitójáról  Ná- 
dasdy- bástyának  neveztetett  3).  Mindhárom  részen  az 


')  Istvánőy.  315.  1. 

J)  U.  a.  u.  o.  és  Budina  731.  1. 

3)  Különös,  hogy  Istvánőy  három  uj  oldalról  való  támadást 

ostromlottak  eddigelő  ügyekeztek  a  rongálásokat  kija- 
vitni;  de  lassanként  mindhárom  oldalon  elkészültek 
azon  töltések  a  bástyák  közelében,  melyek  az  ágyuk- 
kal képesek  voltak  daczolni  s  fölül  fakerítés  és  föld- 
kosarak  mögött  puskás  és  nyilas  lövészekkel  rakatván 
meg,  a  várfalaknál  magasabb  állásukból  uralkodtak  a 
rés  fölött,  úgy  hogy  azon  nem  mutatkozhatott  már 
tüzér,  sem  a  ki  az  ágyúgolyók  rongálásait  kijavíthassa. 
A  janicsárok  rendeltetése  itt  a  várhoz  oly  közel  az  is 
volt,  hogy  fölgyújtsák  a  várat  nyilra  kötött  szurkos 
tekercsekkel  s  más  tüzes  eszközökkel  *). 

A  janicsár  puskagolyó  nem  érdemelt  golyó-nevet, 
mert  még  száz  év  múlva  is  koczka-alaku  volt.  Minde- 
nik janicsár  a  lőport  egy  szaruban  oldalán  hordozva, 
tarisznyájában  több  négyszegletű  hosszú  ólom  rudat 
tartott,  mely  azonban  vastagabb  nem  volt,  mint  a  pus- 
kalyuk. Volt  hozzá  a  tarisznyában  egy  kis  balta,  niely- 
lyel  az  ólomrudból  egyenlő  nagyságú  koczkákat 
vagdalt  le.  Ezek  szolgáltak  golyó  gyanánt  2).  Hogy 
koczka  töltés  mellett  a  lövés  nem  lehetett  nagyon 
pontos,  s  hogy  még  a  nyilak  is  divatoztak  a  török  had- 
seregben, ebből  érthető  3).  Azonban  oly  közelről,  mint 


említ,   holott   maga   sorolja  elő  uj    gyanánt  a  már  előbb  meg^ 
voltakat. 

')  1556-iki  szigeti  ostrom  alkalmával  említi  a  török  lövészek 
ezen  gyujtogatói  rendeltetését  Sambucus.  Az  1566-iki  ostromnál 
csak  azért  hallgatják  el  tán  a  krónikák,  mivel  azon  időkben  ma- 
gától értetődött. 

2)  Marsigli  könyve  a  XVII-ik  századból  rajzban  is  közli. 

3)  A  XVI-ik  században  a  hajóhadként  szolgált  janicsár  osz- 
tályok még  egyátalában  nem  használtak  puskát  —  csak  nyilakat. 

a  töltés  volt  a  falakhoz,  nagyon  hathatósan  tüzelhet- 
tek, s  a  várőröknek  beljebb  kellett  vonulniok.  A  vár- 
beli házak  fölgyújtása,  kétségkívül  mieink  ébersége 
és  oltásban  való  serénykedése  miatt  nem  sikerült. 

De  a  réstörés  előrehaladt  s  a  törökök  szakadatlanul 
előkészületeket  tettek  egy  következendő  átalános  meg- 
rohanásra  ,  mely  a  közelebbi  csütörtökön  meg  is 
történt.  Ez  a  nap  augustus  29-ike  volt,  melyen  a  mo- 
hácsi ütközetet,  Belgrádot  és  Budát  nyerte  volt  a 
török.  Ennek  az  időszámnak  a  szultán  oly  babonás  ha- 
tást tulajdoníthatott,  mely  a  mi  mértékben  buzdítja 
katonáit,  oly  mértékben  fogja  csüggeszteni  a  magya- 
rokat. Maga  Szulejmán,  ki  ezen  ostrom  alatt  s  az  egész 
évi  hadjáratban  ritkán  mutatá  magát  katonáinak,  elő- 
hozatta az  nap  díszlovát  s  bátoritóul  jelent  meg  jani- 
csárjai előtt,  kik  ezúttal  a  janicsáraga  személyes 
vezérlete  alatt  voltak  rohamra  menendők.  Utjok  most 
jobban  el  vala  készítve.  A  legkeményebben  vívott  8 
főczélpontul  kitűzött  Hegybástya  felől  is  az  árkok  nem 
voltak  még,  úgy  látszik,  annyira  feltöltve,  hogy  a  rés 
ne  legyen  kissé  meredek  a  katonáknak.  A  feltöltés 
szokott  módja  fákkal,  vesszőkkel  és  földdel  a  vár  tüze- 
lése közt  sok  időbe  és  emberáldozatba  került  volna. 
Aliportug  egy  mindkettőben  gazdaságosb  módhoz  fo- 
lyamodott, melyet  állítólag  tavaly  is  használt  a  máltai 
ostromokban.  Találmánya  ebből  állt:  széltében  három 
parasztszekeret  állított  egymás  mellé,  hosszában  tizen- 
négy sort  egymásután.  Ezt  a  negyvenkét  szekeret  rudak 
és  lánczok  által  oly  merevül  összeköté,  mintha  egyetlen 
kocsi  lett  volna.  Az  oldallétráiktól  megfosztott  kocsi- 
fenekeken   hosszában  és  keresztben  ölfarakás  módjára 

több  sor  boronát  kötött  le  keményen,  melyek  jó  ma- 
gassá és  erőssé  tették  a  készületet.  Legfelül  pedig 
deszkával  bepadolták,  úgy  hogy  az  egész  mintegy 
„ponton"  gyanánt  szolgált  a  szárazon.  Keresztyén 
jobbágyokkal  tolatták  eleve  elkészített  töltésen  ezt  a 
szekérerődöt  a  réshez,  mely  csaknem  egy  színvonalra 
tölte  ki  a  rohanók  útját  a  tört  bástya  magasságával. 
Ezen  a  széles  és  kényelmes  úton  rohantak  most  a  jani- 
csárok '). 

A  roham  szerencsétlenül  kezdődött.  Aliportug  a 
maga  föltalálta  hidon  esett  el  golyó  által,  Zrínyi  sze- 
meláttára 2).  Benne  egy  mind  találékonyság  mind  me- 
részség által  kitűnt  tüzért  és  hadmérnököt  vesztett  a 
szultán,  kiről  kétségtelenül  elismerte  mindenki  a  török 
táborban,  hogy  legtöbb  érdeme  van  a  Szigetvár  körül 
eddig  tett  haladásban.  Portugál  születésű  volt  s  török 
fogolyból  a  szultán  rabszolgája  lett,  ki  a  tehetséges 
embereket  minden  nemzetből  szerété  magához  csatolni. 
Szulejmán  a  tüzérségben  való  avatottságáért  az  utolsó 
évben  szárazi  és  tengeri  hadainak  főparancsnokává 
tette. 

Ezenkívül  az  akkori  világ  legkitűnőbb  gyalogsága 
a  janicsár  testület,  melyet  most  nagy  tekintélyű  pa- 
rancsnoka vezérlett,  ismét  kénytelen  volt  szokása  és 
törvényei  ellenére  hátát  mutatni,  sőt  a  mi  nagyobb 
szégyen  volt,  a  janicsár  agát  foglyul  hagyák  a  keresz- 


')  „Aus  vier  Jahrhunderten."  I.  3. 1.  Ezen  részletes  és  egé- 
szen hiteles  leírás  is,  melyet  minden  krónikánk  elhallgat,  bizo- 
nyítja, hogy  Szigetvár  ostromára  vonatkozó  históriai  adat- 
gyűjteményünk mily  hézagos. 

*)  ü.  a.  U.  o. 

tyének  kezében  ').  Annál  elkeseredettebbekké  lettek  a 
a  következendő  rohamok;  de  az  ostromlók  nagy  vesz- 
tességgel  utasittatának  vissza  mindannyiszor. 

Augustus  29-ike  a  szigetváriakra  nézve  fényes  győ- 
zelem napja  volt,  és  mégis  ünnepelték:  örömtüzekkel, 
trombitaszóval  és  derült  kedvvel.  A  katonák,  úgy  lát- 
szik, az  örvendezésre  csak  félig  a  győzelem  és  félig  Ali- 
portug  eleste  által  érzék  ösztönöz  ve  magokat2).  Az  öröm- 
ünnepbe vegyült  a  gyász  is.  A  29-iki  rohamban  esett 
el  az  egyik  legjelesebb  alvezér  s  Zrinyi  kedves  embere 
Bika  András  is;  Orosztoni  Péter  pedig  csak  kevéssel 
azelőtt  természetes  halállal  múlt  ki.  Átalán  a  jobb  al- 
vezérek  közül  kevés  volt  meg  8  ha  a  vitézek  körülnéz- 
tek, úgy  találhatták,  hogy  azok  közül,  kik  kezdetben 
idezárkoztak  ,  minden  öt  ember  közül  talán  csak 
három  van  már  életben.  De  mig  ez  megvan, 
erős  bizalmuk  lehetett  3).  Bár  számuk  fogyton  fogyott, 


*)  Forgách  428,  Bizar  120.  1. 

2)  ,,Aus  vier  Jahrhunderten",  hol  egy  szigetvári  közember 
fölfogása  és  tudomása  közöltetik,  a  szemtanú  azt  irja,  hogy  Zri- 
nyi csupán  Aliportug  elestére  fúvatott  diadaltrombitát  és  gyúj- 
tatott örömtüzet,  mi  csataközben  nem  valószínű. 

3)  Forgách  nyomán  sokan  azt  állitják,  hogy  mikor  a  szigeti 
vitézek  az  óvárost  odahagyták,  csak  800-an  voltak  már.  De 
Forgách  idevágó  helye  gyanús.  A  sajtóhibával  teljes  kiadás 
DCCC-at(800-at)mond;  de  nem  lehetetlen,  hogy  itt  CCC(300)- 
nak  kellene  állani.  Legalább  akárhány  ily  sajtóhiba  található 
Horányi  kiadásában.  Az  óváros  odahagyásáról  szólva  Forgách, 
ezt  mondja  :,,....  inumbrante  jam  vespera  in  arcem  se  recepe- 
runt.  Constat  DCCC  superfuisse,  cum  rursus  nova  oppugnatiou.  -  ■ 
etc.  Ha  a  „Constat  DCCC  superfuisse"  a  városból  kivonultakra 
vitetik  vissza,  —  a  mi  feltehető,  világos  a  leirásbeli  vagy  sajtó- 

és  minden  veszteség  pótolhatlan  volt,  kiszámíthatták, 
hogy  minden  roham  s  minden  rendes  nap  hány  ember- 
életbe kerül,  s  úgy  találhatták,  hogy  Szigetvár  nem 
napokig,  hanem  tán  hetekig  tarthatja  magát.  Az  eleség 
még  folyvást  nagy  bőségben  vala.  Még  egy  héttel  ké- 
sőbb is  a  fölöslegig  nagy  mennyiségű  liszt,  füstölt  hus 
és  hal,  ötven  hordó  bor,  tömérdek  eczet,  ötven  hordó 
mindennemű  főzelék  volt.  Habár  a  tüzérek  száma  na- 
gyon leapadt,  elég  ép  ágyú  és  igen  sok  puskapor  volt 
rendelkezés  alatt.  Szóval  „kimondhatlan  bőség"  volt 
mindenben  ').  Mindez  a  külső  várban  tartatván,  az 
őrségnek  nagy  gondja  lehetett  arra,  hogy  a  törökök 
gyújtó  szerei  ellen  az  oltás  pontos  és  hathatós  legyen. 
Ezzel  nem  kellett  fáradniok.  A  várban  szorult  parasz- 
tok, nők  s  nagyobb  gyermekek  alkalmasok  voltak  ezen 
szolgálatra. 

Aztán  nagy  remény  lehetett  még  a  császár  fölmentő 
működésében.  A  török  sereg  magva  már  tetemesen 
meg  vala  rongálva  s  tán  az  egész  had  kissé  lehangolva 
az  oly  lassú  előmenetelen  és  annyi  vereségen.  A  szi- 
getváriak úgy  vélhették,  hogy  épen  most  érkeznének 
legalkalmasabb  időben  a  keresztyén  hadak,  hogy  bo- 

hiba.  —  A  ki  különben  is  a  betűkben,  nem  a  betűt,  hanem  a 
dolgot  tanulmányozza,  fölteheti-e,  hogy  csak  800-an  lettek  volna 
a  szigetiek  aug.  20-ikán?  Akkor  az  új-  és  óváros  védelme  1700 
emberbe  került  volna,  a  mi  képtelenség.  Tudjuk, bogy  a  nagyobb 
óvárost  is  csak  600  ember  védte.  Forgáchnál  hát,  ha  a  megme- 
nekült óvárosiakra  viendő  a  szám,  CCC-at,  ha  pedig  az  összes 
életben  volt  létszámra,  akkor  hihetőleg  MDCCC-at  kell  olvasni. 
(Horányi  kiadása  426-ik  lapján.) 

a)  Budina,  Schwandtnernél.  1.732.1.  „quorum  omnium  prope 
ineffabilis  aderat  abundantia." 

szút  álljanak  végre  az  ozmánoktól  szenvedett  annyi 
megaláztatásért. 

De  ezen',  hihetőleg  még  az  utolsó  pillanatban  is 
táplált  remény  már  meghiúsult  még  a  császár  Óváron 
mulatása  alatt, mely  augustus  15-ikétől  24-ikéig  tartott. 

Ott  nagy  tanácskozások  folytak  a  teendőkre  nézve. 
A  király,  mint  említem,  azt  a  javaslatot  terjeszté  elő, 
hogy  meg  kell  támadni  a  szultán  derék  hadát.  Ele- 
jénte,  úgy  látszott,  a  tanácsosok  többsége  a  császár 
javaslata  mellett  van.  De  nem  sokára  annyi  aprólékos 
aggodalmak  támadtak,  hogy  a  szándék  határozatlan- 
sággá folya  szét.  Első  kifogás  volt  az  ellen,  hogy  a 
császár  személyesen  menjen  a  Dráva  felé.  Mert  ha  a 
had  megveretnék,  illetlen  lenne  a  császárnak  szemé- 
lyesen hátrálnia  a  szultán  előtt.  Maradjon  a  császár 
Győrött,  s  csak  a  sereg  menjen  Szigetvár  felé  Ferdi- 
nánd főherczeg  vezérlete  alatt.  Némelyek,  mintáz  öreg 
Batthiányi  Ferencz,  még  ezt  sem  tárták  tanácsosnak. 
Forgách  váradi  püspök  más  hadi  tervvel  állott  elő.  — 
Esztergomot  kell  ostrom  alá  fogni,  mi  arra  kényszerítné 
Szulejmánt,  hogy  fölhagyjon  Szigetvár  ostromával. 
Ugy  látszik,  ezt  a  tervet  is  fölkapták,  s  ez  megbuktatá 
az  első  javaslatot,  hogy  csakhamar  ez  is  fontos  okokkal 
megsemmisíttessék.  Először  is  szükséges,  úgymondának, 
a  Bottyánnál  Székes-Fehérvár  mellett  állomásozó  török 
vigyázósereget  szétverni,  melynek  erejéről  —  a  mi  mai 
nap  csaknem  hihetlennek  látszik  —  nem  volt  biztos  tu- 
domás a  keresztyén  táborban,  holott  már  egy  hónap  óta 
állott  úgy  szólva  szemben  a  keresztyén  sereggel,  mely 
Komáromnál  foglalt  állást  Salm  vezérlete  alatt.  Ennél- 
fogva a  magyar  tanácsosok  azt  javasiák,  mindenekelőtt  a 

Bottyánnál  táborozó  török  sereg  erejét  kell  kitudni, 
mielőtt  Salm  Komárom  alól  ellene  indulhatna  ').  Végre 
az  a  javaslat  terjesztetett  elő:  vonuljon  az  egész  sereg 
Győrhöz  a  császárral  együtt  s  csak  ott  határozzanak 
majd  a  szerint,  a  mint  a  viszonyok  és  események  alka- 
lomszerűnek mutatandják.  Különben  sincs  még  együtt 
az  egész  sereg,  melyet  várni  lehet.  Habozó  testületek 
előtt  nagyon  kapós  szokott  lenni  oly  terv,  mely  meg- 
engedi a  további  bizonytalanságot — és  az  óvári  tábor- 
ban többsége  lett  az  utóbbi  javaslatnak.  Mindenik  párt 
remélhette  még,  hogy  nézete  Győrött  fog  diadalra  jutni. 
A  császár  augustus  24-ikén  elindulván,  miután 
magához  vette  a  Pozsony  tájára  érkezett  cseh  lovassá- 
got, Mosonyon  keresztülutazva,  26-ikán  maga  Győrbe 
érkezett,  a  sereg  pedig  a  szomszédságban,  Abdánál,  a 
Rábcza  két  partján  ütött  tábort.  Másnap,  27-ikén,  a 
sereg  egy  mérfölddel  előbbre  csatarendbe  állittatott. 
hogy  a  császár  szemlét  tartson  fölötte.  Első  sorban  állá- 
nak a  magyarok  három  csapatban,  utánok  más  népbeli 
könnyű  lovasság.  Ezután  az  ágyuk  és  társzekerek ;  a 
harmadik  sorban  az  egész  gyalogság  s  végre  hátul  tar- 
talékkép a  vasas  lovasság.  A  németországi  és  osztrák- 
német tartományokbeli  segédsereg  17,600  lovasra  és 
22,000gyalogra,  összesen  hát  közeinegyvenezer  emberre 
ment.  Az  ezen  táborban  volt  magyar  had  csak  ötezer 
embert  tett;  de  a  felvidéken  Dersffy  alatt  tizezer 
ember  állott  és  a  Muraközben  a  Károly  herczeg  alatt 


*)  A  bécsi  hadi  levéltárban  eredetiben  megvan  a  magyar 
tanácsosok  véleménye  latinul,  ily  czim  alatt :  „Opinio  Consiliari- 
orum  hungarorum  ddo  19-ma  Augusti."  (Oesterr.  Milit.  Zeit- 
schrift"  III.  73.  1. 1827-iki  folyam.) 

volt  13,000  embernyi  táborban  valának  a  horvátok  s 
tán  egy-két  Dunán  túli  megye.  Ezenkivül  Laski,  a 
lengyel,  kinek  Magyarországon  is  sok  birtoka  volt, 
háromezer  könnyű  lovast  hozott,  közte  még  a  lengye- 
leket is  magyar  ruhába  öltöztetvén;  mert  mint  lengyel 
nem  vehetett  volna  részt  a  hadjáratban,  miután  a  szul- 
tán frigyben  volt  a  lengyel  királyival.  Távolabbi  idegen 
nemzetek  is  küldenek  segítséget:  angolok,  francziák, 
de  különösen  az  olaszok,  kik  mintegy  hét-nyolczezer 
embert  állítanak  ki,  közte  mintegy  kétezer  pápai  zsol- 
dos. Ehhez  számítván  Salm  hadait,  ki  Komáromnál 
állott,  közel  kilenczvenezerre  ment  a  császár  közvetlen 
parancsai  alatt  állott  katonaság.  Szemnek  gyönyörű 
hadsereg  volt.  A  legnagyobb  fényűzéssel  voltak  kiál- 
lítva fegyverek,  lószerszámok  és  öltözetek,  úgy  hogy 
azon  korban,  mint  szemtanú  irja,  senki  sem  látott  szebb 
és  gyakorlottabb  serget.  Számosan  voltak  a  külföldi 
önkénytesek  közt,  kik  katonaként  szolgáltak,  de  ve- 
zérnek is  beillettek  volna  '). 

Győrött  tovább  folytak  a  tanácskozások.  A  kérdés, 
úgy  látszik,  az  volt,  megtámadtassék-e  Esztergom,  s 
azt  megelőzőleg  a  battyáni  török  tábor.  Mind  több 
több  okok  hozattak  föl  ellene.  Voltak  még  a  magyar 
tanácsosok  közt  is  férfiak,  kik  Szapolyai  korának  in- 
gadozó észjárását  s  akaratgyöngeségét  áthozák  ezen 
korba,  mit  táplált  az,  hogy  a  külföldi,  vagy  legalább  a 
német  birodalmi  és  olasz  közszellem  még  mindig  telje- 
sen azt  a  kort  élte. 

Az  öreg  Batthyányi  Ferencz  már  agg  koránál  fogva 

*)  Bizar,  97.  I. 

is  egészen  ama  régibb  magyar  kor  gyermeke  volt.  Ó 
éltesebb  volt,  hogysem  Győrön  személyesen  megjelen- 
hetett volna.  Levélben  tudata  Német-Ujvárról  vélemé- 
nyét a  királylyal.  A  levél  augustus  26-ikán  kelt,  8 
jellemző  benne,  hogy  míg  minden  tervet  kiforgat, 
tartózkodik  a  tanácsadástól  s  kevés  positivitást  fog- 
lal magában.  Előszámlálja  a  terveket.  Nem  taná- 
csolja ő  sem,  hogy  a  király  személyesen  menjen  Sziget 
közvetlen  fölmentésére.  Azt  sem  meri  „teljes  határo- 
zottsággal" tanácsolni,  hogy  Ferdinánd  herczeg  vezé- 
relje oda  a  hadakat.  A  mi  Esztergom  megtámadását 
illeti,  áldást  kivan  rá;  azonban  oly  okot  hoz  föl,  mely 
nagyon  ellene  szól  e  vállalatnak;  mert  azt  állítja,  hogy 
hiában  támadná  meg  a  keresztyén  sereg  Esztergomot, 
a  szultán  nem  fog  Szigetvár  ostromával  fölhagyni  e 
miatt.  Mindennap  fognak  el  törököket,  kik  ezt  állítják, 
mondván,  hogy  a  szultán  eltökéllé  vagy  Sziget  alatt 
halni  meg,  vagy  bevenni  ezen  várat  !).  Mint  fentebb 
előadtam,  a  szultán  csakugyan  ily  szándékkal  lehetett. 
De  élénkebb  ellenvetéseket  tett  a  németországi 
patriotismus.  A  német  tanácsosok  közül  többen  ily  vé- 
leményt adtak:  Ha  Esztergomot  megtámadjuk,  elke- 
rülhetlen,  hogy  magunkra  vonjuk  az  ellenséget  s  meg 
kell  mérkőzni  vele.  Mert  nincs  benne  kétség,  hogv 
Szulejmán  abbanhagyván  Sziget  vivását,  ránk  fog 
jőni  s  döntő  harczra  kényszeríteni.  Ezzel  pedig  az 
egész  német  birodalom  sorsa  egy  ütközet  koczkájára 
lesz  bízva.  Ezt  minden  áron  kerülni  kell  2). 

')  Batthyányi  érdekes  latin   levelét   német  forditásban  lásd 
Oest.  Milit.  Z.  .  . .  1827.  III.  79. 1. 
2)  Bizar.  93.  1. 

Ezen  ép  oly  naiv,  mint  valótlan  vélemény  győzött. 
Valótlan  volt  az,  hogy  egy  birodalom  koczkáztatva 
legyen  egy  csatavesztéssel.  Abban  az  időben  egy  oly 
vár  elvesztése,  minő  Sziget,  nagyobb  kár  volt,  mint 
egy  vesztett  csata.  Aztán  a  harczot  még  a  két  ellenfél 
szemben  léte  esetében  is  kerülni  lehet  vala  eszélyes 
visszavonulás  által.  Azon  időbeli  olasz  és  német  vezé- 
rek különben  is,  úgy  látszik,  a  hadvezetésben  Fabius 
C'unctator  szerepét  tanulmányozták  legalaposabban. 

Meg  kell  adni  azonban,  hogy  ha  a  külföldi  keresz- 
tyén és  török  hadvezetés  közt  oly  nagy  volt  a  különb- 
ség, szintoly  nagy  volt  katonaságuk  közt.  A  fenyíték 
gyenge  lábon  állott.  A  császár  Győrbe  érkeztekor  is 
még  mindig  lázongás  fenyegeté  Salmot  a  miatt,  hogy 
katonáit  nem  birta  külön  megjutalmazni  Veszprém  és 
Tata  bevételeért.  Az  élelmezés  és  zsold  kiosztása  ren- 
detlen szokott  lenni,  s  kivált  a  külföldről  segítségünkre 
jött  zsoldosok  korántsem  érték  be  oly  kevéssel,  mint 
a  török  katona.  Mindez  elég,  hogy  olykor  ellenség 
nélkül  is  megverjen  egy  hadsereget,  ha  nem  veszszük 
is  hozzá  a  sereg  sokféle  nemzetekből  való  alakulását, 
mi  döntő  pillanatokban  is  súrlódásokra  vezethetett. 

A  keresztyén  sereg  csakhamar  maga  sem  tudta 
úgy  szólván,  mit  tegyen  unalmában.  Augustus  29-ikén 
ismét  tábort  cserélt.  Győr  tájáról  a  szomszédos  Gö- 
nyőhöz  sétált  a  Duna  mellé.  Ott  szabály  szerint  bizto- 
?itá  magát  minden  ellenséges  megtámadás  ellen.  Sze- 
kereivel körülvette  magát,  melyek  közt  itt-ott  a  nyila- 
sokban hatalmas  ágyutelepek  foglaltak  helyet.  A  sereg 
háttal  a  Dunának,  jobb  szárnyával  Győr  várának  tá- 
maszkodott. A  bal  szárny  a  Bakony  patakán  túl,  Ács- 

nál  összeköté  e  tábort  Salm  komáromi  táborával.  Ezen 
biztos  állásban  meg-meglátogatá  az  előőrsöket  a 
battyáni  táborból  egy-egy  török  lovas  csapat,  s  kis- 
szerű ingerkedésekben  telt  az  idő  egy  napról  másra. 

Ezalatt  Szigetvár  körül  is  csaknem  egy  heti  arány- 
lagos szünet  állott  be,  augustus  30-ikán  kezdve  sep- 
tember  5-ikéig.  Legalább  krónikáink  nagyobb  hadi 
tettet  nem  említnek  ezen  időről.  Hogy  sokat  hallgatnak 
el,  mutatja  az,  hogy  egyik  leghitelesebb  forrás  említi 
átalánosságban,  hogy  Zrinyi  még  a  várból  is  tett  egy- 
egy  kirontást,  mig  a  többi  részletesebb  utolsónak 
mondja  az  óvárosbelit,  melyben  Radványi  és  Dandó 
elestek  ').  Némelyek  szerint  september  2-ikán  is  tör- 
tént egy  roham.  Mások  szerint  csak  készültek  rá  a 
törökök,  de  félbenmaradt. 

A  Hegybástya,  melynél  már  is  egy  pár  ezer  török 
áldozta  fel  életét  hasztalan,  s  mely  ezúttal  is  a  roham 
czélja  lesz  vala,  most  a  lövetés  daczára  is  erősebb  volt, 
úgy  látszik,  mint  augustus  29-ikén.  Külső  oldala  meg 
volt  ugyan  rongálva,  az  árok  alatta  annyira  feltöltve, 
hogy  roham  volt  intézhető  rá.  Sőt  a  bástya  úgy  szól- 
ván inkább  tartozott  már  a  törökhöz,  mint  Szigetvár- 
hoz; mert  az  árok  túlpartján  emelkedett  töltésről  a 
janicsárok  puskatüze  uralkodott  rajta,  úgy  hogy  a  fokon 
a  várbeliek  közül  már  senki  sem  mutathatá  magát.  De 


')  „Aus  vier  Jahrhunderten."  I.  3.  1.  Az  elhallgatást  bizo< 
nyitja  az,  hogy  némelyek  a  26-iki,  mások  a  29-iki  rohamot  mel- 
lőzik, és  hogy  többen  tárták  fenn  a  szóhagyományt,  mely  szerint 
tiz-tizenkét  roham  történt  összesen  Szigetvár  ellen;  de  felét  sem 
tudják  előszámlálni. 

Zrínyi  az  említett  aránylagos  szünet  alatt  a  bástya 
belső  torkolata  felé,  vagy  azon  túl  hatalmas  új  védmü- 
vet  készített,  melyen  a  janicsárok  puskatüze  ne  ural- 
kodhassék,  s  mely  az  ágyúnak  is  ellenállván,  mintegy 
új  réstörési  munkálatot  tett  szükségessé.  Építése  a  mi 
részünkön  nagy  fáradságba  és  az  ellenség  folytonos 
tüzelése  közt  sok  áldozatba  kerülhetett.  Ez  az  új  bás- 
tyának nevezhető  épület  erős  fatörzsekből  szilárdul 
összeállított,  elől  árokkal  s  hátul  földtöltéssel  erősített 
mű  volt,  sőt  a  borona- fal,  úgy  látszik,  kettős  vala, 
melynek  közét  földdel  töltötték  fel  ').  Alig  lehetett 
pihenésök  a  várbelieknek.  A  gyakori  véres  küzdelme- 
ket munkálatok  válták  föl.  A  Hegybástyán  keletkezett 
új  erődön  kétségkívül  még  folytak  a  munkálatok  s 
minél  hatalmasabbá  tételére  és  gyors  kijavítására 
szomszédságában  nagy  mennyiségű  fatörzs  és  vessző- 
kéve volt  összehordva,  —  De  azalatt  az  ostromlók  is 
hathatós  munkálatokat  kezdenek  az  uj  építmény  ellen. 
Lassúnak  tárták  az  ágyuk  munkálkodását,  —  azért 
kedvelt  módjukhoz  ,  az  aknaásáshoz  folyamodának, 
mely  eddig  az  egész  ostrom  alatt  nem  volt  használható 


!)  „Aus  vier  Jahrhunderten."  (I.  4.)  „Der  Grave  (gráf) 
hinter  der  vorderen  Bastei  von  Holz  und  Érden  nach  hunga- 
rischer  Art  zausweis  gar  fest  zusammen  gemacht,  und  dahin- 
ter  wiedermalen  einen  festen  Zaun  erbaut"  sat.  —  Ugyanezen 
Hegy-bástyára  nézve  s  ugyanezen  alkalommal  említi  Budina  a 
belső  palánkot:  „ad  interiorem  sepem."  (Schwandt.  I.  731.) 
Istvánily  említi,  hogy  mieink  nagy  munkával  javiták  ki  az  erő- 
döket:  ,, Nulla  tamen  interim  diruendarum  munitionum,  quas 
inclusi  magnó  laboré  refecerant  ,  facta  intermissione." 
(315.  1.) 

Zrínyi-  óJ 

a  terület  vizenyőssége  miatt.  Azonban  most  az  árok  ki 
vala  száradva  az  aszály  miatt  s  különben  is  itt  csak 
a  vizszin  felett  magasra  emelkedett  Hegybástya  alá- 
furásáról  volt  szó,  melynek  belseje  száraz  földtömeg  s 
külső  részén  egy  sor,  nagy  részben  már  kidöntött  bo- 
rona s  néhány  lábnyira  beljebb  egy  másik  s  tán  egy 
harmadik  sor  is  a  földtömeg  keményebb  összetartására 
szolgált. 

Hétfőn,  september  2-ikán  estve  az  ostromlók  na- 
gyobb számú  lövészeket  rendeltek  a  Hegybástya  mel- 
letti töltésükre  s  egyszersmind  annyin  csoportozának 
a  bástya  felé,  hogy  a  védők  egy  éji  meglépést  gyanít- 
hattak. Csakhamar  észrevehették,  hogy  nem  a  rés  felé 
tartanak.  Épen  a  bástya  tövében  foglaltak  állást,  hol 
ásni  és  a  boronákat  el  kezdek  távolitani.  Mieink  min- 
dent elkövettek  a  munka  meggátlására;  de  sikeretlenűl. 
Csak  kézből  eresztendő  bombagolyók  meggátolhaták 
vala  az  ostromlók  törekvését ;  de  öntött  vasból  készült 
bombák  és  gránátok  még  nem  voltak  használatban. 
Puskagolyóinktól  sokan  estek  el  a  törökök  közül;  de 
ujak  léptek  a  kidűltek  helyére  s  különben  is  mieink 
közel  nem  férhettek  a  közeli  töltésre  helyezett  janicsá- 
rok sürü  golyó  zápora  miatt.  Még  azon  éjjel  befúrta 
magát  az  ellenség  a  bástya  belsejébe.  Sok  földet  s  nagy 
munkával  kivágott  erős  boronát  hordtak  ki  a  nyilason. 
Harmadnapra  annyira  haladtak,  hogy  elértek  a  bel- 
ső faerőditvény  árkához.  Itt  mieinkkel  farkas  sze- 
met néztek,  sőt  lövéseket  is  váltottak;  a  bástya  külső 
8  mieink  által  elhagyott  felszinén  is  szelelő  nyilasokat 
vágtak.  Mieink  ki-kijövén  saját  védhelyökről  egy-két 
lőporral   telt   átalagot    s    néhány  kénköves  koszorút 

vétenek  be  a  nyilason,  mi  nagy  pusztítást  tett  az 
akna  munkásai  közt.  De  vitézeink  bizonyos  halálra  ha- 
gyák  el  védmüvöket  nem  csak  a  golyózápor  miatt, 
hanem  mivel  annyira  meg  volt  furdalva  a  bástya  külső 
részen  a  felület,  hogy  két  katonánkat  a  török  hosszú 
horgok  által,  lábánál  fogva  húzhatta  alá.  Már  nem  volt 
oly  sok  katona,  hogy  sok  élet  koczkáztatását  lehet  vala 
megengedni,  a  rohamok  föltartására  kellett  főkép  az 
ember,  nem  pedig  a  mindenként  megtörténendő  rés- 
nyitás meggátlására.  Meglehet,  az  ostromlók  törekvését 
nem  vették  oly  veszélyesnek,  mint  a  minővé  lett,  8  vi- 
lágosan nem  látták  szándékukat.  Legfeljebb  újabban 
nagy  rést  nyit  a  török,  gondolhatták  a  várbeliek,  —  s 
egy  új  rés  által  csak  ott  lesz  a  török,  a  hol  néhány 
nappal  azelőtt  volt. 

A  törökök  ezúttal  nem  a  szokásos  szűk  aknát  épí- 
tek, melynek  végébe  lőport  zárnak  el  s  kívülről  fel- 
gyújtván egyszerűen  csak  fölvettetik  a  megrongálandó 
erődöt.  Tágas  barlangot  vájtak  a  bástya  belsejében, 
melynek  felül  s  épen  a  belső  palánk  közelében  több 
nyilasa  volt.  Legkevesebb  szerepet  a  lőpor  volt  ját- 
szandó, tán  csak  az  új  erőditvény  aljában.  Az  egész 
barlangot  különféle  gyújtó  anyagokkal  s  azonkívül 
szalmával,  száraz  vesszőkkel, hasogatott  fákkal  hordták 
tele  tán  csak  4-ikéről  5-ikére  éjjel. 

September  5-ikén,  csütörtökön  hajnalban  a  törökök 
fellobbanták  az  akna  lőporát  s  fölgyujták  a  bástyában 
összehordott  anyagokat,  melyeket  a  lőpor  fellobanása 
kitakart.  Mint  tűzokádó  hegyből  csaptak  ki  a  bástyá- 
ból a  lángok.  A  törökök  várták-e  be,  vagy  a  véletlen- 
ség kedvezett  nekik,  —  nagy  és  viharos  déli  szél  fujt, 

39* 

mely  épen  akkor  támadt  smely  a  lángot  az  új  bástya  s  a 
vár  belseje  felé  hajtá.  A  boronák  és  vesszőfonadékok, 
melyek  a  belső  bástyát  részint  alkották  részint  kijaví- 
tásához nagy  mennyiségben  voltak  nem  messze  tőle 
fölhalmozva,  csakhamar  fölgyuladtak.  Az  oltás  itt 
lehetlen  volt.  A  törökök  számos  ágyút  tártának  már 
eleve  kiirányozva  ezen  pontra,  s  ágyú  és  puskagolyó 
védelme  alatt  harapódzott  a  különben  is  gyorsan  ter- 
jedő láng.  Nem  sokára  felgyúltak  Zrinyi  közelben 
állott  istálói  és  tovább  ment  a  láng.  A  várban  szorult 
parasztok,  nők  és  nagyobb  gyermekek  hordák  elejénte 
a  vizet  a  belső  várnak  bő  vizű  árkából  az  oltásra  fa-  és 
bivalbőr- vedrekben. 

De  egyszersmind  még  kora  reggel  elkezdek  az  ost- 
romlók a  rohamokat  a  kapu  melletti  s  különösen  az 
eddig  még  meg  nem  kisérlett  Xádasdy-bástya  ellen. 
Ez  volt  a  három  közül  legtávolabb  az  égéstől,  melyre 
mindenki  figyelme  forditva  vala,  s  igy  ott  mieinket  ké- 
születlenül vélték  meglephetni.  A  janicsárok  ezen  a 
részen  rohantak. 

Alig  harapódzott  el  az  égés,  még  kora  reggel  meg- 
kezdek az  ostromlók  a  rohanást.  S  most  nem  a  Hegy- 
bástyán, mely  eddig  a  támadás  főczélpontja  volt,  s 
mely  most  a  benne  támasztott  olthatlan  tűz  miatt  meg 
nem  volt  közelithető,  hanem  a  kaputól  bemenet  jobbra 
eső  bástyán,  mely  eléggé  meg  vala  törve.  Mig  itt  a  tá- 
madás visszaveretik,  az  ostromlók  a  főrohamot  egy 
harmadik,  a  Nádasdy-bástya  ellen  intézik. 

A  janicsárok  ide  voltak  rendelve,  8  oly  erővel  ron- 
tanak be,  hogy  az  azon  részen  aránylag  csekély  számú 
mao-yar  vitézeket  befelé  szorítják    az   utczákon.    Már 

nagy  számmal  özönlenek  be  a  résen  s  a  diadalt  és  várat 
hatalmokban  vélik  lenni,  midőn  Zrínyi  személyesen 
vezérli  ellenök  egy  csapat  vitézét.  A  vezér  járt  legelői 
s  maga  terité  le  a  legelső  janicsárokat,  kik  előbukkan- 
tak. Dárdával  és  karddal  folyhatott  nagy  részben  most 
a  harcz,  s  tán  egyenlő  előnyökkel.  Azonban  a  sziget- 
váriak oly  erővel  és  tűzzel  ütének  az  ellenségre,  hogy 
a  vitéz  janicsárok  serege  nem  csak  visszanyomatott, 
hanem  szélylyelveretett.  Mert  a  résen  ki  nem  fértek 
mindannyian.  Egy  részök  benn  rekedt  s  mellékutczák- 
ba  véve  magokat,  leölettek,  s  közülök  némelyek  már 
felgyúlt  házakba  menekültek,  hol  az  általuk  gerjesztett 
tűzben  égtek  meg. 

De  a  török  katona  kitűnő  vitéz  volt.  Minden  ro- 
hamban megveretett  eddig  s  mégis  minden  ujabb 
rohamnál  mintha  nőttön-nőtt  volna  bátorsága  és  el- 
szántsága. September  5-ikén  is  a  Nádasdy-bástyán  tett 
első  berohanás  érzékeny  visszaverése  daczára  csak- 
hamar követte  azt  a  második  és  a  harmadik  is,  s  való- 
szinü,  hogy  a  kapu  melletti  bástyánál  szintoly  átal- 
kodott  volt  az  ostromlók  támadása. 

Mindamellett,  hogy  a  törökök  minduntalan  elszánt 
rohamokat  intéztek  a  két  bástyára,  —  mert  a  harma- 
dikban még  éghetett  a  sok  felhalmozott  gyújtó  anyag 
—  mieink  visszaverték  mindannyiszor  a  török  ha- 
dat. Érezte  mindkét  fél,  hogy  ez  a  nap  dönt  Sziget- 
vár sorsa  fölött.  Ha  a  magyar  ekkor  megtarthatja, 
még  talán  egy-két  hétig  lesz  megtartható,  s  a  vezér 
attól  félhetett,  hogy  ezen  esetben  Szigetvár  örökre 
magyar  kézben  marad. 

Szulejmán  szultán  a  rohamok  és  égés  ezen  napján 

vagy  nem  élt,  vagy  haldoklott  ').  Hitelesebb  forrása- 
ink többsége  szerint  a  szultán  september  4-ikén  halt 
meg  2).  Aggkor,  köszvény,  melyhez  még  vérhas  is  já- 
rult, vete  véget  életének.  Halálos  ágya  körül  csak  a 
nagyvezér,  Szokoli  Mohammed,  egy  izraelita-orvos 
s  egy-két  belső  meghitt  szolgája  volt.  A  nagyvezér 
tán  a  szultán  utasitásából  is,  a  legnagyobb  titok- 
ban akará  tartani  a  szultán  kimultát,  mely  a  török 
táborban,  előreláthatólag  zavargást  idézett  volna  elő, 
úgyhogy  a  nagyvezér  alkalmasint  kénytelen  lett  volna 
fölhagyni  a  vár  ostromával.  Gyors  futár  által  értesité 
a  trónörökös  Szelimet  az  eseményről  s  sürgetve  kére, 
jelenjék   meg  a  táborban,    mielőtt   nyilvánossá   lenne 

')  A  szultán  halála  napjára  nézve  lehetlen  teljes  bizonyos- 
ságot szerezni  az  eddig  ismert  adatokból.  Budina,  ki  egy  horvát 
szemtanú  előadását  forditá  le,  september  4-ikére,  azaz  szerdára, 
délutáni  egy  óra  tájára  teszi.  Ez  az  ostrom  előtti  nap.  Bizar  az 
egykorú  s  sokban,  a  mi  a  győri  tábort  illeti,  nagyon  hiteles  iró, 
szintén  september  4-ikén  dél  után  kevéssel  mondja  kimultnak 
Szulejmánt ;  de  más  helyen  sept.  3-ikára  teszi  a  halál  napját.  — 
A  török  források  egyátalában  nem  érdemlenek  itt  hitelt,  a  mint 
Hammer  idézi.  Szelaniki,  ki  a  táborban  jelen  volt  (de  azért  nem 
szemtanú)  september  6-ikára  tenné  a  halál  napját,  azaz  péntekre; 
de  egész  hitelét  elveszti  e  részben,  midőn  azt  mondja,  hogy 
szombat  nap  volt.  —  Pecsevi  sept.  8-ikára,  vasárnapra  tenné;  de 
azt  mondja,  csütörtök  nap  volt,  mi  pedig  september  5-ikének  fe- 
lel meg  (Hammer.  III.  752.  1.).  így  Hammer  csak  kénye  szerint 
állit  akármit  a  török  források  után  e  részben. 

2)  Régibb  franczia  irók  (tán  franczia  követi  jelentések  nyo- 
mán), még  korábbi  napra,  augustus  30-ikára  teszik  a  szultán  ha- 
lála napját,  ilyen  a  múlt  századbeli  Mignot.  Budina  és  Bizar 
állításán  kivül  tekintélyül  hozhatjuk  föl  Orteliust  is,  ki  4-ikét 
mondja  a  szultán  halála  napjának.  Istvánffy  az  5-iki  küzdelem 
folyta  alatti  időben,  s  igy  5-ikén  halatja  meg  a  szultánt. 

ott  atyja  halála.  A  szultán  halálának  kevés  tanúja  erős 
parancsot  kapott  a  nagyvezértől,  ne  beszéljék  senkinek 
a  titkot,  nehogy  a  hadseregben  híre  támadjon  *).  A 
török  társadalmi  nevelkedésénél  fogva  is  kevés  beszé- 
dű, s  hozzájárulván  az  a  nagy  fenyiték,  mely  a  mohani- 
medánoknál  egy  részben  az  élettel  játszás  félelme,  más 
részben  az  önkénytes  egyetértés  közügyekben,  mely 
különben  csak  szabad  népeknél  található,  a  szultán 
mes;haltának  hosszasb  titokban  tartásán  később  a  tö- 
rökök  korántsem  csodálkozhattak  oly  nagyon,  mint  a 
keresztyén  nemzetek,  kiknél,  kivált  akkor,  hasonló 
csíny  kivitele  tán  a  lehetlenségek  közé  tartozik.  Az 
ozmán  sereg  még  visszatérő  útjában  sem  tudta  meg  jó 
ideig  uralkodója  halálát.  Mintegy  hét  hét  múlva,  octo- 
ber  24-ikén,  Belgrád  közelében  hirdetteté  ki  azt  a 
nagyvezér.  Szulejmán  alkalmasint  az  egész  1566-iki 
hadjárat  alatt  ritkán  mutatá  magát  katonái  előtt  2). 

Míg  Sziget  ostroma   tartott,  sejtelme  sem  lehetett 
senkinek,    az    avatottakon   kivül,  a  nagy    eseményről. 


')  Némelyek  szerint  a  nagyvezér  —  s  ezt  Istvánffy  is  csak 
mende-mondaként  említi  —  megölette  a  szultán  házi  orvosát  s 
körüle  szolgált  apródjait  ,  hogy  biztosítva  legyen  a  titok. 
Ebben  nincs  lehetlenség,  a  mennyiben  ily  elbánás  öszbangzik  a 
török  szokásokkal.  De  van  benne  némi  valószínűtlenség.  A  fő- 
tisztek s  a  hadsereg  ámitása  kedvéért  szükséges  volt  a  nagyve- 
zérnek meglehetős  számú  szolgálati  személyzettel  játszatni  a 
szemfényvesztő  játékot,  s  nem  csak  magának,  sőt  nem  is  csak 
egy-két  embernek  kellett  a  titokba  beavatva  lennie,  hogy  a  több- 
ség ámitása  sikerülhessen.  Es  lényeges  dolog  volt,  hogy  a  szul- 
tánnak épen  előbbi  szolgái  tegyenek  mindent  úgy,  mintha  urok 
élne  még. 

*)  Hammer.  III.  499. 

Szokott  órákban  szólott  a  szokott  zene  a  szultán  sátora 
előtt;  minden  szolgálat  rendszeresen  ment  s  a  szaká- 
csok elkészítek  a  szultán  asztalához  való  ételeket. 
Mohammed  nagyvezér,  a  beavatott  Dzsaferaga,  a  fegy- 
verhordozó, és  Feridun  titkár  napi  parancsokat  ké- 
szítenek a  szultán  nevében,  és  aláírásának  utánzásá- 
val. Ezekben  Szulejmán  elégedetlenségét  fejezé  ki 
az  ostrom  hosszura  nyúlásán.  A  vár  égése  alatt  kelhe- 
tett azon  kétségkívül  csak  állítólagos  roszalás  is,  melyet 
a  szultán  neve  alatt  hiresztelének  a  táborban,  melyben 
a  szultán  békétlenkedve  kérdi  a  lángba  borult  Sziget- 
várról, még  sem  égett  ki  az  a  kémény,  s  türelmetlenül 
várta  a  győzelmet  jelentő  trombita  harsogását  1). 

Ily  álizenetek  által  a  nagyvezér  tán  jobban  sietteté 
Szigetvár  bevételét, mintha  a  szultán  életben  volt  volna. 
Különben  is  egyelőre  a  való  eltitkolására  egyik  legal- 
kalmasb  módnak  látszott  a  katonák  miaél  nagyobb 
elfoglaltatása. 

Es  egész  ostrom  alatt  tán  egy  nap  sem  áldozá  föl 
magát  annyi  török  katona,  mint  september  5-íkén,  s 
még  hihetőbb  az,  hogy  egy  nap  sem  került  a  várbeli- 
eknek annyi  emberébe,  mint  ez. 

A  várbeliek  a  végveszély  érzetének  kétségbe- 
esésével küzdtek  s  tán  soha  sem  oly  elszántan,  mint 
most.  A  végveszélyt  nem  az  ellenség  rohamaiban 
látták.  Még  voltak  annyid  magokkal,  hogy  visszaverjék 
a  törököt  s  oly  csapat,  mely  elszánta  magát,  hogy  utolsó 
emberig  kitartson,  mindig  nagy  erő.  Végveszély  a  lán- 
gok miatt  fenyegette  Szigetvárt,  melyek  a  szélvészben 


')  Hammer.  III.  450.  Budina.  az  i.  h. 

már-már  minden  épületet  elbontással  fenyegettek.  A 
parasztok,  nők  és  gyermekek,  kik  addig  az  egész  ost- 
rom alatt  elegendők  valának  a  törökök  kisebb  gyújtá- 
sainak idején  való  elfojtására,  most  már  képtelenek 
voltak  rá.  A  gyors  karapódzáson  kivül  gátolá  az  oltást 
a  törökök  sürü  golyó-  és  nyílzápora  is,  mi  miatt  a  vár 
falaihoz  közelebb  esett  házakat  nem  lehetett  oltani. 

Pusztulás  fenyegette  mindenöket,  mi  az  anyagi  élet 
fenntartására  nélkülözhetlen.  Az  a  nagy  bőség  élelmi 
szerek  dolgában  rögtön  ki  volt  apadandó,  s  egyszers- 
mind félő  volt,  hogy  ha  a  láng  a  külső  várban  azon 
toronyig  terjed,  mely  nem  messze  volt  a  belső  vár  be- 
járásától, s  melyben  nagy  mennyiségű  lőpor  tartatott, 
ennek  föllobbanása  adja  meg  az  utolsó  csapást  Sziget- 
várnak, így  a  katonák  egy  részét  is  oltásra  kellett  ren- 
delni, mig  a  többi  az  ellenség  tömeges  rohamainak 
visszaverésében  fáradozott. 

A  fáradozás  sikeréhez  nem  volt  már  remény,  s  Szi- 
getvár veszve  volt.  Szó  semlehetett  már  róla,  hogy  hete- 
kig védelmezzék;  —  az  volt  a  kérdés:  legfeljebb  egy 
napig,  vagy  pedig  három-négy,  sőt  több  napig  legyen 
még  húzható?  —  Az  előbbi  eset  volt  valószinü,  ha  a 
megoszlott  s  különben  is  már  leapadt  őrség  utolsóig 
akarja  védeni  a  külső  várat.  A  katonák  előbb  utóbb 
kimerülnek  a  folytonos  munkában,  melyben  az  égés  is 
mind  alkalmatlanabb  lett  nekik  s  a  lőportorony  fellob- 
banása nagy  károkat  teend  bennök. 

Zrinyi,  miután  a  viszontagságok  ellenére  is  foly- 
vást győzedelmes  maradt  a  túlnyomó  ellenséggel 
szemben,  végre  a  másik  módhoz  folyamodott,  mely 
ideig  óráig  még  halasztandó   Szigetvár    elbukását:   ő 

a  vár  azon  zugába  volt  vonulandó,  mely  belső  várnak 
neveztetett,  s  mely  még  épen  állott. 

Különben  a  belső  vár  korántsem  volt  külön  erős- 
ség. Falai  folytatásai  valának  a  külső  vár  falainak. 
Hátulról,  éjszaki  oldalon  ez  volt  a  legerősbbik  oldala 
Szigetvárnak,  hol  kettős  bástya,  mélyebb  árok  védte  8 
a  törökök  külső  támadása  elejétől  fogva  itt  meghiúsult 
kisérlet  maradt.  De  az  ama  két  bástyából,  középen  egy 
kerek  téglatoronyból,  melyet  a  törökök  már  az  ostrom 
elején  lelőttek,  s  a  külső  vár  felőli  kapuból  állott  vár- 
résznek a  külső  vár  felőli  oldala  nagyon  gyenge  volt. 
Falát  lakházak  oldala  tévé  itt  minden  bástya  nélkül, 
kivéve  egyegy  ablakos  kidomborodását  a  falnak,  régi 
modor  szerint.  Ezen  védfal  nagy  részét  Zrínyi  Miklós 
saját  háza  képezte.  Nem  sokáig  állhatott  ellent 
az  ellenséges  ágyuknak.  A  falat  a  külső  vártól  egy 
nem  széles  árok  választá  el,  melyben  viz  volt,  8  melyen 
az  átjárás  csak  egy  leereszthető  kapun  történt.  A  belső 
várban  csak  két  nagy  faltörő,  két  mozsár  és  tizennégy 
kis  ágyú  volt.  De  ha  erősebb  volt  volna  is,  nem  volt 
ellátva  a  szükségesekkel.  Volt  ugyan  Zrinyi  egy  ga- 
bonásában ezer  mérő  liszt,  melyet  csorgói  uradalmá- 
ból vitetett  oda ;  de  saját  maga  sütőkemenczéi,  kony- 
hája, éléstára  és  pinczéje  a  külső  várban  voltak,  — 
valamint,  az  emiitettek  szerint,  istállója  is.  Még  vize 
sem  volt  elég  a  belső  várnak,  vagy  a  szárazság  alatt 
most  kiszáradt  a  kútja.  így  a  belső  vár  se  építve,  se 
bármi  tekintetben  nem  volt  ugy  előkészítve,  hogy 
végső  esetben  menedékül  szolgálhasson.  Zrinyi  előre 
láthatta  ,  hogy  mindezen  kénytelenség  már  annyi, 
mint  Szigetvár  elestének  bevallása. 

Mindamellett  a  külső  vár  úgy  szólván  csak  órákra, 
a  belső  még  néhány  napra  ígérte  az  ostrom  kitartását. 
A  visszavonulás  itt  is,  mint  az  óváros  odahagyásakor, 
előreláthatólag  csak  tetemes  emberáldozattal  történ- 
hetik. 'De  a  foláldozandók  különben  is  csak  kevéssel 
fogják  megelőzni  bajtársaikat  a  halálban.  Zrinyi  a  foly- 
tonos harcz  közepett  visszavonulást  parancsol  a  több 
ponton  harczolni  és  oltással  foglalkozni  kénytelen  ka- 
tonáknak. Mieink  egy  része  bemenekült  a  belső  várba, 
másik  része  elől  fölvonták  az  emelcse-hidat ;  mert  a 
gyorsan  betódult  és  előrenyomult  ellenség  már  a  kapu- 
nál volt  s  a  künnmaradt  várbeliek  körűi  voltak  véve, 
kik  ha  drágán  adták  is  el  életöket,  a  sokaság  által 
végre  elnyomattak. 

A  külső  vár  a  törököké  lett  még  september  5-ikén  s 
számos  zászlót  tűztek  ki  azon  fokokon,  melyeken  annyi 
ezer  vitézök  lelték  halálukat.  A  törökök  várakozását 
nem  elégitheté  ki  egészen  a  zsákmány.  A  keresztyén 
nőket  és  gyermekeket  rabszolgákul  vitték  ki  a  táborba, 
hol  ezen  zsákmány  fölött  nagy  versenygés,  s  némelyek 
szerint,  dulakodás  is  támadt  a  janicsárok  közt;  mert 
kevesebb  volt,  semhogy  sokaknak  juthasson.  Más  nemű 
zsákmányt  is  keveset  nyertek,  csak  néhány  lovat  talál- 
tak; mert  a  lovasok  nagy  része  az  ostrom  előtt  kiküldé 
lovait,  —  csak  néhány  nemes  ifjú  s  egy-két  vezér  tartá 
benn  lovát.  A  vitézek  családi  drágaságai,  ékes  fegyve- 
rei odaégtek,  valamint  a  nagy  mennyiségű  eleség  is. — 
A  felbőszült  törökök  annál  ingerültebbek  valának  a 
külső  várban  talált  éltesebb  férfiak  iránt,  kik  közül  a 
betegeket  és  sebesülteket  is  legyilkolák.  így  a  vitéz 
Székcsői  Máténak,  kinek  hősiségétés  jeles  katonai  tulaj- 

donait  senki  sem  ismerhette  jobban,  mint  a  török,  s  ki 
most  tehetlenűl  feküdt  sebeiben,  fejét  vették.  Igaz, 
hogy  ily  barbarismust  előmozditának  a  török  törvé- 
nyek, midőn  a  felmutatott  keresztyén  fejek  számához 
képest  biztosítanak  jutalmat  a  katonának;  de  a  törvény 
a  vitézségre  s  nem  ily  tettekre  akará  buzdítni  azt. 
Székcsőinek  jótétemény  volt  a  halál:  nem  érte  meg, 
hogy  nejét  és  kilencz  gyermekét  török  rabságra  lássa 
hurczoltatni. 

A  törökök  a  külső  várban  még  jókora  számú  ép 
ágyút  találtak,  mi  nekünk  bizonyságul  szolgálhat,  hogy 
az  akkori  ostromokban  a  vár  ágyúinak  leszerelése  nem 
sikerült  vagy  nem  is  tekintetett  mindenekelőtt  szük- 
ségesnek. Ezen  ágyuk  most  a  belső  vár  fala 
ellen  fordittatának,  s  6-ikán  újra  szólott  az  ágyú  és 
puska. 

A  várbeliek  száma  már  némelyek  szerint  öt-,  má- 
sok szerint  három-,  sőt  csak  kétszázra  olvadt  volt  le. 
Mindenre  kész  bátor  férfiúk,  és  kitűnő  vitézek;  de  a 
kikre  nézve  már  elveszett  azon  anyagi  tárgy,  a  miért 
harczoltak.  A  többség  közvetlen  czélja  Szigetvár  meg- 
tartása volt,  melyet  saját  birtokuk,  egész  nagy  terület 
és  a  haza  érdeke  kötelességként  mért  rajok.  Ok  meg- 
tették kötelességöket;  a  mi  emberi  észtől,  kartól  és 
szivtől  kitelhetett  ,  ráforditák  az  utolsóig.  A  halál 
könnyebb  része  volt  a  föladatnak,  mint  az  élet  annyi 
nehéz  munka  és  csaknem  emberfölötti  fáradalom  közt. 
Elég  dicsőség  volt  az  egy  életre,  melyet  mindenik  Szi- 
get védelmében  nyert.  Harmincz  nap  óta  a  vár  védelme 
nem  volt  egyéb  kétségbevonhatlan  győzelmeknél  a 
világ  legnagyobb,  legrendezettebb  és  legvitézebb  had- 

serege  fölött.  Az  éltesebbek  is  bevallhatták,  hogy  any- 
nyi  valódi  nyert  ütközetben  nem  vettek  részt  mindössze 
életökben,  mint  a  lefolyt  egy  hónap  alatt.  Másként  is 
példásan  viselte  magát  a  csapat.  Rend  és  egyetértés 
uralkodott  köztök  s  nem  fordult  elő  oly  tett,  melyen 
csak  árnyéka  lett  volna  az  árulásnak.  Ha  mindez  emelé 
az  egyéni  önérzetet,  nem  lehangoló  volt-e,  hogy  ennyi 
önfeláldozás  és  vitézség,  annyi  morális  erő  hasztalan 
pazaroltatott  el,  hogy  ellenök  látszott  esküdni  maga  a 
természet,  mely  Szigetnek  fő  védelmét,  a  vizet  egészen 
kiapasztá,  s  mely  a  külső  vár  katastrophájában  épen  a 
töröknek  kedvező  irányú  és  erejű  szelet  bocsátott  a 
gerjesztett  lángokra? 

Mi  tárgya,  mi  értelme  lehet  a  további  ellenállásnak, 
miután  Szigetvár  veszve,  a  remény  utolsó  szikrája  is 
eltűnt  és  a  kötelesség,  a  mennyire  telhetett,  teljesítve 
lőn? 

Ilyen  helyzetekben  a  vezér  részéről  egy  csüggesztő 
szó,  egy  határozatlanságra  mutató  tett  elég  lenne  né- 
mely csapatot  teljesen  demoralisálni. 

De  Zrínyire  nézve,  bár  Szigetvár  elveszett,  még 
volt  hátra  valami,  mivel  az  ügynek  közvetlenül  hasz- 
nálni vélt.  Ö  nemcsak  Sziget  megmaradását  viselte 
szivén.  Az  eskün  kivül  az  ész  számítása  is  helyeselte  a 
további  kitartást.  Ö  Szigetvár  védelmét  csak  beveze- 
tésnek tartá  az  1566-iki  nagy  hadjárathoz,  melyben 
reménye  még  meg  nem  inghatott;  mert  a  kedvezőtlen 
fordulatot  kétségkívül  senki  sem  tudatta  vele  Sziget- 
váron. A  nagy  keresztyén  sereg  gyűjtésének  csak  úgy 
van  értelme  és  czélja,  ha  a  Szigetvár  alatt  megtizedelt 
és  kifárasztott   török  had  megtámadtatik.  Ha  valaha, 

itt  az  alkalom.  A  szultánnak  soha  egy  magyarországi 
hadjárata,  s  maga  Bécs  vívása  sem  került  annyi  embe- 
rébe, mint  Szigetvár  ostroma.  A  keresztyén  hadak  a 
siker  nagy  valószínűségével  tehetnek  kísérletet,  meg- 
mérkőzni a  szultán  hadaival.  Kedvencz  gondolatja  volt 
ez  hősünknek  fiatal  kora  óta,  midőn  még  Szigetvár 
kapitányságáról  nem  is  álmodott.  Talán  most  is  azon 
magasb  czélért  folytatá  a  küzdelmet,  s  tán  annyival 
elszántabban,  minél  rövidebbre  volt  mérve  teendője  és 
földi  pályája.  Minden  nap  s  tán  minden  óra,  melylyel 
a  szultán  sergét  föltartóztatja,  hazája  és  a  keresztyén- 
ség győzelmére  lényegesen  befolyhat,  s  minden  lövéssel 
és  kardcsapással  lövéseket  és  kardcsapásokat  gazdál- 
kodhatík  meg  a  császár  vezérlete  alatti  szövetséges 
hadak  számára.  —  Zrínyi,  ha  tán  jól  ismerte  is  az  ak- 
kori fővezérlet  ingadozó  és  tartózkodó  voltát,  remélte, 
hogy  minél  tovább  daczol  s  minél  jobban  betölti  a 
maga  szerepét,  annál  valószínűbb,  hogy  régi  nézetére 
térnek  s  óhajtását  valósítani  fogják.  Több  lelkesítette 
őt,  mint  csupán  a  maga  szerepének  betöltött  köteles- 
sége és  az  abban  szerzendő  dicsőség:  egy  nagy  és  üd- 
vös diadal  részesének  sőt  mintegy  kezdőjének  és  indi^ 
tójának  tartá  magát. 

Ha  voltak  meghittjei  közt,  kiknek  ilyeseket  elmond- 
hatott, katonáinak  tömege  előtt  épen  a  lehangoltabb 
perczekben  kényes  tárgy  lett  volna  ez.  Mert  képzel- 
hető, hogy  azok  nem  hallgathatták  volna  méltatlan- 
kodó és  ingerült  zúgás  nélkül  azon  nagy  sereg  emlí- 
tését, mely  Szigetvárt  s  vele  egy  országrészt  így  pusz- 
tulni enged. 

Ebben  térhetett  el  az  inkább  helyi  érdekű  nemes 

vitéz  az  államférfiúi  vezér  gondolkodásától,  s  az  eltérés 
nem  csekély.  Azonban  a  vezérnek  nagy  hatalma  volt 
katonáinak  erkölcsi  hangulatán  is,  s  tekintélye  és  lelki 
nyugalma  egészen  hatalmában  tartá  az  alárendelteket. 
Aztán  volt  egy  nevezetes  pont,  mire  nézve  egyetértet- 
tek. Zrinyi  a  török  által  többször  megalázott  keresz- 
tyén fegyverek  becsületeért  is  küzdött.  Ha  szavaival  a 
király  tanácsában  nem  győzött,  tetteivel  akart  példát 
mutatni,  mint  kell  harczolni  a  törökkel.  És  katonái, 
kik  válogatott  emberek  voltak,  nem  azt  mutaták-e  he- 
tek óta,  miként  harczol  a  magyar  és  horvát,  ha  a  köz- 
haza védelme  s  a  nemzeti  becsület  forog  fenn?  De 
Zrínyitől  függött  leginkább,  hogy  e  jó  szellem  ne  lan- 
kadjon, s  azaz  inkább  szellemi, mint  kényszerítő  fenyí- 
ték, mely  köztök  volt,  meg  ne  lazuljon.  Első  tette  volt, 
midőn  a  belső  várba  vonult,  hogy,  mint  valamely 
rendszeresen  védelmezendő  erődben  salegépebb  hadse- 
reggel kíosztá  mindenik  szerepét,  kirendelé  mindenik- 
nek helyét.  Még  soknak  is  tetszett  az  a  néhány  száz 
vitéz  a  vár  kicsinységéhez  képest,  melyet  az  oda  me- 
nekült fegyvertelenek  is  népesítenek.  —  Közben  segi- 
tett  a  helyzet  is.  Az  addigi  bőség  után  most  nem  volt 
sem  ételök  sem  italuk;  már  a  második  nap  nemcsak 
éhen,  hanem  a  nagy  hőségben  szomjan  is  kezdenek 
hullani  az  asszonyok  és  gyermekek,  —  s  a  fáradalmak- 
ban kimerült  s  egy  részben  sebesült  vitézekre  is,  kik 
életök  tengetésére  szintén  kevés  élelmet  nyerhettek, 
kevés  nap  alatt  hasonló  sors  várt.  Ezen  helyzet  egya- 
ránt idézhetett  elő  végső  elcsüggedést  és  a  kétségbe- 
esettek  elszántságát.  Alkalmas  perczben  utóbbi  fel  volt 
használható.     A    török    segített    ennek    fölkeltésére, 

holott  ha  ismeri  a  belső  állapotot,  vagy  nem  unt  volna 
rá  az  ostromra,  elég  lesz  vala  összedugott  kézzel  vára- 
koznia, hogy  a  belső  vár  övé  legyen. 

Az  ostromlók  bár  lövették  ezt;  de  nem  volt  szán- 
dékuk rést  törni  és  rohammal  győzni,  mely  kétségkivül 
visszaveretnék;  mert  ha  egyéb  nem,  puskapor  és  puska 
s  mindennemű  fegyver  bőven  volt  a  belső  vár  tornyá- 
nak alsó  boltozatjában.  —  De  a  török,  mintha  ő  fáradt 
volna  ki  az  öldöklő  harczokban,  miután  kioltotta  5-ikén 
és  6-ikán  a  külső  vár  tüzét  8  úgy  látszik,  sikerült  meg- 
gátolnia az  ottani  lőpor-raktár  föllobbanását,  miután 
kihordá  onnan  a  tömérdek  holttestet,  mely  az  utczákat 
mindenütt  ellepte,  azon  kevésbbé  hősies,  de  rá  nézve 
gazdaságos  és  sikeresb  módhoz  nyúlt,  mely  a  külső 
várat  kezébe  adta  volt. 

Szombaton,  september  7-ikén  kora  reggel  elkezdek 
egész  zápor  módjára  a  belső  várra  szórni  a  tüzes  lab- 
dákat és  a  gyújtó  nyilakat,  melyekre  elől  egy  kis  zacskó 
lőpor  volt  kötve,  egy  a  végén  meggyújtott  kanóczczal '). 
Zrínyinek  szélitűi  álló  laka  csakhamar  meggyúlt,  s  a 
tűz  terjedését  gátolni  nem  lehetett.  A  várbeliek  előtt 
most  nem  állott  egyéb,  mint  vagy  benn  égni,  vagy 
megadni  magokat,  mire  kétségkivül  fölszólittattak  új- 
ból is,  vagy  végre  kiütni  és  vitézi  módra,  harczban 
esni  el.  A  vezér  utóbbit  választá  a  kénytelenségek 
közül  s  katonáinak  nagyobb  része  is  hajlandóbb  lehe- 
tett erre,  mig  a  többi  részt  eskü  kötelezé  vezérének 
követésére. 


!)    Ortelius   irja  le   ezeket   Be'cs    1529-iki   ostroma   alkal- 
mával. 

Zrínyi  előhordatta  lakából  drágaságait,  melyeket 
kétségkívül  azért  hozott  ide,  hogy  a  vár  szükségeinek 
fedezését  pótolja.  Sok  ezer  vert  aranya,  sok  ezer  tal- 
lérja s  számos  arany  és  ezüst  kupája  és  edénye  volt, 
melyeket  mind  tüz  által  semmisített  meg  '). 

Ezután  letevé  harczias  ruháját,  melyet  a  magyar  és 
horvát  lovagok  viseltek,  —  a  pánczélt  és  sisakot.  He- 
lyette rövid  dolmányt,  setét  kék  szín  bársony  mentét 
kért  elő  szolgájától  Cserenkó  Ferencztől,  s  a  mente 
két  szárnyába  száz-száz  aranyat  varratott,  hogy  a  tö- 
rök, ki  testét  a  harcztéren  megtalálja,  érdemesnek 
tartsa  a  tisztességes  temetésre.  Drága  aranylánczot 
függesztett  nyakába.  A  sisak  helyett  kócsagtollas  s 
gyémánt  bogláros  kalpagot  tett  föl.  Egy  görbe  kardot, 
mit  akkor  szablyának  neveztek,  választott  ki,  melylyel 
első  vitézi  hirnevét  szerezte  s  végre  egy  könnyű  kerek 
paizst.  Aztán  a  vár  kulcsait  vévé  magához,  melyeket 
csak  életével  volt  kiadandó  kezéből. 

így  lépett  katonái  elé,  kik  azon  az  udvaron  valának 
már  egybegyűlve,  a  hol  azelőtt  mintegy  öt  héttel  ün- 
nepélyesen fölesküdtek  egymásnak.  Midőn  katonái  a 
vezért  nem  a  harczi  munkák  szokott  ruhájában  látták 
megjelenni,  hanem  a  béke  és  örömünnepek  díszében, 
sokan  követték  példáját,  eldobva  magokról  pánczélt  és 
sisakot.  Zrínyi  rövid  beszédet  tartott  katonáihoz, 
melyben  magasztala  eddigi  tettöket,  mely  az  egész 
keresztyén  világ  és  utódok  előtt  a  becsülés  tárgyává 
teszi,  s  melyet  méltóan  kell  befejezni.  Csak  egy  útja 

])  Török  források  Hammernél  III.  452.  1.  A  magyar  törté- 
nelmi müvek  nem,  hanem  Zrínyi  a  költő  említi  ősének  ezen 
tettét. 

Zrínyi  40 

áll  nyitva  a  becsületnek:  a  többi  a  szégyené.  Menekvés 
nincs,  csupán  a  halál  több  módja  közt  választhatnak: 
a  bennégés  ,  önmegadás  esetében  a  baromként  való 
felkonczoltatás  és  végre  a  hősi  halál  közt.  Emlékezteté 
adott  esküjökre,  a  keresztyén  névre,  a  haza  iránti  kö- 
telességre és  a  katonai  becsületre  1). 

Zrinyi,  az  idejében  újra  éledt  vallásos  érzelmekre 
is  hatott  beszédében  ,  melyek  a  szerencsétlensé- 
gekben néha  meginghatnak;  de  soha  sem  élednek  föl 
hatalmasabban,  mint  a  szerencsétlenségek  végleteiben. 
—  Azt  monda  katonáinak,  hogy  a  kedvezőtlen  termé- 
szeti véletlenek  isten  végzései  voltak  2).  így  az  aszály, 
a  szélvész,  mely  nagyobb  ostora  volt  Szigetnek,  mint 
a  török  ágyuk,  oly  felsőbb  hatalomtól  erednek,  kinek 
akaratja  előtt  meg  kell  hajolni.  Es  a  szigetvári  hősök, 
kik  épen  a  keresztyénség  nevében  harczoltak  s  csata- 
kiáltásuk ,, Jézus"  volt,  soha  sem  valának  fogékonyab- 
bak magas  eszmékre,  mint  ezen  végső  pillanatokban, 
midőn  minden  érdek,  mi  még  a  földhöz  kötheté,  elenyé- 
szett, s  csak  oly  nagy  morális  érdekek  maradának 
fenn,  mint  a  magyar  név  becsülete,  a  dicsőség  és  a  hit. 
Magok  elhitethették  magokkal,  hogy  eddig  sem  csupán 
Szigetvárért  harczoltak.  Annyi  áldozat  és  emberélet 
hiában  veszett  volna,  ha  csak  a  vár  volt  küzdelmeik 


')  Ezt  a  beszédet  is  csaknem  a  hány  régi  iró,  annyifélekép 
közli.  Nyilván  saját  szónoki  tárházukból  ékiték  föl  a  hihetőleg 
csekély  hagyományt.  Azonban  nem  tartam  elmulasztandónak 
legalább  a  vezérgondolatokat,  melyek  a  helyzetből  folynak, 
közölni. 

2)  Budina  emeli  ki  a  beszéd  ezen  részét,  melyet  Zrinyi  a  költő 
vezér-eszméül  vett  föl  költeményébe. 

czélja.  Még  kevésbbé  jeles  katonaság  közt  is  magasra 
fejlődhetik  ily  magasb  eszméknek  a  harczok  tárgyává 
tétele.  A  kirohanás  a  legmagasztosabb  óvása  volt  a 
szabad  hazafiaknak  és  keresztyéneknek  a  kényszerítés, 
erőszak  és  barbárság  ellen.  Tudtára  adá  a  hóditónak 
és  zsarnoknak,  hogy  van  a  földön  valami,  a  mire  ki 
nem  terjedhet  hatalma.  —  Az  elszántság  oly  magas 
fokra  hágott,  hogy  nők  is  készek  voltak  férfi  ruhába 
öltözve  s  fegyverrel  kísérni  férjeiket  a  csnpatban  '). 
Készen  állott  az  egész  csapat  a  belső  várnak  a  külső 
várba  vezető  kapujánál,  hol  az  egyik  öblös  vetágyu 
vagdalt  vas  darabokkal  tele  volt  kiszegezve  a  kapu 
közepe  felé. 

A  törökök  ez  alatt  roppant  tömegekben  vették 
körül  a  várat  mindenfelől  s  különösen  a  külső  vár 
tömve  volt  törökkel.  A  mint  a  hidat  lebocsáták,  Zrínyi 
parancsolá  a  sok  közül  egyedül  életben  maradt  tüzér- 
nek, Szerecsen  Márknak  az  ágyú  elsütését ;  de  azon 
pillanatban  egy  puskagolyó  terité  le  az  utolsó  tüzért. 
Egy  gyalog  katona,  Horvát  György  suté  el  az  ágyút 
melynek  számtalan  apró  golyói  egész  utat  vágtak  a 
sürü  ellenséges  tömegben. 

Akkori  helytelen  szokás  szerint,  de  ezúttal  az  egész 
kirontás  természetével  egyezően  Zrínyi  a  csapat  előtt 
vezérelve  ment.  Előtte  a  zászlótartó  Juranics  Lőrincz 
vitt  egy  roppant  nagy  aranyos  zászlót,  melynek  egyik 
oldalán  a  király  czimere,  másik  oldalán  Magyarország 
czimere  volt  kivarrva:  ez  a  Dunán  túli  főkapitányság 


')    Egy    esetet    említ    és    földiszít   Forgách  ,    Reussnernél 
165.  I. 

40* 

zászlója  volt  ').  Nyomába  a  még  életben  volt  főnemes 
ifjak  8  azután  keskeny  homlokzatban  a  vár  egész  kato- 
nasága rohant. 

Miként  folyt  ez  a  végső  harcz  ,  nem  lehet  róla 
hiteles  tudomásunk.  A  kik  a  hadoszlopban  elől  voltak, 
mind  elestek,  s  a  hátulsók,  kik  még  ki  sem  juthattak  a 
várkapun,  magok  sem  tudták,  mi  történt  elől.  így  a  mi 
részünkön  életben  maradt  szemtanuja  aligha  volt  a  do- 
lognak. Az  elbeszélés  ezen  esetről  képzeletből  van  ki- 
toldva kétségkívül —  még  pedig  nem  oly  világosan,  hogy 
tiszta  fogalmat  adjon.  Az  a  leirás,  melyet  némely  bizony- 
talan hírek  után  adnak  róla,  tele  következetlenségek- 
kel, s  a  helyzetnek  számba  nem  vételével.  Ez  a  helyzet 
következendő  volt: 

A  vár  és  őrsége  mindenként  veszve  volt.  Utóbbi 
czélja  az,  hogy  vitézi  módra  haljon  meg  s  minél  több 
kárával  az  ellenségnek.  Ha  igaz,  a  mit  Istvánffy  mond, 
hogy  hatszázan  voltak  életben,  az  sem  vala  lehetlen, 
hogy  a  külső  várból  ismét  kiverjék  az  ellenséget  s  egy 
győzelemmel  végezzék  Szigetvár  elvesztését,  melynek 
egész  folyamában  a  harczi  győzelem  a  magyaré,  de  a 
siker  a  töröké  volt.    Sőt   kevesebb   magyar  is  csodát 


')  Budina  császári  zászlót  mond  rövidség  okáért ;  utána 
mondja  Istvánffy,  s  utána  csaknem  az  egész  újkori  történetírás- 
Pedig  mai  értelemben  mily  anachronismus  !  Mi  köze  volt  Zrínyi- 
nek vagy  Szigetvárnak  Németországhoz,  hogy  annak  császári 
czimeit  viselje?  Forgách  (Reussnernél  165.  1.)  mondja:  „Vexillo 
igitur  ingenti  inaurato,  quod  in  una  parte  insignia  principis,  in 
altéra  regni  Hungáriáé  habebat,  supremummagistratus  su 
insigne  .  .  .  quo  Generális  Capitanei  partium  regni  Hungáriáé' 
Cis  Danubianarum  magistratum  acceperat,"  etc. 

tehet  vala,  —  ha  egész  tömegben  kijuthat  és  összeala- 
kulhat a  külső  várban.  Ha  a  törököknek  sikerül  őket 
puska-  és  nyílzáporral  fogadni,  mielőtt  rohanva  vágnak 
be  soraikba;  a  magyar  csapat  ki  nem  juthat  a  várból 
egészen  s  föl  nem  fejlődhetik;  ekkor  a  rohamban  török 
részen  van  mindaz  az  előny,  mely  az  előbbi  rohamok- 
ban a  magyarok  részén  vala;  mert  a  rohanók  csak  vágó 
és  szúró  fegyvereket  használhatnak,  mig  a  törökök  tü- 
zeléssel fogadhatják  őket.  Ellenben  ha  sikerül  a  ma- 
gyaroknak oly  gyorsan  vágni  be  a  törökök  tömegeibe, 
hogy  ezek  a  lövést  ne  használhassák,  hanem  kézi  fegy- 
verekkel legyenek  kénytelenek  védni  magokat,  egy 
ideiglenes  győzelem  még  valószínű  volt. 

Régibb  történetiróink  mindjárt  az  első  lépésnél 
ellenmondásba  jutnak.  Szerintök  a  kartácslövésre  hat- 
száz török  esett  el,  mi  ha  nagyítás  volna  is,  annyi  hihető, 
hogy  a  híd,  mely  rövid  volt  s  annak  túlsó  végén  a  te- 
rület megtisztult  az  ellenség  tömegétől,  és  hogy  Zrinyi 
fölhasznála  egy  másik  előnyt  is,  az  ágyúlövés  nagy 
füstjét  az  átrohanásra,  mielőtt  a  törökök  puskával  és 
nyíllal  czélba  vehették  volna.  Vele  együtt  a  csapat 
első  fele  is  átjuthat  s  dárdával  és  karddal  utat  törhet  a 
hátul  jövőknek,  hogy  a  kirohanok  erős  tömeggé  fejlőd- 
hessenek. Ha  elől  török  lövészek  vannak,  annál  több 
sikere  lehet  a  támadásnak,  mert  közeli  harczban  tehet- 
lenek.  Úgy  de  krónikáink  egy  része  azt  állítja,  hogy 
Zrinyi  és  a  rohanók  közül  az  elsők  a  hídon  lelték  halá- 
lukat. 

Ha  ez  áll,  valótlan  az,  a  mit  állitnak,  hogy  egy- 
felől az  ágyú  füstje  használt  volna  vitézeinknek,  más- 
felől, hogy  Zrinyi  karddal  bevágott  s  viaskodott  volna 


630  ZRÍNYI  MIKLÓS  A  SZIGETVÁRI. 

az  ellenséggel.  Ezen  esetben  ő  vívás  nélkül  esett  el 
puskagolyó  által. 

Világosabb  fogalmat  alkothatunk  egy  csak  ujabb 
időben  megjelent  leirásból,  mely  az  esemény  után  egy- 
két héttel  egy  szigetvári  katona  elbeszélése  után  kelt '). 
Ezen  leginkább  szemtanúként  elfogadható  katona  is, 
mivel  egészen  közel  nem  lehetett  a  rohamoszlop  elejé- 
hez, különben  nem  marad  életben,  szintén  nem  minden 
szaváról  mert  volna  jót  állani;  de  a  kép,  némely  nagyí- 
tást leszámitva,  elfogadhatóbb,  mint  többi  krónikáinké. 
Az  előadás  arra  egészíti  ki  más  adatainkat,  hogy  Zrí- 
nyinek sikerült  a  hadoszlop  elejével  átjutni  a  hidon. 
Es  itt  nem  janicsárokat,  hanem  más  nemű  török  vité- 
zeket talált.  A  legelső  törököt,  ki  útjában  állt  s  előkelő 
tiszt  volt,  Zrinyi  az  egyik  kezében  vitt  pisztolylyal 
földre  terité  s  aztán  eldobván  pisztolyát,  kardjával 
vágott  be  a  törökök  tömegébe,  hol  bajtársaival  együtt 
vitézül  küzdött,  s  a  törökök  még  ez  utolsó  perczben  is 
arra  szóliták  horvát  nyelven,  adja  meg  magát.  Azonban 
a  kézi  fegyverekkel  a  harcz  rövid  ideig  tartott.  Króni- 
kánk szerint  a  török  vezér  azonnal  egy  csapat  puskás 
janicsárt  rendelt  oda.  A  lövészek,  úgy  látszik,  oldalt 
fogták  Zrinyi  csapatját,  mielőtt  az  egész  kijuthatott 
volna  a  kapun,  s  a  többi  török  harczos  hátrálván,  a  ja- 
nicsárok öldöklő  golyó-  és  nyilzáport  bocsátottak  Zri- 
nyi és  első  vitézeink  ellen. 

Zrinyit  egy  golyó  jobb  mellén  találta,  de  ő  folyvást 
bátoritá  katonáit  és  folytatta  a  viadalt.  Ekkor  egy 
második  golyó  találja  jobb    vakszemén  s  a  hős  halva 


')  Aus  vier  Jahrhunderten.  I.  k.  az  első  közlemény. 

rogyott  össze.  Hü  bajtársai  holtteste  körül  sereglének 
most  s  azt,  habár  nem  lehetett  róla  szó,  hogy  biztos 
helyre  vihessék,  mert  biztos  hely  nem  vala,  mintegy 
zászlóként  elszántan  akarák  védni  és  a  belső  várba 
visszavinni.  De  a  hidon  átjutottakat,  valamint  a  hidon 
voltakat  a  golyó-  és  nyilzápor  rövid  idő  alatt  mintegy 
védtelenül  fülemészté.  Ott  estek  el  Zrínyi  vitéz  vajdái 
közül  Papratovics  Farkas,  Kobács  Miklós  és  Patatics 
Péter;  a  főnemes  ifjak  közül  pedig  Csáky  György, 
Istvánffy  Pál,  Bajoni  János,  és  a  zászlótartó  Juranics, 
kik  előljárván,  Zrinyi  holtteste  körül  szenvedtek  hős 
halált.  Mig  életben  voltak,  nem  engedek,  hogy  a  török 
bár  halva  is  hatalmába  keritse  vezéröket. 

A  török,  mihelyt  a  puskatűz  nagyon  megritkitá  a 
kirohantak  kisded  tömegét,  egyszersmind  a  kapura 
rohamot  intézett,  melynek  nem  lehetett  ellenállani.  A 
megmaradt  néhány  vitéz  elnyomatott,  s  csak  kevesen 
menekültek  föl  a  téglatoronyba  Kecskés  Györgygyei  s  a 
jeles  lövészszel  Nóvák  Jánossal,  hol  még  néhány  óra- 
hosszat védték  magokat,  mig  a  janicsárok  sürü  golyó- 
zápora a  kilő \  üldözőket  egyenkint  elejté.  A  belső  vár 
a  törökök  hatalmában  volt,  melynek  oltásához  fogtak. 
A  bennrekedt  fegyvertelenekkel  a  törökök  úgy  bántak, 
mint  a  külső  várban  találtakkal.  A  nőket  és  gyermeke- 
ket zsákmányul  vitték,  a  férfiakat  leülték.  A  katonák 
küzül  életben  hagyák  Zrinyi  magán  szolgáját  Cserenkó 
Ferenczet  és  Geréczi  Bertát,  kiket,  mint  szép  fiatalokat 
rabszolgaságra  vittek.  Orsics  Istvánt  egy  Hasszán 
nevű  siklósi  török  saját  testével  védelmezett  meg  a  tüb- 
biek  dühe  elöl.  Hasszán  egykor  foglya  volt  Orsicsnak 
8  ez  nagyon  szelíden    bánván  vele,   hálából    megtartá 

most  életét.  Megmenekült  Alapy  Gáspár  is,  ki,  úgy 
látszik,  a  hadoszlop  utolsó  soraiba  rendeltetett  volt,  s 
miután  látta  a  küzdelem  hasztalanságát,  rongyos  öltö- 
zetet vett  magára  és  elbujt  egy  pinczébe.  Midőn  más- 
nap, a  törökök  dühe  csillapultával  ráakadtak,  a  törökök 
szurtos  öltözetéből  és  arczából,  valamint  kisded  terme- 
téből azt  ítélték,  valamelyik  nemes  cselédje  volt,  azért 
megkegyelmezvén  életének,  elvitték  rabul. 

Az  ily  módon  megtartottakat  török  ruhába  öltöz- 
tetve kellett  a  táborba  kiszöktetni,  hogy  a  többi  török 
katonák  dühétől  védve  legyenek.  Később  Zrinyi  György 
kiválta  valamennyit  a  rabságból. 

A  nevezetteken  kivül  a  nagyvezér  parancsára  élet- 
ben tártának  még  három  magyar  katonát,  kik  hirt 
vigyenek  a  keresztyén  táborba  Szigetvár  bevételéről. 
A  nagyvezér  egyiket  Babócsa  várába,  a  másikat  Mu- 
raközbe, Károly  főherczeghez,  a  harmadikat  a  győri 
táborba,  a  magyar  hadak  főparancsnokához,  Báthory 
Endréhez  küldé.  Utóbbi  september  10-ikén  estve  ér- 
kezett meg  Báthoryhoz  s  adott  hírt  a  szomorú  esemény- 
ről. Ezen  közvitéz  előadása  az,  melyet  ez  elbeszélés 
folytán  több  izben  használtam.  Ezen  előadás  nyomán 
egy  német  jelentés  kelt  agyőri  táborban,  melyet  Miksa 
császár  megküldött  Ágost  szász  fejedelemnek,  egy 
1566-ban,  september  21-ikén  kelt  levél  kiséretében. 
A  rövid  jelentés  a  drezdai  levéltárban  fennmaradt  '). 

Azonban  september  7-ike  nem  múlt  el  a  nélkül, 
hogy  annyi  jeles  vitéz  halála  ujabban   meg  ne  boszúl- 


^„Aus  vier  Jahrhunderten",  Mittheilungen  aus  dem  Haupt- 
Staatsarchive  zu  Dresden.  Leipzig,  Tauchnitz.  1857.  I-ső  kötet. 


ZRÍNYI  MIKLÓS  A  SZIGETVARI.  633 

tassék  a  török  hadakon.  Ezek  tömegesen  siettek  a  be- 
vett erődbe  zsákmányt  keresni,  s  nem  tudták,  vagy 
feledték,  hogy  a  belső  várban  is  van  egy  lőpor-raktár, 
még  oedig  itt  volt  a  főraktár.  Ez  a  törökök  által  ger- 
jesztett égésben  föllobbant  s  nemcsak  a  várban  voltak 
nagy  részét  ölte  meg,  hanem  a  vár  tövéig  siirün  állott 
tömegekben  is  az  aláhullott  téglák,  gerendák  s  a  torony 
felsőbb  részeiben  felhalmozott  mindennemű  fegyver  és 
vas  eszközök  nagy  pusztítást  tönnek,  úgy  hogy  a  föl- 
lobbanás következtében  háromezerén  haltak  vagy  se- 
besültek meg  súlyosan. 

A  török  sereg  összes  veszteségét  Szigetvár  bevé- 
telében huszonöt-harminczezer  emberre  teszik.  A  jani- 
csárok közül,  kik  összesen  tizenkétezerén  voltak, 
Szigetben  felénél  több,  mintegy  hétezer  ember  veszett 
el  1).  Aliportugon,  az  egyiptomi  pasán,  s  némelyek 
szerint  a  janicsáragán  kivül,  elesett  a  szultán  kapidzsi 
pasája,  el  a  főkincstárnok  s  több  bég,  kiknek  nevét  és 
számát  nem  tudják.  A  szigetiek  hathatós  ágyú-  és 
puskatüze  emészté  föl  ezek  legnagyobb  részét  2). 


')  Forgách,  Sambucus,  Birken  30,000  embert  mondanak.  A 
Báthory  Endréhez  küldött  magyar  hírmondó  szerint  a  török 
katonaság  szinéből  8  —  10  ezer  ember  veszhetett  el  hozzávetőleg: 
de  nem  számitja  a  munkára  használt  keresztyéneket  —  s  való- 
színűen nem  a  török  rendetlen  csapatok  veszteségét  sem.  Budina 
szerint  a  budai  janicsáraga  Szigetvárról  hazatérvén,  Tolnán 
maga  beszélte,  hogy  Szigetvár  alatt  hétezer  janicsár  s  tizen- 
nyolczezer  szpáhi  esett  el,  —  összesen  25  ezer,  nem  számítván 
azon  könnyű  és  önkénytes  csapatokat,  melyeknek  nem  szokott 
névlajstromuk  lenni  (Schwandt.  1.738.1.).  Ortelius  szerint  elesett 
10,000  janicsár  és  16,000  azáp  s  másnemű  török. 

2)  Budina,  a  janicsáraga  vallomása  szerint,  az  i.  h. 

Habár  Sziget,  kivált  az  1566-iki  szárazság  miatt 
nem  volt  első  rendű  vár,  abban  az  időben  is  Sziget 
ostroma  a  legnagyobb  magyarországi  várostrom  volt 
Szulejmán  egész  uralkodása  alatt,  sőt  kétségtelenül  a 
legmakacsabb  és  véresebb  összetűzés  a  törökkel  a 
Hunyadyak  kora  óta.  Maga  Bécs  1529-iki  védelme 
mind  a  törökök,  mind  a  keresztyének  szempontjából 
kisebb  fegyvertény  vala.  Szigetváron,  bár  nem  tudnak 
számot  adni  róla,  de  az  egykorúak  némelyike  tíz,  má- 
sok tizennégy  rohamról  beszéltek,  míg  Bécs  ellen  csak 
négy  nagy  roham  intéztetett,  s  ezek  közül  is  egyik 
nagyon  lanyha  volt  s  csak  formaságnak  nevezhető.  Bécs 
ostroma  három  hétig  tartott,  Szigeté  négy  hétnél  to- 
vább, teljes  harminczkét  napig ,  úgymint  augustus 
7-ikétől  bezárólag  september  7-ikéig,  nem  számítván 
a  bekerítés  s  némely  kisebb  külső  csatározások  által 
elfoglalt  hat  első  napot  augustus  1-sejétől  7-ikéig.  S 
minő  a  számarány!  Bécset  csaknem  tizannyi  keresztyén 
vitéz  védelmezte,  mint  Szigetvárt.  Ott  egy-két  ezerrel 
halad á  meg  a  harczosok  száma  a  húszezerét,  míg  Szi- 
getváron néhány  százzal  a  kétezerét.  Bécsben  csak  a 
nagy  ágyuk  száma  a  hetvenet  meghaladta,  míg  Sziget- 
váron az  összes  szám  csak  ötvennégy  volt.  Bécs  alatt, 
hozzá  számítván  az  idő  mostohasága  miatti  vesztesé- 
geket is,  a  török  némelyek  szerint  14,  mások  szerint 
20  ezer  embert  veszitett  s  alkalmasint  a  török  hadse- 
regnek nem  épen  a  színe  rongáltatott  meg,  mint  Szi- 
getvár alatt. 

Szigetváron  a  személyes  vitézségen  kivül  a  tüzi- 
fegyverekkel  való  bánás,  a  védelemben  használható 
vármunkálatok  s  az  akkori  katonai  tudomány  minden 

neme  megtette  a  legvégsőt  a  vár  megtartására  s  az 
ellenséf;  ártalmára. —  Mindamellett  a  várnak  el  kellett 
esnie. 

Az  ostrom  leirt  folyama  bizonyítja,  hogy  Szigetvár 
sajátságainál  fogva  legczélirányosabb  volt  rendre  vé- 
deni, a  míg  lehet,  az  új-  aztán  az  óvárost;  mert  csak 
ezek  bevételével  foghat  az  ellenség  a  tulajdonképi 
föladathoz,  a  vár  vivásához,  —  s  Szigetvárra  nézve 
nagy  csapás  volt  augustus  19-ike,  midőn  az  óváros 
bevétetett  s  a  vár  körüli  tó  vize  le  volt  csapolható. 
Nem  hogy  az  óvárossal  föl  kellett  volna  hagynia  a 
kapitánynak,  hanem,  ha  lehetséges,  azt  tovább  védel- 
meznie. De  ebben  nem  gátolta  egyéb,  mint  katonáinak 
kevés  száma.  Ha  lett  volna  miből  koczkáztatnia  nem 
hatszáz,  hanem  kétannyi  embert,  mind  az  óvárosban, 
mind  az  ellen-munkálatok,  mind  a  rohamok  kitartása 
kétségkivül  tovább  tartóztatja  föl  az  ellenséget. 

Az  akkori  várvédelmekben  rendesen  nagy  számú 
őrséget  tártának  szükségesnek ;  mert  a  kirohanások 
nagyobb  kárt  tehettek  az  ostromlóknak,  mint  napja- 
inkban, midőn  a  külső  munkálatokat  nagyobb  tökély- 
lyel  épitik  s  az  ágyuk  használata  tetemesen  könnyebb. 
Zrinyi  többnyire  meg  volt  fosztva  a  védelem  azon  ne- 
vezetes eszközétől,  mely  a  támadó  fellépésben  van. 
Szokatlanul  kevés  kirohanás  történt  Sziget  egész  ost- 
roma alatt:  kettőt-hármat  jegyeztek  föl  mindössze.  A 
kirohanás  sok  esetben  nagy  életkoczkáztatással  járha- 
tott, nagyobbal,  mint  a  csupa  védelmi  állás  a  falakon 
belül. 

Zrinyinek  a  tulajdonképi  vár  védelmében  két  fontos 
alkalma  volt  a  kirohanásra,  a  fentebbiek  szerint.  Egyik, 

midőn  a  bástyához  egészen  közel  nagy  töltést  emeltek 
a  janicsár  puskások  számára,  mi  veszélyes  volt  a  várra 
nézve.  Másik  ennél  is  komolyabb  alkalom  volt,  midőn 
a  törökök  a  Hegy-bástyát  alá  kezdek  ásni,  úgy  szólván 
a  mieink  lába  alatt.  Nincs  semmi  nyoma,  hogy  egyik 
vagy  másik  esetben  kirontás  történt  volna,  vagy  ha 
történt,  kevés  erővel  s  igy  kevés  eredménynyel  volt 
vihető.  —  így  a  várkapitány  kénytelen  volt  nevezetes 
előnyöket  engedni  az  ellenségnek.  Végre  september 
5-ikén,  mely  Szigetvár  elestét  bizonyossággá  tette, 
talán  hathatósabban  lehet  vala  gátolni  a  tűz  elterjedé- 
sét, ha  Zrínyinek  jóval  számosabb  ember  áll  rendelke- 
zése alatt. 

Hogy  Szigetvár  korábban  veszett  el,  mint  a  med- 
dig hasonló  parancsnok  s  ugyanazon  katonák  mellett 
tartható  lett  volna,  annak  másik  oka  a  vár  minőségében 
rejlett.  Az  Almást  mocsárrá  változtató  gát  nem  volt 
eléggé  biztosítva  az  ellenség  ellen :  az  óvároshoz  vala 
kötve  a  sorsa,  azon  óvároshoz,  melyet  ezen  gát  miatt 
csak  félig  lehetett  vízzel  körülvenni,  s  igy  gyengébb 
volt  a  várnál  már  csak  ennélfogva  is. 

A  másik  hátrány,  mi  Sziget  elestét  sietteté  az  volt, 
hogy  a  vár  belső  épületei  könnyen  gyúló  anyagból 
készültek.  Zrinyi  tudta,  hogy  ez  baj,  s  az  óvárosnál 
maga  égettetett  föl  előre  minden  éghetőt.  Annál  inkább 
tette  volna  ugyanezt  a  várban  is,  ha  lehetséges  lett 
volna,  mivel  a  vár  volt  mind  az  ostrom  mind  a  védelem 
főtárgya.  De  ezt  kétségkívül  nem  tehette  meg.  Egyik 
ok  volt  mindenesetre  a  fedelek  megtartásában  az,  hogy 
a  nagy  mennyiségű  élelem  s  hadiszerek  ne  maradjanak 
szabad  ég  alatt.  Úgynevezett  kazamaták  nem  voltak  a 

várban,  melyen  átalán  majd  semmi  kőmives  munka  nem 
volt.  Szigetvár  még  mindig  magán  viselhette  akkor 
azon  újváros  szinét,  melyet  kibujdosott  szegényebb 
módú  emberek  alkottak  inkább  teleppé,  mint  rendes 
várossá.  De  ok  lehetett  a  vár  házainak  megkimélésében 
az  oda  vonult  számos  fegyvertelen  menekült  is,  kiknek 
hajlék  kellett,  s  ebben  az  esetben  nagyon  igazságos 
követelésnek  láthatták  magok  is,  hogy  annak  oltását 
vállalják  magokra,  mi  egy  részben  érettök  hagyatott 
meg. 

Bármint  volt  ez,  Szigetvár  szerencsétlenségének 
fő  oka  lett  a  várbeli  házak  megkímélése. 

A  katastropha  korántsem  september  7-ikére,  az 
őrség  maradványának  kirontása  napjára,  hanem  sep- 
tember 5-ikére,  a  külső  vár  fölgyuladása  napjára  esik. 
Ezen  katastrophának  előidézésére  egyesült  mindazon 
hátrány,  mely  az  erősség  gyönge  oldalát  képezé. 
A  bástya  aláfurását  elősegité  a  gát  keresztülvágása,  s 
a  tó  és  árok  kiszáradása ;  közvetve  befolyt  rá  az  őrség 
kevés  száma,  mi  miatt  se  az  akna  elkészültét,  se  az 
égés  terjedését  gátolni  nem  lehetett;  befolyt  rá  a  vár- 
beli házak  meghagyásának  kénytelensége,  mihez,  hogy 
a  szerencsétlenség  teljes  legyen,  hozzá  járult  az  ellen- 
ségnek oly  kedvező  szélvész  is. 

De  igazságtalanság  lenne  Szigetvár  elestének  mind- 
ezeknél hasonlithatlanul  fontosabb  okát  ki  nem  emel- 
nünk: ez  pedig  az  ostromlók  leleményessége  és  kitar- 
tása, s  különösen  a  török  katonaság  elszántsága  és 
csaknem  bámulatos  vitézsége.  Nem  nagyitás  az,  hogy 
nem  volt  az  akkori  Európában  oly  nagyobb  hadsereg, 
melynek  katonái  képesek  lettek  volna  megtenni  azt,  a 

mit  a  janicsárok  Szigetvár  alatt  tevének.  A  legelső 
munkálatoktól  és  rohamoktól  elkezdve  a  legutolsóig 
ezen  példányszerü  gyalogságot  látjuk  majd  mindenütt 
legelső  sorban.  A  mely  katonaság  két-három  izben  siker- 
rel rohan,  természetesnek  találjuk,  hogy  negyedikszer  a 
legvakmerőbb  vállalatra  kész;  de  bámulnunk  kell  az 
oly  csapatot,  mely  tiz  rohamban  nagy  veszteségekkel 
kénytelen  futni  és  hátrálni,  s  tizenegyedikszer  mégis 
vakon  megy  a  csaknem  bizonyos  halállal  szembe. 

Vitézség  dolgában  a  törökhöz  csak  az  a  katonaság 
volt  egyenlő,  mely  ezen  jeles  vitézek  rohamát  annyi- 
szor verte  vissza,  s  ha  Szigetvár  dicsősége  volt  a  török 
fegyvereknek,  örökre  halhatatlan,  dicső  emléke  marad 
az  a  magyar  vitézségnek.  Ha  nem  volt  az  akkori  Euró- 
pában hadvezér  Szulejmánon  és  katonaság  a  törökön 
kivül,  ki  az  ily  elszántan  védett  Szigetvárat  s  oly  nagy 
áron  bevette  volna,  nincs  benne  kétség,  hogy  nem  volt 
hadvezér  és  katonaság,  mely  oly  elszántan,  oly  becsü- 
lettel s  talán  ügyességgel  is  védelmezte  volna  azt,  mint 
Zrinyi  és  azon,  nem  katonák,  hanem  hazafiak  és  hű 
bajtársak,  kik  érzésben  és  lélekben  egyek  voltak  hal- 
hatatlan vezérökkel. 

Szigetvár  ostroma  nagyobb  esemény  lőn,  mint 
előre  gondolni  lehetett  volna.  Nem  annyira  pedig  azon 
véletlennél  fogva,  hogy  Szulejmán,  a  nagy  hóditó,  ki- 
vel vége  a  nagytehetségű  szultánok  korszakának,  alatta 
halt  meg,  hanem  a  magyar  vitézek  hősisége  által.  A 
keresztyénség  és  hazafiság  erkölcsi  diadala  lett  az  a 
követelődző  mohammedanismus  és  a  csupán  erőszakra 
támaszkodó  hatalom  és  hóditás  ellen.  A  mohammeda- 
nismust  százezernél  több  lélek  képviselte,  mig  a  keresz- 

tyénséget  egy  harmadfélezernyi  kis  csoport.  De  minél 
kisebb  volt  a  szám,  annál  jobban  kitűnt  az  erkölcsi 
hatalom,  mely  e  maroknyi  népet  oly  rettentővé  tette  a 
sokaság  előtt.  A  görög  hazafias  szellemet  a  thermopylei 
szorosnál  egy  sok  ezerre  menő  görög  sereg  meg  nem 
örökité  vala  oly  méltóan,  mint  az  a  háromszáz  spártai, 
kiknek  eleste,  bár  nem  verhették  meg  az  ellenséget,  a 
görög  nemzet  nagyszerű  morális  diadala  volt  az  ázsiai 
nyers  erőszak  fölött,  mely  lelkesitőbb  volt  az  egykoru- 
akra  és  unokákra  nézve  a  nyert  diadaloknál. 

Zrinyi  hasztalan  sürgeté  kevéssel  azelőtt  a  császár 
tanácsában  a  háborút  a  török  ellen,  különösen  azon 
okból,  hogy  a  dölyfös  ellenségen  meg  legyen  torolva  a 
keresztyénség  annyi  megaláztatása,  más  szókkal  min- 
denek fölött  szükségesnek  látta  a  keresztyén  hadaknál 
a  morális  érzet  fölelevenitését.  Ha  nagyra  becsülte  is 
a  hadi  tudomány  szabályait  s  mint  sok  példa  mutatja, 
nem  volt  barátja  az  oknélkiili  és  meggondolatlan  kocz- 
káztatásnak,  de  értette  azt,  hogy  bárminemű  tudomány 
mellett  a  leglényegesebb  kellék  a  katonában  az  élet 
megvetése  s  a  vezérben  a  meggondolással  párosult 
vállalkozási  szellem,  mely  nem  irtódzik  a  bátor  s  oly- 
kor a  legvéresebb  összetűzéstől  sem.  Különösen  szük- 
séges volt  ez  a  török  ellenében,  melynél  a  vezérek,  a 
mellett  hogy  avatottak  és  számitók  valának,  merész- 
ségben vetélkedtek  katonáikkal. 

Az  akkori  keresztyén  hadaknál  mindez  korántsem 
volt  meg  oly  mértékben,  mint  nagyobb  vállalatokra  a 
török  ellen  megkívántatott.  A  mit  Zrinyi  tanácsa  köz- 
vetlenül ki  nem  vihetett,  közvetve  példája  tette  meg. 
Szigetvár  védelmével  elkészité  a  bevezetést  a  mintegy 

huszonöt  év  múlva  kiütött  török  háborúhoz,  mely  annyi 
diadalát  mutatja  föl  a  keresztyén  fegyvereknek  az  oz- 
mánok felett  s  melyben  egyik  legkitűnőbb  vezér  saját 
fia,  Zrinyi  György  vala. 

De  fájdalom,  a  Győrnél  és  Komáromnál  összegyűlt 
keresztyén  hadat  nem  volt  képes  még  ily  magasztos 
példa  is  föllelkesiteni.  Hasztalan  adá  meg  a  kivánt 
alkalmat  is  Zrinyi,  midőn  a  megviselt,  megfogyasztott 
török  sereg  megtámadására  mintegy  tettleg  fölhivá  az 
egyesült  keresztyén  sereget.  Tétlenül,  és  minden  leg- 
kevesebb szándék  nélkül  fogyasztá  ott  az  élelmet  és  a 
drága  időt. 

Zrinyi  holttestét  a  törökök  magasra  emelve  vitték  ki 
a  várból.  Török  krónikák  szerint,  melyekben  a  valóság 
rovására  sokat  szokott  megengedni  az  iró  a  képzelet- 
nek, a  holttestet  azon  ágyura  tették,  melyet  a  törökök 
Eszéknél  vettek  volt  el  Katzianertől,  kinek  kivégzése- 
ért a  törökök  nehezteltek  Zrínyire.  Barbár  szokásuk 
szerint  a  többi  keresztyén  fejekkel  együtt  látványul 
tűzték  föl  rövid  póznákra  a  szultán  és  a  nagyvezér  sát- 
rai előtt  a  keresztyén  lobogókkal  együtt,  melyeket 
fölfordítva  ütöttek  a  földbe. 

Zrinyi  földi  maradványaival  azonban  oly  módon 
bánt  a  török,  mely  némi  becsülésre  mutat  ezen  vitéz 
iránt.  Vilics  Musztafa,  a  bányalukai  bég,  ki  egykor 
Zrinyi  foglya  volt,  engedelmet  kapott  teste  eltemetésére. 
Feje  még  8-ikán  közszemlére  kitéve  maradt.  De  sep- 
tember9-ikén  kora  reggel  a  nagyvezér,  Szokoli  Moham- 
med  vörös  selyem  kendőbe  és  vászonba  varrva  megküldé 
öcscsének,  Szokoli  Musztafa  budai  pasának,  és  ez  egy 
magyar  paraszt  által  Győrbe  gróf  SalmEginó  vezérhez. 

Szombaton,  septemberl4-ikén,  épen  egy  héttel  a  hős 
halála  után,  a  keresztyén  táborban  ünnepélyes  temetés 
volt. 

A  fejet  egy  díszes  halotti  kocsiba  zárták,  mely  fekete 
bársonynyal  volt  bevonva  s  rajta  végig  egy  nagy  fehér 
kereszt  nyúlt.  A  kocsit  a  gróf  legkedveltebb  katonái, 
a  magyar  huszárok  kisérték  nyomban.  Mintegy  ezer- 
kétszázán voltak  s  széles  csatarendben  léptettek  utána, 
nem  másként,  mintha  Zrinyi  előttök  lovagolva  rohamra 
vezérlené  őket.  így  vitte  ő  harczba  lovasait  1556-ban 
Babocsa  alatt,  midőn  fölmenté  Szigetvárát  az  ostrom 
alól. 

A  huszárok  után  a  nehéz  ágyuk  vonultak ;  utána 
Salm  egy  al vezérének,  Helfensteinnak  csapatja,  s  leg- 
hátul Castall  és  az  olasz  lovasság  mentek.  A  két  szár- 
nyon mintha  ütközetre  volna  fölállítva  a  sereg,  a  német 
lovasság  ezrei  foglalták  el  a  mezőt.  —  Ha  a  hős  szel- 
lemének tettek  által  nem,  legalább  holt  tetemének 
megadák  a  veszélylyel  nem  járó  tiszteletet. 

Zrinyi  fejét  ezen  tábori  díszmenet  után  ünnepélyesen 
a  győri  templomba  kisérték,  hol  ideiglenesen  elhelyez- 
tetett '). 

A  győri  tábor  ezután  is  kevés  emlékezetre  méltót 
vitt  véghez.  A  fenyíték-hiány,  a  zsold  és  élelmezés- 
beli  rendetlenség,  de  legkivált  a  merő  tétlenség  kicsa- 
pongásokra  és  a  szegény  népen  való  élősködésre 
vitték. 


')  A  szertartás  részletei  ,,Aus  vier  Jahrhunderten",  I.  k.  9.1. 
a  drezdai  levéltárból. 

Zrinyi  41 


642  ZRÍNYI  MIKLÓS  A  SZIGETVÁRI. 

Szigetvár  hősi  védelmének  első  hatása  az  volt  az 
ottani  közvéleményre,  hog}^  Kerecsényi  Lászlót,  ki 
september  2ikán,  mintegy  két  havi  védelem  után  föl- 
adá  Gyula  várát  az  eleség  és  hadiszer  hiányában,  áru- 
lónak és  gyávának  kiálták  ki.  Megvárta  mástól  min- 
denki, hogy  Zrinyi  Miklós  szelleme  lelkesítse  ;  habár 
senki  sem  érzé  magában  azt  az  elbizottságot,  hogy 
hozzá  hasonlóvá  akarjon  lenni. 

Senki  sem  vethette  szemére  a  győri  vezéreknek, 
hogy  nem  volt  tudomásuk  Szulejmán  haláláról,  midőn 
maga  a  török  tábor  sem  értesült  volt  róla.  De  Győrött 
nyilvánosabb  eseményekről  sem  értesülének.  A  rósz 
értesülések  mellett,  melyek  mai  nap  csaknem  fölí'og- 
hatlanok,  a  töröknek  könnyű  volt  kijátszani  a  keresz- 
tyén vezéreket,  úgy  hogy  még  egész  septemberben  sem 
tudták,  merre  tart  a  szultán,  s  minő  erőben  van  a  tö- 
rök sereg.  Sziget  bevétele  után  a  nagyvezér,  ki  folyvást 
a  meghalt  szultán  nevében  oszta  parancsokat,- a  vár 
kijavitásához  fogott,  miben  a  táborban  volt  keresztyé- 
nek segitének.  Számos  jó  katonájától  megfosztott  se- 
rege mindenben  szükséget  kezdett  szenvedni.  Az 
ostrom  ideje  alatt  a  szomszéd  falukat  s  az  egész  vidé- 
ket kiélte  és  kipusztította.  Utóbbi  körülményt  nem 
tudták  a  keresztyén  táborban.  Az  ellenség  visszavonul- 
tat sem  tudták  meg  Győrött.  September  16-ikán  indul- 
tak el  Szigetvár  alól  a  törökök,  hogy  a  Dráván  átköl- 
tözve, Belgrádnak  tartsanak.  De  egyszersmind  paran- 
csot külde  a  nagyvezér  Esztergomba  egy  támadó 
mozdulatra  Komárom  felé.  Es  csakugyan  september 
18-ikán  számos  török  hajó  indult  fel  a  Dunán  megrakva 
török  gyalogsággal,  s  egyszersmind  a  jobb  parton  ha- 

talmas  lovasság  vonult  fölfelé.  A  keresztyén  sereg  egy 
megfelelő  mozdulatára  a  török  visszahúzódott;  de  el- 
érte czélját  ,  az  ámítást.  September  24-ikén  Salm 
teljesítendő  volt  az  augustus  végén  kelt  határozatot, 
mely  szerint  a  székes-fehérvári  tábort  meg  kell  támad- 
ni; de  midőn  oda  ért,  a  török  tábornak  már  csak  hűlt 
helye  volt.  A  merő  homályba  léteinek  még  nagyobb 
bizonyítványa,  hogy  september  25-ikén  Salmhoz  futár 
érkezett,  mely  őt  visszaparancsolta  Győrre,  mivel 
az  a  tudósítás  érkezett,  hogy  Szulejmán  Sziget  alól 
Buda  felé  tart.  Még  a  felső-magyarországi  főkapitány 
DersfFy  is  oda  parancsoltatott.  így  csaknem  tíz  nap 
múlva  sem  tudtak  bizonyost  az  ellenséges  sereg  visz- 
szatértéről. 

A  győri  tábor,  melyhez  oly  nagy  remények  voltak 
kötve,  octoberben  visszament  Bécs  felé,  miután  Győr 
városa  az  általa  támasztott  égés  miatt  egészen  elham- 
vadt. Az  egykorú  Verancsicsként:  „Eloszlanak,  Ma- 
gyarországot pusztán  hagyák,  ....  minden  élésünket 
elfogyatták,  egy  törököt  sem  láttának,  mert  nem  me- 
rének  a  törökre  menni,  ki  Fejérvárnál  táborban  vala, 
hanem  nagy  szégyennel,  pirult  orczával  ménének  haza 
feleségökhez"  '). 

Nem  csoda  az  az  elkeseredés,  mely  minden  egykorú 
íróból  s  még  az  idegen  nemzetbeliekből  is  szól,  kik 
tanúi  voltak  az  eseményeknek.  Szulejmán  utolsó  éve 
roppant  pusztítást  hozott  Magyarországra.  Mindkét 
részen  mintegy  négyszázezer  katona  élt  rajta,  még 
pedig  nem  rendes  élelmezés  mellett,  hanem  zsarlások- 


')  Monumenta  Hung.  Hist.  írók.  III.  k.  116.  1. 

41* 

kai.  A  Tisza  mellékét,  az  országnak  csakDem  felét 
tatárok  dúlták  és  égették,  s  nagyszámú  rabot  hajtanak 
magokkal.  A  Dunántúli  vidéket  Sziget  bevétele  után 
a  török  portyázok  pusztíták  Sopronyig,  miből  először 
kezdek  sejteni  Győrött,  hogy  a  török  had  visszavonul, 
mert  ilyes  búcsút  szoktak  venni  rendetlen  utócsapat- 
jai.  Ezek  közül  egy  tömeggel  Károly  herczeg  hadai 
vívtak  meg,  különben  nagy  bátorsággal  kóboroltak 
hosszában  és  széltében. 

Szigetvár  elestével  elveszett  egész  Somogy  megye. 
Babócsától,  melyet  nagyrészben  német  zsoldosok  őr- 
zőitek, Sziget  bevétele  hirére,  ezek  elszöktek.  Török 
kézre  került  Csorgó  is,  Zrinyi  birtoka,  s  valamennyi 
kisebb  vár  azon  a  vidéken. 

De  nem  tartozik  föladatomhoz  előszámlálni  az 
1566-iki  év  országos  hadjáratának  részleteit.  Bajos 
megmondani,  anyagi,  vagy  erkölcsi  tekintetben  lenne-e 
szomorúbb  a  kép.  Csak  azon  évi  események  fénypontját, 
Sziget  ostromát  s  annak  körülményeit  akartam  előadni, 
a  mennyiben  hőse  és  központja  Zrinyi  volt. 

Hihetőleg:  azonnal  a  törökök  eltávozta  után  a  hős 
fejét  átköltöztetek  a  győri  templomból  Csáktornyára. 
Zrinyi  veje,  Batthyány  Boldizsár  teljesité  a  szomorú 
tisztet.  A  családi  vár  szomszédságában,  Szent-Ilonán 
állott  a  családnak  ujdonuj  sirboltja,  melyben  más  nem 
pihent  még,  mint  Zrinyi  első  neje,  Frangepan  Katalin 
s  legfeljebb  még  egy  kiskorú  leánya,  Anna. 

Zrínyinek ,  halálakor  tizenegy  vagy  tizenkét  élő 
gyermeke  volt,  kik  közül  kilenczről  bizonyossággal 
tudjuk,  hogy  Frangepan  Katalin  volt  az  anyjok.  A 
Frangepan  Katalintórszármazott  három  fiúgyermeket 

említem:  Györgyöt,  Miklóst  és  Kristófot,  kik  közül 
csak  az  előbbi  közeledhetett  még  a  teljes  korhoz.  Ezek 
édes  testvére  volt  hat  leány:  Ilona  Ország  Kristófné, 
Katalin  Turzó  Ferenczné,  Dorottya  Batthyány  Boldi- 
zsárné,  Borbála  Turzó  Elekné,  Margit  Druget  Miklós- 
né,  Orsolya  BáníFy  Miklósné  ').  Emlittetik  még  egy 
leány,  Magdolna,  ki  Teleki  István  nejévé  lett;  de  nem 
tudni,  mely  anyától  született2). Nem  tudják  hasonlókép, 
egy  Anna  nevű  leány  Frangepán  Katalintól  született, 
s  1566-ban  életben  volt-e  3). 

Ellenben  tény,  hogy  utolsó  nejétől,  Rosenberg  Évá- 
tól maradt  egy  János  nevű,  hihetőleg  csecsemő  korban 
levő  fia  '),  ki  azonban  német  anyjának  családjába  fiu- 
sittatváu,  ott  élt  nevéhez  csatolván  az  új  birtok  nevet, 
mig  1612-ben  magtalanul  elhalt  5). 

Mielőtt  Zrinyi  Szigetbe  zárkózott  volna,  megirá 
végrendeletét,  mely  előttünk  egészben  ismeretlen;  de 
fia  fenntartá  számunkra  egy  helyét  ,  mely  Zrinyi 
Györgynek  Miksa  királyhoz  1567-ben  september  vé- 
gén intézett  levelében  fordul  elő. 

Zrinyi    György    folyamodik    a  királyhoz,    erősitse 


')  Az  utóbbiakról  oklevelekben  van  világosan  kitéve,  hogy 
Frangepán  Katalin  leányai,  és  a  fenntebbiek  nejei  (Széch.  cod. 
XI.  7.  és  22.  lev.)  Ilonáról  világos  onnan,  hogy  Zrínyinek  már 
1559-ben  veje  volt  Ország  Kristóf,  mint  magán  leveléből  kitű- 
nik, így  Zrinyi  első  nejétől  származott. 

2)  Wagner  Collectanea,  és  Budai  Ferencz. 

3)  U.  o. 

4)  Wagner  hibát  követ  el,  midőn  Jánost  a  legidósb  fiúnak 
mondja. 

s)  Arpádia,  1835.  206.  1. 


646  ZEINYI  MIKLÓS  A  SZIGETVARI. 

meg  a  család  részére  azt  a  birtokszerzó'dést,  melyet 
Frangepán  Istvánnal  kötött  volt.  A  szerződés,  úgy- 
mond, leányágon  való  öröködésnél  fogva  is  érvényes; 
de  nem  ezen  jognál,  hanem  hősi  halált  szenvedett 
apja  érdemei  díjában  folyamodik  értök  a  koronához. 
Midőn  az  ő  atyja  utolszor  bement  Szigetre,  végrende- 
letet tőn,  melyben  egy  pont  épen  ezen  birtokokban  való 
megerősitésre  kéri  a  királyt,  hü  szolgálatai  nevében  '). 
György  idézi  a  végrendelet  szavait,  s  azt  hitte,  úgy- 
mond, hogy  ő  felsége  őt,  Györgyöt,  söcscseit  Kristófot 
és  Miklóst  nem  csak  ezen  őket  jogszerint  illető  birto- 
kokban fogja  megerősiteni,  hanem  nagyobb  adomá- 
nyokban is  részeltetni.  Egy  másik  levélben  ugyan  ő 
panaszolja  a  királynak,  hogy  örökös  birtokait  nagyob- 
bára  vagy  elfoglalták,  vagy  végveszélyben  forognak. 

Miksa  király  nemsokára,  1567.  october  21-ikén 
határozott  választ  ad  az  árváknak.  Elismeri  úgymond, 
apjok  érdemeit  és  vitézségét,  s  a  fiuk  iránt  is  jó  indu- 
lattal van;  de  ne  vegyék  rósz  néven,  ha  kérelmök 
megtagadtatik.  A  király  azt  mondja:  Miután  Horvát- 
és  Tótországban  az  öröködés  joga  ugyanaz,  a  mi  Ma- 
gyarországon, a  nemesi  birtokok  fiágának  kihaltával  a 
birtok  csak  a  koronára  szállhat,  —  s  Frangepán  Ist- 
vánnak, mint  családja   utolsó  fimaradékának,  ki  raag- 


')  „Item  praefatam  Sac.  Caes.  majestatem  propter  Deum 
rogo,  dignetur  respectu  fklelium  servitiorum  meorum  literas  fas- 
sionales  ipsius  dni  coniitis  Stepham  de  Frangepanibus  clementer 
confirmare  et  consensum  suum  regium  simul  cum  jure  regio 
praebere. "Ezen  néhány  szó  maradt  meg  a  végrendeletből.  (Széch. 
cod.  XI.  k.  2-ik  sz.) 

talán,  semmi  joga  nem  volt  birtokaira  nézve  szerződést 
kötni  a  király  tudta  nélkül. 

Sokáig  nem  ért  czélt  Zrinyi  György.  Végre  azon- 
ban, kétségkivül  adósság  fejében  Miksa  király  is  meg- 
barátkozott a  gondolattal,  hogy  a  Frangepán  birtokok 
a  Zrínyiekre  szálljanak.  Miksa  1576-ban  rendelé  a  Zrí- 
nyieket bevezettetni  Frangepán  István  váraiba,  ki 
következő  évben  1577-ben  múlt  ki.  Csakhogy  Zrinyiék 
kénytelenek  voltak  időfolytán  a  Frangepánok  tersáczi 
ágának  is  juttatni  néhány  várat. 

A  Zrinyi  család  fényét  és  hatalmát  megalapitá  a 
szigetvári  hős.  Nélküle  elszegényedik  és  elpusztul  vala. 
Az  Unna  melléki  birtokokat,  az  ősi  Zriny  várát  és 
Gvozdánszkot  is  Zrinyi  Miklós  halála  után  tizenkét 
évvel  elfoglalá  a  török.  Nagyon  kevés  s  igen  jelenték- 
telen rész  maradt  megaKorbávai  családról  és  az  aurá- 
niai  perjelségről  rászállott  birtokokból  is,  mely  utóbbiak 
közül  Csorgó  is  elveszett  Szigetvárral  együtt.  Zrinyi 
Miklós,  a  mennyiben  a  nemzetségek  fennállása  és  vi- 
rágzása birtokaiktól  függött,  egészen  új  megalapítója 
lőn  nemzetségének.  Fiai  és  unokái  majd  semmit  sem 
birtak  az  ősiekből.  Mind  csupa  szerzett  és  más  csalá- 
doktól nyert  várakban  tartoztak  a  leggazdagabb  bir- 
tokosok közé  az  országban;  Csáktornyát,  a  nemzetség 
ezutáni  fejének  fő  lakhelyét,  Ozalyt  a  Kulpa  mellett,  a 
második  fontosságú  várat  és  egy  másik  birtok  csoport 
főhelyét  a  Frangepánoktól  nyerték,  valamint  a  harma- 
dik csoportozatot,  a  tengermelléki  birtokokat  is  Buc- 
carival.  Végül  Zágráb  mellett  Medvevár,  mely  ha 
kevesebb  birtokkal  is,  egyik  kedvelt  tartózkodási  he- 
lye volt  a  családnak,  szintén  uj  adomány  vala.  Ezek- 

bői  állott  ezután  a  család  birtoka;  mert  Monyorókerék 
csak  ötven-hatvan  évig  maradt  a  család  kezében.  Szi- 
getvár hőse  birtokon  kivül  hagyott  oly  fényes  nevet, 
mely  századokra  ki  volt  sugárzandó  nem  hogy  a  család 
tagjaira,  hanem  nemzetünkre  is.  Nemesebb  lelki  tulaj- 
danai  is  mintha  firól  fira  szálltak  volna  a  családban : 
ritka  eset,  hogy  ily  kitűnő  embernek  oly  kitűnő  mara- 
dékai legyenek,  hogy  száz  év  múlva  egy  másik  Zrinyi 
Miklós,  a  költő  és  hadvezér,  ha  oly  nagy  esemény  által 
nem,  mint  Szigetvár  védelme,  szintoly  nevezetessé 
legyen  a  haza  történetében  ,  sőt  meghaladja  ősét  a 
jellem  tisztaságában  és  nagyságban,  míg  különben  a 
két  lélek  oly  közelről  rokon! 


A  szigetvári  hős  fentebbi  életrajza  nyilt  könyv  akar 
lenni  az  olvasó  előtt:  a  tettek  kapcsolatban  a  nyilvános 
és  a  viszonyokból  következtetett  valószinü  indokokkal 
elő  voltak  számlálva.  De  az  egészet  összefoglalva  az 
ellentétek  nagyon  feltűnők  a  hős  élete  folyamában.  A 
ki  Katzianer  kivégzésén  kezdi,  hogy  oly  hazafias  sőt 
martyri  magasztosságu  tetten  végezze,  minő  a  sziget- 
vári kirohanás;  akit  elejénte  díjfejében  cselekvő  szol- 
gaisággal gyanúsíthattak,  hogy  később  a  legfüggetle- 
nebb  hazafit  tisztelhessék  benne  Pozsonyban  és  Sziget- 
váron; a  ki  életének  legtöbb  viszonyaiban  a  siker 
politikáját  látszik  követni  önző  czélokból;  de  Sziget- 
váron azon  eszme  halhatlan  képviselője  lőn,  hogy  külső 
siker  nélkül  is  a  nagy  közügyekért  való  önzéstelen 
lelkesedésé  s  a  morális  eszméké  lehet  a  diadal :  inkább 

a  legtalányosabb  jellemek  közé  sorozhatnók.  S  mégis 
az  ember  és  élete  elég  világosan  állhat  előttünk. 

Az  oskolák  a  classicai  müvek  tanulmányozása  által 
sokáig  divatozott  szokás  volt  a  nagy  embereket  a  gö- 
rög és  római  hősök  alakjában  képzelni  s  azon  eszményi- 
tésben  állítni  elő,  mint  Plutarch  képzelé  és  rajzolá.  Iro- 
dalmunkban sokáig  csaknem  napjainkig  tartott  ez  a 
divat.  De  ez  az  eljárás  majd  mindig  anachronismusokat 

foglal  magában:  mert  a  görög  és  római  hősök  a  Való- 
id o  7  o  ö 

ságban  is  nagyon  különböztek  a  középkor  és  átalán  a 
keresztyén  civilisatió  hőseitől,  a  mennyire  csak  külön- 
böző vallás,  különböző  állam-,  különböző  társadalmi- 
szervezet más  tényezők  egyenlősége  mellett  is  külön- 
bözőkké képesek  tenni  az  embereket. 

Zrinyiben  én  nemcsak  Leonidas  utódját,  hanem 
egy  középkori  hőst,  egy  oligarchát  akartam  bemutatni 
a  maga  valóságában,  mint  az  akkori  civilisatió  és  vi- 
szonyok növendékét.  És  alig  lehet  egy  középkori 
lovagnak  teljesebb  példányképét  fölmutatnunk.  Minden 
eleme  a  középkori  civilisatiónak  egyesítve  van  jelle- 
mében. 

Legnagyobb  részben  nem  saját  kora,  hanem  mint- 
egy korábbi  századok  gyermeke.  Azon  korban  élt, 
melyben  a  közép  kor  minden  intézménye  s  egész  hite 
meg  kezdett  rendülni.  Európa  miden  katholikus  nemze- 
ténél a  közszellem  megváltozott  s  ha  még  külsőségekben 
nem  mindenütt,  de  a  lelkekben  a  középkornak  vége 
van  s  az  újkor  nyílik  meg. 

Hazánkban  Mátyás  király  kísérletei  után  is  meg- 
maradtak, jobban  mondva,  helyreállottak  a  megingatott 
politikai  külformák;  de  mily  nagy  a  különbség  a  Róbert 

Károly  idejében  zsarnokoskodó  és  pártoskodó  s  a  mo- 
hácsi vész  táján  az  ország  sorsát  intéző  oligarchák 
közt!  —  Amazok  többsége  a  pártoskodást  nyílt  erő- 
szakkal, ezeké  pedig  inkább  alattomos  cselszövényekkel 
folytatá.  I.  Ferdinánd  és  I.  János  király  idejében  az 
ököljog  egykori  képviselői  diplomatákká  lettek  volt.  A 
Báthoryak,  Perényiek,  Török  Bálintok,  Verbőczyek, 
Katzianerek  a  cselszövényt  többre  becsülték  a  nyilt 
tetteknél.  Meg  volt  minden  oligarchában  az  a  saját 
maga  souverainitását  jogosultnak  tartó  függetlenségi 
érzet;  az  a  saját  kezére  való  igazságszolgáltatás,  önálló 
megtorlásra  való  hajlam,  s  a  családi  érdek  mértékfölötti 
becsülése;  végre  az  összes  ország  nevében  vagy  attól 
függetlenül  való  eljárások  iránti  hajlam;  de  Zrinyi  két 
lényeges  pontban  különbözött  kortársaitól.  Egyfelől  a 
nyilt  eljárást  jobban  szerette  a  diplomatiánál,  s  fiatal- 
kori tettei  a  középkor  vadságának  szinét  viselik  ma- 
gukon épen  ezen  jellemvonásánál  fogva.  —  A  maga 
politikáját  követte,  midőn  Katzianert  kivégezteté, 
maga  szolgáltatott  magának  igazságot,  midőn  bátyja 
halálaért  boszut  állván  ,  kirabolta  Zágrábot  s  midőn 
később  Pest  ostromára  menvén,  egyúttal  aTörök-család 
birtokait  dulatta meg  lovas  bandériumával;  sőt  a  Kegle- 
vics-féle  ügy  elintézésében  is  látjuk  a  sziv  önző  kemény- 
ségét. Zrinyi  mindezekben  azt  tette,  a  mit  kortársai  s 
néha  épen  az  ország  főtekintélyei  —  csakhogy  Zrinyi 
határozott  erélye  és  huszáros  modora,  melyben  több- 
nyire volt  valami  megnyerő  vonás  is,  elütött  kortársai 
cselekvési  modorától.  S  legtöbb  esetben  mentsége  is 
volt:  egy  felől  azt  mondhatá,  hogy  miután  az  áílam 
nem  szolgáltat  neki  igazságot,  Igénytelen  maga  venni 

elégtételt,  —  másfelől  hogy  olyat  nem  tesz,  mit  a  tör- 
vény előtt,  ha  az  rendesen  szolgáltatnék,  védnie  ne 
lehetne.  És  a  maga  erején  kivívta  azt,  hogy  az  ő  tulaj- 
donát mindenki  tiszteletben  tartá,  a  ki  tán  különben  a 
törvényt  nem  tartotta  volna  tiszteletben. 

De  a  középkori  lovagoknak  egy  más  jellemvonása 
is  megkülönbözteté  őt  kortársainak  nogyobb  részéről: 
s  ez  a  vazallnak  a  fejedelem  iránti  hódolata.  Követke- 
zetesen vonul  ez  végig  életén,  mihelyt  teljesen  önálló 
emberré  lesz,  oly  időben,  midőn  a  versenykirályok 
s  a  veszélyes  helyzet  miatt  a  souverainitas  fogal- 
ma megingott.  Ámbár  Zrínyit  sem  csatolá  a  souve- 
rainhez  az  a  szellemibb  kapcsolat,  mely  például  Nagy 
Lajos  korában  oly  magasztos  színben  tünteti  föl  mind 
a  nemzetet,  mind  pedig  királyát;  de  mily  nagy  a  kü- 
lönbség egyfelől  közte  s  másfelől  a  Perényiek,  Bebékek 
és  Török  Bálintok  közt!  Hogy  Zrinyi  ebben  a  közép- 
kori érzületet  csak  megközelité,  de  nem  volt  annak  élő 
meo-testülése,  a  viszonyok  hatalma  okozá.  Korábbi 
századokban  a  nemes  a  harczban  tanúsított  vitézség 
utján  jutott  birtokhoz  s  az  adománylevél  nemcsak  azért 
volt  szent  ereklye,  mivel  a  birtokhoz  való  jogot  bizo- 
nyitá,  hanem  mivel  az  ősök  tetteit  is  megörökitette. 
Zrinyi  idejében  az  ily  adományozás  majdnem  ki  ment 
szokásból.  A  versenykirályok  a  főbb  nemesek  leköte- 
lezésére  kecsegtetésül  adományozták  a  birtokokat,  s 
gyakran  pénzbeli  adósságban  ruházták  által  zálogul 
•  vagy  örökös  birtokul.  A  ritkább  esetek  közé  tartozott, 
hogy  valaki  csak  vitézi  tetteiért  kapjon  adományleve- 
let és  birtokot.  S  épen  Zrinyi  élete  példa  rá.  Mintegy 
negyed  száz  évig  volt  ő  korának  első  s  átalánosan  elis- 

mert  vitéze;  de  egyetlen  egy  falut  sem  kapott  adomá- 
nyul Pestnél,  a  horvát  széleken  és  Babócsánál  tanúsí- 
tott hősiségéért.  Még  Szigetvár  védelméért  sem  nyert 
adományt  a  család.  A  Frangepán  birtokok  átruházását 
tiz  évig  vonakodott  aláírni  Miksa  király  s  akkor  is 
főindok  volt,  hogy  Zrinyi  Györgynek  még  nagyobb 
mértékben  el  volt  adósodva  a  kincstár,  mint  apjának. 
Zrinyi  részint  leányágon,  részint  s  leginkább  adósság- 
fejében nyerte  birtokait  —  és  egyetlen  pártos  tette 
többet  jövedelmezett  neki,  mint  egész  életének  vitézi 
tettei.  A  birtoknak  erkölcsi  becse  alászállott  volt  azon 
korban  s  a  hozzá  való  magasb  rendű  jog  megingott. 
Ezen  átalános  becsvesztés  még  jobban  megingathatta  azt 
a  solidaritást,  mely  egykor  a  vazallokat  lekötelezé.  — 
Es  Zrinyi  életében  nincs  is  szoros  kapcsolat  a  birtok- 
vágy és  a  középkor  lovagjainak  egyegy  Nagy  Lajos 
iránti  ragaszkodása  közt.  O  a  birtokokat  mintegy  a 
maga  erején  szerezte  s  csak  a  megerősités  az,  mire  a 
kormány  véglegesen  érvényes  pecsétet  nyomott;  az  áll- 
hatatos vazalli  kitartás  pedig  külön  érzelem  volt  nála, 
s  részint  emelkedésre  képes  érzületéből,  részint  az  or- 
szágrész politikai  szükségéből ,  részint  a  természe- 
tével ellenkező  pártoskodás  gyűlöletéből  folyt.  O  is 
azok  közé  tartozott,  kik  mint  kiválóan  positiv  tettek 
emberei  nem  szerették  még  a  szóbeli  vitatkozásokat 
sem,  s  ellenségei  a  sérelmi  politikának. 

Meg  volt  Zrinyiben  a  középkori  lovagot  kiválóan 
jellemző  másik  vonás  is:  a  vallásosság,  —  még  pedig 
—  nagy  valószinüséggel  épen  a  katholikus  vallásosság. 
Állítják  némelyek,  hogy  a  szigetvári  hős  a  reformatió 
hive  volt;  de  ez  eddigelő  be  nem  bizonyított  állítás,  s 

semmi  sem  mutatja,  hogy  gyanitásnál  egyéb  volna. 
Fia,  György  hajlott  a  protestantismushoz,  s  az  ujitás 
hive  Nádasdy,  hősünkkel,  ugy  látszik,  szorosb  viszony- 
ban állott;  de  nevezett  gyanitás  positiv  tényen  nem 
alapul.  Zrínyinek  jelleme  nem  volt  olyan,  hogy  bár- 
minő vallásváltoztatásra  hajlott  volna.  Ha  helyesen 
fogtam  föl  lelkületét,  nem  volt  meg  sem  az  a  kétkedő 
dispositiója,  melyet  a  katholikus  egyház  akkori  ha- 
nyatlása mozditott  elő,  sem  az  a  tagadásra  kész  ellen- 
zéki hajlama,  mi  a  reformatiónak  élet  és  erőt  adott  s 
mi  azt  nagyszerű  óvássá  tévé  a  visszaélések  ellen.  Oly 
positiv  s  mintegy  ős  természeti  jellemek  átalánossága 
mellett,  minő  Zrinyié  volt,  egy  positiv  vallás  sem  ren- 
dülhet meg.  Zrinyi  lelke  nem  ment  által  azon  erőtlen- 
ségen, mely  lelki  szükséggé  tette  a  fölfrisülést,  s  ujabb 
szellemi  légkör  utáni  vágyat. 

Ha  tetteiből  következtetnünk  lehet  gondolkodá- 
sára és  érzületére,  a  hit  nem  volt  nála  a  lelkiismeret 
mélyébe  ható  és  aggodalmas  önbirálatra  serkentő  eszme, 
mi  erkölcsi  küzdelmeket  idézzen  elő:  inkább  oly  szer 
volt,  mely  megnyugvást  adott  neki  arra  nézve,  hogy  a 
rósz  tett  is  jóvá  tehető  a  jelen  és  jövő  életben;  inkább 
az  az  összes  keresztyénség  solidaritását  a  mohammeda- 
nismus  ellen  képviselő  átalános  eszme  volt,  mi  a  közép- 
korban a  katholicismust  oly  nagyszerűvé  emelte.  Zrinyi 
nem  tartozhatott  ugyan  azon  a  fanatismussal  határos 
szent  lelkesedésü  emberek  közé,  kik  hitök  erejének 
dijában  természetfölötti  csodákban  hisznek,  —  nem 
volt  ő  a  középkor  keresztes  vitéze;  de  rokonabb  lélek 
lehetett  ehhez,  mint  a  korabeli  meghasonlottakhoz,  kik 
még   ingadoztak    a   katholicismus    és    protestantismus 

közt.  És  Zrinyi  annyival  kiválóbb  tünemény  ebben  a 
részben,  mivel  azokat,  kik  ugyanazon  hitet  vallák 
korántsem  lelkesité  ugyanazon  szellem.  Harmadizbeli 
maradéka,  a  költő  Zrinyi  Miklós  alkalmasint  hű  nagyá- 
ból  a  történethez,  midőn  ősét,  a  szigetvári  hőst,  mint- 
egy az  összes  keresztyénség  vitézévé  magasztosítja.  — 
Es  Forgách,  hősünk  szigorú,  bírája,  mélyebben  ható 
igazságot  mond  hősünkről,  mint  akarta,  midőn  azt  irja, 
hogy  a  szigetvári  hős  halála  expiatio  volt  korábbi  vét- 
keiért. Maga  Zrinyi  vallásos  megg3'őződése  olyan  lehe- 
tett, mely  hiszen  abban,  hogy  még  a  jelen  életben  lehet 
jóvá  tenni  az  elkövetett  vétkeket,  és  hogy  oly  nagy 
tény,  minő  a  szigetvári  martyrság  mellett  feledségbe 
megy  s  elenyészik  minden  egykori  hiba. 

Hősünk  jellemében,  a  mennyire  életét  az  eddig 
ismert  adatok  föl  képesek  világositni,  bizonyos  haladó 
emelkedést  látunk  mind  erkölcsi,  mind  politikai  tekin- 
tetben, s  valószínű,  hogy  élete  későbbi  szakaiban  nem 
volt  kellemes  visszaemlékeznie  élete  első  szakaszaira. 
Habár  magasb  rendű  tulajdonokkal  lehetett  megáldva, 
mint  saját  kihágásainak  áldozatul  esett  bátyja,  János; 
de  első  ifjúkorában  osztozott  annak  szilajon  szenvedé- 
lyes, s  korlátot  és  urat  nem  ismerő  tetteiben.  Később 
mily  fennsőbbségi  öntudattal  szól  a  bán  sógorának 
Frangepán  Istvánnak  ilyes  erőszakoskodásairól;  s  minő 
különbség  lehetett  azon  félrabló  várőrség  közt,  mely- 
nek hatása  alatt  a  török  határszéli  várakban  felnőtt  s 
azon  válogatott  nemes  katonaság  közt,  melyet  maga 
szemelt  ki  s  egy  részben  maga  nevelt  Szigetvár  védel- 
mezésére!  Nem  kevesebb,  mint  azon  rondaság  közt, 
mely    apja    váraiban     uralkodott     ahhoz    a    rendhez 

képest,    melyet    saját   váraiba    s    később  Szigetre  ho- 
zott be. 

A  fiatalkori  első  forrongások  után,  melyek  hősünk- 
nél erőszakos  tettekben  tombolják  ki  magokat,  nemso- 
kára, s  úgyszólván  rögtön  az  ország  leghíresebb  vité- 
zeinek egyikévé  lesz:  a  pesti  föllépéssel  egy  országos 
s  egy  európai  nagy  hadsereg  előtt  lesz  ismeretessé  és 
ünnepeltté  s  majd  az  ország  egyik  főzászlós  urává, 
horvátországi  bánná.  Egymásután  nyeri  a  Frangepán 
féle  birtokokat,  Muraközt  és  Csorgót.  Zrínyi  hivatalá- 
nak tisztessége  által  kivonatott  a  kisszerű  helyi  viszály- 
ból; komoly  feladata  és  birtokai  terjedelme  által  pedig 
magánérdeke  mindinkább  összeolvadt  a  közérdekkel. 
Csakhamar  az  országos  politika  központjához  közel  tett- 
leges tényezővé  lesz  az  országgyűléseken  és  a  királyi 
tanácsban;  érintkezésbe  jön  az  ország  legnevezetesebb, 
felvilágosultabb  és  műveltebb  férfiaival,  kik  már  egy 
átmeneti  generatiót  képeztek  azok  közt,  kik  Budát  közö- 
sen eljátszák  s  kik  később  fia  életében  uj  korszakot  alkot- 
nak a  keresztyénmagyar  hősiségben.  Ha  Zrínyiben  volt 
fogékonyság,  nagy  hatással  lehettek  rá  a  tisztultabb  kor- 
eszmék, melyekezen  józan  ész  és  tetterő  által  kitűnő  ter- 
mészetijellembe oltva  nemesebb  gyümölcsöket  termének, 
mint  a  mesterkélt  műveltségű  bonyolultabb  jellemekben. 

Elejénte  csak  a  maga  birtokára  s  közvetlen  párt- 
híveire,  csakhamar  egész  Horvátországra  8  majd  az 
egész  magyar  korona  területére  s  tán  az  európai  ke- 
resztyénség ügyére  szélesedett  ki  látköre. 

Végig  megmaradt  ő  e  mellett  középkorbcli  várúr- 
nak, ki  nemzetsége  érdekeire  nagy  gondot  fordit,  kinél 
a  birtokszerzés  csaknem  önkénytelen  szenvedély.  Több 

volt  ez  abban  a  korban  a  családi  érzelem  túlságos 
kifejlésénél.  Legalább  Zrínyinél,  úgy  látszik,  a  csalá- 
diasság nem  volt  az  a  szelíd  fogalom,  a  mit  napjainkban 
támaszt  ez  a  szó.  —  O  nem  családapa,  hanem  mintegy 
nemzetség-főnök  ,  némi  tekintetben  kényúr  lehetett 
családja  körében.  Egymást  fölváltott  négy  felesége 
közül  bajosan  nevezhette  magát  úrnőnek  valamelyik, 
midőn  a  négy  közül  kettőt  eltaszított  magától.  Lehe- 
tett benne  gyöngédség,  de  ez  nem  r  jsztozó  bizal- 
masságig, legfeljebb  a  leereszkedésig'ment.  Jobbágyai 
iránti  jóindulatja,  s  talán  katonáinak  ragaszkodása  is 
bizonyítja,  hogy  szeszélyes  zsarnok  nem  volt;  de  meg- 
kívánhatta, hogy  szavát  parancsolatnak,  jóságát  kegy- 
nek tekintsék. 

A  család  érdekén  kivül  beláthatta  Zrinyi  egy  füg- 
getlen és  nagy  birtokcsoportozat  egész  fontossáját. 
Ez  az  érdek  inkább  hasonlíthatott  egy  közhasznú  üzleti 
firma  érdekéhez,  melynek  államgazdasági  fontossága 
van,  mint  egyegy  mai  földesúr  csr.ládi  érdekéhez.  Várai 
és  magán  katonái,  az  ország  fenyegetett  határszélein 
jókora  részét  fedezék  a  hazának,  s  ezek  fenntartása 
országos  törvény  által  volt  kötelességévé  téve.  Minél 
nagyobb  birtokcsoportozat  felett  rendelkezett,  annál 
könnyebben  megfelelt  a  föladatnak.  A  Zrinyi  által 
szerzett  birtokok  nemcsak  magokat  védték  meg  száz 
évnél  tovább,  hanem  Horvátország  és  a  Dunán  túli 
rész  megtartásában  tán  épen  a  Zrínyieknek  van  legtöbb 
érdemök.  Zrinyi  a  birtokokkal  mintegy  tábornokká 
lett,  ki  azonban  csaknem  független  ura  maga  birtokán, 
katonáin  s  némely  részben  tettein;  még  a  büntető  igaz- 
ságszolgáltatás is  kezében  volt  jobbágyai  felett. 

Mennyire  különbözött  ebben  a  tekintetben  egy 
középkori  lovag  a  római  patríciusoktól!  Míg  Rómában 
az  állam  fogalma  uralkodik  az  egyéni  elhatározáson,  a 
középkorban  laza-kötelék  fűzi  az  egyént  az  állam- 
hatalomhoz. És  tán  egy  korban  sem  volt  ez  oly  laza, 
mint  Zrínyi  korában  s  senkinél  sem  annyira,  mint  egy 
ideig  a  Zrinyi  családnál. 

Zrinj'  -icsak  magára    hagyta,  hanem  kitagadta 

volt  az  állam.  JVj  idjárt  apja  halála  után  azt  jelenti  ki 
a  kormány  neki,  hogy  teljességgel  nem  fogja  őt  védni 
a  közös  ellenség  ellen,  hogy  azon  békeszerződés  alól, 
mely  az  egész  országra  nézve  érvényes,  ő  és  birtokai 
ki  vannak  véve.  „Segits  magadon,  én  kénytelen  vol- 
tam téged  az  ellenségnek  áldozatul  vetni,"  ezen  sza- 
vakkal köszönté  az  állam  az  életbe  akkor  lépett  ifjút. 
E?  Zrinyi  segített  magán.  Nemcsak  maga  birtokait 
jdi  meg,  hanem  a  tán  különben  török  zsákmánynyá 
válandó  Frangepánféle  várakat  is.  Mit  tett  azután  érte 
az  állam  ?  Hivatalra  emelte,  de  a  hivatalhoz  szükséges 
módok  nélkül  s  az  állam  mindig  el  volt  adósodva  neki. 
Ha  igaz  az,  hogy  hitelezések  szerzik  nagy  értékű  bir- 
tokait, igaz  az  is,  hogy  ily  birtokok  nélkül  nem  tehette 
volna  azon   szolgálatot  az  államnak,  a  mit  tőn. 

Azonban  az  állam  végrehajtó  hatalmától  való  ezen 
függetlenség  korántsem  zárta  ki  a  hazafiságot  és  a  köz- 
ügyekért való  buzgalmat.  Mint  fentebb  kiemeltem,  a 
valódi  hazafiság  soha  sem  volt  oly  közvetlen  és  reális 
értelmű  eszme,  mint  a  veszélyek  és  pusztulás  ama  ko- 
rában. Meg  volt  mintegy  hallgatag  megegyezésből,  az 
időnkint  és  helyenkint  való  pártoskodás  mellett,  a 
veszély    közösségének   érzete  s  megvolt  ama  hatalmas 

egyesítő  központ  a  magyar-  és  horvát-országgyűlés  és 
ezenkivül  a  megyék,  melyek  csak  mint  találkozó  helyek 
is  fontosak  voltak  volna,  s  mennyivel  nagyobb  erkölcsi 
nyomatékuk  volt,  midőn  törvényeket  és  Ítéleteket  ho- 
zának!  Habár  a  végrehajtás  gyengesége  miatt  s  néha 
épen  a  végrehajtó  hatalom  akaratjából  nem  juthattak 
mindig  érvényre,  a  hazafiság  és  a  nemzeti  közérzület 
hathatós  ébrentartói  valának. 

Zrínyiért,  mint  hadi  emberért  keveset  tehetett  az 
országgyűlés.  Megszavazott  némely  átalános  rendtar- 
tást, megszabta  az  adó  mennyiségét,  de  nem  tehetett 
részletes  intézkedéseket  se  időszerinti  teendőire,  sem 
katonával  és  más  szükségesekkel  való  ellátására  nézve, 
sem  végül  speciális  parancsokat  nem  oszthatott  neki. 
Mindez  a  végrehajtó  hatalom  kezében  volt. 

Zrínyit  tehát  hazafias  tetteiben  maga  elhatározása 
vezérlé.  Hazafi  volt;  de  megfordított  értelemben,  mint 
a  római  vagy  görög  vitézek.  Ezek  egy  senatus  vagy 
népgyűlés  parancsainak  engedelmeskedtek,  annak  ne- 
vében jártak  el,  8  annak  voltak  felelősök.  Mint  láttuk, 
kisebb  mértékben  áll  ez  Zrínyiről.  Inkább  önkénytesen 
vállalkozó  8  saját  lelke  parancsát  követő  ember  volt, 
mint  olyan,  ki  kénytelenségből  is  tartoznék  a  másokét 
követni.  Szigetvárnál  nem  ő  vezettetett,  hanem  inkább 
ő  akart  meggyőződéseivel  egyező  útra  vezetni  másokat. - 
O  nagyszerű  áldozatot  tett  a  közügyért  s  azt  várta, 
mások  hasonlót  fognak  tenni  és  a  haza  mentve  lesz. 

Míg  a  Thermopyláknál  haldokló  spártai  azt  üzente; 
„menj  vándor,  s  mond  meg  Spártában,  hogy  betöltöttük 
a  nép  parancsolatát."  Zrinyi  és  társai  haldokolva  azt 
üzenhették  volna  a  győri  táborba:  „megtettük,  a  mit  n 

haza  ügye  kivánt,  —  ti  pedig  tegyétek  meg  a  mit  ha 
egyéb  nem,  a  keresztyén  fegyverek  becsülete  kivan." 
Azt  az  önkénytes  hazafiságot,  melyet  a  középkori 
oligarchában,  s  azt  az  engedelmességet  a  nép  akaratá- 
nak, mit  a  spártai  hősökben  bámulunk,  egymáshoz 
hasonlítva,  az  összehasonlítás  nem  válik  a  magyar  hős 
kisebbségére.  Szigetvár  védelmét  is  főkép  mint  füg- 
getlen emberben  s  mint  oligarchában  méltányolhatjuk 
leginkább:  ő  is  a  magyar  oligarchák  közé  tartozott; 
de  osztályának  egyik  legnemesebb  példányképe,  kivált 
a  maga  kortársaihoz  hasonlítva. 

Sajtó-hibák 

11.  lap  5.  sor  (felülről)  Scerdona  helyett  olvasd:  Scardona 

26.  „  20.  „  „         nemzetiségi  helyett  olvasd :  nemzetségi. 

70.  „7.és8.  „  „  lepézi  helyett  olvasd:  képezi. 

„  „  ,18.  „  „         vara  helyett  olvasd:  vára. 

75.  „  11.  „  rí         aranyt  helyett  olvasd :  arányt. 

77.  „  5.  „  „  A  Brebiri  helyett  olvasd :  Brebiri. 

78.  „  3.  „  „         pracedens  helyett  olvasd :  praecedens. 
„  „  5.  „  r         maly  helyett  olvasd:  mely. 

„  „  21.  „  „         mühödött  helyett  olvasd :  működött. 

79.  „  5 .  „  (alulról)    bírálásában  helyett  olvasd :  birásában. 
92.  „  10.  „  (felülről)  1294-ig  helyett  olvasd :  1294-ik. 

105.  p  5.  „  „         idegeneskedésböl  helyett  olvasd:  idegenkedésből. 

124.  „  16.  „  „         tengedheté  helyett  olvasd :  tengetheté. 

147.  ,  18.  ,  „         bekehajlam  helyett  olvasd:  békehajlam. 

175.  „  16.  „  „         gezni  öt  helyett  olvasd:  kivégezni  öt. 

182.  „  4.  „  „          röszakot  helyett  olvasd :  eröszakot. 

„  „  2.  „  (alulról)    befolyott  hat  helyett  olvasd :  befolyhatott. 

185.  „  9.  „  „         már  helyett  olvasd :  más. 

206.  „  2.  „  (felülről)  1380.  helyett  olva-d:  1330. 

213.  „  14.  „  „         1616-ra  helyett  olvasd:  1416-ra% 

216.  „  Jegyzésben  Igazoló  okmányok  helyett  Múzeum  kéziratai. 

219.  „  21.  sor  (felülről)  Bukkaival  helyett  olvasd :  Bukkarival. 

227.  „  17.  „  „         felekre  helyett  olvasd:  félre. 

230.  „  5.  „  „         kellékek  helyett  olvasd :  kellék. 

238.  „  Jegyzésül  ez  teendő:  Nemz.  Muz.  kéziratai. 

257.  „  11.  sor  (alulról)    s  az  ország  helyett  olvasd:  az  ország. 

264.  „  10.  „  „         mely  1553-ban  helyett  olvasd :  1553-ban. 

272.  „  3.  „  „         sem  az  helyett  olvasd :  sem  csak  az. 

284.  „  9.  „  (felülről)  a  Blagai  helyett,  olvasd:  Blagai. 

342.  „  6.  „  (alulról)    tizenhárom  helyett  olvasd  :  tizenkét. 

356.  „  7.  „  „         Sztigó  helyett  olvasd:  Sztrigó. 

361.  „  12.  „  „         csáktornya-birtokok  helyett  olvasd:  csáktornayi 

birtokok. 

363.  „  17.  „  „         Muraköz  helyett  olvasd :  Muraközben. 

407.  „  10.  „  „         A  július  helyett  olvasd:  Julins. 

416.  „  6.  „  „         részekből  helyett  olvasd:  részek. 

465.  „  11.  „  (felülről)  szólt  helyett  olvasd:  volt 

470.  „  16.  „  „         engedek  helyett  olvasd:  engedé. 

472.  „  4.  „  (alulról)    arcis  oppidi  helyett  olvasd :  arcis  ac  oppidi. 

476.  „  21.  „  (felülről)  hatvanezer  helyett  olvasd:  hatvanezer  fori ii toí. 

479.  „  12  „  „         még  az  első  tette  is  helyett  olvasd:   még  első 

tette. 

538.  „  2.  „  „         hallhatatlan  helyett  olvasd :  halhatatlan. 

„  „  6.  „  „         Koratnónál  helyett  olvasd :  Koroknánál. 

542.  „  5 .  „  „         arról  helyett  olvasd :  attól. 

585.  „  21.  „  „         ősi  helyett  olvasd :  őszi. 

600.  „  7.  „  (alulról)    hadainak  helyett  olvasd:  tüzérségének. 

